
|. Aparatul represiv comunist: instituții, cadre, obiective 


Adrian Nicolae PETCU 


Împuternicitul de culte - 
între conformism şi asigurarea libertăţii religioase 


The Cults Representative between Conformism and Ensuring Religious Freedom 


Since 1989 the institution proxy cults pose a threat to most clergy of worship 
in Romania. Commissioner or inspector territorial cults, as it appears in the 
document, was the one who, as the representative of the party and state power, 
have as main objective ban religious phenomenon in public and even limiting the 
area required by the 1948 religion law. This function was taken from the Soviet 
model, then consolidated in the Romanian by status they have the local authorities 
and the multiple tasks that wear out. At first, the establishment of this function at 
the level of local party and state has proved a difficult exam for the Ministry of 
Religious Affairs, which had to make appointments from the working, class with a 
good ideological training but lacked his studies. And this shortcoming has to say the 
word cults work that empowered a place in relations with representatives of the 
religions. Only after a few years it was empowered to appoint the national and 
regional levels, leading an activity planned in the smallest detail and always 
controlled by the leaders of the Central Department. After the administrative reform 
of 1968 has empowered its scope has been simplified, but the challenges of the cults 
have multiplied, so the party had to show a greater attention to these officials. Also, 
Securitatea that monitored their activities from the beginning, was the institution 
that has turned into a genuine proxy function weapon against cults that wear both 
cultic knowledge of the phenomenon and the application of operational tactics. 


Etichete: inspector /împuternicit de culte, 
Ministerul / Departamentul Cultelor, politica de culte, 
supraveghere şi control 
Keywords: inspector / Cults Representative, the Ministry / 
Department Cults, Cults policy, supervision and 
control 


Până în 1989 instituția împuternicitului de culte reprezenta o amenințare pentru 
majoritatea deserventilor de culte din România. Împuternicitul de culte, sau inspectorul 
teritorial cum apare în documentele de după 1970, era cel care, în calitate de 
reprezentant al puterii de partid şi de stat, avea ca principală atributiune interzicerea 

fenomenului religios în spațiul public şi chiar limitarea în perimetrul prevăzut de legea 
cultelor din 1948. Această funcțiune fusese preluată după modelul sovietic, apoi 
consolidată în spaţiul românesc prin statutul pe care îl avea pe lângă autorităţile locale şi 
prin atribuţiile multiple de care uza. Desi încă din 1948 la nivelul conducerii de partid si 
de stat se ceruse ca în teritoriu să fie trimişi astfel de imputerniciti, care să aplice 
principiul „supravegherii şi controlului” asupra activităţilor cultice, această funcție s-a 
instituit mai târziu. În studiul de faţă ne propunem să reconstituim geneza, organizarea 
şi funcționarea instituţiei împuternicitului de culte în regimul comunist din România. 

Conform Decretului nr. 178 din 4 august 1948, Ministerul Cultelor dispunea de 
instrumente de control prin serviciile de inspecție subordonate celor trei direcții 
principale: pentru „cultul ortodox”, „celelalte culte” şi „învățământ religios” (art. 11- 
14)!. Conducerile primelor două direcţii au fost numite la 8 septembrie 1948, la cultul 
ortodox fiind delegat diaconul Titus Tifu, fost slujitor la paraclisul Episcopiei Clujului, 
si Virgil Frangu la Direcţia a I-a „celelalte culte”. Dintre inspectorii acestor direcții, 
care vor fi implicați în campania anticonfesională iniţiată de regim in 1949, nominalizăm 
pe: inspectorii generali Nicolae Grosu şi Alexandru Săvulescu, subinspectorul general 
Hristea Fârşerotu şi inspectorul loan Struc, pentru cultul ortodox, apoi inspectorul 
general Gheorghe Bârsănescu şi subinspectorul general Aristide Filip, pentru Direcţia a 
Il-a2. 

Cu toate acestea, chiar textul legii anunţa un provizorat, aplicarea ei făcându-se 
în scopul rezolvării unor probleme de moment ale cultelor cărora li se revizuia întreg; 
calapodul legislativ în noua configurație politică. De altfel, în urma reacţiilor negative, 
chiar recalcitrante, fata de aplicarea noii legi a învățământului, prin care religia era scoasă 
din şcoli, în şedinţa Secretariatului CC al PMR din 25 noiembrie 1948, Gheorghiu-Dej 
propunea „formarea pe linie de partid, la Ministerul Cultelor, a unui organ care să se 
ocupe zi de zi de manifestările din sânul clerului şi să aibă permanent legătură cu 
Secretariatul; în fiecare judeţ să fie cineva care să ştie ce se întâmplă în biserici si să 
poată informa partidul”. Pentru această problemă a fost însărcinat Alexandru 
Moghioros?, care trebuia să facă „propuneti de oameni pentru colectivul ce urmează să 
se formeze la Ministerul Cultelor”*. 

Dar instituţia inspectorului de culte în teritoriu era una înființată după modelul 
sovietic, după cum anunţa încă din 1945 o publicaţie bisericească. Într-un articol de 
presă publicat după vizita efectuată în URSS cu prilejul înscăunării noului patriarh al 
Bisericii Ruse în 1945, episcopul Iosif al Argeșului arăta că, în fiecare reședință eparhială 
din URSS este un reprezentant al statului, la care, „în caz de nevoie, episcopul apelează 
pentru sprijinul autorităţii laice, sprijin ce se oferă în cadrul legilor”5. 


1 „Monitorul oficial”, partea IA, nr. 178, 4 august 1948, pp. 6396-6397. 

2 Ibidem, partea IB, nr. 208, 8 septembrie 1948, pp. 7414-7415. Titus Tifu, n. 1921, absolvent al 
Academiei teologice din Cluj, membru al Frontului Plugarilor, apoi PMR (ACNSAS, fond 
Documentar, dosar nr. 6910, vol. 1, ff. 368, 401; Ibidem, vol. 2, f. 167). 

3 Era membru al Secretariatului CC al PMR si al Prezidiului MAN (cf. Membrii CC al PCR, 1945- 
1989. Dicţionar, coord. Florica Dobre, Editura Enciclopedică, Bucureşti, 2004, p. 402). 

+ Stenogramele sedintelor Biroului Politic al CC al PMR, vol. 1 (1948), Bucuresti, 2002, p. 386. 

5 Iosif al Argeşului, Ce-am văzut în Biserica ortodoxă din Rusia sovietică, în „Legea românească”, an 
XXV, 1 martie 1945, Oradea, pp. 31-32. 

Aşadar, încă din decembrie 1948 au început schimbările. La recomandarea 
Securităţii, clericii care încă mai funcționau în minister au fost „comprimaţi”, în locul 
lor numindu-se „elemente muncitoreşti provenite din PCR”, precum loan Dobocan la 
conducerea Direcţiei Personal“. Apoi, structura ministerului s-a schimbat, astfel încât 
funcționarea sa să permită exercitarea unui control mai riguros asupra cultelor. 
Modificarea s-a produs prin adoptarea Decretului nr. 37 din 4 februarie 1949, astfel 
încât activitatea instituţiei pe resortul de culte urma să se desfăşoare prin direcţiile: 
Evidentei şi coordonării şi cea a Cadrelor”. La nivelul personalului s-au creat mai multe 
posturi de inspectori generali si subinspectori. 

După această modificare, în teritoriu au fost trimiși inspectorii din Ministerul 
Cultelor care aveau atribuţii pentru anumite confesiuni şi pe un timp limitat. De pildă, 
în februarie 1949, inspectorul Hristea Farserotu, „însoţit de un funcționar, a mers in 
fiecare comună din judeţul Muscel şi s-a interesat despre fiecare preot, luând 
informaţiile cuvenite de la organele comunale şi de partid locale”. În aceeaşi notă a 
Securității se mai arăta că misiunea lui Fârşerotu produsese rumoare în rândul preoților: 
„Clerul manifestă o vădită îngrijorare din cauza acestei noi măsuri” 8. 

Potrivit unei alte note a Securităţii aflăm că, „în ziua de 23 martie a.c., au plecat 
de la Ministerul Cultelor un număr de peste 20 de funcționari superiori care au primit 
misiune de la dl. ministru Stanciu Stoian de a merge în toate regiunile țării şi a întocmi o 
situație detailată asupra cultului catolic, baptist, adventist, creştin după evanghelie şi a 
tuturor sectelor, in general. Cei trimiși vor lua legătura cu preoţii parohi, predicatori 
caselor de rugăciuni, cu care vor discuta şi în același timp își vor completa anumite 
chestionare primite de la Minister”?. 

lar aceştia nu au fost singurii. La 21 aprilie, „Ministerul Cultelor a trimis în 
inspecţie prin tara mai multi delegaţi, pentru a culege date și informaţii despre toate 
cultele. Printre cei trimişi sunt următori: Fărşerotu Hristea, ca delegat pentru Eparhia 
Olteniei si Banatului, Filimon Clement pentru Eparhia Oradea si Aristide Filip pentru 
Eparhia Clujului. Cei care au fost mai aproape au venit de Paşti [24 aprilie, n.n.] acasă, 
dar ceilalți nu au venit”. Faţă de acestea, Securitatea a contactat informativ Ministerul 
Cultelor, „pentru a se stabili ce date s-au obținut”!0. La putin timp, tot un funcţionar al 
aceluiaşi organism, loan Gherter, era trimis la noul centru de îndrumări misionare ale 
clericilor ortodocși de la Arad, pentru a observa „cum se tin cursurile şi care este starea 
de spirit”!l. 

Dintr-o notă a Direcţiei Securităţii Capitalei constatăm cum „inspectorii trimişi 
de Ministerul Cultelor în provincie în ziua de 22 aprilie a.c. au început să se reîntoarcă 
din misiunea primită. Ei au avut misiunea de a sta de vorbă cu episcopul, sfaturile 
populare şi organizaţiile democratice respective, în vederea numirii protopopilor, 
consiliile protopopeşti si parohiale. In acest scop, ei au luat legături cu chiriarhul 


6 ACNSAS, fond Documentar, dosar nr. 6910, vol. 1, ff. 351, 353. 

7 „Monitorul oficial”, partea IA, nr. 30, 5 februarie 1949, pp. 1063-1064. 
8 ACNSAS, fond Documentar, dosar nr. 6910, vol. 1, £ 370. 

° Ibidem, ff. 391, 396. 

10 ANIC, fond Direcția Generală a Poliției, dosar nr. 78/1946, f. 182. 

11 Ibidem, f. 128. 

respectiv şi organele democratice şi administrative, aducând la Bucureşti listele cu cei 
care urmează a fi confirmaţi în posturile de protopopi și consiliile provizorii 
protopopesti şi parohiale”12. 

Măsura trimiterii inspectorilor în teritoriu era luată de Ministerul Cultelor în 
contextul aplicării legislației privind cultele religioase din România adoptată în 1948, în 
urma aprobării noului statut de organizare şi funcționare a Bisericii Ortodoxe Române 
(februarie 1949) de către Marea Adunare Naţională şi a numirii de către guvern, în 
aprilie 1949, a noilor autorităţi locale, sub forma Consiliilor Provizorii. Altfel spus, 
inspectorii de culte trimiși în teritoriu trebuiau să identifice candidaţii pentru posturile 
de protopopi şi de membri ai comitetelor parohiale ortodoxe acceptați sau chiar propusi 
de către organele locale de partid şi de stat. Aşa se explică de ce aceştia, într-o primă 
etapă, vor avea sediile în oraşele în care se aflau centrele eparhiale ortodoxe, conform 
modelului sovietic. 

Activitatea acestor delegați ai Ministerului Cultelor a continuat în vederea 
aplicării unor legi cu caracter represiv la adresa cultelor. De pildă, conform unei note a 
Securităţii Cluj vedem cum funcţionarul de la Culte, trimis în teritoriu, aplica decizia de 
desființare a ordinelor călugărești catolice şi integrarea personalului monahal în „câmpul 
muncii”, cu ajutorul organelor MAT: „În ziua de 10 august 1949, orele 19.15 s-a 
prezentat la Serviciul Securităţii Poporului Mureş delegatul Ministerului Cultelor, care a 
venit pentru aplicarea Deciziei ministeriale nr. 810 din 1 august 1949. Cel în cauză a 
cerut concursul organelor noastre din acel Serviciu în aplicarea deciziei. Organele 
noastre l-au îndrumat ca să ia contact cu Militia, întrucât executarea măsurilor prevăzute 
în decizia de mai sus nu cad în competenţa noastră. Delegatul Ministerului Cultelor, în 
timpul cât a stat în orașul Tg. Mureș, în colaborare cu organele Ministerului respectiv, a 
completat cererile călugărițelor pentru plecare la domiciliul lor si pentru a rămâne in 
posturi la clinica unde au fost angajate. Dintre călugărițele din Tg. Mureş, un număr de 
26 s-au dezbrăcat de uniforme şi s-au angajat la clinică, unde suntem în curs de 
recrutare a unui informator pentru a urmări activitatea lor, iar restul de 25 toate „s-au 
dezbrăcat” de uniforma călugărițelor si au plecat la domiciliul lor” 15. 

Primii inspectori judeţeni ai Ministerului Cultelor au fost numiţi în octombrie- 
noiembrie 1949 în reședințe de judeţ în care se aflau centrele eparhiale ortodoxe. 
Aceştia erau fie acceptați, fie dezavuati de către reprezentanţii locali ai cultelor. Însă, 
măsura Ministerului Cultelor a determinat Direcţia Generală a Securităţii Poporului ca, 
încă din data de 17 octombrie 1949, să trimită ordinul către unitățile judeţene de luare în 
„supraveghere informativă strict discretă a activității acestora”, cu caracter 
„permanent”14. 

În acest sens, la 28 octombrie 1949 Serviciul Culte din DGSP era informat că 
noul inspector pentru Cluj, Titus Tifu, era preferat de către episcopul Nicolae Colan „în 
locul unui străin”, pe când preoţii reveniti nu vedeau „cu ochi buni, zicând că prin 
acesta se întăreşte clica lui Colan”!>, Mai mult de atât, Tifu era vizat de ministrul Stanciu 


12 ACNSAS, fond Documentar, dosar nr. 6910, vol. 1, f. 407. 
15 Ibidem, vol. 2, f. 14. 

14 Ibidem, dosar nr. 74, vol. 4, f. 192. 

15 Ibidem, dosar nr. 6910, vol. 2, f. 26. 

Stoian pentru numirea pe postul de inspector pe Ardeal. Însă, cei din Securitate îl 
suspectau că îl informează pe patriarhul Justinian de „toate măsurile de ordin statal pe 
care Ministerul le ia”16. Din astfel de motive, Tifu a fost înlocuit din postul de inspector 
pentru Cluj cu Eugen Giurgiu. 

In alt caz, Securitatea semnala lipsa de diplomatie a inspectorului Sutu de la 
Buzău, care nu contactase pe reprezentanții Episcopiei Buzăului în vederea strângerii 
unor referințe despre unii preoţi cu atitudini „antidemocratice”, ci l-ar fi trimis pe 
responsabilul de cadre al judetenei PMR Buzău, gest care a provocat îngrijorare si 
comentarii defavorabile în rândul clericilor buzoieni!®. Pentru comportamentul său si 
probabil alte abateri, acest funcționar a fost exclus din PMR, pentru ca în locul său la 
27 martie 1950 să fie semnalat inspectorul Ion Sandu, cu misiunea de „a rămâne 
definitiv la Episcopia Buzăului, pentru rezolvarea pe teren a anumitor lucrări ordonate 
de Minister”. 

Aceeaşi atenţie o acorda Securitatea după numirea inspectorilor N. Gavaliugov 
şi M. Costea la Râmnicu Vâlcea, care aveau ca primă misiune „verificarea gestiunii 
protoieriilor si parohiilor din raza eparhiei Valcea”*!. De altfel, pe unii dintre aceştia 
Securitatea îi suspecta de activitate favorabilă reprezentanţilor cultelor, cum a fost în 
cazul lui Marcu Popescu de la Galati. Pentru că sustinuse numirile propuse de episcopul 
Chesarie Păunescu în aparatul eparhial si chiar se manifestase în favoarea unor preoți cu 
„vederi antidemocratice”, la 14 octombrie 1950, după o avertizare la Securitatea din 
Galati, acesta era revocat din funcție?. De asemenea, la 2 martie 1950 DGSP ordona 
unităţilor de Securitate competente ca, în urma numirii inspectorilor Simionescu loan şi 
Ungureanu Traian pentru Arhiepiscopia Bucureştilor, si Ion Bărbulescu pentru 
Mitropolia Olteniei, să se dispună „măsuri ca activitatea susnumitilor să fie îndeaproape 
supravegheată, cunoscând că cei doi sunt oameni de încredere ai patriarhului Justinian si 
sub influenţa acestuia”?>. 

În ianuarie 1950, după o verificare în comisii de partid, Ministerul Cultelor a 
recrutat mai mulți funcționari pe posturile de inspectori. Între aceştia au fost numiți 
Teodor Isaiu, fost şef de cadre, si Constantin Gheorghiu, fost referent, ambii din 
Administraţia Patriarhală. 

Despre primele contacte ale inspectorilor de culte în teritoriu vedem din notele 
rezumative ale unei şedinţe ţinută la Ministerul Cultelor. De pildă, Ion Simionescu 
„arată cum a vizitat gospodăriile agricole colective de la Seaca şi Contesti-Teleorman. A 


16 Ibidem, ff. 168, 173. 

17 Ibidem, £.178 

18 Ibidem, f. 85. 

19 Thidem, f. 169. 

20 Ibidem, f£. 151. 

21 Ibidem, f. 146. Este vorba de Episcopia Râmnicului si Argeşului, adică judeţele Vâlcea, Arges şi 
Olt. Subinspectorul general Mihai Costea si inspectorul Nicolae Gavaliugov erau funcționari in 
Direcţia Contabilitatii din Ministerul Cultelor de la 8 septembrie 1948 („Monitorul oficial”, 
partea IB, nr. 208, 8 septembrie 1948, p. 7415). 

2 ACNSAS, fond Documentar, dosar nr. 6910, vol. 2, ff. 248-254, 262-264. 

25 Ibidem, ff. 256-257. 

24 Ibidem, f. 145. 

luat contact la fata locului cu preşedintele Comitetului Provizoriu, arătând misiunea de a 
face legătura între Minister şi organele puterii locale, precum şi între acestea si organele 
diferitelor culte, rugându-l să-i semnaleze orice dificultate ar întâmpina din partea 
preoţilor localnici. Preotimea nu trebuie să fie piedică în extinderea sectorului socialist. 
[...] Apoi, o seamă de cetăţeni din Dâmboviţa vând lumânări în târgurile apropiate din 
Prahova, fără să aibă drept la un asemenea comerț. De asemenea, la primării nu există 
registre speciale de evidență numerică a credincioşilor şi de trecerile de la un cult la altul. 
A văzut in Moreni-Prahova imprimate care se refereau la legea din 19285. 

Fragmentul documentar citat relevă aria de atributiuni pe care inspectorul de 
culte și-o aroga în raza lui de activitate, de la cel care stabilea contactele între instituţiile 
statului si culte si până la banalul aspect al comercializării lumânărilor în târguri, care, e 
drept, constituia apanajul cultelor. În aceeaşi ședință, inspectorul Lefter de la Iasi arăta 
că „parohiile nu şi-au insamantat la vreme sesiile destul de întinse pe care le au, ceea ce 
a dus la luarea de diferite măsuri de către Comitetele provizorii”. Acelaşi inspector mai 
semnala că la Dretca, „miliția a preluat casa parohială”, iar la Dorohoi „difuzoarele 
instalate la Comitetul provizoriu (în imediata vecinătate a catedralei ortodoxe), tulbură 
serviciile divine ale cultului”. Dificultăţi din partea organelor locale erau semnalate de 
inspectorul Lefter în cazul tinerii şedinţei protopopesti din 23 martie 1950, de la Piatra 
Neamt, atunci când „comitetul Provizoriu a rechizitionat mijloacele de transport” sau 
că la Vlădeni s-au confiscat „sumele strânse din donațiile credincioşilor, pentru 
repararea bisericii, sub motivul că ar proveni din vânzarea stufului de pe un teren al 
statului”, tot acum luându-se act de atitudinea ,,suspecta” a preotului, „fost legionar’’*°. 

O serie de probleme ridica inspectorul Traian Nistor de la Sibiu, care cerea 
„lămuriri asupra modului cum urmează să se facă pelerinajele şi procesiunile de Paşti”, 
iar Dumitrescu de la Cluj, între măsurile luate, amintea de descoperirea unei statui a Sf. 
Anton de Padova într-o firidă în biserica franciscană din Odorhei pe care Comitetul 
provizoriu local o acopetise complet cu „un panou care avea o stea mare roşie”? loan 
Bărbulescu de la Craiova vorbeşte despre „atitudinea preoților din localităţile cu 
gospodăriile agricole colective, preluări de case parohiale, sesii etc. Arata că, în regiunea 
Olteniei peste 50% dintre preoţi sunt consideraţi chiaburi si trataţi ca atare. [...] În 
Comitetele de luptă pentru pace a fost încadrat un număr destul de redus de preoți. De 
asemenea, preoţii nu sunt solicitati să colaboreze decât foarte rar în cadrul căminelor 
culturale. In judeţul Gorj, autoritățile au cerut preoţilor să văruiască «ochiul lui 
Dumnezeu» din biserică, sub pretextul că ar fi ochiul lui Maniu”2%. Asemenea ingerinte 
ale organelor locale sunt semnalate de Bărbulescu, atunci când se referă la dificultățile 
apărute la repararea lăcaşurilor de cult şi cum întâmpină „opoziţia preoţilor care 
efectuează catehizarea copiilor”. Alte ingerinte sunt amintite de inspectorul Gheorghe 
Stoicescu, care spunea că, „la Craiovița, membri de partid din localitate au încercat să 


25 Ibidem, ff. 293-294. 
26 Thidem, f. 294. 
27 Ibidem, ff. 295, 299. 
28 Ibidem, f. 299. 

dărâme temelia bisericii [aflată] în construcție, sub pretextul că o transformă în cămin 
cultural”. 

Abuzurile organelor locale se caracterizau mai ales prin încercările de preluare a 
caselor parohiale si altor clădiri bisericeşti, majoritatea inspectorilor semnalând acest 
aspect. Şi abuzurile nu se opreau aici. Teodor Isaiu de la Roman arată că, la Băcani, jud. 
Tutova, „biserica fiind construită în apropierea unei curți boiereşti, care a fost 
încredințată unei GAS, conducerea Gospodăriei a oprit accesul credincioșilor în 
biserică” 30, 

Lipsa experienţei în „munca de culte” şi a unor atributiuni bine definite s-au 
dovedit in multe cazuri ale inspectorilor din teritoriu. De pildă, inspectorul Isaiu 
Teodor, având delegaţie pentru a studia fenomenul religios din judeţul Brasov, s-a 
prezentat în data de 24 iunie 1950 la DRSP Braşov, unde, conform unei note trimisă la 
DGSP, „într-o discuţie de circa o ora a încercat de a obţine unele date şi informații 
asupra situaţiei cultelor din Braşov, natural neobtinand nimic. A făcut aluzie la faptul că 
în Sibiu este mai înţeles, precum şi în Târnave, spunând apoi că va încerca să aranjeze 
cu Ministerul să se facă o colaborare mai apropiată între noi şi ei. La plecare spunea că 
poate fi găsit la Sibiu şi dacă avem nevoie de el să ne adresăm Securităţii Sibiu”. În 
aceeaşi notă a DRSP Brasov se mai arăta: „S-au dat instrucțiuni tov. referenti din 
regiunea noastră de a nu furniza acestor inspectori nici un fel de date sau informatiuni 
privind cultele. Rugăm a da ordin pentru reglementarea contactului cu inspectorii 
cultelor care în repetate rânduri vizitează sediile unităților noastre pentru a cere unele 
date”31. 

Propunerea a fost imbratisata de conducerea Securităţii, astfel încât toate 
unităţile regionale au luat la cunoştinţă de această masura>?. 

Totodată, nici Securitatea nu era pe deplin lămurită asupra atributiunilor pe 
care acești inspectori le aveau în conformitate cu legislația şi îndrumările date de 
conducerea de partid si de stat. La 10 ianuarie 1950, DRSP Ploieşti instiinta DGSP că 
patriarhul Justinian ar fi interzis inspectorilor de la culte să verifice gestiunile 
protoieriilor și parohiilor, deoarece acesta ar fi afirmat că fondurile nu sunt date de 
Minister şi „nimeni nu are dreptul să se amestece în bucătăria noastră”3%. În răspunsul 
din 1 februarie 1950, DGSP arăta că „inspectorii Ministerului Cultelor îşi exercită în 
mod curent dreptul de a controla-alături de toate celelalte organe de stat, cum ar fi cele 
fiscale-gestiunea parohiilor”3. De asemenea, pentru o activitate eficientă în problema 
fenomenului religios, DGSP difuza la unităţile subordonate legislația privind 


organizarea şi funcționarea cultelor din 1948, dar si statutul Bisericii Ortodoxe Române 
abia aprobat de MAN%. 


29 Thidem, f. 299. 

30 Ibidem, f. 305. Până în ianuarie 1950, Teodor Isaiu a fost şef de cadre în Administraţia 
Patriarhală (Ibidem, f. 145). 

31 Thidem, f. 180. 

32 Thidem, f. 182. 

33 Ibidem, f. 188. 

34 Ibidem, £. 189. 

35 Thidem, ff. 277-280. 

Constatam că Securitatea se implica tot mai mult în activitatea acestor 
inspectori şi avea un cuvânt de spus în activitatea lor. La 8 iunie 1950 DGSP trimitea 
DRSP Iasi planul de muncă în original a inspectorului de culte pentru regiunea Iasi, 
„pentru utilizare și raport”%. De asemenea, prezența Securităţii începea să se facă 
simțită inclusiv la numirea acestor inspectori. De pildă, într-o adresă din 5 decembrie 
1950 DRSP Craiova instiinta DGSP că la Râmnicu Vâlcea inspectorul Lucian Popescu a 
fost promovat în centrala ministerului şi că astfel postul a rămas vacant. În consecință, 
se propunea numirea lui Petre Crăciunescu, „care deşi nu este membru de partid, totuşi 
duce o luptă foarte intensă contra elementelor duşmănoase regimului actual. Ceva mai 
mult, colaborează şi cu organele de Securitate, cărora le dă diferite informaţii din rândul 
episcopiei Vâlcea, unde prestează serviciul ca responsabil de Cadre”. De altfel, unii 
inspectori se pate că proveneau chiar din cadrele fostei Sigurante comuniste, după cum 
era indicat Eugen Giurgiu de la Cluj, caracterizat de un informator al Securităţii în iulie 
1950, „ateu, cam betiv şi cu unele manifestări de neseriozitate, totuşi un element 
dinamic si devotat partidului, nefiind însă membru [de partid]’’**. 

Stângăcii se regăseau chiar și la funcționarii superiori din Ministerul Cultelor. La 
29 noiembrie 1950, căpitanul Palcovici Iosif, de la DRSP Oradea, raporta căpitanului 
Heintz Stănescu, șeful Serviciului Culte din DGSP că loan Dobocan, directorul 
Direcţiei Personal din Ministerul Cultelor, îl chemase la telefon pentru a-l întreba „care 
este părerea partidului şi a Securităţii despre împuternicitul Nemeş Roman, întrucât ar 
vrea să-l schimbe, iar în cazul acesta, dacă vrem noi să propunem o altă persoană sau să 
rămână mai departe Nemeș”%. În cele din urmă, Nemes Roman a fost exclus din 
structura Ministerului Cultelor şi chiar abandonat de Securitate din rețeaua informativă. 

Acumularea unui an de experiență a convins Ministerul Cultelor să treacă spre 
sfârşitul anului 1950 la numirea unor inspectori teritoriali de culte în fiecare judeţ, cu 
sprijinul nemijlocit al Securităţii. Aceștia erau subordonați la rândul lor imputernicitilor 
regionali, după cum urmează: loan Bărbulescu, împuternicit regional pentru Bucureşti, 
Zestran loan la Bucureşti”, Răducan loan la Arges, Malianudis Demostene la 
Teleorman, Bodeanu Gheorghe la Ialomiţa, Matei Ilie la Prahova, Condrut Nicolae la 
Buzău, Olteanu Dumitru la Putna, Bârhală Ştefan la Galaţi, Nicolau Teodor la 
Constanţa; Grivei Constantin inspector regional pentru Craiova, Stoicescu Gheorghe la 
Dolj, Bobosca Florin la Gorj, Onea Gheorghe la Vâlcea; Lefter Gheorghe împuternicit 
regional pentru Iasi, Avasiloaiei Teodor la Iasi, Andronic Dumitru la Botoşani, 
Cernucan Victor la Suceava, Savin Ioan la Bacău, Hatea Anton la Bârlad; Gombos Petre 
împuternicit regional pentru Timişoara, Popescu Sever la Timişoara, Novac Nicolae la 
Severin, Madincea Paul la Arad, Josan loan la Hunedoara; Găină Gheorghe, 


36 Ibidem, f. 244. 

37 Ibidem, £. 237. 

38 Thidem, f. 290. 

59 Ibidem, ff. 241-241v. Acesta era informatorul ,,Nero” al Securităţii din Oradea. Despre acesta a 
se vedea în Adrian Nicolae Petcu, Securitatea si Cultele in 1949, în „Partidul, Securitatea şi cultele”, 
București, Editura Nemira, 2005, pp. 189-192. 

40 Acesta fusese şef al cadrelor din Ministerul Cultelor (ACNSAS, fond Documentar, dosar nr. 
6910, vol. 2, ff. 161, 168, 236). 

împuternicit regional pe Sibiu, Sârbu loan la Sibiu, Brezeanu Vasile la Mureş, Nistor 
Traian la Orașul Stalin, Giurgiu Eugen la Cluj, Pop Gheorghe la Rodna, Laza Petru la 
Bihor şi Taranu loan la Baia Mare*!. 

Dacă initial fuseseră numiți inspectori numai în oraşele în care se aflau centre 
eparhiale ortodoxe, acum observăm că erau numiți pentru toate județele țării si 
subordonați imputernicitilor regionali, care îşi aveau sediile în centrele mitropolitane 
ortodoxe. 

După numirea primilor inspectori în teritoriu, Ministerul Cultelor a trecut la o 
altă etapă, anume aceea a întocmirii unor evidențe cât mai complete privind viata 
religioasă. Astfel, in mai 1950, inspectorii teritoriali au cerut protoiereilor pentru ca in 
mai putin de o luna să completeze trei tipuri de chestionare in care erau vizate date 
privind: 1. preoţii şi cântăreții cu datele personale, apartenenţa politică înainte şi după 23 
august 1944 a tuturor protoieriilor (de județ si de plase), cei pensionati, cu studii, daca 
au copii, originea socială, situația materială, „alte date biografice de interes”; 2. tabel cu 
situația parohială privind: numărul credincioşilor, cu starea civilă, apartenența politică, 
nivelul intelectual, starea bisericii si a casei parohiale; 3. despre așezămintele monahale 
cu: numărul vietuitorilor cu sau fără statut monahal, nivel intelectual, salariați sau nu, 
data intrării în monahism, dacă sunt transferați sau nu, vârsta, personalul venit după 
1949, dacă există sau nu atelier meşteşugăresc, starea locasului si a anexelor; 4. tabel cu 
situația neoprotestantilor, care trebuia să conțină date privind lăcașul de rugăciune, data 
întemeierii comunității, date personale, politice şi sociale despre deservent, calitatea 
intelectuală a acestuia si a membrilor comunităţii, numărul credincioşilor, cu originea 
socială şi vârsta lor, cauzele apariției fenomenului neoprotestant într-o localitate, 
metode şi mijloace ale colportării literaturii specifice, date privind catehizarea şi cum 
este văzută comunitatea de ceilalți din localitate*. 

Toate aceste chestionare urmau a fi centralizate, astfel încât prin date statistice 
să se reflecte situația religioasă dintr-o unitate administrativă, la care se adăugau 
informaţii privind liste cu preoţii care activează în organizaţiile politice şi culturale, la 
cursurile de alfabetizare, care colaborează cu autorităţile, intrați în întovărăşirile agricole, 
„preoţi răi din punct de vedere politic”, „preoți răi din punct de vedere bisericesc”, cei 
opriți de la salarizare de către Ministerul Cultelor, arestaţi, care fac catehizare copiilor, 
exemple de „atitudini stângiste” ale reprezentanților statului în raporturile cu deserventii 
de culte%. 

Evident că astfel de evidențe nu s-au putut întocmi imediat, cum de altfel chiar 
unii protopopi arătau că le este imposibil să răspundă la această cerere a Ministerului 
Cultelor. De altfel, în cea mai mare parte acesta va rămâne tiparul privind întocmirea 
evidenţelor pe care împuternicitul de culte trebuia să le aibă în permanenţă în activitatea 
sa de supraveghere şi control din jurisdicția sa. Interesant este faptul că în privința 
cultelor neoprotestante, cei de la Culte solicitau date tot preoților ortodocşi, situație care 
poate fi explicată prin faptul că această practică a autorităţilor statului era încă din 


4 Ibidem, f. 282. 
42 Ibidem, f£. 266-273 
43 Ibidem, £. 274 

perioada antebelică şi deoarece confesiunile neoprotestante încă nu fuseseră 
recunoscute de regimul comunist”. 

Dar activitatea acestor inspectori teritoriali nu se rezuma la întocmirea unor 
evidențe, ci şi la atragerea deserventilor de culte în activităţile politice initiate de regim. 
De pildă, la 22 mai 1950, inspectorul Teodor Isaiu de la Roman a convocat o conferință 
cu protopopii din judeţul Bacău, pe care i-a însărcinat „să propună câte doi preoți şi doi 
cântăreți care să îndeplinească următoarele condițiuni: să fie element sărac, iubit de 
popor, colaborator cu organele administrative, să fie cunoscut că a dat concurs la 
campania de însămânțări şi, totodată, să facă parte dintr-un comitet de luptă pentru 
pace”. Şedinţa s-a înregistrat cu un eşec, deoarece, se spune în nota Securității, 
„protopopii nu au vrut să propună pe nimeni de teamă să nu fie înlocuiți tocmai de 
aceştia”. Acesta era un prim pas în permanentizarea şi obligativitatea organizării 
conferințelor protopopeşti cu aprobarea inspectorilor de culte, în scopul antrenării 
deserventilor în acţiunile initiate de regim. 

Treptat, instituirea funcției de inspector teritorial de către Ministerul Cultelor a 
căpătat o dimensiune represivă tot mai mare, deoarece presupunea exercitarea unui 
control asupra fenomenului cultic în tandem cu organele locale de partid şi de stat. De 
altfel, suntem de părere că, aceste atitudini ale funcționarilor de culte inițiate în 1949 şi 
continuate în anul următor făceau parte dintr-un amplu plan al partidului de provocare 
a reprezentanţilor religioşi care să conducă la o limitare tot mai strictă a influenței 
religioase în societate în contextul începerii campaniei de colectivizare şi de numire a 
noilor autorități locale comuniste. Acest lant al provocărilor venite dinspre 
funcționarii de la culte se pare că era iniţiat în Ministerul Cultelor de loan Dobocan, un 
zelos activist de partid, care ocupa postul de director de personal. Deşi fusese denunţat 
în toamna lui 1950 de către patriarhul Justinian în câteva audienţe la Gheorghiu-Dej*, 
Dobocan isi continua activitatea în aceeaşi măsură, fapt ce denotă implicarea la nivel 
înalt în aceste provocări ale autorităților locale de stat şi de partid. 

Totuși, patriarhul a insistat pentru soluționarea acestei probleme, întâistătătorul 
român considerând că astfel de „acţiuni nejuste sunt potrivnice colaborării dintre 
Biserică si Stat”. Potrivit unui memoriu din 10 martie 1951 către prim-vicepresedintele 
Gheorghiu-Dej, patriarhul Justinian Marina arăta cum acest Dobocan „a constituit o 
clică de teroriști, [...] care terorizează în numele Comitetului Central toate organele 
Ministerului Cultelor, inclusiv pe dl. ministru, consilierii ministeriali, inspectori etc. - 
cărora le impune hotărârile lui provocatoare şi dușmănoase fata de cultele religioase”. 
Între aceşti ,,banditi”, continua patriarhul Justinian, erau aratati: Aristide Filip, „fost 
preot în eparhia mea, demisionat şi trecut inspector la Culte, fiindcă a devenit ateu. Deşi 
eu am dovedit cu acte toate insultele acestui inspector fata de mine, la Iasi, la Neamt, la 
Roman, la R. Vâlcea etc., el nu a fost sancționat”. De asemenea, erau menționați: 


+ Recunoaşterea cultelor neoprotestante se va face prin adoptarea Decretului nr. 1203/14 
noiembrie 1950 de către MAN, care prevedea inclusiv federalizarea acestora, evident pentru 
exercitarea unui control cât mai eficient asupra lor de către Ministerul Cultelor. 

45 Adrian Nicolae Petcu, Ministerul cultelor si slujitorii altarului în „anii democrației populare”, in „Pro 
memoria”, nr. 3/2004, Bucureşti, pp. 314-316. 

46 ANIC, fond CC al PCR, Secţia Administrativ-Politic, dosar nr. 60/1951, f. 1. 

Teodor Gobjila, rudă cu Petre Constantinescu-lasi, refuzat de patriarh pentru a-l angaja 
în Administraţia Patriarhală în 1949, pe motiv că era ,,intrigant, informator fals, 
terorist”, făcuse politică gogistă şi fusese secretar al Facultăţii de Teologie din Chişinău, 
destituit pentru fraudă sau Hristea Fârşerotu, „fost legionar”, participant la rebeliune, 
spion al nemților, trecut în rândul criminalilor de război la Atena şi venit clandestin în 
România, apoi susţinut de Liviu Stan şi Spiridon Cândea pentru a obţine o parohie şi un 
post de inspector la Ministerul Cultelor, făcând parte din „Consiliul Cultelor (politici), 
care hotărăște totul”*. Cât despre acțiunile inspectorilor de culte, Justinian Marina nu 
ezita să spună în acelaşi memoriu: „După arondarea Eparhiilor pe regiuni şi raioane- 
Dobocan şi-a trimis inspectorii în toată Patriarhia ca să aleagă pe protopopi. Căutând să 
ştie preoțimea că protopopii vor fi numiți după indicatiunile dânsului — au alcătuit liste 
cu noii protopopi si prin imputernicitii Ministerului de Culte (inspectori) s-au impus 
chiriarhilor aceşti protopopi - fără să lase pe chiriarhi să ia contact cu organele de stat 
din regiuni şi raioane. Organele de stat au făcut proteste în majoritatea cazurilor. Mie 
însumi, prin dl. ministru Stanciu Stoian, colectivul (clica) acesta mi-a impus lista. 
Vorbindu-mi în numele organelor de stat, eu am acceptat 34 de protopopi din 36 - au 
ramas în discuţie doi protopopi, dintre cei care fuseseră propusi de Ministerul Cultelor 
acum un an, cu foarte mare greutate. [...] Pentru ca aceşti provocatori să nu piardă 
asemenea prilejuri de a-şi exercita rolul de provocatori-au recurs la un monstruos şantaj: 
n-au achitat salariile preoților, cântăreților, staretilor, călugărilor si călugărițelor 
subventia pentru nutriment etc., pe lunile ianuarie şi februarie, lăsându-i în mijlocul 
iernii fără sprijinul lor şi familiilor lor - cu scopul de a stârni revolta celor 200 preoți si 
circa 300 călugări si călugărițe-împotriva patriarhului” 48, 

Acuzatiile patriarhului român aveau un mare sâmbure de adevăr. La 8 februarie 
1950 într-o conferință cu inspectorii la Ministerul Cultelor erau date primele îndrumări, 
în care aceştia aflau cum trebuie să lucreze în teritoriu. Potrivit rezumatului de la 
conferință inspectorii participanţi erau: Filimon Clement şi Traian Nistor, de la Sibiu; 
Eugen Giurgiu de la Cluj; Nemes Roman și Taranu Ion de la Oradea; Gomboş Petru si 
Madincea Paul de la Timisoara şi Teodor Isaiu de la Arad. In cuvântul său, ministrul 
Stanciu Stoian a conturat principiile relației dintre culte şi minister: „În trecut, cultele 
lucrau de capul lor, iar ministerul, la fel, de capul lui. In prezent, cultele sunt libere si 
lucrează liber cu controlul lor, dar Ministerul Cultelor conlucrează cu aceste culte. Nu se 
amestecă în bucătăria lor internă, deoarece se conduc si se controlează cum vor, dar 
ministerul de culte controlează întrucât activitatea acestor culte să nu prejudicieze 
activitatea vieţii muncitoreşti” 4. 

În privinţa activităţii pe care inspectorii trebuiau să o desfășoare si statutului lor 
din teritoriu, acelaşi ministru spunea că, „în trecut, Ministerul Cultelor se folosea pe 
teren de prefecturi. După organizarea Sfaturilor Populare, ministerul trebuie să aibă un 
organ de coordonare pe teren. Inspectorii exteriori vor coordona munca între organele 
puterii de stat şi culte, între culte şi minister şi între minister şi organele puterii de stat 
locale. Sunt probleme mari cum ar fi colectivizarea, unde preoții pot ajuta sau strica un 


47 Idem, fond Consiliul de Miniștri, dosar nr. 129/1950, ff. 458-459. 
48 Ibidem, ff. 461-462. 
49 ACNSAS, fond Documentar, dosar nr. 6910, vol. 2, f. 118. 

plan local, prin bunăvoința sau spiritul lor refractar. Inspectorii se vor ocupa de cele mai 
arzătoare probleme ale tuturor cultelor din regiunea respectivă. Inspectorii au 
omnipotenta de a se ocupa de toate problemele tuturor cultelor. Repartizarea 
inspectorilor exteriori s-a făcut după împărțirea administrativă pe Episcopii a cultului 
ortodox. Aceasta nu înseamnă că inspectorii sunt atasati pe lângă episcopiile ortodoxe 
respective, ci au datoria de a se ocupa de chestiunile tuturor cultelor din cuprinsul 
episcopiei respective. Pentru a-şi putea face datoria, inspectorii trebuie să citească toate 
problemele de culte. Care nu cunosc aceste probleme fac cele mai mari greşeli pe teren. 
Problemele religioase au făcut obiectul cercetărilor serioase ale clasicilor marxisti- 
leninişti. A nu cunoaşte problemele, înseamnă a cădea în stângism si apoi părăsirea 
poziţiei principale” 50. 

Totodată, inspectorii erau anunțați că, pentru facilitarea activităţii lor, urmează 
ca din data de 20 februarie 1950 să fie supuşi unei şcolarizări pe o perioadă de 10 zile”!. 

În aceeași conferinţă a luat cuvântul și loan Dobocan, care a cerut inspectorilor 
„aplicarea liniei de partid in toate problemele, dar nu sablonat, ci după regiune, după 
domenii de lucru, de activitate. Linia să fie aceeași, diferind tactica şi acţiunea”. Sarcinile 
de supraveghere si control, în viziunea lui Dobocan, trebuiau să fie permanente asupra 
tuturor cultelor. lar această activitate, pe lângă caracterul administrativ, trebuie să fie 
dominată de o puternică amprentă ideologică, după cum arăta: „Cine conducea comuna 
în trecut? Primarul (chiaburul, bogatasul satului, duşmanul clasei muncitoare), apoi 
preotul satului (aliat al conducerii), apoi şeful postului de jandarmi. Erau baza regimului 
de exploatare. Preotul să nu se amestece în treburile gospodăriei. Preotul însă poate 
arata rostul democratiilor populare si a diferitelor acţiuni din satul său. 

[...] Preocuparea principală să fie de cadre. Să se caute trecutul si prezentul 
vârfurilor, în special. Să se simtă din activitatea inspectorilor că sunt reprezentanții 
Ministerului Cultelor, ca aliați ai clasei muncitoare. În activitate să fie cu vigilenta trează 
şi crescândă. Să nu se lase atraşi si compromisi de duşmanii regimului. Să procedeze fără 
patimă, fără sentimentalism burghez, fără interese personale. Să fie o legătură strânsă cu 
organele locale. Se vor cere în centrele respective ale inspectorilor birou şi locuință 
pentru ei de la autorităţile în drept. Să fie cu atenţie la problema gospodăriilor agricole. 
Să se sesizeze preoții care trebuie schimbaţi pentru atitudine ostilă. Se va examina cauza 
neprezentării unor preoți la cursurile de îndrumări. Se vor verifica doi protopopi, unul 
judeţean şi altul după alegere. În tot timpul să nu se uite de citirea zilnică a ziarelor, mai 
ales «Scânteia» şi studiu individual pentru acumulare de cunoştinţe în domeniul 
marxism-leninismului” 52, 

Constatăm că erau inspectori teritoriali în centrele eparhiale ortodoxe, dar cu 
atributiuni asupra tuturor cultelor. lar aceştia aveau nevoie de o pregătire atât specifica 
în „munca de culte”, cât şi una ideologică, aşa cum sublinia Dobocan în timpul 
conferinței. Un atu important era originea socială „sănătoasă”. Probabil din acest motiv, 
clerici, precum Nemeş Roman, chiar dacă ieşiseră din preoţie, au fost înlocuiţi, mai ales 


50 [bidem 
51 Ibidem. 
52 Ibidem, f£. 118v. 

după dispoziția Consiliului de Miniştri din 1952, care prevedea înlocuirea „cadrelor 
vechi” cu oameni noi, bine pregătiți ideologic şi fără trecut functionaresc. 

Apoi, după reorganizarea administrativ-teritorială din 195053, Ministerul 
Cultelor a numit imputerniciti cu atribuţii pe una sau chiar două regiuni, în funcție de 
personalul de care dispunea, astfel încât în 1952 aceştia erau în număr de 26. Însă, si 
recrutarea acestora se pare că a fost un demers dificil, deoarece nu existau cadre 
pregătite ideologic şi capabile să cunoască problemele de culte. 

În activitatea lor imputernicitii de culte avea în grijă organizarea si desfășurarea 
conferințelor de orientare cu clericii de protopopiate si unitățile administrative cultice 
de la nivelul cel mai de jos. Într-un îndrumător al conferințelor de orientare din 1951 se 
arăta cum astfel de întruniri au ca obiective principale: „promovarea spiritului de 
colaborare dintre Biserică si Stat; întărirea conştiinţei datoriei clerului de a sprijini toate 
eforturile conducerii de Stat întru realizarea unei vieți mai prospere a poporului; 
întărirea conştiinţei datoriei clerului de a-şi iubi şi apăra Patria şi intensificarea luptei 
pentru pace”5+. 

Despre activitatea depusă de inspectorii teritoriali de culte în această perioadă 
aflăm din rezumatul conferinței ţinute la minister cu prilejul predării rapoartelor de 
activitate pe luna noiembrie 1951. Două sarcini principale constau în organizarea si 
desfăşurarea întrunirilor „de orientare” şi a „luptei pentru pace”, în urma cărora 
inspectorii trebuiau să prezinte date statistice referitoare la participarea clerului pe 
regiuni. De asemenea, problemele legate de stadiul îndeplinirii planului cincinal, prin 
lămurirea cetăţenilor privind însămânțările, predarea cotelor, muncile de folos obstesc, 
cu exemplificări, deveniseră practic atribuţii ale inspectorilor în „munca de culte”. Alte 
probleme vizate de funcţionarii ministeriali teritoriali erau: atragerea clericilor catolici de 
partea autorităților comuniste, activităţile neautorizate ale cultelor neoprotestante, 
catehizarea, viata monahală, prozelitismul, manifestările anarhice ale fostelor asociații 
religioase şi solemnitatile liturgice în spaţiul public, precum hramuri, sfintiri de biserici, 
procesiuni sau pelerinaje, în viziunea celor de la culte considerate „exagerate şi 
dăunătoare” clasei muncitoare. Un alt capitol urmărit de imputerniciti era legat de 
patrimoniul cultelor, care consta în averea funciară, bunurile de ordin cultural, precum 
bibliotecile care nu trebuiau să conţină literatură religioasă, colportajul sau construcţiile 
bisericeşti care nu întruneau condiţiile legale de constructie/reparatie*. 

În toată această arie de activităţi de acum specifice imputernicitilor de culte, în 
conferința de la Bucureşti din noiembrie 1951 erau remarcate lipsurile si greutăţile. O 
mare carenta în activitatea imputernicitilor de culte era identificată prin lipsa planului de 
muncă care trebuia trimis si în centrala ministerului sau prin redactarea incompletă 
(neprecizarea localităţilor sau a zilelor în care trebuiau să lucreze împuterniciții, 
formularea unor activități fără conţinut etc.). De asemenea, se aduceau o serie de 


53 Nicoleta lonescu-Gură, Stalinizarea României. Republica Populară Română 1948-1950: transformări 
instituționale, Bucureşti, Editura All, 2005, p. 177. În septembrie 1950 se infiintau 28 de regiuni şi 
177 raioane, în septembrie 1952 numărul regiunilor a fost redus la 18, iar din 1956 la 16 (Ibidem). 
54 ACNSAS, fond Documentar, dosar nr. 67, f. 394. 

55 Ibidem, ff. 404-410. 

propuneri, precum ţinerea şedinţelor cu împuterniciții pe regiuni sau asigurarea 
mijloacelor de transport pentru activităţile de teren5. 

In privința sarcinilor imputernicitilor pe decembrie 1951 erau prevăzute: o 
atenție sporită asupra cultelor neoprotestante, a catehizării (manualele utilizate de 
deserventi) si antrenării protopopilor în vederea combaterii „reacţiunii din rândul 
clerului”. Nu erau scăpate din vedere nici cooperativele meşteşugăreşti din mănăstirile 
ortodoxe care urmau să angajeze lucrători din comunele învecinate, „după ce au căzut 
de acord cu chiriarhii respectivi” 57. 

O altă carenta majoră la multi imputerniciti de culte era legată de vigilenta fata 
de activitatea cultelor. În vara lui 1952, atunci când devierea de dreapta de la vârful 
partidului era consacrată deja, nici imputernicitii nu scăpau de o astfel de acuzaţie. De 
pildă, în conferința din 30 iunie 1952, Hatea Anton, împuternicitul regiunii Bârlad, 
dădea un raport „sumar, fără prea multe date concrete”, dovedind că, „față de 
dușmanul de clasă are o atitudine împăciuitoare”, calificată de ministrul cultelor drept 
„deviere de dreapta”. În ce consta devierea? Potrivit rezumatului discuţiilor purtate la 
conferință, un „preot chiabur” făcuse catehizare cu copii până la 10 seara. În 
consecință, împuternicitul l-a convocat pe preot la protopop, pe care „l-a sfătuit să nu 
mai stăruie in această practică”, soluţie deloc agreată în conferința de la Ministerul 
Cultelor58. Iar gravitatea acuzatiei adusă împotriva împuternicitului era mai mare, 
deoarece informaţia provenea de la Securitate”. : 

Insă probleme de culte erau si la nivel central. In cadrul aceleiaşi conferințe cu 
imputernicitii s-a discutat despre introducerea cântării omofone în Biserica Ortodoxă 
Română. Evident că, prin această decizie conducerea BOR urmărea mobilizarea 
credincioşilor la serviciile religioase, adică o intensificare a vieţii religioase. Însă, 
ministrul cultelor considera că, „această măsură este contrară tradiției Bisericii 
ortodoxe”, urmând „a fi clarificată de conducerea Ministerului Cultelor cu conducerea 
BOR. 

Tot în iunie 1952, ministrul Pogăceanu arăta „că se intenționează a da 
imputernicitilor «drepturi mai mari», dar si «răspunderi mai mari», că se vor institui 
imputerniciti pe raioane (imputerniciti raionali). Se preconizează un curs de îndrumare 
pentru aceşti noi împuterniciți”6!, 

Conform afirmației ministrului cultelor, aceşti imputerniciti, la care se adăugau 
acum si cei raionali, deveneau adevăraţi autocratori in problema de culte în aria lor de 
atribuţii. Prin această măsură autoritățile aveau în vedere exercitarea unui control tot 
mai riguros asupra manifestărilor religioase, chiar dacă un mitropolit, precum Sebastian 
al Moldovei, reclama dreptul de a se adresa direct conducerii partidului, aşa cum făcea 


56 Ibidem, ff. 410-411. 

57 Ibidem, ff. 412-413. În problema atelierelor meşteşugărești din mănăstirile ortodoxe a se vedea 
la Adrian Nicolae Petcu, 47e/jere/e mestesugdresti din mănăstirile ortodoxe în perioada 1949-1960, în 
„Caietele CNSAS”, an III, nr. 2 (6)/2010, pp. 229-254. 

58 ACNSAS, fond Documentar, dosar nr. 67, f. 381. 

59 Ibidem. 

60 Ibidem, f. 385. 

61 Ibidem, f. 381. 

patriarhul Justinian. Faţă de sesizarea mitropolitului, însuşi ministrul cultelor îi sugera să 
apeleze la împuternicitul de culte care se afla pe lângă Sfatul popular regional de la 
Tasi®. 

Asadar, la un an dupa reorganizarea administrativa, in minister s-a constientizat 
necesitatea recrutării (termenul utilizat de funcționarii din Ministerul Cultelor) mai 
multor imputerniciti, care să activeze la nivelul raioanelor. In expunerea de motive la 
proiectul hotărârii de guvern, ministrul Vasile Pogăceanu arăta că, „pe lângă 
supravegherea şi controlul cultelor din RPR, Ministerul Cultelor îndeplineşte şi 
funcțiunea de a îndruma activitatea acestora pe poziţia de loialitate fata de stat, prin 
antrenarea clerului tuturor cultelor în acțiuni patriotice, ca: sprijinirea luptei pentru pace, 
susținerea acțiunilor economice în cadrul Planului de Stat şi combaterea activității 
reacţiunii în sânul cultelor”. lar aceste sarcini, continua ministrul, „prin cei 26 
imputerniciti regionali, nu poate cuprinde suficient munca de supraveghere, control si 
îndrumare a deserventilor de culte pe teren, mai ales din lipsa unui organ raional pentru 
problemele de cult. Făcând această constatare si ținând seama si de faptul că atât in 
administrația de stat, cât şi în organizarea celor mai multe culte, unităţile raionale 
constituie principala verigă de legătură a activităţii de pe teren cu organele centrale, este 
necesar ca în cadrul Sfaturilor Populare raionale să se înființeze şi organe 
corespunzătoare pentru problemele de culte. De asemenea, este necesar ca în raioanele 
orăşeneşti ale Capitalei, cum şi în unele orașe ale țării, în care există mai multe unități ale 
diferitelor culte şi greutăți în munca de supraveghere si control să se înființeze în cadrul 
sfaturilor populare orăşeneşti respective imputerniciti pentru culte” 63, 

În consecință, ministrul Pogăceanu propunea înființarea a 183 imputerniciti în 
cadrul Comitetelor Executive raionale, opt imputerniciti în cadrul Comitetelor 
Executive ale Sfaturilor Populare ale celor opt raioane ale Capitalei şi alti opt 
imputerniciti, câte unul din fiecare oraș în cadrul Comitetelor Executive ale Sfaturilor 
Populare ale oraşelor: Arad, Cluj, Craiova, Iasi, Oradea, Sibiu, Oraşul Stalin şi 
Timişoara”. Aceştia urmau să fie salarizati din bugetele sfaturilor populare respective, 
iar atribuţiile să le fie stabilite prin decizii ministeriale. 

Hotărârea Consiliului de Miniștri a intrat în vigoare de la 1 ianuarie 1953, iar la 
11 martie noul ministrul al Cultelor, Petre Constantinescu-laşi, fixa atribuţiile acestor 
inspectori în 10 puncte: „Supraveghează şi controlează ca în activitatea lor cultele să se 
manifeste conform prevederilor constituționale și în cadrul prevederilor legii; 
supraveghează aplicarea justă a legilor si deciziilor guvernului cu privire la culte; asigură 
realizarea libertăţii de conştiinţă proclamată de Constituţie, a despărțirii şcoli de 
biserică, neamestecul organelor locale în chestiunile dogmatice si canonice ale cultelor; 
imputernicitii iau măsuri de înlăturare a nedumeririlor în legătură cu folosirea de către 
credincioşi a libertăţii religioase, de înlăturare a neînțelegerilor între deserventii de culte 
pe de o parte şi organele locale de stat, pe de altă parte, când asemenea neînțelegeri se 
întâmplă; cercetează problemele ridicate de culte, pentru a fi prezentate Ministerului, în 
cazurile când ele cer rezolvarea acestuia (acordarea de clădiri pentru case de rugăciuni, 


62 Thidem. ; 
63 ASSC, dosar Imputernicitii de culte, 1953-1987, f. nepag. 
64 Thidem. 

planificare şi eliberare de materiale); studiază cererile privitoare la deschiderea de noi 
comunități şi case de rugăciuni, acordă tot sprijinul pentru introducerea unei bune 
orânduiri în viata mănăstirilor, în sensul creierii unei vieți de obşte, care să facă din 
vieţuitorii mănăstirilor elemente productive; îndrumă activitatea cultelor, prin 
conducerea acestora, pe o poziţie de lealitate fata de stat, prin antrenarea clerului în 
acțiunile de sprijinire a luptei pentru pace, de susţinere a activității economice în cadrul 
planului de combatere a reacţiunii din mijlocul clerului; se preocupă de cunoaşterea si 
limitarea manifestărilor cultelor (hramuri, pelerinaje, sfintiri etc.) si de lichidarea 
manifestărilor mistice bolnăvicioase (false teofanii, glosolalie, tremurat), pentru 
anihilarea influenței nesănătoase a acestora asupra maselor de credincioşi a căror 
activitate pe terenul construirii socialismului nu trebuie stanjenita; iau măsuri de 
interzicere a curentelor religioase nerecunoscute (martorii lui Iehova, adventiști 
reformişti, stiliști, nazarineni), cu concursul organelor locale; se preocupă de 
cunoaşterea manifestărilor şi a atitudinii deserventilor cultici, sprijină elementele cinstite 
din cler şi combat prin ierarhia bisericească şi prin elementele cinstite atitudinile 
dușmănoase fata de regim; împlinesc sarcinile încredințate de Minister în aflarea 
cunoașterii manifestărilor cultelor si a lamuririi unor sesizări primite de acesta, fie din 
partea conducerii cultelor, fie din partea unor organe ale puterii de stat, fie orice alte 
sesizări sau manifestări pe care Ministerul vrea să le controleze” 65, 

Pentru desfăşurarea acestei activități, ministrul Constantinescu-laşi solicita 
Presedintiei Consiliului de Miniștri întrunirea unor condiții la nivel local, de pildă biroul 
împuternicitului „să fie la cabinetul secretarului sau preşedintelui Sfatului popular”, 
pentru a putea „observa în permanență manifestările şi acţiunile din rândurile cultelor, 
unde în prezent elementele dușmănoase au cel mai favorabil teren de acţionare 
împotriva regimului (reacționarii se pot întâlni aici în voie)”. Conducerile locale erau 
rugate „să sprijine imputernicitii în mod efectiv pentru cunoaşterea şi demascarea 
elementelor dușmănoase din randurile cultelor” şi „în ducerea la îndeplinire a sarcinilor 
pentru limitarea si lichidarea acțiunilor întreprinse de anumiţi deserventi ai cultelor”. De 
asemenea, imputernicitilor trebuia să li se asigure o comunicare facilă cu ministerul si cu 
celelalte organe locale, cazare şi transportul pentru exercitarea atribuțiilor în teritoriu. 

Insă, aceste posturi de imputerniciti nu au fost ocupate nici în timp util si nici 
în întregime, schema de încadrare fiind, se pare, în permanentă schimbare. Deoarece era 
vizată o angajare masivă de personal, la 13 iunie 1953, ministrul Petre Constantinescu- 
laşi a hotărât transformarea secției cadre din minister în serviciu, condus de un şef 
salarizat „din fondul a 3 imputerniciti raional”. 

Imediat după înființarea corpului imputernicitilor şi efectuarea primelor 
recrutări s-a procedat la şcolarizarea noilor funcționari la Bucureşti. Pe perioada 
scolarizarii imputernicitii erau cazați la internatul Institutului teologic din Bucuresti®. În 
iulie 1953, îndrumătorul principal al acestor cursuri era însuşi directorul Direcţiei 


65 Ibidem. 
66 Tbidem. 
67 ANIC, fondul Ministerul Cultelor si Artelor, dosar nr. 3/1953, f. 3. La acest moment 


Ministerul Cultelor avea in schemă 330 salariați (Ibidem). 
68 Ibidem, dosar nr. 2/1954, f. 14. 

imputernicitilor, Ion N. Bărbulescu. Programa cursurilor era următoarea: 29 iunie, 
deschiderea cursurilor în prezența ministrului Constantinescu-lasi, urmată de o 
prelegere ţinută de I. N. Bărbulescu, „Rolul imputernicitilor” şi lecţia I-,,Statul de 
democraţie populară şi cultele religioase din RPR”, conferențiar Dumitru Dogaru, apoi 
studiu individual (2 ore) şi seminar (3 ore); 30 iunie, lecţia a Il-a-,,Legea pentru regimul 
general al cultelor religioase din RPR”, conferenţiar E. Saghin, studiul individual şi 
seminar; 1 iulie, lecţia a III-a-,„Constituţia si rolul Sfaturilor populare în regimul de 
democraţie populară”, conferențiar M. Sulică, studiul individual şi seminar; 2 iulie, lecţia 
a IV-a-,,Cultele ortodoxe”, conferenţiar Ermil Ionescu, studiul individual şi seminar; 3 
iulie, lectia a V-a-,,Cultul romano-catolic”, conferențiar Dumitru Dogaru, studiul 
individual şi seminar; lecţia a VI-a-,,Cultele protestante luterane CA si SP”, conferențiar 
L. Vişan, studiul individual si seminar; 6 iulie, lecţia a VI-a-,,Cultul reformat şi cultul 
unitarian”, conferenţiar L. Vişan, studiul individual şi seminar; 7 iulie, lecţia a VI-a- 
„Cultele şi lupta pentru pace”, conferențiar I. Ontanu, studiul individual si seminar; 8 
iulie, lecţia a IX-a-,,Cultele baptist şi penticostal”, conferențiar T. Gobjilă, studiul 
individual si seminar; 9 iulie, lecţia a X-a-,,Adventistii de ziua a 7-a şi creştinii după 
Evanghelie”, conferenţiar Teodor Gobjilă, studiul individual şi seminar; 10 iulie, lecţia a 
XI-a-,,Miscati religioase anarhice, nerecunoscute”, conferențiar Gheorghe Nenciu, 
studiul individual şi seminar; 11 iulie, lecţia a XH-a-,,Cultul mahomedan si cultul 
mozaic”, conferenţiar J. Nedeianu, studiul individual şi seminar; 13 iulie, lecţia a XIII-a- 
„Partidul Muncitoresc Român, forță conducătoare în RPR”, conferențiar D. Velciu, 
studiul individual si seminar; 14 iulie, lecţia a XIV-a-,,Atributiunile şi sarcinile 
imputernicitilor (1)”, conferenţiar I. N. Bărbulescu, studiul individual şi seminar; 15 
iulie, lecţia a XV-a-,,Atributiunile şi sarcinile imputernicitilor (ID), conferențiar I. N. 
Bărbulescu, studiul individual şi seminar; 16 iulie, Recapitularea materiei si 17 iulie 
seminar general. 

Recrutarile pentru posturile de imputerniciti au fost făcute de către inspectorii 
din centrala Ministerului din rândurile activiştilor de partid de la nivel local si al foştilor 
ofiţeri, in special de la Securitate, excluși din cauza erorilor făcute în munca operativă. 
De pildă, Eremia Gheorghe provenea de la MAI, „trimis la Ministerul Cultelor într-un 
post de reabilitare întrucât făcuse unele greşeli pentru care a fost exclus din partid şi 
înlăturat din cadrele armatei”. În 1953, șeful Serviciului Cadre arăta că „în loc să i se dea 
un post mai mic, fostul ministru Pogăceanu l-a recomandat în postul de director al 
Secretariatului”. La putin timp s-a constatat „că nu corespunde acestui post”, fiind 
numit împuternicit al regiunii Ialomița. Dar în acest post nici nu a funcționat, Eremia 
motivând „că are familie în Bucureşti”, în urma unor intervenții ale sale fiind numit 
referent tehnic de specialitate la Direcţia Studii. Nici aici nu s-a dovedit util, 
manifestând „comoditate şi lipsă de inițiativă”, lipsuri care se adăugau atitudinilor sale 
negative datorate mutării din MAI”. 

Cei mai multi imputerniciti nu aveau nici măcar studii medii, însă erau buni 
propagandisti, dovediti prin activitatea ce o depusesera în agitația politică. Aşa se face 
că, paralel cu „munca de culte”, aceşti atotputernici în probleme de culte de la un raion 


© Ibidem, dosar nr. 3/1953, ff. 13-15. 
70 Ibidem, f. 5. 

sau o regiune urmau la seral studiile medii, fără să excludă pregătirea ideologică 
permanentă. 

Pentru calităţile lor organizatorice şi intelectuale, unii imputerniciti erau 
înaintați în funcţia de inspector general în centrala Ministerului. În iulie 1953, ministrul 
Constantinescu-lași arăta că, desi fusese chemat in Minister, Iosif Koloszvary încă mai 
îndeplinea funcţia de împuternicit pe Regiunea Autonomă Maghiară, deoarece „nu i s-a 
dat sprijin suficient de către organele locale pentru recomandarea unui împuternicit 
regional corespunzător”, iar „din această cauză ambele munci merg gtreu””!. În martie 
1954, acesta era în continuare împuternicit al Regiunii Autonome Maghiare. 

Lipsa unei colaborări în teritoriu, a sprijinului pe care organele locale de partid 
şi de stat trebuiau să-l acorde imputernicitilor, se pare că a constituit o mare problemă. 
In acest sens, chiar ministrul Constantinescu-lași nu ezita să informeze Comitetul 
Central al PMR, Secţia Administrativ-Politică: „Suntem sesizati de organele noastre de 
teren că, în anumite raioane din tara, unele organe de partid au o atitudine injusta fata 
de imputernicitii de culte. Astfel, împuternicitul Drumea Gheorghe de la raionul 
Câmpulung, regiunea Piteşti, se plânge că primul secretar al raionului de partid are fata 
de el o atitudine injustă, nedându-i nici un fel de sprijin în muncă, privindu-l în mod 
răutăcios pentru motivul că lucrează cu preoţii. Tov. Buriceanu Jon, împuternicitul 
raionului Caracal, semnalează că raionul de partid nu-i dă nici un fel de sprijin. Tov. 
Buriceanu a subliniat în mod special că si munca politică din cadrul raionului se duce 
injust, însuşi organizația de bază a Sfatului nemaiintrunindu-se în şedinţă de 3 luni de 
zile. Tov. Juravlea, împuternicitul raionului Murgeni, reg. Bârlad, se plânge împotriva 
tov. Ciocoiu Vasile, secretar raional de partid, pentru faptul că acesta îl ia în derâdere, 
făcându-l în mod public «popă» și recomandându-i ca pentru rezolvarea anumitor 
probleme să se consulte cu aceștia” 72. 

În alte cazuri, ministrul Constantinescu-laşi înştiința Secţia de resort din CC al 
PMR, că unii imputerniciti erau numiți de organele locale de partid ca ,,propagandisti la 
verigile de învățământ”, situaţie în care nu puteau face fata în activitatea încredințată de 
Minister, mai ales că prin rotație aceştia trebuiau să urmeze cursurile de pregătire de la 
Bucuresti’. 

O atributiune deosebit de importantă a imputernicitilor de culte a constat in 
„antrenarea” deserventilor de culte în campanii agricole, precum cele de însămânțare, 
recoltare sau predarea cotelor. Prin circulare trimise către conducerile cultelor 
Ministerul Cultelor cerea ca slujitorii să sprijine prin discurs şi propagandă asiduă 
desfăşurarea cat mai grabnică a acestor campanii agricole. Pe de altă parte, împuterniciții 
supravegheau această activitate şi o încurajau în cadrul conferințelor periodice de 
orientare a clericilor pe protopopiate şi prin impulsionarea organelor locale de stat. 
Împuterniciţii aveau obligaţia de a solicita protopopilor ca la rândul lor să ceară 
preoţilor să se implice in această acțiune. Pentru un control riguros asupra aplicării 


71 Ibidem, dosar nr. 3/1953, f. 20. 
72 Ibidem, f. 21. 
73 Ibidem, f. 22. 

acestor măsuri, de pildă, în iulie 1953, imputernicitilor li se cerea ca de două ori pe 
săptămână să raporteze la Minister”+. 

Treptat, atributiunile împuternicitului de culte s-au statuat, astfel încât 
activitatea acestora era stabilită pe planuri de muncă trimestriale stabilite de conducerea 
Direcţiei Imputernicitilor. De pilda, pentru primul trimestru al anului 1954 directorul 
Bărbulescu trimitea in teritoriu următoarele sarcini defalcate pe patru mati puncte: 1. 
„antrenarea deserventilor de culte în lupta pentru pace, ARLUS si acțiuni de interes 
obstesc”; 2. „cunoaşterea manifestărilor şi activităţii cultelor”, 3. „cunoaşterea bazelor 
economice ale cultelor”; 4. „îndrumări în legătură cu realizarea planului de muncă”. La 
primul punct se prevedea ca imputernicitii să tina legătura cu comitetele de luptă pentru 
pace raionale în vederea organizării trimestriale a unei conferințe cu deserventii de culte 
„în munca de popularizare a realizărilor şi în special a libertății religioase din Uniunea 
Sovietică”. De asemenea, imputernicitii aveau obligaţia să-i antreneze pe deserventi in 
„sprijinirea activităţilor de interes obştesc”, precum: campaniile agricole, predarea 
cotelor, creşterea şeptelului, plata impozitelor, transportul lemnelor, sprijinirea GAS, 
GAC şi a întovărăşirilor agricole etc.. În acest scop, imputernicitii trebuiau să participe 
la sesiunile Sfaturilor Populare regionale şi raionale. De asemenea, prezenţa lor era 
necesară la adunările şi conferințele cultelor, adică la cele de orientare, interconfesionale, 
decanale si a cultelor neoprotestante, „încurajând elementele cinstite în combaterea 
elementelor duşmănoase din cler”. Aveau obligația de: „a supraveghea” alegerile pentru 
organismele de conducere ale cultelor recunoscute; „a sprijini apariția la timp a 
publicațiilor bisericeşti, urmărindu-se ca acestea să oglindească și activitatea socială a 
deservenţilor”, şi să constate „efectul lor în rândul deserventilor si credincioşilor”. La 
acelaşi punct mai era menționată obligația inspectorilor generali, din centrala 
Ministerului de a efectua controlul la institutele teologice, cei regionali trebuiau să aibă 
în vedere şcolile de cântăreți, seminariile si școlile monahale, iar cei raionali să 
supravegheze „activitatea organizaţiilor de masă în cadrul şcolilor cultice şi condiţiile de 
cazare şi hrană ale elevilor” 75. 

La punctul al doilea, imputernicitii erau prevăzuţi cu obligația de: a întocmi 
evidențe cu parohiile (comunităţile) şi deserventii pe raioane, cunoaşterea permanentă a 
„elementelor cinstite şi dușmănoase din rândurile deserventilor’; „în înțelegere cu 
conducerile cultelor şi cu organele locale” trebuiau să ia măsuri „de limitare a participării 
credincioşilor la hramuri, pelerinaje, procesiuni, sfintiri de biserici” şi, totodată, de 
supraveghere privind desfășurarea lor; a controla modul în care deserventii de culte 
respectă măsurile legate de catehizare, consolidarea unificării religioase din Transilvania, 
lichidarea mişcărilor anarhice din rândul cultelor (ex. Oastea Domnului); cunoaşterea şi 
supravegherea „manifestărilor cultelor” la marile sărbători (Anul Nou Bobotează, Paşti, 
Crăciun); a cunoaşte „influența exercitată de călugării din mănăstiri asupra populației 
satelor din jurul mănăstirilor” 76. 

La punctul al treilea erau prevăzute sarcinile legate de „cunoașterea bazelor 
economice ale cultelor”. În acest sens, imputernicitii trebuiau: „să completeze datele 


74 Thidem, ff. 23-24. 
75 Ibidem, dosar nr. 2/1954, ff. 5-6. 
76 Ibidem, ff. 6-7. 

statistice privind patrimoniul cultelor”; să „supravegheze activitatea economică din 
mănăstiri prin sprijinirea cooperativelor de producție si a vieţii de obşte”, trebuind să se 
implice în cunoaşterea planurilor de producţie si realizarea lor, modul de aprovizionare 
cu materii prime, beneficii, numărul cooperatorilor, salarizare, greutăţi etc.; să acorde o 
atenție sporită asupra „îndeplinirii planurilor agricole ale mănăstirilor”, „să cunoască 
efectul în rândul credincioșilor a modului cum isi procură cultele veniturile si deserventii 
completările de salarii, supraveghindu-se ca acestea să se facă în cadrul legilor si 
regulamentelor” 77. 

În vederea realizării „planului de muncă”, imputernicitii aveau datoria „să 
studieze şi să cunoască temeinic legea cultelor şi statutele cultelor respective; să studieze 
cu toată atenţia toate ordinele şi instrucțiunile Ministerului; să cunoască toate HCM 
privind munca de culte; să participe în mod regulat la şedinţele organizațiilor de bază si 
sindicale şi să dea o deosebită atenţie ridicării continue a nivelului lor ideologic, politic şi 
profesional”. De asemenea, „împuterniciții regionali vor controla şi ajuta în muncă pe 
imputernicitii raionali in mod obligatoriu, cel putin odată pe lună. In regiunile cu până la 
10 raioane, unde controlul lunar se execută de către împuterniciții raionali cărora li s-au 
încredințat grupuri de raioane” 78, 

Pe baza acestor sarcini, împuterniciții regionali şi raionali aveau obligația să-şi 
întocmească planuri de muncă lunare. 

Alături de aceste sarcini, imputernicitii raionali mai primeau o serie de 
instrucțiuni tehnice: „legătura cu organele locale şi cultice prin împuternicitul regional; 
punerea în curent cu problemele şi sarcinile imputernicitilor din regiunea respective; 
punerea în ordine a biroului unde vor lucra împuterniciții, permanent în cadrul sfatului 
popular regional; punerea în curent cu toate lucrările şi instrucțiunile Ministerului, 
pentru regiunea respectivă; punerea la punct a corespondenţei, pe dosare, culte, 
imputerniciti, Minister etc; asigurarea securității lucrărilor în dulapuri, birouri, sertare cu 
încuietori etc; confecționarea firmei şi afişarea ei la intrarea în biroul împuterniciților; 
asigurarea modalității de efectuarea lucrărilor la o maşină de scris, unde să fie asigurat 
secretul; cunoaşterea planurilor de muncă a imputernicitilor raionali şi urmărirea ducerii 
la îndeplinire a sarcinilor, în perioadele de timp stabilite; asigurarea legăturii cu 
imputernicitii si Minister, prin corespondenţă, în conditiunile stabilite pentru orice 
instituţie” 7. 

Pentru amenajarea spaţiilor adecvate de lucru ale imputernicitilor, dar si pentru 
şedere în localităţile respective, Ministerul Cultelor a impus cultelor aplicarea HCM nr. 
1509/1953, privind „normarea spaţiului locativ folosit pentru birouri sau altă destinaţie 
decât locuințe”. Altfel spus, reprezentanţii cultelor erau obligați să pună la dispoziția 
acestor imputerniciti spaţii, prevedere legală care a fost invocată şi atunci cand se 
reclama necesitatea unor mijloace de transport“. 


77 Ibidem, f. 8. 
78 Thidem, f. 8. 
79 Ibidem, f. 9. 
80 Thidem, f. 27. 

Cu mici excepţii datorate unor sarcini cu totul speciale, acestea sunt principalele 
coordonate ale muncii de supraveghere şi control depusă de imputernicitii de culte pana 
la căderea regimului comunist. 

Activitatea muncii de culte din teritoriu era analizată trimestrial în centrala 
Ministerului atât la nivelul conducerii, cât si prin şedinţe cu împuterniciţii regionali si 
directorul Direcţiei Imputernicitilor. De pildă, pentru primul trimestru al anului 1954, 
imputernicitii regionali s-au prezentat la Minister în perioada 9-11 aprilie, unde au 
discutat rapoartele, inclusiv ale celor de pe raioane, evidentiindu-se realizările, 
problemele, observațiile critice si dispoziţiile în vederea trasării sarcinilor pentru 
trimestrul II. Pe 13 aprilie, pe fiecare regiune au fost discutate rapoartele 
imputernicitilor raionali, ocazie în care li s-au trasat sarcini pentru trimestrul I18!. 

În activitatea lor, imputernicitii aveau datoria de a întocmi sinteze sau să 
raporteze în note distincte anumite situaţii ale fenomenului cultic la un termen stabilit 
de conducerea Direcţiei Imputernicitilor. De asemenea, periodic, imputernicitii primeau 
vizite de „ajutor” sau „sprijin” din partea inspectorilor generali din minister atât pentru 
activitatea lor, cât şi pentru o participare mai activă la întrunirile organismelor de 
conducere ale cultelor. De pildă în octombrie 1954, inspectorul general Dimulescu Ion 
se deplasa în Bacău pentru „sprijinirea imputernicitului regional si ajutor” sau la Iasi în 
vederea stabilirii „legăturii cu centrul eparhial pentru rezolvarea diverselor probleme” 82. 
În aceeaşi perioadă, inspectorul general Lefter Gheorghe mergea la Timişoara pentru 
„controlul în muncă a imputernicitului raional Mihalic şi trasarea sarcinilor 
împuternicitului regional; participarea la şedinţa cu pastorii cultului baptist pe regiune”; 
la Bucureşti şi raionul Stalin pentru „ajutor în munca împuternicitului regional, legătura 
cu regiunea de partid (propagandiștii)” sau la Mehadia „pentru controlul in munca 
împuternicitului raional, cunoaşterea situației mănăstirii Bogâltin și reglementarea 
sarcinilor la evanghelici”8. Uneori, aceşti inspectori generali procedau la recrutări de 
imputerniciti raionali sau regionali, într-o primă etapă cu o recomandare a organelor 
locale de partid şi o verificare a pregătirii ideologice. 

Pentru martie 1954, conform documentelor de arhivă, împuterniciții regionali 
erau: Pascal Ion la Piteşti, Matei Ile la Ploieşti, Stoicescu Gheorghe la Constanta, 
Bârhală Ştefan la Galaţi, Olaru Constantin la Bârlad, Andronic Dumitru la Iasi, Savin 
Ion la Bacău, Rogojan Ion la Cluj, Laza Petru la Oradea, Bănescu Atanasiu la Baia 
Mare, Nistor Traian la reg. Stalin, Sulutiu Francisc la Deva, Vâlcea Gheorghe la 
Craiova, Galan Valeriu la Suceava, Popescu Sever la Timişoara, Câmpeanu Valeriu la 
Arad, Koloszvary Tiberiu la Regiunea Autonomă Maghiară. 

La 19 octombrie 1956, Consiliul de Miniştri a adoptat o hotărâre care privea în 
mod direct organizarea şi funcționarea Corpului imputernicitilor din Ministerul 
Cultelor. Se prevedea ca imputernicitii teritoriali de culte să-şi desfăşoare activitatea în 
Direcţia Împuterniciţilor prin coordonarea inspectorilor principali din Ministerul 
Cultelor şi supravegherea Comitetelor executive ale sfaturilor populare regionale şi al 


81 Ibidem, f. 12. 
82 Thidem, f. 362. 
83 Ibidem, f. 363. 
84 Ibidem, f. 77. 


27 


Adrian Nicolae Petcu 


Capitalei. La capitolul atributiuni se preciza că împuterniciții „asigură legătura între 
reprezentanţii cultelor şi organele locale, pentru rezolvarea problemelor care intră în 
competența acestora; dau Decizii de recunoaştere, cu consultarea prealabilă a 
vicepreşedintelui Comitetului executiv al sfatului popular regional însărcinat cu 
probleme de culte, asupra numirilor şi a celorlalte mişcări de personal de la parohii, 
biserici sau comunități şi protopopiate şi anume: preoți, diaconi, pastori, prezbiteri, 
hahami, hogi, imami, hatipi, cântăreți, prim curatori, curatori, funcționari laici la 
protopopiate, gropari, clopotari, paracliseri, vânzători de pangar etc.; se exceptează 
protopopii, pentru care recunoaşterea se dă de Ministerul Cultelor, vizează statele de 
salarii, pentru fiecare conducere de cult sau eparhie si îndeplinesc unele servicii cu 
caracter financiar, potrivit îndrumărilor date de Ministerul Cultelor, iau cunoştinţă în 
prealabil de şedinţele statutare şi ocazionale ale adunărilor sau comitetelor locale ale 
cultelor (adunări parohiale, protopopeşti, eparhiale, şedinţe ale forurilor de conducere 
locală şi regională la cultele neoprotestante etc.); în exercitarea de către Ministerul 
Cultelor a dreptului de supraveghere, iau cunoştinţă de alegerea forurilor conducătoare 
locale şi intermediare ale cultelor şi acordă sprijinul necesar bunei lor desfăşurări. 
Această activitate se referă la: comitete si prezbiterii parohiale sau de biserici la cultele 
neoprotestante, adunări generale eparhiale, comitete de comunităţi regionale, filiale sau 
conferințe. În ceea ce priveşte alegerile delegaților pentru sinod sau pentru forurile 
conducătoare centrale ale cultelor, atribuţiile de mai sus revin direcției Ministerului 
Cultelor, asistă la conferințele de orientare ale cultelor si la cele interconfesionale”85. De 
asemenea, prin acest act normativ era fixată aria de activitate a fiecărui împuternicit şi 
sediile la nivel regional şi raional&. 

Această hotărâre de guvern nu făcea decât să sudeze colaborarea care trebuia să 
funcţioneze între împuternicit şi organele locale de partid şi de stat în activitatea de 
supraveghere şi control al cultelor. 

De altfel, acest aspect al colaborării dintre cei doi factori o găsim frecvent în 
documentele de arhivă. În acest sens, într-o notă din 1958 se arăta despre importanţa 
acestei colaborări atunci când se analiza fenomenul dezvoltării prozelitismului sectar: 
„Înfiinţarea corpului de imputerniciti ai Ministerului Cultelor a fost determinată, între 
altele, si de necesitatea supravegherii acestei activități prozelite anarhice si contrare 
concepției de adevărată libertate religioasă pe care regimul nostru urmăreşte să o 
înfăptuiască. De atunci (1950), Ministerul Cultelor a observat îndeaproape acest 
fenomen. S-a obținut o relativă frânare a creşterii numărului acestor secte, fără însă a se 
fi putut ajunge la lichidarea definitivă a prozelitismului lor. În cursul anului 1956, în 
colaborare cu Secţia Propaganda si Agitatie a Comitetului Central şi cu CC al UTM, s-a 
făcut o analiză mai amplă a tuturor manifestărilor nesănătoase din cadrul tuturor 
cultelor. Între măsurile care s-au luat atunci pe linia Departamentului Cultelor a fost o 
colaborare mai strânsă a imputernicitilor nostri cu Sfaturile Populare. Preşedintele sau 
un vicepreşedinte al Comitetului executiv regional colaborează strâns cu imputernicitii 


85 Idem, fond Comitetul pentru Problemele Consiliilor Populare-Oficiul juridic, dosar nr. 3/1956, 
ff. 8-9. 
86 Thidem, ff. 9-14. 

de culte, avizând împreună la măsurile necesare fi pe linia cultelor, fie pe linia 
învățământului şi culturii sau a tineretului, după caz’”®’. 

Cu tot interesul manifestat de stat fata de instituția împuternicitului trebuie să 
spunem că nu toate posturile erau ocupate. Potrivit unui tabel din 25 octombrie 1956 
posturile vacante de imputerniciti erau: la Bucuresti, cu 3 inspectori principali, cu unul 
pe Capitală si unul regional; inspectori regionali pentru Galati, Constanta, Craiova, 
Oradea, Baia Mare, Cluj, Hunedoara, Regiunea Autonomă Maghiară, cel din urmă 
trebuind „să fie maghiar cu cunoştinţe de limba română”. Totodată erau posturi vacante 
de imputerniciti raionali la: Bacău, Miercurea Ciuc (în aceleaşi condiții precum cel 
regional) si Topoloveni. Inspectorii era salarizati diferențiat, în funcție de statut, cel de 
Bucureşti primind 1400 lei, cei regionali între 1150-1250 lei, iar cei raionali doar 900 
lei88. Situaţia s-a simplificat după reforma administrativă din 1968, atunci cand a fost 
numit câte un împuternicit pe fiecare judeţ. 

Ulterior, prin HCM nr. 435 din 21 martie 1957, Ministerul Cultelor se 
transforma în Departamentul Cultelor, „pe lângă Consiliul de Miniștri, condus de către 
un secretar general%. Apoi, prin Hotărârea Consiliului de Miniştri nr. 286 din 5 martie 
1958 se prevedea organizarea şi funcționarea noului organism care, practic, prelua 
atributiunile vechiului Minister al Cultelor. La punctul 7 era prevăzută „Direcţia 
Imputernicitilor cu Corpul Împuterniciţilor”, iar la punctul 9 se arăta: „Corpul 
Imputernicitilor este organizat si funcționează în conformitate cu prevederile HCM nr. 
2167 din 19 octombrie 1956%%. De asemenea, un amănunt semnificativ în aceasta 
privinţă este legat de componenţa colegiului, de conducere, „organ consultativ” care 
funcţiona în sprijinul secretarului general (pct. 5), numit de președintele Consiliului de 
Miniştri”!. Din acest organism, în 1960, alături de Dumitru Dogaru, secretar general, 
Ion Bărbulescu, director general, directorii principalelor direcții, lon Rodeanu şi Mircea 
Neicov (a Imputernicitilor şi Studii şi Documentare), mai făceau parte trei imputerniciti, 
adică Rădulescu Păun, pe Capitală, Enea Augustin, pe regiunea Cluj şi Tanko Arpad, pe 
Regiunea Autonomă Maghiară”?. In această perioadă, Direcţia imputernicitilor a fost 
condusă de Ion Rodeanu. 

Treptat, aceşti funcționari ministeriali au ajuns practic în serviciul Securităţii. Ei 
lucrau pe lângă sfaturile populare, dar în legătură directă cu organele de represiune, 
după cum se exprima lon Rodeanu, directorul Direcţiei Imputernicitilor în 1963 într-o 
discuţie cu informatorul „Ninescu”: „Ion Rodeanu a arătat sursei că în cursul lunii 
ianuarie va avea loc la Consiliul de Miniştri o şedinţă la care vor participa secretarii 
Sfaturilor Populare regionale la care vor fi invitaţi si imputernicitii regionali de culte, 
pentru punere la punct a unor probleme legate de politica de culte. A arătat cu după 
acea ședință imputernicitii vor fi chemaţi la Departament pentru un instructaj mai 
detaliat. lon Rodeanu a mai subliniat apoi următoarele: «Sunt foarte satisfăcut că, în 


87 Idem, fond Ministerul Cultelor si Artelor, dosar nr. 18/1950, f. 9. 

88 Ibidem, dosar nr. 3/1953, f. 2. 

89 Ibidem, dosar nr. 6/1949, f. 6. 

% Thidem, ff. 7-8; ACNSAS, fond Documentar, dosar nr. 148, vol. 1, ff. 76-79. 
91 Ibidem 

92 ANIC, fond Ministerul Cultelor şi Artelor, dosar nr. 6/1949, f. 24. 

sfârşit, se va rezolva o problemă care ne-a produs multe încurcături. Am de acum 
înțelegere din partea secretarului general şi sperăm să lichidăm unele situaţii imposibile 
pentru o mai buna muncă de culte. Imputernicitii se transformasera în funcționari ai 
securității. Nu fac nimic fără să-i întrebe, tin legătura cu vreun căpitan sau locotenent 
oarecare si vor să impună politica lor de culte. Noi nici nu mai suntem întrebaţi. Am 
aranjat ca imputernicitilor să li se traseze sarcina de a avea legătură numai cu secretarii 
Sfaturilor Populare. Ştii cat de subiectiv lucrează imputernicitii şi asta fiindcă ascultă 
ordine, fără să analizeze situaţia. [...] Trebuie să se pună punct la asemenea metode de 
lucru”. 

Fata de această informare, maiorul Dumitru Bujenita adăuga în nota biroului: 
„Propunem să se discute în principiu cu tov. Dogaru asupra sarcinilor ce le au 
imputernicitii regionali de culte în vederea ajutorului ce trebuie să-l acorde organelor 
MAI locale”. 

Pe fondul politicii de întărire a controlului de partid, Rodeanu era de părere că 
isi poate exercita mai bine atributiunile în relațiile pe care le avea cu subordonații. 
Numai că această tendință administrativă a factorilor decizionali din departament nu 
putea fi acceptată de către organele de Securitate, mai ales că unii dintre imputerniciti 
făceau greşeli mari în activitatea lor. De pildă, în 1966 Securitatea semnala deficienţe 
grave în munca împuternicitului pe Capitală, Păun Rădulescu, semnalat că „a divulgat şi 
unele secrete preconizate de conducerea Departamentului în înțelegere cu organele 
noastre, privind îndepărtarea unor deserventi de culte reactionari, din funcţiile ce le 
deţineau şi înlocuirea lor cu elemente atașate nouă”%5. 

Cu toate acestea, rolul partidului în activitatea imputernicitilor isi va face tot 
mai simțită prezenţa, fără însă a eluda pe cel al colaborării cu organele Ministerului de 
Interne. De altfel, colaborarea cu organele de partid de pe lângă sfaturile populare era 
prevăzută în noua lege de organizare şi funcționare a Departamentului Cultelor din 
1970. La art. 19, din Decretul nr. 334 din 13 iulie 1970, era prevăzută structura 
organizatorică a Departamentului, urmată de alineatul: „Pentru îndeplinirea atribuțiilor 
sale în judeţe şi în municipiul Bucureşti, Departamentul Cultelor are inspectori şi 
inspectori teritoriali pentru probleme de culte, care fac parte din Direcţia pentru 
supraveghere şi control”. Acestuia i se adăugau prevederile de la: art. 25, „Modul de 
lucru al inspectorilor teritoriali pentru probleme de culte cu organele locale de stat se va 
stabili de către Departamentul Cultelor, de acord cu organele centrale competente”, si 
de art. 26: „Comitetele executive ale consiliilor populare judeţene şi al municipiului 
Bucureşti vor asigura mijloacele materiale necesare desfăşurării activităţii inspectorilor 
teritoriali pentru culte”, 

După această reorganizare, pentru o scurtă perioadă de timp director al 
Direcţiei Supraveghere şi Control a continuat să fie lon Rodeanu, apoi, din 1967, lon 
Emil Lungeanu. 


% ACNSAS, fond Documentar, dosar nr. 12532, f. 36. 

%4 Thidem, f. 36v. 

95 Ibidem, dosar nr. 148, vol. 1, f. 55. 

% „Buletinul oficial al RSR”, an VI, partea I, nr. 103, 15 august 1970, pp. 827-828. 

Însă, din 1970 autorităţile comuniste din România se confruntau cu o problemă 
care se acutiza tot mai mult. Este vorba de colportarea literaturii şi a obiectelor 
religioase de proveniență mai ales neoprotestantă, din mediile occidentale şi care 
conducea inevitabil la proliferarea confesiunilor de acest tip. Pentru contracarare 
Securitatea a inițiat un amplu plan de măsuri, numit „Antidotul”, care a fost aplicat timp 
de aproape un deceniu. Din această perspectivă, imputernicitii aveau obligaţia să acorde 
o atenție mai mare acestui gen de colportaj, dar si să prevină, chiar să stopeze, 
dezvoltarea comunităților neoprotestante. În acest sens, în februarie 1970 împuterniciții 
primeau o serie de instrucțiuni din centrala departamentului pe care trebuia să le 
prelucreze la conducerile sfaturilor populare. Totodată, imputernicitii primeau un 
pachet de legi de care să uzeze în exercitarea controlului asupra manifestărilor cultice, 
din care enumerăm: Legea Cultelor din 1948; Decretul nr. 410/1959; HCM nr. 2292/15 
decembrie 1969 privind regimul de evidenţă a populaţiei cu articolele despre găzduirea 
în alte localități si neînregistrarea în cartea de imobil, cu sancțiunile respective si 
normele privind desființarea asociaţiei „Oastea Domnului” şi colportarea de literatura şi 
obiecte religioase ale BOR”. Cu acest pachet legislativ împuternicitul de culte putea 
sesiza organele competente pentru stoparea unor constructii/reparatii de lacasuri de 
cult sau a dinamicii comunităţilor confesionale neoprotestante sau monahale. 

Chiar dacă aria de activitate teritorială era mai restrânsă şi mai uşor de exercitat 
după 1968 şi provocările imputernicitilor erau mai mari. Situaţia a fost constientizata la 
nivelul Departamentului Cultelor, încât s-a trecut la verificarea întregului corp al 
imputernicitilor. De fapt, cei din conducerea departamentului, probabil la cererea 
partidului, aveau in vedere formarea unui corp al imputernicitilor din funcționari tineri 
cu pregătire universitară si politică superioară. Cu toate acestea, la mijlocul anilor ~70 
multi inspectori teritoriali de culte erau mosteniti din perioada anilor 50-60, precum 
Eugen Duldner, Constantin Frâncu, Tepes Hoinărescu sau Nita Pascu, deoarece aveau 
experiență în politica de culte şi o pregătire ideologică pe măsură. 

La 26 septembrie 1975, inspectorii teritoriali de culte erau: Dumitru Andronic, 
la Iasi, absolvent studii superioare; loan Balcău, la Olt, absolvent studii superioare; 
Ştefan Bogoş, la Harghita, absolvent studii medii; Gheorghe Bulac, la Alba, absolvent 
studii medii, Gheorghe Călăraşu, la Neamt, absolvent studii superioare; Mihai 
Căprăroiu, la Tulcea, absolvent de studii medii, Gheorghe David, la Bistriţa Năsăud, 
absolvent studii medii; Mihai Dănescu, la Prahova, absolvent studii superioare; lon 
Diaconescu, la Dâmboviţa, absolvent studii medii; Iulian Diaconescu, la Dolj, absolvent 
studii superioare; Teodor Dragomir, la Mehedinţi, absolvent studii medii; Mircea 
Dragos, la Satu Mare, absolvent studii superioare; Eugen Duldner, la Brasov, absolvent 
studii medii, Constantin Frâncu, la Sibiu, absolvent studii medii; Valerian Galan, la 
Suceava, absolvent studii medii; Eugen Gănciulescu, la Vâlcea, absolvent studii medii; 
Tepes Hoinărescu, la Cluj, absolvent studii superioare; Vasile Hojbota, la Botosani, 
absolvent studii medii; Ion Lepădat, la Teleorman, absolvent studii medii; Cristian 
Marinescu, la Brăila, absolvent studii medii, Nicolae Melencu, la Bihor, absolvent studii 
medii, Aurel Mocanu, la Constanţa, absolvent studii superioare; Mihai Muscă, la 
Maramureş, absolvent studii superioare; Costică Nedelcu, la Vrancea, absolvent studii 


97 ACNSAS, fond Documentar, dosar nr. 7816, vol. 2, ff. 235-247. 

medii, Nita Pascu, la Bucureşti, absolvent studii superioare; Petre Opritoiu, la Gorj, 
absolvent studii medii; Constantin Pârneci, la Caraş Severin, absolvent de studii 
superioare; Ion Perianu, la Arad, absolvent studii medii; loan Popa, la Vaslui, absolvent 
studii medii; Alexandru Pruteanu, la Buzău, absolvent studii superioare; loan Roman, la 
Sălaj, absolvent studii medii; loan Savin, la Bacău, absolvent studii medii; Ladislau 
Szekely, la Covasna, absolvent studii medii; Arpad 'Tanko, la Mureş, absolvent studii 
superioare; Cornel Hogman, la Hunedoara, absolvent studii superioare; Mihai Teperdel, 
la Timiş, absolvent studii medii, Dumitru Vâlcu, la Galaţi, absolvent studii superioare, 
toţi aceştia fiind subordonați direct inspectorilor centrali: George Cârstoiu, absolvent 
studii superioare; Adrian Georgescu, absolvent studii superioare; Alexandru Grigore, 
absolvent studii superioare si Gelcu Maksutovici, absolvent studii superioare%. 

Totodată la 8 octombrie 1975, prin aplicarea legii de organizare si funcționare a 
Departamentului, era aprobată componența Consiliului de conducere al instituției din 
care făceau parte cei din conducere: Gheorghe Nenciu, vicepreşedinte”, lon Lungeanu, 
directorul Direcţiei de supraveghere şi control, Eugen Munteanu, directorul Direcţiei 
Studii, relaţii, externe, protocol şi secretariat, Elisabeta Rudeanu, directorul Direcţiei 
Plan, organizarea muncii, financiară, îndrumare contabilă si administrativă, Sorin Iulian, 
director adjunct al Direcţiei Studii, Ion Puiu, director adjunct la Direcţia Supraveghere, 
Teodor Dan, consilier juridic, Gelcu Maksutovici, inspector general, Ladislau Vişan, 
îndrumător principal, Constantin Ştefan, revizor contabil, apoi inspectorii: Niţă Pascu, 
Eugen Duldner, Ion Savin, Nicolae Melencu, Tepes Horia Hoinărescu, Julian 
Diaconescu, Dumitru Vâlcu, Dumitru Andronic, Constantin Frâncu, Valerian Galan, 
Mihai Teperdel, dar şi trei directori: Vasile Drăguţ de la Direcţia Patrimoniului Cultural 
National din Consiliul Culturii şi Educaţiei Socialiste, Ion Roşianu, adjunct al Direcţiei 
pentru cultură şi presă din MAE şi Constantin Voinescu adjunct al Direcţiei organizare, 
control şi administrație locală de stat din cadrul Comitetului pentru Problemele 
Consiliilor Populare!. 

Componenţa acestui consiliu denotă interesul Departamentului asupra tuturor 
ramificaţiilor fenomenului religios din România, de la activitatea religioasă specifica şi 
până la principalele mecanisme de exercitare a controlului statului prin inspectorii 
teritoriali ajutaţi de consiliile locale, inclusiv în domeniul patrimoniului cultural. 

De altfel, aceste aspecte se regăsesc în fişa postului de inspector teritorial de 
culte şi care prevedea atributiuni numeroase. Cerinţele obligatorii pentru ocuparea 
postului erau: studiile universitare, vechimea de patru ani în câmpul muncii, dar şi cele 
„specifice”, precum „temeinică pregătire politică, ideologică si de cultură generală”, 
cunoştinţe de cultură generală, în special istorie, drept şi filosofie, să posede „capacitate 


xr? 


organizatorică”, „însușirea de a se orienta” şi „o ţinută demnă în relațiile cu deserventii 


98 Ibidem, dosar nr. 148, vol. 2, ff. 1-4. 

% În acea vreme postul de preşedinte era vacant, locul fiind ţinut de Gheorghe Nenciu, în 
mediile religioase cunoscut în calitate de „conducător al Departamentului Cultelor”. "Totuşi, 
fostul preşedinte, Dumitru Dogaru, pensionat în 1975, participa la şedinţele acestui Consiliu 
(Adrian Nicolae Petcu, Activitatea Departamentului Cultelor în atenția Securității (1970-1989), în 
„Caietele CNSAS”, an II, nr. 2(4)/2009, p. 73). 

100 ANIC, fond CC al PCR-Administrativ-Politic, dosar nr. 16/1980, ff. 103-104. 

de culte”. Atribuţiile inspectorului de culte erau împărțite pe 15 capitole distincte, din 
care enumerăm pe cele legate de: pregătirea şi organizarea alegerilor pentru forurile 
conducătoare ale cultelor, avizând hotărârile acestora; supravegherea deciziilor în 
forurile de judecată ale cultelor; supravegherea serviciilor cultice; supravegherea, 
informarea si colaborarea cu organizaţiile obşteşti si factorii educationali asupra 
efectelor activităţii cultice asupra tineretului; controlarea activității cursurilor de 
îndrumări misionare şi pregătirea unei bune desfăşurări a conferințelor de orientare; 
supravegherea si controlarea activităţii din mănăstiri şi respectarea Decretului 410/1959; 
examinarea şi raportarea asupra cererilor pentru mutare de personal, reclamaţii, 
înfiinţare/ desființare a unităţilor de cult; controlarea activităţii tipografiilor cultelor; 
supravegherea şi controlarea prozelitismului sectar; supravegherea primirii vizitelor 
delegatiilor străine în teritoriu şi a relațiilor deserventilor cultici cu cetățenii străini; 
conlucrarea cu organele locale în depistarea şi confiscarea materialelor de propagandă 
religioasă; avizarea asupra plecărilor deserventilor în străinătate; supravegherea modului 
în care bunurile de patrimoniu din custodia cultelor sunt conservate şi valorificate, 
inclusiv prin descrierea acestora în materiale scrise şi vizuale şi pregătirea personalului 
muzeistic; asigurarea oricărui tip de contact între reprezentanții cultelor și cei ai 
organelor locale. Pentru desfăşurarea acestei activităţi, inspectorul de culte era obligat 
să-şi întocmească un plan de muncă lunar, cu itinerariul de deplasări, cu ziua de 
audienţe la birou (luni), trimestrial să raporteze cele efectuate, să aibă o cunoaştere la zi 
a fenomenului religios din judeţ, cu date statistice şi sinteze pentru fiecare cult, dosare 
de problemă privind legislaţia specifică, principiile politicii de culte, situaţii analitice cu 
monumentele şi obiectele religioase si evidența cu dinamica confesională si problema 
construirii / reparării lăcaşurilor de cult!®!. 

Datorită complexităţii acestei instituții a împuternicitului, am putea spune că 
atenția partidului a fost permanentă, mai ales că se dorea o eliminare treptată a 
fenomenului cultic în România comunistă. Însuşi Nicolae Ceauşescu s-a interesat de 
activitatea Departamentului Cultelor şi mai ales de eficiența acestor inspectori teritoriali. 

In raportul din 19 mai 1977 înaintat lui Nicolae Ceauşescu de comisia de partid 
care a analizase structura organizatorică şi activitatea Departamentului Cultelor, se 
preconiza reducerea drastică a corpului inspectorilor teritoriali, aceştia urmând să aibă 
ca rază de activitate două sau chiar trei județe. La rândul său, Ceauşescu a înaintat 
raportul la secretariatul CC al PCR, pentru a fi discutat!%?. In şedinţa din 6 iunie 1977 a 
Secretariatului CC al PCR pe marginea acestui raport s-a purtat următoarea discuţie în 
prezenţa lui Ion Rosianu, preşedintele Departamentului cultelor: 

„Punctul 8. Raport referitor la unele probleme privind activitatea 
Departamentului Cultelor. 

Ce ziceti tovarăşi? 

Tov. Cornel Burtica: Este putin hibrid. 

Tov. Nicolae Ceausescu: Pentru buna desfăşurare a muncii în acest domeniu al 
cultelor ar trebui ca la judeţe să avem un activist bun, care să se ocupe de activitatea 


101 A se vedea fişa postului i extenso în Octavian Roske coord., România 1945-1989. Enciclopedia 
regimului comunist. Represiunea, vol. II (F-O), INST, Bucureşti, 2012, pp. 288-300. 
102 ANIC, fond CC al PCR-Cancelarie, dosar nr. 66/1977, ff. 57-61. 


33 


Adrian Nicolae Petcu 


printre popi, pentru că trebuie să ne ocupăm puţin şi de popii aceștia. Trebuie totuși, 
fără s-o spunem, dar comitetele judeţene de partid să se ocupe de popii aceştia. Formal, 
problema este în subordinea consiliului popular, dar vorbim acum pentru că organizația 
de partid judeţeană, comitetul județean de partid trebuie să se ocupe de problema 
aceasta, pentru că comitetul judeţean trebuie să cunoască, să vadă ce fac popii aceştia, 
cum se comportă. Să mai stea de vorbă cu ei. Trebuie să ne ocupăm ceva mai mult de 
această problema, pentru că am lăsat la voia întâmplării problema asta şi Departamentul 
trebuie să aibă puţin aşa o preocupare mai serioasă, iar restul problemelor să le mai 
discutăm, să nu hotărâm acum, să vedem ce rămâne din reducerea personalului tehnico- 
administrativ, să vedem ce venituri au si cum le folosesc, dacă este nevoie să reducem 
subventia, să vedem. Bine, aşa să facem” 10. 

Dincolo de repetițiile obositoare si fără esență făcute de Ceausescu, din 
stenogramă reiese faptul că se hotăra micşorarea aparatului central al Departamentului 
şi păstrarea corpului de inspectori teritoriali. În schimb, aceștia trebuiau să conlucreze 
mai mult cu consiliile populare şi să supravegheze mai atent activitatea cultică în raza lor 
de activitate. Practic, se cerea un control mai riguros al partidului asupra fenomenului 
religios, în același timp punându-se în discuţie subvenţionarea personalului angajat în 
rândul cultelor recunoscute !0+. 

De altfel, cele discutate în şedinţa Secretariatului aveau să se fie adoptate sub 
forma unui act normativ de modificare a Decretului nr. 334/1970. Prin Decretul nr. 313 
din 31 august 1977, art. 19 era modificat, prin desființarea Direcţiei de Supraveghere și 
Control şi trecerea corpului de inspectori în subordinea Direcţiei Relaţii Culte. De 
asemenea, art. 25 era enunțat din nou cu acelaşi cuprins: „Modul de lucru al 
inspectorilor de specialitate din teritoriu pentru probleme de culte cu organele locale de 
stat se va stabili de către Departamentul Cultelor, de acord cu organele centrale 
competente”, iar la art. 26 se arăta: „Comitetele executive ale consiliilor populare 
judeţene şi al municipiului Bucureşti vor asigura mijloacele materiale necesare 
desfăşurării activității inspectorilor de specialitate din teritoriu, pentru culte”!5. 

Aşadar, la restructurarea Departamentului in 1977, imputernicitii constituiau un 
compartiment specific, subordonat Direcţiei Relaţii Culte, condusă de Eugen Munteanu 
si adjunctul Sorin lulian!0%. Din 1983, Direcţia Culte a fost condusă de Ion Popescu, 
respectiv adjunctul Ion Negoi, apoi de Leon Toader!V. 

Totuşi, ideea restructurării corpului de inspectori teritoriali a persistat, încât, in 
contextul reducerilor de cheltuieli promovate de regimul Ceauşescu, s-a aplicat măsura 
numirii acestora pe câte două judeţe. Astfel, în august 1983, posturile de inspectori 
teritoriali s-au comasat, după cum urmează: Constantin Chiribău la Suceava-Botoşani, 
Ioan Popa la Vaslui-Bacău, Aurel Mocanu la Constanta-Tulcea, Nita Milea la Brăila- 
Galati, Eugen Duldner la Braşov-Covasna, Mihai Dănescu la Prahova-Dambovita, 
Petre Bardaşu la Vâlcea-Olt, lura Dumitru la Satu Mare-Sălaj, Gheorghe Hâncu la 


103 Thidem, f. 24v. 

104 Thidem, ff. 6v, 210. 

105 „Buletinul oficial al RSR”, an XIII, nr. 96, partea I, 31 august 1977, p. 2. 
106 ACNSAS, fond Documentar, dosar nr. 148, vol. 1, f. 92. 

107 Thidem, vol. 8, f. 24. 

Mehedinti-Gorj, David Gheorghe la Mureş-Alba, Alexandru Pruteanu la Buzău- 
Ialomița, Gheorghe Buriceanu la Giurgiu-Calarasi, Mihai Musca la Maramureş Bistriţa 
Năsăud si Ion Lepădat la Teleorman-Argeş. Pe lângă aceştia au mai rămas inspectori 
care deserveau un singur judeţ: Nita Pascu la Bucuresti, Tepes Hoinărescu la Cluj, 
Gheorghe Călăraşu la Iasi, Constantin Frâncu la Sibiu, Mihai Teperdel la Timisoara, 
Iulian Diaconescu la Dolj, Gheorghe Avramuti la Arad, Aurel Demian la Bihor, 
Constantin Chiribău la Neamţ, Petrişor Ciorobea la Hunedoara, Ilie Boer la Harghita, 
Vasile Filoti la Vrancea şi Constantin Pârneci la Caras Severin 198. 

În decembrie 1983, Securitatea a făcut o evaluare a activităţii depusă de 
inspectorii teritoriali în noua configuraţie. Pentru fiecare inspector, unitățile judeţene de 
Securitate au raportat la Bucuresti sub forma de fişe personale, în care arătau modul de 
colaborare a inspectorilor cu organele de Securitate şi cele locale de partid, relaţiile cu 
reprezentanţii cultelor şi acţiunile de limitare a fenomenului religios. In unele cazuri era 
demonstrată inefiecienta măsurii desființării unor posturi de inspectori judeţeni, din 
cauza volumului foarte mare de activitate dintr-o zonă cu fenomen cultic intens, 
precum Suceava-Neamt. Apoi, in multe cazuri, Securitatea propunea înlocuirea unor 
inspectori, deoarece fie nu colaborau cu organele competente, fie erau prea cunoscuți 
pe plan local pentru „abateri de la normele eticii şi moralei socialiste”, adică acte de 
corupție. Evident că o soluţie pentru eliminarea acestor funcționari era comasarea a cât 
mai multe judeţe. 

Însă, nu întotdeauna organele de Securitate s-au făcut auzite la nivel central, 
deoarece multi inspectori corupți aveau un sprijin fie la conducerea locală de partid, fie 
în centrala Departamentului!. De altfel, deseori în documentele Securității se găsesc 
afirmaţii de genul: „corupţia a cuprins o arie mare în cadrul Departamentului cultelor, 
încurajată de factorii de conducere”110. 

În februarie 1984 s-a procedat la reconfigurarea atribuţiilor zonale ale 
inspectorilor teritoriali. Această măsură s-a aplicat prin Decretul nr. 61 din 23 februarie 
1984, în care o direcție era desființată şi personalul mult redus (cu 42 din 98 de 
posturi). Totodată, art. 26 din vechiul decret era enunțat cu acelaşi cuprins: „Comitetele 
executive ale consiliilor populare judeţene vor asigura mijloacele necesare desfăşurării 
activităţii inspectorilor de specialitate din teritoriu, pentru culte”111, 

Doi ani mai târziu, inspectorii teritoriali de culte erau: Ţepeş Hoinărescu pentru 
Cluj şi Bistriţa Năsăud; Mihai Muscă pentru Maramures si Satu Mare; Aurel Teodor 
Demian pentru Bihor şi Sălaj; Gheorghe Avramuti pentru Arad şi Hunedoara; 
Constantin Chiribău pentru Neamt şi Suceava; Gheorghe Calarasu pentru Iasi şi 
Botosani; Vasile Filoti pentru Vrancea şi Bacău, Aurel Mocanu pentru Constanta si 
Tulcea; Alexandru Pruteanu pentru Buzău şi Brăila; Mihai Dănescu pentru Prahova şi 
Dâmboviţa; Petre Bardasu pentru Vâlcea si Argeş; Iulian Diaconescu pentru Dolj si Olt; 


108 Thidem, ff. 31-32, 44. 

109 Thidem, f. 32. 

110 Thidem, vol. 11, f. 221v. 

111 ANIC, fond CC al PCR-Administrativ Politic, dosar nr. 15/1984, ff. 60v, 65, 67v; „Buletinul 
oficial al RSR”, an XX, nr. 15, partea I, 23 februarie 1984, p. 3. 

Gheorghe Hâncu pentru Mehedinţi si Gorj; Constantin Frâncu pentru Sibiu şi Alba'!?; 
David Gheorghe pentru Mureș si Harghita!15; Mihai Teperdel pentru Timiş şi Caraş- 
Severin; Eugen Duldner pentru Braşov şi Covasna; Ion Popa pentru Vaslui şi Galati; 
Ion Lepădat pentru Teleorman şi Giurgiu; Gheorghe Buriceanu pentru Ialomița si 
Călărași 114. 

Atât din cauza acestor comasări, deci de extindere a ariei de responsabilități, cât 
mai ales dintr-o nerespectare a atributiunilor pe care le aveau, multi inspectori erau 
indicaţi de către conducerea Departamentului cu o activitate foarte slabă. Marile 
probleme ale Departamentului erau marcate de prozelitismul cultelor catolic şi 
neoprotestante susținute de „emisarii străini” care veneau în România, atât prin ajutoare 
financiare, cât şi materiale. Mai mult, aceste manifestări nu erau nici referate la timp 
către conducerea Departamentului si nici controlate de către inspectorii teritoriali. În 
alte situații erau discrepanțe între „munca meritorie desfăşurată de multi inspectori 
teritoriali şi reflectarea acesteia in calitatea si numărul informărilor trimise la 
departament”. Aceste informări erau „superficiale, incomplete şi trimise cu mare 
întârziere”, astfel încât nu se mai putea lua măsuri în timp util. Pe de altă parte, erau 
„probleme în activitatea cultelor, uneori cu implicații grave, despre care conducerea 
departamentului afla din alte surse”115. 

Deşi se semnalau deficiențe pentru care se găseau soluții prin reiterarea 
aceloraşi sarcini pe care inspectorii de culte le aveau prin atribuţiile fixate la angajare, 
totuşi acestea nu au fost eliminate. lar aceste probleme au persistat până la căderea 
regimului comunist, cand si instituția de temut pentru deserventii de culte din Romania, 
cea a inspectorului teritorial de culte, a fost desființată. 


Concluzii 

În cele de mai sus am încercat reconstruirea evoluţiei instituţiei inspectorului 
teritorial /împuternicitului de culte de la înființare, mai întâi în forma incipientă de până 
la 1953, iar după aceea cum s-a consolidat, permanentizat, atât în relațiile cu 
reprezentanţii cultelor şi prin colaborarea cu organele locale de partid şi de stat, cât si 
prin activităţile de limitare a fenomenului cultic. Evident că la înființarea acestei instituții 
principala problemă a fost legată de recrutarea personalului, care mai trebuia şi pregătit 
si să întrunească condiţiile ideologice adecvate. Iar în această sarcină dată Ministerului 
Cultelor de către partid un cuvânt important de spus a revenit Securităţii. De altfel, 
această instituție represivă, care avea activități prin compartimentul specific, cel dedicat 
cultelor, avea să transforme instituţia împuternicitului de culte într-una aidoma ei, de 
represiune la adresa cultelor şi chiar să şi-o subordoneze. Deşi existau norme juridice 
explicite in privința libertății religioase si des invocate în activitatea 
Ministerului / Departamentului Cultelor, am văzut că, prin atribuţiile si măsurilor lor, 


112 În 1984 Frâncu era numai pentru Sibiu (ACNSAS, fond Documentar, dosar nr. 148, vol. 8, f. 
27). 

113 La 23 februarie 1984 Ilie Boer era pe Harghita, iar David Gheorghe pe Mureş si Alba (Ibidem, 
f. 26). 

114 Ibidem, f. 8, ff. 24-27. 

115 ASSC, dosar Imputerniciti de culte, 1953-1987, f. nepag. 

imputernicitii colaborau cu Securitatea, practic limitând tot mai mult aria de manifestare 
a cultelor pe principii ideologice şi tactice care să determine eliminarea acestora din 
societatea comunistă. Am putea spune că imputernicitii, prin natura statutului pe care îl 
aveau, trebuiau să colaboreze cu Securitatea şi partidul si, deci, activitatea lor poate fi 
caracterizată drept una de poliție politică. 

In altă ordine de idei, unii imputerniciti de culte fie aveau un sprijin foarte bun 
în ofițerii de legătură din Securitate, fie în reprezentanţi ai organelor locale de partid si 
din centrala ministerului. Această poziție le permitea imputernicitilor ca în schimbul 
mitei primite de la reprezentanţi ai cultelor să facă concesii în activitatea lor. Iar 
fenomenul corupţiei a atins cote alarmante mai ales în anii '80 pe fondul încercării 
cultelor de a supravieţui sub apăsarea politicii ceausiste. 

Însă, actele de corupție erau semnalate mai ales de Securitate, care se vedea 
nevoită să atragă atenţia factorilor decizionali fata de concesiile care se fac în politica de 
culte. Cu toate acestea, situaţia împuternicitului se transa în funcție de influența de care 
dispunea, spre sfârșitul anilor '80, în majoritatea cazurilor aceştia reuşind să se impună. 
Însă, actele de corupție dezavantajau unele culte şi trezeau resentimentele deserventilor 
de culte care se vedeau lezati în libertatea de manifestare. Această situație a durat până 
în decembrie 1989, atunci când instituţia împuternicitului de culte practic a dispărut, 
cultele nemaiavând nici o frână în libertatea de manifestare. 


Portrete ale unor imputerniciti 

Pentru o abordare cât mai cuprinzătoare a problemei statutului şi funcționării 
împuternicitului de culte în studiul de față am conturat portretele a câtorva 
imputerniciti, plecând cu documentarea de la dosarele personale pe care le-am consultat 
în arhiva Secretariatului de Stat pentru Culte. Am exemplificat si cazurile unor înalți 
funcționari, precum Jon Lungeanu, care au avut responsabilități în coordonarea 
activității imputernicitilor de culte. Dosarele la care am avut acces au fost întocmite în 
anii 70, când se pare că a avut loc o reevaluare a acestor funcționari, pe de o parte 
pentru faptul că în 1970 legea Departamentului Cultelor se modificase, odată cu 
adoptarea unei alte legi privind angajările în „unităţile socialiste”, iar pe de altă parte 
deoarece s-au operat o serie de angajări din rândul unor absolvenţi de studii superioare 
şi cu o pregătire ideologică caracterizată de un suflu nou, mult pronunțat politic. 
Fiecare dosar personal de împuternicit avea câteva piese obligatorii: fişă personală cu 
fotografie, date personale, studii, călătorii în străinătate, funcții şi activitate, inclusiv 
politică, liste cu rude şi persoane cunoscute, apoi textul jurământului, autobiografie, 
referate de verificare şi mai ales aprecieri anuale. In unele cazuri am găsit chiar lucrări de 
la examenul de angajare pe postul de împuternicit, unele chiar interesante, deoarece 
reflectă concepţia candidatului fata de problema religiei în regimul comunist. 

Potrivit documentelor pe care le-am consultat, anual imputernicitii de culte 
erau evaluati după un tipar si de către superiori din centrala Departamentului. Am 
constatat că în anii 60 aceste aprecieri erau semnate de directorul Direcţiei de 
supraveghere şi control, Ion Rodeanu, şi contrasemnate de secretarul BOB, Ion 
Lungeanu (1967)!1, sau Teodor Gobjilă. Mai apoi, spre sfârşitul anilor 60, numai 


116 ACNSAS, fond Documentar, dosar nr. 148, vol. 2, f. 66. 

directorul Ion Rodeanu semna aceste aprecieri, pentru ca, după 1970 evaluările să fie 
vizate de o comisie formată de un inspector central de culte, un reprezentant de la 
Serviciul personal şi directorul Direcţiei Supraveghere si Control. În 1978, Ion Popescu 
este cel care semnează fişele de cadre ale împuternicițilorI!”. 

Orice apreciere anuală trebuia să întrunească anumite elemente, precum: 
relațiile împuternicitului cu reprezentanții locali ai cultelor, cu organele de partid si de 
stat; reflectarea cât mai succintă a metodelor de lucru, particularitatilor de redactare a 
notelor şi sintezelor referitoare la problemele de culte; contribuţii la rezolvarea unor 
probleme semnalate din centrală sau chiar de către împuternicit, rezultatele şi impactul 
acestora de la nivelul membrilor cultelor şi până la cel al reprezentanților statului; 
modalități de limitare a fenomenului religios manifestat prin pelerinaje, activitate 
monahală, catehizare etc.; soluţii la scoaterea tineretului de sub influența religioasă şi 
educarea lui în conformitate cu aspirațiile regimului. Mai precizăm că la întocmirea 
acestor biografii succinte am apelat inclusiv la documente din arhiva CNSAS. 


Lungeanu Emil loan, n. 21 septembrie 1930, com. Bezdead, jud. Dâmboviţa; 
Studii. liceul (1950), Şcoala divizionară de ofițeri rezervă din Oradea (1950-1952), cu 
gradul de sublocotenent. Activitate și funcții. funcţionar la Institutul de Istorie al PMR, la 
sectoarele administrativ, muzee si expoziții (1953-martie 1956); funcționar la Controlul 
de Stat (martie-decembrie 1956); pensionat „pe caz de boală”; ulterior a fost angajat ca 
revizor la o tabără de pioneri (iunie-septembrie 1958). Candidat de partid din 1954 si 
membru PMR din 1959. Distinctii. „Ordinul Muncii” clasa a I-a (1964). A fost recrutat 
în Departamentul Cultelor în 1960 cu funcția de inspector general, iar din 1967 pe 
postul de director al Direcţiei Supraveghere şi Control!!8, 

Într-o caracterizare din decembrie 1973, întocmită de directorul adjunct Ion 
Puiu, despre Lungeanu se spune: ,,Dovedeste pricepere şi spirit organizatoric, 
indeplinindu-si cu bune rezultate sarcinile ce-i revin. Este un tovarăș energic, principial 
în relațiile cu ceilalți salariați ai Departamentului. [...] Aduce un aport însemnat la 
rezolvarea problemelor majore ale instituţiei, fiind activ la discutarea şi soluționarea 
acestora. În numeroase cazuri a reprezentat cu cinste conducerea departamentului în 
relațiile cu reprezentanți ai cultelor sau ai organelor de stat, fiind un cadru de bază al 
instituției noastre. Este secretarul organizaţiei de bază din anul 1962, fiind apreciat 
pentru conştiinciozitatea, spiritul de inițiativă si răspunderea cu care se achită de sarcini 
în această calitate. Activitatea desfăşurată pe ultimii ani a fost apreciată cu calificativul 
«foarte bine»”119. 


Puiu Ion, n. 19 octombrie 1925, com. Vâlcăneşti, jud. Prahova. Profesia de bază: 
economist. Activitate şi functii: muncitor la Uzina Mecanică Plopeni (1943-1950), activist 
la judeteana PCR Ploiești, apoi la CC al PCR-Sectia Organizatorică (1950-1969), 
funcționar la Consiliul de Stat-Directia Generală pentru Consiliile Populare (1969- 


117 Ibidem, vol. 4, f. 18v. 
118 Thidem, vol. 2, ff. 47-48. 
119 Ibidem, f. 48. 

1971). În mai 1971 transferat la Departamentul Cultelor, în funcţia de director adjunct 
la Direcţia Supraveghere si Control!°. 


Avramuti Gheorghe, n. 12 noiembrie 1939, com. Păuliș, jud. Arad. Studii 
Facultatea de Drept. Membru PCR. Inspector teritorial de culte pe judeţul Arad din 
1979. Într-o notă a Securităţii din septembrie 1987, Avramuti este arătat că, „în ultima 
perioadă de timp, încălcând legile ţării, abuzand de atributiunile de serviciu a săvârșit 
mai multe infracțiuni, în urma cărora a obținut foloase materiale necuvenite. Intretinand 
legături neoficiale cu cetăţeni străini, preocupat de îmbogăţire, a intrat în posesia unor 
sume în valuta, pe care le-a comercializat pe «piața Aradului»’. Conform aceleiaşi note, 
„în ultimele 45 de zile, numitul Avrămuţi Gheorghe, preocupat să ajungă în străinătate, 
unde intenționa să rămână ilegal, a intrat în posesia sumei de 498 dolari si 20 mărci. [...] 
Organele de Miliție extinzând cercetările şi perchezitiile la biroul şi garajul numitului 
Avramuti Gheorghe au identificat şi ridicat o serie de produse străine, precum cantități 
apreciabile (ţigări, cafea, băuturi alcoolice, cosmetice), bonuri de benzină, obiecte de 
valoare, cum ar fi: cărți vechi religioase, picturi pe sticlă, din care o pictură cu 
dimensiunile 44x55 cm, fiind apreciată de către specialiştii muzeului judeţean ca unicat, 
având o valoare deosebită pentru patrimoniul cultural național al RSR. [...] De altfel, 
organele de miliție au stabilit neîndoielnic şi faptul că Avramuti Gheorghe a vândut si a 
dat spre vânzare în R.F. Germania două picturi pe sticlă, cetățeanului vest-german Max 
Ştefan, inducând în eroare organele de stat. Sunt indicii că valoarea obţinută pe cele 
două picturi i-a fost depusă în contul său din RF Germania. [...] Din primele cercetări, 
organele de miliție au mai stabilit că cel în cauză prin natura serviciului, într-o lungă 
perioadă de timp, ar fi comis unele abuzuri pe fondul cărora activitatea cultică în special 
neoprotestantă şi a sectelor interzise au cunoscut o amploare în loc ca acestea să fie 
reduse si controlate în conformitate cu dispozitiunile Departamentului de culte. Pe acest 
fond, în unele situații a dezinformat si organele de partid”!71. In consecință, Avramuti a 
fost reținut din dispoziţia Procuraturii urmând a fi trimis în justitie!?. 


Barbu Viorel, n. 1946, com. Oarda, jud. Alba. Profesia de bază profesor de 
biologie. Membru PCR. Inspector teritorial de culte pentru judeţul Alba din octombrie 
1977. 

Într-un raport din 29 decembrie 1980 semnat de generalul Aron Bordea, șeful 
Direcţiei I din DSS, despre Viorel Barbu se arăta că duce o activitate împotriva unor 
superiori din centrala Departamentului, în sensul că discută în mod „duşmănos” 
dispoziţiile legate de culte. De pildă, într-o discuţie purtată cu Trebics Jenő, rectorul 
Institutului teologic romano-catolic din Alba Iulia, Barbu arăta că reducerea numărului 
de locuri pentru anul I de studii este „o măsură abuzivă şi emană numai de la 
departament” sau că ar fi „o dispoziţie dată de către directorul adjunct Sorin Iulian” 123, 
In acelaşi document, Bordea arăta: „Cu ocazia decesului fostului episcop Marton Aron, 


120 Thidem, ff. 83-83v. 

121 Ibidem, vol. 9, ff. 36-37. 

122 Ibidem, f. 37. 

123 Măsura a afectat întreg spectru al învățământului religios din România. 

organele noastre au acționat prin directorul adjunct Sorin Iulian în vederea obţinerii 
operative a testamentului defunctului, acțiune pe care împuternicitul Barbu Viorel o 
califică ca fiind dură şi lipsită de tact. În timpul verificărilor, a rezultat că acest aspect a 
fost discutat la 21 octombrie 1980 de către Barbu Viorel cu rectorul Institutului teologic 
romano-catolic, fata de care şi-a exprimat indignarea în legătură cu procedeul folosit de 
Sorin Iulian, luând apărarea conducerii Episcopiei romano-catolice. [...] Fata de 
rectorul institutului, Trebics Jenő, împuternicitul Barbu Viorel l-a acuzat pe directorul 
adjunct Sorin Iulian, precizând că din cauza lui nu s-a putut construi Institutul teologic 
de la Alba Iulia şi nu se rezolvă alte probleme ale cultului. Consideră că atitudinea 
acestuia ar constitui un amestec din partea statului în problema cultului, afirmând: „«Nu 
ne lăsăm, problemele romano-catolice trebuie rezolvate». A făcut şi afirmaţia: «La 
Departamentul Cultelor sunt nişte lichele ca Pacepa la Ministerul de Interne»” 124, 

lar acestea nu erau singurele aspecte negative semnalate de Securitate, Barbu 
fiind arătat ca unul care denigrează pe episcopul ortodox român de Alba Iulia, Emilian 
Birdas. In consecință, același Bordea califica „corespunzătoare” măsura înlocuirii lui 
Barbu de către conducerea Departamentului 1%. 


Bardaşu Petre, n. 24 decembrie 1946, Brezoi, jud. Vâlcea. Szudii Liceul 
teoretic din Brezoi, Facultatea de Istorie din Cluj, promoţia 1969. Profesia de bază 
profesor de istorie. Activitate şi funcții. arhivist la Arhivele Statului, filiala jud. Vâlcea 
(1969-1980), muzeograf la Muzeul județean Vâlcea (1980-1982). Membru PCR din 
1973. După pensionarea fostului inspector de culte pentru judeţul Vâlcea, în iunie 1982 
Bardaşu a fost recrutat în corpul inspectorilor teritoriali. Într-o fişă personală din 1983 
întocmită de Securitatea Vâlcea despre Bardasu se atăta: „Înainte de a fi primit în partid 
a fost informator al Serviciului de Informaţii Interne cu un foarte bun aport. Numit în 
funcţia de inspector, cu aprobarea tov. prim secretar a fost luat in contact şi folosit ca 
informator de şeful Serviciului I, sarcină de care se achită în foarte bune condițiuni. A 
furnizat peste 80 de informaţii, cu un real conținut de securitate, exploatate inclusiv la 
nivelul unităților centrale. Nu întreprinde nici o măsură fără consultarea organelor de 
securitate, reuşind ca prin intermediul lui să cunoaştem bine situaţia cultelor din județ. 
Este bine apreciat de conducerea de partid judeţeană, ca un om cult, bine orientat 
politic si profesional, fiind cooptat în unele organisme politico-culturale din judeţ” 17%. 


Boer Ilie, n. 8 iunie 1936, com. Dănești, jud. Harghita. Sudi Academia 
„Ştefan Gheorghiu” din Bucureşti. Profesia de bază: lăcătuş mecanic, activist de partid. 
Activitate şi functii. lăcătuş la Uzinele „Steagu Roşu” din Braşov (1953-1956), militar în 
termen la UM 02442 Galaţi (1956-1958), lăcătuş mecanic la SMA Miercurea Ciuc (1958- 
1959), activist la Comitetul judeţean PCR Harghita, apoi la Comitetul municipal al PCR 
Miercurea Ciuc (1959-1982). Membru PCR din 1956. 

În septembrie 1982 a fost recrutat în corpul inspectorilor teritoriali de culte 
pentru judeţul Harghita. Într-o fişă personală întocmită de Securitatea Harghita la 22 


124 Thidem, ff. 50-51. 
125 Ibidem, ff. 51-51v, 189-190. 
126 Ibidem, vol. 11, ff. 17-17v. 

decembrie 1983 se arăta: „Boer Ilie este un vechi activist pe linie de partid, cu 
maturitate politică, serios şi cumpătat, cu viziune corectă privind relația culte-stat şi 
misiunea sa în cadrul acestei relații” 127. 

Intr-o fişă din iulie 1984 se arăta că „Securitatea judeţului Harghita, cu 
aprobarea organelor de partid, îl foloseşte cu rezultate bune pentru rezolvarea unor 
probleme de interes operativ. [...] In luna februarie a.c., cu prilejul reorganizării 
Departamentului Cultelor, initial, Boer Ilie a fost propus să fie scos, însă la intervenția 
primului secretar al Comitetului Judeţean PCR Harghita, a rămas în continuare ca 
inspector de culte” 128, 

Buriceanu Gheorghe, n. 30 iunie 1926, com. 
Cândești, jud. Buzău. Studi: şcoala primară (1933-1939), 
Şcoala medie cu diplomă de maturitate din Buzău 
(cursuri fără frecvenţă, 1962), Şcoala militară din Ineu şi 
serviciul militar (1949-1952) cu gradul de locotenent 
major, locţiitor politic. Profesia de bază: muncitor; Activitate 
și functii. angajat la diferite prăvălii din Bucureşti şi 
Constanţa (1939-1942), muncitor în portul Constanţa 
(1946-1948), pedagog la Scoala tehnică de mecanică 
agricolă din Caracal (martie-aprilie 1953), inspector 
teritorial de culte în regiunea Oltenia, raionul Caracal 
(din 1 mai 1953), iar din 1956 la regiunea Ploieşti, cu 
atribuţii în raioanele: Buzău, Cislău, Mizil si Râmnicu 
Sărat. La reorganizarea administrativă din 1968 a fost numit împuternicit pentru judeţul 
Dâmboviţa, iar din martie 1972 inspector pentru judeţul Ilfov. Membru de partid din 
1947129, 

A fost recrutat în corpul imputernicitilor de culte în aprilie 1953 de către 
inspectorul general Ion Dimulescu, din Ministerul Cultelor, în urma recomandării 
primite de la prim secretarul PMR pe raionul Caracal, care îl caracteriza pe Buriceanu ca 
„un element muncitoresc, cu nivel politic, cu orientare şi putere de muncă”. Înainte de 
a-și exercita noile atribuţii, Buriceanu a urmat „cursuri de instructaj”. După un an si 
jumătate de activitate, într-o caracterizare a imputernicitului regional Craiova, Buriceanu 
era apreciat: „Din punct de vedere politic se orientează just în rezolvarea problemelor. 
Face parte din învățământul de partid, acumulând uşor materialul şi se străduieşte să-l 
pună în practică. Este abonat la «Scânteia» şi ziarul regional, citeşte literatură beletristică, 
având un larg nivel cultural-general. Din punct de vedere profesional este un tov vechi 
în muncă, ceea ce face să cunoască adânc activitatea cultelor din raion şi pe deserventi. 
Îl preocupă în mod deosebit cultele evangheliste, dar mai ales grupurile neautorizate, 
pentru a nu se dezvolta în raionul său. În general, respectă planul de muncă şi se 
străduieşte să acopere raionul, care este un raion greu-aproape dublu ca altele. Este un 
tov care a dat dovadă de constiinciozitate fata de lucrările Ministerului pe regiune, 
făcând eforturi să le execute în bune condițiuni şi să le trimită la timp. Ţine legătura cu 


127 Ibidem, f. 15. 
128 Ibidem, f. 16. 
129 ASSC, dosar personal Buriceanu Gheorghe, f. nepag. 

organele raionale de partid şi de stat; are autoritate; de asemenea, cu protopopul 
raionului care trebuie îmboldit mereu pentru a da atenția cuvenită sectorului socialist. 
Datorită muncii depuse, comportării sale morale de exemplu de zi cu zi, se bucură de 
încredere şi prestigiu fata de toate organele locale. Lipsuri grave nu s-au observat la 
acest tov; totuşi, în unele cazuri, manifestă moliciune, fiind lipsit de energie; nu destul 
de perseverent, descurajandu-se in fata greutăților pe care totuși le învinge. Primeşte 
critica si dovedeşte spirit critic şi autoctitic în şedinţele in care ia cuvântul. A dovedit 
spirit de iniţiativă şi rezultate pozitive în muncă. Primeşte sarcinile cu multă răspundere 
şi luptă să le ducă la capăt. În oarecare măsură a dovedit vigilenta în acţiunile sale, însă 
în problema zonei sale nu a reuşit să vizeze elementele cele mai corespunzătoare. In 
rezolvarea problemelor este obiectiv, însă trebuie să pună mai mult accent pe simţul de 
clasă. Studiază si isi insuseste materialul profesional trimis de minister. Cu cotizaţia 
sindicală este la zi. [...] În concluzie, tov Buriceanu Gheorghe este un tov cu simţ de 
răspundere, cunoaşte munca, face fata problemelor, este inteligent cu perspective de 
viitor” 130, 

Într-o caracterizare din 1961, sunt amintite unele măsuri ale inspectorului 
Buriceanu considerate necesare de către autoritățile statului: „În cazurile de manifestări 
cultice care depăşeau cadrul legal, ca de exemplu hramul de la mănăstirea Ciolanu, r. 
Buzău, care îmbrăca aspectul unui pelerinaj; activitatea cultului adventist de ziua a 7-a 
din cadrul comunităţilor din raionul R. Sărat, unde aceştia injghebasera orchestre si 
fanfare şi altele, tov. Buriceanu Gheorghe, orientându-se just şi ţinând seama de 
situaţiile concrete de pe teren, a luat măsuri care au determinat intrarea în cadrul legal de 
manifestare. Datorită unei munci perseverente pe care a dus-o pentru cunoaşterea 
deserventilor, a reuşit să întocmească lucrări in care a înfățișat activitatea si comportarea 
unor elemente necorespunzătoare și duşmănoase, propunând luarea de măsuri prin 
conducerile cultelor pentru îndreptarea şi înlocuirea acestora cu alte elemente 
corespunzătoare. Aşa se face că, din conducerea protopopiatelor ortodoxe din sectorul 
lui de activitate, ca de exemplu de la Mizil, Buzău, R. Sărat, au fost scoase de 
conducerea Episcopiei elementele necorespunzatoare; de asemenea, de la scoala de 
cântăreți şi seminarul teologic din Buzău; de la centru eparhial, din conducerea 
comunităţilor adventiste din raioanele R. Sărat și Buzău. Ceea ce caracterizează munca 
tov. Buriceanu Gheorghe este faptul că tot ceea ce cunoaște si toate măsurile ce le ia pe 
teren, le aduce la timp la cunoştinţa imputernicitului regional si tine seama totdeauna de 
îndrumările şi orientarea în muncă ce i se dă. [...] În ultimii ani a depus eforturi pentru 
completarea studiilor de cultură generală şi anul acesta urmează clasa a XI-a, cursuri fără 
frecvenţă. [...] Nu are locuinţă proprie, ci de la 15 iulie 1959, locuieşte în casa preotului 
Dinu Vasile de la parohia Niscov, raionul Buzău, având ca spaţiu o camera şi bucătărie. 
Are contract de închiriere cu preotul respectiv prin spaţiul locativ şi lunar plătește chiria 
respectivă” 131, 

În privința relației cu Securitatea, într-un raport ofițerul său de legătură arăta: 
„De la numirea sa în jud. Ilfov, anul 1973, a ţinut o strânsă legătură cu organul nostru, 
informându-ne cu aspectele pe care le cunoaşte privind cultul ortodox sau grupările 


130 Tbidem. 
131 Ibidem. 

sectante de pe raza judeţului. [...] În legătură cu activitatea tov. Buriceanu, care în 
general ne satisface, se ridică următoarea problemă: nu întotdeauna unele propuneti pe 
care le face la departament sunt luate în considerare, aspect pe care mi l-a prezentat 
personal” 132, 


Călăraşu Gheorghe, n. 2 februarie 1935, satul 
Hlăpeşti, com. Dragomirești, jud. Neamt. Si scoala 
primară din comuna natală (1942-1946), Şcoala Normală 
din Piatra Neamţ (1946-1947), finalizată în școala din 
comuna natală (1947-1949), Şcoala Pedagogică din Piatra 
Neamţ, cu diploma de învățător (1950-1954), Şcoala 
militară de ofițeri de aviaţie de la Tecuci (1954-1957), 
absolvită cu gradul de locotenent, Institutul pedagogic, 
curs fără frecvență (1964-1967), obţinând diploma de 
profesor de Limba Română, Facultatea de Ştiinţe Politice 
din cadrul Academiei „Ştefan Gheorghiu” (1970-1974). 
Profesia de bază învăţător. Membru UTM din 1951 şi PMR 
din 1960. Activitate şi functii: satisfacerea stagiului militar la 
o unitate de aviaţie de la Focşani, ca pilot (1957-1958), 
invatator P Scala generală din Căciuleşti (1958- 1963), metodist (1963-1965), apoi 
director la Casa raională de cultură Piatra Neamţ (1965-1967), instructor la Comitetul 
judeţean al PCR Neamţ (1967-1973). Din martie 1973 a fost numit pe postul de 
inspector de culte pe judeţul Neamţ. Distincţii: „În cinstea încheierii colectivizării 
agriculturii” în 1962, „A 25-a aniversare a R.S. România” şi „A 50-a aniversare a creării 
PCR?” 133, 

Călăraşu s-a distins prin activitate politică în ultimii doi ani ai şcolii pedagogice, 
unde a fost membru în Comitetul UTM pe unitate, apoi ca învăţător la Căciuleşti a 
contribuit „la buna instruire și educație a elevilor, la activitatea culturală artistică şi la 
acțiunea de cooperativizare din comună”, De asemenea, buna activitate ca metodist la 
casa de cultură din Piatra Neamţ l-a recomandat pentru promovarea în postul de 
director al aceleiași instituții. Ulterior, a fost numit activist la judeteana de partid Neamt 
si chiar lector. Se pare că experiența politică dobândită de Călăraşu a fost argumentul 
celor de la Comitetul județean de partid, pentru a-l recomanda pe postul de inspector de 
culte pe județul Neamţ. În fapt, numirea sa s-a datorat ieşirii la pensie, începând cu data 
de 1 ianuarie 1973, a fostului împuternicit pe Neamț, Teodor Scutaru. În consecință 
primvicepreşedintele Consiliului Popular județean Neamț l-a propus pentru acest post 
pe Gheorghe Călăraşu. În cest sens i s-a întocmit un referat de cadre solid, care la 6 
ianuarie 1973 a fost trimis către Gheorghe Nenciu, vicepreşedintele Departamentului 
Cultelor, inclusiv cu propunerea ca noul inspector de culte să fie încadrat cu salariul 
tarifar de 2800 lei. Faţă de aceasta, Nenciu a dispus încadrarea lui Călărașu cu o 
„salarizare care să nu depășească pe a tov. mai vechi în muncă!” Si, totuşi, ascensiunea 
lui Călăraşu nu s-a oprit aici. Conducerea departamentului a dispus trimiterea 
inspectorului principal central George Carstoiu la judeteana de partid Neamt în căutarea 


132 ACNSAS, fond Documentar, dosar nr. 148, vol. 9, f. 52; Ibidem, vol. 11, f. 18. 
133 ASSC, dosar personal Călăraşu Gheorghe, f. nepag. 


43 


Adrian Nicolae Petcu 


unor alti posibili candidaţi pentru postul de inspector de culte. În raportul său din 29 
ianuarie, Cârstoiu arăta că la Departament se primise cererea lui Jalbă C. loan şi 
referatul Comitetului judeţean PCR Neamt cu propunerea pentru Calarasu. În urma 
investigaţiilor pe teren, Cârstoiu preciza că primul nu are recomandări bune şi nici 
pregătirea profesională necesară, in timp ce al doilea este susținut de Comitetul județean 
si pe care il caracteriza „o fire bolnăvicioasă, fiind destul de «modest» apreciat dupa 
rezultatele obținute în muncă”. Tot Cârstoiu mai arată că în misiunea sa din Neamt a 
mai recrutat doi candidați, pe directorul adjunct al unei şcoli generale şi pe metodistul 
Casei de creaţie a judeţului, ambii din Piatra Neamţ. Cârstoiu chiar se exprimă favorabil 
fata de aceşti doi, mai ales că au salarii de încadrare mai mici, decât se propunea în cazul 
lui Calarasu. Pentru a păstra aparențele în eliminarea lui Calarasu, Cârstoiu propunea 
examinarea celor patru candidaţi !%. 

Cu toate acestea, începând cu martie 1973, Călăraşu a ocupat postul de 
împuternicit de culte. Încă din aprecierea din primul an de activitate, Călăraşu era 
evidențiat: „Deşi nou în munca de inspector teritorial pentru probleme de culte, tov. 
Călăraşu Gheorghe s-a străduit si a reușit să-și însuşească cunoștințele necesare pentru a 
rezolva la timp si în bune condițiuni sarcinile ce i-au revenit. Fiind bine pregătit politic, 
ideologic şi cultural se preocupă continuu şi de îmbogățirea cunoştinţelor profesionale. 
Lucrările pe care le întocmeşte şi le înaintează la departament sunt de bună calitate. Ele 
oglindesc în mod concret tendinţele şi manifestările mai deosebite ale cultelor menite să 
ducă la intensificarea vieţii religioase. Atenţie deosebită este acordată bisericii romano- 
catolice, care în judeţul Neamţ desfăşoară o susținută activitate, precum şi cunoașterii 
relațiilor personalului de cult cu turiştii străini veniți în mod frecvent în acest judeţ sub 
motivul de a vizita mănăstirile (monumente istorice) şi alte obiective de interes turistic. 
De asemenea, s-a ocupat și se ocupă îndeaproape de contracararea activității grupării 
ilegale a stilismului, pentru care păstrează o strânsă legătură cu organele de stat 
competente în vederea luării măsurilor necesare”1%. În 1974, Călăraşu a avut în atenţie 
educaţia viitorilor clerici: „Se ocupă cu competență de activitatea de la seminarul 
teologic [de la mănăstirea Neamt, n.n.], în special sub aspectul educaţiei cetăţeneşti a 
elevilor. [...] La nivelul județului a păstrat o bună legătură cu toți factorii educationali, 
dovedindu-se exigent şi competent în discuţiile purtate si în propunerile făcute. I se 
poate recomanda mai multă atenţie în discuțiile cu personalul de cult, cu conducerile 
centrelor eparhiale Iaşi şi Roman, atunci când ridică unele probleme, când face diferite 
propuneri, pentru a nu rezulta imixtiuni în treburile acestora, chiar substituiri ale 
conducătorilor respectivi”1%. Zelul său în limitarea fenomenului religios, mai ales in 
rândul tinerilor, s-a simţit şi în anul 1975, potrivit aprecierii anuale: „A întocmit şi trimis 
la departament informări a căror tematică o constituie catehizarea copiilor şi tineretului, 
mirungeri, hramuri şi sfintiri de biserici, educaţia cetateneasca a elevilor de la seminarul 
teologic de la Neamţ, conferințe de orientare, manifestări ale grupărilor religioase 
anarhice şi interzise etc., însoțite şi de unele concluzii personale, de propuneri 
corespunzătoare”. De asemenea, în 1977 Călăraşu a avut o activitate şi mai intensă în 


134 Thidem. 

mediul ortodox: „A întocmit şi trimis la departament materiale de sinteză cu unitățile 
monahale din judeţul Neamţ, care au fost bine apreciate sub aspectul calității lor. O 
atenție deosebită a acordat-o întocmirii aprecierilor pentru personalul de cult din judeţ, 
reuşind să se situeze printre inspectorii cu cele mai bune rezultate sub acest aspect, ceea 
ce a determinat chemarea sa la departament să ajute la redactarea unor asemenea 
materiale si pentru cadre clericale din alte judeţe. [...] Concomitent cu munca 
profesională, tovarășul Călăraşu Gheorghe a desfăşurat şi o importantă activitate 
obsteasca, fiind adesea solicitat să facă expuneri, să conducă discuţii cu activişti de 
partid, cu cadre din aparatul de stat pe teme privitoare la politica statului nostru fata de 
culte, la principalele tendinţe şi manifestări din activitatea cultelor”. 

Totuşi activitatea sa nu a fost atât de apreciată de către Comisia de control al 
CC al PCR, care a analizat situaţia religioasă din judeţul Neamţ şi a propus destituirea 
lui Călăraşu. Ulterior, acesta a fost numit temporar inspector de culte pe județul 
Covasna, pentru ca în iunie 1979 să fie chemat în centrala Departamentului, Direcția 
Relaţii culte, cu „sarcina de a răspunde de cultele: romano-catolic, musulman și de 
aşezămintele monahale aparținând cultului ortodox” 138, Unii colegi din Departament au 
considerat numirea lui Călărașu ca o promovare, situaţie în care Securitatea a investigat 
cazul, cu rezultate pe care nu le ştim. 

La putin timp, tot in 1979, este numit inspector pentru județul Iaşi, iar în 
septembrie 1983 pentru judeţele Botoşani şi Iasi, deşi Securitatea Iasi propusese 
înlocuirea sa!%. Într-un raport al Securităţii Botoşani din 19 septembrie 1984, despre 
Călăraşu se arăta că, „încă de la început, în întreaga activitate a adoptat o atitudine de 
aroganță, distanță, aparent activă în rezolvarea sarcinilor de serviciu. Deşi numit din 
septembrie, la organele de securitate s-a prezentat pentru a fi cunoscut de conducerea 
securității judeţene şi a se discuta în principiu în problema conlucrarii în problemele de 
interes comun abia în luna aprilie 1984. Deşi pus în cunoștință cu unele aspecte ale 
activității şi practicii excesive si dizidente la cultele neoprotestante, în mod deosebit la 
penticostali şi creştini după evanghelie, nu a analizat activitatea acestora cu conducerile 
comunităţilor respective şi practic nu a luat nici un fel de măsuri de normalizare a 
activităților conform regulamentelor de funcționare a acestor culte”1%, 

Aceste practici au continuat să apară în activitatea lui Calarasu, situaţie în care 
Securitatea a luat măsuri. Într-o notă a Securității Botoşani din 4 octombrie 1985 către 
Direcţia de Informaţii Interne se arăta: „În vederea stabilirii cadrului în care inspectorul 
de culte va conlucra în realizarea sarcinilor specifice ce-i revin, cu organele de securitate 
ale judeţului, în aprilie 1984, la conducerea organului judeţean a avut loc o întâlnire de 
lucru cu acesta, prilej cu care s-a angajat la desfăşurarea unei activități cooperante şi 
receptive, pe baza unui schimb reciproc de date, situaţie care să permită o intervenţie 
mai eficientă în cunoaşterea si contracararea fenomenului religios, de prevenire a 
faptelor antisociale din partea elementelor fanatice ori ostile. După această dată, deşi în 
repetate rânduri s-a insistat pentru permanentizarea contactelor cu organul de securitate 


137 Thidem. 

138 ACNSAS, fond Documentar, dosar nr. 148, vol. 11, f. 160. 
139 Ibidem, f£. 37-38. 

în scopul angajării sale la rezolvarea unor probleme de interes operativ, în mod 
sistematic, inspectorul de culte s-a sustras conlucrarii, ceea ce a creat greutăţi organului 
nostru în valorificarea cu operativitate şi eficiență a datelor obţinute si în intervenţia pe 
profil din partea reprezentantului Departamentului Cultelor pe judeţ. 

Astfel, de la întâlnirea din aprilie 1984, un al doilea contact cu organele noastre 
l-a avut în iunie 1985, când, din nou, s-a angajat să participe la cooperare, lăsând să se 
înțeleagă că și personal ar fi nemulțumit de ceea ce a realizat din acest punct de vedere 
la Botosani, pe motiv că problematica de la Iaşi i-ar consuma foarte mult timp. 

În realitate, Călăraşu Gheorghe s-a deplasat în judeţ aproape în fiecare lună, 
dar, deşi a fost invitat, a evitat să intre în contact cu organele de securitate. Există date, 
neverificate, din care rezultă că este preocupat în primul rând de situația unor preoți 
ortodocşi de la care, pentru diverse numiri în funcţii, ar obţine sume de bani sau alte 
foloase. 

[...] Având în vedere faptul că atitudinea fata de conlucrarea cu organele de 
securitate a lui Călăraşu Gheorghe nu s-a schimbat, faptul că în continuare evită 
schimbul de informaţii şi angajarea în realizarea unor sarcini de interes operativ în 
rândul reprezentanţilor cultelor şi sectelor din judeţ, rugăm a se interveni ca prin 
conducerea Departamentului Cultelor să fie determinat să adopte o atitudine 
corespunzătoare, premisă a unirii eforturilor în cunoaşterea si prevenirea actelor ostile 
ce se pot desfăşura sub acoperirea religiei”!+1. Nu ştim dacă a fost avertizat de către 
superiorii de la Bucureşti, însă ştim că a rămas în funcţie până în decembrie 1989. 


Chiribău Constantin, n. 18 februarie 1945, com. Itesti, jud. Bacău. Studii 
Şcoala generală din localitatea natală (1953-1960), Scoala profesională ,,Petrol-Chimie” 
din Bacău (1960-1963), Academia „Ştefan Gheorghiu” din Bucureşti (1971-1975). 
Membru PCR din iulie 1965. Profesia de bază: profesor de Filozofie-Sociologie. Activitate 
si functii muncitor operator chimist, apoi masinist la Întreprinderea de hârtie și cartoane 
din Piatra Neamt, militar în termen (1968-1969), activist la Comitetul județean al UTC 
Neamţ, activist şi lector la Secţia Propagandă a Comitetului judeţean al PCR Neamţ 
(1975-1978), inspector teritorial de culte pe judeţul Neamţ (din ianuarie 1979). 

Se pare că pregătirea şi experiența politică pe care le avea Chiribău au fost 
elementele care l-au recomandat pentru ocuparea postului de împuternicit de culte, 
după cum se exprima în lucrarea scrisă de la examenul de ocupare a postului: „Deşi 
partidul şi statul nostru promovează o concepţie ştiinţifică despre lume şi societate, o 
ideologie ateistă, Constituţia țării garantează dreptul fiecărui cetățean de a împărtăşi sau 
nu o concepţie religioasă. Această libertate de gândire, de manifestare este dovada 
politicii umaniste caracteristică partidului şi statului nostru socialist, a modului cum ştie 
să rezolve problematica umană si să respecte drepturile omului. [...] Partidul nostru 
orientează poziția sa fata de religie după unele elemente definitorii: despărțirea bisericii 
de şcoală; libertatea omului să creadă sau să nu creadă; inexistenţa unor discriminări in 
probleme confesionale; inexistența posibilității de replică a bisericii fata de stat etc. [...] 
Partidul Comunist Roman pune la bază în întreaga sa politică concepția ştiinţifică 
materialist-dialectică despre lume şi societate. De aceea, partidul nostru, prin activitatea 


141 Ibidem, ff. 32-33. 

sa ideologică, acționează împotriva fenomenelor mistice, religioase, care au un caracter 
nociv, obscurantist, îngustează sfera de gândire şi acțiune a oamenilor muncii. Principala 
preocupare a partidului şi statului nostru este însă lupta împotriva sectelor 
nerecunoscute de către stat, care au repercusiuni grave în viata adepților săi. [...] De 
aceea, Partidul Comunist Român, prin activitatea sa ideologică de propagandă, 
acționează ferm pentru combaterea tuturor concepțiilor înapoiate de formare a 
conştiinţei socialiste a oamenilor muncii. Această activitate de educaţie ateistă trebuie 
realizată diferențiat ținând cont de gradul de religiozitate, starea de spirit, nivelul de 
dezvoltare, nivelul de cultură, starea psihologică a oamenilor. De asemenea, este 
deosebit de necesar ca această activitate să se desfăşoare mai ales în rândul copiilor şi 
tineretului pentru a le forma de timpuriu o concepție sănătoasă, materialist-stiintifica. 
De aceea, un rol deosebit de mare il au scoala, organizaţiile de UTC si pionerii” 142, 

In urma desfiintarii postului de inspector la Suceava, in 1984, Chiribau este 
numit inspector pentru judeţele Neamt si Suceava. Însă, activitatea acestuia in judeţul 
Suceava nu era satisfăcătoare, potrivit unei adrese a Securității Suceava către Direcţia I, 
Serviciul IV: „Complexitatea fenomenului cultic şi sectant de la nivelul judeţului 
Suceava (aproximativ 35.000 aderenţi ai cultelor neoprotestante din care 500 au depus 
cereri de emigrare; încălcări din partea unor deserventi cultici a normelor de funcționare 
a cultelor și grupărilor neoprotestante, prezenţa în fiecare an pe raza judeţului a unui 
număr mare de emisari ai organizaţiilor cultice şi sectante din străinătate etc.), impune 
ca inspectorul teritorial al Departamentului Cultelor să deservească numai județul 
Suceava, pentru a putea fi angrenat în mai mare măsură la soluționarea unor aspecte cu 
care ne confruntăm in această problemă. Raportam că de la numirea în funcție, 
inspectorul Chiribău nu s-a implicat în realizarea sarcinilor ce-i revin, manifestând în 
acelaşi timp reţinere în a conlucra cu organele de securitate în vederea eliminării 
cauzelor care conduc la apariţia unor fenomene negative în rândul cultelor existente pe 
raza judeţului Suceava” 14%. 

Aceeaşi situație era semnalată de Securitate doi ani mai târziu, nefiind luată in 
seamă la nivel central, tot aşa cum fusese refuzată propunerea de înlocuire la 
restructurarea din 198314, 


Ciorobea Petrişor, n. 28 august 1947, sat Vălişoara, com. Balsa, jud. 
Hunedoara. Studi: Facultatea de Filologie din Cluj (1970). Locotenent în rezervă MAN. 
Profesia de bază: profesor. Activitate şi functii. profesor de Limba română la Scoala generală 
din satul, Cărmăzăneşti, com. Gurasada, jud. Hunedoara (1971-1973), instructor cultural 
la Centrul judeţean de îndrumare a creaţiei populare şi a mişcării artistice de masă 
(1973-1977), instructor cultural la Casa Armatei din Deva (1977-1980). În 1980 a fost 
recrutat în Corpul inspectorilor teritoriali de culte pentru judeţul Hunedoara. Din 1982 
este folosit cu aprobare de către organele de Securitate, „manifestând interes in 
colaborare şi ataşament fata de organele noastre”, după cum se arăta într-o fişă 
personală întocmită în decembrie 1983 la Securitatea Hunedoara. Din aceste motive era 


142 ASSC, dosar personal Chiribău Constantin, f. nepag. 
143 ACNSAS, fond Documentar, dosar nr. 148, vol. 11, f. 39. 
144 Ibidem, FE. 40, 42v. 

recomandat pentru rămânerea lui în corpul inspectorilor la restructurarea 
Departamentului in 198414. 

David Gheorghe, n. 18 septembrie 1927, com. 
Sângeorgiu de Mureș, jud. Mureş. Szudii Scoala elementară 
(1937-1941) şi studii medii. Pe aprecierile anuale de la 
Departamentul Cultelor, la rubrica studii, este menționat: 
„Şcoala medie” sau „liceu teoretic cu diplomă de 
bacalaureat”, însă din documentele pe care le-am consultat 
nu reiese în mod clar acest aspect. Membru PCR din 1947. 
Profesia de bază electrician. Activitate şi functii: ucenic 
electrician la fabrica „Nitrogen” din Târnăveni (1942- 
1945) şi la fabrica de sticlă din Bozias, jud. Mureş (1945- 
1946), electrician la un garaj particular din Braşov (1945- 
1946), funcţionar la Întreprinderile comunale din Tg. 
Mureş (1947-1948), activist la Comitetul județean a 
Organizaţiei tineretului sătesc de pe lângă Frontul 
Plugarilor, filiala Mureş, apoi la Comitetul Judeţean UTM 
(1948-1949), elev la Şcoala de ofițeri MAI nr. 1, București (1949-1950), locţiitor politic 
în unități de Securitate de la Oradea şi Satu Mare (1950-1956). În iunie 1956 este trecut 
în rezervă, cu gradul de căpitan, se pare pe motive „de boală”, şi angajat gestionar la 
Cooperativa de consum Monor, jud. Mureş, apoi la fabrica „Republica” din Reghin 
(1956-1958), şef de oficiu gospodăria locativa la Sfatul Popular al oraşului Tg. Mureş 
(1958-1961) şi merceolog la Serviciul pompe funebre din aceeaşi unitate administrativă 
(1961-1963). Distincţii: „Meritul Militar cl. a Il-a” şi „În cinstea încheierii colectivizării 
agriculturii” 146, 

În februarie 1963 a fost recrutat în corpul imputernicitilor de culte (probabil la 
recomandarea lui Sorin Iulian pe care îl cunoştea din perioada şcolarizării la Securitate), 
în Regiunea Autonomă Maghiară, respectiv raioanele: Luduş, Reghin, Târnăveni şi 
Toplița. La reorganizarea administrativă din 1968 a fost numit inspector teritorial pe 
judeţul Sălaj, iar în 1972 la Bistriţa-Năsăud. În 1967 a fost considerat cel mai bun 
împuternicit de raioane pe Regiunea Autonomă Mureş!”. 

Într-o apreciere pe anul 1972 se arăta: „Tovarăşul David Gheorghe lucrează la 
Departamentul Cultelor din anul 1963, numărându-se printre inspectorii cu o bună 
experienţă, capabil şi muncitor. În anul 1972, fiind transferat de la judeţul Sălaj, într-un 
timp relativ scurt a reuşit să cunoască situația şi manifestările cultelor din judeţul 
Bistriţa-Năsăud. Lucrările cerute, cât şi cele care nu aveau termen fix de executare le-a 
trimis în departament în timp util. Adesea a dovedit şi inițiativă în întocmirea unor 
lucrări. Subliniem în acest sens studiul asupra modului de desfăşurare a catehizării la 
cultul reformat, care a fost bine apreciat. El a fost îndrumat ca pe viitor să aprofundeze 
mai mult cauzele care determină frecvența de 100% la catehizare și confirmatiune in 
unele localități. De asemenea, subliniem lucrarea de sinteză asupra cultelor 


145 Ibidem, vol. 9, ff. 60-60v. 
146 Thidem, vol. 11, ff. 91-91; ASSC, dosar personal David Gheorghe, f. nepag. 
147 Thidem. 

neoprotestante pe care a prezentat-o Comitetului județean de partid, iar o copie a 
trimis-o la departament. În rezolvarea problemelor cu care s-a confruntat pe teren, în 
exercitarea supravegherii şi controlului activităţii cultelor, tovarășul David a dovedit, in 
general, o bună orientare. Au fost însă şi cazuri când a trebuit să i se facă observaţii, să 
fie temperat în unele intenţii ale sale. De pildă, la cursurile initiate de Episcopia 
Ortodoxă Cluj în vara anului 1972 cu personalul de cult în judeţul Bistriţa Năsăud, 
tovarășul David intenționa să participe şi el să citească o expunere referitoare la cultele 
neoprotestante, la acţiunile ce trebuie întreprinse pentru contracararea activităţii lor. 
Direcţia pentru supraveghere şi control i-a atras atenţia că el este un reprezentant al 
statului și ca atare trebuie să se menţină în poziția de a veghea în egală măsură la 
respectarea cadrului legal de către toate cultele” 148, 

In noiembrie 1977 a primit un ordin ferm din partea directorului lon Popescu 
din Departamentul Cultelor pentru a lua măsuri fata de hirotoniile de clerici pe care 
episcopul ortodox de Cluj, Teofil Herineanu, le săvârşeşte înainte de a primi aprobarea 
departamentului, situație semnalată cu promptitudine de împuternicitul pe Cluj, Ţepeş 
Hoinărescu. Această dispoziție urma unor abateri din activitatea lui David Gheorghe. 
De pildă, în aprecierea pe anul 1975 se arăta cum „a trimis un număr apreciabil de 
lucrări din proprie inițiativă ca urmare a deplasărilor pe teren pentru supravegherea şi 
controlul activității cultelor, a contactelor cu deserventii. Calitativ însă, aceste materiale 
sunt cu mult sub nivelul experienţei tovarăşului David si mai cu seamă sub nivelul 
pretențiilor pe care le emite. Unele dintre ele sunt simple liste de probleme sau tabele cu 
nume de oameni, fără nici o analiză a aspectelor abordate, fără concluzii sau propuneri 
etc. multe dintre aceste materiale sunt un mozaic în care se abordează fără discernământ 
tot felul de aspecte şi de la tot felul de culte netinand seama de indicaţiile ce i s-au dat în 
repetate rânduri ca informarile să le întocmească pe culte si pe probleme, ca ele să aibă 
o logică în prezentarea faptelor, să arate măsurile întreprinse pe plan local și unde este 
necesară intervenţia departamentului. Tot atât de supărător este si faptul că materialele 
respective sunt redactate într-un mod foarte încâlcit, necorespunzător sub aspect 
gramatical, ceea ce demonstrează că tovarășul David a depus şi depune foarte puţină 
staruinta în vederea unei scrieri corecte. Notam de asemenea că uneori a dat dovadă si 
de indisciplină, părăsind judeţul pentru a participa la diverse adunări organizate de culte 
pe raza altor judeţe, îndeosebi în judeţul Cluj, fără să anunţe la departament şi să ceară 
încuviințarea necesară aşa cum s-a subliniat atât cu prilejul consfătuirilor de lucru 
interjudetene care au avut loc, cât şi prin comunicarile de la departament, fie telefonice, 
fie prin inspectorii centrali. Observațiile făcute anul trecut cu privire la defectuoasa 
conlucrare cu organele județene de partid şi de stat, de această dată nu s-au mai 
semnalat. De asemenea, nu s-au mai semnalat aspecte negative nici în ce priveşte 
conlucrarea sa cu personalul de cult sau în ceea ce priveşte conduita social- 
cetateneasca” 1%, 

Intr-o caracterizare din 1975 a căpitanului Aurel Grama, din Securitatea 
Bistriţa-Năsăud, despre David Gheorghe se arăta cum „s-a consultat cu organele 
noastre ori de câte ori trebuia luată o măsură mai deosebită. Ne-a informat cu 


148 Thidem. 
149 Tbidem 

operativitate cu toate problemele apărute în acest domeniu, de natură să prejudicieze 
securitatea statului. Numai în cursul anului 1975 ne-a trimis peste 50 rapoarte scrise cu 
diverse probleme care aveau tangenţă cu munca organelor noastre. Din acest punct de 
vedere a desfăşurat o muncă mult mai susţinută decât predecesorul său din acest post. A 
dovedit multă orientare în muncă, mai ales prin măsurile cu caracter preventiv pe care 
le-a luat. Numai în cursul anului 1975 a atentionat peste 160 de persoane care prin 
comportarea lor prejudiciau bunul mers al activităţii cultelor de care aparţineau. În 
relațiile cu deserventii cultelor din judeţ a adoptat în majoritatea cazurilor o atitudine 
fermă, postându-se pe o poziție principială și rezolvându-le desele cereri în 
conformitate cu normele legale în vigoare s-au obținut totuşi unele informaţii din care 
rezultă că este în relații apropiate cu unii deserventi ai cultelor din judeţul nostru, 
primind de la aceștia unele atentii, care nu au prejudiciat însă activitatea sa. [...] Din 
informaţiile pe care le detinem rezultă că activitatea sa este apreciată pozitiv atât de 
conducerea judeţului nostru, cât şi de conducerea Departamentului Cultelor. De multe 
ori suplineşte si activitatea inspectorului din judeţul Cluj” 150, 

Dănescu Mihai, n. 20 august 1930, com. 
Scorţoasa, jud. Buzău. Sžudi Scoala primară din 
comuna natală (1937-1943), un an la Liceul de băieți din 
Buzău (1943-1944), Liceul teoretic din Ploieşti, curs fără 
frecvenţă (1956-1959), Institutul pedagogic din Bacău, 
secția Istorie-Geografie (curs fără frecvență, 1968- 
1972). Profesia de bază: profesor de Istorie-Geografie. 
Activitate şi functii referent încasator la Comitetul 
provizoriu din Târnăveni (1949-1950), stagiul militar la 
arma Securitate (1950-1953), ajutor contabil la cantina 
Sfatului popular regiunea Ploieşti (noiembrie 1953), 
secretar al colectivului de imputerniciti de culte din 
regiunea Ploieşti (din noiembrie 1953-1968), 
împuternicit de culte pe judeţul Prahova (din 1968). Membru UTC între 1948-1961 şi 
PCR din 1954. În timpul satisfacerii stagiului militar, Dănescu a făcut parte din biroul 
UTM pe batalion si a fost secretar BOB. Ca funcționar al Departamentului a fost 
membru BOB, „cu munca de agitaţie şi propagandă” şi propagandist al organizației 
UTM. Pentru „munca deosebită depusă în cadrul socializării agriculturii”, altfel spus 
activitatea de determinare a deserventilor de culte la această inițiativă a statului, si 
loialitatea la locul de munca, Dănescu a fost decorat cu medaliile: „Muncii”, „In cinstea 
încheierii colectivizării agriculturii” (decembrie 1962) şi „A XX-a aniversare a eliberării 
Patriei”. 


În noiembrie 1953 a fost recrutat în corpul imputernicitilor de culte de către 
inspectorul general lon Dimulescu. La fiecare evaluare din anii `70 a primit calificativul 
„foarte bine”. Într-o caracterizare a activităţii lui Dănescu, din martie 1962, 
împuternicitul regiunii Ploieşti spunea: „Din punct de vedere politic, tov. Dănescu I. 
Mihai este bine pregătit si are frumoase si reale perspective de creştere. În munca pe 
care o desfăşoară în cadrul colectivului de imputerniciti ai Departamentului cultelor din 


150 ACNSAS, fond Documentar, dosar nr. 148, vol. 9, f. 106. 

cuprinsul regiunii Ploieşti se orientează just în rezolvarea problemelor si aplică practic 
cunoştinţele politice acumulate. Ca membru de partid desfăşoară o muncă susţinută în 
cadrul organizaţiei de bază de la sfatul popular regional, fiind membru al biroului 
organizaţiei de bază şi secretar al Comitetului UTM pe instituţie. În acest an este înscris 
la cercul de învățământ politic de partid, Economie politică an II, unde are o frecvență 
regulată, studiază temeinic materialul, participă activ la discuţiile din cadrul cercului, 
evidentiindu-se fata de ceilalți cursanţi prin interesul pe care îl depune în îmbogățirea 
cunoştinţelor ideologice şi politice, conştiinciozitatea cu care aprofundează temele şi 
modul de însuşire a cunoştinţelor predate. Permanent, tov. Dănescu Mihai citeşte presa 
de partid, precum si alte materiale cu caracter ideologic şi politic şi este preocupat de 
cunoaşterea evenimentelor interne şi internaționale. Această grijă şi interesul pe care îl 
depune pentru pregătirea sa politică şi ideologică au dus la ridicarea la un nivel din ce în 
ce mai corespunzător a activităţii profesionale pe care o desfăşoară. Îndeplinind funcţia 
de împuternicit secretar, tov. Dănescu Mihai a reuşit ca sarcinile ce-i revin să fie 
îndeplinite la nivelul cerințelor Departamentului nostru. De exemplu, lucrările de birou 
ca: evidenţa cultelor şi deserventilor, referatele şi rapoartele, evidenţa lucrărilor sosite de 
la Departament şi imputernicitii altor regiuni şi de la Episcopia Buzăului, dosarele cu 
corespondenţă, precum şi toate celelalte sunt în bune condițiuni executate şi conform 
instrucțiunilor Departamentului nostru. Urmăreşte zilnic îndeplinirea în termen a 
sarcinilor ce-i revin, astfel încât nu s-au constatat până în prezent întârzieri. Tov. 
Dănescu Mihai citeşte cu minutiozitate fiecare lucrare ce o primeşte si este atent ca în 
răspunsurile ce le întocmeşte să fie oglindite toate aspectele problemelor, astfel încât 
concluzia şi propunerea să fie cea mai bună şi care să dea Departamentului posibilitatea 
să ia măsuri şi să cunoască situația reală de pe teren. Materialul trimis de către 
Departament ca: circulări, instrucțiuni, regulamente, legea cultelor etc., le studiază cu 
toată atenția şi are grijă ca să fie aplicate în munca de zi cu zi. Din studierea lucrărilor ce 
le primeşte si din discuţiile pe care le poartă cu tovarășii imputerniciti din colectiv, caută 
să cunoască activitatea cultelor din regiune şi pe deservenţii respectivi, ajutând ca munca 
colectivului de imputerniciti de la regiunea Ploieşti să se îmbunătățească continuu. 
Constatarile pe care le face din studierea lucrărilor primite de la tov. imputerniciti de 
raioane le aduce la cunoştinţa acestora fie prin discuţii separate, în scris, sau în cadrul 
şedinţelor pe care le ţinem lunar. Prin atitudinea pe care o are fata de munca 
încredinţată şi perseverenta cu care caută să îndeplinească la timp şi din ce in ce mai 
bine sarcinile ce-i revin, dă un sprijin real în munca împuternicitului regional. Având 
spirit de inițiativă, caută atunci când împuternicitul regional nu se află la reşedinţă, să 
rezolve problemele urgente ce se ivesc, ținând seama întotdeauna de orientarea data in 
problemele de culte de către Departamentul nostru. În afară de cele arătate până aici, 
mentionez faptul că, principalul rezultat pozitiv in munca sa este acela că, în prezent, 
tov. Dănescu Mihai are capacitatea, pregătirea şi cunoştinţele profesionale necesare 
pentru a putea îndeplini la nivelul cerut de Departament şi munca de împuternicit 
regional. Am constatat că știe să discute cu desetventii si intermediarii cultelor, are 
tactul si orientarea necesară în raporturile cu aceştia. [...] În ceea ce priveşte nivelul 
cultural, arăt că tov. Dănescu Mihai, când a fost angajat ca salariat al Departamentului 
Cultelor, în anul 1953, nu avea decât şase clase primare. Element tânăr si dornic pentru 
îmbogățirea cunoştinţelor, s-a înscris şi a urmat an de an cursurile serale ale şcoli medii, 

pregătindu-se temeinic şi obţinând diploma de maturitate încă din anul 1959. În prezent 
se pregăteşte pentru a da examen la una din facultățile pentru cursurile fără 
frecvență” 151, 

După 1968, acesta a ocupat funcţia de inspector pe Prahova, pentru ca din 
1984 să aibă atributiuni si pentru judeţul Dâmboviţa. Intr-o fişă personală întocmită de 
Securitatea Prahova în 1983 despre Dănescu se spunea: „Este folosit de ofițerul din 
problema culte-secte ca legătură oficială pentru rezolvarea unor probleme ale muncii. 
Funcţionează în calitate de inspector de culte de 20 ani, având o bogată experiență 
profesională şi cunoscând bine particularitatile județului în domeniul cultelor şi sectelor. 
Este autoritar cu deserventii de culte pe care-i controlează şi trage la răspundere. Are o 
atitudine activă în cadrul conferințelor de orientare când, prin el, s-a efectuat pregătirea 
contrainformativă a preoţilor din judeţ. A executat întocmai indicațiile organului 
judeţean de partid şi dispoziţiile consiliului popular judeţean. Nu a încurajat infiintarile 
de noi lăcașuri de cult şi a urmărit respectarea legii la reparații şi consolidări de biserici şi 
case de rugăciuni, făcând deseori deplasări în judeţ, unde a ţinut legătura cu factorii de 
răspundere locali. 

Periodic a informat organele judeţene de partid şi de stat cu problemele care 
prezentau interes, aducându-le totodată şi la cunoştinţa ofițerului. La indicatia acestuia, 
atunci când a fost cazul, a dovedit promptitudine şi solicitudine în clarificarea unor 
aspecte cum au fost: cunoaşterea activității, comportării şi relațiilor unor elemente 
ostile, cu concepţii dizidente, cetățeni străini si emisari etc. A manifestat răspundere în 
verificarea persoanelor ce urmau a fi avizate de Departamentul Cultelor pentru a 
călători în străinătate” 152, 


Demian Aurel Teodor, n. 14 iunie 1946, sat Păulești, com. Brusturi, jud. 
Bihor. Sżudii şcoala primară din satul natal (1953-1957), gimnaziul din com. Brusturi 
(1957-1960), Şcoala pedagogică din Oradea, cu diplomă de învățător (1960-1966), 
Facultatea de Drept din Cluj, fără frecvenţă (1966-1971). Membru UTM (1960-1967) şi 
PCR din 1967. Profesia de bază. jurist. Activitate şi funcții. învățător, apoi director la Şcoala 
generală din satul Hotar, com. Tetchea, jud. Bihor (1966-1971). A fost secretar adjunct 
al Comitetului comunal Tetchea, jud. Bihor şi director al căminului cultural, responsabil 
al cercului de răspândire a ştiinţei, propagandist si președinte la una din secțiile de 
votare la alegerile din martie 1975 din aceeaşi localitate. A satisfăcut stagiul militar la 
UM 01918 Lipova, cu gradul de locotenent!55. 

În februarie 1982 a fost recrutat ca inspector pe judeţul Bihor, după 
pensionarea fostului inspector Melencu I. Într-o fişă personală întocmită de Securitatea 
Bihor se arată: „În ceea ce priveşte colaborarea sa cu organele noastre, raportăm că a 
răspuns întotdeauna solicitărilor noastre şi a rezolvat sarcinile care i-au fost trasate. 
Considerăm că printr-o instruire mai temeinică si mai concretă ne va putea furniza 


151 ASSC, dosar personal Dănescu Mihai, f. nepag. 
152 ACNSAS, fond Documentar, dosar nr. 148, vol. 11, f. 101-101v. 
153 Ibidem, vol. 11, f. 99-99v. 


52 


Imputernicitul de culte - între conformism şi asigurarea... 


informaţii de interes operativ, care să permită o mai bună stăpânire a situației operative 
din problemă” 154, 


Diaconescu Ion, n. 3 martie 1941, în Pucioasa, jud. Dâmboviţa. Studi: Liceul 
teoretic şi Facultatea de Filologie (doi ani absolviți). Membru PCR. Profesia de bază 
îndrumător cultural!55. Este inspector teritorial de culte pe județul Dâmboviţa din anul 
1970. Într-o notă a Securității Dâmboviţa din ianuarie 1980 se arată că Diaconescu, „din 
anul 1976, în baza aprobării organelor de partid a fost folosit ca rezident al organelor 
noastre având în legătură 3 informatori, care lucrau în problema culte-secte. La 
începutul colaborării, Diaconescu lon a manifestat corectitudine în colaborarea cu 
organele noastre, deşi aportul său informativ nu se ridica la nivelul posibilităţilor ce le 
avea. Pe parcurs, cel în cauză a început să aibă o conduită necorespunzătoare atât pe 
linie de serviciu, cât si în activitatea de colaborare cu organele de securitate. Astfel, in 
cursul anului 1974 a favorizat comunitatea «Crestini după Evanghelie» din Doicesti în 
construirea unei case de rugăciuni, fapt ce a dus la un conflict între cel în cauză și 
protopopul din Târgovişte, din acea perioadă, Ionescu Gheorghe. A încercat să obțină 
prin cumpărare casa parohială de la parohia Sf. Gheorghe din Târgovişte, încercând să 
atragă în unele masinatiuni de acest gen pe preotul Voinea Ion, dar acesta a refuzat 
atragandu-si persecuții din partea lui Diaconescu Ion. 

Pentru a obţine sume de bani, cel în cauză solicita preoților din județ să-i 
plătească benzina, pe care chipurile, o consuma în deplasarea ce o făcea cu 
autoturismul său personal. 

[...] Pe linie profesională desfăşoară o slabă activitate, fiind perioade mari de 
timp cand, sub pretextul unor așa-zise deplasări în teren, nu poate fi găsit pentru 
rezolvarea unor probleme curente, iar în ultimele luni de zile şi-a neglijat complet 
atributiunile de serviciu. Nu se prezintă în zilele de luni la audientele programate, 
ocupându-se de diversele probleme de genul celor raportate: vânătoare, creșterea 
nuttiilor, diverse intervenţii şi masinatiuni pentru alte persoane, activități complet 
diferite de atribuțiile sale de serviciu. 

Faţă de organele noastre adoptă o atitudine de dezinteres lăsând să se înțeleagă 
că e subordonat doar Departamentului Cultelor, refuzând să ne sprijine în unele acțiuni 
concrete” 156, 

În același document se mai exemplificau cazurile unor preoţi ortodocşi si a 
celui catolic din Târgovişte, care au oferit sume de bani lui Diaconescu, pentru 
obţinerea unor aprobări. De asemenea, erau semnalate situații în care acesta a 
deconspirat legătura cu Securitatea, că şi-a constituit o fermă de nutrii pe terenul unui 
membru al comunităţii penticostale din localitatea Valea Voievozilor si că și-ar fi 
cumpărat bunuri din sume ce nu se justifică. In consecință, Securitatea cerea înlocuirea 
lui din funcția de inspector de culte pentru Dambovita!>’. Potrivit documentelor 


154 Thidem, f. 99v. 

155 Ibidem, vol. 8, f. 69. 

156 Ibidem, vol. 9, ff. 96-97. 
157 Thidem, ff. 96v-97. 

Securităţii, multe din faptele de corupţie erau practic girate de superiori din 
Departament, precum directorul Relaţii Culte!58. 

Diaconescu Iulian, n. 4 septembrie 1927, în satul 
Prapor, com. Amărăştii de Jos, jud. Dolj. Sadi: Scoala 
primară din comuna natală (1934-1941), Şcoala Medie 
Tehnică din comuna natală (1944-1951), elev la Şcoala de 
un an de pe lângă Comitetul regional PMR Craiova (1957- 
1958), Facultatea de Ştiinţe juridice si Administrative din 
Bucureşti, fără frecvență (1957-1962). Membru PCR din 
1955. Activitate şi functii. muncitor zilier în comuna natală 
(1941-1944), dispecer la Întreprinderea „Muncitorul liber” 
din Bacău (1951), satisfacerea stagiului militar la UM 03263 
de la Becicherecu mic, jud. Timiș, fiind responsabil cu 
şcoala de alfabetizare (1951-1953), normator tehnolog la 
Centrul de mecanică din Caracal (1953-1954), instructor la 
UTM, regiunea Craiova (1955-1956), secretar cu probleme de propagandă şi prim- 
secretar al UTM raion Balş (1956-1957), prim-secretar al UTM raionul Craiova (1958- 
1960), dispecer tehnic la Uzina „Electroputere” Craiova, secția Transformatoare (1960- 
1962), profesor de Socialism ştiinţific, Economie Politică şi Organizarea si planificarea 
economiei nationale la Grupul şcolar „Electroputere” din Craiova (1962-1965), secretar 
al Comitetului pentru Cultură şi Artă al municipiului Craiova (1965-1968), şef Serviciu 
Secretariat Administrativ la Consiliul Popular al municipiului Craiova (1968-1971). 
Alături de funcţiile politice remunerate, Diaconescu a fost secretar UTM în timpul 
scolarizarii de la Scoala Medie, secretar al BOB la Grupul şcolar „Electroputere” şi 
membru în comitetul de conducere PCR pe uzină. 

La 18 ianuarie 1971 a fost numit inspector teritorial de culte pe judeţul Dolj, la 
recomandarea prim-vicepresedintelui Consiliului popular al municipiului Craiova şi a 
inspectorilor Ilie Popescu şi Gheorghe Cârstoiu, ultimii doi din Departamentul Cultelor. 

Diaconescu era bine văzut de superiorii săi din Departament, potrivit aprecierii 
pe anul 1974: „S-a dovedit un inspector capabil şi conştiincios în îndeplinirea sarcinilor, 
cu o bună pregătire politică şi profesională. Pentru cunoaşterea activităţii cultelor, a 
tendințelor şi manifestărilor menite să ducă la intensificarea vieţii religioase, s-a deplasat 
pe teren un număr însemnat de zile, prevazandu-si în planurile de muncă lunare în mod 
clar localitățile şi problemele de a căror rezolvare îşi propunea să se ocupe. Asupra 
constatărilor făcute, a acțiunilor mai deosebite întreprinse, a informat la timp atât 
Departamentul, cât si organele locale de partid şi de stat. O atenţie specială a acordat-o 
supravegherii activităţii cultelor neoprotestante, depistării tineretului şi cadrelor cu 
pregătire superioară care participa la activitatea acestor culte. Adesea informările sale au 
fost însoțite şi de propuneri menite să ducă la intensificarea muncii cultural-educative în 
rândul maselor, pentru a fi scoase de sub influenţa religiei. În același timp a manifestat 
multă grijă pentru educaţia cetățenească a personalului de cult şi a elevilor de la 
seminarul teologic Mofleni, participând la toate acţiunile de acest gen”. În anul următor 
Diaconescu este semnalat din nou în „campania cetateneasca” desfăşurată în rândul 


158 Thidem, vol. 11, f. 219. 

elevilor seminaristi: „A acordat mai multă atenţie şi modului cum este asigurată educația 
cetateneasca a elevilor de la seminarul ortodox, participând adesea la supravegherea 
acestei activități şi informând departamentul asupra constatărilor făcute, asupra 
măsurilor întreprinse si a acelora care se mai impuneau a fi luate. Mai mult, chiar a 
întocmit şi o lucrare de sinteză privind «cauzele ce determină creşterea numărului de 
candidaţi la seminarul teologic şi comportarea preoţilor tineri în parohi”. În anul 1976, 
aria de interes a lui Diaconescu s-a lărgit, conform aprecierii: „Informările trimise la 
departament au oglindit o arie variată de probleme privind cultele din judeţ. În mod 
deosebit, informările se referă la activitatea seminarului teologic din Mofleni, a 
consiliului eparhial, conferințe de orientare si administrative, hramuri si sfintiri de 
biserici, starea de spirit etc”. 

În schimb, în 1983, Diaconescu este atătat cu totul altfel în documentele 
Securităţii: „În ceea ce priveşte activitatea ce o desfășoară în calitatea de inspector de 
culte, din discuţiile făcute cu persoane de încredere, rezultă că este comentat negativ de 
unii preoţi ortodocşi sau de unii reprezentanți ai cultelor neoprotestante, din 
următoarele considerente: participă la multe slujbe religioase, împotriva regulilor de 
conduită ale unui inspector de culte, rezultate din instrucțiunile de linie, devenind un 
mistic religios; primeşte diverse bunuri şi foloase din partea unor preoţi ortodocşi, care 
fac obiectul unor cercetări din partea Departamentului Cultelor; se aprovizionează cu 
bunuri alimentare din gospodăria Mitropoliei Olteniei, fără să achite contravaloarea 
acestora; se declară de acord cu conducerea Mitropoliei Olteniei pe linia atragerii si 
îndoctrinării religioase a cetăţenilor, acționând asupra unor preoți tineri consideraţi că 
nu depun interes pe linia activităţii religioase specifice. [...] Se declară de acord, cu 
uşurinţă, în cazul promovării în conducerea unor culte neoprotestante a unor elemente 
habotnice, cu idei reformiste si retrograde, contrar indicaţiilor şi rolului 
Departamentului Cultelor” 15. În consecință, Securitatea propunea înlocuirea lui Iulian 
Diaconescu, mentionandu-se că astfel de aspecte au fost semnalate primului secretar al 
Comitetului județean PCR Dolj 1%. 


Dinu Constantin, n. 26 octombrie 1922, com. Costeşti, jud. Arges. Studii: 
Scoala Pedagogică din Câmpulung Muscel si Scoala de ofițeri TR (1945). Membru PCR 
din 1946. Profesia de bază învăţător. Activitate şi functii. a luptat pe frontul de Vest cu 
gradul de sublocotenent, între 1945-1949, învăţător şi profesor la şcolile din Dăeşti, jud. 
Vâlcea, Costeşti-cartier Zorile şi la Gimnaziul din Costeşti, funcţionar la Sindicatul 
învățământ al fostei Regiuni Piteşti (1949-1952), redactor la ziarul local „Secera şi 
Ciocanul” al Regiunii Piteşti (1954-1955), director al teatrului de stat „Al. Davila” din 
Piteşti (1955-1963), director al Palatului de cultură din Piteşti (1963-1965). În 1965 a 
fost recrutat în corpul imputernicitilor pentru Regiunea Piteşti, apoi, din 1968, pe 
judeţul Argeş. 

Într-o fişă a Securității se arăta că, „de la numirea sa a ţinut o strânsă legătură 
cu organele noastre, sesizând unele aspecte din activitatea unor deserventi ai cultelor si 
ori de cate ori i s-a cerut concursul a sprijinit organele noastre, prin întocmirea de noi 


159 Ibidem, ff. 83-83v. 
160 Thidem, f. 83v. 

evidențe privind cultele neoprotestante, cât si deservenţii cultului ortodox, romano- 
catolic, mozaic etc. [...] În urma sesizărilor şi a legăturii strânse cu organele noastre s-a 
ajuns la concluzia că ne poate sprijini mai activ în muncă, fapt pentru care, cu aprobarea 
organelor de partid, s-a trecut la recrutarea ca rezident, dându-i-se în primire 4 
informatori, cu care lucrează multumitor, urmând a i se mai preda. Mai menţionăm ca 
Dinu Constantin cântă în corul Palatului de cultură din Pitești, cu care a făcut mai multe 
turnee în străinătate, ca: Polonia, Bulgaria şi Iugoslavia si nu ne-a fost semnalat cu 
aspecte deosebite, ci, din contra, a sprijinit organele noastre în verificarea unor 
persoane. În concluzie, se poate aprecia că este un element capabil în munca ce i-a fost 
încredințată şi se poate conta pe el, deoarece şi organele de partid ale judeţului Argeş îl 
apreciază, întrucât în mod permanent le informează cu diferite aspecte din activitatea 
deserventilor de culte”161. 

Duldner Eugen, n. 18 august 1927, com. Agnita, 
jud. Târnava Mare. Stwdit: Scoala rimară romano-catolică 
(1934-1938) şi şcoala primară română (1938-1940), ambele din 
Sighişoara, Liceul romano-catholic ,,Mailath” din Alba Iulia 
(1940-1945), Şcoala politică de partid la Bucureşti în perioada 
satisfacerii stagiului militar, Şcoala de partid de 6 luni de la 
Sibiu (1951-1952), Scoala Pedagogică din Brasov, fără 
frecvenţă (1952-1954), obţinând diploma de învățător (1956). 
Membru UTC din 1944 şi PCR din 1945, secretar al BOB, 
apoi al Comitetului PCR în unitatea militară. Activitate si functii: 
învățător suplinitor și director la şcoala din satul Grânari, com. 
Jibert, jud. Braşov (1945-1946) şi învăţător suplinitor, la 
Văleni, raion Făgăraş (1946-1947), „scos din producție” si 
numit instructor la Secţia Organizatorică la Comitetul Judetean PCR Târnava Mare 
(1947-1948), secretar PCR la Plasa Rupea si din nou instructor la Medias, satisfacerea 
stagiului militar la Fălticeni, arma Securitate (1949-1951), secretar al Crucii Roşii pe 
raionul Făgăraş, activist la Sectorul Învăţământ Public al Comitetului regional PMR 
Sibiu (1952), şef al sectorului omolog de la Comitetul raional Stalin (1952 septembrie- 
1953), apoi adjunct al Secţiei Învăţământ Public (1953-1955). Distincţii: ordinul 
„Muncii”, clasa a III-a, medaliile „A XX-a aniversare a eliberării patriei” şi „În cinstea 
încheierii colectivizării agriculturii”. 

La 1 aprilie 1955 a fost recrutat în corpul imputernicitilor de culte pe regiunea 
Braşov, iar după reorganizarea administrativă din 1968, Duldner a ocupat postul de 
împuternicit al judeţului Braşov 12. 

Conform aprecierilor pe care le-am găsit la dosarul său, Duldner era bine văzut 
de către superiorii săi de la Bucureşti, chiar dacă, uneori, îi erau reliefate anumite 
atitudini negative: „Experienţa acumulată în anii de când lucrează ca inspector teritorial 
l-a ajutat ca şi în anul 1976 să-și îndeplinească cu competenţă sarcinile profesionale ce i- 
au revenit. Cunoscând bine activitatea cultelor din judeţ a reuşit să intervină operativ 
pentru lichidarea unor manifestări negative. De exemplu, împreună cu organele 


161 Tbidem, vol. 9, ff. 76-77. 
162 ASSC, dosar personal Duldner Eugen, f. nepag. 

competente a participat la avertizarea unui călugăr de la mănăstirea Sâmbăta, a procurat 
date şi a conlucrat cu unele instituţii la demascarea în presă a atitudinilor negative ale 
unor elemente din rândul cultelor ş.a. Pentru supravegherea activității cultelor a efectuat 
un număr apreciabil de zile de teren în fiecare lună, păstrând o bună legătură cu 
organele de partid şi de stat, pe care le-a informat și de la care a primit informații despre 
principalele manifestări religioase, despre abaterile de la cadrul legal şi măsurile ce 
trebuie luate. Retinem totuşi, că, lucrările în anul 1976 au tratat un număr restrâns de 
probleme, cele mai multe referiri fiind făcute la conferințe de orientare, sărbătorile de 
crăciun, bobotează, paşte şi instalări de preoți si pastori. Lucrări mai importante, de 
conţinut, sunt cele întocmite pentru consfătuirea interjudeteana cu inspectorii teritoriali 
si cea prezentată în şedinţa Consiliului de conducere al Departamentului Cultelor la data 
de 24 septembrie 1976. Şi unele rapoarte de activitate au fost întocmite în mod formal. 
Este pozitiv însă că tov. Duldner a manifestat şi de această dată receptivitate la criticile 
ce i s-au facut, străduindu-se ca în activitate să țină seama de ele”. Aspectele superficiale 
în activitatea lui Duldner au fost evidenţiate şi în cursul anului 1978: „Pentru furnizarea 
unor date eronate în legătură cu situația cultelor neoprotestante, în luna iunie 1978 a 
fost sancționat cu mustrare, conform art. 13, litera a din Regulamentul de ordine 
interioară” 163, 

Pe anul 1977, activitatea sa era apreciată inclusiv la capitolul supraveghere şi 
control: „A efectuat în medie pe lună 11-12 zile de teren, reuşind să cuprindă o buna 
parte a localităţilor şi unităților de cult din judeţ. [...] O atenţie deosebită a fost acordată 
problemelor cultelor neoprotestante, mai ales sub aspectul contracarării încercărilor de 
penetratie în județ a unor elemente anarhice din rândurile cultului baptist şi penticostal. 
[...] Păstrează o bună legătură cu organele locale de partid si de stat pe care le-a 
informat cu operativitate asupra principalelor manifestări ale cultelor din judeţ. 
Desfăşoară o activitate meritorie de lector al Comitetului judeţean de partid, ținând 
numeroase expuneri în legătură cu situaţia cultelor din județ şi cu politica statului nostru 
fata de religie, la nivelul activului de partid şi de stat si al cursanților de la scoala de 
partid de 1 an, din municipiul Braşov”. În anul 1978 a susţinut 38 cursuri, totalizând 
120 ore”. Pe lângă calităţile politice, Duldner era evidenţiat si pentru cele profesionale, 
conform aprecierii pe anul 1978: „Având în vedere experienţa tov. Duldner, cât şi faptul 
că este un bun cunoscător al limbii maghiare şi germane, a fost utilizat, de mai multe 
ori, ca membru al unor brigăzi care au analizat activitatea Institutului teologic romano- 
catolic din Alba Iulia, precum şi la controlul fondului de carte de la biblioteca 
Institutului teologic protestant din Cluj Napoca” 164, 

Cu aprobarea Securităţii, din 1984 a ocupat postul de inspector pentru Braşov 
şi Covasna!®, În documentele Securităţii, se semnalează faptul că, în mediile ortodoxe, 
Duldner este considerat „filomaghiar”, ştiindu-se că are un frate cetăţean maghiar, 
colonel în Ministerul Interne, pe care îl vizitează aproape anual!®. 


163 Thidem. 

164 Thidem. 

165 ACNSAS, fond Documentar, dosar nr. 148, vol. 11, f. 96v. 
166 Thidem, £. 94. 

Cu toate acestea, Duldner era foarte apreciat atât de către Securitate, cat si de 
Departamentul Cultelor. Într-un raport al Direcţiei I din DSS 19 ianuarie 1984 se arăta 
că, „deşi este de confesiune catolică, nu a rezultat că favorizează mediul maghiar sau pe 
credincioşii romano-catolici. Securitatea judeţului Braşov, cu aprobarea organelor de 
partid, îl foloseşte cu rezultate bune pentru rezolvarea unor probleme de interes 
operativ” 167, 


Filoti Vasile, n. 25 octombrie 1939, sat Gologanu, com. Milcovul, jud. 
Vrancea. A fost recrutat ca inspector de culte pentru judeţul Vrancea din 1980. 

Intr-o fişă personală din decembrie 1983 întocmită de Securitatea judeţului 
Vrancea se arăta despre Filoti că, „de la data numirii sale în această funcţie, deşi i s-a 
cerut o colaborare concretă si permanentă cu organul nostru, în vederea cunoașterii 
activităților deserventilor cultici şi sectanti, care sub acoperirea preocupărilor religioase 
sunt pretabili la fapte de natura să pună în pericol securitatea statului, în repetate rânduri 
s-a eschivat, fapt ce a determinat necunoasterea unor aspecte ce interesau organul 
nostru. |...] A fost semnalat în repetate rânduri în anturajul unor preoți foşti legionari, 
cu funcţii în organizația legionară şi a descendenților acestora. Deşi a fost atentionat de 
şeful serviciului că îşi minimalizează atributiunile de serviciu, omitand să informeze 
organul nostru în mod operativ cu aspecte ce ne interesează, inspectorul de culte a 
continuat să se situeze pe o poziție refractară, fiind în continuare semnalat în anturajul 
unor preoţi cu care se angrenează în petreceri şi chefuri” 168, În consecinţă Securitatea 
cerea înlocuirea sa. 

Cu toate acestea, Filoti a rămas în funcţiune şi după restructurarea din 1984 a 
Departamentului. Intr-o altă notă a Securităţii din 20 noiembrie 1987 acesta era arătat 
cum „comite abuzuri şi favorizează în schimbul obţinerii de foloase materiale, pe unii 
deserventi cultici, cărora le facilitează obținerea de aprobări pentru: lucrări de 
întreținere, reparare sau construcția unor lăcașuri de cult, aprobări de plecări în 
străinătate, transferuri de la o parohie la alta, intervenții pe lângă organele clericale 
superioare. [...] Şi în rândul cultelor neoprotestante, prevalandu-se de funcţia cu care 
este investit, solicită anumite servicii în interes personal, în special obținerea de produse 
agroalimentare pe care aceştia, pentru a şi-l apropia, i le fac cadou”1%. 

În consecinţă, ofițerul de Securitate arăta: „Considerăm că tovarăşul Vasile 
Filoti este compromis moral şi material în fata multor deserventi cultici, aflându-se, 
practic, la dispoziţia celor pe care, în mod normal, ar trebui să-i tragă la răspundere 
pentru activitatea neconformă cu legile statului nostru, abateri de la normele de etică şi 
morală”170, Propunerea Securităţii a ajuns la Comitetul judeţean de partid şi la 
Departamentul Cultelor, încât la 1 decembrie 1987 se lua notă de înlocuirea lui Filoti 
din postul de împuternicit pentru a fi trimis la o întreprindere, totodată fiind „sancționat 
pe linie de partid” 17t. 


167 Ibidem, f. 92. 

168 Thidem, vol. 9, f. 109. 
169 Thidem, FE. 107-107v. 
170 Ibidem, f. 107v. 

171 Thidem, FE. 108-108v. 

Frâncu Constantin, n. 10 mai 1927, sat 
Porumbacu de Sus, com. Porumbacu de Jos, jud. Sibiu. 
Studii. Şcoala primară din Porumbacu de Sus (1934-1939), 
Şcoala Normală din Deva (1939-1948). Membru PMR din 
1953. Profesia de bază: învăţător. Activitati si funcții: învăţător 
la Şcoala Normală din Nou Roman, com. Arpasu de Jos, 
jud. Brasov (ian-nov 1949), stagiul militar la Constanta, 
arma Marină, cu gradul de sergent (1949-1952); învăţător 
si director la Casa de copii școlari din sat Boita, com. 
Talmaciu, jud. Sibiu (1952-1957), apoi la Orlat, jud. Sibiu 
(1957-1960), învăţător la Scoala generală nr. 1 din Sibiu 
(ianuarie 1961), director la Căminul cultural „Ilie Pintilie” 
din Sibiu (1961-1962), inspector la Comitetul de Cultură şi 
Artă al municipiului Sibiu (oct-nov 1962), director la Casa 
de copii şcolari nr. 1 Sibiu (1962-1968). Distinctii: „În cinstea încheierii colectivizării” 172, 

La 1 noiembrie 1968 a fost recrutat în corpul imputernicitilor de culte pe 
judeţul Sibiu, la recomandarea conducerii de partid locale. Deşi nu avea o pregătire 
politică atât de bună, Frâncu a fost recomandat pentru acest post datorită formaţiei sale 
modeste de învăţător şi a abnegatiei în muncă, după cum se poate constata din 
aprecierea pe anul 1970: „Din punct de vedere profesional se străduieşte continuu să-și 
însuşească cât mai bine cunoștințele și sarcinile de inspector teritorial cu probleme de 
culte. În urma ajutorului primit şi a îndrumărilor date se constată că a căpătat o bună 
orientare şi o mai mare maturitate în rezolvarea problemelor de culte. Este conştiincios, 
cu simţ de răspundere, dovedind multă prudență. În privinţa aptitudinilor 
organizatorice este receptiv la îndrumări, imbunatatindu-si simţitor stilul de munca. Are 
o bună pregătire şi experienţă ceea ce îl ajută să sesizeze unele fenomene de culte şi să 
intervină cu succes atunci când este cazul. In vederea cunoașterii activității cultelor din 
județ se deplasează pe teren la unitățile cultelor informand departamentul asupra celor 
constatate. Păstrează o bună legătură cu centrele eparhiale ortodox şi evanghelic CA, cu 
intermediarii acestora şi chiar cu deserventii si se bucură de aprecierea acestora. Pentru 
lipsă de tact în conlucrarea cu mitropolitul [Nicolae] Mladin a fost observat si îndrumat, 
constatându-se o simtitoare îmbunătăţire. Planurile de muncă, rapoartele de activitate si 
informările pe care le trimite la Departamentul Cultelor sunt în general 
corespunzătoare, dovedind constiinciozitate, operativitate şi capacitate. Păstrează o 
strânsă legătură cu organele de partid şi de stat pe care le informează cu problemele cele 
mai importante și le solicită sprijin. A reuşit să facă simțită prezenţa sa, organele locale 
solicitându-l şi apreciindu-i activitatea. Prin aceasta contribuie si la ridicarea prestigiului 
activității direcției din care face parte. [...] Deşi pentru munca profesională din ultimul 
timp ar merita un calificativ şi mai bun, ținând cont că încă mai trebuie să câştige 
experiență in munca de culte, îl notăm cu calificativul general: «Bine»”175. In anul 1974, 
inspectorului Frâncu i se aprecia activitatea depusă în relaţiile cu cele două centre 
bisericeşti sibiene: „O atenţie deosebită a fost acordată centrului eparhial ortodox, în 


172 ASSC, dosar personal Frâncu Constantin, f. nepag. 
173 Ibidem. 

vederea încadrării acestuia cu oameni care să răspundă mai bine cerințelor ce le stau în 
fata, să asigure desfăşurarea vieții religioase din eparhie în limitele prevederilor legale. 
De asemenea, s-a ocupat îndeaproape de Institutul teologic veghind mai ales la 
respectarea indicatiilor date de departament cu privire la educaţia cetățenească a 
studenților. În acest scop, a supravegheat îndeaproape examenele de admitere in institut 
şi a participat la un număr însemnat de ore de clasă, la acţiunile menite să întregească 
acest proces educativ ca vizionări de filme si spectacole teatrale, excursii, muncă 
patriotică etc. Totodată s-a preocupat şi a reuşit să cuprindă mai bine problemele 
episcopiei evanghelice CA, mai ales cele legate de alegerea organelor superioare ale 
acesteia. Desi existența celor două centre eparhiale de la Sibiu si a unor unități 
intermediare ale cultelor neoprotestante ridică numeroase probleme şi deci impun ca să 
consume mult timp la reşedinţa judeţului, a reuşit totuşi să isi organizeze in asa fel 
munca încât să se poată deplasa pe teren, în cuprinsul judeţului pentru controlul şi 
supravegherea activităţii cultelor. Pe această bază a întocmit un număr însemnat de 
informări, note şi referate pe care le-a înaintat la departament cu propuneri 
corespunzătoare, atunci când a fost cazul, de luat anumite măsuri ce depășeau 
competenţa sa şi a organelor locale. Merită subliniat şi faptul că tov. Frâncu, deşi a 
reuşit să acumuleze o bogată experienţă în munca profesională, el nu ezită atunci când 
problemele cu care se confruntă i se par mai complicate, să se consulte cu alți colegi de 
ai săi din judeţele vecine, să ceară sfaturi şi îndrumări cadrelor din departament” 174, 

Din aprecierea pe anul 1975 aflăm că a fost supus chiar unui control de la 
departament: „Dintr-un control ce i s-a făcut de către tovarășul Ion Lungeanu, 
directorul Direcţiei de supraveghere şi control, a rezultat că tov. Frâncu păstrează bune 
legături cu organele locale de partid şi de stat, fiind apreciat ca un inspector muncitor, 
respectuos. Pentru acest motiv a fost solicitat de mai multe ori să facă expuneri în fata 
activului de partid si de stat în legătură cu politica de culte a statului nostru. [...] A 
întocmit rapoarte, note şi informări pe care le-a înaintat la departament. Ele se referă la 
desfăşurarea unor servicii religioase, conferințe de orientare, starea de spirit din rândul 
personalului de cult, vizite ale turiştilor străini la diferite unități şi angajaţi ai cultelor sau 
la diverşi credincioşi etc.”. 

Într-o fişă personală din decembrie 1983 întocmită de Securitatea Sibiu, despre 
Frâncu se spunea: „De când îndeplineşte funcţia de inspector judeţean de culte a dat 
dovadă de un pronunţat spirit de colaborare cu organele noastre, informându-ne de 
fiecare dată cu aspectele ce interesează securitatea statului şi care i le solicitam. S-a 
angrenat în întreprinderea unor măsuri în cooperare cu organele noastre, reusindu-se in 
acest fel combaterea unor acţiuni ostile pe linie de culte-secte”!75. Din 1984 a fost 
inspector de culte pentru Braşov şi Covasna. 


Hâncu Gheorghe, n. 5 octombrie 1945, com. Gogosu, jud. Mehedinți. Profesia 
de bază profesor de istorie. Activitati si functii: profesor de istorie, apoi responsabil cu 
patrimoniul naţional în cadrul Muzeului „Porţile de Fier” din Drobeta Turnu Severin. 
Membru PCR. 


174 Thidem. 
175 ACNSAS, fond Documentar, dosar nr. 148, vol. 11, f. 104. 

Din 1978 este inspector teritorial de culte pentru judeţul Mehedinţi, din 1983 
având atributiuni şi pentru judeţul Gorj. Într-o notă a Securităţii Mehedinţi din 
decembrie 1983 despre Hâncu se spune: „Ca inspector de culte este bine documentat, 
isi cunoaşte atribuţiile, depune interes in a fi la curent cu cat mai multe aspecte din 
activitatea ce o desfăşoară deserventii şi membrii cultelor din zonele de responsabilitate, 
insistă pentru a-i determina să respecte cadrul legal al activităţii religioase. În 
colaborarea cu noi, inspectorul Hâncu Gheorghe ne-a sprijinit în realizarea unor măsuri 
preventive sau efectuarea anumitor verificări şi ne-a informat cu regularitate şi la timp 
cu privire la diferite aspecte de interes operativ, dovedindu-se receptiv la solicitările 
noastre şi chiar pasionat în culegerea şi furnizarea de informaţii” 176. 

Hoinărescu Tepes Horia, n. 16 iunie 1927, 
în Breaza, jud. Prahova. Studi Scoala primară din 
Poiana Câmpina, Liceul Teoretic din Câmpina (1938- 
1946), Şcoala de ofițeri MAI Bucureşti, absolvită cu 
gradul de sublocotenent (1946-1948), Facultatea de 
Ştiinţe Juridice din Cluj Napoca (1956-1960). Membru 
PCR din 1947. Profesia de bază: ofiţer de Securitate. 
Activităţi şi funcţii. comandant de companie, şef birou 
cadre şi şef birou mobilizare, şef de birou cu pregătirea 
de luptă (1955), şef birou pază şi operații, şef Regiment 
7, şef de stat major Batalionul 7 Securitate Floreşti, jud. 
Cluj, posturi pe care le-a ocupat de la gradul de 
sublocotenent până la cel de maior (1949-1960), cu excepţia perioadei 1957-1958 când a 
ocupat postul de şef de stat major batalion la Scoala de ofițeri MAI Oradea. După 
desființarea Batalionului 7 Floreşti, la 1 martie 1960 „a fost mutat în interes de serviciu 
la Direcţia MAI Securitate Cluj”, pe linia activităţii informativ-operative din problema 
„artă-cultură”. La 1 ianuarie 1961 este transferat la Direcţia Regională de Miliție Cluj, se 
pate, din cauza unor „sesizări” conform cărora „tatăl şi cei doi frați ar fi desfăşurat 
activitate legionară”, informaţii care ulterior „nu s-au confirmat”!77. La 23 august 1973 a 
fost avansat la gradul de locotenent-colonel în rezervă. Déstinctit: „Meritul Militar, cl. I 
(1957) şi cl. a II-a (1954), „Virtutea Militară”, cl. a III-a (1959), „În cinstea încheierii 
colectivizării agriculturii” (1962), „A XX-a aniversare a eliberării patriei”, ordinul 
Muncii”, cl. a III-a (1966). 

La 1 februarie 1961 este declarat „inapt în serviciul militar pe timp de pace” de 
către o Comisie Medicală a Regiunii a II-a MFA şi scos din cadrele militare cu gradul 
de maior. La 15 februarie 1961 a fost recrutat în corpul imputernicitilor pe regiunea 
Cluj, se pare la recomandarea lui Sorin Iulian!’8. 

Potrivit autobiografiei sale, Hoinarescu-Tepes a avut o carieră în Securitate: 
„Ca tânăr ofiţer am fost repartizat la o unitate operativă a MAL-ului, la Floresti-Cluj. În 
această unitate am îndeplinit diferitii funcții pe linie politică, administrativă şi de 
comandă între 1 mai 1948-1 martie 1960. [...] În cadrul unităţii operative MAI din 


176 Tbidem, f. 129. 
177 Ibidem, f. 123-123v. 
178 ASSC, dosar personal Hoinărescu Tepes Horia, f. nepag. 

garnizoana Floreşti-Cluj am deţinut diferite funcţii cu care ocazie am participat efectiv 
la diferite misiuni operative încredințate de Partid si Guvern în lupta de consolidare a 
regimului democrat-popular. Ca urmare a succeselor obținute, în anul 1950 am fost 
avansat în grad la excepţional, premiat cu un ceas de mână, ulterior recompensat de mai 
multe ori băneşte, citat în nenumărate rânduri prin ordin de front pe MAI si distins cu 
medaliile «Meritul Militar» şi «Virtutea Militară»”. De asemenea, pe linie politică a activat 
intens: „La 3 februarie 1947; la recomandarea fostei județene PCR Ploieşti am fost 
primit în rândurile PCR. [...] In 1949 am pus bazele organizației PMR in unitate, fiind 
ales secretar, sarcină avută până în 1954 când, fiind primul locțiitor al comandantului, a 
fost contraindicat să mai fiu secretar, rămânând pe mai departe în birou. Am urmat 
şcoala de partid (serală) timp de 2 ani (1952-1954), obținând calificativul foarte bine. Pe 
linie de partid am fost lector la Universitatea de partid timp de 2 ani şi apoi foarte mulți 
ani conducător (propagandist) la cercuri de marxism-leninism în unitate la ofițeri” 1°. 

Pregătirea sa ideologică avea să-și spună cuvântul în postul de împuternicit de 
culte, potrivit primei aprecieri întocmită de superiorii săi din departament: „Iov. 
Hoinărescu este împuternicit la regiunea Cluj cu începere din 11 februarie a.c., deci este 
nou în munca de culte. În acest timp, tov. şi-a canalizat activitatea pentru a cunoaşte 
specificul muncii de culte din punct de vedere teoretic şi practic. În acest sens a dat 
dovadă de conştiinciozitate si de multă putere de muncă. A studiat si conspectat 
regulamentele, legile circulările si instrucțiunile privitoare la culte. A căutat să cunoască 
terenul si în acest scop a făcut deplasări în raioane, participând la rezolvarea 
problemelor alături de imputernicitii raionali. Tov. depune un viu interes atât pentru 
ridicarea si îmbunătăţirea nivelului său profesional, cât şi a tovarășilor săi de muncă. 
Astfel a inițiat seminarizarea cu întreg colectivul a conţinutului diferitelor circulări-caz 
concret seminarul ținut în ziua de 24 aprilie 1961. Dă dovadă de mult zel în muncă, ceea 
ce l-a facut să depăşească tactul necesar în problemele de culte, caz concret-participarea 
la conferinţa de orientare de la Vişău”1%. În încheiere, inspectorul principal din 
departament arăta: „Sunt convins însă că pe viitor, având în vedere inteligenţa şi spiritul 
critic cu care este dotat şi mai ales în urma unei practici în munca de teren şi a 
îndrumării date de organele Departamentului-tovarăşul va lichida lipsurile și va deveni 
un bun împuternicit regional. 

La prima vedere am putea spune că aprecierea este întocmită după 
formularistica vremii, însă există o serie de sublinieri legate de zelul depus de 
Hoinărescu în aplicarea politicii de culte, datorată atât pregătirii sale ideologice şi 
cazone, cât și aroganței pe care o manifesta în raport cu subordonații săi şi, probabil, 
Chiar si fata de superiorii de la Bucureşti. Acest aspect este subliniat în referatul de 
verificare din 19 martie 1968: „Atrăgându-i-se atenţia asupra unor lipsuri în atitudinea 
sa, el s-a dovedit că este lipsit de spiritul autocriticii, din care cauză a fost caracterizat de 
tovarășii din Corpul de Inspectori drept orgolios” 181. 

Atitudinea sa a persistat în relațiile cu ceilalți angajaţi ai Departamentului şi 
Chiar cu reprezentanți locali de partid şi de stat, potrivit unei note întocmite la 18 


179 Thidem. 
180 Thidem 

ianuarie 1972 de către superiorii de la Bucureşti: „Cu toate rezultatele şi aprecierile 
pozitive, în stilul şi metodele de muncă ale tov. Hoinărescu Tepes se manifestă lipsuri 
serioase de natură să prejudicieze grav raporturile unei bune conlucrari între organele 
statului şi reprezentanţii cultelor. Unele aspecte negative din stilul său de muncă, ca 
tendința de a tutela organele intermediare de conducere ale cultelor într-un mod în care 
acestea se simt uneori jignite de felul cum sunt tratate de către inspectorul 
departamentului, impunerea în mod rigid a unor măsuri luate unilateral cu privire la 
activitatea cultelor şi a deserventilor acestora, amestecul său în atribuții ce nu-i sunt date 
în competenţă, precum şi alte asemenea manifestări s-au accentuat în ultimul an, ceea ce 
a determinat unele persoane să se adreseze conducerii departamentului, cerând să se ia 
măsuri. 

Tov. Hoinarescu Tepes este foarte subiectiv în aprecierea activității 
reprezentanţilor cultelor, motiv pentru care nici unul dintre cei patru episcopi din Cluj 
nu a avut şi nu are încredere în el, nu conlucrează împreună în condiții corespunzătoare. 
Nu s-a văzut în preocuparea sa grija pentru cunoaşterea şi creşterea unor cadre de 
încredere care să poată fi promovate în funcții de conducere la diferite culte. Ba mai 
mult, se constată că inspectorul teritorial se informează şi tine legătura de obicei cu 
preoți care nu se bucură de stimă şi autoritate în rândul cultelor respective. 

În relaţiile sale cu reprezentanţii locali ai cultelor, tov. Hoinărescu a dovedit în 
multe cazuri lipsă de respect, tratându-i pe aceştia ca pe nişte subalterni cu care discută 
pe un ton de superioritate. [...] Astfel, cu putin timp în urmă, având de discutat unele 
probleme cu prorectorul Institutului unic protestant, Binder H., acesta a solicitat o 
anumită oră când nu era la programul de învățământ, dar tov. Hoinărescu i-a răspuns pe 
un ton necuviincios cam în felul următor: «Vii când am eu timp să te primesc şi nu când 
vrei dumneata», iar în altă ocazie i-a răspuns: «Vii la ora 18, fiindcă la ora 17 eu ascult 
meciul». 

Pe linie de învățământ teologic, în loc să se ocupe de conţinutul procesului de 
învățământ și mai ales de modul în care se aplică indicaţiile departamentului privind 
educaţia cetateneasca a studenţilor de la Institutul unic protestant si a elevilor de la 
Seminarul Teologic [ortodox, n.n.], tov. Hoinărescu provoacă uneori discuţii cu 
profesorii şi impune acestora să-i ceară acordul chiar și pentru problemele ce nu sunt de 
competenţa sa. 

[...] Episcopul Teofil a sesizat că, dorind să numească în funcția de spiritual la 
seminarul teologic pe tânărul licenţiat Iorgu Petrovici, s-a lovit de împotrivirea tov. 
Hoinărescu care a îndrumat pe directorul seminarului să nu-l propună pe motivul că nu 
ar avea experienţă, lucru care priveşte cultul în primul rand, iar inspectorul era dator să- 
şi dea avizul (favorabil sau nefavorabil) şi să trimită lucrarea la departament. Episcopul 
mai afirmă că s-a creat o situație în care directorul seminarului ascultă numai de 
indicaţiile tov. Hoinărescu şi nu de îndrumările date de el. 

Tendinţa de a-şi depăşi atribuţiile s-a făcut simțită şi în alte ocazii. Astfel, tov. 
Hoinărescu pretinde să-și dea avizul şi în legătură cu plecarea unor deserventi de culte 
în străinătate, deşi acesta nu intra în atribuţiile sale. Diferite cereri ale cultelor care nu 
întrunesc avizul favorabil al inspectorului nu mai sunt înaintate la departament, 
procedeu contrar reglementărilor în vigoare. La data de 21 decembrie 1971, fără să 
ceară acordul prealabil al conducerii Departamentului cultelor, tov. Hoinărescu a 

convocat o şedinţă de lucru cu toți reprezentanții cultelor din municipiul Cluj «in scopul 
discutării şi uniformizării procedurii de lucru pe linia mai multor probleme». 

Lipsa de modestie şi supraaprecierea de care este stăpânit reiese şi din unele 
exprimări pe care tov. Hoinărescu le foloseşte în materialele scrise trimise la 
departament. În rapoartele sale pe lunile martie şi aprilie 1971, referindu-se la contactul 
cu organele de partid şi de stat din Turda, foloseşte expresii ca: «am capacitat organele 
locale spre a efectua cercetări» sau «le-am orientat să dea atenţie atitudinii străinilor» etc. 

Cât priveşte despre relaţiile cu colegul său de muncă-tov. Alexa Augustin 
[imputernicit la Maramureş, n.n.], în nici un raport nu vorbeşte despre o conlucrare 
colegială cu acesta. În schimb, aproape in toate rapoartele de activitate lunare tov. 
Hoinărescu nu scapă să arate că permanent a îndrumat munca inspectorului teritorial 
Alexa, a trasat sarcini acestuia pentru îndeplinirea planului de muncă, a trasat sarcini 
speciale de îndeplinit etc. De reținut că trasarea de sarcini inspectorului Alexa o face 
prin note de serviciu, iar o perioadă de timp informările întocmite de tov. Alexa A. 
soseau la departament cu unele note observatorii ale tov. Hoinărescu, care în mod 
normal trebuiau să-i fie comunicate direct autorului cerându-i să completeze informarea 
şi apoi să o expedieze. 

Fără îndoială că ar mai putea fi amintite si alte asemenea aspecte referitoare la 
activitatea tov. Hoinărescu Tepes, însă considerăm că cele redate sunt suficiente pentru 
a demonstra necesitatea de a-l ajuta să-şi îmbunătăţească stilul şi metodele de 
muncă” 182, 

Atitudinile lui Hoinărescu se pare că au persistat. La 5 septembrie 1973, „un 
grup de preoţi ortodocşi (reveniți)” trimitea un memoriu către patriarhul Justinian 
Marina în care reclamau modul discriminatoriu în care ar fi tratați în Biserica Ortodoxă 
Română şi mai ales de către inspectorul Hoinărescu Tepes. Memoriul a fost trimis de 
către patriarh la Departamentul Cultelor. Dincolo de subiectivismul autorilor 
memoriului şi realitățile obiective legate de integrarea şi recunoaşterea lor în cadrul 
BOR, interesante sunt afirmaţii lor relative la atitudinea lui Hoinărescu fata de clerici in 
general: „Starea de neincredere în noi a Bisericii Ortodoxe şi eventual a statului a creat- 
o inspectorul Hoinărescu Tepes de la Cluj, care se poate spune că terorizează pe multi 
preoți foşti greco-catolici si nu este exagerat cuvântul pentru că asa se petrec lucrurile. 
Sunt preoți jigniți pe stradă, la centrul eparhial sau în alte ocazii prin cuvintele 
«iezuitule», «papistasule» etc., încât ne întrebăm dacă aceasta este politica statului, a 
Bisericii ortodoxe, a Departamentului cultelor sau a inspectorului Hoinărescu 
personală? 

Inspectorul Hoinărescu Tepes, în eparhia Clujului a creat o stare greu de 
suportat. Este un om arogant, plin de sine, răzbunător şi mai ales neiertător. Dacă un 
preot l-a supărat cu ceva (dacă-i revenit) sau a răspuns într-o problemă şi n-a fost pe 
placul său este urmărit până în pânzele albe. Inventează fel de fel de acuze asupra lui- 
imaginare-îl cheamă, îl tine să aştepte (dânsul a uitat că nu mai este la securitate) și a mai 
uitat ceva: că Securitatea noastră de azi duce o munca de prevenire, si nu de terorizare. 
Noi nu vom da nume de preoţi pentru că este foarte riscant, dar vă rugăm să delegați pe 

cineva la episcopul nostru Teofil şi-i cereti în mod deschis ce atitudine are acest 
inspector. O să vă convingeti. 

[...] A încercat fel de fel de manevre şi remanieri în conducerea centrului 
eparhial cu scopul de a-l compromite pe episcop şi a dovedi că nu este capabil să 
conducă. A intervenit şi a infiltrat consilier pe cine a dorit el, a schimbat când a dorit el. 
Episcopul a fost docil şi a dovedit ascultare, dar multe greutăţi a creat episcopului. 

[...] O altă greşeală s-a facut când acestui inspector i s-a permis de pe poziția 
de inspector al departamentului să predea ateism la studenți, unde, după cum se ştie, 
sunt si multi fii si fiice de preoți şi aceştia aduc cuvinte neplăcute la adresa preotimii. 
[...] Deci poziţia sa nu-l recomandă pentru această materie” 185. 

Potrivit aprecierii pe anul 1972, se pare că Hoinărescu a fost atentionat de 
către superiorii din Departament: „Pentru faptul că uneori a dat dovadă de rigiditate în 
relațiile cu unii conducători ai centrelor eparhiale şi cu anumite cadre de la Institutul 
teologic protestant, i s-a atras atenţia de către conducerea Departamentului, cerându-i- 
se să lucreze cu mai mult tact. Faptele ulterioare dovedesc că tov. Hoinărescu a înțeles 
cum se cuvine ajutorul ce i s-a dat, însă va trebui ca în continuare să tind seama de 
recomandările ce i s-au făcut în privința modului de a lucra cu personalul de cult”18. 

Tot în anul 1972, lui Hoinărescu îi este reliefată activitatea de propagandist si 
de combatant al ateismului: „Cu organele locale de partid şi de stat a păstrat o strânsă 
legătură, consultându-se în rezolvarea problemelor mai deosebite, motiv pentru care 
este bine apreciat. Adesea a fost solicitat să facă expuneri la scoala interjudeteana de 
partid, in fata aparatului Comitetului judeţean PCR si a secretarilor consiliilor populare. 
A ţinut o strânsă legătură cu Comitetul județean UTC informând cu regularitate asupra 
cazurilor de tineri, membri ai organizației, care au cerut să se boteze la cultele 
neoprotestante pentru a se discuta cu aceştia și a-i determina să renunţe la cererea 
lor?185, 

Cu trecutul său glorios în Securitate, Hoinărescu îşi permitea să adopte atitudini 
cazone, dar mai ales ideologice în politica pe care trebuia să o aplice în raporturile pe 
care le avea cu reprezentanții cultelor. Am văzut că astfel de atitudini erau reclamate de 
deserventii de culte prin memorii înaintate la autorităţile centrale. Cu toate acestea, 
Hoinărescu era apreciat şi menţinut în funcţie de către superiorii din Departamentul 
Cultelor, uneori chiar gratulat pentru activitatea sa si promovat. De pildă, la 23 aprilie 
1974, Gheorghe Nenciu, vicepreşedintele departamentului îi trimitea lui Hoinărescu o 
adresă din care spicuim: „În urma referatelor ce le-aţi prezentat în consfătuirea 
interjudeteana de la Oradea, din 14-16 martie 1974, şi a pretioasei contribuții adusă la 
dezbateri, mai ales la tema «Metode folosite de preoţii romano-catolici pentru atragerea 
foştilor greco-catolici», ţinem ca şi pe această cale să vă felicităm si să vă mulțumim. 
Conducerea Departamentului Cultelor apreciază în mod deosebit activitatea ce o 
desfasurati în judeţul Cluj pentru înfăptuirea politicii de culte a statului nostru şi este 
mulțumită de receptivitatea ce manifestati fata de indicațiile primite din partea noastră, 
ca şi promptitudinea cu care le aplicaţi. [...] Ne exprimăm convingerea că si in 

continuare veţi lucra neobosit pentru realizarea la cel mai înalt nivel a sarcinilor ce va 
revin” 186, 

De asemenea, din anul 1973, Hoinărescu figurează ca membru în Consiliul de 
Conducere al Departamentului Cultelor, statut ce îi conferea o poziţie și mai importantă 
în schema de organizare şi funcționare a instituţiei din care făcea parte. 

Într-o fişă personală din decembrie 1983 întocmită de Securitatea Cluj se arăta: 
„În calitatea pe care o are, de împuternicit al cultelor, a sprijinit şi sprijină organele 
noastre in toate problemele ce i se solicită. Desfăşoară acţiuni de temperare şi 
influențare a anumitor elemente pretabile la acţiuni neavenite, in special în cadrul 
cultelor neoprotestante, baptist şi penticostal. Conform instructajului făcut de către 
adjunctul şefului securităţii, colonel Oprea Ioan, care îl are in contact, ne semnalează cu 
operativitate asupra aspectelor de interes operativ pe linie de securitate” 157. Din 1984 a 
fost inspector de culte pe județele Cluj şi Bistriţa-Năsăud. 

Lepadat Ion, n. 16 octombrie 1929, com. 
Orbeasca, jud. Teleorman. Szudii Scoala generală Orbeasca 
(1937-1941), Scoala Militară de subofiteri MAI din Deva 
(1952-1953), Scoala medie din Tg. Ocna, curs seral (1957- 
1961), cu diploma de maturitate obtinuta in 1962. Profesia 
de bază muncitor. Activitate si functii „argat la diferiți 
chiaburi din com. Măgura”, jud. Teleorman (1944-1947), 
muncitor zilier la GAS Vităneşti şi Frăsinet (1947-1950), 
satisfacerea stagiului militar la Centrul de instrucție MAI 
Brad (1950-1951), recrutat în MAI, mai întâi ca şef de 
gardă la Detasamentul I Pază Bucuresti (1951-1952), apoi 
ca locotenent, şef de birou la unitatea MAI Tg. Ocna, jud. 
Bacău (1953-1956); trecut în rezervă ca locotenent şi 
angajat ca magazioner, sef secţie inventar, responsabil de cantină, şef depozit, șef de 
serviciu alimentar, apoi şef serviciu cadre la Intreprinderea balneo-climaterica Slănic 
Moldova (1956-1967), şef secție personal la Sfatul Popular al raionului Alexandria 
(1967-1968). Membru UTC din 1947 şi PCR din 1956. Între 1954-1956 a fost secretar al 
UTC raionul Tg. Ocna, secretar al Comitetului orăşenesc UTC Slănic Moldova (1956- 
1959), secretar al organizației BOB la locul de muncă (1960-1967), locţiitor al 
secretarului Comitetului orăşenesc PCR Slănic Moldova (1961-1967) si propagandist la 
învățământul de partid (1956-1966). Distinctii: medalia „În cinstea încheierii colectivizării 
agriculturii” 188. 

De la 1 aprilie 1968 a fost inspector principal al judeţului Teleorman. În 
activitatea sa de împuternicit era foarte apreciat, după cum reiese din referatul pentru 
anul 1972: „În anul 1972, s-a dovedit din nou același element conştiincios şi muncitor. 
S-a deplasat mult pe teren ceea ce la-a ajutat să cunoască si să stăpânească foarte bine 
problemele de culte din judeţul său, să depisteze la vreme toate manifestările şi acțiunile 
întreprinse, îndeosebi, de către cultele neoprotestante şi să ia măsuri imediate şi eficace. 


186 Thidem. 
187 ACNSAS, fond Documentar, dosar nr. 148, vol. 11, f. 123v. 
188 ASSC, dosar personal Lepădat Ion, f. nepag. 

Şedinţele de analiză a muncii la care a participat în cursul anului 1972 i-au fost de un 
real folos în clarificarea unor probleme cu care s-a confruntat pe teren, în ridicarea 
nivelului său politic şi profesional. Planurile de muncă le-a întocmit judicios şi le-a 
respectat în cea mai mare măsură. Abaterile de la plan fiind pe deplin justificate. 
Rapoartele de activitate, informările au fost de asemenea cuprinzătoare, ele reflectând 
până în cele mai mici amănunte munca depusă, metodele de lucru folosite. Uneori i s-a 
atras atenția că informările sale si mai ales cele privind supravegherea diverselor servicii 
religioase erau redactate cu prea mult lux de amănunte, răpindu-i astfel din timpul pe 
care ar fi putut să-l folosească în rezolvarea altor lucrări sau sarcini de serviciu. [...] 
Datorită muncii pe care o desfăşoară este apreciat de către organele locale ca un 
element capabil şi muncitor”. În anul 1975 era evidenţiat cu activitate în rândul cultelor 
neoprotestante: „Alegerile ce s-au desfăşurat la cultele AZS şi baptist au fost un motiv 
în plus de a controla si contacta pastorii în vederea cunoașterii stării de spirit din 
rândurile acestora în legătură cu evenimente respective, semnalând departamentului 
constatările făcute şi propunând măsuri după caz. Printre obiectivele urmărite în teren a 
fost şi acela al cunoaşterii modului în care se respectă disciplina financiară, depistând o 
serie de deficiențe pe care le-a semnalat atât departamentului, cât şi forurilor superioare 
ale cultelor. Analizând tematica informărilor tov. Lepădat rezultă că spre deosebire de 
anii anteriori, grupările religioase anarhice şi interzise-Martorii lui Iehova, adventiștii 
reformiști, Oastea Domnului si stiliştii-nu au mai constituit obiect de studiu amănunțit, 
de cunoaştere a activităţii membrilor lor. De asemenea, se observă că informările au 
căpătat în ultimul timp un aspect sablonard, de fiecare dată ele fiind construite cam pe 
același schelet, fără a se pune în evidenţă elementele noi care au apărut pe parcurs”. 
Probleme la cultele neoprotestante au continuat în anul 1977, când Lepădat era apreciat 
de către superiorii săi de la Departament: „Se cuvin menţionate preocupările tovarăşului 
Lepădat în legătură cu respectarea legalităţii în desfăşurarea vieții religioase de către 
cultul baptist, cu instaurarea ordinii si disciplinei în unităţile acestui cult, în rândurile 
pastorilor şi credincioşilor, semnalând întotdeauna aspectele negative față de care 
trebuiau luate măsuri fie de către organele locale, fie de către Departamentul Cultelor”. 
De asemenea o atenţie deosebită a acordat-o clericilor ortodocşi: „Menţionăm ca utile 
semnalările cu privire la exercitarea unor practici mistice exagerate de către unii preoți 
ortodocşi, cât şi existența de mai mulți ani a unor parohii vacante, fapt de care profită 
sectele interzise şi comunităţile adventiste care îşi intensifică acțiunile de prozelitism; 
aceasta în timp ce la alte parohii funcționează câte 2-3 preoți, situație asupra căreia a 
fost atentionata de mai multe ori Arhiepiscopia Bucureştilor (episcopul vicar Stanciu 
Roman), fără a lua însă măsurile corespunzătoare”. 

După campania de combatere a „practicilor mistice”, în 1982, Lepădat a trecut 
chiar la intensificarea educației cetăţeneşti, potrivit aprecierii de la departament: „O 
atenție însemnată a acordat-o educaţiei cetatenesti-patriotice a personalului de cult, 
bunei organizări a Conferintelor preoțești, atât in ce priveşte întocmirea referatelor, cat 
şi asigurarea unui conținut corespunzător al dezbaterilor”. 

Din noiembrie 1983, Ion Lepădat a avut în atribuţii judeţele Teleorman si 
Argeş. Într-o fişă personală întocmită de Securitatea Teleorman în decembrie 1983, 
despre Lepădat se arată: „Este folosit ca sursă a organelor de securitate, furnizând 
informaţii de valoare operativă, având în acest sens aprobarea organului judeţean de 

partid. În colaborarea cu organul de securitate s-a dovedit a fi util, insusindu-si sarcinile 
trasate şi acționând pentru rezolvarea operativă şi competentă a acestora. [...] Fiind 
verificat în procesul colaborării, cel în cauză s-a dovedit a fi sincer, bine intenționat, 
ataşat orânduirii noastre socialiste” 19, 


Milea Nita, n. 16 septembrie 1931, com. Chiscani, jud. Brăila. Sidi şcoala 
primară (1942), curs calificare de 6 luni pentru meseria de cazangiu, Şcoala de ofițeri 
combatanți MAI Câmpina (1952-1953), studii pentru absolvirea gimnaziului (1953), 
Şcoala centrală UTC „Filimon Sârbu” din Bucuresti (1957-1958), Academia „Ştefan 
Gheorghiu” din Bucureşti. Membru PCR din noiembrie 1956. Profesia de bază. cazangiu. 
Activitate şi funcții. ucenic la Cooperativa meseriașilor uniți, apoi cooperativa marinei din 
Brăila (1945-1947), muncitor necalificat la Şantierul naval Brăila (1947-1951), incorporat 
la Regimentul 930 Securitate Iasi (1951-1954), cu gradul de caporal, şef de echipă la 
șantierul naval Brăila (1954-1955), scos din producţie şi numit instructor teritorial la 
Comitetul raional UTC Brăila (1955-1956), apoi organizator UTC la GAS Urleasca 
(1956-1957), funcţionar la Comitetul regional UTC Galaţi, apoi prim secretar la UTC 
Măcin (1958-1959), secretar cu probleme organizatorice la regiunea UTC Galaţi (1959- 
1963), secretar al Consiliului local al sindicatelor din oraşul Galaţi (1963-1966), 
preşedinte al Comitetului raional de partid Galaţi (1966-1968), membru al Biroului 
executiv al Consiliului judeţean al sindicatelor Brăila cu problemele de protecția muncii 
si control obstesc (1968-1971), iar la 15 aprilie 1971 promovat secretar al Consiliului 
judeţean al sindicatelor pe judeţul Brăila. Membru UTM din 1949, în armată a fost 
secretar al organizației UTC pe companie şi membru în comitetul UTC pe unitate’. 

În calitatea de secretar la Consiliul sindicatelor a lucrat până în 1976, când „a 
fost scos în urma unor conflicte pe care le-a avut cu preşedintele acestuia” şi numit 
inspector de culte pe judeţul Brăila. Potrivit unei note a Securității, din decembrie 1983, 
„după ce a fost numit inspector teritorial al Departamentului Cultelor pe judeţul Brăila, 
organele noastre l-au solicitat pentru rezolvarea unor probleme specifice activităţii pe 
care o desfăşoară, fără să-l angreneze în cazuri operative concrete, întrucât nu prezintă 
suficiente garanții în ceea ce priveşte sinceritatea sa. Acesta nu a furnizat unele date cu 
privire la răspândirea şi ponderea cultelor pe raza judeţului nostru, despre prezența unor 
cetăţeni străini şi emisari ai cultelor din străinătate, fără să fie introdus în rețea ca 
persoană de sprijin pentru culegerea şi furnizarea de informaţii. A mai cooperat cu 
organele noastre în legătură cu acordarea avizului de plecare în străinătate a unor 
persoane din rândul cultelor. 

Cu toate că între ofițerul coordonator al problemei si inspectorul teritorial au 
existat relații principiale, în sensul că nu au apărut neînțelegeri sau alte discuţii 
contradictorii, totuşi s-a constatat că Milea Niţă nu s-a implicat în suficientă măsură în 
ceea ce priveşte cooperarea cu organele noastre. 

[...] În ultima perioadă de timp Milea Niţă a adresat mai multe memorii atât 
Departamentului Cultelor, cât şi primului secretar al Comitetului județean PCR Brăila, 
prin care a reclamat atât pe ofițerul coordonator al problemei, cât şi pe secretarul 


189 ACNSAS, fond Documentar, dosar nr. 148, vol. 11, f. 133. 
190 Thidem, vol. 2, ff. 62-64. 

Consiliului Popular judeţean Brăila. Pentru verificarea aspectelor menţionate in 
memorii, s-au deplasat la Brăila inspectori ai Departamentului Cultelor care au fost 
primiţi în audiență de secretarul Consiliului Popular județean, care le-a relatat că cele 
semnalate de el nu corespund realității. Faţă de această situație, personal secretarul 
Consiliului popular judeţean l-a atentionat pentru faptul că aspectele respective nu 
corespund realității. 

Asemenea memorii a mai înaintat şi împotriva unor conducători locali ai 
cultelor neoprotestante, precum şi a protopopului județului Brăila, propunând 
retragerea recunoașterii acestora de către Departamentul Cultelor. În consecinţă, 
ofițerul de Securitate propunea ca Milea Niţă să nu mai ocupe funcția de inspector 
teritorial de culte!!. 

Mocanu Aurel, n. 3 octombrie 1941, 'Turda, jud. 
Tulcea. Sudi Liceul teoretic Călăraşi (1957-1961), 
Facultatea de Istorie si Filozofie din Iași (curs fără frecvenţă, 
1961-1967). Profesia de bază. profesor. Membru PCR din 
1965. Activitate şi funcții: profesor suplinitor la şcolile generale 
Avântul (1961-1962), Stejarul (1962-1964) şi Păuşeşti (1964- 
1966), toate din jud. Iasi, apoi la Lanurile, jud. Constanta 
(1966-1967); inspector metodist la Biblioteca regională 
Dobrogea (1967-1968), inspector la Comitetul pentru cultură 
si artă Constanta (1968-1970); profesor şi director al Şcolii 
generale din Poarta Albă, jud. Constanţa (1970-1972). Din 
15 iunie 1972 a ocupat funcția de inspector teritorial de 
culte Desert judeţul Constanţa, iar din decembrie 1983 având în atributiune inclusiv 
judeţul Tulcea. 

În evaluarea activităţii sale pentru anul 1975 se arăta cum acesta „a manifestat o 
grijă deosebită pentru îmbogățirea cunoştinţelor sale ideologice si de specialitate, pentru 
aplicarea corectă a politicii de culte a statului nostru pe raza judeţului Constanţa. În 
vederea realizării unei supravegheri atente si asigurarea controlului asupra activității 
cultelor s-a deplasat pe teren un număr însemnat de zile, luând de fiecare dată legătură 
nu numai cu personalul de cult, fata de care a manifestat exigenta în vederea respectării 
prevederilor legale de desfăşurare a vieții religioase, ci şi cu organele locale de partid şi 
de stat din localităţile respective pe care le-a informat asupra principalelor tendințe şi 
manifestări ale cultelor menite să ducă la intensificarea vieţii religioase, făcându-le 
propuneri cu privire la acțiunile ce trebuiau întreprinse pentru contracararea acestora. 
Din examinarea planurilor de muncă şi a rapoartelor de activitate s-a desprins că în 
activitatea de supraveghere şi control o atenţie deosebită a acordat-o cunoașterii stării 
de spirit din rândul personalului de cult, influențelor exercitate asupra acestuia de diferiți 
turişti străini ş.a.m.d, despre care a întocmit si trimis la departament un număr însemnat 
de informări al căror conţinut a fost adesea bine apreciat” 192, 

Caracterizarea activităţii sale ca împuternicit era laudativă, probabil pentru zelul 
de care dădea dovadă, Mocanu fiind convins de justetea limitării fenomenului religios 


191 Ibidem, ff. 62-62v, 138-147. 
192 ASSC, dosar personal Mocanu Aurel, f. nepag. 

de către autoritățile statului. De altfel, la examenul pe care l-a susținut la intrarea în 
corpul inspectorilor teritoriali de culte, între cele trei subiecte a fost: „Școala si biserica 
în RSR”. La dosarul de cadre pe care l-am consultat s-a păstrat manuscrisul lucrării lui 
Mocanu pe acest subiect, din care spicuim: „Cu tot caracterul ei evolutiv (mai ales în 
domeniul educaţiei științifice a elevilor), şcoala întâmpină dificultăți serioase cauzate de 
existenţa cultelor şi a practicilor mistico-religioase (în special în mediul rural), care face 
ca în procesul educativ-stiintific să se desfăşoare o activitate specifica. În calitatea lor de 
părinți, tutori, bunici, rude etc., această parte a populaţiei sprijină activitatea cultelor, 
atrăgând tineretul sub influenţa lor. Din această cauză, în calitatea lor de promotori ai 
concepțiilor ştiinţifice materialist-dialectice despre lume şi societate, cadrele didactice 
sunt obligate, prin natura profesiei lor, să se opună cu toată fermitatea tendinţelor si 
practicilor religioase, concepțiilor mistice, devenind în acest sens principalii propagatori 
ai ateismului nu numai în rândul elevilor, dar şi al adulţilor. Între şcoală și biserică nu 
există puncte de vedere comune aşa cum între concepția ştiinţifică şi cea religioasă nu 
este (si nici nu va exista) împăcare... Tocmai din acest motiv, determinat de importanța 
si rolul şcolii de azi, activitatea cadrului didactic în procesul instructiv-educativ ştiinţific 
va trebui să fie un proces ateist ştiinţific continuu (şi nu în campanii), combativ si 
declarat pe tot parcursul său” 1%. 

In ceea ce priveşte relaţia cu Securitatea, într-o nota din decembrie 1983 despre 
acesta se spunea: „În funcţia ce o deţine este cunoscut cu comportări corespunzătoare, 
cu orientare şi discernământ politic, activ și operativ în soluționarea unor fapte şi 
atitudini necorespunzătoare, prezent la toate activităţile mai importante ale cultelor din 
zona de responsabilitate. Începând cu anul 1976, conform aprobării Comitetului 
județean al PCR, Mocanu Aurel sprijină în mod organizat organele de securitate, 
dovedind receptivitate şi ataşament pentru rezolvarea corespunzătoare a unor cazuri 
ivite pe linia de culte şi secte” 194, 

Atitudinea lui Mocanu s-a schimbat spre anul 1989. Într-o notă a Securităţii 
despre acesta se spunea: „În ultima perioadă de timp, în activitatea lui Mocanu au 
apărut aspecte de neexecutare a atribuţiilor profesionale ce-i revin, infatuare, corupție, 
ceea ce se repercutează negativ asupra desfăşurării muncii specifice în sectorul cultic din 
teritoriul menţionat. În câteva situaţii a dovedit lipsă de receptivitate, adoptând o 
atitudine de sfidare a indicatiilor autorităţilor locale de stat, care necesitau intervenții 
preventive. [...] Motivând că nu doreşte să se complice, fata de deserventii acestor culte 
a încercat să implice organele de securitate. Sunt date că este preocupat mai mult de 
rezolvarea unor probleme personale, manifestându-se în relațiile cu deserventii cultici 
părtinitor sau chiar răzbunător, în funcţie de interesul particular urmărit. Astfel, contra 
unor avantaje materiale concretizate in importante sume de bani şi cadouri, se ocupă de 
aranjarea unor transferări de preoți, eliberarea de adeverinte în vederea efectuării de 
călătorii în străinătate, acordarea avizului pentru lucrări de reconstructii, renovări şi 
extinderea unor lăcașuri cultice si case parohiale” 1%. 


193 Thidem. 
194 ACNSAS, fond Documentar, dosar nr. 148, vol. 11, f. 136-136v. 
195 Thidem, vol. 12, f. 133. 

La această notă este o însemnare prin care ofițerul arăta că în urma discuţiilor 
purtate cu Ion Cumpanasu, preşedintele Departamentului, acesta i-a spus că Mocanu 
„se află în relaţii apropiate cu secretarul sau vicepreşedintele Consiliului Popular 
Judetean Constanta, care desigur este şi el implicat în unele ilegalităţi si îl susține. De 
asemenea, cu Leon Toader, director în Departamentul Cultelor, se află în relaţii şi se 
bizuie pe acesta, fiind şi unul din suportii care îi dau curaj să se comporte în mod 
sfidător cu autoritățile” 19%, 

În consecinţă, ofiţerul propunea ca însuşi preşedintele Departamentului să 
meargă la Constanţa pentru a lua legătura cu prim secretarul de partid, iar prin Serviciul 
Culte din Direcţia de Informaţii Interne din DSS să fie strânse informaţii 
compromițătoare despre Mocanu!”. 

Muscă Mihai Tiberiu Teodor, n. 9 august 
1944, în Alba Iulia. Studi: Scoala generală din Zalău 
(1950-1957), Liceul „Ady” din Zalău (1957-1962), 
Facultatea de Istorie-Filozofie, Universitatea „Babeş- 
Bolyai” din Cluj Napoca (1962-1967). Profesia de bază: 
profesor de istorie. Membru al PCR din 1973. Activitate și 
functii. muzeograf la Secţia Arta, din Muzeul judeţean 
Maramureş (1967-1975). Cu recomandare de la „organele 
de conducere ale judeţului Maramureş”, „prin transfer în 
interesul serviciului”, la 15 septembrie 1975 a fost recrutat 
în corpul inspectorilor de culte. Postul era vacant în urma 
pensionării fostului inspector. Dacă pe postul de 
muzeograf era încadrat cu un salariu lunar de 1970 de lei, 
ca inspector de specialitate la Departamentul cultelor a 
fost angajat cu un salariu de bază de 2360 lei. În referatul de încadrare, se arăta că, la 
muzeu, Muscă a avut în cercetare situația monumentelor bisericești din zona 
Maramureşului, cu o privire specială asupra „istoriei artelor în sectorul cultelor. Ca 
urmare a acestor preocupări, din discuții a rezultat că şi-a însuşit unele aspecte legate de 
specificul activităţii cultelor, cât şi în ceea ce priveşte poziţia partidului şi statului nostru 
fata de fenomenul religios”. În facultate a depus activitate politică timp de doi ani, in 
calitate de organizator de grupă UTC, apoi ca secretar al organizaţiei UTC din Muzeul 
judeţean !%. 

Prima apreciere pentru activitatea lui Muscă este pe anul 1976, din care citam: 
„Deşi relativ nou în munca de inspector pentru probleme de culte, datorită nivelului 
politic şi ideologic de care dispune, sarguintei de a se documenta şi capacităţii sale, a 
reuşit să se integreze foarte bine în noua activitate, să-și realizeze cu competență 
atribuțiile profesionale. Pentru supravegherea şi controlul activității cultelor s-a deplasat 
pe teren un număr important de zile lunar, cuprinzând majoritatea localităților 
planificate. În deplasare, a luat legătură cu organele de partid si de stat, informându-le 
asupra principalelor probleme de culte constatate pe teren şi a făcut recomandări pentru 


196 Thidem, vol. 11, f. 133v. 
197 Thidem. 
198 ASSC, dosar personal Musca Mihai, f. nepag. 

luarea de măsuri în scopul contracarării manifestărilor care puteau duce la intensificarea 
vieţii religioase. Datorită activităţii şi calităţii muncii sale este stimat şi apreciat de 
acestea. De aceleaşi bune aprecieri se bucură şi din partea personalului de cult. In 
atenția sa au stat şi grupările anarhice si interzise, întocmind un număr important de 
informări şi în acest sens. Desi în județ nu are unități de învățământ religios, a fost 
solicitat şi folosit de departament în alte judeţe, ţinând seama de faptul că cunoaşte 
limba maghiară. Este necesar ca în continuare să aibă aceleaşi preocupări pentru 
perfecționarea cunoştinţelor şi stilului de muncă” 1%. 

Un an mai târziu primeşte o mustrare, semnată de însuşi lon Popescu, 
directorul Relaţii Culte din departament: „În ultimul timp, Departamentul cultelor a 
constatat că, conducerea arhiepiscopiei ortodoxe a Clujului procedează la hirotonirea 
preoţilor înainte de a fi obținut din partea Departamentului cultelor recunoaşterea legală 
de intrare în cler şi autorizația pentru exercitarea funcției de preot. Apreciem faptul că 
tov. Horia Tepes Hoinărescu, inspector principal de specialitate al Departamentului 
cultelor în judeţul Cluj, a sesizat aspectul nelegal al acestei practici, informând prompt 
conducerea departamentului şi propunând măsuri corespunzătoare. 'Totodată, atragem 
atenția inspectorilor pentru probleme de culte din județele Maramures şi Bistriţa 
Năsăud că nu au semnalat şi nu au luat măsuri pentru a preveni încălcarea prevederilor 
legale, ci au continuat să avizeze cererile de intrare în cler chiar după hirotonirea 
persoanelor în cauză. Precizăm că, actul de hirotonire şi numirea unei persoane ca preot 
într-o parohie pot fi realizate numai după obținerea autorizaţiei prevăzute de art. 5, lit. i 
din Decretul nr. 334/1970. Necesitatea obţinerii autorizaţiei se desprinde din însuși 
conţinutul articolului susmentionat in care se arată expres că această autorizaţie se 
acordă persoanelor «ce urmează a intra în rândul personalului de cult». In urma celor 
constatate, Departamentul Cultelor a atras atenţia conducerii arhiepiscopului Clujului. 
Aceasta din urmă a recunoscut şi s-a angajat că va respecta cadrul legal. Vă vine datoria 
de a veghea la aplicarea strictă a prevederilor legale privind atât intrarea în cler, cât şi 
numirea, promovarea și transferarea personalului de cult”. 

În august 1983 primește în atributiune si judeţul Bistriţa Năsăud. Într-o fişă 
personală din 22 decembrie 1983 a Securităţii Maramureş se spunea: „Încă din perioada 
când funcționa ca muzeograf este folosit de organele noastre în calitate de sursă 
informativă cu aprobare, situație in care s-a dovedit util și sincer, conştiincios în 
realizarea sarcinilor trasate. Prin sus-numitul s-a reușit anihilarea unor activități mistico- 
religioase, în special la cultele neoprotestante care nu se încadrau în prevederile 
statutare, iar la restul cultelor şi-a adus contribuția prin temperarea unor stări de spirit 
negative create de anumiţi deserventi. Nu avem nici un fel de semnalări din care să 
rezulte că s-ar preta la acte de corupţie, având o atitudine loială fata de orânduirea 
noastră de stat, astfel că şi în viitor considerăm că corespunde funcției pe care o are şi se 
va putea conlucra eficient cu susnumitul în cauzele care se vor ivi??°°. 

Nita Pascu, n. 14 aprilie 1928, Bucureşti. 57447: Școala primară de băieţi nr. 19 
din Bucureşti (1935-1941), Liceul „Matei Basarab” din Bucureşti (1958-1961), Institutul 
Pedagogic din Bucureşti (1961-1964), Facultatea de Istorie-Geografie şi Institutul 

Pedagogic din Bucureşti (1961-1964). Profesia de bază: profesor de Istorie-Geografie. 
Membru PCR din 1946. Activitate si funcții. pictor ajutor la Secţia decoruri a Teatrului 
National Bucureşti (1942-aprilie 1944), ajutor de magazioner la Fabrica de conserve 
„Speranţa” din Bucuresti-Ghidigeni (1945-1949), în iunie 1949 a fost scos din producţie 
si numit referent şef la Secţia Artă si Cultura de pe lângă 
Comitetul Provizoriu al plasei Crivesti-Tutova (1949- 
1950); referent sef la Corpul de Indrumare si Control din 
Ministerul Artelor (1950), ulterior transformat in 
Comitetul pentru Aşezămintele Culturale, unde a ocupat 
postul de subinspector (1950); satisfacerea stagiului militar 
la Centrul de Instrucție nr. 6 MAI (1950-1951) şi la 
redacția ziarului de armă din cadrul Comandamentului 
Trupelor de Securitate, ca şef la resortul documentar şi 
cultural, cu gradul de caporal (1951-1952), redactor şef 
(1953), îndrumător cultural (1954-1957), apoi şef Birou 
secretariat la Direcţia Generală a Aşezămintelor Culturale 
din Ministerul Învăţământului si Culturii (1957-1962), şef 
Birou contabilitate în aceeaşi instituţie (1962-1965)201. 

Se pare că Nita Pascu avea si o oarecare activitate de ilegalist, deoarece potrivit 
dosarului de cadre, în 1942 ar fi fost în ancheta de Siguranța Statului „pentru desenarea 
însemnelor secera şi ciocanul şi steaua roşie”. Pe perioada pregătirii sale la Şcoala medie 
a suferit „o puternică infecție a ochilor, în urma căreia are vederea mult slăbită şi l-a 
oprit să-şi continue studiile”. În noiembrie 1961, era propus în funcţia de director la 
Complexul Peleş Sinaia. La locul de muncă a fost membru al BOB şi în Comitetul de 
partid pe instituţie. În activitatea politică, Niţă a fost lector la cursurile sindicale de la 
Ghidigeni, responsabil cu agitația si propaganda in BOB din Sfatul Popular al Plasei 
Criveşti, agitator în colectivul de agitaţie al Plasei PMR Crivesti şi conducător de lecţii 
politice în armata?”. 

La 4 august 1965 este recrutat în Departamentul Cultelor în calitate de 
împuternicit pe regiunea Bucureşti. Dintr-un referat de verificare, din ianuarie 1968, 
reiese că Niţă „a reuşit să se identifice cu principalele probleme ale muncii cu cultele din 
oraşul şi regiunea Bucureşti, având până în prezent rezultate bune. Acordă multă atenţie 
instrucțiunilor date de organele noastre de control şi conducerea Departamentului fapt 
care a făcut ca îndrumările atente care au fost date de acesta organelor din cadrul 
conducerii cultelor să-i întărească autoritatea. Tov. Pascu dovedește interes fata de 
sarcinile ce le are, ataşament fata de instituţie, inițiativă în rezolvarea unor probleme 
care fac obiectul aplicării politicii generale a statului în rândul cultelor religioase. 
Colaborarea cu organele locale de partid şi de stat se desfăşoară în bune condițiuni, 
fiind apreciat pentru obiectivitatea, tactul şi seriozitatea cu care rezolvă problemele de 
serviciu. [...] Unele deficiențe pe care le are, ca: timiditate și o oarecare doză de 
rigiditate, afectează uneori asupra metodelor sale de muncă; fiind totuși un om calm, 


201 Thidem, vol. 2, ff. 65-66; ASSC, dosar personal Niţă Pascu, f. nepag. 

aceste inconveniente pot dispărea dacă tov. Niţă Pascu va da o mai mare atenţie stilului 
său de muncă” 203, 

În anul 1971, Niţă este semnalat cu „putere de muncă și de sesizare a 
fenomenelor de culte, pe care le studiază si informează la vreme departamentul. [...] Se 
fereşte însă a da în suficientă măsură îndrumări colaboratoarei sale pentru a nu se ivi 
inconveniente. Din acest motiv nu-i controlează decât în mică măsură activitatea și nu-i 
face observaţii asupra lucrărilor pe care aceasta le trimite la departament. Planurile de 
muncă, rapoartele de activitate şi informările sunt de bună calitate, bazate pe studiu 
aprofundat şi obiectiv. Asupra problemelor mai deosebite informează sau consultă 
direct pe tov. preşedinte si tov. vicepreşedinte. Având în vedere că în Capitală isi are 
sediul un număr important de culte si unități de învățământ teologic, legătura cu aceasta, 
cu toate dificultățile, a fost bună. Mai putin a ţinut legătura cu organele de partid pe 
sectoare. Tine însă o bună legătură cu conducerea consiliului popular municipal 
Bucureşti cu care se consultă si pe care îl informează cu aspectele constatate pe teren, 
privind activitatea cultelor” 204, 

În anul 1974, se pare că Niţă s-a implicat mai mult în activitatea 
departamentului de la nivel central, conform aprecierii: „S-a încadrat mai mult în 
activitatea generală a departamentului, participând la toate acţiunile profesionale 
(şedinţe ale biroului executiv, ale Consiliului de conducere etc.), precum si la cele social- 
politice, mai ales după alegerea sa în Biroul organizaţiei de bază. De asemenea, s-a 
străduit să păstreze contacte strânse şi să colaboreze activ cu o serie de factori de la 
nivelul municipiului şi sectoarelor în rezolvarea unor probleme mai dificile, cum a fost 
de exemplu cazul pretinsului episcop stilist Ota Evloghie, al casei de rugăciuni 
penticostală din strada Sebastian etc., dovedind tact şi perseverenţă în soluționarea 
acestora. Păstrează o strânsă legătură si cu conducerile de culte, cu personalul din 
subordinea lor, cărora le aduce la cunoştinţă constatarile privitoare la unele abateri de la 
reglementările în vigoare privind desfăşurarea activităţii religioase, le prezintă 
consecinţele la care se expun în cazul neintrarii în legalitate. [...] Pe linie obsteasca, in 
afara faptului că este membru al Biroului organizaţiei de bază, îndeplinește şi munca de 
comandant de grupă la gărzile patriotice şi depune o susţinută activitate în legătură cu 
popularizarea cadrului legal în care cultele trebuie să-şi desfăşoare activitatea prin 
expunerile ce le face la solicitarea organelor de partid si de stat, a conducerilor 
diferitelor instituții din capitală”. Fata de activitatea din anul 1976, Nita era apreciat 
pentru implicarea în actul decizional al cultelor şi al funcționării lor: „O atenţie specială 
a acordat-o activității forurilor de conducere ale cultelor, participând aproape cu 
regularitate la şedinţele acestora, ceea ce i-a oferit posibilitatea de a semnala la vreme 
unele tendințe şi manifestări, starea de spirit în legătură cu unele măsuri întreprinse de 
Departamentul Cultelor şi alte organe de stat împotriva unor elemente anarhice şi 
dizidente cum au fost cele din cadrul cultului baptist, venind adesea şi cu propuneri 
corespunzătoare. A participat, de asemenea, la conferințele de orientare ale preoţilor şi 
pastorilor, aducându-și contribuţia la clarificarea problemelor puse în discuție. 
Supravegherea diferitelor servicii religioase a făcut-o mai ales cu prilejul sărbătorilor de 

anul nou, bobotează, paşte şi crăciun, reuşind într-o mai mică măsură să se ocupe de 
supravegherea şi a altor servicii religioase. Motivația o constituie volumul mare de 
sarcini speciale ce i-au fost date spre rezolvare de conducerea departamentului şi a 
direcției” 205, 

Despre relația cu Securitatea aflăm dintr-o notă din 23 decembrie 1983 a 
Inspectoratului municipiului Bucureşti: „De la preluarea funcției, tovarăşul a manifestat 
preocupare pentru rezolvarea sarcinilor multiple şi dificile care au apărut la nivelul 
Capitalei, dând dovadă de orientare politică, o bună cunoaştere a problemelor de culte, 
seriozitate şi tact profesional. Pe parcurs, Niţă Pascu a ţinut o legătură strânsă cu 
organele Ministerului de Interne, informând operativ despre stările negative din mediul 
cultelor şi sectelor care puteau genera activități ostile. La indicațiile noastre a acționat 
într-o serie de situaţii pentru prevenirea unor activităţi turbulente din partea anumitor 
deserventi şi laici pentru influențarea lor pozitivă. De asemenea, ne-a sprijinit si în 
acțiunile întreprinse pentru îndepărtarea sau limitarea pătrunderii de persoane cu 
antecedente politice sau penale în conducerea unor culte. Prin modul corect si 
competent în care a rezolvat problemele şi-a atras încrederea persoanelor din mediul 
cultic fapt ce i-a permis să fie continuu informat despre diverse situaţii si să poată 
acţiona în timp util. În ultima vreme aportul său a fost mai scăzut datorită faptului că, 
conducerea Departamentului Cultelor i-a limitat unele prerogative, îngrădindu-i 
totodată dreptul de a coopera cu organele Ministerului de Interne”20%6. 


Opritoiu Petre, n. 1 martie 1928, Filiași, jud. Dolj. Profesia: lăcătuş mecanic. 
Inspector de culte pe jud. Gorj? . 

Este arătat de Securitate că întreține legături cu protopopul Neofit Stănciulescu 
de la Tg. Jiu, „cu care se vizitează in familie si prin intermediul căruia ar primi diferite 
cadouri sau sume de bani. Este comentat negativ de preoții cultului ortodox, pentru 
faptul că s-a angajat în primirea unor sume de bani şi cadouri în schimbul obţinerii de 
parohii care aduc venituri superioare” 208, 


Pârneci Constantin, n. 2 noiembrie 1934, com. Livezile, jud. Mehedinți. 
Studii. Şcoala tehnică sanitară, Institutul pedagogic de trei ani, Facultatea de Filologie 
din Timisoara (1962-1965), obţinând diploma de licenţă la facultatea similară din Cluj 
(1972). Profesia de bază profesor de Limba si literatura română. Membru PCR din martie 
1969. Activitate şi functii: tehnician medical (1954-1962), profesor suplinitor la o scoala 
generală din jud. Timiş (1965-1967), director si profesor la Scoala generală din satul 
Maru, com. Zăvoi, jud. Caraş-Severin (1967-1974), apoi profesor, locţiitor al 
secretarului Comitetului comunal PCR şi director al căminului cultural din com. Zăvoi 
(1974-1975). În mai 1975 este recrutat în corpul inspectorilor teritoriali de culte pentru 


205 Thidem. 

judeţul Caraş-Severin de către inspectorul central George Cârstoiu, în prezenţa 
inspectorului Petre Opritoiu de la Gorj”. 

In privinţa colaborării cu organele Ministerului de Interne, într-o fişă personală 
din decembrie 1983 a Securităţii Caraş-Severin se arăta: „Inspectorul colaborează cu 
organele de securitate, însă datele ce ne sunt puse la dispoziţie de către acesta sunt 
furnizate în majoritatea cazurilor cu multă întârziere. Manifestă receptivitate la unele 
indicaţii ale organelor de securitate, în cazul luării unor măsuri, însă în elaborarea unor 
decizii, cât și în contactul direct cu reprezentanţii cultelor sau chiar masa de credincioşi, 
are o atitudine şovăitoare, nesigură, chiar dă impresia că-i este teamă sau că este 
compromis. Detinem date că a fost reclamat de membri ai cultului penticostal la 
Comitetul Judeţean al PCR Caraș-Severin, pentru faptul că şi-ar fi însuşit de la unii 
credincioşi penticostali ţigani, 2 ducati din aur, pentru a le permite acestora întruniri 
într-o casă de neautorizată. 

[...] Cu privire la aspectele acestea am deţinut şi noi date, ce au fost raportate la 
Comitetul Judeţean al PCR la timpul potrivit. Despre activitatea ce o desfăşoară, 
menţionăm că în afara zilei de luni a săptămânii, când are audienţe şi este prezent la 
birou, în restul zilelor lipseşte, iar lucrările şi rapoartele le întocmeşte la domiciliu, 
motivând că biroul respectiv nu-i oferă condiţii de lucru”210. În concluzie, Securitatea 
propunea să fie exclus din corpul inspectorilor de culte. 

Popa Ion, n. 30 august 1932, în com. Muntenii de 
Jos, jud. Vaslui. Sudi: Şcoala generală din satul Manjesti 
(1932-1940), Şcoala de ofițeri MAI Radna (1948-1950), 
Liceul teoretic, curs seral (1959-1963). Membru PCR din 
1945. Profesia de bază muncitor ceferist. Activitate şi functii: 
muncitor necalificat la CFR Triaj Brasov (1945-1947), 
satisfacerea stagiului militar la Securitate, Centrul de 
Instrucție Dej (1948), şef Serviciu Contrainformaţii la UM 
0975 Iasi (1951-1956), declarat „inapt” de către Comisia 
medicală şi scos din cadrele active ale Securităţii, apoi numit 
şef serviciu administrativ IGO Vaslui (1956-1958), şef Stat 
Major ALA (1958-1964), şef Sectie Cadre la Consiliul 
popular raional, apoi judeţean Vaslui (1954-1968). Distincții: 
„Meritul Militar clasa I”, „Muncii”, „In încheierea colectivizării agriculturii” si „A XX-a 
aniversare a eliberării patriei”. Mai multi ani a fost şeful BOB pe Sfatul popular al 
raionului / judeţului Vaslui2!1. De la 1 aprilie 1968 este împuternicit de culte pe Vaslui. 
La 1 martie 1971 este promovat de la treapta de inspector teritorial judeţean la cea de 
inspector principal teritorial judeţean. 

Popa lon era apreciat de superiorii săi din departament, potrivit caracterizării 
activităţii sale: „Şi în anul 1975, tov. Popa Ion a dovedit că este un inspector disciplinat 
şi perseverent în îndeplinirea sarcinilor profesionale ce i-au revenit. In scopul 
cunoaşterii activităţii cultelor, a efectuat un număr apreciabil de zile pe teren, reuşind să 

cuprindă marea majoritate a localităților şi unităților de cult din județ. O atenție 
însemnată a acordat-o supravegherii comunităților neoprotestante. Pe această bază a 
întocmit și trimis la departament un număr însemnat de informări. Ele se referă cu 
precădere la conferințe de orientare, manifestări religioase prilejuite de sărbătorile 
crăciunului, anul nou, bobotează si paste, hramuri, sfintiri şi resfintiri de biserici etc. la 
care de obicei sunt antrenate mase mari de credincioşi. Din informările respective se 
desprinde puterea de sintetizare a celor mai interesante aspecte si bună orientare in 
rezolvarea problemelor ce s-au ivit. Asupra faptului că nu a întocmit şi lucrări de sinteză 
bazate pe un studiu mai îndelungat, că, uneori, în deplasările pe teren nu s-au ocupat de 
supravegherea activităţii tuturor cultelor şi a grupărilor religioase anarhice şi interzise, i 
s-a atras atenția, făcându-i-se şi recomandările necesare fata de care tovarăşul Popa a 
dovedit receptivitatea. În munca de birou, după cum rezultă din rapoartele inspectorilor 
centrali, este ordonat, având o evidenţă a actelor cu caracter normativ privind activitatea 
cultelor, a ordinelor şi dispoziţiilor departamentului, a situaţiei cultelor din judeţ si a 
propriei sale activități. Păstrează o strânsă legătură cu organele de partid şi de stat pe 
care le informează asupra principalelor probleme de culte-motiv pentru care este bine 
apreciat’’?!2, 


Pruteanu Alecsandru, n. 2 ianuarie 1936, com. 
Mânzălești, jud. Buzău. Studi: Şcoala generală din 
Beceni, jud. Buzău (1951), Seminarul teologic din Buzău 
(1951-1955), Institutul teologic ortodox din Bucureşti 
(1955-1959), diferență la liceul teoretic „Mihai 
Eminescu” din Buzău (1963-1966), Facultatea de Istorie 
si Filologie din Iasi (curs fără frecvență, 1967-1972). 
Membru PCR din 1968. Profesia de bază învăţător. 
Activitate şi functii: învăţător suplinitor la Şcoala generală 
din satul Beslii, com. Mânzăleşti (1959-1960), profesor 
suplinitor de istorie la Scoala generală din Mânzălești 
(1960-1971), apoi din Vintilă Vodă, jud. Buzău (1971- 
1972). În activitatea politică, Pruteanu a fost director al 
căminului cultural (1960-1961) şi secretar al Comitetului UTC pe comuna Mânzălești. 
La 1 septembrie 1972 a fost recrutat ca inspector de culte pentru judeţul Buzău. 

În fişa personală (4 septembrie 1972) si pe referatul de încadrare (5 septembrie 
1972), la rubrica studii este trecut „liceul de cultură generala+anul IV Fac. Istorie”. 
Conform fişei personale întocmită în septembrie 1972 de către Departamentul Cultelor 
aflăm că Alecsandru Pruteanu „a fost trimis de către părinți” la seminar, iar după 
absolvirea Institutului teologic „a refuzat să se preoțească”. A fost propus pentru postul 
de împuternicit de culte de către Leontin Băciucu, secretar al Comitetului judeţean PCR 
si Gheorghe Bobocea, prim-vicepresedinte al Comitetului executiv al Consiliului 
popular judeţean Buzău. 

În mai multe memorii înregistrate la Departamentul Cultelor în perioada 
ianuarie-iunie 1978, Pruteanu este caracterizat ca persoana care în judeţul Buzău, pe 
linie de culte, „conduce totul. El numește, transferă şi recomandă oamenii lui”, fiind 

acuzat de „luare de mită, transferuri, numiri de posturi prin avize favorabile, cu alte 
cuvinte Pruteanu taie şi spânzură. S-au fixat prețuri de la 3000-5000 lei pentru 
aprobarea de devize. [...| Pruteanu foloseşte cu succes metoda motanului sau a dulăului 
din fabulă, că dreptate nu-i pentru căţei”. Era considerat „director, inspector şi episcop” 
la Buzău şi autorul propulsării ieromonahului Veniamin Nicolae în postul de arhiereu 
vicar al episcopului Antim Anghelescu amenințat continuu cu pensionarea de către 
acelaşi împuternicit. De altfel, un grup de preoţi ortodocşi buzoieni reclamau la 
Departamentul Cultelor starea de „haos” de la centrul eparhial de la Buzău datorat 
numirilor de consilieri făcute de împuternicitul Pruteanu şi un preot consilier în numele 
partidului. 

În aprecierile anuale de la Departamentul Cultelor, în cele mai multe cazuri, 
Alecsandru Pruteanu a primit calificativul „bine” sau satisfăcător”, mai ales spre 
sfârşitul anilor 70. De pildă, pentru anul 1976 se arăta: „În timpul de când lucrează ca 
inspector teritorial pentru probleme de culte (peste 4 ani) a reuşit să se familiarizeze cu 
această muncă și să-şi îndeplinească în general, în condiţii corespunzătoare, sarcinile ce 
i-au revenit. Pentru cunoaşterea activităţii cultelor şi a problemelor pe care acestea le 
ridică a continuat şi în anul 1976 să se deplaseze pe teren un număr însemnat de zile, 
cuprinzând majoritatea localităților şi unităţilor de cult din cuprinsul judeţului. Unele au 
fost vizitate de mai multe ori, în funcție de problemele pe care le-au ridicat, încât a 
reuşit să fie la curent cu manifestările religioase si să intervină la timp în cazurile de 
abatere de la normele legale, să propună măsurile necesare a fi luate, fie de către 
organele locale, fie de către departament, după caz. De asemenea, a continuat să se 
ocupe de supravegherea activității de la centrul eparhial şi seminarul teologic ortodox 
din Buzău, informând departamentul asupra constatărilor. Analiza materialelor 
întocmite şi înaintate la departament ca şi controalele ce i s-au făcut la județ au 
evidenţiat însă că, în activitatea tovarăşului Pruteanu au existat şi unele neajunsuri. De 
pildă, în unele cazuri planurile de muncă şi rapoartele de activitate au fost trimise la 
departament cu întârziere. Uneori, rapoartele de activitate nu erau decât copia planurilor 
de muncă din care cauză unele i-au fost restituite pentru a fi refăcute. Deplasandu-se pe 
teren a întreprins şi unele acțiuni ce depășeau sfera competențelor sale asa cum rezultă 
din raportul de activitate pe luna iunie 1976, în sensul că la biserica din comuna Berca- 
monument istoric-a luat măsuri împreună cu reprezentanţii Comitetului judeţean pentru 
cultură şi educaţie socialistă ca preotul să slujească în altă biserică în timpul cât se fac 
lucrări de renovare, în loc ca acest lucru să-l fi discutat cu centrul eparhial. In ce 
priveşte audientele, din relatările sale nu rezultă cine sunt cei care au venit în audiență, 
problemele ridicate şi modul în care au fost rezolvate. O deficiență gravă în activitatea 
sa este faptul că, din lipsă de tact si de orientare, a avut o asemenea atitudine fata de cei 
doi ierarhi ai bisericii ortodoxe, încât aceștia astăzi refuză să mai lucreze cu el, nu mai au 
încredere în el, se plâng împotriva sa. Deşi i s-au făcut repetate recomandări de 
îmbunătăţire a acestei situaţii. Tov. Pruteanu nu numai că a continuat același mod 
defectuos de lucru, cu conducerea eparhiei, dar făcând unele cercetări pe care le-a avut 
de rezolvat a purtat cu unii preoți discuţii la adresa ierarhilor privind unele situaţii ale 
acestora, care ajungând din nou la urechea ierarhilor, probabil prin preoții respectivi, au 
dus la incordarea si mai mare a relaţiilor respective. În mai multe rânduri, tov. Pruteanu 


78 


Imputernicitul de culte - între conformism şi asigurarea... 


i s-a atras atenția asupra faptului că, nerespectând recomandările ce i s-au făcut, nu va 
mai putea îndeplini funcţia de inspector”. 

Interesant este faptul că Securitatea de la început nu a fost de acord cu 
încadrarea lui Pruteanu ca inspector de culte, conform unei fişe personale din 21 
decembrie 1983: „Organele noastre au avut obiectiuni încă de la numirea lui in acest 
post, deoarece, are multi colegi preoți, cunoștințe si rude apropiate care au lucrat si 
lucrează în acest mediu. Începuse deja mari discuţii nefavorabile la adresa lui din partea 
unor preoți si laici care îşi exprimau părerile că în nici un caz el nu-şi poate exercita 
funcţia în care a fost numit datorită faptului că provine din rândul acestei categorii de 
persoane (urma să se facă preot), iar multe probleme ce vor apare, nu vor putea fi 
rezolvate de acesta în spiritul dreptăţii si al adevărului. 

[...] În procesul de supraveghere informativă pe care organele noastre îl 
desfăşoară asupra unor persoane din cultul ortodox şi neoprotestant, aflate în atenția 
noastră, în informaţiile primite a apărut şi inspectorul Pruteanu Alexandru, ca unul care 
nu manifestă spirit partinic, responsabilitate fata de funcţia care i s-a încredințat. După 
cum era de aşteptat, inspectorul Pruteanu a favorizat pe unii colegi de seminar, azi 
preoţi. [...] În alte informaţii primite la acest inspectorat este semnalat că a comis unele 
abuzuri în exercitarea funcţiei sale, este discreditat în fata conducerilor unor culte, 
comentându-l nefavorabil, afirmându-se că nu poate fi considerat omul de legătură între 
biserică şi stat, ci mai degrabă un om de afaceri, necinstit şi imoral. Este semnalat de 
sursele noastre că ar fi luat sume de bani de la preoți, pentru unele transferări si numiri, 
care au avut loc la Centrul eparhial Buzău, că a înlesnit intrarea în Seminarul teologic 
Buzău a unor candidați, apelează la preoţi (între care şi surse) pentru a-şi rezolva 
interese de ordin personal. 

[...] Desi recrudescenta fenomenului religios este simțită din ce in ce mai mult 
pe raza judeţului Buzău, atât din partea cultelor neoprotestante și a sectelor interzise 
prin lege, nu a luat niciodată măsuri ferme pentru preîntâmpinarea unor fenomene 
nocive care s-au petrecut, deşi prin calitatea pe care o are o putea face. 

[...] Există în tradiția cultului ortodox (dar la Buzău se exagerează foarte mult 
prin venirea episcopului Norocel) de a se face sfintiri cu participarea unui număr mare 
de clerici şi lume multă la aceste festivități religioase care de cele mai multe ori s-au ţinut 
în perioade nepotrivite (ex. campanii agricole), normal este (asa cel putin ne spun 
sursele noastre, fiind bine documentate) ca împuternicitul să nu participe la aceste 
festivități religioase. De ce?, pentru ca este obligat să se supună regulilor cultului (să se 
închine, să cânte, să se roage etc.) asta fiind o treabă a conducerii eparhiei Buzău. 
Prezenţa împuternicitului aici este legată de chestiuni materiale, pentru că după 
terminarea slujbei urmează masa şi apoi la fiecare câte un plic cu bani. De aceea este 
nelipsit la aceste sfințiri””215, 

Totodată, „despre el au fost expediate către diferite organe numeroase scrisori 
şi reclamaţii în care sunt sesizate o serie de abuzuri şi comportări necorespunzătoare. 
Aşa după cum rezultă şi din scrisoarea adresată Ministerului de Interne. Cu toate acestea 


213 ACNSAS, fond Documentar, dosar nr. 148, vol. 11, ff. 155-157v. 

au fost informate şi organele locale de partid şi de stat, propunându-se schimbarea 
acestuia din functie”?!*, 

Pe o rezoluţie din aprilie 1984, generalul Aron Bordea cerea ca Departamentul 
Cultelor să fie informat despre atitudinile lui Pruteanu, totodată solicitând informații 
privind legăturile acestuia cu conducerea instituției de care aparținea?!5. 


Savin Ioan, n. 7 ianuarie 1919, com. Secuieni, jud. Bacău. Sf: Liceul 
teoretic. Membru PCR din 1947. Este împuternicit de culte din 1950. Într-o fişă 
personală din ianuarie 1976, întocmită de Securitatea Bacău, se spunea: „Este un tovarăş 
serios, nu este cunoscut cu abateri sau vicii care să-l compromită. Cunoaste bine 
orientările date pe linia Departamentului Cultelor şi le aplică în practică întocmai, fără 
părtinire. Dă multă dovadă de corectitudine si obiectivitate in muncă. Este 
colaboratorul nostru, a dat si dă rezultate bune in muncă, sesizându-ne la timp despre 
unele fenomene sau acţiuni ce se ivesc în cadrul cultelor şi sectelor existente pe raza 
judeţului. Dovedeste mult ataşament fata de organele noastre si, în afară că ne 
informează cu probleme ce ne interesează, ne şi consultă în unele probleme, aşa spre 
exemplu cand a ales candidaţii pentru alegeri în comitetele AZS, a evanghelistilor şi a 
altora, în aprobările care se dau de înființarea unor case de rugăciuni, cu privire la unele 
persoane din cler care urmează să urce în ierarhia cultelor respective şi asupra altor 
probleme. Ia măsuri fie la sesizarea noastră sau din proprie inițiativă asupra elementelor 
care încalcă legea cultelor sau depășesc normele legale. Apreciem că este un tovaras 
orientat în funcția pe care o îndeplineşte şi credem că si în viitor se va achita de sarcinile 
ce le are, atât pe linia cultelor, cât şi în colaborarea cu organele noastre” ?16, 

Teperdel Mihai, n. 10 iulie 1931, sat Butin, com. 
Gătaia, jud. Timiş. Studii Şcoala primară din Butin (1938- 
1942), Liceul teoretic nr. 2 din Timişoara (1942-1950). 
Profesia de bază învăţător. Membru UTC din 1948 şi PCR 
din 1953. Activitate si functii: învăţător suplinitor la Scoala 
din Jamu Mare (1950), apoi profesor de Ştiinţele naturii în 
satul Clopodia, din aceeaşi comună, jud. Timiş (1950-1951), 
satisfacerea stagiului militar la UM 03236 MFA din 
Slobozia, jud. Ialomița, îndeplinind „munca de responsabil 
cu lichidarea  analfabetismului” (1951-1954), apoi 
îndrumător al bibliotecilor din cadrul Secţiei culturale de la 
Sfatul regional Banat (1954-1955). Distincţii: medalia „A 
XX-a aniversare a RPR”. La 22 iunie 1955 a fost recrutat în 
corpul inspectorilor teritoriali de culte, pentru regiunea 
Banat, mai întâi ca împuternicit secretat, apoi ca împuternicit regional, după pensionare 
lui Popescu Sever. 

Într-un referat din 1954, întocmit în vederea încadrării la Sfatul regional Banat, 
Teperdel este descris ca „un element tânăr, om cu multă dragoste de muncă. Promite a 


214 Ibidem, f. 151. 
215 Ibidem, f. 150. 
216 Ibidem, vol. 9, ff. 171-171v. 

fi un bun cadru cultural, având şi o pregătire de cultură generală corespunzătoare. Este 
energic, plin de elan şi cu perspective frumoase de dezvoltare. Este ataşat partidului 
nostru, pentru care se străduieşte să dea tot ce puterea şi capacitatea îl ajută”. Iar într-o 
fişă de cadre Teperdel era arătat că în funcţia de îndrumător „a dovedit principialitate şi 
intransigenta’’?!’. 

La şase luni de la angajarea ca împuternicit, într-o caracterizare a a 
responsabililor din centrala ministerului, se spunea despre Teperdel: „A reuşit a 
cunoaşte problemele de culte si a da o rezolvare justă, pe linia politică trasată de 
Minister. Tov. a fost primit în rândurile membrilor de partid. Este înscris şi participă 
regulat la seminariile formei de învățământ, Istoria PCUS, anul I, unde participă la 
discuții. Tov. nu citeşte cu regularitate presa de partid. Din punct de vedere profesional 
tov. îşi îndeplineşte sarcinile în bune condițiuni. Lucrările date spre executare le face la 
termenul fixat, dovedind din zi în zi o cât mai bună executare. În lipsa împuternicitului 
regional, în cazuri urgente, ia legătura cu conducerile locale ale cultelor si cu organele 
locale, iar în rezolvarea problemelor dovedeşte orientare. Are putere de muncă, spirit de 
inițiativă şi dovedeşte şi vigilenta in munca sa. Studiază instrucţiunile, legea cultelor si 
statutele, pentru a fi în măsură să poată rezolva singur unele probleme. Lucrările le 
rezolvă cu multă atenție, nu urmăreşte însă și trimiterea lor la timp. Este conştiincios, 
respectă orele de birou, fiind un ajutor preţios in munca împuternicitului regional. 
Urmăreşte rezolvarea problemelor de către imputernicitii raionali, sesizează lipsurile din 
lucrări, luând măsurile de observare şi îndreptare a lucrării, comunicând împuternicitului 
regional măsurile luate. Ca o lipsă constatată până acum este aceea că este prea grăbit in 
studierea instrucțiunilor, cât şi a lucrărilor imputernicitilor, fapt ce duce fie la 
interpretarea greşită, fie la lipsa de sesizare a unor lipsuri. De asemenea, tov. fiind 
operativ în executarea lucrărilor (scrierea lor la mașină), nu le rezolvă din timp, lăsând să 
se aglomereze fapt ce duce la întârzierea unor lucrări cu termen fix. În general, munca 
imputernicitului ajutor este în creştere şi în ajutorul împuternicitului regional şi a celor 
raionali. Nu refuză sarcini, îşi recunoaşte greşelile, nu rezolvă probleme în care nu este 
bine orientat. Este apreciat şi de către organele locale cu care noi colaborăm” 218, 

Într-un referat de verificare din 4 martie 1968, despre Teperdel se spunea: 
„Având un nivel de cunoştinţe profesionale şi ideologice destul de avansat, tov. 
Teperdel Mihai, se descurcă uşor în punerea de acord a nevoilor religioase cu realitatea 
istorică si politică de stat in problema de culte, acordând destulă atenţie cunoaşterii 
noutatilor izvorate din activitatea acestui fenomen. Patruns de dorința de a cunoaşte 
toate problemele şi din grija de a executa cu punctualitate lucrările, este câteodată 
nervos, nervozitate care în câteva rânduri l-a pus în conflict cu Mitropolia Banatului, 
creând unele nemulțumiri şi Episcopiei Aradului. Aceste inconveniente ale tov. 
Teperdel Mihai sunt uşor de remediat, deoarece el are voinţă şi poate să se schimbe”, 
propunându-se astfel păstrarea lui in functie?!’. 

Teperdel era considerat un funcționar cu o bună prestanta, potrivit aprecierii 
din 1973: „Lucrând de mai mulţi ani în cadrul departamentului a reuşit să acumuleze o 


217 Ibidem, vol. 4, f. 18. 
218 ASSC, dosar personal Teperdel Mihai, f. nepag. 
219 Thidem. 

bogată experiență. Aceasta îmbinată cu preocuparea pentru ridicarea continuă a 
nivelului de pregătire politică şi profesională au făcut ca în anul 1973 să îşi îndeplinească 
în mod corespunzător sarcinile de serviciu ce i-au revenit. Având un stagiu mare în 
specialitate el a reuşit să sesizeze cu uşurinţă diferitele tendințe şi manifestări din 
activitatea cultelor menite să ducă la intensificarea vieţii religioase despre care a 
informat cu operativitate, atât departamentul, cât şi organele locale competente pentru 
luarea de măsuri. O atenţie deosebită a acordat-o pregătirii şi desfăşurării conferințelor 
de orientare a personalului de cult, precum si supravegherii serviciilor religioase 
ocazionate de sărbătorirea unor hramuri, sfintiri si resfintiri de biserici, catehizări si 
mirungeri, botezuri etc., s-a preocupat mai putin însă de activitatea cultelor: evanghelic 
CA, evanghelic SP, mozaic, AZS si CDE despre care informarile sunt într-un număr 
destul de mic. La fel şi despre grupările religioase interzise si anarhice pentru care i s-a 
atras atenţia la timpul potrivit, ceea ce a fost luat în seamă de tovarășul Teperdel. Pentru 
modestia, spiritul de inițiativă, disciplină, constiinciozitate şi perseverenta de care a dat 
dovadă în îndeplinirea sarcinilor el se bucură de bună apreciere din partea organelor de 
partid si de stat judeţene. De asemenea, se bucură de stimă si respect şi în fata 
conducerilor de culte şi a personalului clerical”. 

Într-o altă caracterizare a activităţii sale, de data aceasta întocmită de Securitatea 
Timiş în decembrie 1983, despre Teperdel se arăta: „Cunoaște bine problemele cultelor. 
Până în prezent a rezolvat bine sarcinile în această problemă. Este un bun colaborator al 
organelor noastre, ne consultă în toate problemele, ia măsuri corespunzătoare, legale, 
organizându-se cu ajutorul său unele măsuri de prevenire. Ne informează de toate 
problemele cunoscute de interes pentru organele de securitate”. În consecință, 
Securitatea propunea păstrarea lui pe postul de imputernicit pentru Timiş. 


Vâlcu Dumitru, n. 20 iunie 1931, com. Bolotesti, jud. Vrancea. Profesia: activist 
de partid. În 1983 era inspector la Galaţi. Într-un tabel întocmit de Securitate cu 
„împuterniciții cu probleme la etica si morala socialista”, Vâlcu este arătat că „se ocupă 
cu luarea de mită de la diversi preoți ortodocși, în schimbul transferării lor în alte 
localităţi sau promovării altora în funcții” 221. 


Alţi inspectori din 1983 pentru care nu avem date biografice sunt: Simo 
Sandor, n. 1944, Odorheiu Secuiesc, profesor, inspector la Covasna; Tanko Arpad, n. 
1927, com. Morăreni, jud. Harghita, învăţător, inspector la Mureş; Gheorghe Marin, n. 
1940, com. Baldovineşti, jud. Olt, profesor, inspector la Olt; Iura Dumitru, n. 1944, 
com. Năneşti, jud. Maramureş, profesor, inspector la Satu Mare; Achim Simion, n. 
1939, com. Romita, jud. Sălaj, învăţător, inspector la Sălaj. Galan Valerian, n. 1926, 
Suceava, învățător, inspector la Suceava. Căprăroiu Mihai, n. 1921, Filiaşi, jud. Dolj, 
ofițer, inspector la Tulcea???. 


220 ACNSAS, fond Documentar, dosar nr. 148, vol. 11, f. 239v. 
221 Thidem, vol. 9, ff. 31, 201. 
222 Thidem, vol. 8, ff. 69-72. 

Fişe biografice ale şefilor direcțiilor regionale 
de Securitate din anii '60 (II) 


Records of the Leaders 
of the Securitate Regional Divisions in the 1960's 


The early 1960's marked the end of the selection process of the Securitate 
leaders that had begun in 1948. The last „veterans” selected from among the party 
activists appointed by the central and regional bodies of the Securitate were 
replaced with officers trained exclusively according to the rules of the repressive 
apparatus. 

The present paper displays the biographies of the leaders of the regional 
Securitate divisions, appointed between 1961 and 1967. Some of those officers held 
high positions in the hierarchy of the repressive bodies in Romania until the end of 
the communist regime (the names of Nicole Plesita and Emil Macri should be 
mentioned) while others were gradually removed from the system. 

Our work focuses on the mechanisms of recruitment and promotion of the 
Securitate leaders in the first 20 years of existence of that institution. Besides, the 
paper shows the degree to which the objectives of the staff policy set and adhered to 
since the establishment of the repressive bodies in Romania after 1948 were met. 


Etichete: Securitate, direcție regională, promovare, comandant, 
politică de cadre 
Keywords: Securitate, regional division, promotion, leader, 
staff policy 


Gheorghe N. Grigore (n. 18 august 1928, în Bucureşti, fiul unui mecanic, 
naționalitatea — română, studii — medii şi cursul de pregătire în munca de Securitate din 
U.R.S.S., cu durata de un an, profesia de bază — strungar), şef al Direcţiei Regionale de 
Securitate Hunedoara în perioada 1962 — 1968. 

Gheorghe Grigore a absolvit şapte clase primare în 1942 şi s-a angajat ucenic la 
Întreprinderea „Olimpul? din Bucuresti, urmând concomitent cursurile şcolii 
profesionale de ucenici, până în 1946. Ulterior, calificându-se în meseria de strungar, a 
continuat să lucreze în cadrul aceleiași întreprinderi. În acelaşi timp, s-a apropiat de 
structurile politice afiliate noului regim, în 1945 fiind primit in U.T.C., iar apoi in 
P.C.R., din septembrie 1947. Date fiind originea socială si profesia sa, a fost relativ 

rapid remarcat şi scos „din producţie” pentru a fi trimis, de la 1 iulie 1949, să urmeze 
cursurile Şcolii medii de partid, cu durata de 3 luni!. 

După absolvirea cursului mai sus menţionat, Gheorghe Grigore nu și-a 
continuat cariera de activist de partid, ci a fost trecut direct în prima linie a luptei 
împotriva „duşmanilor de clasă” si angajat în D.G.S.P., de la 17 noiembrie 1949, cu 
gradul de sergent major, fiind repartizat ca funcționar operativ la Direcţia I Informaţii 
Interne din Aparatul Central al Securitatii?. Aici, Gh. Grigore se face remarcat de la bun 
început prin „interesul deosebit” arătat pentru „însuşirea problemelor de Securitate”, 
„perseverența manifestată în îndeplinirea sarcinilor profesionale”, precum şi „rezultatele 
pozitive” obţinute, fapt pentru care a fost primit în corpul ofiţerilor, din 1950, cu gradul 
de sublocotenent, şi promovat în funcții de conducere de mai mică importanţă, precum 
cea de locţiitor şef birou în cadrul Serviciului 3 „Partide Burgheze şi Organizaţii 
Naţionaliste Ilegale din Rândul Minorităţilor Nationale” din Direcţia a III-a Informaţii 
Interne5. Cu toată importanța redusă a funcțiilor deţinute initial, din 1954 apar primele 
semne ale faptului că ofițerul era avut în vedere pentru promovarea în eşaloanele de 
vârf ale ierarhiei, fiind încadrat, în cursul aceluiaşi an, locţiitor al şefului unui serviciu 
operativ din cadrul Direcţiei a III-a, avansat locotenent major la „excepţional”, iar, din 
noiembrie — trimis pentru a urma cursul de pregătire în „munca informativă” din 
U.R.S.S+. 

După întoarcerea de la Moscova, în februarie 1956, Gh. Grigore a fost 
reîncadrat ca locţiitor al șefului Serviciului 3 Manifeste din Direcţia a IIl-a, 
incredintandu-i-se conducerea efectivă a unității. Pe parcursul a aproape trei ani, s-a 
remarcat prin „buna sa pregătire în munca profesională”, care îl ajuta „să se orienteze 
just în rezolvarea problemelor”, precum si prin „îndrumările competente” acordate 
subalternilor in diverse lucrări, ofițerul participând personal la soluţionarea 
„problemelor de muncă”. Calitățile sale personale ar fi contribuit semnificativ la 
„imprimarea unui ritm mai ofensiv împotriva elementelor contrarevoluționare” in 
activitatea serviciului si l-ar fi ajutat să câştige respectul subalternilors, fiind totodată 
apreciat de conducerea ministerului drept „un ofițer serios, competent si cu autoritate 
fata de subalterni”, cu perspective de promovare pentru viitor. Din toate aceste 


1 ACNSAS, fond MAI/DMRU, inv. nr. 7370, dosar nr. 31, nenumerotat: Referat de cadre, f.d., 
semnat de mr. Grigore Roventa, şeful Serviciului 1 din Direcţia Cadre M.A.I., cpt. Vasile 
Achimescu, şef birou şi lt. maj. Constantin David, anexat ordinului M.A.I. nr. 2408/01.07.1959. 
2 Idem, inv. nr. 7347, dosar nr. 2, ff. 86 — 87: Deciziile Directorului General al Securităţii 
Poporului nr. 13300 şi 13310/17.11.1949. 

3 Vezi idem, inv. nr. 7370, dosar nr. 31, nenumerotat: Referat de cadre..., anexat ordinului 
M.A.I. nr. 2408/01.07.1959 si idem, inv. nr. 7358, dosar nr. 31, nenumerotat: Ordinul M.S.S. nr. 
448 /31.03.1953. 

+ Referitor la avansarea in grad, vezi idem, inv. nr. 7360, dosar nr. 68, nenumerotat: Ordinul 
M.A.I. nr. 3618/15.08.1954. 

5 Idem, inv. nr. 7370, dosar nr. 31, nenumerotat: Referat de cadre..., anexat ordinului M.A.I. nr. 
2408/01.07.1959. 

6 ANIC, fond CC al PCR, Secția Cadre, dosar G/326, f. 3: Referat de cadre privind activitatea lui 
Grigore Gheorghe, din 27.12.1961, alcătuit de Secția Cadre a C.C. al P.M.R., semnat de Nicolae 
Constantin, şef sector în cadrul secției, Ionel Gal, instructor şi Gheorghe Titileanu, responsabil 


84 


Fişe biografice ale şefilor direcțiilor regionale de Securitate... 


motive, Gh. Grigore este avansat la gradul de căpitan, definitivat în funcția de şef al 
Serviciului 3 din Direcţia a II-a, la 1 iulie 19597 şi supus unei atente examinări, pentru a 
i se evalua capacitatea de a face fata unor funcţii de conducere în diferite sectoare 
informative. In această logică s-a înscris, cel mai probabil, şi mutarea sa la conducerea 
Serviciului „Tineret Studios” din Direcţia de Informaţii Interne M.A.I., în februarie 
19618. 

Prilejul pentru promovarea căpitanului Grigore l-a reprezentat schimbarea 
şefilor de direcţii regionale de Securitate de naționalitate maghiară, de la sfârşitul anului 
1961, când a fost eliberat postul de comandant al Regionalei Hunedoara, ce-i este 
atribuit lui Gh. Grigore, de la 1 ianuarie 1962, acesta fiind şi avansat, în prealabil, la 
gradul de maior”. Noul şef al Regionalei de Securitate Hunedoara a fost si primul 
comandant al unității care a reuşit să câştige cu adevărat aprecierea conducerii 
ministerului, de la mutarea lui Mihail Kovacs, în 1952. Deşi numit în fruntea unei unități 
teritoriale confruntate cu o situaţie operativă relativ dificilă, căreia i se adăugau frecvente 
abateri disciplinare ale lucrătorilor, Gh. Grigore pare să facă fata in mod exemplar 
tuturor provocărilor de gen în anii care au urmat. Rezultatele obţinute în activitatea 
informativă de ofițerii direcției se îmbunătățesc considerabil, nivelul de disciplină al 
acestora marchează o ameliorare, în timp ce sunt promovați, la recomandarea şefului 
regionalei, lucrători bine apreciați de conducerea M.A.I., cu o îndelungată carieră 
ulterioară în Securitate, unii dintre ei chiar în Aparatul Central al ministerului!0. Toate 
acestea au reprezentat motive suficiente pentru premierea repetată a lui Gheorghe 
Grigore şi avansarea sa in grad de două ori la „excepţional”, în doar cinci ani: 
locotenent-colonel, de la 23 august 1964 şi colonel — 30 decembrie 196711. Schimbările 
produse la vârful ministerului, după plecarea lui Al. Drăghici, în iulie 1965, 
reorganizarile din 1967 — 1968, concretizate prin înființarea C.S.S., sporirea pretențiilor 
fata de nivelul de pregătire profesională şi culturală a lucrătorilor de Securitate şi mai 


al colectivului M.A.I. din Grupul de instructori pentru controlul muncii de partid în M.F.A. — 
M.A.I. 

7 ACNSAS, fond MAI/DMRU, inv. nr. 7370, dosar nr. 31, nenumerotat: Ordinul M.A.I. nr. 
2408/01.07.1959. 

8 ANIC, fond CC al PCR, Secția Cadre, dosar G/326, f. 5: Referat de cadre privind activitatea 
căpitanului de Securitate Grigore Gheorghe, din 22.12.1961, semnat de şeful Direcției Cadre 
M.A.I., colonel Ioan Patesan. 

° ACNSAS, fond MAI/DMRU, inv. nr. 7377, dosar nr. 14, nenumerotat: vezi ordinele M.A.I. 
nr. K/3541 şi K/3542 din 01.01.1962. 

10 Poate cel mai evident exemplu în acest sens ar fi Ion Emilian Georgescu, promovat succesiv, 
în perioada în care Gh. Grigore a deținut conducerea organelor de Securitate din regiunea, apoi 
județul Hunedoara, în funcțiile de șef al Serviciului Raional de Securitate Hunedoara 
(01.02.1963), locțiitor al şefului Regionalei de Securitate Hunedoara pentru operativ 
(01.09.1964), pentru ca, de la 1 decembrie 1967 să fie mutat în Aparatul Central al C.S.S. şi numit 
ulterior locțiitor al şefului Direcției a Il-a Contrasabotaj (01.03.1969). Acesta nu este însă un 
exemplu singular, putând fi citate, în același sens, şi cazurile lui Gheorghe Simon (succesorul lui 
Gh. Grigore la conducerea Inspectoratului Judeţean de Securitate Hunedoara), Laurian Rusan, 
Florian Baicu ş.a.m.d. 

11 Idem, inv. nr. 7381, dosar nr. 17, nenumerotat: Ordinul M.A.I. nr. 2403/23.08.1964 şi idem, 
inv. nr. 7388, dosar nr. 32, nenumerotat: Ordinul Preşedintelui C.S.S. nr. 4030/30.12.1967. 

ales a şefilor acestora nu par să-i afecteze în vreun fel poziţia. Din aceste motive, dupa 
reorganizarea teritorială din 1968, au părut fireşti confirmarea sa la conducerea 
Inspectoratului Judetean de Securitate Hunedoara!?, dar şi includerea în evidenţa 
cadrelor pentru promovarea într-o funcție de o mai mare importanță. Aceasta avea să 
survină relativ rapid ulterior, în urma controlului efectuat, în cursul anului 1970, asupra 
activității organelor de filaj si investigații din cadrul Direcţiei a XII-a a Securităţii, ale 
cărui rezultate au fost chiar mai proaste decât cele care constituiau nota obişnuită a 
acestei unități. Consecința a fost destituirea a aproape întregii conduceri a direcţiei, in 
frunte cu şeful ei, generalul Pius Kovacs, care a fost înlocuit, de la 1 mai 1970, de 
colonelul Gheorghe Grigore?5. 

Revenit în Aparatul Central al Securităţii, de data aceasta în poziţia de şef al 
unei direcţii operative, Gh. Grigore se bucură de o remarcabilă longevitate în funcție. 
Nici una dintre schimbările ulterioare — de la simple reorganizări şi schimbări de 
indicativ sau denumire ale direcţiei, până la reorganizarea întregului aparat de 
represiune, prilejuită de fuziunea C.S.S. si M.A.L, din aprilie 1972, sau de înființarea 
Departamentului Securităţii Statului, în 1978 — nu-l afectează cu nimic pe șeful Unității 
Speciale „F”, cum a fost redenumită direcția de filaj şi investigaţii din 1973. La fel de 
puţin efect asupra carierei ofițerului au şi înlocuirile succesive ale miniștrilor de Interne 
după 1972, schimbarea repetată a întregii garnituri de conducere a Securităţii sau 
anchetele interne efectuate după dezertarea generalului Pacepa. Dimpotrivă, Gh. 
Grigore pare să se bucure de aprecierea tuturor conducătorilor organelor de represiune 
timp de aproape paisprezece ani, fiind evidenţiat cu numeroase ocazii, răsplătit cu prime 
substanţiale şi avansat in grad — general-maior, de la 27 decembrie 197214. Pot fi 
menţionate, este adevărat, şi incidente precum sancţionarea cu „mustrare scrisă”, în 
197615, sau suspiciunile care au planat asupra sa în 1979, când a fost supus unei anchete 
pentru a justifica modul în care dobândise unele bunuri cu o valoare apreciabilă!6, dar, 


2 Vezi Fl. Dobre (coord.), Securitatea. Structuri — cadre. Obiective si metode, vol. 2 (1967 — 1989), 
Bucuresti, Ed. Enciclopedică, 2006, pp. 54 — 55: Ordinul Preşedintelui C.S.S. nr. 
1550/18.02.1968. 

3 ACNSAS, fond MAI/DMRU, inv. nr. 7393, dosar nr. 3, nenumerotat: Ordinul Preşedintelui 
C.S.S. nr. 1407/01.05.1970. 

4 Vezi http://www.cnsas.ro/documente/acte_normative/7349_002%20fila%020162-164.pdf, 
consultat la data de 14 aprilie 2014. 

5 Idem, inv. nr. 7405, dosar nr. 9, nenumerotat: Ordinul M.I. nr. 11/1538/01.06.1976. Conform 
ordinului, sancţiunea i-a fost acordată „pentru că a solicitat şefului Inspectoratului Judeţean 
Timiş să-i fie procurate unele obiecte de îmbrăcăminte provenite din confiscări pentru fiul sau". 
6 În contextul anchetelor declanșate după fuga generalului Pacepa din august 1978, au fost 
efectuate, la comanda lui Nicolae Ceauşescu, o serie de investigaţii asupra averilor deţinute de 
ofiţerii de Securitate, mai ales ale celor din sectorul „informaţii externe” sau cu poziții de vârf in 
cadrul sistemului. În acest context, s-a descoperit faptul că generalul Grigore era fericitul posesor 
al unei vile situate în localitatea Bran, cu o valoare estimată de 250 000 de lei, sumă mai mult 
decât considerabilă în acea vreme. Cu toate acestea, se pare că, deşi cazul său a fost adus în 
atenţia conducerii ministerului, cercetările ulterioare nu au relevat nimic ilegal în modul de 
dobândire a imobilului respectiv — vezi idem, fond Documentar, dosar nr. 13154, vol. 13, f. 53: 

Tabel nominal cu cadrele de conducere din aparatul de Securitate luate în evidență ca posesoare ale unor bunuri 
materiale asupra cărora colectivul central de verificare trebuie să-şi spună punctul de vedere 

în final, toate acestea nu au putut umbri imaginea pozitivă pe care generalul Grigore a 
ştiut să şi-o creeze la nivelul conducerii ministerului si a partidului. 

Finalul carierei ofițerului la conducerea organelor de filaj si investigaţii ale 
Securităţii a intervenit în cursul lunii septembrie 1984, când, în contextul introducerii 
principiului „rotirii cadrelor” de conducere, aflate în aceeaşi funcţie pentru mai mult de 
doisprezece ani, s-a descoperit faptul că Gheorghe Grigore depăşise cu mult limita 
respectivă. Avându-se în vedere şi vârsta sa înaintată, a fost înlocuit la comanda Unităţii 
Speciale „F” cu fostul şef al gărzii personale a lui Nicolae Ceauşescu, colonelul Ioan 
Băjenaru, şi mutat la conducerea Centrului de Perfecţionare a Cadrelor de Securitate de 
la Bran (U.M. 0703), funcţie care tindea deja să devină apanajul foştilor comandanți din 
Securitate înaintea trecerii în rezervă. Acesta a fost cazul şi al lui Gheorghe Grigore, 
trecut în retragere şi pensionat după numai doi ani, la 5 decembrie 198617. A decedat, se 
pare, în cursul anului 1988, la Bucuresti!®. 
| Dumitru Gh. Ionescu (n. 13 iulie 1928, Iasi, fiul unui cizmar, 
naționalitatea — română, studii — medii şi cursul de perfecționare 
cu durata de un an din URSS, profesia de bază — lăcătuș), şef al 
Directiei Regionale de Securitate laşi în perioada noiembrie 1967 — 
februarie 1968. 

Dumitru Ionescu a absolvit patru clase primare la şcoala 
„Vasile Lupu” din laşi în cursul anului 1939, iar ulterior, „din 
cauza situației materiale a părinților, care nu era satisfăcătoare”, a 
fost nevoit să se angajeze, pentru o scurtă perioadă de timp, 
drept „băiat de prăvălie la o mezelărie din Piaţa Halei Iaşi”. Din 
toamna aceluiaşi an, se înscrie pentru a-şi completa studiile, absolvind în cele din urmă 
şapte clase primare în toamna anului 19421. A rămas acasă până în noiembrie 1943, 
când a promovat proba de admitere ca ucenic lăcătuș la Depoul C.F.R. din localitate. 
Din martie 1944, a fost evacuat împreună cu restul personalului angajat la Sibiu, de 
unde pleacă apoi pentru a se refugia în comuna Lovrin, jud. Timiș — Torontal, localitate 
aflată succesiv, în perioada ulterioară, sub ocupaţie maghiară, apoi germană. Din 
februarie 1945, s-a întors la laşi, unde s-a reangajat pentru a-şi finaliza ucenicia la 
Depoul C.F.R. din localitate”. 

Încă din toamna anului 1944, D. Ionescu se „orientează” corespunzător la noile 
realități politice şi se înscrie în rândul membrilor U.T.C. fiind apoi rapid selectat pentru 
înscrierea în P.C.R., cu toate că nu împlinise nici optsprezece ani, şi admis de la 13 
decembrie 194521. Aceasta nu i-a asigurat însă imediat o carieră în structurile politice 


17 Vezi idem, fond MAI/DMRU, inv. nr. 7431, dosar nr. 18, nenumerotat: Decretul prezidenţial 
nr. 222/05.12.1986. 

18 Vezi http:/ /wrww.ensas.ro/documente/cadrele_securitatii/ GRIGORE GHEORGHE.pdf, 
consultat la data de 14 aprilie 2014. 

19 ACNSAS, fond Cadre, dosar personal Ionescu Dumitru, nenumetrotat: „Autobiografie”, din 10 
iulie 1950. 

20 Thidem: „Autobiografie” din 17.01.1955. 

21 Referitor la modul în care s-a desfășurat înscrierea sa in P.C.R., D. Ionescu relata, într-o 
autobiografie din 1950: „În luna noiembrie 1945, am fost propus de către tov. Tolontan Ioan, in 
prezent muncitor la Revizia Vagoane C.F.R. Socola, să intru în P.C.R. Deşi nu aveam încă vârsta 

sau administrative ale regimului, fiind nevoit să-şi continue pregătirea în meseria de 
lăcătuș la Depoul C.F.R. Iasi, pe care o finalizează în cursul lunii noiembrie 1947. A 
lucrat ulterior în cadrul aceleiaşi unități până în aprilie 1948, când a fost transferat la 
Revizia de Vagoane lași. În perioada de ucenicie, era caracterizat drept „un element cu 
voință de munca [...], preocupat în mod permanent de însușirea materiilor predate la 
cursuri, iar ulterior de aplicarea lor în practică”, devenit ulterior un ,,meserias [care] a 
muncit cu mult elan, fiind apreciat astfel de conducere, cât şi de colectiv”. A ştiut să 
probeze si altfel de calități, după cum apreciau plini de admiraţie superiorii săi după 
angajarea în Securitate, care-l remarcau pentru că ar fi „dat dovadă de ataşament fata de 
instituție, descoperind o serie de elemente ce executau diferite lucrări particulare din 
materia primă a C.F.R-ului”2. 

Admiterea timpurie în rândul membrilor P.C.R. a condus şi la participarea lui 
Dumitru lonescu la campaniile desfăşurate ulterior de partid, fiindu-i încredințată şi 
funcţia de responsabil al Organizaţiei de Tineret a P.C.R. de la Revizia de Vagoane, apoi 
de la Depoul C.F.R. Iași. Rezultatele pe care le-a obținut în acest domeniu au dezamăgit 
însă „datorită faptului că nu avea un nivel politic dezvoltat [si] nu putea face fata 
sarcinilor încredințate, nefiind suficient de combativ în fata lipsurilor ce se manifestau, 
iar spiritul [său] critic şi autocritic era scăzut”. Cu toate acestea, era totuşi apreciat 
pentru că „prin felul lui cum a muncit, a dovedit a fi ataşat regimului” şi avut în 
vedere pentru utilizarea sa în alte sectoare. Ulterior, a fost implicat în organizarea 
campaniilor electorale ale P.C.R., desfăşurarea campaniei de insamantari etc., până cand, 
remarcandu-i-se „vigilența” manifestată fata de „duşmanii clasei muncitoare”, este „scos 
din producție” şi angajat ca funcționar operativ, de la 25 octombrie 1948, la Direcţia 
Regională de Securitate Iaşi, acordandu-i-se şi gradul de plutonier major”. 

După încadrarea în aparatul de Securitate, D. Ionescu este repartizat initial la 
Biroul 1 din Secţia I Informaţii Interne a Direcţiei Regionale de Securitate Iasi. A fost 
remarcat drept un „element inteligent, care într-un timp relativ scurt a reuşit să 
însuşească problemele muncii de Securitate, obținând unele rezultate multumitoare în 
activitatea sa”, fiind evidențiate în mod deosebit „curajul, hotărârea şi spiritul de 
sacrificiu” manifestate de noul lucrător de Securitate, care se înfiltrase în rândurile unor 
„bandiți înarmaţi”, „reuşind să-i ducă în eroare şi să fie prinşi de organele noastre”. În 
consecință, a fost răsplătit initial prin „mulțumiri verbale [aduse] în fata întregului 
colectiv”, apoi prin avansarea în gradul de sublocotenent (de la 1 august 1950)2%. 


de 18 ani, am acceptat, explicându-mi-se întrucâtva linia Partidului şi dându-mi seama că acest 
Partid luptă pentru interesele clasei muncitoare, din care si eu făceam parte, am fost de acord cu 
cele propuse şi astfel am completat adeziunea” — vezi ibidem, „Autobiografie” din 10 iulie 1950. 
22 Vezi ibidem. Referat de cadre din 10.08.1954, semnat de şeful D.R.M.A.I. Iasi, col. N.V. 
Pandelea si şeful Serviciului Cadre al direcției, lt. maj. Gh. Ciobanu. 

23 Ibidem: Referat de cadre din 26.10.1953, semnat de şeful Serviciului Cadre D.R.M.A.I. Iasi, It. 
maj. Gh. Ciobanu si slt. C. Croitoru. 

24 Ibidem Referat din 20 octombrie 1948, semnat de It. N. Botezatu din D.R.S. Iasi. Acesta este 
referatul de avizare a angajării lui Dumitru Ionescu, încadrat prin Decizia D.G.S.P. nr. 
13110/25.10.1948. 

25 Ibidem: Referat de cadre din 10.08.1954... 

2 Thidem: „Fişă personală”, din 12.09.1980. 

Beneficiază, de asemenea, de o rapidă promovare în funcţie — numit şef de problemă în 
cadrul Biroului 1 la scurtă vreme de la angajare, din ianuarie 1951 i se încredințează 
conducerea Biroului 2 din Secţia I Informaţii Interne, pentru ca, in septembrie același 
an, să fie mutat la conducerea Biroului 7 (Contrainformatii în Miliție) din D.R.S.S. 
laşi”. 

Noua funcţie de conducere deținută de sublocotenentul Ionescu s-a dovedit a 
fi mai mult simbolică, având în vedere faptul că, initial, era singurul lucrător al biroului. 
Cu toate acestea, s-a remarcat drept „un tov. muncitor, cu multă voință şi dragoste de a 
munci”, care simţea „din plin răspunderea ce apasă pe umerii săi”, fiind „frământat de 
faptul că nu a reuşit să cuprindă în întregime munca”7%8. Cu toate acestea, era criticat 
pentru ca ar fi manifestat „indisciplină fata de şefii săi, contrazicandu-se cu aceştia in 
unele probleme, deşi nu avea dreptate”. De asemenea, i se reproşa că ar „lucra 
dezordonat, la întâmplare”, dar şi comportamentul fata de subalterni, „pe care îi 
repezea, fapt ce a făcut să nu fie stimat de aceştia”%. 

Cu unele rezerve, precum cele amintite mai sus, conducerea Regionalei de 
Securitate Iasi a considerat că ofițerul putea fi promovat în continuare si îl numeşte, din 
iulie 1952, la comanda Secţiei Raionale de Securitate Tg. Frumos, acesta fiind şi avansat 
în grad — locotenent, de la 23 august 195230, De-abia aici, locotenentul Ionescu pare să- 
si arate, încă de la început, adevărata măsură a incompetentei. Astfel, într-o evaluare 
ulterioară, se constata faptul că, sub conducerea sa, organele de Securitate din raionul 
Tg. Frumos reuşiseră să fie cotate „printre cele mai slabe” din regiune. Toate 
deficienţele înregistrate — de la slaba calitate a agenturii informative până la lipsa de 
pregătire şi abaterile lucrătorilor operativi — erau atribuite şefului secţiei, care nu ar fi 
reuşit „să antreneze în suficientă măsură colectivul la îndeplinirea sarcinilor, datorită 
lipsei de organizare a muncii şi, în special, a lipsei de tact în munca cu subalternii, care 
au muncit mai mult de frica comandantului, iar atunci cand nu erau controlati, cădeau 
din abateri în abateri, ce duceau la compromiterea lor ca organe de Securitate”*!. 

Aceste aprecieri la adresa locotenentului Ionescu, aparținând conducerii 
Regionalei de Securitate Iaşi, sunt relativ moderate fata de cele oferite de fostul său 
adjunct la comandă, locotenentul Ovidiu Andronache. Acesta, într-o caracterizare 
ulterioară, sublinia slaba pregătire profesională a lui D. Ionescu, ce s-ar fi bazat numai 
„pe cunoştinţele vechi, care nu mai corespund aproape deloc cu munca reală de 
Securitate care se duce în prezent”. Incompetenta fostului său şef ar fi fost evidentă 
încă dinainte de a fi promovat, dar s-ar fi trecut peste acest aspect „datorită spiritului 
«critic» pe care il avea în şedinţele care se ţineau şi pentru care a fost foarte mult 
apreciat de conducerea unităţii [D.R.S. Iaşi — n.m.]”. Locotenentul Andronache acordă 


27 Ibidem: Referat de cadre din 10.08.1954... Este vorba de o promovare în funcţie, având in 
vedere faptul că acesta este un birou independent în cadrul Regionalei, corespondent Direcţiei a 
VII-a din Aparatul Central al D.G.S.S. 

28 Tbidem: Proces verbal din 19 iunie 1952, al Comisiei de selectionare a cadrelor, organizată pe lângă Directia 
Regională a Securității Statului laşi. 

2 Ibidem: Referat de cadre din 10.08.1954... 

50 Thidem: „Fişă personală”, din 12.09.1980. Avansarea in grad a fost efectuată prin Ordinul 
M.A.I. nr. 1935/23.08.1952. 

31 Ibidem: Referat de cadre din 10.08.1954... 

însă un spațiu mult mai larg aprecierilor referitoare la modul în care şeful Raionului de 
Securitate Tg. Frumos isi evalua subordonații si receptivitatii sale la critică”: 

„Are spiritul critic foarte dezvoltat, as putea spune că este chiar mult prea 
dezvoltat, însă, în acelaşi timp, cel autocritic este redus la zero. [...] Foarte tendentios si 
negativist în ceea ce priveşte aprecierea cadrelor din subordine, aceste aprecieri făcându- 
le [...] cu ura [...], crezând că în felul acesta îşi va consolida poziţia de șef. Îi era foarte 
frică că i se va lua locul si, pentru aceasta, căuta să fie cu «vigilenta mărită» atunci cand 
cineva îl critica, pentru ca apoi să ştie ce măsuri să ia asupra sa. [...] Nu are metode de a 
stimula oamenii în muncă, tendentios în aprecierea cadrelor, vânător de greşeli, care nu 
face nimic pentru a le preîntâmpina, ştiind doar să facă referate cu propuneri de 
sancționare, după ce, în prealabil, abaterea era săvârşită. [...] Nu primeşte critica, iar acel 
care şi-a permis «îndrăzneala» să facă acest lucru este după aceea luat la «ochi, 
persecutându-l sub fel de fel de pretexte, care nu sunt plauzibile, dar care până la urmă 
fac să se debaraseze de el, ori prin mutarea respectivului, ori prin scoaterea chiar afară 
din Securitate” %2. 

În mod normal, asemenea „performanţe” ar fi asigurat destituirea ofițerului in 
cauză, sau măcar sancţionarea sa. Locotenentului Ionescu i-au adus o promovare. La 15 
mai 1953, cu prilejul unei ample reorganizări a aparatului M.S.S., D. Ionescu a fost 
mutat la conducerea Secţiei Raionale de Securitate Iaşi (Raionul Central Iasi), funcție 
echivalentă, teoretic, celei deținute anterior, dacă nu avem în vedere importanța mai 
mare a acestei unități raionale**, iar rezultatele acestei mișcări nu s-au lăsat mult 
aşteptate. În mai puţin de jumătate de an, conducerea direcţiei regionale îi contempla 
„tealizările”: rețeaua informativă aflată in legătura subordonatilor era cu totul 
necorespunzătoare, sectoriştii şi ofițerii operativi de la sediul raionului străluceau prin 
abateri şi incompetenta, în timp ce evidenţa operativă a „elementelor dușmănoase” era 
ca si inexistentă. Cu adevărat remarcabilă putea fi considerată însă situația „acţiunilor 
informative” ale secției raionale — din totalul de trei acţiuni informative deschise, două a 
trebuit să fie închise în urma controlului efectuat în 1953, fiind initiate in mod inutil*. 

Locotenentul Ionescu a fost considerat principalul vinovat pentru situația 
creată, motiv pentru care a fost sancționat cu ,,avertisment” de către şeful Regionalei 
Iaşi, în cursul unei şedinţe din 15 ianuarie 1954. Ulterior ofițerul pare să-şi corijeze 
greşelile, dar progresele sale rămân neconvingătoare, trebuind să fie din nou pedepsit, la 
5 ianuarie 1955, pentru „lipsă de exigenta în îndeplinirea sarcinilor ce revin funcţiei ce o 


» 


are”, colonelul Pandele atrăgându-i atenția că era ultimul avertisment pe care-l primea 


32 Ibidem: Caracterizare privitor pe tov. it. Ionescu Dumitru, seful Raionului M.A.I. lași, f.d., alcătuită de It. 
Ovidiu Andronache. Interesant ar fi de ştiut cum a apreciat O. Andronache calităţile fostului său 
şef după 1972, când a ajuns din nou să colaboreze îndeaproape cu Dumitru Ionescu — aflat pe 
atunci la comanda Inspectoratului Judeţean Iași al Ministerului de Interne — după numirea ca şef 
al Serviciului 1 Informaţii Interne din cadrul aceleiaşi unități. 

3 Idem, fond MAI/DMRU, inv. nr. 7358, dosar nr. 61, nenumerotat: Ordinul M.S.S. nr. 
986/15.05.1953. 

34 Idem, fond Cadre, dosar personal Ionescu Dumitru, nenumerotat: Referat de cadre din 
10.08.1954... 

„să lichideze cu lipsurile ce-l mai caracterizează, în caz contrar se vor lua măsurile 
necesare”>>, 

În perioada ulterioară, activitatea ofițerului pare să cunoască o sensibilă 
ameliorare, fiind remarcate, în scurt timp, interesul pe care-l manifesta în „cuprinderea 
sarcinilor”, precum şi „măsurile de îndreptare a muncii cu agentura și evidența 
operativă” adoptate de acesta. A fost extrem de apreciată atitudinea sa fata de instruirea 
subordonatilor, aducându-i-se multe elogii pentru că ar „merge cu ei în teren, le arată 
cum se munceşte practic, iar la sediu, pe baza unui plan, studiază si seminarizeaza 
directiva și ordinele instructive privind munca profesională”3%. Câţiva ani mai târziu, in 
decembrie 1958, Dumitru lonescu continua să fie evaluat în aceeaşi notă, ajungându-se 
până la a fi considerat de It. col. Cleju, locţiitorul şefului Regionalei Iasi pentru operativ, 
drept un conducător de secţie raională „corespunzător pe deplin funcţiei ce o deţine”, 
care „poate fi promovat cu toată încrederea într-o funcție superioară”. Între 
rezultatele efective obţinute de ofițer în perioada anterioară erau enumerate deschiderea 
de acţiuni informative şi operarea de arestări ale unor „deținători de armament, autori 
de manifeste si scrisori anonime cu conţinut duşmănos, precum si alte elemente 
instigatoare, împotriva cărora au fost luate măsuri” 38, 

Principala problemă a lui D. lonescu rămânea, însă, tratamentul acordat 
subordonatilor. Astfel, în noiembrie 1955, a fost sancționat cu „mustrare scrisă” pentru 
injuriile aduse unui subofițer în fata întregului colectiv al secției raionale, conducerea 
Regionalei de Securitate Iasi remarcând, cu acest prilej, faptul că „îi trebuie atrasă în 
mod serios atenția privind atitudinea fata de subalterni, întrucât şi în alte cazuri a 
dovedit că foloseşte un vocabular cam vulgar”. Astfel de abateri puteau fi trecute 
totuşi cu vederea, asta cu atât mai mult cu cât conduita sa în general, atât „la serviciu, 
cât şi în afara serviciului” nu lăsa cu nimic de dorit — un lucru demn de remarcat în anii 
de început ai Securității — ofițerul fiind, de altfel, apreciat şi ulterior pentru comportarea 
sa „ireproşabilă in familie şi societate”%. 


35 Ibidem: „Notă” din 06.01.1955. 

36 Idem, fond MAI/DMRU, inv. nr. 7362, dosar nr. 70, nenumerotat: Caracterizare, din 
17.08.1955, semnată de şef cpt. N. State, şef serviciu Direcţia Cadre M.A.I. si lt.maj. I. 
Alexandru, şef birou în aceeași unitate, anexată la Ordinul M.A.I. nr. 3870/01.08.1955. 

37 Idem, fond Cadre, dosar personal Ionescu Dumitru, nenumetrotat: Foaie de notare pe perioada 
octombrie 1956 - decembrie 1958, semnată de lt.col. loan Cleju. 

38 Idem, fond MAI/DMRU, inv. nr 7370, dosar nr. 17, nenumerotat: Referat de cadre din 
01.12.1958, semnat de şeful DRMAI Iași, col. N. Pandelea si şeful Secţiei Cadre DRMAI Iași, 
cpt. Gh. Ciobanu, anexat ordinului M.A.I. nr. 1005/01.01.1959. 

39 Idem, fond Cadre, dosar personal Ionescu Dumitru, nenumerotat: Referat privind încălcarea 
disciplinei si a politetii militare de către It.maj. Ionescu Dumitru, seful Raionului Central M.A.I. laşi, din 
25.11.1955, semnat de şeful Grupei Inspectii Speciale a DRMAI Iasi, It. Gheorghe Pătru. Vezi si 
rezolutia de pe marginea referatului. 

4 Ibidem: Nota de relații, din 03.01.1967, semnată de inspector prim cadre din Serviciului 1 al 
Direcţiei Cadre M.A.I, mr. Iosif Both. Ar trebui totuşi menționat faptul că nu a existat cu 
adevărat o unanimitate în aprecierea comportamentului ofițerului în afara serviciului. Un punct 
de vedere diferit în această privinţă îi aparţinea locotenentului Andronache, care raporta in 1953: 
„Din punct de vedere moral, cu toate că, în aparenţă, s-ar putea spune că este cel mai cinstit om, 

Rezultatele obţinute în plan profesional îi sunt răsplătite aproape imediat — de 
la 1 august 1955 a fost avansat locotenent-major“!, iar ulterior a fost propus în repetate 
rânduri pentru a urma cursul de pregătire în activitatea informativă desfăşurat în 
U.R.S.S., propunere de la care ofițerul s-a eschivat sub diverse pretexte. La 1 octombrie 
1958 a fost din nou avansat, în gradul de căpitan“?, fiind totodată inclus în rezerva de 
cadre pentru promovarea într-o funcție superioară. După trecerea în rezervă, la sfârşitul 
lunii noiembrie 1958, a căpitanului Pavel Cernichevici, şeful Serviciului 3 Informații 
Interne al Regionalei de Securitate Iasi, D. Ionescu este propus în locul acestuia, 
avandu-i-se in vedere „calitățile personale, pregătirea multilaterală, atitudinea fata de 
muncă şi capacitatea de cuprindere a muncii”, propunere aprobată de conducerea 
ministerului de la 1 ianuarie 1959%. Din august 1959, a fost trimis să urmeze cursul de 
pregătire din U.R.S.S. cu durata de un an, fiind apoi reinstalat la comanda Serviciului 3, 
de la 1 august 1960%. O nouă promovare intervine aproape imediat, fiind numit, la 1 
octombrie 1960, în funcţia de locţiitor al şefului direcției pentru operativ. 

Promovarea bruscă a unui fost şef de secție raională de Securitate până la 
poziţia de locţiitor al şefului unei direcţii regionale nu a fost lipsită de probleme. În 
cazul căpitanului Ionescu, dificultăţile avute în adaptarea la cerințele noii funcţii au fost 
sancţionate prin evaluarea ca satisfăcătoare” a activităţii sale din perioada noiembrie 
1962 — decembrie 1963. Cu această ocazie, i se reprosau „superficialitatea” manifestată 
în coordonarea compartimentelor subordonate, utilizarea unui „ton şi limbaj exagerat” 
fata de subalterni şi slaba calitate a activității informative desfăşurate personal (avea un 
singur informator in propria legătură, şi nici în cazul acestuia „nu a dovedit exigenta 
necesară fata de sine însuși în dirijarea” lui)+. Ulterior, ofițerul pare să se familiarizeze 
tot mai mult cu atribuţiile specifice funcţiei, implicându-se în coordonarea — alternativ — 
a activităţii tuturor unităților raionale de pe cuprinsul regiunii, precum şi a mare parte a 
compartimentelor independente de la sediul central al unităţii, în special a Serviciului 3 
Informaţii Interne. La începutul anului 1967, era însărcinat cu supervizarea Secţiei a 
VIII-a Anchete, Secţiei „C” Eyvidenţă Operativa, Biroului „F” Controlul 
Corespondentei, Biroului Postal Special şi a unităţilor raionale de Securitate Bârlad, 


cate merge pe linie, dat fiind faptul că este şi căsătorit, totuşi abateri de la morală are. Astfel, este 
cunoscut că, în timpul cât a fost la Tg. Frumos, întreținea relaţii cu femei, consuma băuturi 
spirtoase, de multe ori fiind şi în stare de ebrietate chiar în fata ostașilor, precum şi a cadrelor. 
Aici trebuie să mentionez că [pentru] băuturile pe care le consuma, nu plătea nici un ban, plata 
fiind făcută de sectoristul respectiv cu care mergea pe teren, de aceea fiind denumit si 
«pleşcarul” — vezi ¿biden Caracterizare privitor pe tov. It. Ionescu ... 

41 Idem, fond MAI/DMRU, inv. nr. 7362, dosar nr. 70, nenumerotat: Ordinul M.A.I. nr. 
3870/01.08.1955. 

42 Idem, inv. nr. 7367, dosar nr. 18, nenumerotat: Ordinul M.A.I. nr. 2761/01.10.1958. 

% Idem, inv. nr. 7370, dosar nr. 17, nenumerotat: Ordinul M.A.I. nr. 1005/01.01.1959. Vezi si 
referatul de cadre anexat ordinului. 

+ Idem, inv. nr. 7372, dosar nr. 30, nenumerotat: Ordinul M.A.I. nr. 2625/01.08.1960. 

45 Ibidem, Ordinul M.A.I. nr. 2929/01.10.1960. 

46 Idem, fond Cadre, dosar personal Ionescu Dumitru, nenumerotat: Foaie de notare pe intervalul de 
timp de la noiembrie 1962 la decembrie 1963, semnată de şeful DRMAI Iasi, col. Gheorghe Zodian. 

Vaslui, Huşi, Paşcani şi Iasi#’. Se remarca si prin interesul manifestat fata de pregătirea 
profesională şi culturală — a absolvit zece clase medii încă din 1958, susținând în acelaşi 
an şi examenul de maturitate, iar ulterior s-a înscris şi la cursurile „fără frecvenţă” ale 
Facultăţii de Drept din Iasi, coordona învățământul profesional la locul de muncă al 
ofițerilor din cadrul regionalei etc. Aprecierea de care se bucura s-a tradus prin 
evaluarea sa în mod constant prin calificativul „Bine” în cadrul notărilor anuale din 
perioada 1964 — 1967, recompensarea cu premii în bani şi diverse ordine si medalii, 
precum si prin avansările succesive în grad — maior, de la 23 august 196348 şi 
locotenent-colonel, la „excepţional”, de la 23 august 1967%. 

Pe de altă parte, evaluările pozitive ale activităţii lui Dumitru lonescu trebuie 
privite în termeni relativi, avându-se în vedere faptul că rezultatele obținute de direcția 
condusă pe atunci de colonelul Zodian frizau de multe ori ridicolul. Într-un final, după 
numeroase reclamaţii ale ofițerilor regionalei, intervenţii ale organelor locale de partid şi 
erori grosolane — inclusiv de natură politică — comise de lucrătorii operativi ai unității, 
conducerea nou creatului Consiliu al Securității Statului decide că era indicată demiterea 
lui Gheorghe Zodian. Aceasta nu însemna însă nici pe departe că locotenent- 
colonelului Ionescu îi era in mod automat asigurată promovarea la comanda unității. 
Activitatea sa părea să fie apreciată, dar, în acelaşi timp, a fost şi el implicat, ca locţiitor 
la comandă, în toate greşelile comise de organele de Securitate din regiune si acceptase 
modul primitiv, de multe ori, în care acestea înțelegeau să-şi desfăşoare acțiunile 
informative. Intervenţia decisivă în favoarea lui Dumitru Ionescu a aparţinut prim- 
secretarului Comitetului Regional P.C.R. Iasi, cu ocazia unei şedinţe de dezbatere cu 
activul Securităţii a documentelor Plenarei C.C. al P.C.R. din iunie 1967, când a fost 
înfierată incompetenta colonelului Zodian, după cum relata un membru al Colegiului de 
Conducere al C.S.S., prezent la discuţii: 

„Biroul regional de partid a hotărât că acest tov. [Zodian] trebuie schimbat, 
neîntârziat luat de acolo, din funcţia de conducere pe care o ocupă. Ne-a criticat şi pe 
noi că s-a tărăgănat de ani de zile această măsură. 'Tovarăşii au hotărât să supună 
conducerii partidului măsura schimbării lui şi, în același timp, s-au gândit si la 
înlocuitorul lui şi îl propun, au făcut şi referat, pe mr. Ionescu, unul din locţiitori”5. 


+7 Ibidem: Nota de relații, din 03.01.1967 ... Trebuie avut în vedere faptul că, în cadrul unei direcții 
regionale de Securitate, coordonarea activităţii tuturor compartimentelor era împărțită între şeful 
unităţii si locţiitorii săi pentru operativ. Fiecare dintre aceşti ofițeri prelua supervizarea unora 
dintre compartimentele independente de la sediul regionalei — serviciile de Contraspionaj, 
Informaţii Interne etc. — precum si a unei parti dintre unităţile raionale. Modul de repartizare 
astfel a sarcinilor între cei aflați astfel la conducere se schimba o dată la câţiva ani, pentru ca 
fiecare dintre ofițeri să ajungă să cunoască şi să controleze activitatea tuturor compartimentelor 
subordonate. 

48 Idem, fond MAI/DMRU, inv. nr. 7379, dosar nr. 28, nenumerotat: Ordinul M.A.I. nr. 
2413/23.08.1963. 

% Idem, inv. nr. 7386, dosar nr. 15, nenumerotat: Ordinul Preşedintelui C.S.S. nr. 
3600/23.08.1967. 

5% Idem, fond Cadre, dosar personal Zodian Gheorghe, f. 324. Mai multe amănunte referitoare la 
nivelul la care se desfăşura activitatea „informativă” a organelor de Securitate din regiunea Iasi 

„Propunerea” pentru postul de şef al Direcţiei Regionale de Securitate Iaşi, 
venită într-o formă atât de puţin obişnuită, este acceptată, în cele din urmă, de 
conducerea C.S.S., iar lt.col. Ionescu este numit în funcţie de la 15 noiembrie 196751. In 
scurta perioadă rămasă până la desființarea regionalei, ofițerul pare să confirme faptul că 
numirea sa nu a fost o eroare, astfel încât, după reorganizarea administrativă din 1968, 
este încadrat la conducerea organelor de Securitate din nou creatul județ Iasi**, funcție 
în care a fost păstrat până la desfiinţarea inspectoratului, în 1972. În tot acest timp, 
Dumitru Ionescu a fost apreciat pentru „spiritul organizatoric” şi ,,perseverenta în 
executarea ordinelor”, fiind caracterizat drept un ofițer „inteligent, energic, sobru”, cu 
„personalitate şi experiență îndelungată în munca de Securitate”, ale cărui singure 
defecte constau în „nervozitatea” manifestată fata de subordonați, cărora nu li se adresa 
întotdeauna folosind „termeni regulamentari”55. 

Rezultatele obţinute de lt.col. Ionescu au fost răsplătite prin avansarea la 
„excepţional”, în gradul de colonel, de la 6 decembrie 19695, dar și prin multumirile si 
primele consistente acordate prin ordin de preşedintele C.S.S. De asemenea, în mai 
1972, după reunificarea C.S.S. si M.A.I., colonelul Ionescu a fost desemnat la comanda 
nou creatului Inspectorat Judetean Iasi al Ministerului de Interne >. Şi în această funcție, 
ofițerul a fost evidențiat drept un lucrător „inteligent, matur şi serios, bun organizator, 
hotărât şi ferm, cu putere de analiză, de sinteză si discernământ politic”56, care a obţinut 
în mod constant calificativul „foarte bine” în toate notările de serviciu din perioada 
1973 — 1978. A fost deosebit de apreciat pentru contribuţia avută la desfăşurarea unor 
acțiuni ale Departamentului de Informaţii Externe, soldate cu „recrutarea de surse 
informative din rândul cetăţenilor străini, scoaterea de informatori în exterior cu sarcini 
specifice muncii de informaţii externe, obținerea de documentatii tehnico-stiintifice utile 
economiei naționale”, fapt pentru care i-au fost adresate, în repetate rânduri, mulțumiri 
oficiale. 

Cea mai importantă caracteristică a activității ofițerului din întreaga perioadă în 
care a deţinut comanda aparatului de Securitate din regiunea, apoi judeţul Iasi, o 
reprezintă însă efortul permanent al acestuia de a se conforma întru totul standardelor 
mereu schimbătoare, stabilite pentru funcţia pe care o ocupa, în ceea ce privește 
pregătirea culturală şi politică. Incepând din anii '70, simpla abilitate în activitatea 


pot fi regăsite în cadrul documentului Notă cu privire la unele neajunsuri constatate în activitatea 
organelor M.A.I. din regiune, întocmit de Comitetul Regional Iasi al P.C.R. — vezi sbidem, ff. 2 — 12. 
51 Idem, fond MAI/DMRU, inv. nr. 7386, dosar nr. 19, nenumerotat: Ordinul Preşedintelui 
C.S.S. nr. 3911/15.11.1967. 

52 Vezi Fl. Dobre (coord), op. cit, vol. II (1967 — 1989), pp. 56 — 57: Ordinul Preşedintelui C.S.S. 
nr. 1553/18.02.1968 

55 ACNSAS, fond Cadre, dosar personal Ionescu Dumitru, nenumerotat: Referat de cadre din 
15.04.1972, semnat de şeful Direcţiei Personal si Învăţământ a CSS, gen.mr. Iulian Vlad. 

54 Idem, inv. nr. 7391, dosar nr. 12, nenumerotat: Ordinul Preşedintelui C.S.S. nr. 
2297/06.12.1969. 

55 Idem, inv. nr. 7397, dosar nr. 23, nenumerotat: Ordinul M.I. nr. 1664/08.05.1972. 

56 Idem, fond Cadre, dosar personal Ionescu Dumitru, nenumerotat: Referat de cadre din 
09.01.1974, semnat de şeful Direcţiei Cadre si Învăţământ MI, col. Vasile Moise. 

57 Ibidem. Nota din 03.01.1978, semnată de prim-adjunctul M.I., gen.col. Nicolae Doicaru. 

informativă a şefilor de unităţi și capacitatea de a-şi coordona subordonații nu mai erau 
suficiente pentru a le asigura păstrarea posturilor, fiind necesar să dovedească si 
preocupare pentru continua perfecționare. lar colonelul Ionescu pare să fi dorit foarte 
mult să-şi păstreze poziţia dobândită atât de anevoios, vechea lui „frică că |sic!] i se va 
lua locul” fiind încă foarte vie, astfel încât, după 1968, a intrat într-o permanentă cursă 
pentru a obţine toate atestatele de pregătire cerute de conducerea ministerului sau a 
partidului. A cerut Partidul ca lucrătorii de Securitate să-şi îmbunătățească pregătirea 
culturală? Dumitru Ionescu nu se mulţumeşte cu absolvirea liceului, ci urmează 
cursurile Facultăţii de Drept, terminate în 1969 prin promovarea examenului de stat, 
apoi, până în 1976, studiile postuniversitare de drept internaţional public. A cerut apoi 
Partidul ca ofiţerii Securității să nu se mulțumească numai cu pregătirea culturală, ci să 
pună accent şi pe cea politică, pentru că ei sunt doar „activişti de partid care lucrează 
într-un domeniu special” şi trebuie să înțeleagă şi să cunoască politica Partidului? 
Colonelul Ionescu a absolvit în 1977 Universitatea Politică şi de Conducere**. S-a cerut 
o bună pregătire militară a ofițerilor de Securitate şi mai ales a cadrelor de conducere? 
D. lonescu participă la toate cursurile de pregătire în domeniu organizate de minister şi 
excelează la toate probele de tir şi pregătire militară. S-a cerut ca ofițerii de Securitate să 
obţină carnet de conducere? Colonelul Ionescu obţine carnet de conducere la 
categoriile „B”, „C” şi ,,E”. A cerut conducerea ministerului ca ofițerii de Securitate să 
ştie să înoate? Colonelul Ionescu nu ştia încă să înoate in 1968, dar până in 1973 învaţă 
si asta, la vârsta de peste 40 de ani! Numai în privința cunoaşterii limbilor străine 
ofițerul pare să aibă mai puţin succes, rămânând doar cu rudimentele de rusă învățate 
pentru cursul de pregătire din U.R.S.S. 

Desigur, cazul şefului Inspectoratului Judeţean Iaşi nu este singular în aparatul 
de Securitate de atunci, iar zelul arătat de toţi şefii de unităţi locale şi centrale pentru a 
dobândi cât mai multe atestate de pregătire nu făcea decât să ilustreze acerba 
concurență din interiorul sistemului pentru ocuparea și menţinerea în funcții „de 
răspundere”, dar şi presiunea sub care se aflau toți aceşti potentati din partea conducerii 
partidului şi a cerințelor ei mereu schimbătoare. Nu toți reușeau să facă fata, dar nu 
acesta era cazul colonelului lonescu, ce părea a fi, la sfârşitul anului 1978, conducătorul 
de unitate perfect, după toate standardele stabilite în acea vreme. 

Din păcate pentru el, partidul a considerat că după atingerea perfecțiunii nu 
putea interveni decât rutina. În contextul schimbării generale a cadrelor de conducere 
din aparatul central şi local al Ministerului de Interne, în toamna anului 1979, 
Secretariatul C.C. al P.C.R. hotărăște destituirea din funcție a şefului Inspectoratului 
Judetean Iasi, sub unicul motiv că ar avea „19 ani vechime în funcția actuală”. 


55 Ibidem Referat de cadre din 05.10.1979, semnat de şeful Direcţiei Cadre si Învăţământ, gen. 
mr. Gheorghe Florea şi şeful Serviciului 1 al direcţiei, col. Iosif Bocse. 

59 FI. Dobre (coord.), op.cit, vol. II (1967 — 1989), p. 224: Nota a Comisiei CC al PCR pentru 
problemele de cadre de partid si de stat, înaintată Secretariatului CC al PCR, cu propuneri privind eliberări si 
numiri în functii la Ministerul de Interne, din 4 septembrie 1979. Motivarea lacunară a hotărârii 
Secretariatului ar putea să ascundă alte rațiuni ale destituirii ofițerului. Ar trebui avut în vedere şi 
faptul că prim-secretarul P.C.R. din judeţul Iasi, Ion Iliescu, a fost destituit în cursul aceluiași an, 
iar colonelul Ionescu s-ar putea să fi făcut imprudenta să întrețină o relație mult prea apropiată 
de acesta. 

Conducerea ministerului se grăbeşte să pună în practică hotărârea partidului, astfel încât, 
la 15 septembrie 1979, colonelul Ionescu este demis şi pus la dispoziția M.I.%, pentru 
ca, de la 1 decembrie acelaşi an, să fie numit locţiitor al șefului Securităţii Judeţului 
Bacău, o poziţie sensibil inferioară celei deținute anterior. 

Mutat din oraşul laşi după o perioadă neobișnuit de lungă de stabilitate în 
funcţie, colonelul Ionescu pare să nu fie descurajat initial de măsura adoptată împotriva 
sa, căutând să se facă remarcat prin participarea directă la activitatea informativă. 
Conform şefului Securităţii Bacău de atunci, colonelul Ion Lazăr, ofițerul s-ar fi implicat 
„în cele mai complexe cazuri, participând nemijlocit la întâlniri cu reţeaua informativă, 
la folosirea unor mijloace speciale de muncă, la realizarea unor combinaţii, care au 
permis elucidarea unor acţiuni importante”. Ca urmare a „intervenţiei directe” a lui D. 
Ionescu şi a îndrumării acordate de acesta, s-ar fi obținut rezultate „importante” în 
problemele „legionară, nationalisti-iredentisti, culte-secte”. Se remarca totodată interesul 
său pentru activitatea informativă din mediul rural, în decurs de un an el executând 
„control şi sprijin” la „peste 50% din posturile de Miliție din judeţ”. Ca urmare, se 
propunea să i se acorde calificativul „foarte bine” pentru anul 1980, propunere respinsă 
de conducerea D.S.S., care il apreciază numai cu „Bine? si îi recomandă să-și 
îmbunătăţească performanțele în „problema legionară, nationalisti-iredentisti, culte- 
secte”, adică exact în domeniile în care şeful Securităţii Bacău apreciase anterior că ar fi 
excelat®. 

Un semnal mai clar decât acesta nici că putea primi fostul şef al Regionalei de 
Securitate laşi — Partidul nu mai avea nevoie de serviciile lui, dar încă nu găsea motive 
suficient de bune pentru a-l trece în rezervă. Înţelegând mesajul, colonelul Ionescu 
decide să facă din proprie inițiativă un serviciu conducerii ministerului și solicită 
trecerea în rezervă, din motive medicale. Cererea i-a fost imediat acceptată şi fostul şef 
al Regionalei de Securitate Iaşi a părăsit rândurile cadrelor active de la 20 iunie 198163. 

Cariera lui Dumitru lonescu este, în bună măsură, tipică pentru şefii unităților 
din aparatul teritorial al Securităţii din perioada ulterioară anului 1968, o notă aparte a 
acesteia fiind dată de durata ieşită din comun a stabilităţii sale în cadrul aceleiași direcții 
— practic, din 1953 până în 1979, ofiţerul şi-a desfăşurat necontenit activitatea în același 
Oraş. Ar mai putea fi menţionat faptul că acest ofițer a reuşit să câştige şi un renume în 
rândul cadrelor de Securitate — i se spunea Ionescu „Gură de Aur” — dar acesta nu se 
datora talentelor sale deosebite în munca informativă sau harului oratoric manifestat la 
şedinţele de partid, ci modului aparte în care-și refăcuse dantura“. 


60 ACNSAS, fond MAI/DMRU, inv. nr. 7412, dosar nr. 6, nenumerotat: Ordinul M.I. nr. 
11/1326/15.09.1979. 

61 Idem, dosar nr. 9, nenumerotat: Ordinul M.I. nr. 11/5174/01.12.1979. 

62 Idem, fond Cadre, dosar personal Ionescu Dumitru, nenumerotat: Notarea de serviciu pe 
perioada de la 1 ianuarie 1980 până la 31 decembrie 1980, din 20.01.1981, alcătuită de şeful 
Securităţii Judeţene Bacău, col. Lazăr Ion. 

6% Idem, fond MAI/DMRU, inv. nr. 7418, dosar nt. 6, nenumerotat: Decretul prezidenţial nr. 
133/20.06.1981. 

64 Ochii şi urechile poporului. Convorbiri cu generalul Nicolae Plesita, Bucuresti, Ed. Ianus Inf S.R.L., 
2001, p. 230. 

Andrei D. Simion (n. 1 ianuarie 1922, comuna Cehul Silvaniei, regiunea 
Maramureş, fiul unui lăcătuș mecanic, naționalitatea — română, studii — şase clase 
primare, trei profesionale şi cursul de pregătire cu durata de un an din U.R.S.S., profesia 
de bază — strungar), şef al Direcţiei Regionale de Securitate Baia Mare (Maramures) în perioada 
1958 — 1962. 

Andrei Simion a terminat şase clase primare în cursul anului 1936, pentru a se 
angaja ulterior la Ploieşti, la diverse ateliere particulare, unde a lucrat până în cursul 
anului 1941. În aceeaşi perioadă, a urmat cursurile unei școli profesionale cu durata de 
trei ani şi s-a calificat în meseria de strungar. Din 1941, s-a angajat pentru a-şi practica 
meseria la Uzinele ,,Concordia” din Ploieşti, unde a rămas până în cursul anului 194765. 

Apropierea lui A. Simion de diverse structuri profesionale sau politice 
controlate de P.C.R. a început imediat ulterior lui 23 august 1944, când s-a încadrat în 
sindicatul existent la nivelul Uzinelor „Concordia”. Din 1945, a fost primit în rândul 
membrilor P.C.R. şi s-a remarcat pentru „modul cum s-a achitat de sarcinile care i-au 
revenit”, motiv pentru care s-a decis cooptarea sa în structurile de conducere ale 
organizaţiei judeţene P.C.R. Prahova. Astfel, din 1947, a fost „scos din producţie” si 
numit activist în cadrul Secţiei Organizatorice a Comitetului Judeţului Prahova al 
partidului, unde a lucrat până în cursul lunii martie 1950. Cu ocazia verificării 
membrilor de partid din 1949, a fost numit secretar, apoi preşedinte al unei subcomisii 
de verificare. Din martie 1950, a fost promovat referent al Comisiei Centrale de 
Verificare din cadrul C.C. al P.M.R. În toată activitatea desfășurată până în acest punct, 
a fost apreciat pentru modul în care s-a „achitat de sarcinile care i-au fost încredințate”, 
motiv pentru care a fost si decorat, la 1 mai 1950, cu „Medalia Muncii”. 

Participarea la comisiile de verificare a membrilor de partid reprezenta si o 
bună pregătire pentru recrutarea în Securitate. Cum Andrei Simion se făcuse chiar 
remarcat în domeniu, încadrarea sa în organele de represiune a fost o urmare firească a 
eforturilor depuse pentru demascarea „elementelor dușmănoase” strecurate în rândurile 
partidului şi s-a produs din iunie 1950, când a fost angajat cu gradul de locotenent 
major şi funcția de secretar 1 al Secţiei Secretariat din Direcţia a V-a Contrainformatii in 
Armată a D.G.S.P. (unitate recent constituită în urma transferării Serviciului de 
Contrainformatii al Armatei la Securitate). Aproape imediat ulterior, a fost promovat la 
comanda secţiei mai sus amintite“. 

In prima funcţie de conducere deținută în aparatul de Securitate, A. Simion 
pare să fi „corespuns destul de bine”, fiind evidenţiat drept „un tovarăș principial, 
modest şi perseverent în executarea ordinelor date de conducere”. A fost, de 
asemenea, remarcat interesul său fata de „rezolvarea sarcinilor profesionale”, precum si 


65 ANIC, fond CC al PCR, Secţia Cancelarie — Dosare Anexă, dosar nr. 88/1959, f. 48: Referat de 
cadre privind pe locotenent-colonel Simion [Dezideriu] Andrei, din 3 ianuarie 1959, semnat de Szilaghi 
Ion, șef sector în Secţia Cadre a C.C. al P.M.R. 

66 Thidem. 

67 Thidem. 

68 ACNSAS, fond MAI/DMRU, inv. nr. 7360, dosar nr. 63, nenumerotat: Caracterizare asupra opt. 
Simion Andrei, seful Serviciului 3, Direcţia a V-a, f.d., semnată de şeful direcţiei, col. Grigore Naum, 
anexată Ordinului M.A.I. nr. 3135/01.07.1954. 

ajutorul acordat celorlalți „subordonați în pregătirea lor”. Pentru aceste motive, a fost 
„ales” secretar al organizaţiei de bază a P.M.R. de la nivelul direcției şi pregătit pentru 
transferarea în activitatea informativă, prin trimiterea sa la un curs de perfecționare în 
perioada mai — iulie 19526. La finalizarea cursului, a fost avansat în gradul de căpitan — 
la 25 iulie 19527 - şi a revenit la comanda Secţiei Secretariat din Direcţia a V-a a 
D.G.S.S. pentru ca, la sfârșitul lunii noiembrie 1952, să fie trimis la cursurile de 
specializare din U.R.S.S., cu durata de un an. În decembrie 1953, după reîntoarcerea în 
tara, a fost numit in prima sa funcție de conducere din sectorul operativ — şef al 
Serviciului 3 din Aparatul Central al Direcţiei de Contrainformatii în Armată”. 

La conducerea Serviciului 3, căpitanul Simion a fost apreciat pentru că s-ar fi 
străduit „permanent pentru a executa ordinele date” şi pentru că „adânceşte 
problemele, în special în munca de control pe care o efectuează în cele două regiuni 
militare”. De asemenea, era privită aprobator exigenta „faţă de lipsuri” a ofițerului, 
acesta fiind autorul unor propuneri „care s-au aprobat prin scoaterea din cadrele M.A.I. 
a unor elemente care nu muncesc”. Pe de altă parte, în activitatea sa continuau să se 
înregistreze şi numeroase neajunsuri, după cum aprecia şeful Direcţiei a V-a de atunci, 
colonelul Naum: 

„Deseori se plânge de faptul că ofițerii din subordine nu-i execută ordinele sau 
că sunt incapabili şi că nu corespund funcţiei ce li s-a încredinţat. Când dă de greutăți 
profesionale, uneori se văicăreşte şi, din lipsă de experienţă, nu ştie cum să se mai 
descurce. Are o deosebită înclinaţie spre lucrările de birou şi încă nu a reuşit să-şi 
formeze un caracter ferm, combativ, capabil să treacă peste toate greutăţile muncii” 72. 

Toate acestea nu au constituit un impediment în promovarea lui Andrei 
Simion, care, de la 1 iulie 1954, a fost numit în funcția locţiitor (cu delegaţie) al şefului 
Direcţiei de Contrainformatii în Armata’>, fiind ulterior avansat şi în gradul de maior. 
Probabil pentru a fi încurajat în viitoarea sa activitate la conducerea direcției, este şi 
decorat, la 23 august 1954, cu medalia „Pentru servicii deosebite aduse în apărarea 
orânduirii de stat”. 

În funcția de locţiitor al şefului Direcţiei a V-a, maiorul Simion pare să fi 
justificat creditul acordat la numirea într-o poziție de comandă de primă importanţă în 
cadrul aparatului de Securitate. Astfel, potrivit evaluărilor ulterioare, ofițerul s-ar fi 
preocupat constant de „pregătirea sa”, reuşind să cunoască ordinele ce reglementau 
activitatea informativă şi să contribuie la aplicarea lor. De asemenea, i s-a atribuit un 
„aport serios” la „depistarea unei organizaţii contrarevolutionare care activa de mai 
multi ani”, în 1955 — 1956, motiv pentru care a fost avansat în gradul de locotenent- 


69 ANIC, fond CC al PCR, Secţia Cancelarie — Dosare Anexă, dosar nr. 88/1959, f. 48: Referat de 
cadre. .., din 3 ianuarie 1959. 

70 ACNSAS, fond MAI/DMRU, inv. nr 7353, dosar nr. 16, nenumerotat: Decizia D.G.S.S. nr. 
1947/25.07.1952. 

71 ANIC, fond CC al PCR, Secţia Cancelarie — Dosare Anexă, dosar nr. 88/1959, f. 48: Referat de 
cadre. .., din 3 ianuarie 1959. 

72 ACNSAS, fond MAI/DMRU, inv. nr. 7360, dosar nr. 63, nenumerotat: Caracterizare asupra opt. 
Simion Andrei... 

75 Ibidem, Ordinul M.A.I. nr. 3135/01.07.1954. 

colonel, la ,,exceptional”, de la 1 iulie 195674, şi decorat cu ordinul „Steaua R.P.R.”, 
clasa a Il-a. Pentru activitatea depusă, A. Simion era apreciat de organele de partid drept 
„un tovarăș cu putere de muncă, perseverent si cu simț de răspundere”, care se bucura 
„de autoritate în fata subalternilor”. Singurele „lipsuri” care i se atribuiau se refereau la 
lipsa sa de preocupare pentru pregătirea „politică şi culturală”, precum și neacordarea 
unui „sprijin” corespunzător serviciilor de contrainformaţii din Aparatul Exterior al 
direcției”. 

Rezultatele obținute, în special în perioada 1955 — 1956, l-au adus pe A. Simion 
în atenția conducerii ministerului pentru a i se încredința propria comandă a unei unități 
din aparatul central sau regional al Securității. Ocazia pentru o astfel de promovare a 
reprezentat-o înlăturarea maiorului Fugen Dascăl din funcția de șef al Regionalei de 
Securitate Baia Mare (redenumită Maramureş, din 1961), la începutul lunii noiembrie 
1958. O alegere potrivită pentru a-l înlocui pe acesta a fost considerat atunci 
locotenent-colonelul A. Simion, a cărui experiență putea să ajute la înlăturarea gravelor 
probleme înregistrate în activitatea regionalei de Securitate menţionate. In consecință, 
ofiţerul a fost mutat în regiunea sa natală si numit la conducerea direcției de Securitate 
locale de la data de 1 noiembrie 1958%. 

Numirea la conducerea unei regionale de Securitate nu reprezenta o adevărată 
promovare ofițer, cât o încercare, pentru a se vedea capacitatea sa de a comanda o mare 
unitate autonomă. În măsura în care ar fi reuşit să facă fata situației existente la fata 
locului, exista posibilitatea unor promovari ulterioare a locotenent-colonelului Simion, 
cazul generalului Negrea fiind cel mai graitor, în acest sens. Problema a fost că nu a 
reuşit. Astfel, inițial, Andrei Simion a părut să câştige aprecierea conducerii ministerului 
şi a organelor de partid, care îl evaluau ca pe un ofițer care ar obține „rezultate bune în 
muncă”. Din acest motiv a fost propus si acceptat ca membru supleant al Biroului 
Comitetului Regional P.M.R. Baia Mare la scurtă vreme de la numirea sa în funcție”. În 
perioada următoare, însă, nemulțumirea conducerii M.A.I. fata de rezultatele acestuia si 
abaterile subordonatilor săi a început să devină tot mai manifestă, totul culminând cu 
apostrofarea ofițerului, în cadrul unei şedinţe de bilanț din 1961, de către ministrul 
Drăghici, într-o manieră cu nimic diferită de cea utilizată cu câţiva ani mai înainte fata 
de maiorul Dascăl: 

„Al. Drăghici [către lt.col. Simion]: — Cum munciti dvs. acolo? Vă luaţi dupa tot 
ce auziti. Vă poartă lucrătorii de nas cum vor ei. Credeţi tot ce vă spun ei şi veniţi apoi 
să ne dati fel de fel de brasoave aici. Comandant de Securitate, nu este în stare să 
coordoneze aceste două probleme [de Securitate şi de Miliție]. Nu aveţi decât să va 
faceți un program, un grafic. Ce, trebuie să veniţi la mine să vă atanjez eu lucrurile?”78 


74 Idem, inv. nr. 7363, dosar nr. 58, nenumerotat: Ordinul M.A.I. nr. 3418/01.07.1956. 

75 ANIC, fond CC al PCR, Secţia Cancelarie — Dosare Anexă, dosar nr. 88/1959, f. 49: Referat de 
cadre. .., din 3 ianuarie 1959. 

76 ACNSAS, fond MAI/DMRU, inv. nr. 7367, dosar nr. 20. nenumerotat: Ordinul M.A.I. nr. 
2933/01.11.1958. 

77 ANIC, fond CC al PCR, Secţia Cancelarie — Dosare Anexă, dosar nr. 88/1959, f. 49: Referat de 
cadre. .., din 3 ianuarie 1959. 

78 ACNSAS, fond Documentar, dosar nr. 13 263, f. 83: Stenograma ședinței ce a avut loc în ziua de 20 
septembrie 1961 la M.A.I. 

Ulterior, au fost înregistrate probleme tot mai grave legate de abaterile 
disciplinare şi chiar infracțiunile comise de unii dintre subordonații sai”, ceea ce a 
determinat conducerea ministerului să ia tot mai în serios în considerare oportunitatea 
demiterii din funcţia deţinută a lui Andrei Simion, la nici patru ani de la instalarea sa la 
comanda Regionalei Maramures. Oficializarea intentiilor ministerului a survenit la 30 
septembrie 1962, când ofițerul a fost destituit si pus la dispoziția Direcţiei Cadre a 
M.A.I.%, pentru ca ulterior să se decidă păstrarea sa în funcția de locţiitor pentru 
operativ al şefului aceleiaşi direcțiis!. 

Acesta a reprezentat finalul carierei locotenent-colonelului Simion, care a 
decedat la 1 iunie 1963, la vârsta de 41 de ani. Probabil din considerente care țineau de 
necesitatea majorării pensiei primite de urmași, conducerea ministerului a decis ulterior 
avansarea sa în gradul de colonel, de la data decesului®?. 

Constantin N. Marin (n. 5 martie 1927, Bucureşti, fiul unui muncitor 
strungar, naționalitatea — română, studii — medii şi cursul de perfecționare cu durata de 
un an din U.R.S.S., profesia de bază — electrician), şef al Direcției Regionale de Securitate 
Maramureş în perioada 1962 — 1968. 

Constantin Marin a absolvit şapte clase primare in Bucuresti, în cursul anului 
1941, pentru a se înscrie apoi la cursurile şcolii de elevi meseriași de pe lângă C.F.R. 
Griviţa. La absolvirea şcolii, în 1945, s-a calificat în meseria de electrician angajându-se 
ulterior la uzina termoelectrică ce funcționa pe lângă C.F.R. Griviţa, unde a lucrat pana 
la începutul anului 194683. Cariera sa profesională s-a încheiat însă rapid, C. Marin 
apropiindu-se de timpuriu de organizaţiile patronate de P.C.R. Astfel, din octombrie 
1944, s-a înscris în U.T.C., urmând apoi un curs politic, la terminarea căruia este ,,ales” 
în Comitetul U.T.C. al şcolii de elevi meseriași, al cărei cursant era. Din noiembrie 1945, 
a fost primit în rândul membrilor de partid, luând „parte activă” la acţiunile organizate 
de noua putere politică. Răsplata pentru „avântul revoluționar” dovedit de recent 
calificatul electrician a venit aproape imediat — în ianuarie 1946, a fost „scos din 
producţie” şi numit pedagog la Şcoala 40 C.F.R. şi instructor al organizației de tineret 
de la nivelul şcolii. 

Participarea lui Constantin Marin la activităţile productive propriu-zise s-a 
desfăşurat ulterior numai cu un caracter voluntar, în cadrul campaniilor organizate de 
partid în ţară sau străinătate. Astfel, de la jumătatea anului 1946, a fost promovat activist 
al Secţiei Organizatorice a Comitetului Central al Tineretului Progresist, de unde este 


79 Vezi idem, dosar nr. 13 260, f. 6 — 9: Stenograma ședinței din ziua de 12 februarie 1962, ce a avut loc 
la Baia Mare. 

50 Idem, fond MAI/DMRU, inv. nr. 7377, dosar nr. 32, nenumerotat: Ordinul M.A.I. nr. 
K/5322/30.09.1962. 

81 Idem, dosar nr. 33, nenumerotat: Ordinul M.A.I. nr. K/5425/01.10.1962. 

82 Idem, inv. nr. 7379, dosar nr. 25, nenumerotat: Ordinul M.A.I. nr. 2182/06.08.1963. Desi 
ordinul este datat 6 august 1963, în cadrul său se menţionează expres faptul că avansarea in grad 
se face cu data menţionată în text. 

83 ANIC, fond CC al PCR, Secţia Cancelarie — Dosare Anexă, dosar nr. 92/1963, vol. 1, f. 21: 
Referat de cadre privind pe Marin N. Constantin, din 11.08.1962, semnat de Ioan Gal şi Ion Negreanu, 
instructori la Secţia Cadre a C.C. al P.M.R. şi Ioan Bot, instructor în Grupul de Instructori 
pentru Controlul Muncii de Partid în M.F.A. — M.A.I. 

mutat ulterior la Secţia Reconstrucţie a aceleiași structuri. În această din urmă calitate, a 
fost trimis, în cursul aceluiaşi an, împreună cu Brigada „Filimon Sirbu”, pentru a 
participa la munca de reconstrucție din lugoslavia. La întoarcerea în tara, 1 s-a 
încredinţat funcția de responsabil administrativ, apoi de comandant al Brigăzii „Vasile 
Roaită”, mergând împreună cu aceasta pe şantierul de la Roşiorii de Vede. Apropierea 
de munca de şantier s-a dovedit însă nocivă pentru viitorul ofiţer de Securitate, nevoit 
să se întoarcă, din martie 1947, după câteva luni de concediu medical, la calitatea de 
pedagog al Şcolii C.F.R. nr. 40 din Bucureşti, unde a fost ales şi membru, apoi secretar 
al Biroului organizaţiei de bază P.C.R.*. 

Încadrarea lui C. Marin în aparatul de represiune al regimului a avut loc de la 1 
august 1949, când, după absolvirea unui curs de pregătire cu durata de șase luni, a fost 
angajat în funcția de anchetator, cu gradul de plutonier major şef, la Direcţia a V-a 
Cercetări Penale a nou infiintatei Direcţii Generale a Securității Poporului. Ulterior, s- 
a temarcat prin „rezultatele obţinute în muncă” şi contribuţia la „demascarea activității 
unor elemente contrarevoluţionare”, astfel încât a fost trecut în corpul ofițerilor, din 
1950, promovat în funcţia de şef birou şi avansat până la gradul de locotenent-major. 
După constituirea Ministerului Securităţii Statului, Constantin Marin a fost promovat 
încă o dată, fiind încadrat, de la 1 mai 1953, drept locţiitor al şefului Serviciului 3 
Politico — Subversive din Direcţia a VI-a Anchete a M.S.S.*°. 

In perioada ulterioară, lt.maj. Marin a continuat să se bucure de aprecierea 
conducerii ministerului, care s-a concretizat prin avansarea sa în grad la ,,exceptional” — 
căpitan, de la 15 august 1954% - fiind apoi trimis, din 1955, la cursul de specializare din 
U.R.S.S., cu durata de un an. De asemenea, pasiunea dezvoltată anterior încadrării sale 
în Securitate pentru activismul politic și-a putut găsi un domeniu de manifestare şi în 
cadrul organelor de represiune, îndeplinind timp de mai mulți ani funcția de membru al 
Biroului organizaţiei de bază P.M.R. de la nivelul Direcţiei de Anchete, pentru ca, din 
1955, să fie „ales” pentru şapte ani la rând secretar al biroului aceleiaşi organizații de 
bază, iar din 1959 — membru al Biroului Comitetului de partid al M.A.I. Toate acestea 
veneau ca o răsplată pentru „comportarea sa”, „rezultatele obţinute în muncă”, precum 
si pentru „principialitatea şi justa orientare” pe care le-ar fi dovedit’. 

Începând din 1958, „meritele? demonstrate căpitanul Marin încep să capete o 
recunoaştere oficială şi pe plan profesional. De la 1 septembrie 1958 a fost avansat în 
gradul de maior&, pentru ca de la 1 mai 1959, să fie promovat şef al Serviciului 3 al 


54 Thidem. 

85 ACNSAS, fond MAI/DMRU, inv. nr. 7347, dosar nr. 7, f. 88: Decizia D.G.S.P. nr. 
7480/25.07.1949 şi ibidem, f. 104: Decizia D.G.S.P. nr. 7530/27.07.1949. Unul din colegii lui 
Constantin Marin de la cursul de pregătire mai sus menţionat, încadrat apoi în Securitate 
concomitent cu el, a fost mult mai celebrul Gheorghe Enoiu. 

86 Tdem, inv. nr. 7358, dosar nr. 60, nenumerotat: Ordinul M.S.S. nr. 825/01.05.1953. 

87 Idem, inv. nr. 7360, dosar nr. 68, nenumerotat: Ordinul M.A.I. nr. 3618/15.08.1954. 

88 ANIC, fond CC al PCR, Secţia Cancelarie — Dosare Anexă, dosar nr. 92/1963, vol. 1, ff. 21 — 
22: Referat de cadre..., din 11.08.1962. 

89 ACNSAS, fond MAI/DMRU, inv. nr. 7367, dosar nr. 15, nenumerotat: Ordinul M.A.I. nr. 
2433/01.09.1958. 

Direcţiei a VIII-a Anchete a M.A.I.” Activitatea ofițerului a rămas la fel de apreciată 
pentru „hotărârea, perseverenta şi curajul” arătate în demascarea activităţii „elementelor 
dușmănoase”, fiind considerat, totodată, drept un lucrător „bine pregătit, capabil şi cu 
putere de muncă”. I se remarca, de asemenea, „competenţa” manifestată în conducerea 
serviciului 3, precum şi interesul manifestat în perfecționarea pregătirii politice şi 
culturale, fapt demonstrat prin absolvirea studiilor medii — în 1961 — şi a Universității 
serale de Marxism — Leninism. Singurele „lipsuri” care i se reproşau constau „rigiditatea 
şi lipsa de tact” arătate în relațiile cu subalternii, obișnuita ,,deficienta” a tuturor șefilor 
din Securitate®'. Concluzia la toate aprecierile elogioase exprimate la adresa activității 
sale era destul de limpede: se impunea promovarea sa într-o funcție de conducere de o 
mai mare importanță. 

O oportunitate în acest sens a apărut în toamna anului 1962, când s-a impus 
înlocuirea șefului Regionalei de Securitate Maramureş. Opţiunea conducerii ministerului 
pentru un ofițer provenit din sectorul anchete al Securităţii era mai putin obişnuită în 
acea perioadă, când au fost promovate mai ales lucrătorii cu experiență în sectorul 
informativ, dar nici pe departe ieşită din comun. Anchetatorii organelor de represiune 
au reprezentat o importantă sursă de cadre de conducere în interiorul sistemului până în 
1989, datorită modului special în care ştiuseră să-şi dovedească ataşamentul fata de 
regim, dar şi a strânsei legături existente între acest domeniu şi cel informativ. 
Propunerea lui Constantin Marin la conducerea Regionalei de Securitate Maramureş a 
fost acceptată astfel fără obiecţii de Secţia Cadre a C.C. al P.M.R?, precum si de 
Secretariatul Comitetului Central, iar ofițerul a preluat comanda unităţii de la 1 
octombrie 1962%. 

În exercitarea conducerii organelor de represiune din regiunea Maramureş, 
maiorul Marin pare să reuşească acolo unde predecesorii săi au eşuat şi să ridice nivelul 
activităţii informative a subordonatilor, imbunatatind, totodată, situația disciplinară de la 
nivelul unităţii. Pentru aceste rezultate, a fost avansat succesiv în grad, în perioada 
următoare — locotenent-colonel, de la 23 august 196394 şi colonel, la ,,exceptional”, din 
data de 23 august 1966% - şi menţinut în funcție până la desființarea regionalei, la 18 
februarie 1968. A beneficiat, de asemenea, de decorarea cu ordine si medalii, prime în 
bani şi nu s-au găsit menţiuni referitoare la apariția unor evenimente deosebite, care să-l 
fi adus pe ofițer într-o ipostază negativă in fata conducerii ministerului. 

În aceste condiţii, pare greu explicabilă decizia adoptată de Consiliul Securităţii 
Statului de a nu-l menţine pe colonelul Marin la conducerea nou creatului Inspectorat 
Judeţean de Securitate Maramureş, în primăvara anului 1968. Astfel, după desființarea 
Regionalei Maramures, Constantin Marin a fost pus la dispoziţia C.S.S., de la 1 aprilie 


% Idem, inv. nr. 7370, dosar nr. 25, nenumerotat: Ordinul M.A.I. nr. 1854/01.05.1959. 

9 ANIC, fond CC al PCR, Secţia Cancelarie — Dosare Anexă, dosar nr. 92/1963, vol. 1, f. 22: 
Referat de cadre..., din 11.08.1962. 

92 Vezi cbidem, f. 22. 

3 ACNSAS, fond MAI/DMRU, inv. nr. 7377, dosar nr. 32, nenumerotat: Ordinul M.A.I. nr. 
K/5323/01.10.1962. 

% Idem, inv. nr. 7379, dosar nr. 28, nenumerotat: Ordinul M.A.I. nr. 2425/23.08.1963. 

95 Idem, inv. nr. 7385, dosar nr. 11, nenumerotat: Ordinul MAI nr. 1869/23.08.1966. 

1968%, iar de la 1 iulie același an — mutat la Bucuresti si numit şef al Serviciului 2 din 
cadrul Direcţiei a XII-a Filaj si Investigaţii”. Motivele acestei retrogradări în funcție 
rămân necunoscute. Dacă avem în vedere ratiunile care au stat la baza unor măsuri 
asemănătoare adoptate fata de alti şefi de direcţii regionale în 1968, am putea bănui că 
ar fi vorba fie de performanţele profesionale slabe ale acestuia din perioada anterioară, 
fie de implicarea sa într-un conflict cu organele locale de partid sau comiterea unor 
abateri disciplinare. Cum performanţele profesionale obţinute de colonelul Marin nu 
pat să fi provocat vreodată indispozitia conducerii Securităţii, cel mai probabil rămân 
valabile celelalte două variante menţionate mai sus. 

Ulterior readucerii sale la Bucureşti, colonelul Marin a fost menţinut în 
structurile de conducere ale direcției de Filaj și Investigaţii până la trecerea sa în rezervă. 
Din 1970, a fost mutat la conducerea Serviciului 1 Filaj Diplomati din cadrul direcției 
mai sus amintite”, pentru ca, în 1976, să preia comanda Serviciului 4 Filaj Cetăţeni 
Români si Străini pentru Direcţiile I şi a II-a şi Lucrări Cabinet din Unitatea Specială 
„F9. A fost trecut în rezervă şi pensionat ulterior, de la 20 decembrie 1979, fiind clasat 
medical 100, 

După trecerea sa în rezervă, colonelul Marin nu a fost uitat de foștii săi colegi. 
Chiar anterior pensionării, în 1978, au fost întreprinse „măsuri de verificare” a sa, fiind 
bănuit că ar fi fost autorul unor „comentarii necorespunzătoare”, suspiciune care 
neadeverita in final. Ulterior, în urma participării ofițerului la o întâlnire cu rezervistii 
M.A.I., în cadrul căreia s-a întreținut şi cu un fost cadru de nădejde al Direcţiei a VIII-a 
Anchete Penale, Simon Jack, emigrat între timp în Israel şi revenit temporar în tara, lui 
Constantin Marin i s-a deschis dosar de urmărire informativă — D.U.I. „Marcu”. În 
cadrul urmăririi la care a fost supus ulterior, împotriva fostului şef al Regionalei de 
Securitate Maramureş s-a adoptat toată gama de măsuri necesare pentru ca lucrătorii 
operativi să poată justifica o formă de activitate în acțiunile informative deschise. Astfel, 
o relație apropiată a sa a fost recrutată ca informator, a fost filat, i s-a interceptat 
corespondenţa internă şi externă pe o perioadă de şase luni!0! si i s-au interceptat 
convorbirile telefonice!°?. Ceea ce doreau să afle ofițerii era dacă nu cumva C. Marin ar 
fi trădat secrete de stat la care a avut anterior acces fostului său coleg de serviciu emigrat 
în Israel. Rezultatele urmăririi au fost negative, iar dosarul a fost închis în 1988. Toată 
operațiunea de verificare a atașamentului fostului ofițer de Securitatea durat nu mai 
puţin de şase ani, din 1982 până în 1988. 

Exista însă şi o parte pozitivă în desfăşurarea acestei acțiuni, altfel inutilă — 
fostul şef al Regionalei de Securitate Maramureş se putea convinge singur că nimic nu 


% Idem, inv. nr. 7388, dosar nr. 3, f. 234: Ordinul Preşedintelui C.S.S. nr. 1575/01.04.1968. 

7 Idem, dosar nr. 14, nenumerotat: Ordinul Prim-Vicepreşedintelui C.S.S.. nr. 2682/01.07.1968. 
Idem, inv. nr. 7393, dosar nr. 16, nenumerotat: Ordinul Prim-Vicepresedintelui C.S.S. nr. 
4048/01.12.1970. 

% Idem, inv. nr. 7405, dosar nr. 3, nenumerotat: Ordinul prim-adjunctului Ministrului de Interne 
nr. I1/3431/01.12.1976. 

100 Idem, inv. nr. 7411, dosar nr. 8 , nenumerotat: Decretul prezidenţial nr. 399/20.12.1979. 

101 Idem, fond MApN/Informativ, dosar nr. 147, f. 1: Raport cu propunerea de închidere a D.ULL. 
„Marcu”, din 20.05.1988, alcătuit de UM 0632/1A. 

102 Thidem, ££. 4 — 5: Plan de măsuri. 

se schimbase fata de perioada în care lucra si el, cu tot atâta dăruire, la acţiuni la fel de 
lipsite de sens. 

Nicolae C. Sidea (n. 13 mai 1923, comuna Pomezu, raionul Beiuș, regiunea 
Oradea, naționalitatea — română, fiul unui plugar, studii — opt 
clase elementare, patru profesionale şi cursul de perfecționare 
cu durata de un an din U.R.S.S., profesia de bază — strungar), 
şef al Directiei Regionale de Securitate Mures Autonoma Maghiară în 
perioada 1962 — 1967. 

Provenit dintr-o familie numeroasă chiar şi pentru 
standardele vremii (nouă copii), Nicolae Sidea a absolvit şapte 
clase elementare în comuna natală în cursul anului 1938, iar 
după un an petrecut la domiciliul părinţilor, s-a angajat, din 
octombrie 1939, ucenic la Uzinele „Astra” din Braşov 
(redenumite ulterior „Steagul Roşu”). Concomitent, urmează 
cursurile a patru clase profesionale, la finalul cărora se califică 
în meseria de strungar. După absolvire, din octombrie 1943, 
rămâne să lucreze în cadrul aceleiași întreprinderi din Braşov 195. 

Sosirea in tara a Diviziei ,,Tudor Vladimirescu” şi propaganda desfăşurată 
pentru recrutarea de voluntari l-au determinat pe N. Sidea să-şi abandoneze locul de 
muncă de la Uzinele „Astra”, pentru a se încadra în Regimentul 4 Dorobanţi al unității 
mai sus amintite, cu gradul de sergent major. În perioada următoare, a participat la 
luptele de pe Frontul de Vest, până în aprilie 1945, când a fost trimis pentru a urma o 
şcoală de secunzi politici de la Bucureşti, la absolvirea căreia s-a reîntors pe frontul din 
Cehoslovacia. În perioada în care a participat la lupte, a fost remarcat drept „un tovarăş 
curajos si cu mult spirit de sacrificiu în acţiunile de pe front”, care „ducea muncă de 
lămurire în rândul celorlalți ostaşi şi-i mobiliza în lupta contra hitleriştilor”, fiind decorat 
în consecință cu medaliile „Bărbăţie si Credinţă” şi „Victoria asupra fascismului”. În 
mai 1945, după terminarea războiului, s-a reîntors in tara si a fost încadrat ca locţiitor 
politic al unei companii din Regimentul 4 Dorobanţi al Diviziei „T. Vladimirescu” 104, În 
cursul anului 1946, în timp ce efectua o permisie, a fost primit în rândul membrilor 
P.C.R. şi încadrat în „celula de partid” de la nivelul Uzinelor „Astra” din Braşov!%. 

După lăsarea sa la vatră, în decembrie 1946, cu gradul de sergent major, 
Nicolae Sidea s-a reîntors la Uzinele ,,Astra”, unde a continuat să lucreze până în 1948. 
Ataşamentul dovedit fata de noul regim politic nu a rămas însă neremarcat. Cum se 


1% Idem, fond MAI/DMRU, inv. nr. 7360, dosar nr. 40, nenumerotat: Referat de cadre din 
1954, semnat de şeful Direcţiei Regionale de Securitate Bucureşti, gen.mr. Aurel Stancu si şeful 
Secţiei Cadre a Direcţiei, lt.maj. Gheorghe Cristian, anexat Ordinului MAL. nr. 
2404/ 15.04.1954. 

104 Tdem, inv. nr. 7362, dosar nr. 59, nenumerotat: Referat de cadre din mai 1955, semnat de 
şeful D.R.M.A.I. Bucureşti, gen.mr. Aurel Stancu si şeful Secţiei Cadre a Direcţiei, cpt. Gh. 
Cristian, anexat Ordinului M.A.I. nr. 2785/01.06.1955. 

105 ANIC, fond CC al PCR, Secţia Cancelarie — Dosare Anexă, dosar nr. 161/1961, f. 4: Referat de 
cadre privind pe Sidea C. Nicolae, din 20.12.1961, semnat de Ion Negreanu, instructor Secția Cadre a 
C.C. al P.M.R. si Ion Szilaghi, adjunct al şefului Grupului de Instructori pentru Controlul Muncii 
de Partid in M.F.A. — M.A.I. 

făcea tot mai mult resimţită nevoia recrutării de noi cadre, pentru aparatul de represiune 
al statului, aflat în curs de reorganizare, de la 2 februarie 1948 a fost „scos din 
producţie” şi angajat în funcția de comisar ajutor de Poliţie la Serviciul de Siguranță 
Făgăraş!%, pentru ca, de la 1 iulie 1948, să fie numit la conducerea Biroului de Siguranță 
Arpaşul de Jost. După constituirea Securității Poporului, a fost încadrat în noua 
structură cu gradul de sublocotenent si păstrat la comanda Biroului de Securitate (de 
data aceasta) Arpasul de Jos. Din februarie 1949 a fost avansat locotenent şi repartizat 
la Serviciul Judeţean de Securitate Făgăraş, unde a lucrat până în cursul lunii septembrie 
a aceluiași an, când a fost trimis să urmeze un curs de pregătire la Şcoala Militară de 
Ofiţeri de Securitate din București. După absolvire, la 1 noiembrie 1949, se reîntoarce la 
comanda Biroului de Securitate Arpasul de Jos, poziţie în care a rămas până la raionarea 
teritorială efectuată în 1951 198, 

Încă de la încadrarea sa în structurile de represiune ale regimului, Nicolae Sidea 
pare să se fi remarcat prin „voință şi dragoste fata de muncă”, precum şi prin 
capacitatea sa de a asimila conţinutul diverselor directive referitoare la activitatea 
informativă. De asemenea, a fost implicat în toate acțiunile represive desfăşurate de 
regim în zonele sale de responsabilitate. Astfel, în 1948, a participat la arestarea 
„vârfurilor conducătoare ale mişcării legionare, precum şi a unui grup de 15 elemente 
dușmănoase organizate împotriva regimului nostru, ce au fost trimise în justiție” 10. În 
cursul anului 1949, a „depistat”, prin intermediul „agenturii”, „o serie de elemente 
dușmănoase” care ar fi fost implicate în organizarea unui sabotaj la fabrica 
„Nitramonia” din Făgăraş. A fost, de asemenea, inițiatorul arestării, în cursul aceluiaşi 
an, a unui grup de elevi ai liceului „Radu Negru” Făgăraş, care ar fi format o 
„Organizaţie subversivă” şi a avut o contribuție importantă, în 1950, la depistarea, 
arestarea şi condamnarea ,,teroristilor şi fugarilor”, desprinsi din gruparea „Gavrilă 
Ogoranu” din Munţii Făgăraş!!0. 

Din ianuarie 1951, după raionarea teritorială, ofițerul a fost mutat inițial la 
conducerea Secţiei Raionale de Securitate Drăgăneşti — Olt, pentru ca, din aprilie același 
an, să preia conducerea Secţiei Raionale Turnu Măgurele, din cadrul Direcţiei Regionale 
de Securitate Teleorman. $i aici, N. Sidea se remarcă prin numărul de dosare 
informative deschise şi informatori recrutaţi, precum şi prin organizarea şi actualizarea 
permanentă a evidenţei operative a „elementelor suspecte”, operațiune în urma căreia 
cei aflați pe raza raionului Turnu Măgurele au fost arestaţi în cursul lunii ianuarie 1952 şi 
condamnați ulteriorii!, 


0% ACNSAS, fond MAI/DMRU, inv. nr. 7346, dosar nr. 6, f. 292: Decizia D.G.S.S. nr. 
6500/P/02.02.1948. 

07 Idem, dosar nr. 5, f. 23: Decizia D.G.S.S. nr. 7940/P/15.06.1948. 

08 Idem, inv. nr. 7347, dosar nr. 2, f. 80: Decizia D.G.S.P. nr. 13000/16.11.1949 si ANIC, fond 
CC al PCR, Secţia Cadre, dosar nr. S/1488, f. 2: Chestionar, din 20.04.1962. 

09 ACNSAS, fond MAI/DMRU, fond MAI/DMRJU, inv. nr. 7360, dosar nr. 40, nenumerotat: 
Referat de cadre din 1954..., anexat Ordinului M.A.I. nr. 2404/15.04.1954. 

10 Thidem. 

11 Ibidem. Cel mai probabil, persoanele în cauză nu au fost propriu-zis condamnate, ci trimise 
direct în diverse colonii de muncă, în urma unei decizii administrative. 

Activitatea desfăşurată de locotenentul Sidea în diverse funcții de conducere nu 
avea cum să treacă neobservată. Ca urmare a meritelor demonstrate, a fost avansat în 
gradul de locotenent major, iar la 26 iunie 1952 — mutat la Direcţia Regională de 
Securitate Bucuresti, initial în funcţia de şef birou, cu delegaţie de şef al Serviciului 3 
Informaţii Interne!!?, pentru a i se retrage ulterior delegaţia de șef serviciu și definitivat 
locţiitor al şefului compartimentului în cauză !15, 

În noua funcţie, N. Sidea se remarcă prin „orientarea şi inițiativa proprie în 
munca profesională”, şi prin rezultatele obținute de birourile de a căror coordonare 
răspundea personal (birourile 4 — 8). Astfel, era atestată participarea sa la arestarea unui 
grup de „şapte elemente zvoniste din foşti militari deblocati”, precum si la urmărirea 
informativă a „exploatatorilor, criminalilor de război, fugarilor, foştilor conducători ai 
partidelor istorice”, a adepților cultului ortodox, catolic, adventist de Ziua a Saptea etc. 
de pe raza regiunii. Drept succese importante repurtate de acesta anterior anului 1954, 
erau enumerate şi depistarea unor „grupări contrarevolutionare” constituite de elevi de 
pe raza regiunii, dar şi a unei „grupări de avocaţi” ce desfăşura o activitate ostilă 
regimului. În toate acţiunile organizate de birourile aflate în coordonarea sa directă, 
Nicolae Sidea lucra direct „cu cei mai buni informatori”, participa la întâlnirile cu 
agentura ale lucrătorilor operativi şi dovedea „spirit de conducere şi de a cere 
subalternilor muncă de calitate”, ştiind, totodată, „să tragă la răspundere pe cei care nu- 
si aduc la îndeplinire sarcinile şi ordinele trasate” 114, 

Răsplata pentru astfel de ,,performante” nu a întârziat să apară. În octombrie 
1953, a fost avansat în gradul de căpitan!15, iar la 15 aprilie 1954, după ce s-a remarcat 
faptul că ofițerul „rezolvând sarcini mai grele fata de funcţia pe care o îndeplineşte, ceea 
ce rezultă că are capacitate şi poate îndeplini o funcție mai superioară” — după cum se 
exprima generalul Aurel Stancu pe atunci — a fost promovat la conducerea Serviciului 3 
Informaţii Interne al Regionalei de Securitate Bucureşti!!6. În perioada următoare, 
căpitanul Sidea continuă să fie apreciat pentru că ar fi avut,,spirit de inițiativă şi se 
descurcă cu uşurinţă în orice problemă, orientându-se politic în rezolvarea sarcinilor 
profesionale”. Se remarcau implicarea directă a ofițerului în crearea unei reţele 
informative corespunzătoare a compartimentului din subordine, precum şi calitățile 
acestuia în lucrul cu agentura, manifestate cu ocazia recrutării unor „informatori grei in 
acțiunile informative ale serviciului”. Şi prin aptitudinile sale de conducător ar fi ieşit în 
evidenţă, fiind foarte apreciată preocuparea lui N. Sidea pentru „creşterea cadrelor din 
subordine”, ajutorul pe care-l acorda în folosirea unei „serii de combinaţii din 
experiența sa”, promovarea unor şefi de birouri capabili şi sancţionarea celor „care au 
lipsuri” 117, 


2 Idem, inv. nr. 7353, dosar nr. 10, f. 189: Ordin de zi nr. 1350/26.06.1952 al ministrului adj. 
M.A.I., Gh. Pintilie. 
3 Idem, dosar nr. 11, nenumerotat: Ordin de zi nr. 1439/23.07.1952. 
+ Idem, inv. nr. 7360, dosar nr. 40, nenumerotat: Referat de cadre din 1954. .., anexat Ordinului 
M.A.I. nr. 2404/15.04.1954. 
5 Idem, inv. nr. 7358, dosar nr. 49, nenumerotat: Ordinul M.A.I. nr. 2380/14.10.1953. 
6 Idem, inv. nr. 7360, dosar nr. 40, nenumerotat: Ordinul M.A.I. nr. 2404/15.04.1954. 
7 Idem, inv. nr. 7362, dosar nr. 59, nenumerotat: Referat de cadre din mai 1955..., anexat 
Ordinului M.A.I. nr. 2785/01.06.1955. 

Toate cele de mai sus par să redea, dincolo de exagerarile obişnuite din astfel de 
referate de cadre, imaginea unui ofițer cu reale aptitudini pentru activitatea informativă 
si cu o experiență profesională remarcabilă, datorată funcţiilor de conducere deținute 
încă de la încadrarea sa în Securitate. Asemenea calități se întâlneau rareori în organele 
de represiune de atunci si, de multe ori, erau asociate unor persoane cu grave carente de 
comportament sau cu probleme serioase în privinţa „dosarului de cadre”. În cazul lui 
Nicolae Sidea nu se întâlnea nici un astfel de inconvenient, iar ataşamentul său fata de 
regim rămânea indiscutabil, remarcându-se în repetate rânduri faptul că ar fi avut „un 
simț de clasă dezvoltat şi prin munca sa a dovedit ataşament fata de partid şi instituția 
noastră”. Comportarea sa în afara instituției nu se evidenția in mod negativ, în timp ce 
originea sa socială se dovedea întru totul corespunzătoare. Nici activitatea rudelor 
ofițerului nu ridica probleme deosebite, deși, este adevărat, o parte a fraţilor şi surorilor 
sale se convertiseră la cultul penticostal. In această ultimă privință, căpitanul Sidea 
rezolvase problema foarte simplu: nu întreținea „nici un fel de relaţii cu rudele sale”, 
dovedind faptul că ştia întotdeauna să adopte comportamentul adecvat pentru a avea 
sansa la o carieră de succes în slujba regimului. 

Concluzia era simplă: tot ceea ce trebuia să facă regimul era să-l promoveze pe 
acest ofițer până isi atingea nivelul maxim de incompetenta. lar promovatile şi 
avansarile în grad s-au succedat în ritm accelerat în anii următori pentru Nicolae Sidea. 
În 1955, la un an de la numirea sa la conducerea Serviciului 3 din cadrul Regionalei de 
Securitate Bucureşti, şeful direcției, apreciindu-l pe cel în cauză drept „un tovarăș 
inteligent, hotărât şi curajos şi dinamic, având un simţ de răspundere dezvoltat [...] cu 
frumoase perspective de viitor”, il propune în funcţia de locţiitor al său la conducerea 
unității, propunere acceptată de ministru la 1 iunie 1955118. In noua funcție, a preluat 
răspunderea coordonarii activităţii Serviciului 3 Informaţii Interne şi a unităţilor raionale 
din oraşul Bucureşti. De la 1 august acelaşi an, a fost avansat în gradul de maior!!9, 
pentru ca, de la 1 mai 1956, în urma înființării Direcţiei Securităţii Statului Bucureşti, să 
fie numit locţiitor pentru operativ al şefului noii unități. În perioada următoare, 
maiorul Sidea se face remarcat cu ocazia evenimentelor din Ungaria, din 1956, si a 
acțiunilor întreprinse de Securitate în oraşul Bucuresti cu acest prilej, cand ar fi „dovedit 
curaj şi nu a precupetit nici un efort pentru bunul mers al problemelor” 121, 

Ascensiunea profesională a lui Nicolae Sidea nu a fost însă lipsită de probleme. 
Cele mai grave nu au fost legate propriu-zis de activitatea sa, ci mai mult de cea a şefului 
său direct, generalul Stancu, destituit de la comanda unităţii în 1957, nu înainte de a 
reuşi să creeze o imagine foarte proastă asupra sa si a subordonatilor la nivelul 
conducerii ministerului. Au intervenit apoi diversele reorganizări ale aparatului de 


118 Ibidem, Ordinul M.A.I. nr. 2785/01.06.1955. 

119 Tdem, dosar nr. 71, nenumerotat: Ordinul M.A.I. nr. 3925/01.08.1955. 

120 Idem, inv. nr 7363, dosar nr. 50, nenumerotat: Ordinul M.A.I. nr. 2541/01.05.1956. În fapt, 
N. Sidea a rămas locţiitorul generalului Stancu, datorită faptului că aproape tot corpul de 
comandă al vechii Direcţii Regionale de Securitate Bucuresti a fost mutat la nou constituita 
Direcţie de Securitate a Capitalei. 

121 Tdem, inv. nr. 7367, dosar nr. 17, nenumerotat: Referat de cadre din 02.08.1957, semnat de 
şeful Direcţiei Cadre M.A.I., col. loan Pateşan, anexat Ordinului M.A.I. nr. 2604/01.09.1958. 

represiune, ce au afectat şi Direcţia Securităţii Statului Bucureşti, care, de la 30 aprilie 
1958 a fost desființată. Ofiţerul nu a fost afectat imediat de transformările instituționale 
ale aparatului de represiune, datorită faptului că, în aceeași perioadă de timp, se afla la 
Moscova, pentru a urma cursul de pregătire cu durata de un an, la care a fost trimis de 
la 1 septembrie 1957. După întoarcerea în tara însă, la începutul lunii septembrie 1958, a 
fost transferat la Iasi şi numit locţiitor pentru operativ al șefului regionalei de Securitate 
locale 122. 

În scurta perioadă petrecută în funcţia de locţiitor al şefului Direcţiei Regionale 
de Securitate Iasi, N. Sidea a reușit „să se acomodeze ușor cu problemele din specificul 
regiunii” si să „contribuie din plin la rezolvarea problemelor de conducere ale Regiunii”, 
după cum aprecia, în 1959, şeful său de atunci, colonelul Pandele. La fel ca şi în alte 
sectoare de activitate unde lucrase anterior, i s-au remarcat pregătirea profesională, 
contribuția adusă la pregătirea subalternilor, precum şi participarea la întâlnirile acestora 
cu agentura si la toate activităţile desfăşurate în cadrul unității. Era caracterizat drept 
„un tovatăş curajos în acțiune si în muncă”, care ar fi „dovedit cinste şi corectitudine, 
modestie fata de subalterni si fata de persoanele cu care vine in contact” şi, mai ales, 
„iubeşte această muncă si este devotat instituției” 135, 

Aprecierea de care s-a bucurat anterior activitatea maiorului Sidea l-ar fi 
calificat pe acesta, în mod normal, pentru o nouă promovare pe linie profesională. 
Aceasta mai ales datorită faptului că situația operativă de pe raza de competenţă a 
Regionalei de Securitate Iasi era considerată dificilă, conducerea unității fiind supusă 
unor permanente critici pentru modul în care isi desfăşurau activitatea subordonații sai. 
Îmbunătăţirea rezultatelor obținute de ofițerii direcţiei, cu contribuţia directă a lui N. 
Sidea, reprezenta o performanţă notabilă pentru acesta, care s-ar fi cerut răsplătită în 
mod adecvat. Un prim pas în această direcție l-a reprezentat avansarea sa la gradul de 
locotenent-colonel, la 1 august 1959124, iar ocazia pentru o promovate în funcție s-a ivit 
aproape imediat ulterior, când, la sfârşitul lunii mai sus menţionate, şeful direcției, 
colonelul Pandele, a fost trecut intempestiv în rezervă. Proaspătul locotenent-colonel 
Sidea, desi recent transferat la Iasi, dovedise că putea face față situaţiei operative de la 
fata locului şi putea fi promovat în locul celui tocmai demis. 

Nu a fost însă cazul. In perioada următoare, conducerea Regionalei de 
Securitate Iasi a fost asigurată, pentru aproape un an de zile, de locţiitorii la comandă ai 
şefului unității de până atunci, Nicolae Sidea şi Ioan Cleju, fără ca vreunul dintre ei să 
fie promovat propriu-zis în funcție. Locotenent-colonelul Sidea a coordonat, în acest 
interval de timp, activitatea unităţilor raionale Bârlad, Vaslui, Huși şi Murgeni, precum si 
pe cea a Serviciului 3 Informaţii Interne, Biroului 2 Contraspionaj, Secţiei a VIII-a 
Anchete şi pe cea a Biroului Închisori din cadrul direcției. Explicaţia cea mai probabilă 
pentru care ofițerul a fost doar împuternicit la comanda unităţii, fără a fi definitivat ca 
şef al Regionalei de Securitate Iasi constă, cred, în refuzul acestuia de a rămâne in 
localitatea de reşedinţă. Încă din martie 1959, la nici şase luni de la transferarea sa, N. 


122 Ibidem, Ordinul M.A.I. nr. 2604/01.09.1958. 

123 Idem, inv. nr. 7370, dosar nr. 37, nenumerotat: Foaie de notare, semnată de şeful D.R.M.A.I. 
Iaşi, col. N.V. Pandelea, anexată Ordinului M.A.I. nr. 3050/01.08.1959. 

124 Ibidem, Ordinul M.A.I. nr. 3050/01.08.1959. 

Sidea a alcătuit mai multe rapoarte adresate conducerii ministerului, prin care solicita 
mutarea de la Iasi!?>. Solicitările sale repetate nu au fost acceptate initial, dar ofițerul și-a 
menţinut cu obstinatie cererea, invocând motive familiale care nu puteau fi ignorate cu 
uşurinţă. În consecință, promovarea în funcția de director al unei regionale de Securitate 
a unui ofițer care oferea asemenea dovezi de insubordonare, indiferent de motivele lor, 
era exclusă. 

Pe de altă parte, din perioada activității sale la laşi datează si primele obiecţii 
serioase la adresa activităţii și comportării lui N. Sidea. Astfel, s-au formulat unele critici 
la adresa pregătirii sale încă de la avansarea la gradul de locotenent-colonel, când se 
aprecia că ofiţerul „nu are o pregătire de cultură generală formată, se mai observa inca 
multe goluri în vocabularul oral şi scris şi nu se interesează de creşterea sa în această 
privinţă” 12. Un an mai târziu, însă, lucrătorii Direcţiei Cadre a M.A.I. îi alcătuiau un 
adevărat rechizitoriu loctiitorului şefului Regionalei de Securitate Iasi, care îi asaltase cu 
rapoarte de transferare la altă unitate: 

„Părţile pozitive şi calitățile acestui tovaras |N. Sidea] au fost însă umbrite de 
unele lipsuri dovedite, şi anume: are o insuficientă pregătire de cultură generală, din 
cauza căreia se constată multe goluri în vocabularul oral şi scris, se exprimă 
negtamatical, iar conceptul în lucrări şi rezoluţii este steril, simplist. La începutul 
activității în cadrul Regiunii laşi (1958 şi chiar 1959), a folosit unele expresii 
necontrolate, pornografice şi jignitoare la adresa unor cadre, expresii care au fost 
comentate în mod nefavorabil. Nu a dovedit întotdeauna principialitate şi obiectivitate 
în egală măsură pentru toți subordonații, având cadre «simpatizate» şi cadre de 
«răfuială». Din şedinţele de analiză trimestrială si anuală, s-a constatat o oarecare 
diferenţă în critică. De exemplu, sectoarele de care răspunde personal sunt criticate cu 
blandete, iar cele de care răspunde tov. lt.col. Cleju I. sunt criticate cu foarte multă 
severitate şi scoase negativ” 127. 

Locotenent-colonelului Sidea i se mai reproşa şi indiferența manifestată fata de 
unele probleme ale subordonatilor, precum cea a asigurării locuințelor, dar criticile 
inițiale sunt atenuate spre final, când se constata faptul că, măcar în privința 
„comportării şi a expresiilor pornografice se constată în ultimul timp o schimbare şi 
abţinere”, în timp ce „ajutorul” acordat în formarea culturii generale poate determina 
„schimbarea în bine” a ofițerului. Pe de altă parte, asemenea „lipsuri” nu puteau 
constitui un impediment serios pe atunci în calea unei viitoare ascensiuni profesionale a 
ofițerului, chiar dacă în perioada ulterioară nu există multe dovezi privind îmbunătăţirea 
pregătirii sale culturale. În 1962, de exemplu, locotenent-colonelul Sidea declara că 
absolvise nouă clase medii1%, ceea ce înseamnă că încerca — reușind, în cele din urmă — 


125 Ibidem, Foaie de notare anexată Ordinului M.A.I. nr. 3050/01.08.1959. 

126 Tbhidem. 

127 Idem, inv. nt. 7372, dosar nr. 33, nenumerotat: Notd-raport asupra lt.col. Sidea Nicolae — locțiitor 
sef direcție operativă la Direcția Regională de Securitate Iasi, din 19.07.1960, semnată de şeful Serviciului 
1 din Direcţia Cadre M.A.I., cpt. Florian Chiriac si cpt. Ilie Hila, şef birou în aceeaşi unitate, 
anexat Ordinului M.A.I. nr. 2928/01.10.1960. 

128 ANIC, fond CC al PCR, Secţia Cadre, dosar nr. $/1488, f. 2: Chestionar, din 20.04.1962. 

să îndeplinească măcar cerințele conducerii ministerului privind absolvirea liceului de 
către ofițerii subordonați. 

Insistenta manifestată de lt.col. Sidea în cererile de transferare a sa înapoi la 
Bucureşti nu s-a dovedit inutilă, conducerea ministerului aprobând, de la 1 octombrie 
1960, mutarea sa în funcţia de locțiitor pentru operativ al şefului Regionalei de 
Securitate Bucureşti! Era vorba însă numai de o satisfacere de moment a doleantelor 
sale, iar, în curând, Nicolae Sidea avea să fie lămurit că promovarea într-o funcție de 
prim-rang, în aparatul de represiune era condiționată de acceptarea, fără prea multe 
discuții, a transferului oriunde regimul avea nevoie de serviciile sale. Prilejul pentru a 
dovedi că a învăţat această lecţie i-a fost oferit peste mai putin de doi ani, cand, la 1 
ianuarie 1962, este numit șef al Direcţiei Regionale de Securitate Mureş, de la 
conducerea căreia tocmai fusese înlăturat un veteran a organelor M.A.I., colonelul 
Mihail Kovacs!1%. Trimiterea la comanda acestei unități a unui ofițer cu o îndelungată 
experiență practică, mai ales în domeniul Informaţiilor Interne, se impunea cu atât mai 
mult cu cât prioritățile în materia activității informative din domeniu tocmai se 
schimbau, iar regimul acorda o tot mai mare atenție supravegherii „naționaliștilor 
maghiari”. 

Nicolae Sidea pare să confirme de la bun început aşteptările conducerii 
ministerului. La trei luni de la numirea sa la comanda Regionalei de Securitate Mureş, 
subordonații se grăbeau să-şi laude noul şef în fata ministrului, pentru „ajutorul? 
acordat în problemele curente ale unităţii, în timp ce Al. Drăghici găsea astfel o nouă 
confirmare a înțelepciunii propriilor decizii!*!. In continuare, ofițerul pare să facă fata 
cu succes cerințelor funcţiei, remarcându-se la conducerea unei regionale de Securitate 
cu o situaţie operativă delicată, mai ales dupa ce politica regimului se îndreaptă in 
direcţia unui tot mai pronunţat nationalism. În consecinţă, locotenent-colonelul Sidea 
este avansat la ,,exceptional” în gradul de colonel, la 23 august 1964132, iar în 1967, când 
a fost reînființată vechea direcție de contrasabotaj a Securităţii, ofițerului i s-a îndeplinit 
mai vechea dorință de a fi readus la Bucureşti, fiind numit la comanda noii direcții 
centrale, de la 1 septembrie acelaşi an 1%. 

Abia la conducerea noii Direcţii a Il-a Contrasabotaj a C.S.S., colonelul Sidea 
pare să fie depășit de cerințele funcției. Specializat mai ales în activitatea pe linie de 
Informaţii Interne, ofițerul s-a adaptat cu greu la specificul noului domeniu informativ 
al contrasabotajului, care urma să difere radical de ceea ce se înțelegea prin aceasta 
anterior, când singurul obiectiv al lucrătorilor din direcția de profil consta în a descoperi 


129 ACNSAS, fond MAI/DMRU, inv. nr. 7372, dosar nr. 33, nenumerotat: Ordinul M.A.I. nr. 
2928/01.10.1960. 

130 Tdem, inv. nr. 7377, dosar nr. 14, nenumerotat: Ordinul M.A.I. nr. K/3538/01.01.1962. 

151 Vezi idem, fond Documentar, dosar nr. 13 266, f. 50 şi 55: Szenograma sedintei din 11 aprilie 
1962, in care s-a analizat activitatea Direcției Regionale M.A.I. Mures Autonoma Maghiară. 

152 Idem, fond MAI/DMRU, inv. nr. 7381, dosar nr. 17, nenumerotat: Ordinul M.A.I. nr. 
2403/23.08.1964. Avansarea nu ate chiar un caracter exceptional, dat fiind prilejul festiv al 
acesteia — aniversarea a 20 de ani de la 23 august 1944 — şi a faptului că majoritatea cadrelor de 
conducere ale Securităţii au fost avansate in grad cu acelaşi prilej si chiar prin acelaşi ordin. 

133 Idem, inv. nr. 7386, dosar nr. 17, nenumerotat: Ordinul Preşedintelui C.S.S. nr. 
3704/01.09.1967. 

sabotorii din economia naţională, care facilitau producerea de accidente, alcătuiau 
raportări false etc. Acum, priorităţile pe această linie sunt cel mai bine redate de noua 
denumire a unităţii începând cu anul 1970 — Contrainformatii în Sectoarele Economice. 
Rolul organelor de Securitate urma să fie acela de a sesiza diversele deficiențe din 
procesul de producţie şi cauzele lor, a descoperi încercările de fraudare a statului prin 
intermediul contractelor încheiate cu partenerii externi, observarea stării de spirit a 
angajaților întreprinderilor, prevenirea faptelor de corupție şi apărarea secretului de stat. 
Toate acestea necesitau, din partea şefului unităţii, dacă nu o pregătire de specialitate în 
domeniul economic, măcar o experienţă vastă în domeniu, iat N. Sidea nu avea nici una, 
nici alta. În consecință, după menţinerea sa în noua poziţie timp de mai bine de trei ani, 
ofițerul a fost demis, la 1 ianuarie 1971134, si numit, după două luni, adjunct al 
inspectorului şef al Inspectoratului de Securitate al Municipiului Bucureşti 15. 

Nicolae Sidea a fost păstrat pentru relativ puţin timp în postul de adjunct al 
şefului 1.5.M.B., datorită reorganizărilor produse în urma fuziunii C.S.S. si M.A.I. din 
1972, dar şi a faptului că s-a dorit înlocuirea sa cu Mihai Caraman, îndepărtat temporar 
din aparatul de Informaţii Externe. Din aceste motive, la 1 iunie 1972, colonelul Sidea a 
fost mutat la Direcţia pentru Paşapoarte, Evidenţa Străinilor și Controlul Trecerii 
Frontierei — unitate transformată întru totul în direcție operativă de Securitate — si 
numit adjunct al şefului acesteia și şef al Serviciului pentru Paşapoarte şi Evidenţa 
Străinilor din Municipiul Bucureşti!%, funcţie în care a fost menținut până la trecerea sa 
în rezervă. 

Aflat la comanda organelor de Paşapoarte din Bucuresti, deci într-o poziţie 
teoretic inferioară celor ocupate anterior în cadrul organelor de Securitate, Nicolae 
Sidea pare să satisfacă cerințele din domeniu ale conducerii ministerului, fiind menţinut 
în funcţie pentru o perioadă relativ îndelungată. Ceea ce s-ar putea spune însă despre 
noul post al fostului şef al Regionalei de Securitate Mureş este că, dacă nu părea 
important, se putea dovedi foarte profitabil. Iar aceasta era valabil pentru toți ofițerii de 
Securitate cu funcţii de răspundere din sectorul de Paşapoarte, într-o perioadă in care se 
inmultisera plecarile din tara, definitive sau temporare, contactele cu cetăţenii străini, 
cererile de căsătorie cu cetățenii străini etc. Toate aceste forme de contact cu 
străinătatea se petreceau cu avizul, într-o formă sau alta, al ofițerilor de Paşapoarte, care 
au ştiut să-și îmbunătățească semnificativ situația materială în urma exploatării celor care 
aveau nevoie de serviciile lor. 

Totul a durat până în momentul plecării intempestive din tara a loctiitorului 
şefului D.LE., generalul Pacepa, în august 1978. În urma anchetelor desfășurate ulterior, 
care au afectat întregul aparat de Securitate, conducerea partidului află cu surprindere că 
multi dintre foştii apărători devotați ai regimului şi ai moralei proletare nu s-au dat deloc 
înapoi să profite de ocaziile de îmbogăţire, care li s-au oferit în virtutea funcțiilor 


134 Tdem, inv. nr. 7395, dosar nr. 4, f. 76: Ordinul Preşedintelui C.S.S. nr. 1033/01.01.1971. 

155 Idem, dosar nr. 5, nenumerotat: Ordinul Preşedintelui C.S.S. nr. 1122/01.03.1971. De 
remarcat at fi că, în urma mutării sale într-o funcţie teoretic inferioară, s-a avut grijă ca Nicolae 
Sidea să-şi păstreze același salariu, ceea ce denotă faptul că nu era invinovatit pentru 


incapacitatea de a conduce Direcţia de Contrainformatii în Sectoarele Economice. 
136 Tdem, inv. nr. 7397, dosar nr. 26, f. 349: Ordinul M.I. nr. 2002/01.06.1972. 

deţinute. Nu numai că nu s-au dat înapoi, dar în sectoare precum Informaţiile Externe 
sau Paşapoarte şi Vize corupţia făcea ravagii, afectând cadre de conducere de cel mai 
înalt nivel din Securitate, dar si din cadrul organelor de partid. Iar serviciul condus de 
colonelul Sidea nu făcea chiar deloc excepție în această privinţă, adjunctul ofițerului 
fiind trecut în rezervă si apoi chiar pus sub învinuire pentru fapte de corupţie. Nu se 
poate preciza, în acest moment, dacă Nicolae Sidea a participat şi el la frenetica 
operațiune de îmbogăţire a subordonatilor sau doar a tolerat neregulile petrecute sub 
patronajul său, dar având în vedere rapiditatea cu care a fost trecut în rezervă, la 19 
octombrie 1978, în „baza aprobării Comandantului Suprem”!%, putem presupune, in 
mod rezonabil, că nu a fost chiar străin de cele petrecute în serviciul pe care-l conducea. 

Astfel s-a încheiat cariera în Securitate a unui ofițer care, la fel ca majoritatea 
colegilor săi de generație, s-a remarcat prin activitatea informativă desfăşurată în 
domeniul „Informaţiilor Interne”, în care a acumulat o experiență remarcabilă, dar care 
nu a putut face fata unor sarcini mai complexe de atât. Promovarea sa succesivă a fost 
firească, date fiind nevoile regimului din perioada de consolidare a puterii pe plan 
intern, dar rămânea de văzut dacă acesta putea să găsească înlocuitori pe măsură unor 
astfel de ofiţeri. 

Pavel T. Sălcudean(u) (n. 17 decembrie 1925, 
comuna Luca Mureşului, judeţul Alba, naționalitatea — 
română, fiul unui muncitor C.F.R., studii — medii, profesia 
de bază — lăcătuș mecanic), şef al Direcției Regionale de 
Securitate Mures Autonomă Maghiară în perioada 1967 — 1968. 

Pavel Sălcudean a absolvit patru clase primare la o 
şcoală generală din Târgu Mureş în cursul anului 1936, 
pentru a urma apoi cursurile liceului industrial din aceeaşi 
localitate până în toamna anului 1940. În urma Dictatului de 
la Viena, se refugiază cu familia în orașul 'Turda, unde a 
urmat şi ultima clasă de gimnaziu, calificându-se drept 
lăcătuș mecanic. In 1941, s-a angajat salahor la fabrica de 
sticlă din orașul Turda, iar în cursul lunii august a aceluiaşi an s-a transferat la Uzinele 
de armament ,,Mirsa” din Avrig. Din aprilie 1943, se întoarce la fabrica de sticlă din 
Turda, unde lucrează până în septembrie 1944, când s-a angajat ca lăcătuș mecanic la 
Depoul C.F.R. Teius!38. 

Din perioada activităţii sale la Depoul C.F.R. mai sus amintit datează si primele 
sale contacte cu noua putere politică din România. Astfel, fără a avea vreo legătură cu 
mișcarea comunistă sau alte partide politice anterior anului 194413, în martie 1945 este 


137 Tdem, inv. nr. 7409, dosar nr. 19, nenumerotat: Ordinul M.I. nr. 11/2231/19.10.1978. 

138 ACNSAS, fond Cadre, dosar personal Salcudean Pavel, f. 138 şi 142: referate de cadre din 
17.06.1967 si 04.12.1961, semnate de şeful Direcţiei Cadre M.A.I., col. loan Pateşan. 

13 În unele autobiografii întocmite anterior primirii sale în Securitate, P. Sălcudean a susţinut că 
ar fi participat la acte de sabotaj contra producţiei de armament a României aflate în război. 
Când a fost întrebat în ce au constat aceste eroice acte de rezistenţă, viitorul ofițer a declarat că 
„lucrând într-o secţie împreună cu un ceh, anume Older, acesta i-a cerut să ia de la magazie nişte 
pietre importate, cu care se ascuteau cuțite speciale şi să le pună în sertar. A doua zi, aceste pietre 
au fost găsite sparte si unele lipseau. Pentru faptul că nu a ştiut cine a spart aceste pietre, un 

admis în U.T.C., iar la scurtă vreme ulterior, si în cadrul P.C.R. Apropierea de „mişcarea 
muncitorească” a avut consecințe aproape imediate asupra carierei lui P. Sălcudean, care 
a părăsit rapid rândurile clasei muncitoare pentru a intra în rândul activiştilor de partid. 
Astfel, în aprilie 1945, a fost „scos din producţie” şi numit secretar al Comitetului 
U.T.C. al Plasei Teiuş, pentru ca, din luna următoare, să fie promovat secretarul 
Comitetului P.C.R. al aceleiași plase. Ascensiunea sa bruscă în aparatul de partid este 
însoţită însă şi de incidente jenante, precum cel din 1946, când a fost sancționat cu „vot 
de blam cu avertisment” de Biroul Judeţean P.C.R. Alba pentru pierderea unor 
documente, raportarea eronată a numărului membrilor de partid din circumscripția sa şi 
diverse „abateri de la morală”. Ca urmare a acestui incident, a fost mutat inițial în 
funcţia de secretar al Comitetului P.C.R. al Plasei Aiud, iar apoi în aparatul politic al 
Comitetului Judetean Alba al partidului 140. 

Cariera de activist politic a lui Pavel Sălcudean s-a încheiat în 1948, odată cu 
încorporarea sa, pentru satisfacerea stagiului militar, la Grupul 2 Specialişti Moto din 
cadrul Diviziei „Tudor Vladimirescu”. După un an, a fost selecționat şi trimis să urmeze 
cursurile Şcolii de ofițeri a Ministerului Forţelor Armate de la Breaza, pe care l-a 
absolvit la 9 mai 1950, cu gradul de locotenent, fiind apoi repartizat la Regiunea a Il-a 
Militară. În august 1950, proaspătul ofițer M.F.A. este trecut în rezervă şi mutat la 
Serviciul Special de Informaţii. După fuziunea S.S.I. şi D.G.S.S. din ianuarie 1951, a fost 
rechemat în rândul cadrelor active cu gradul de locotenent, de la 1 aprilie acelaşi an, şi 
repartizat la Direcţia „A” Informaţii Externe, unde a ocupat funcţia de şef de problemă 
în Centrala unității. 

În aparatul de Informaţii Externe al Securităţii, P. Sălcudean a îndeplinit diverse 
„sarcini de răspundere” în exterior, unde ar fi obținut „rezultate bune”. Activitatea 
ofițerului aici nu s-a bucurat însă de prea multă apreciere, dacă avem în vedere că nu a 
fost promovat decât până la funcţia de locţiitor șef birou în cadrul direcției şi nu a 
beneficiat decât de o singură avansare in grad, si aceasta la termen — locotenent-major, 
de la 9 mai 195314. Ulterior, cariera de „spion” a lui Pavel Sălcudean se încheie 
deplorabil, după ce este „deconspirat în unele acțiuni”, în cursul anului 1954, şi declarat 
„persona non grata” de statul în care-şi desfăşura misiunea. A trebuit să fie adus în tara, 
iar aici s-a constatat că serviciile sale nu erau chiar indispensabile în cadrul Centralei 


căpitan, care eta comandantul secției, i-a spus că-l trimite în judecată pentru sabotaj” — vezi 
ibidem, f. 164: referat de cadre din 8 mai 1952. Organele de partid nu s-au lăsat coplesite de 
curajul luptei duse de ofițer contra efortului de război al României si i-au cerut explicaţii cu 
privire la realitatea celor povestite si a măsurii în care reprezentau într-adevăr acte de sabotaj. La 
acestea, P. Sălcudean a declarat că „nu este nimic adevărat şi că aceste afirmaţii le-a făcut din 
orgoliu, vrând să arate că şi el a avut activitate în trecut”. Trimis să fie cercetat, după încadrarea 
în Securitate, de Comisia de Partid a D.G.S.S. cu privire la lăudăroşenia sa, s-a ajuns la concluzia 
că ofiţerul „a făcut aceasta din cauza înfumutării si orgoliului de care era stăpânit tovarășul 
Sălcudean, ca tânăr ridicat foarte repede în munci de răspundere” — vezi ibidem. 

14 Ibidem, f. 95: Referat de cadre din 6 noiembrie 1972, semnat de şeful Direcţiei Personal si 
Învăţământ a Ministerului de Interne, gen.mr. Iulian Vlad. 

141 Thidem, f. 4: Fișă personală Să/cndean T. Pavel, din 18.07.1972. 

142 Thidem, f. 1. 

Direcţiei I Informaţii Externe, motiv pentru care a fost transferat tocmai la Regionala 
de Securitate Autonomă Maghiară, de la 1 mai 1955. 

Ulterior mutării sale în aparatul regional de Securitate, P. Sălcudean pare să nu 
reuşească pentru mulți ani să iasă cu nimic în evidenţă, situație reflectată si prin funcţiile 
pe care le-a deţinut anterior anului 1958. Astfel, inițial, a fost încadrat ca lucrător 
operativ prim în Secţia a H-a Contraspionaj a Regionalei de Securitate Autonoma 
Maghiară, pentru ca, ulterior, să fie promovat în funcţia de şef de birou în acelaşi 
compartiment. La un an de la această temporară promovare, cu prilejul uneia din 
nenumăratele reorganizări ale aparatului de Securitate, funcţia sa a fost desființată şi, de 
la 1 iulie 1956, a revenit la statutul de lucrător operativ prim'3. Potrivit aprecierilor 
ulterioare, ofițerul ar fi dovedit „orientare şi pricepere în munca informativa’'4, dar 
acesta era un alt fel de a spune că nu „strălucea” în nici o privință, motiv pentru care a 
fost ocolit de orice promovare, fiind, totuși, avansat în gradul de căpitan, la 1 august 
1956. 

Situaţia a cunoscut o schimbare abia de la 1 august 1958, când, ca urmare a 
necesităţii numirii unui locțiitor pentru Spate al șefului Regionalei de Securitate 
Autonome Maghiare, alegerea conducerii Direcţiei Cadre M.A.I. s-a oprit asupra acestui 
ofițer, atât de putin remarcat anterior!%. Deşi cu o titulatură care at putea crea o 
impresie greșită, funcția de locţiitor pentru Spate al şefului unei direcţii regionale de 
Securitate era departe de a acorda o influență deosebită ocupantului său. Acesta trebuia 
să uşureze activitatea şefului direct, comandantul regionalei, în ceea ce priveşte 
organizarea logistică a unității, ţinerea evidențelor contabile şi conducerea aparatului 
administrativ. Fiind un post administrativ, deținătorul său nu se implica, teoretic, în 
activitatea informativă a direcţiei şi înființarea lui, după 1956, a dat ocazia promovării 
atât a unor ofițeri deja specializați în activitatea pe linie de Spate, cât şi, în lipsa celor 
menţionaţi, a unor ofiţeri care nu se remarcasera prin nimic anterior, dar se considera că 
metitau o funcţie superioară — precum P. Sălcudean — sau ocupanților unor poziții mai 
importante, retrași astfel din prima linie, datorită abaterilor disciplinare sau 
incompetentei — vezi cazurile lui Marin Vintilă, la Bucureşti, Gheorghe Cuteanu, la 
Piteşti sau Ştefan Mănoiu, la Bacău. Pe de altă parte însă, o asemenea funcție putea 
reprezenta si o rampă de lansare a carierei deţinătorului ei, care putea fi promovat in 
sectorul operativ, în măsura în care avea experienţă în domeniu și dovedea aptitudini în 
acest sens. 

Acesta a fost şi cazul lui Pavel Sălcudean, care s-ar fi remarcat rapid drept un 
„ofițer capabil” pentru sarcinile sale administrative, dar care putea să îndeplinească si 
diverse misiuni minore încredințate de conducerea unităţii pe linie informativ-operativa 
şi de control al aplicării ordinelor. Cum toate însărcinările le-a executat „în bune 


143 Thidem, f. 4. 

144 Thidem, f. 138: referat de cadre din 27.06.1967, semnat de șeful Direcţiei Cadre M.A.I., col. 
Ioan Patesan. 

145 Idem, fond MAI/DMRU, inv. nr. 7367, dosar nr. 13, nenumerotat: Ordinul M.A.I. nr. 
2234/01.08.1958. 

conditiuni!©”, a fost avansat în gradul de maior, de la 15 mai 1960147, si luat în 
considerare pentru promovarea sa în continuare. Prilejul pentru aceasta s-a ivit în cursul 
anului 1961, prin eliberarea postului de locțiitor pentru operativ, de data aceasta, al 
şefului Regionalei de Securitate Mureş Autonomă Maghiară, pentru ocuparea căruia a 
fost propus şi, de la 1 noiembrie 1961, numit, maiorul Sălcudean!%. Imediat ulterior, 
ofiţerul a fost avut in vedere chiar pentru funcţia de şef al Regionalei Mureş!%, dar 
conducerea ministerului a optat, în cele din urmă, pentru mult mai experimentatul 
locotenent-colonel Sidea. 

Trecut in sectorul operativ, maiorul Salcudean a fost apreciat drept un ofiter 
„capabil, inteligent, bine pregătit din punct de vedere profesional şi politic”, care ar fi 
avut „putere de muncă şi capacitate organizatorică”. A fost remarcat „sprijinul” pe care 
l-ar fi acordat șefilor de subunități, în special raionale de pe raza regiunii, în urma căruia 
„s-a îmbunătăţit simţitor munca cu agentura, s-au rezolvat mai operativ acţiunile care se 
aflau în lucru şi au fost deschise noi acțiuni cu perspective”!>°, Pentru toate aceste 
motive, a fost avansat locotenent-colonel, la ,,exceptional”, de la 23 august 1964151, 
premiat cu diverse sume de bani şi decorat cu mai multe ordine şi medalii. De 
asemenea, după promovarea în Aparatul Central a lui Nicolae Sidea, a fost din nou 
propus în funcția de şef al Regionalei de Securitate Mureş şi, de data aceasta, acceptat, 
de la 1 august 19671%. 

În scurta perioadă petrecută la conducerea direcţiei menţionate, locotenent- 
colonelul Sălcudean pare să îndeplinească toate aşteptările conducerii ministerului si 
apoi ale nou creatului Consiliu al Securității Statului. Astfel se explică şi avansarea sa în 
gradul de colonel, la ,,exceptional”, de la 27 decembrie 1967 şi, după constituirea 
inspectoratelor judeţene de Securitate, numirea în funcția de șef al Inspectoratului 
Judeţean de Securitate Mureș, de la 18 februarie 1968. În anii următori, a continuat să se 
facă remarcat drept un ofițer care, „în exercitarea atributiunilor de serviciu a dovedit că 
posedă o bună pregătire politică şi profesională, competenţă, spirit de orientare şi 
inițiativă în rezolvarea sarcinilor”. Era apreciat pentru că ar fi „manifestat curaj în luarea 
măsurilor operative şi spirit mobilizator în executarea ordinelor”, participând în mod 
direct la „rezolvarea lucrărilor mai importante”, pentru preocuparea arătată fata de 
instruirea subordonatilor, dar şi pentru propria pregătire, dovedită prin absolvirea 
Facultăţii de Filologie din cadrul Institutului Pedagogic local. Singurele neajunsuri care i 
se reprosau, constau în „tărăgănarea executării” unor ordine si în faptul că nu ar fi luat 


46 Idem, fond Cadre, dosar personal Sdlcudean Pavel, f. 143: Referat de cadre din 04.12.1961, 
semnat de şeful Direcţiei Cadre M.A.I., col. loan Pateşan. 

47 Idem, fond MAI/DMRU, inv. nr 7372, dosar nr. 21, nenumerotat: Ordinul M.A.I. nr. 
2013/15.05.1960. 

48 Idem, fond Cadre, dosar personal Sa/cudean Pavel, f£. 5: Fișă personală. .., din 18.07.1972. 

4 Vezi ibidem, f. 144: Referat de cadre din 04.12.1961. 

50 Ibidem, f. 139: Referat de cadre din 17.06.1967, semnat de şeful Direcţiei Cadre M.A.I., col. 
loan Pateşan. 

51 Idem, fond MAI/DMRU, inv. nr. 7381, dosar nr. 17, nenumerotat: Ordinul M.A.I. nr. 
2403/23.08.1964 

52 Ibidem, f. 5: Fişă personald..., din 18.07.1972. 

măsuri operative pentru exploatarea unor informaţii primite!55. Toate acestea l-au 
calificat pe colonelul Sălcudean pentru a fi numit şi la conducerea Inspectoratului 
Judetean Mureș al Ministerului de Interne, după fuziunea C.S.S. şi M.A.I. din primăvara 
anului 1972, funcţie în care pare să fie la fel de bine apreciat de conducerea noului 
minister. 

Toate aspectele pozitive din activitatea anterioară a ofițerului au fost însă 
umbrite de o serie de incidente intervenite un an mai târziu, când s-a demonstrat că 
lipsa de operativitate a colonelului Sălcudean în exploatarea unor informaţii nu era o 
deficiență chiar lipsită de importanţă. Aceasta a fost din plin demonstrată de modul în 
care a fost organizată inaugurarea în cadru festiv a instalațiilor electro-acustice şi de 
reglaj lumină ale noului Teatru de Stat din Târgu Mureş, festivitate la care urma să 
participe peste 200 de persoane din tara si din R.P. Ungară. Principala problema a 
acestei festivități de amploare şi cu multiple conotaţii politice, care trebuia să aibă loc la 
4 septembrie 1973, o constituia faptul că organele de Securitate locale nu ştiau nimic 
despre existenţa ei, cu toate că organizatorii nu făcuseră nici un secret din aceasta. Deşi 
datoria de informare funcționa în mod normal într-un singur sens, dinspre organele de 
Securitate spre cele de partid, de data aceasta prim-secretarul Comitetului Judetean 
P.C.R. Mureş, Iosif Banc, le-a facut un serviciu ofițerilor aparatului „informativ” si i-a 
anunţat de cele ce se petreceau în oraşul pe care se presupunea că-l supraveghează 154. 

Ce a urmat este lesne de bănuit. În urma controalelor ulterioare de la 
Inspectoratul Judeţean Mureş, colonelul Sălcudean a fost învinuit de acoperirea 
abaterilor unor subordonați, greşeli în supravegherea situației operative de pe raza 
judeţului şi, mai ales, de abateri de la datoria de informare a organelor P.C.R. locale — 
desi este greu de înţeles ce ar fi putut informa ofițerul cu privire la un eveniment despre 
care el chiar nu ştia nimic. La tradiționala şedinţă de înfierare, organizată după 
finalizarea controalelor, în prezența conducătorilor locali ai partidului, lui Pavel 
Sălcudean i s-a reproșat faptul că, în calitate de membru al Biroului Judeţean Mureş al 
P.C.R., nu ar fi „ridicat nici o problemă în aceşti ani, pe baza căreia să se ia măsuri 
politice, economice şi sociale, cu influență pozitivă în cadrul judeţului” precum şi 
manifestarea tendinței „de a se sustrage controlului de partid [...] datorită golurilor ce le 
are în pregătirea sa politico — ideologică”. Concluziile „dezbaterii” au fost puse chiar de 
ptim-secretarul local, Iosif Banc, care descria colectivul de conducere al inspectoratului 
drept „o mica familiuta” care n-ar vrea „să-l sifoneze pe şeful inspectoratului”, astfel 
încât se vede nevoit să preia chiar el sarcina de a-l ,,sifona” pe fostul comandant al 
Regionalei de Securitate Mureş, despre care declara în final: 


153 Ibidem, £. 96: Referat de cadre din 6 noiembrie 1972. 

154 Ibidem, f. 14: Notă cu rezultatul verificărilor privind pe colonelul Săhudeanu Pavel, inspector sef al 
Inspectoratului Judetean Mures al Ministerului de Interne, din 19.03.1974, semnată de Gheorghe Creţu, 
din partea Secţiei Organizatorice şi Cadre a C.C. al P.C.R., col. Chiru Picus, din partea Secţiei 
pentru Probleme Militare si de Justiţie a C.C. al P.C.R., col. Gheorghe Vasile, din partea 
Ministerului de Interne, şi loan Cosma, din partea Biroului Comitetului Judeţean de Partid. 

„Colonelului Sălcudean Pavel îi lipsesc educaţia, simţul de răspundere, respectul 
fata de partid. Trebuie să citească si să aplice în activitatea sa hotărârile de partid si de 
stat” 155, 

Era greu de imaginat o continuare a carierei în Securitate a ofițerului după o 
asemenea înfierare. La aceeaşi concluzie a ajuns si conducerea ministerului, care, dupa 
demiterea colonelului Sălcudean din funcția deținută, la 1 mai 1974, l-a menținut la 
dispoziția sa timp trei luni, timp suficient pentru a se constata faptul că era grav bolnav 
şi a-l trece în rezervă, în consecință, de la 5 august 1974156, 

Jean T. Firu (n. 11 ianuarie 1927, în oraşul Craiova, fiul unui vânzător, 
naționalitatea — română, studii — medii şi cursul de perfecționare cu durata de un an din 
U.R.S.S., profesia de bază — funcţionar), şef al Direcției Regionale de Securitate Oltenia in 
perioada 1964 — 1968. 

Jean Firu a absolvit 8 clase la liceul industrial din Craiova în 1946, rămânând 
apoi la domiciliul părinților pentru a se pregăti în vederea susținerii examenului de 
admitere la facultate. Abandonează aceste planuri un an mai târziu pentru a se angaja, 
din 1947, la centrala electrică a uzinelor comunale din Craiova. A lucrat în această 
unitate doar câteva luni, rămânând ulterior fără ocupaţie. Din 1948 este încadrat ca 
funcționar la Magazinul de stat „Oltenia” din Craiova, unde rămâne până în cursul 
anului 1950157, 

Activitatea ca funcționar a lui Jean Firu din perioada ulterioară lui 1948 nu l-a 
calificat pentru recrutarea în Securitate din primii ani de existenţă ai instituției. Pe de altă 
parte, fiind absolvent de liceu şi cu o origine socială corespunzătoare, s-a considerat că 
ar putea fi util măcar în sectorul administrativ, astfel încât a fost angajat cu gradul de 
plutonier în cadrul Secţiei Financiare a Regionalei de Securitate Craiova, de la 12 iunie 
1950158, În 1951, a fost avansat în gradul de sublocotenent şi numit şef al Secţiei 
Financiare amintite, pentru ca, de la 24 iunie 1952, să fie trecut în sectorul operativ si 
delegat şef al Secţiei a Il-a Contrasabotaj din Regionala de Securitate Dolj. Rezultatele 
obţinute la conducerea acestui compartiment au părut satisfăcătoare, astfel încât a fost 
avansat în gradul de locotenent, si mutat, de la 15 mai 1953, la conducerea Serviciului 1 
Contraspionaj al Regionalei M.S.S. Craiova, ţinându-se cont, probabil, şi de pregătirea sa 
culturală, superioară majorităţii ofițerilor direcției, ce putea să compenseze lipsa de 
experienţă în activitatea informativă 1%. 

Locotenentul Firu nu a obţinut însă rezultatele scontate în noua funcție de 
conducere, fiind învinuit ulterior că ar fi exercitat „un insuficient control pe linia muncii 
de Contraspionaj la raioane, şi în special în problema fugarilor peste frontieră şi a 


55 Ibidem, ff. 37 — 39: Nota, f.d. 

56 Ibidem, f. 5: Fişă personald..., din 18.07.1972. 

5 ANIC, fond CC al PCR, Secţia Cadre, dosar nr. F/244, f. 3: Referat de cadre privind 
activitatea lui Firu Jean, alcatuit de Sectia Cadre a CC al PMR, din 23.01.1964, semnata de 
Nicolae Constantin, şef sector în cadrul secției, Cornel Onescu, şef al secției, Augustin Boar, 
instructor si Ion Stănescu, adjunct al şefului Grupului de Instructori pentru controlul muncii de 
partid în M.F.A. — M.A.I. 

58 ACNSAS, fond MAI/DMRU, inv. nr. 7348, dosar nr. 13, f. 91: Decizia Directorului General 
D.G.S.P. nr. 20010/12.06.1950. 

59 Idem, inv. nr. 7358, dosar nr. 61, f. 341: Ordinul M.S.S. nr. 984/15.05.1953. 

repatriaților”, desfăşurând „o munca sectara şi, de multe ori, se văicărea că munca este 
grea, că nu are oameni corespunzători, pentru care |motiv] nu poate îndeplini planul de 
muncă propus”1%, Cu toate acestea, ofițerul nu a fost sancționat si nici destituit din 
funcţie o perioadă relativ îndelungată, fiind chiar avansat în gradul de locotenent-major, 
de la 1 august 1955161, Situaţia s-a menţinut neschimbată până la 1 martie 1957, când a 
fost demis şi mutat la conducerea Secţiei a IV-a Contrasabotaj a Regionalei Craiova !%2. 
Nici această măsură nu a fost privită ca o retrogradare din motive imputabile lui, 
incapacitatea ofițerului în materie de Contraspionaj fiind atribuită de conducerea 
direcţiei unor factori mai mult sau mai puţin obiectivi, după cum preciza pe atunci şeful 
unității, maiorul Socol: 

„Munca de Contraspionaj din regiunea Craiova se extinde tot mai mult, 
existând numeroase baze ce trebuiesc lucrate si mari posibilități de combinaţii externe, 
mai ales pe canalul dunărean. Cu toate straduintele mele de a-l determina pe şeful 
Serviciului 2 — It.maj. Firu Jean — să desfăşoare o muncă activă, inteligentă, cu măsuri 
efective, care să ducă la anumite rezultate, totuși el nu a facut aceasta, invocând diferite 
pretexte. [...] Lt.maj. Firu Jean are — pe lângă faptul că îi lipseşte experiența informativă, 
fiind ridicat dintr-o dată într-o asemenea munca de răspundere — si unele lipsuri serioase 
în munca de îndrumare si educare a efectivului din subordine si, uneori, atitudini 
jignitoare. Are perspective de dezvoltare şi putere de muncă, însă, deocamdată, nu în 
sectorul de Contraspionaj, ci în altă muncă” 163, 

O dovadă a faptului că ofițerul era considerat în continuare un lucrător „de 
perspectivă” o reprezintă înscrierea sa, de la 1 septembrie 1957, la cursurile de pregătire 
din U.R.S.S!64, Mai mult decât atât, în perioada în care ofițerul se afla încă la Moscova, a 
fost avansat în gradul de căpitan — de la 1 august 195816 - si propus pentru a prelua 
conducerea Serviciului 3 Informaţii Interne din cadrul Regionalei Craiova, propunere 
acceptată şi oficializată odată cu întoarcerea sa în activitate, de la 1 septembrie 1958166, 

La conducerea organelor de Informaţii Interne, căpitanul Firu pare să confirme 
întru totul aşteptările conducerii direcției, dovedindu-se „un ofițer capabil, bine pregătit 
profesional si politic”, care ar fi obținut „rezultate bune în munca cu agentura”, în urma 
cărora a reuşit să „depisteze activitatea mai multor grupări de elemente care desfăşurau 
activitate contrarevoluționară”. În relaţiile cu subalternii era considerat un şef „exigent”, 
care oferea „soluţii bune pentru orientarea lucrătorilor”, deşi se remarca şi prin 
„tendinţe de îngâmfare”, înregistrându-se „unele cazuri când, fata subordonați, a avut 
ieşiri nervoase şi nu a acordat la timp un sprijin suficient de concret lucrătorilor care 


60 Idem, inv. nr. 7367, dosar nr. 15, nenumerotat: Referat de cadre din 24.04.1958, semnat de 
şeful D.R.M.A.I. Craiova, mr. Petre Socol şi şeful Secţiei Cadre a Direcţiei, lt.maj. Petre 
Neghirlă, anexat Ordinului M.A.I. nr. 2421/01.09.1958 

61 Idem, inv. nr. 7362, dosar nr. 70, nenumerotat: Ordinul M.A.I. nr. 3876/01.08.1955. 

62 Idem, inv. nr. 7366, dosar nr. 16, nenumerotat: Ordinul M.A.I. nr. 1391/01.03.1957. 

63 Ibidem: Raport din 04.02.1957, adresat Direcţiei Cadre M.A.I., semnat de mr. P. Socol, anexat 
Ordinului nr. 1391/01.03.1957. 

64 Idem, inv. nr. 7366, dosar nr. 9, nenumerotat: Ordinul şefului Direcţiei Cadre nr. 
1704/01.09.1957. 

65 Idem, inv. nr. 7367, dosar nr. 14, nenumerotat: Ordinul M.A.I. nr. 2361/01.08.1958. 

66 Idem, dosar nr. 15, nenumerotat: Ordinul M.A.I. nr. 2421/01.09.1958. 

întâmpinau greutăţi în executarea sarcinilor” 167, Activitatea sa a fost recompensată prin 
acordarea mai multor ordine şi medalii ale R.P.R., numeroase prime în bani, iar, de la 1 
august 1963, prin promovarea în funcția de locţiitor pentru operativ al şefului 
Regionalei de Securitate Oltenia (fostă Craiova) 168. Imediat ulterior acestei date este 
avansat în gradul de maior — de la 23 august 19631% - si inclus în rezerva de cadre 
pentru promovarea într-o funcție superioară. Aceasta a intervenit după scurt timp, când, 
în urma transferării şefului direcției de atunci, Petre Socol, în Aparatul Central al 
ministerului, s-a considerat că cel mai bun înlocuitor al său în fruntea organelor de 
Securitate din regiunea Oltenia ar fi chiar maiorul Firu. Propunerea conducerii 
ministerului a fost aprobată de Secţia Cadre a C.C. la începutul anului 1964, în timp ce 
numirea oficială a ofițerului în funcție a intervenit de la 1 februarie 1964170, 

La comanda Regionalei de Securitate Oltenia, ]. Firu a fost apreciat de organele 
de partid drept „un tovarăș inteligent, cu capacitate de sesizare, analiza si sintetizare a 
problemelor, energic şi perseverent în acţiunile pe care le întreprinde”, deşi cu „un 
temperament mai putin comunicativ” şi nu „destul de apropiat de subalterni”!7!, Pentru 
„rezultatele? obţinute a fost răsplătit prin avansarea în grad la ,,exceptional” în două 
rânduri — locotenent-colonel, de la 23 august 1964 si colonel, de la 30 decembrie 
1967172 - pentru ca, după reorganizarea administrativă din 1968, să fie numit la 
conducerea Inspectoratului Judetean de Securitate Dolj!. A decedat la scurt timp 
ulterior, în cursul anului 1969, la vârsta de 42 de ani!”?. 

Pascu — Nicolae I. Dumitrescu (n. 16 aprilie 1922, în orașul Buzău, fiul unui 
cizmar, naționalitatea — română, studii — medii şi cursul de perfecționare in munca de 
Securitate din U.R.S.S., profesia de bază — electrician bobinator), şef al Direcției Regionale 
de Securitate Ploieşti în perioada 1961 — 1966. 

Nicolae Dumitrescu, a absolvit cursurile primare în 1933, iar de trei ani mai 
târziu — pe cele ale liceului industrial din Buzău. Din 1936, s-a angajat ucenic la Uzinele 
LA.R. din Braşov, calificându-se în meseria de electrician bobinator până în 1940. A 
continuat să lucreze la L.A.R. Braşov până la trimiterea pe frontul de Răsărit, în cursul 
anului 1942, unde a făcut parte din forțele necombatante, lucrând într-un tren-atelier. 


67 Tdem, inv. nr. 7379, dosar nr. 25, nenumerotat: Referat de cadre din 05.07.1963, semnat de 
şeful Direcţiei Cadre M.A.I., col. loan Patesan şi mr. Vasile Achimescu, şef serviciu în cadrul 
aceleiaşi direcţii — anexat Ordinului M.A.I. nr. 2104/01.08.1963. 

68 Ibidem, Ordinul M.A.I. nr. 2104/01.08.1963. 

69 Idem, dosar nr. 28, nenumerotat: Ordinul M.A.I. nr. 2418/23.08.1963. 

70 Idem, inv. nr. 7381, dosar nr. 5, nenumerotat: Ordinul M.A.I. nr. 1274/01.02.1964. 

71 ANIC, fond CC al PCR, Secţia Cadre, dosar nr. F/244, f. 1: Notă a Secţiei Cadre a C.C. al 
P.C.R., din 23.09.1968, semnată de, Dumitru Ivanovici, şeful secţiei, Vasile Dinu, șef sector in 
cadrul secţiei şi Nicolae Liteanu, instructor. 

72 Vezi ACNSAS, fond MAI/DMRU, inv. nr. 7381, dosar nr. 17, nenumerotat: Ordinul M.A.I. 
nr. 2403/23.08.1964 si idem, inv. nr. 7388, dosar nr. 32, nenumerotat: Ordinul Preşedintelui 
C.S.S. nr. 4030/30.12.1967. 

75 FI. Dobre (coord.), op. cit, vol. II (1967 — 1989), p. 58: Ordinul Preşedintelui Consiliului 
Securităţii Statului nr. 1 555 din 18 februarie 1968. 

74 Vezi http://www.cnsas.ro/documente/cadrele_securitatii/FIRU_JAN.pdf, consultat la data 
de 08.05.2014. Informaţia a putut fi confirmată şi din alte surse. 

După numai şase luni, îmbolnăvindu-se, a trebuit să se reîntoarcă în țară, unde s-a 
reangajat la L.A.R. Braşov!”5. Din 1945, a revenit în Buzău, la uzina metalurgică din 
localitate, şi s-a implicat în mișcarea sindicală, fiind ales în Comitetul de întreprindere şi 
participând ca delegat la conferința Sindicatului Metalo-Chimic de la Bucureşti. Pentru 
moment însă, Nicolae Dumitrescu nu a dovedit prea mare ataşament fata de clasa 
muncitoare, din toamna anului 1946 părăsind rândurile acesteia şi deschizandu-si 
propriul atelier mecanic. De asemenea, a fost semnalat ca simpatizant al P.N.T., desi nu 
a comis eroarea de a se înscrie în rândul membrilor săi. 

Toate acestea s-au dovedit doar o rătăcire de moment. Din 1947, forţat 
probabil şi de conjunctura economică, N. Dumitrescu a închis atelierul mecanic abia 
înființat, abandonând totodată simpatiile politice anterioare, pentru a se angaja 
electrician la garajul Comitetului Judeţean P.C.R. Buzău. Schimbarea de atitudine îi este 
prompt răsplătită, fiind primit în P.C.R. din decembrie 1947, pentru ca, în iunie 1948, să 
fie „scos din producţie” şi promovat activist la Secţia de Agitatie si Propaganda a 
Comitetului Judetean P.M.R. Buzău. În calitate de activist de partid, Nicolae 
Dumitrescu a rămas cunoscut drept „un tovarăş muncitor, cu orientare şi perspective 
de dezvoltare”, desi ar fi „manifestat pălăvrăgeală şi familiarism” 177. 

După înființarea Securităţii Poporului, N. Dumitrescu a fost chemat în rândul 
cadrelor active, cu gradul de sublocotenent, de la 24 septembrie 1948, şi repartizat ca 
funcționar operativ la Serviciul Judetean de Securitate Buzău!%8. Lucrând de la bun 
început în sectorul Anchete al Securităţii, a cunoscut o avansare rapidă în grad şi 
funcţie, asta şi datorită modului special în care a ştiut să-şi dovedească ataşamentul fata 
de regim!”’. Astfel, din iulie 1949, în urma reorganizării aparatului de represiune, a fost 
promovat în funcția de subsef de birou în cadrul Regionalei de Securitate Ploieşti!%, 
pentru ca în anii următori să preia conducerea compartimentului de Anchete al unității 
mai sus amintite. Avansările in grad se succed la fel de rapid, mare parte a lor fiind 


175 ANIC, fond CC al PCR, Secţia Cadre, dosar nr. D/322, f. 2: Referat de cadre privind pe 
Dumitrescu Nicolae, din 10.10.1961, semnat de Ion Gal, instructor în cadrul secţiei si Ştefan 
Şerean, instructor în Grupul de instructori pentru controlul muncii de partid M.F.A. — M.A.I. În 
perioada cât a lucrat în cadrul Uzinelor LA.R. Braşov, Nicolae Dumitrescu nu a lăsat amintiri 
prea plăcute, organele de partid obţinând de la foștii săi colegi numai referințe în care se preciza 
că acesta „era considerat neserios, făcea chefuri, era afemeiat şi lipsea uneori de la lucru” — vezi 
ibidem. 

76 Ibidem. 

77 ACNSAS, fond MAI/DMRU, inv. nr. 7397, dosar nr. 14, nenumerotat: Referat de cadre din 
31.05.1972, semnat de şeful Secției Personal din cadrul Direcției a IV-a Contrainformații 
Militare, lt.col. Gheorghe Nicolae şi de șeful Direcției a IV-a MI, gen.mr. Dumitru Ghergut, 
anexat ordinului prim-adjunctului Ministrului de Interne, G. Răduică, nr. 4087/01.06.1972. 

78 Vezi idem, inv. nr. 7346, dosar nr. 3, f. 297: Decizia M.A.I. nr. 11690/24.09.1948 şi idem, 
dosar nr. 8, f. 102: Decizia D.G.S.P. nr. 11710/24.09.1948. 

79 Referitor la metodele folosite de ofițer anchetele de la Securitatea Buzău, vezi Mihai Burcea, 
Marius Stan, Mihail Bumbeş, Dictionarul ofiterilor si angajatilor civili ai Direcţiei Generale a 
Penitenciarelor. Aparatul Central (1948 — 1989), laşi, Ed. Polirom, 2009, pp. 211 — 212. 

80 ACNSAS, fond MAI/DMRU, inv. nr. 7347, dosar nr. 3, nenumerotat: Decizia M.A.I. nr. 
6733/05.07.1949. 

efectuate la ,,exceptional”: locotenent (1949), locotenent major (1950)!8! şi căpitan (1 
octombrie 1953)182. În ciuda aprecierii astfel arătate fata „performanţele” ofițerului în 
„munca de anchete”, comportarea sa lăsa de dorit din multe puncte de vedere, motiv 
pentru care a fost pedepsit mai întâi „pe linie administrativă”, de conducerea direcției, 
în 1952, pentru ca, în anul următor, să fie pus în discuţia organizației de partid şi 
sancționat cu vot de blam pentru „relaţii neprincipiale şi chefuri prin restaurante cu 
subordonații” 18. 

Comportamentul inadecvat în afara unităţii nu constituia, pe atunci, un 
impediment serios în cariera a unui ofițer de Securitate, în condiţiile în care dovedea 
competenţă și ataşament fata de regim. lar căpitanul Dumitrescu a ştiut să demonstreze 
din plin aceste calități, astfel încât a fost rapid selecționat pentru promovarea în funcție. 
Aceasta a intervenit în cursul anului 1954, când a preluat postul de locţiitor al șefului 
Regionalei de Securitate Ploieşti!%, fiind totodată avansat „la exceptional” în gradul de 
maior, de la 15 august 1954185. Pe de altă parte, rezultatele obținute in noua funcție de 
conducere continuă să fie umbrite de abaterile sale disciplinare, fapt tot mai deranjant 
pentru organele de partid: 

„Fiind un tovaras inteligent, cu spirit de sesizare şi experienţă în muncă, a reuşit 
în scurt timp să se inițieze în noua funcţie |de locţiitor şef direcție] şi să dea un ajutor 
calificat subunitatilor de care a răspuns. A continuat însă să facă exces de băutură şi să 
nu fie suficient de exigent şi principial în relațiile de muncă. In 1955, când soţul unei 
surori a lui a fost anchetat pentru furt, l-a sfătuit să nu declare adevărul” 18. 

Conducerea ministerului continua să-l considere pe N. Dumitrescu drept un 
ofiţer „cu perspective”, astfel încât, în 1957, l-a trimis să urmeze cursul de pregătire in 
munca de Securitate din U.R.S.S., cu durata de un an. La întoarcerea in țară, în 1958, 
este reîncadrat locţiitor pentru operativ al şefului Regionalei M.A.I. Ploieşti şi avansat 
locotenent-colonel, la 15 august 1958187. Ulterior, ofițerul rămâne același „tovarăş bine 
pregătit politic si profesional şi cu experiență in munca de Securitate”, care arăta 
„inițiativă si curaj în îndeplinirea sarcinilor încredințate, obținând rezultate bune în 
depistarea unui număr însemnat de elemente duşmănoase”18. A fost decorat, în 
consecință, cu mai multe ordine şi medalii ale R.P.R. și i se trec cu vederea abaterile 
disciplinare tot mai numeroase. 


81 M. Burcea ș.a., op. cit, p. 213. 

82 ACNSAS, fond MAI/DMRU, inv. nr. 7358, dosar nr. 49, nenumerotat: Ordinul M.A.I. nr. 
2336/01.10.1953. 

83 ANIC, fond CC al PCR, Secția Cadre, dosar nr. D/322, f. 3: Referat de cadre privind ..., din 
10.10.1961. 

8 ACNSAS, fond MAI/DMRU, inv. nr. 7397, dosar nr. 14, nenumerotat: Referat de cadre din 
31.05.1972, anexat Ordinul prim-adjunctului M.I. nr. 4087/01.06.1972. 

85 Idem, inv. nr. 7360, dosar nr. 67, nenumerotat: Ordinul M.A.I. nr. 3562/15.08.1954. 

86 ANIC, fond CC al PCR, Secţia Cadre, dosar nr. D/322, f. 3: Referat de cadre privind ..., din 
10.10.1961. 

87 ACNSAS, fond MAI/DMRU, inv. nr. 7367, dosar nr. 17, nenumerotat: Ordinul M.A.I. nr. 
2686/15.08.1958. 

88 ANIC, fond CC al PCR, Secţia Cadre, dosar nt. D/322, f. 3: Referat de cadre privind pe..., 
din 10.10.1961. 

Tolerarea indisciplinei manifestate de lt.col. Dumitrescu pare însă a se dovedi o 
atitudine greşită din partea conducerii ministerului, mai ales în condiţiile în care acesta 
demonstra calități reale în coordonarea activităţii informative dintr-o regiune importantă 
precum Ploieşti. Aceasta pentru că, în cursul anului 1961, s-a ajuns la concluzia că se 
impune de urgență schimbarea din funcție a colonelului Mauriciu Ștrul, şeful de până 
atunci al direcției de Securitate locale, iar N. Dumitrescu părea singura variantă 
acceptabilă, din punctul de vedere al pregătirii profesionale, pentru a-i lua locul. 
Problema o constituiau însă permanentele sale abateri disciplinare, care nu puteau fi 
admise şi unui șef de direcţie regională, aflat în nomenclatura Secretariatului C.C. În 
plus, nimeni nu-și mai putea face iluzii asupra posibilității de a-i mai corija 
comportamentul, acesta devenind de acum foarte conştient că desele sale escapade 
bahice vor fi tolerate în continuare, atâta timp cat se va dovedi util regimului. Singura 
soluţie găsită atunci de conducerea ministerului a fost să-l cheme pe lt.col. Dumitrescu, 
în cursul aceluiaşi an, pentru a-i atrage personal atenţia asupra abaterilor sale si pentru 
ca organele de cadre ale partidului să înregistreze faptul că se luaseră măsuri pentru 
corijarea ofițerului, acesta isi luase angajamentele necesare că se va strădui „să lichideze 
cu lipsurile manifestate” şi, în consecinţă, să se considere că problema era rezolvată, iar 
Secţia Cadre a C.C. să-şi dea avizul pentru promovarea lui la conducerea direcției 
regionale din Ploieşti. 

Nu a funcționat, asta probabil deoarece lucrătorii de cadre ai partidului erau 
mult prea obişnuiţi cu genul de abateri comise de Nicolae Dumitrescu, pentru a crede 
că diversele angajamente de îndreptare mai puteau fi şi crezute. De aceea, atunci când 
ofițerul a fost propus pentru funcția de şef al Regionalei de Securitate Ploieşti, avizul 
Secţiei Cadre a C.C. a fost clar negativ, cu următoarea motivare: 

„Deşi [Nicolae Dumitrescu] a obţinut unele rezultate bune in muncă, ţinând 
însă seama că, până de curând, a manifestat unele lipsuri serioase în comportarea sa, 
pentru că nu avem garanția ca au fost lichidate si nu le va mai repeta, Secţia Cadre a 
C.C. al P.M.R. consideră că nu este indicat în funcția propusă” 1%, 

Cu toată împotrivirea manifestată de organele de cadre ale partidului, 
argumentele conducerii ministerului în favoarea lt.col. Dumitrescu au cântărit mai greu 
în fata Secretariatului C.C., care aprobă, în cele din urmă, numirea acestuia la comanda 
organelor de Securitate din regiunea Ploieşti. Preluarea funcţiei amintite de către N. 
Dumitrescu a intervenit începând cu data de 1 decembrie 1961190, 

Evoluţia ulterioară a ofițerului pare să se înscrie pe acelaşi curs ca si până 
atunci. Astfel, în toate evaluările conducerii ministerului, se aprecia că ar deţine „calități 
incontestabile” în coordonarea activităţii informative, precum: „orientare, putere de 
discernământ, calități organizatorice şi capacitate de muncă”, fapt pentru care este 
avansat din nou în grad, la „excepțional? — colonel, de la 23 august 196419! - premiat in 
bani, decorat cu diverse ordine şi medalii. A fost de asemenea, foarte apreciat şi 
interesul său pentru pregătirea „culturală” şi politică, Nicolae Dumitrescu absolvind 


189 Tbidem, f. 4 

190 ACNSAS, fond MAI/DMRU, inv. nr. 7375, dosar nr. 32, nenumerotat: Ordinul M.A.I. nr. 
3180/01.12.1961. 

191 Idem, inv. nr. 7381, dosar nr. 19, nenumerotat: Ordinul M.A.I. nr. 2678/23.08.1964. 

Facultatea de Drept, cu examen de stat, şi Şcoala superioară de partid „Ştefan 
Gheorghiu”. Pe de altă parte, nici în celelalte privințe nu se schimbase nimic, şeful 
Regionalei de Securitate Ploieşti „antrenându-se frecvent la consum de băuturi 
alcoolice”, complăcându-se „într-un anturaj de elemente viciate” şi intretinand „relații 
extraconjugale cu diferite femei”. Cât timp la conducerea ministerului s-a aflat Al. 
Drăghici, colonelul Dumitrescu a fost „ajutat” în modul specific pentru a-şi corija 
comportamentul, prin criticarea sa periodică — urmată de angajamentele ferme ale 
ofițerului că se va îndrepta — pedepsirea cu zile de arest la garnizoană şi acordarea de 
avertismente administrative!%2. Cu toate acestea, ținându-se cont de meritele dovedite 
de ofițer în slujba regimului, precum si de faptul că abaterile nu-i afectau încă 
activitatea, nu s-a pus în nici un fel problema destituirii sale. 

Din iulie 1965, funcția de ministru al Afacerilor Interne a fost preluată de 
Cornel Onescu, fost şef al Secţiei Cadre a C.C. și familiarizat, în consecință, cu 
problemele ridicate de comportamentul colonelului Dumitrescu. Acesta, încă de la 
numirea în funcție, a lansat repetate avertismente la adresa subordonatilor cu 
manifestări de indisciplină pe fondul consumului de băuturi alcoolice sau cu o viata 
familială necorespunzătoare. Asemenea discursuri se mai auziseră însă la şedinţele de 
bilanț si din partea predecesorului său, astfel încât, cel mai probabil, şeful Regionalei 
Ploieşti nu a acordat atenţie avertismentelor ministrului. Asta s-a dovedit a fi însă o 
greşeală. Organele de partid chiar doreau o îmbunătăţire a disciplinei lucrătorilor de 
Securitate, iar un ofițer cu o funcţie atât de importantă precum cea de şef al unei direcții 
regionale ar fi constituit exemplul ideal pentru a se arăta întregului aparat că intenţiile 
noului ministru erau cât se poate de serioase. 

Prilejul pentru aplicarea unei sancțiuni mai severe împotriva lui N. Dumitrescu 
l-a constituit, cel mai probabil, acțiunea de divorț intentată de soția acestuia, în cursul 
anului 1966, când a fost reliefată încă o dată comportarea necorespunzatoare din viata 
privată a ofițerului. Consecința a fost inițierea unei ample anchete disciplinare împotriva 
acestuia, fiind pus initial la dispoziţia ministerului, la 1 mai 19661%, pentru ca, de la 1 
iulie 1966, să fie retrogradat în gradul de locotenent-colonel pentru o perioadă de doi 
ani si mutat la Direcţia Generală a Penitenciarelor şi Coloniilor de Muncă, pentru a fi 
numit comandant al Coloniei de Muncă Vlădeni!%. Sanctiunile pe linie profesională 
sunt însoţite de cele politice, fiind pedepsit si cu „vot de blam cu avertisment” de 
organizaţia de bază a P.C.R. 15 

După retrogradarea din funcţie, N. Dumitrescu pare să se adapteze în mod 
corespunzător noii sale poziţii, de comandant de penitenciar, reuşind „în scurt timp, să 
cunoască specificul noii activități şi să conducă cu competență activitatea 
subordonaţilor”, fata de care ar fi dovedit ,,exigenta şi principialitate”. Mai mult decât 
atât, „trăgând învățămintele necesare din lipsurile manifestate anterior și măsurile ce au 
fost luate împotriva sa”, ofițerul ar fi adoptat o „conduită corespunzătoare” în „familie 


192 Tdem, inv. nr. 7397, dosar nr. 14, nenumerotat: Referat de cadre din 31.05.1972... 
19 Tdem, inv. nr. 7385, dosar nr. 7, nenumerotat: Ordinul M.A.I. nr. 1424/01.05.1966. 
194 Tdem, dosar nr. 9, nenumerotat: Ordinele M.A.I. 1630 si 1631/01.07.1966. 

195 Tdem, inv. nr. 7397, dosar nr. 14, nenumerotat: Referat de cadre din 31.05.1972... 

si societate” 1%, motiv pentru care sancţiunea pe linie de partid i-a fost ridicată în 1967, 
in timp ce gradul de colonel îi este redat de la 1 iulie 19681%. Pe de altă parte, devine tot 
mai clar faptul că nu mai putea fi vorba de o reîntoarcere la o poziție asemănătoare celei 
deţinute anterior. Chiar şi în cadrul Direcţiei Generale a Penitenciarelor, serviciile sale 
nu sunt considerate indispensabile. Astfel, în cursul anului 1969, ca urmare a 
reorganizării direcției, colonelul Dumitrescu este înlăturat de la comanda Penitenciarului 
Vlădeni si numit specialist 1 în Aparatul Central al D.G.P., ocupându-se cu 
supravegherea informativă în penitenciare. S-a considerat, probabil, că păstrarea sa în 
calitatea de comandant de penitenciar reprezenta o irosire a aptitudinilor ofițerului din 
cu totul alt domeniu, dat, cu toate acestea, mutarea este echivalentă cu o retrogradare. 

Reinstalarea lui N. Dumitrescu într-o funcție importantă de conducere s-a 
produs abia la 1 decembrie 1970, când, apreciindu-i-se experiența „în munca operativă 
si în conducere”, a fost promovat şef al serviciului de supraveghere informativă din 
Direcţia Generală a Penitenciarelor, care trebuia să suplinească golul lăsat prin dispariția 
vechiului Serviciu „K” al M.A.I.1°8 Era o palidă consolare pentru colonelul Dumitrescu, 
rămas în continuare în afara aparatului de Securitate, dar, în acelaşi timp, şi o nouă 
oportunitate de a-și dovedi utilitatea. Este ceea ce şi reuşeşte ofiţerul, evaluat în mod 
constant ulterior prin calificativul „foarte bine” de către conducerea D.G.P., care-l 
aprecia pentru că ar fi dovedit „capacitate organizatorică”, preocupare pentru 
îndeplinirea ordinelor şi competenţă în conducerea activităţii subordonatilor. Cu toate 
acestea, vechile obiceiuri nu fuseseră abandonate — cel mai probabil, nimeni nu-și făcea 
iluzii că aşa ceva ar mai fi posibil — asta cu toate că vremea chefurilor exuberante în 
compania unui „anturaj necorespunzător” trecuse de mult. Nu-i mai rămăseseră decât 
regretele după poziţia pierdută si o jenanta „lăudăroşenie”, comună pentru multi alti 
ofițeri aflaţi într-o situaţie asemănătoare cu a sa: 

„In viaţa familială s-a echilibrat, recăsătorindu-se, însă este semnalat că uneori 
consumă excesiv băuturi alcoolice, fapt ce determină să nu aibă control asupra 
discuțiilor, fiind predispus să facă deconspirari în muncă si dovedește lăudăroşenie. De 
exemplu, a făcut afirmaţii că cunoaşte rețeaua informativă a organelor de Securitate, 
făcând si referiri la unele persoane, iar uneori se laudă că este în relații de prietenie cu 
mai multi tovarăşi din conducerea Ministerului de Interne” 1%, 

După reunificarea M.A.I. si CSS. din 1972, colonelul Dumitrescu se 
reîntoarce, în sfârşit, în cadrul organelor de Securitate, fiind repartizat la Direcţia a IV-a 
Contrainformatii Militare. Cu multe precautii, datorate trecutului său, conducerea noului 
Minister de Interne îl numeşte pe N. Dumitrescu locţiitor al şefului Serviciului de 
Contrainformatii nr. 11 din Direcţia a IV-a — serviciu însărcinat cu supravegherea 


196 Tdem, inv. nr. 7393, dosar nr. 24, nenumerotat: Referat de cadre din 04.12.1970, semnat de 
directorul general al Direcţiei Generale a Penitenciarelor, gen.mr. Ion Dumitru, şeful Serviciului 
Personal al D.G.P., It.col. Stefan Buican si şeful Direcţiei Personal si Învăţământ MAI, col. 
Dumitru Şerban, anexat Ordinului M.A.I. nr. 1645/01.12.1970. 

197 Idem, inv. nr. 7388, dosar nr. 45, nenumerotat: Ordinul M.A.I. nr. 2268/01.07.1968. 

198 Idem, inv. nr. 7393, dosar nr. 24, nenumerotat: Ordinul M.A.I. nr. 1645/01.12.1970. 

199 Tdem, inv. nr. 7397, dosar nr. 14, nenumerotat: Referat de cadre din 31.05.1972... 

informativă în penitenciare — începând cu data de 1 iunie 1972200, După trecerea unei 
perioade de peste un an, la 1 august 1973, se decide să se treacă peste rezervele inițiale 
fata de promovarea lui si este numit şef al Serviciului de Contrainformatii nr. 11, unitate 
pe care o condusese efectiv şi până atunci??!. 

Activitatea colonelului Dumitrescu în sectorul Contrainformatii Militare a 
întrunit ulterior aprecierea unanimă a cadrelor de conducere ale ministerului, care l-au 
evaluat pe fostul şef al Regionalei de Securitate Ploieşti prin calificativul „foarte bine” 
până la trecerea în rezervă, recompensându-l, totodată, cu diverse premii în bani. Toate 
acestea s-ar fi datorat interesului dovedit de N. Dumitrescu în „în însuşirea specificului 
activității de contrainformaţii militare”, atenției acordate „îndrumării şi sprijinirii 
subordonaţilor” şi temeinicelor sale cunoștințe ,,politico-ideologice si de cultura 
generală”. In plus, şi comportamentul pare să-i fi devenit exemplar, fiind caracterizat, in 
1977, drept un ofiţer „serios, modest, corect şi principial în relaţiile cu subordonații şi 
cu celelalte cadre”202. 

În ciuda acestor aprecieri târzii, lungul sir de abuzuri din perioada anterioară îşi 
pune amprenta, într-un final, şi asupra colonelului Dumitrescu. În 1977, se ajunge la 
concluzia că, datorită „vârstei (55 ani), uzurii, afecţiunilor medicale”, ofițerul începea să 
dovedească o insuficientă capacitate de muncă, motiv pentru care înregistra deja carente 
în organizarea activităţii serviciului. Din aceste motive, a fost destituit din funcție la 1 
martie 1977, pentru a fi trecut în rezervă la cerere şi pensionat două luni mai târziu, 
de la 31 mai 1977204. 

Dacă avem în vedere cele prezentate mai sus, am putea considera cariera in 
Securitate a lui Nicolae Dumitrescu drept singulară între colegii săi de generaţie. Nici 
unul dintre ofițerii promovați în anii '60 la comanda unei direcţii centrale sau regionale 
de Securitate nu s-a făcut remarcat printr-un comportament în afara instituţiei atât de 
extravagant precum acest ofițer, sau, în orice caz, cei care manifestau asemenea tendințe 
— precum Gheorghe Enoiu — au reuşit să se controleze la timp. Numirea şi menţinerea 
sa la conducerea unei regionale de Securitate timp de aproape cinci ani, în ciuda 
abaterilor disciplinare comise, reprezintă, probabil, o atestare a calităților ofițerului 


200 Ibidem: Ordinul prim-adjunctului Ministrului de Interne nr. 4087/01.06.1972. Precautiile cu 
care a fost abordată această promovare sunt evidente dacă avem în vedere că obișnuita perioadă 
de probă, cu care se făceau toate numirile în funcții de conducere din Securitate pe atunci, este 
stabilită la o durată dublă în cazul lui N. Dumitrescu față de normă — şase luni de probă, în loc 
de trei. De asemenea, ar trebui menţionat faptul că serviciul respectiv nu a avut desemnat un şef, 
era condus propriu-zis de colonelul Dumitrescu, dar nu s-a dorit ca acesta să fie numit de la bun 
început într-o asemenea poziție. 

201 Idem, inv. nr. 7398, dosar nr. 20, nenumerotat: Ordinul prim-adjunctului Ministrului de 
Interne nr. 3392/01.08.1973. 

202 Tdem, inv. nt. 7407, dosar nr. 1, nenumerotat: Referat de cadre f.d., semnat de şeful Direcţiei 
a IV-a, gen.mr. Dumitru Ghergut şi şeful Serviciului Cadre si Învăţământ al Direcţiei, col. 
Gheorghe Nicolae, anexat Ordinul prim-adjunctului Ministrului de Interne nr. 
11/3040/01.03.1977. 

203 Thidenr. Ordinul prim-adjunctului Ministrului de Interne nr. 11/3040/01.03.1977. 

204 Idem, inv. nr. 7407, dosar nr. 16, nenumerotat: Ordinul M.I. nr. 11/1874/31.05.1977. Vezi si 
raportul de trecere în rezervă al ofițerului anexat ordinului. 

pentru munca informativă şi a capacităţii sale organizatorice. Aceste însuşiri i-au servit 
numai atâta timp cât regimul avea în mod real nevoie de asemenea lucrători. Când 
această nevoie s-a diminuat, Nicolae Dumitrescu a mai avut o singură utilitate: aceea de 
exemplu, care să demonstreze întregului aparat de Securitate că nimeni nu este de 
neînlocuit pentru regimul de democraţie populară, indiferent de ,,meritele” acumulate in 
lupta împotriva „duşmanilor poporului”. 

Ştefan C. Dinulescu (n. 28 iulie 1924, com. Saraga, regiunea Ploieşti, fiul unui 
ţăran cu gospodărie mijlocie, naționalitatea — română, studii — Facultatea de Drept si 
cursul de pregătire in munca de Miliție din U.R.S.S., profesia de bază — strungar), şef al 
Direcției Regionale M.A.I. Ploieşti în perioada 1966 — 1968. 

Ştefan Dinulescu a absolvit 4 clase primare la şcoala din comuna natală şi a 
rămas ulterior la părinți, „ajutându-i la munca câmpului”. În cursul anului 1937, s-a 
angajat ucenic strungar la Uzinele „Vulcan” din Bucureşti, urmând, în același timp, 3 
clase profesionale, iar apoi a continuat să lucreze la aceeaşi întreprindere. Din 
septembrie 1945, a fost primit în P.C.R. şi ia „parte activă” la acțiunile organizate 
ulterior de partid, pentru ca, în decembrie 1946, să fie încorporat în Regimentul 1 
Infanterie Bucuresti al Diviziei „Tudor Vladimirescu”, unde a îndeplinit funcția de 
responsabil organizatoric P.C.R.. În martie 1948, Stefan Dinulescu a fost lăsat la vatră 
cu gradul de soldat şi s-a întors la vechiul său loc de muncă, de la Uzinele „Vulcan”, 
unde a fost „ales” responsabil cu munca de cadre, iar apoi secretar al organizaţiei de 
bază P.M.R 2. 

Încadrarea lui Şt. Dinulescu în M.A.I. a avut loc la 10 ianuarie 1949, când a fost 
angajat în Miliție cu gradul de locotenent și funcția de comandant al Circumscriptiei 34 
Miliție Bucureşti. După şase luni, a fost cooptat într-o subcomisie de verificare a 
membrilor de partid din M.A.I., iar la terminarea lucrărilor comisiei - aprilie 1950 — a 
fost numit locţiitor politic la Sectorul V de Miliție. In această ultimă funcţie, ofiţerul ar 
fi „muncit cu rezultate bune”, fapt pentru care este avansat la ,,exceptional” în gradul de 
căpitan şi numit, din septembrie 1950, comandant al Regiunii de Miliție Ialomița?06. 
Aici, a fost apreciat drept „un tovarăş capabil, cu inițiativă în muncă” , care ştia „să 
traseze sarcini concrete, însă nu controla îndeajuns modul de executare a ordinelor”, 
motiv pentru care a primit şi o „mustrare scrisă” de conducerea ministerului. Cu toate 
acestea, activitatea sa la conducerea Regionalei Ialomiţa a fost în general apreciată, 


205 ANIC, fond CC al PCR, Secţia Cadre, dosar nr. D/78, f. 2: Referat de cadre privind pe 
Dinulescu Stefan, din 06.12.1961, semnat de Cornel Onescu, șeful Secţiei Cadre a C.C. al 
P.M.R., Constantin Nicolae, şef sector din cadrul Secţiei şi Ştefan Serean, instructor în Grupul 
de Instructori pentru Controlul Muncii în M.P.A. — M.A.I. 

206 ACNSAS, fond MAI/DMRU, inv. nr. 7414, dosar nr. 7, nenumerotat: Referat de cadre 
privind pe Dinulescu Stefan, din 18.07.1980, semnat de şeful I.M.B., general maior Gheorghe 
Vasile, şeful Miliției Bucuresti, col. Dumitru Bâtlan, şeful Serviciului Cadre, Învăţământ şi 
Organizare-Mobilizare, Inspectoratul Municipiului Bucureşti al M.I., col. Ion Necula, si 
locţiitorul politic al șefului Inspectoratului, col. Constantin Burghel — anexat Decretului 
prezidenţial nr. 306/09.12.1980. 

motiv pentru care este avansat din nou în grad la ,,exceptional” — maior, de la 23 
ianuarie 1952207, 

Din iulie 1952, după desființarea regiunii Ialomiţa, maiorul Dinulescu a fost 
mutat la conducerea Direcţiei Regionale de Miliție Iasi, funcţie in care se evidenţiază 
drept un şef eficient, care ar fi „reuşit să îmbunătățească munca si să obțină rezultate 
corespunzătoare în apărarea avutului obstesc si respectarea legalității populare”20%8. Cu 
toate că activitatea sa a fost umbrită şi aici de lipsa de control asupra subordonatilor, 
ceea ce a favorizat comiterea de către aceştia a unor „abateri” grave precum luarea de 
mită, şeful organelor de Miliție din Iasi a fost privit în termeni pozitivi de conducerea 
M.A.I., motiv pentru care este avansat în gradul de locotenent-colonel — de la 1 iunie 
195520 — iar ulterior, cu ocazia reorganizării aparatului ministerului din 1956 — 
transferat la conducerea Regionalei de Miliție Ploieşti. $i aici, s-a remarcat drept unul 
dintre „cei mai buni şefi de regiune” de Miliție, datorită „măsurilor adoptate de lt.col. 
Dinulescu, prin care, dintr-o unitate în a cărei activitate existau multe lipsuri”, Regionala 
Ploieşti să ajungă să se numere „printre cele fruntaşe”210. 

Avându-se în vedere toate acestea, conducerea ministerului devine interesată de 
perfecționarea pregătirii ofițerului, care este trimis, din septembrie 1958, să urmeze 
cursul de specializare în activitatea de Miliție din U.R.S.S., cu durata de un an, la 
absolvirea căruia a fost reinstalat la conducerea organelor de Miliție din regiunea 
Ploieşti?!!. Aici, activitatea lui Ştefan Dinulescu continuă să întrunească aprecierea 
conducerii ministerului, în aplicării şi a unor sancțiuni, precum cea din 1959, pentru 
întreținerea de „relaţii neprincipiale cu subalternii şi pentru faptul că nu a trimis în 
Justiţie un speculant de băuturi, la care el şi alti ofițeri de Miliție au făcut chefuri’’?!. 
Cum un şef eficient al organelor de Miliție era oarecum o raritate pe atunci, a fost 
răsplătit cu numeroase ordine şi medalii, avansat în gradul de colonel, de la 1 iunie 
1960213, apoi promovat şef al Direcţiei Judiciare din Direcţia Generală de Miliție, de la 1 
august 1960214. 

Transferarea colonelului Dinulescu în Securitate a avut loc un an mai târziu, 
fiind motivată de necesitatea de a se ocupa postul de şef al Direcţiei a IX-a (ulterior, a 
VI-a) Paza Demnitarilor, liber încă din mai 1960. În consecinţă, Ştefan Dinulescu a 
mutat şi numit locţiitor al şefului Direcţiei a VI-a, de la 1 octombrie 1961, fiind propus 


207 Idem, inv. nr. 7372, dosar nr. 29, nenumerotat: Referat de cadre privind pe Dinulescu Stefan, 
din 08.06.1960, semnat de lt.col. Iosif Bocşe, şef serviciu în Direcţia Cadre M.A.I., mr. Vasile 
Apostol, şef birou si Ioan Bota, lucrător prim cadre — anexat Ordinului M.A.I. nr. 
2534/01.08.1960. 

208 Thidem. 

209 Idem, inv. nr. 7362, dosar nr. 59, nenumerotat: Ordinul M.A.I. nr. 2731/01.06.1955. 

210 Idem, inv. nr. 7372, dosar nr. 29, nenumerotat: Referat de cadre privind ..., din 08.06.1960. 

211 Vezi ¿biden Ordinul M.A.I. nr. 3152/01.09.1959. 

212 ANIC, fond CC al PCR, Secţia Cadre, dosar nr. D/78, f. 3: Referat de cadre privind ..., din 
06.12.1961. 

213 ACNSAS, fond MAI/DMRU, inv. nr. 7372, dosar nr. 25, nenumerotat: Ordinul M.A.I. nr. 
2461/01.06.1960. 

214 Tdem, inv. nr. 7372, dosar nr. 29, nenumerotat: Ordinul M.A.I. nr. 2534/01.08.1960. 


127 


Nicolae Ionita 


totodată pentru a prelua conducerea unității?!5. Propunerea sa ca şef al direcției nu a 
fost acceptată însă de Secretariatul C.C. al P.M.R. — cel mai probabil, demnitarii 
regimului nu doreau ca paza lor să fie condusă de un fost ofițer de Miliție — astfel încât 
va exercita conducerea direcției doar cu delegaţie. După desemnarea generalului Iani 
drept şef al Direcţiei a Vl-a, în februarie 1963, s-a încercat păstrarea colonelului 
Dinulescu în aparatul de Securitate, dar în cadrul altei direcții operative, motiv pentru 
care, de la 15 februarie 1963, a fost mutat în funcția de locţiitor al şefului Direcţiei a IH- 
a Informaţii Interne?!6, 

Aflat la prima sa funcție importantă din aparatul informativ-operativ al 
Securităţii, Şt. Dinulescu se remarcă drept „un ofițer cu putere de analiza si bun 
Organizator”, ce şi-a adus o contribuţie importantă „la îmbunătăţirea muncii în 
compartimentele de care a răspuns”, motiv pentru care a și fost evaluat prin calificativul 
„foarte bine” pentru activitatea depusă în 1965 . Ofițerul arăta interes şi pentru 
pregătirea sa „culturală”, reuşind să finalizeze studiile medii, iar a absolvit şi Facultatea 
de Drept, cu examen de diplomă, în cursul anului 1964. Era apreciat, de asemenea, şi 
pentru „comportarea corectă” în „familie şi societate”, motiv pentru care „se bucura de 
autoritate şi prestigiu”217, Toate cele de mai sus par să arate că Ştefan Dinulescu încerca 
să-şi construiască o carieră pe termen lung în Securitate, ce oferea perspective mult mai 
promițătoare decât cea din cadrul organelor de Miliție. 

Conducerea ministerului a dorit însă să pună la încercare abilitățile colonelului 
Dinulescu în activitatea informativă înainte de a permanentiza menţinerea acestuia în 
Securitate. Cum cea mai bună modalitate de a proba capacitatea ofițerului o reprezenta 
încredințarea conducerii unei unități de mare importanță, la 1 mai 1966 Ştefan 
Dinulescu se întoarce la Ploieşti, de data aceasta la comanda Regionalei locale de 
Securitate?18. În scurta perioadă petrecută în fruntea direcţiei respective, activitatea sa a 
fost apreciată drept multumitoare, notându-se faptul că ar fi organizat „controale asupra 
muncii subordonatilor şi a urmărit executarea ordinelor”, obţinând astfel „rezultate 
pozitive, concretizate în avertizarea si demascarea unor elemente dușmănoase, precum 
şi a unor turişti străini, care încercau să culeagă diferite informaţii”. Nu la fel de multă 
satisfacție a adus activitatea sa în materie de contraspionaj, dar în această privință 
deficienţele erau la fel de mari în tot aparatul de Securitate. Problema cea mai gravă a 
colonelului Dinulescu a constat însă în refuzul acestuia de a-și muta familia în orașul de 
reşedinţă al regiunii, în ciuda ordinului expres primit în acest sens, fapt care ar fi făcut 
„să nu se angajeze cu toată hotărârea în munca’?!?. Acesta a reprezentat şi motivul 
pentru care, la constituirea organelor județene de Securitate, ofițerul nu a mai fost 
confirmat la comanda nou creatului Inspectorat Judeţean Prahova, ci pus inițial la 


215 Tdem, inv. nr. 7375, dosar nr. 29, nenumerotat: Ordinele M.A.I. nr. 2740 — 2741/01.10.1961. 
216 Idem, inv. nr. 7379, dosar nr. 15, nenumerotat: Ordinul M.A.I. nr. 1187/15.02.1963. 

217 Idem, inv. nr. 7414, dosar nr. 7, nenumerotat: Referat de cadre privind ... , din 18.07.1980 

218 Idem, inv. nr. 7385, dosar nr. 7, f. 111: Ordinul M.A.I. nr. 1425/01.05.1966. 

219 Idem, inv. nr. 7395, dosar nr. 22, nenumerotat: Referat de cadre privind pe Dinulescu Stefan, 
din 13.02.1971, semnat de şeful Direcţiei Personal şi Învăţământ a M.A.L, col. Dumitru Serban— 
anexat Ordinului M.A.I. nr. 1199/28.02.1971. 

dispoziția C.S.S., la 1 aprilie 1968, şi transferat înapoi la Miliție, de la 1 mai acelaşi an, în 
funcţia de adjunct al şefului Inspectoratului de Miliție al Municipiului Bucureşti?20. 

Aceasta nu avea să fie ultima retrogradare în funcție din cariera ofițerului, ci 
doar începutul unui şir care va continua până la trecerea în rezervă. La 28 februarie 
1971, a fost demis din funcția de adjunct al şefului Inspectoratului de Miliție al 
Municipiului Bucureşti si numit la conducerea Serviciului Independent Filaj şi 
Investigaţii din cadrul aceleiaşi unitati2?!. Drept motivare a acestei măsuri s-a invocat 
faptul că Şt. Dinulescu nu ar fi „analizat destul de profund problemele pe care le-a 
ridicat munca”, precum si „rigiditatea” pe care ar fi dovedit-o în raport cu subalternii, 
„ajungând până la jignirea si demobilizarea acestora”. Însă cea mai gravă problemă a 
constat în aceea că, „deşi a cunoscut unele încălcări grave ale legalității în cadrul 
inspectoratului în ceea ce priveşte regimul stabilit pentru reținuți, nu a luat poziție şi nici 
nu a informat despre acest lucru” — formulare ce rezuma motivul unui scandal de 
proporţii apărut la Militia Municipiului Bucureşti la sfârşitul anului 1970, care a condus 
la destituirea întregii conduceri a inspectoratului, în frunte cu şeful acestuia?”. 

La conducerea organelor de filaj ale Miliției Municipiului Bucureşti, colonelul 
Dinulescu nu mai oferă motive de nemulțumire superiorilor săi, motiv pentru care este 
menţinut în aceeaşi funcție si după reunificarea organelor de Miliție şi Securitate, din 
1972. Atunci când a fost în cele din urmă destituit, în toamna anului 1978, motivele 
acestei măsuri nu au fost legate de activitatea sa, ci, în mod ciudat, de dezertarea 
generalului Pacepa. Deşi plecat de multă vreme din aparatul de Securitate, Ştefan 
Dinulescu reuşeşte să fie şi el afectat de „rotirea” cadrelor de conducere din fostul 
D.LE. efectuată în acele zile, fiind demis din funcție, la 30 septembrie 1978, pentru a-i 
face loc generalului Mihail Bozianu?, fost şef de brigadă, până atunci, în aparatul de 
Informaţii Externe. De la 1 octombrie 1978, ofiţerul a fost numit la comanda Sectorului 
6 Miliție din Bucuresti, unde a fost remarcat drept „un ofițer matur, cu deprinderi 
organizatorice şi de conducere formate”, care ştia „să lucreze cu oamenii, îi controlează, 
dă indicaţii competente, dovedind totodată exigenta fata de neajunsurile constatate în 
muncă” și obținând rezultate bune în „prevenirea și descoperirea infracțiunilor săvârșite 
pe raza sectorului”2. A fost trecut în rezervă la cerere doi ani mai târziu, de la 9 
decembrie 1980, punându-se capăt astfel unei cariere unice, în felul său, a unui fost 
ofițer de Miliție ajuns să ocupe funcţii de cel mai înalt nivel în aparatul de Securitate?%5. 


220 Vezi idem, inv. nr. 7388, dosar nr. 3, f. 236: Ordinul Preşedintelui C.S.S. nr. 1577/01.04.1968 
si idem, dosar nr. 41, nenumerotat: Ordinul M.A.I. nr. 1834/01.05.1968. Deşi pare o sancţiune 
drastică pentru o abatere măruntă, în concepţia noii conduceri a organelor de Securitate lucrurile 
nu erau privite asa. În același an, au existat mai multe cazuri de ofițeri de Securitate care au fost 
trecuți în rezervă din exact acelaşi motiv. 

221 Idem, inv. nr. 7395, dosar nr. 22, nenumerotat: Ordinul M.A.I. nr. 1199/28.02.1971. 

222 Ibidem. Referat de cadre privind ..., din 13.02.1971. 

223 Idem, inv. nr. 7409, dosar nr. 17, nenumerotat: Ordinul M.I. nr. 11/2097/30.09.1978. 

224 Idem, inv. nr. 7414, dosar nr. 7, nenumerotat: Referat de cadre privind ..., din 18.07.1980 

225 Ibidew Decretul prezidenţial nr. 306/09.12.1980. Pe lângă Stefan Dinulescu, ar mai putea fi 
mentionat cazul unui alt ofiter de Militie, Dumitru Serban, cate a ocupat, pentru scurta vreme, 
funcţia de șef al Direcţiei a X-a Cercetări Penale a Ministerului de Interne si apoi pe cea de șef al 

Emil V. Macri (n. 9 octombrie 1927, în Galati, fiul 
unui vatman, naționalitatea — română, studii — medii și cursul 
de specializare în munca de Securitate din U.R.S.S, profesia de 
bază — ajustor mecanic), şef al Directiei Regionale de Securitate 
Suceava în perioada 1963 - 1968. 

Emil Macri a absolvit şapte clase primare în cursul 
anului 1941, iar din anul următor s-a angajat ca ucenic la 
Uzinele comunale din Galati pentru a învăța meseria de ajustor 
mecanic, urmând concomitent trei clase profesionale. După 
terminarea uceniciei, în 1945, a continuat să lucreze în aceeaşi 
întreprindere până în 1948. În această perioadă, a fost 
remarcat drept „un muncitor harnic si priceput, cate executa 
lucrări de calitate”, dar care nu s-a implicat în activități de 
natură politică. După 1944, a intrat în rândurile sindicatului din întreprindere, pentru ca, 
la 10 noiembrie 1947, să fie în P.C.R. În ciuda admiterii sale în rândul membrilor de 
partid, E. Macri participă cu multă reticenta la acțiunile P.C.R.. Această atitudine îi va 
atrage, în mai 1948, şi destituirea din funcția de secretar al organizației U.T.M. din 
Uzinele comunale Galaţi, în care fusese ales din ianuarie acelaşi an, motivându-se că „nu 
a făcut nimic” 226, 

Atitudinea lui E. Macri in această privință s-a schimbat radical odată cu 
încadrarea sa în Direcţia Regională de Securitate Galaţi, cu gradul de plutonier major, 
efectuată de la 4 septembrie 1948, la recomandarea organizației judeţene P.M.R. 
Covurlui??’. După angajare, a fost plasat ca funcționar operativ la Secţia a I-a 
Contrasabotaj din cadrul regionalei mai sus amintite. Aici a reuşit să se facă remarcat 
drept „un tovarăş inteligent”, cu „orientare politică în muncă”, care dădea dovadă de 
„Spirit de sacrificiu, [...] inițiativă şi ura fata de duşmanul de clasă ”, „hotărât în acțiuni 
operative”, dar şi „foarte disciplinat fata de şefii ierarhici şi fata de ceilalți tovarăşi”. Si 
interesul său fata de „viața de partid” a cunoscut o creştere, proaspătul lucrător al 
Securităţii orientându-se acum mai bine decât în perioada anterioară, fapt dovedit de 


Inspectoratului Judetean Braşov al M.I., dar acesta a fost initial ofițer de cadre al Securităţii, 
transferat în aparatul de Securitate la începutul anilor “50. 

226 Idem, fond Cadre, dosar personal Macri Emil, f. 132: Referat de cadre privind pe Macri Emil, 
din 29.03.1962, semnat de şeful Serviciului 1 Direcţia Cadre MAI, cpt. Florian Chiriac şi şef 
birou, cpt. Traian Bara. Referitor la atitudinea sa inițială fata de politica partidului, Emil Macri 
declara: „În perioada 1945 — 1947 nu am avut o poziţie mai hotărâtă în ceea ce priveşte 
încadrarea mea în partid şi chiar după ce am fost încadrat în partid nu puneam problemele cu 
deosebită tărie in fata şefilor ierarhici. Starea aceasta de oscilare era determinată de însuși mediul 
în care trăiam si de spiritul nesănătos ce exista în atelierul în care lucram. [...] Activitatea mea în 
partid a început după unificare, vreau să arăt că nu întotdeauna am mers regulat la şedinţele 
organizaţiei de bază, aceasta pentru că eram oprit de către maistrul atelierului [...] sub motivul că 
sunt lucrări urgente; acum, eu îmi dau perfect de bine seama că aceasta constituie o abatere şi că 
ea era determinată însăşi de influenţa pe care o avea asupra mea şeful atelierului” — vezi ébidem. 
227 Idem, fond MAI/DMRU, inv. nr. 7346, dosar nr. 8, f. 24: Decizia D.GSP. nr. 
10950/C/04.09.1948. 

absolvirea de către acesta a unor cursuri de marxism-leninism si de „alegerea” sa ca 
secretar al organizației de bază P.M.R. din cadrul unității??8. 

Activitatea meritorie a acestui ,,tovaras cu orientare politică în muncă” a fost 
rapid remarcată de conducerea Regionalei de Securitate Galaţi, motiv pentru care a fost 
avansat în gradul de plutonier major şef, de la 23 august 1949, decorat cu „Medalia 
Muncii” iar de la 1 februarie 1950 — trecut în corpul ofiţerilor cu gradul de 
sublocotenent. Ulterior, este promovat şi în funcție, incredintandu-i-se conducerea 
Biroului 3 din Secţia a Il-a Contrasabotaj, la 1 martie 1950 şi, considerându-se că 
dovedea „perspective de a cuprinde munca în ansamblul Secţiei a I-a”, se are în vedere 
încadrarea sa în consecință??. 

Promovarea lui Emil Macri (avansat între timp în gradul de locotenent, de la 23 
august 1950) la conducerea unui compartiment de contrasabotaj din aparatul regional 
de Securitate s-a produs la 1 februarie 1951, când a fost mutat si numit șef al Secţiei a 
Il-a din Regionala Arad. Aici a reuşit să câştige relativ rapid aprecierea conducerii 
direcţiei, fiind considerat, în 1952, drept „unul din cei mai capabili, cei mai activi şefi de 
subunitate, cu largi perspective de dezvoltare”, care manifesta o „ură deosebită fata de 
duşmanul de clasă”. Se remarca prin „eforturile foarte mari” depuse „în muncă, stând 
întotdeauna cu mult peste orele de program”, dar si prin capacitatea dovedită în 
coordonarea subalternilor care „au crescut foarte frumos, fac cele mai documentate 
lucrări, sinteze, acțiuni informative”. Drept rezultate ale muncii sale neîntrerupte se 
mentionau arestarea şi „trimiterea în justiție” în 1952 a unui număr însemnat de 
„elemente dușmănoase” de pe raza regiunii2%. Singurele reprosuri care-i erau aduse, se 
refereau la atitudinea sa „orgolioasă şi de supraapreciere”, precum şi la tendința acestuia 
de a-i „sprijini” numai pe subalternii „ce prind mai uşor munca”, „făcându-i uneori să 
se descurajeze” pe aceia „care cresc mai încet”251. 

Succesul obţinut de acest „cadru de nădejde, capabil şi pregătit în munca 
profesională și politică” în conducerea compartimentului de Contrasabotaj al Direcţiei 
Regionale Arad se cerea răsplătit în consecință, astfel încât a fost propus pentru 
avansarea în gradul de locotenent-major, la ,,exceptional”, încă de la sfârșitul anului 
1952. Propunerea nu a fost acceptată atunci de conducerea M.S.S., conştientă de cât de 
,exceptionala” era activitatea în ansamblu a direcţiei amintite, astfel încât avansarea in 
grad a lui Emil Macri a avut loc la termen, de la 1 octombrie 195322. Aceasta a fost 
ultima recompensă primită de ofițer pentru multă vreme. La sfârşitul aceluiaşi an, 
activitatea Regionalei M.A.I. Arad a fost supusă unui control amănunțit, soldat cu 
destituirea comandantului acesteia, maiorul Dumitru Raceu, şi sancţionarea mai multor 


228 Idem, fond Cadre, dosar personal Macri Emil, £. 167: Referat asupra activității tov. It. Macri Emil, 
seful Serviciului 2 din MSS — Regiunea Arad, din 4 septembrie 1953, semnat de şeful D.R.M.S.S. 
Arad, mr. Dumitru Raceu și It.maj. Alfred Kozik, şefului Serviciului Cadre al direcției. 

229 Thidem. 

230 Vezi ibidem, f. 315: „Caracterizare” din 29.11.1952, semnată de șeful D.R.M.S.S. Arad, mr. 
Dumitru Raceu, loctiitorul politic al şefului Regiunii, lt.maj. A. Kozik si șeful Secţiei Cadre, slt. 
Gheorghe Oprean. 

251 Ibidem, f£. 168: Referat asupra activității ..., din 4 septembrie 1953. 

232 Idem, fond MAI/DMRU, inv. nr. 7358, dosar nr. 49, nenumerotat: Ordinul M.A.I. nr. 
2335/01.10.1953. 

cadre de conducere, între acestea figurând si It.maj. Macri, pedepsit cu avertisment că 
„nu corespunde pe deplin funcţiei pe care o ocupă” şi prevenit totodată că, dacă nu 
adoptă urgent „măsuri de îmbunătăţire a muncii”, va fi „aspru pedepsit”'2%5. 

Sanctiunea primită la începutul anului 1954 şi, mai ales, perspectiva destituirii, 
pe cate o evoca aceasta, par să-l fi motivat pe ofițer să „organizeze mai bine munca”, să 
aplice „mai judicios directivele şi instrucțiunile privind munca de Securitate” si să 
dovedească mai multă exigenta fata de „munca subalternilor”, obţinând astfel rezultate 
contabilizate prin „depistarea unor sabotori şi diversionişti”2%. Din aceste motive, 
atunci când s-a pus problema redistribuirii lucrătorilor, în urma desființării Regionalei 
de Securitate Arad din 1956, E. Macri a fost promovat la conducerea Serviciului 5 
Apărarea Secretului de Stat din cadrul Direcţiei a IV-a Contrasabotaj, de la 1 februarie 
1956235, Aici, ofiţerul s-a remarcat printr-o „preocupare intensă” pentru rezolvarea 
„complexelor probleme” pe care le reclamau activitatea serviciului şi calificarea 
subalternilor, fapt pentru care va fi considerat, în câțiva ani, „cel mai bun şef de 
serviciu” din cadrul directiei?*°. Printre rezultatele obținute de acesta, au fost enumerate 
conducerea şi coordonarea unor acțiuni informative în urma cărora 14 „indivizi ce 
desfăşurau activitate duşmănoasă” au fost arestaţi în 1959, precum si succesul obţinut în 
„creşterea de cadre necesare si repartizarea lor în locurile cele mai potrivite pentru a 
putea da maxim de randament”. Era considerat, în toate evaluările, drept un exemplu de 
„muncă, disciplină, conduită morală şi modestie”, cu un „dezvoltat simț organizatoric”, 
ce ştia să „mobilizeze aparatul din subordine la îndeplinirea sarcinilor”. În plus, se 
remarca şi prin implicarea în activitatea de agitație politică, fiind „ales” şi aici secretar al 
organizaţiei de bază P.M.R. de la nivelul direcției?”. 

Avându-se în vedere aprecierea de care se bucura, conducerea ministerului a 
căutat să-l stimuleze pe acest zelos subordonat, acordându-i toate formele de 


233 Vezi http://www.ensas.ro/ documente /acte normative /3612_001%20fila%20001-006.pdf, 
consultat la data de 10.05.2014. Ordinul de sanctionare a ofițerului datează de la 4 ianuarie 1954. 
234 ACNSAS, fond Cadre, dosar personal Macri Emil, f. 132: Referat de cadre privind ..., din 
29.03.1962. Aprecierile la adresa activităţii sale ulterioare sanctionarii din 1954 nu au fost însă 
unanime, şeful său direct de atunci, maiorul Nicolae Paul, considerând că Emil Macti nu şi-ar fi 
„schimbat în mod radical poziţia fata de muncă” ulterior. Potrivit acestuia, principala deficiență a 
activităţii Itmaj. Macri consta în faptul că „ajutorul dat subalternilor este insuficient, nu se 
preocupă de creşterea cadrelor mai slab pregătite si noi in muncă, fapt ce este de datoria lui. 
Dacă acordă ajutor, acordă ajutor lucrătorilor mai calificaţi, având o concepţie greșită care constă 
în aceea că, in loc să califice cadre la locul de muncă, cere schimbarea lor din cadrul Serv{iciului], 
arătând că nu sunt capabili in munca informativ-operativă” — vezi ibidem, f. 326: Apreciere asupra 
tov. It. maj. Macri Emil, sef serviciu, din 19.09.1955, semnată de şeful DRMAI Arad, mr. Paul Nicolae 
şi şeful Serviciului Cadre, cpt. Alfred Kozik. 

235 Ibidem, f. 1: Fişă personală Macri V. Emil, din 26.09.1972. A fost transferat prin Ordinul şefului 
Direcţiei Cadre MAI nr. 358/01.02.1956. Acest serviciu şi-a schimbat în repetate rânduri 
indicativul în anii următori, devenind pe rând Serviciul 3, apoi 4, datorită permanentelor 
reorganizări din aparatul de Securitate, dar şi-a păstrat acelaşi obiect de activitate. 

256 Ibidem, f. 133: Referat de cadre privind ..., din 29.03.1962. 

237 Ibidem, f. 92: Foaie de notare pe intervalul de timp de la noiembrie 1961 la 01.12.1962, privind pe mr. 
Macri V. Emil, din 22.11.1962, semnată de șeful Direcţiei a IV-a Contrasabotaj, gen.mr. T. 
Evghenie. 

recompensare cunoscute pe atunci în cadrul aparatului de Securitate. Astfel, în anii 
următori a fost avansat succesiv în grad — căpitan, de la 10 octombrie 195628 şi maior, 
de la 23 august 19612% - decorat cu ordinul „Pentru servicii deosebite aduse în apărarea 
orânduirii de stat” şi i s-au acordat numeroase premii în bani. Cum era considerat un 
ofiţer cu „perspective de creştere”, a fost trimis la cursul de pregătire în domeniul 
informativ din U.R.S.S., cu durata de un an, în perioada septembrie 1956 - septembrie 
1957 şi îndemnat să absolve studiile medii, ceea ce E. Macri a reușit în 1959. 
Promovarea într-o funcție mai importantă a intervenit abia în 1963, când a fost necesară 
înlăturarea lui Niculae Munteanu de la conducerea Direcţiei Regionale de Securitate 
Suceava. În locul acestuia, începând de la 15 februarie 1963, a fost numit șeful 
serviciului de „apărarea secretului de stat” din Direcţia a IV-a Contrasabotaj, maiorul 
Macri?%. 

Şi la conducerea organelor de represiune din regiunea Suceava, E. Macri 
continuă să fie evaluat drept „un ofiţer capabil, cu experienţă şi orientare în munca de 
Securitate”, ce confirma toate aşteptările conducerii ministerului. A fost remarcat 
îndeosebi pentru contribuţia avută la depistarea autorilor de ,,fituici cu caracter 
contrarevoluționar”, în perioada 1963 — 1967 în regiune fiind descoperite peste 200 de 
astfel de „persoane dușmănoase”, ca şi pentru participarea personală la majoritatea 
„contactărilor” efectuate de organele de contraspionaj din subordine cu informatori 
trimişi „cu sarcini” în exterior. La începutul anului 1968, coordona în mod direct 
activitatea secţiilor Contraspionaj, Anchete Penale si Cadre din cadrul direcţiei 
regionale, precum şi Secţia Raională de Securitate Rădăuţi. In relaţiile cu subordonații, 
era „în general [...] obiectiv şi principial”, deşi „nu întotdeauna se adresează 
regulamentar celor din subordine, uneori manifestă nervozitate si nu are răbdare să-i 
asculte pe subordonați până la capăt”2!. Drept dovezi ale succesului repurtat de ofițer 
la conducerea Regionalei de Securitate Suceava, se pot cita avansarea sa în grad la 
„excepţional” în două rânduri — locotenent-colonel, de la 23 august 1964 si colonel, de 
la 27 decembrie 196722 - evaluarea sa în mod constant prin calificativul „foarte bine”, 
decorarea cu numeroase ordine şi medalii şi primele în bani primite. De asemenea, la 
înființarea noilor structuri judeţene ale aparatului de represiune, a fost considerat pe 
deplin corespunzător pentru a prelua conducerea Inspectoratului Judeţean de Securitate 
Suceava. 


238 Idem, fond MAI/DMRU, inv. nr. 7363, dosar nr. 60, nenumerotat: Ordinul M.A.I. nr. 
3683/10.10.1956. 

239 Idem, inv. nr. 7375, dosar nr. 23, nenumerotat: Ordinul M.A.I. nr. 2237/23.08.1961. 

240 Tdem, inv. nr. 7379, dosar nr. 15, nenumerotat: Ordinul M.A.I. nr. 1182/15.02.1963. 

241 Idem, fond Cadre, dosar personal Macri Emil, f£. 183 — 184: Notă de relații cu privire la activitatea 
tov. It.col. Macri Emil, seful Directiei Regionale de Securitate Suceava, f.d., semnată de mr. Iosif Both, mr. 
Ioan Botofei, mr. Nicolae Popescu, It. Marin Lambru si It. Mihai Mazilu din Directia Personal 
C.S.S. Desi nu este datată, cel mai probabil nota a fost alcătuită la începutul anului 1968, făcând 
parte din procesul de evaluare a şefilor de direcţii regionale de Securitate, pentru a fi selectaţi cei 
care urma să conducă viitoarele inspectorate judeţene de profil. 

22 Vezi idem, fond MAI/DMRU, inv. nr. 7381, dosar nr. 17, nenumerotat: Ordinul M.A.I. nr. 
2403/23.08.1964, respectiv, idem, inv. nr. 7388, dosar nr. 32, nenumerotat: Ordinul 
Preşedintelui C.S.S. nr. 4027/27.12.1967. 


133 


Nicolae Ionita 


În calitate de inspector şef al Inspectoratului Judeţean Suceava, colonelul Macri 
s-a făcut remarcat pentru „curajul? dovedit în „promovarea noului” si în „începerea 
urmăririi penale, în cauzele în care se impune acest lucru”, precum şi pentru conducerea 
„acţiunilor de compromitere, destrămare şi influențare a unor elemente din rândul 
legionarilor” şi urmărirea „elementelor dușmănoase care acționează sub masca 
sectelor”24%5, Pe de altă parte, experiența sa în domeniul contrasabotajului, mai ales pe 
linia „apărării secretului de stat”, la care s-a adăugat capacitatea dovedită anterior în 
conducerea unei unități operative de mari dimensiuni, au determinat conducerea C.S.S. 
să decidă promovarea ofițerului la comanda Direcţiei a I-a Contrainformaţii în 
Sectoarele Economice. Nominalizarea a fost aprobată şi de organele de partid, astfel 
încât, de la 1 ianuarie 1971, Emil Macri a preluat conducerea unității mai sus amintite, 
funcţie în care va reuşi să se mențină până la prăbuşirea regimului, în 1989, o 
performanţă unică în felul ei. 

Ar fi, probabil, inutil, să mai subliniem cât de favorabil a fost privită activitatea 
ulterioară a acestui ofițer „foarte harnic, cu spirit de dăruire în muncă, rezistent la 
eforturi”'24%, care a ajuns să fie menţinut în funcţie chiar şi după împlinirea vârstei de 60 
de ani. Am putea aminti, în acest sens, evaluările sale anuale din perioada 1971 — 1989, 
aproape toate finalizate prin acordarea calificativului „foarte bine” (cu excepţia celor 
pentru anii 1974, 1976 şi 1983), avansarea în gradul de general-maior, de la 19 august 
1974246, premiile periodice in bani primite (până in 1982, cel putin), precum si 
nesfârşitele rânduri de ordine si medalii ale R.S.R. cu care a fost decorat până în 1989. 
Toate erau menite să răsplătească „meritele” lui E. Macri în prevenirea pagubelor aduse 
„economiei naţionale”, încheierea unor contracte dezavantajoase pentru „statul nostru” 
si fidelitatea sa nestrămutată fata de regim. Ar părea că singurul moment de cumpănă 
din cariera sa ulterioară anului 1971 l-a reprezentat accidentarea mortală a unei minore, 
la 24 decembrie 1972, fapt pentru care a fost pus initial sub urmărire penală pentru 
ucidere din culpă, pentru a fi scos de sub învinuire două luni mai târziu”. 

Poate că ar trebui nuanțată, într-o oarecare măsură, imaginea pe care ne-o oferă 
referatele de cadre şi evaluările referitoare la Emil Macri, mai ales dacă avem în vedere 
aspectele pe care acestea le trec sub tăcere. În acest sens, ar fi necesar să ne referim, în 
primul rând, la renumele său, de „om de încredere” al lui Nicolae Ceauşescu în 
interiorul aparatului de Securitate. Aceasta constituia o situație extrem de invidiată pe 
atunci, la care aspirau toate cadrele de conducere ale Securităţii, dar pe care numai Emil 
Macri ştiuse să o câştige, pornind de la poziţia strategică de şef al direcţiei care 


245 ACNSAS, fond Cadre, dosar personal Macri Emil, f. 80: Notarea de serviciu pe intervalul de la 01 
iulie 1969 la 30 iunie 1970, alcătuită la 31 iulie 1970. 

24 Idem, fond MAI/DMRU, inv. nr. 7395, dosar nr. 4, f. 77: Ordinul Preşedintelui C.S.S. nr. 
1034/01.01.1971. 

245 Idem, fond Cadre, dosar personal Macri Emil, f. 77: Notarea de serviciu pe perioada de la 01 iulie 
1970 până la 30 noiembrie 1971. 

246 Vezi http:/ /www.ensas.ro/ documente /acte normative /7349_002%20fila%020150-154.pdf, 
consultat la data de 10.05.2014. 

241 ACNSAS, fond Cadre, dosar personal Mari Emil, f. 105: Nota a şefului Direcţiei 
Procuraturilor Militare, gen.mr. Filimon Ardelean. A fost scos de sub urmărire penală prin 
ordonanța procurorului din 16 februarie 1973. 

supraveghea tot ce se petrecea în economia românească. Principalul semn exterior al 
relației speciale, pe care ofițerul a ştiut să și-o formeze cu dictatorul, l-a constituit 
participarea sa la toate comisiile de anchetă menite să investigheze evenimentele din anii 
"70 si "80 care amenințau stabilitatea sau prestigiul regimului. Anchetarea 
circumstanțelor grevei minerilor din Valea Jiului din 1977, ale dezertării generalului 
Pacepa din 1978, revoltei muncitorilor din Braşov din 1987 şi evenimentelor din 
decembrie 1989, de la Timişoara, toate acestea au ajuns şi în atenția generalului Macri, 
care a ştiut întotdeauna să ajungă la concluzii ce se potriveau ideilor lui N. Ceauşescu. 

Cele menţionate mai sus sunt, în general, fapte bine cunoscute, dar este greu, 
pe de altă parte, să discernem avantajele practice obţinute de E. Macri din întreținerea 
unei astfel de relații, în afară de longevitatea sa neobişnuită în funcţie. Asta si pentru că, 
în cazul său, lipsesc semnele exterioare ale unei preferințe deosebite din partea 
conducerii partidului. Este adevărat că a fost menţinut în poziţia de şef al unei direcții 
centrale de Securitate pentru mai bine de optsprezece ani, dar, în acelaşi timp, cariera sa 
nu a progresat mai mult de atât, asa cum a fost cazul altor colegi de generaţie, precum 
N. Plesita, ajuns până la poziţia de prim-adjunct al ministrului, al unor şefi de Securitate 
județeană, precum Ştefan Alexie, promovat secretar de stat la Ministerul de Interne sau 
chiar al unor foşti subordonați ai săi, precum Traian Tăulescu si Aurelian Mortoiu, 
numiți şi ei în aceeaşi funcţie, în anii 80. De asemenea, nici în privința avansării sale in 
grad, N. Ceauşescu nu a fost mai generos: general-maior din 1974, a fost menţinut în 
acelaşi grad până in 1989, spre deosebire de multi dintre şefii de direcţii centrale şi chiar 
de inspectorate judeţene ale Ministerului de Interne de atunci. In fine, chiar si 
recompensele materiale par să lipsească în cazul său — după 1982, pare să nu mai fi 
beneficiat de nici una din primele acordate în mod tradițional conducătorilor din 
aparatul de Securitate. 

În ceea ce priveşte motivele pentru care a fost menţinut în poziţia de șef al unei 
direcţii centrale, nu cred că ar trebui să vedem în aceasta un semn al incapacității sale de 
a ocupa o funcție mai importantă. Dacă este să ne referim strict la capacitate, este 
îndoielnic faptul că ea ar fi prisosit altor personaje de aceeaşi factură, promovate în 
funcţii precum secretar de stat sau adjunct al ministrului de Interne în aceşti ani, iar 
exemplele în această privinţă sunt chiar prea multe pentru a le mai enumera aici. Nu atât 
de competenţă era vorba atunci când se efectuau astfel de promovari în anii “80, cât de 
intrigile din interiorul sistemului şi de nevoia de a răsplăti într-o formă sau alta vechile 
cadre fidele regimului. În cazul generalului Macri, cel mai probabil, poziţia sa, de şef al 
direcţiei de Contrainformatii Economice, era considerată prea importantă pentru a fi 
atribuită altcuiva decât unui ofițer care se bucura de încrederea lui Nicolae Ceauşescu. 
Dacă privim astfel lucrurile, E. Macri pare să fie chiar singura „persoană de neînlocuit” 
din aparatul de Securitate, păstrat în postul său chiar şi după împlinirea vârstei de 
trecere în retragere şi în ciuda principiului „novator” al ,,rotirii cadrelor”. 

Pe de altă parte, lipsa avansarilor în grad şi chiar a premiilor în bani cred că are 
o explicaţie care tine de statutul propriu-zis al ofițerului în fata conducerii supreme a 
partidului — termenul de „om de încredere” al lui Nicolae Ceauşescu nu trebuie înțeles 
greşit. Mai potrivit ar fi cel de „servitor” credincios al acestuia, a cărui fidelitate 
necondiționată nici nu mai avea nevoie de vreo răsplată. Pentru Emil Macri era 
suficientă poziția sa, care-i permitea să aibă acces direct la „Cabinetul 1” şi „Cabinetul 

2”, să raporteze direct „comandantului suprem” şi să se bucure, eventual, de invidia pe 
care o stârnea în interiorul sistemului. Şi este greu de imaginat antipatia pe care şi-a 
atras-o astfel la nivelul întregului corp de comandă al Securităţii, care a continuat să lase 
urme şi multi ani mai târziu. Este suficient să amintim exemplul lui Nicolae Plesita — un 
alt ofițer ce intretinuse o relație privilegiată cu N. Ceausescu, dar căzuse în cele din 
urmă în dizgrație — si care, la multi ani după 1989, nu se poate abtine să nu pomenească 
de fostul şef al Direcţiei a I-a folosind termeni precum „licheaua de Macri” ?48, 

Într-un final, tot ceea ce a reuşit Emil Macri a fost să-și lege soarta de cea a 
stăpânului său, iar ultima misiune pe care a executat-o la ordinul acestuia avea să i se 
dovedească fatală. Trimis la Timişoara, în timpul evenimentelor din decembrie 1989, 
pentru a şterge urmele represaliilor şi a-i identifica pe „agenţii puterilor străine” aflați la 
originea manifestatiilor, fostul şef al Regionalei de Securitate Suceava s-a trezit complet 
depășit de situația de la fata locului si incapabil să mai întreprindă ceva pentru a o mai 
îndrepta — nici măcar să adeverească prezenţa „agenturilor” aflate într-un veşnic război 
cu Republica Socialistă România şi conducătorul ei. 

Cu tot insuccesul său, s-a dovedit a fi foarte bun pentru a servi drept tap 
ispăşitor. Trecut în rezervă la 6 ianuarie 1990, generalul Macri a fost ulterior arestat si 
inculpat pentru participarea la crima de genocid, încadrare schimbată ulterior în „omor 
deosebit de grav”, si a făcut parte din asa numitul Lot 1 Timisoara, sau Lotul celor 
24249, În cursul anchetei care a urmat, ofițerul s-a remarcat prin declaraţii extrem de 
incomode referitoare la implicarea Armatei în represaliile de la Timisoara”, dar nu a 
mai apucat să fie judecat pentru faptele ce i se imputau. 

Din 1990, multi dintre şefii direcțiilor centrale de Securitate şi alti demnitari ai 
Ministerului de Interne au fost trecuţi în rezervă, majoritatea lor reuşind să se bucure 
apoi de primirea unor pensii substanțiale timp de decenii după prăbuşirea regimului, pe 
care-l serviseră cu la fel de mult devotament precum fostul şef al Regionalei de 
Securitate Suceava. Emil Macri, colegul lor atât de lipsit de „spirit de orientare”, a 
decedat la 17 aprilie 1991, în Spitalul penitenciar de la Jilava?5!. 


Ajungând astfel la finalul unei serii de articole privind biografiile şefilor 
direcțiilor centrale şi regionale de Securitate din perioada 1956 — 196822, cred că se 
impune formularea şi a unor concluzii. Pentru aceasta, cred că ar fi cel mai indicat să evit 
aprecierile de ordin moral cu privire la activitatea ofițerilor în cauză, eventualii cititori 


248 6 Ochii şi urechile ..., p.109. 

49 Vezi http:/ /dosarelerevolutiei.ro/, consultat la data de 10.05.2014. 

250 Vezi http://dosarelerevolutiei.ro/volumul-18/, consultat la data de 10.05.2014. 

251Vezi 
http://www.procesulcomunismului.com/marturii/fonduri/mmioc/curteasup/docs/0217macr. 
htm, consultat la data de 10.05.2014. 

252 Vezi N. Ionita, Fise biografice ale șefilor de direcții centrale de Securitate in anii “60, în „Caietele 
CNSAS”, nr. 1(3)/2009, pp. 103 — 117, idem, Fise biografice ale șefilor unităților centrale ale Securității 
de la sfârsitul anilor “50, în „Caietele CNSAS”, nr. 2(4)/2009, pp. 183 — 207, idem, Fise biografice ale 
sefilor directiilor regionale ale Securității de la sfârsitul anilor “50, în „Caietele CNSAS”, nr. 1(5)/2010, 
pp. 7 — 59 şi idem, Fse biografice ale sefilor direcțiilor regionale de Securitate din anii 60 (1), în „Caietele 
CNSAS”, nr. 1 — 2(9 — 10)/2012, pp. 149 — 190. 

fiind cei mai în măsură să judece, dacă este cazul, cât de „corecte” au fost alegerile 
acestor instrumente ale regimului în exercitarea controlului asupra întregii societăți 
româneşti. 

Cel mai important aspect pe care aş vrea să-l subliniez este remarcabila 
coerență a politicii de cadre urmate în Securitate încă de la înființarea acestei instituţii — 
si chiar anterior, în perioada reorganizării Sigurantei — fapt care se poate intrevedea şi în 
biografiile şefilor unităților centrale si regionale promovați începând din 1956. Pentru 
aceasta, aş vrea să pornesc de la constatarea formulată în cadrul unui studiu publicat 
anterior}, privind contrastul existent între diversitatea biografiilor şefilor unităților 
operative de Securitate recrutați în primii ani de după 1948 şi aparenta monotonie 
întâlnită în cazul succesorilor acestora. 

În ce a constat această monotonie? Pentru a releva acest aspect, cred că ar 
trebui să ne referim, în primul rând, la medin/ social din care au fost recrutați ofiţerii în 
cauză. Vom observa, astfel, faptul că aproape toți aceştia? nu au fost recrutaţi din 
rândul muncitorilor cu stagiu vechi „în producţie” sau al țăranilor proprietari ai unor 
suprafețe mici de pământ, ci din cel al foştilor ucenici, relativ recent calificați într-o 
meserie, pe care o practicaseră pentru o perioadă extrem de scurtă de timp. O situație 
similară se înregistrează în cazul a aproape tuturor tinerilor angajaţi în Securitate ulterior 
anului 1948, nu doar în al celor prezentați în cadrul biografiilor de mai sus. Şefii 
direcțiilor centrale şi regionale ale aparatului de represiune promovați dupa 1956 sunt 
doar cei care au reuşit să satisfacă din toate punctele de vedere cerințele sistemului, dar 
pentru fiecare dintre ei există mii de alte cazuri, ale unor ofițeri recrutați după aceleaşi 
norme, dar care nu s-au bucurat de același succes”. 

Un motiv evident pentru care s-a apelat îndeosebi la recrutarea în Securitate a 
muncitorilor tineri, cu o vechime foarte mică în practicarea meseriei, constă în vârsta 
acestora. Erau vizate persoane utilizabile pe termen lung în interiorul aparatului de 
represiune, care să-şi construiască o carieră în cadrul acestuia, iar cei cu o vârstă de 
aproximativ douăzeci de ani erau foarte indicaţi în acest sens. O atare explicaţie este 
însă insuficientă — această categorie de vârstă era relativ numeroasă si, totuşi, s-a apelat 
doar la foştii ucenici, plecaţi de la domiciliul părinților de la 12 — 13 ani, pentru a învăţa 
o meserie în cadrul atelierelor sau rarelor fabrici existente în România, în perioada 
războiului sau anii imediat anteriori. 

În opinia mea, ceea ce i-a calificat pe aceşti foşti ucenici pentru recrutarea în 
organele de Securitate după 1948 a fost, în primul rând, lipsa lor de orice ataşament. 
Proveniti, în majoritatea lor, din mediul rural, nu erau legaţi nici de tradiţiile lumii rurale 


253 Vezi idem, Fise biografice ale sefilor direcțiilor regionale ale Securității de la sfârșitul anilor “50, în 
„Caietele CNSAS”, nr. 1(5)/2010, pp. 55 — 56. 

254 Există şi excepţii de la regula pe care am enuntat-o mai sus, acestea fiind cazurile lui Nicolae 
Budişteanu si Emanoil Rusu, militari de carieră promovați la conducerea aparatului de Informaţii 
Interne (primul ca şef al Direcţiei a II-a, cel de-al doilea ca şef al Serviciului Operativ 
Independent şi locţiitor al primului) într-un moment în care regimul decisese să schimbe 
strategia folosită pentru eliminarea ultimelor grupări de rezistenţă activă împotriva sa. Amândoi 
au ocupat funcţii de primă importanţă şi ulterior în cadrul Securităţii. 

255 Aceasta ar fi o afirmaţie greu demonstrabilă şi se bazează îndeosebi pe referatele de cadre ale 
personalului nou angajat în Securitate consultate din cadrul fondului MAI/DMRU. 

românești, pe care o părăsiseră de timpuriu, nici de populația oraşelor, la periferia cărora 
trăiau. Nu erau integrați pe deplin nici în rândul „clasei muncitoare” de atunci şi nu 
aveau nici o legătură cu mai vechile forme de organizare profesională sau politică ale 
acesteia. Dar, mai mult decât toate acestea, cel mai mult a contat faptul că nu erau 
proprietari, ceea ce, aşa cum se va vedea, va avea o mare importanță în contextul 
confruntărilor sociale cărora le va face fata regimul. In concluzie, nu aveau nimic de 
pierdut din susținerea unei transformări radicale a societății româneşti, asa cum era ea 
avută în vedere de ideologia comunistă. Toate schimbările pe care le programase 
conducerea P.C.R. după 1945 nu puteau să le fie decât favorabile, ceea ce explică si 
susținerea pe care le-au acordat-o de la bun început. lar opțiunea pe care au făcut-o 
mulți, pentru o carieră în cadrul organelor de Securitate sau în aparatul de partid, este 
explicabilă şi din alt punct de vedere, dacă avem în vedere faptul că programul de 
industrializare accelerată, inițiat după modelul sovietic, nu avea să aducă numai locuri de 
muncă pentru membrii „clasei muncitoare”, ci şi norme de lucru draconice. 

Având în vedere cele de mai sus, am putea ajunge la concluzia conform căreia 
regimul comunist i-a mobilizat pe cei aflați la periferia societății româneşti, aşa numitul 
„lumpenproletariat”, pentru a distruge elita socială si culturală a României de atunci. 
Asta ar însemna însă să acordăm propagandei oficiale de atunci mai mult credit decât 
metită. Este foarte adevărat că vechea elită socială a căzut prima victimă politicii P.C.R. 
după 1945, dar pentru eliminarea rezistenței acesteia nu era necesară întreținerea unui 
aparat de represiune atât de numeros — aici lucrurile trebuie privite în termeni relativi, 
având in vedere situația din ziua de azi — şi nici recrutarea unor lucrători cărora să li se 
ofere perspectiva unei cariere întinse de-a lungul mai multor decenii în Securitate. 

Mobilizarea claselor „de jos” ale societăţii împotriva vechii elite reprezintă 
modul de acţiune al unui regim populist, or sistemul comunist a fost orice, numai asta 
nu. Scopul său principal a rămas, atâta timp cât a fost urmată paradigma stalinistă, 
mobilizarea (mai bine zis, confiscarea) resurselor întregii societăţi în folosul statului 
controlat de partid, iar nu o amplă redistribuire a veniturilor în favoarea celor mai sărace 
categorii sociale. Transformările pe care le-a impus, de multe ori sub lozinca realizării 
„dreptăţii sociale”, au vizat confiscarea de la fiecare dintre „clase” a resurselor de care 
dispunea pentru alimentarea „economiei de război” comuniste, menite să susțină 
impunerea, într-un final, a sistemului în întreaga lume. Astfel, prin intermediul 
nationalizarii, persecuției judiciare si, de multe ori, eliminării fizice, a fost confiscat 
capitalul de la vechea „clasă exploatatoare”, prin cel al normelor de munca draconice si 
întrecerilor stahanoviste a fost mobilizată singura resursă de valoare a clasei muncitoare 
— forța de muncă — iar prin colectivizare a fost confiscată averea țărănimii — pământul. 
Iar planurile cincinale, dincolo de demagogia care le însoțea, erau văzute în special ca un 
instrument de verificare a capacităţii partidului de a mobiliza resursele întregii economii 
în scopurile dictate de la nivel central*°°. 


256 Se considera astăzi, de multe ori, că acest sistem s-ar fi dovedit neviabil, datorită incapacității 
sale dovedite de a răspunde nevoilor elementare a populaţiei. Se ignoră însă faptul că el nu a fost 
menit niciodată, în concepția lui Stalin, cel puţin, să răspundă acestor cerințe, ci numai susţinerii 
războiului contra adversarilor din exterior. Iar viabilitatea sa a fost demonstrată, în cele din urmă, 
de succesul repurtat de Uniunea Sovietică în războiul împotriva celei mai industrializate națiuni a 

După cum era de aşteptat, punerea în aplicare a acestor obiective a întâmpinat 
o vie opoziţie din partea tuturor categoriilor sociale din țările în care sistemul a fost 
impus, dar dacă această opoziţie în România a fost lesne anihilată în cazul vechii elite 
sociale, prin măsuri de represiune şi datorită lipsei de susţinere a acesteia la nivelul 
societăţii, iar în cazul muncitorilor, prin intermediul ideologiei înșelătoare a regimului, 
adevărata problemă a rămas, la fel ca în Uniunea Sovietică, adversitatea țărănimii. Nici 
un fel de propagandă nu putea convinge țăranii, indiferent de suprafața de pământ 
deţinută, să renunțe benevol la singura resursă care le asigurase până atunci 
supraviețuirea — pământul — în speranţa că se vor împlini cândva promisiunile unei vieți 
mai bune, repetate cu zel de activiştii partidului. În consecinţă, aici a avut de întâmpinat 
regimul cea mai vie opoziție la adresa politicii sale, din rândul țăranilor s-au recrutat cei 
mai multi membri ai grupărilor active de rezistenţă împotriva comunismului si tot ei 
sunt cei care au îndurat cele mai dure măsuri de represiune. La fel ca în Rusia sovietică, 
penitenciarele au fost umplute cu reprezentanţi ai țărănimii, după cum tot aceștia au fost 
supuși cel mai adesea execuțiilor sumare sau în urma unor hotărâri de condamnare, 
trimiterii în colonii de muncă sau domiciliu obligatoriu. Aceasta se poate lesne constata 
în urma consultării dosarelor penale întocmite de fosta Securitate şi faptul rămâne 
adevărat chiar dacă persecuțiile la care au fost supuşi au beneficiat de mult mai puţină 
„publicitate” decât cele care au afectat vechea elită românească din perioada interbelică. 

Tocmai prevăzându-se rezistența pe care urma să o întâmpine din partea 
aproape a întregii societăți românești a fost necesară pentru regim recrutarea viitorilor 
săi apărători din rândul unei categorii sociale relativ numeroase şi lipsită de 
„ataşamentele” claselor tradiționale. Iar entuziasmul cu care aceştia au privit perspectiva 
unei cariere în rândul activiştilor de partid sau în organele de Securitate era cu totul 
previzibil, la fel cum au fost ulterior — în urma îndoctrinării la care au fost supuşi — 
fidelitatea dovedită fata de „cauza clasei muncitoare” şi abuzurile pe care au fost dispuşi 
să le comită pentru „apărarea” acesteia. Din acest punct de vedere, succesul regimului a 
fost lesne de obţinut. 

Un alt element comun care ne atrage atenția în biografiile ofițerilor promovați 
la conducerea direcțiilor centrale şi regionale de Securitate în perioada 1956 — 1968 îl 
reprezintă metodele utilizate pentru aşa-numita „creștere a cadrelor”. 

„Cadrele se cresc în muncă” nu reprezenta o lozincă goală de conţinut în 
aparatul de Securitate, ci chiar principiul central de selectionare şi promovare a 
lucrătorilor din sistem. Astfel, se poate observa faptul că, încă din anii de început ai 
Securităţii, selectionarea şefilor de unităţi nu s-a efectuat prin supunerea acestora la 
nesfârşite sesiuni de pregătire profesională, ci prin promovarea directă a celor care 
păreau să prezinte „perspective de creştere”. Pregătirea profesională era irosită numai 


Europei de atunci — Germania nazistă. Având în vedere acest rezultat, modelul a fost copiat 
ulterior întocmai în toate statele comuniste nou apărute şi a rezistat atâta timp cât s-a urmat o 
logică a confruntării cu adversarii capitalisti din exterior. Adevaratele probleme au intervenit abia 
în perioada „destinderii”, cand au fost acceptate principiile ,,coexistentei paşnice” cu Occidentul 
capitalist, iar vechea „economie de război” stalinistă a trebuit să fie convertită la una menită să 
satisfacă nevoile populaţiei, domeniu în care sistemul capitalist s-a dovedit a fi, şi datorită 
ajustărilor introduse după 1945, net superior. 

pe cei care confirmau așteptările în funcțiile deţinute. Ofițeri cu o vechime de numai doi 
— trei ani în cadrul aparatului informativ, câteodată si mai putin, erau numiţi la 
conducerea unor secții raionale sau a unor servicii independente din cadrul direcțiilor 
regionale sau centrale şi astfel le era verificată capacitatea de a executa ordinele şi de a-i 
obliga, prin orice mijloace, pe subordonați să procedeze asemănător. Cine reușea să facă 
fata cerințelor — care însemnau atât manifestarea de abilități în activitatea informativă, 
cât şi demonstrarea capacității de a conduce și menţine sub control subordonații, 
rezolvarea numeroaselor probleme, inclusiv administrative, care țineau de funcționarea 
normală a unei unități de Securitate ş.a.m.d. — era păstrat în funcție, trimis la cursuri de 
pregătire în U.R.S.S. si apoi promovat în continuare, în funcții cât mai înalte, până când 
dovedea că şi-a atins limitele de competenţă. 

De asemenea, regăsim aplicate în cazul acestor ofițeri principiile clasice ale 
regimului privind mobilizarea rapidă a resurselor acolo unde este necesar şi evitarea 
formării oricărui „ataşament” la nivel local. Astfel, se poate lesne observa mobilitatea de 
care a trebuit să dea dovadă majoritatea şefilor de direcții centrale şi, mai ales, regionale, 
de-a lungul carierei lor în Securitate. Se pot cita, în acest sens, cazurile lui Emil Macri, 
mutat succesiv de la Galaţi, la Arad, apoi la Bucureşti, Suceava şi, în final, din nou la 
Bucureşti, Nicolae Sidea (Făgăraș — Arpasul de Jos — Drăgănești-Olt — Turnu Măgurele 
— Bucureşti — Iasi — Bucureşti — Târgu Mureş şi, în final, iarăşi Bucureşti), asta pentru a 
nu mai aminti exemplul extrem, din acest punct de vedere, al lui Nicolae Plesita. Toate 
acestea pat a servi scopurilor enunțate mai sus — cadrele de conducere din Securitate 
trebuind să fie gata oricând să servească interesele regimului acolo unde era nevoie şi să 
evite să-și formeze legături prea strânse cu alți oficiali de la nivel local. Importanța 
acestor mişcări repetate ale personalului pentru pregătirea sa profesională si testarea 
competenţei sale nu poate fi nicicum subestimată, mai ales că mutările dintr-o regiune 
în alta a ţării erau însoţite, de multe ori, si de schimbarea domeniului de activitate în care 
lucra fiecare. 

Cât despre cei care nu reușeau să confirme „încrederea” acordată la numirea in 
funcţie, fie din cauza incompetentei, fie a abaterilor disciplinare comise, aceştia erau 
destituiti fără menajamente si de multe ori trecuţi în rezervă — regimul dispunea de 
suficiente cadre fidele, gata oricând să le ia locul. Toate acestea au generat, de-a lungul 
anilor “50, o permanentă fluctuatie a personalului Securităţii, dar au adus şi certe 
beneficii din punctul de vedere al selectionarii unor lucrători cu o minimă competență 
în domeniul informativ, care puteau asigura eliminarea adversarilor de pe plan intern ai 
originalei „democraţii populare” din România. În concluzie, politica de personal din 
Securitate pare să se fi bazat întotdeauna, în ciuda pretențiilor referitoare la caracterul ei 
„ştiințific”, pe aplicarea unui model empiric in selectionarea şi promovarea cadrelor de 
conducere, dar reuşita acestui sistem pare să fie incontestabilă. 

La cele menţionate mai sus ar putea să fie adăugate numeroase alte observaţii 
privind politica de cadre din Securitate în perioada 1956 — 1968, dar şi din cea 
ulterioară?57. Cu toate acestea, consider că este cazul să ne oprim aici, nu înainte de a 


257 In această privinţă, poate că nu ar fi inutil să subliniem impactul semnificativ pe care l-a avut 
dezertarea generalului Pacepa din 1978 asupra carierei multora din ofițerii prezentaţi mai sus, dar 
nu este posibil să avem o imagine completă a consecinţelor acestui eveniment fără a avea în 

aduce în atenţie imaginea corpului de conducere al Securităţii din momentul 1968. În 
acel an, la comanda aproape a tuturor direcțiilor centrale de Securitate, ca şi la cea a 
inspectoratelor judeţene abia formate, găsim numai ofițeri cu o vârstă situată in jurul a 
40 de ani şi cu o experiență de aproximativ două decenii în cadrul organelor de 
represiune, promovați treptat în funcţii de conducere până la cel mai înalt nivel şi cu un 
ataşament indiscutabil față de regim, probat, de altfel, în numeroase ocazii. La fel ca şi 
în alte domenii, şi în construirea aparatului de Securitate reușita sistemului politic 
instaurat în România după 1945 părea să fie deplină. Rămânea de văzut în ce măsură 
succesul obţinut până atunci putea fi perpetuat în deceniile următoare. 


vedere şi biografiile celorlalți şefi ai unităţilor centrale de Securitate si ai inspectoratelor judeţene 
ale Ministerului de Interne din acea perioadă. 

Informatorii Securităţii din Institutul de Istorie din Cluj. 
Tipologii şi metode de recrutare. 1948-1965 


Informers of the Securitate at the Institute of History in Cluj 
Typologies and Methods of Recruitment between 1948 and 1965 


The „Agentura” was the main weapon used by the Securitate bodies in 
order to carry out their tasks. As we intend to exemplify the way in which the 
Securitate created and made use of the informative network, our paper describes the 
case of the historians working for the Institute of History in Cluj at that time. The 
context was rather intricate. Former outstanding; political leaders, former political 
prisoners, as well as historians were involved. The group was ethnically 
heterogeneous. 

The present paper displays the dynamic of informative networks, the 
methods of recruitment and their evolution, the typology of informers and of other 
persons targeted for recruitment, the aim of recruitment, the way in which the 
agents carried out their tasks, the usefulness of the informative network and the 
purpose for which it was created. 

The main recruitment method was blackmail, which was successfully used 
in the case of the historians who had been involved in politics. The vast majority of 
informers were not assigned the task of performing surveillance on the 
historiographical environment in town, but were used for other purposes (political 
parties, counterintelligence). However, they were extensively used in the process of 
surveillance of the historians working for the Institute of History in Cluj. Our work 
emphasizes a wide range of types of people targeted by the Securitate for 
recruitment, from those who vehemently refused secret collaboration to those who 
served the Securitate bodies dilligently. 


Etichete: Institutul de Istorie din Cluj, rețea informativă, 
metode recrutare, tipuri de informatori, supraveghere 
istorici. 

Keywords: The Institute of History in Cluj, informative 
network, recruitment methods, types of informers, 
historians under surveillance. 


După cum au recunoscut in repetate rânduri liderii Securităţii din toată 
perioada regimului comunist, agentura a constituit „principala armă” folosită de către 
organele instituţiei pentru rezolvarea sarcinilor ce le reveneau. Oricât de bine pregătite 


ar fi fost cadrele Securităţii şi oricât de multe mijloace de constrângere ar fi avut la 

îndemână, eficacitatea represivă a instituţiei ar fi fost considerabil redusă in lipsa 
sprijinului venit din partea informatorilor. 

Pentru a analiza modul concret în care Securitatea îşi crea şi utiliza rețeaua 
informativă, ne-am îndreptat atenţia spre mediul istoricilor şi cercetătorilor de la 
Institutul de Istorie din Cluj, în perioada 1948-1965. Avem, aşadar, în vedere un 
obiectiv şi mediu complexe, cuprinzând lideri politici de vârf ai perioadei interbelice, 
foşti deţinuţi politici, precum si istorici de marcă. Totodată, avem de-a face cu un grup 
destul de eterogen din punct de vedere etnic, asupra căruia presiunile integratoare isi 
făcuseră prea putin efectul, fiind vizibilă mai ales o idiosincrazie români/ maghiari, de 
care Securitatea a ştiut să profite în folosirea agenturii. Cum majoritatea ,,subiectilor” 
desfăşurau o activitate intelectuală ridicată calitativ (multi istorici fuseseră cooptați in 
temele majore de cercetare ale istoriografiei din perioada Gheorghiu-Dej), ne-am 
propus să reliefăm şi modul în care Securitatea a încercat să folosească rețeaua 
informativă pentru a afla dacă discursul ştiinţific al acestora se încadra în rigorile politice 
si ideologice ale momentului. Nu în ultimul rând, o parte a informatorilor din Institut 
au fost utilizați şi pentru rezolvarea sarcinilor pe linie de contraspionaj, date fiind atât 
legăturile trecute şi prezente ale unor istorici cu oamenii de ştiinţă occidentali (motiv 
pentru care ei erau suspicionati de a fi agenţi ai serviciilor de spionaj străine), cât si 
vizitele făcute în instituţie de diverși intelectuali străini. 

Demersul nostru va urmări în principal dinamica rețelei informative din 
Institutul de Istorie, metodele de recrutare și evoluţia acestora, tipologia informatorilor 
dar si a persoanelor vizate pentru recrutare, scopul recrutării si modul în care agenţii au 
corespuns aşteptărilor, utilitatea rețelei informative și principalele direcţii şi acţiuni în 
care aceasta a fost folosită. Tocmai din aceste considerente, nu dorim să punem accent 
pe numele informatorilor, chiar dacă — pentru a aduce clarificările necesare si pentru a 
nu da loc de interpretări eronate — vom opta pentru devoalarea identităţii acestora. Ne 
interesează mai mult efectuarea unei analize de ansamblu a rețelei informative la nivelul 
unui obiectiv de o complexitate relativ ridicată, decât o deconspirare punctuală a 
acesteia. De altfel, studiul nostru va avea în vedere rețeaua din Institut în integralitatea 
ei, vizând doar acei agenţi a căror activitate informativă a fost semnificativă în perioada 
tratată ori a căror modalitate de recrutare considerăm că permite decelarea unui anumit 
tipar. Pledând pentru o înţelegere contextualizata si particularizată a colaborării fiecărui 
informator al Securităţii, ne exprimăm speranța că datele din prezentul material nu vor 
fi folosite în scopul unor atacuri pseudo-stiintifice la adresa unor istorici ardeleni din 
perioada respectivă. 

Considerăm necesară şi, până la urmă, inevitabilă deconspirarea numelor 
informatorilor din Institutul de Istorie din Cluj, dar credem că mult mai util ar fi un 
demers de înțelegere a contextului în care persoanele respective au acceptat colaborarea, 
precum şi a motivelor pentru care Securitatea a trecut la recrutarea lor. Studiul nostru 
nu poate însă să lămurească pe deplin aceste aspecte. Limita superioară temporală pe 
care ne-am ales-o reduce analiza noastră la perioada regimului Gheorghiu-Dej, dar unii 
dintre agenți şi-a continuat activitatea în slujba Securității şi ulterior, iar pentru o 
evaluare corectă a colaborării acestora este obligatorie şi cercetarea materialelor 
informative furnizate de ei după 1965. De asemenea, este necesară şi o analiză detaliată 
a diverselor acţiuni de urmărire informativă desfăşurate de Securitate asupra angajaţilor 

Institutului de Istorie. Chiar dacă ne vom referi de multe ori la ţintele concrete ale 
Securităţii din Cluj, problematica acțiunilor informative este mult prea vastă si prea 
complexă pentru a fi tratată în materialul de fata. 

Din punct de vedere teoretic, istoricii clujeni puteau intra în atenţia mai multor 
structuri ale Securităţii, în funcție de activitatea lor trecută și prezentă, dar si de 
suspiciunile ce le ridicau. In principal, ei puteau fi urmăriți de compartimentele ce se 
ocupau de intelectuali şi universitari, de foştii oameni politici sau de culte-secte, 
probleme de care răspundea Serviciul III Informaţii interne. De asemenea, un număr 
destul de ridicat de istorici au fost urmăriți de Serviciul II Contraspionaj, fiind suspectați 
de spionaj în favoarea mai multor state occidentale. Implicarea mai multor 
compartimente de Securitate în supravegherea persoanelor dintr-un obiectiv este, de 
altfel, una dintre particularitățile temelor de tipul celei de care ne ocupăm. Fiecare 
structură îşi crea proprii informatori, care, în totalitatea lor, formau rețeaua informativă 
din obiectiv. Modul de folosire a agenţilor era însă departe de a fi rigid. Aceştia nu erau 
utilizați exclusiv de către compartimentul care îi recrutase, la sprijinul lor apelând toate 
structurile ce aveau nevoie de date referitoare la persoanele aflate sub urmărire. De fapt, 
după cum vom vedea, marea majoritate a informatorilor recrutaţi în Institutul de Istorie 
au fost folosiţi cu preponderență pe alte linii decât cele iniţiale. 

In primii ani după înființarea Securității, D.R.S.P. Cluj a avut prea putin în 
atenție mediul intelectual, în pofida faptului că în oraş fiintau două universități şi mai 
multe instituții științifice şi culturale. În acea perioadă, organele locale de represiune 
aveau de rezolvat probleme mult mai importante, precum: descoperirea şi arestarea 
foştilor lideri ai Mişcării Legionare din regiune, anihilarea grupurilor de rezistență 
armată din Apuseni, forțarea țăranilor să predea cotele sau să se înscrie în colectiv etc. 
Din acest motiv, Securitatea din Cluj nu a deschis decât târziu un dosar propriu-zis 
referitor la Institutul de Istorie din localitate. De altfel, abia în august 1953 a fost 
constituit dosarul de obiectiv privitor la Filiala din Cluj a Academiei R.P.R., în 
subordinea căreia se afla şi institutul amintit. De acest dosar răspundeau ofițerii Biroului 
7 „Intelectuali”! din cadrul Serviciului III, dintre care îi amintim pe It. lacob Dezideriu 
(1954-1955) şi cpt. Imbarus Nicolae (1963-1968). În cadrul acestui dosar de obiectiv, 
angajaţii Institutului de Istorie erau supravegheați indistinct, alături de angajaţii celorlalte 
institute de cercetare afiliate sucursalei din Cluj a Academiei R.P.R. În a doua parte a 
anilor '50, după protestele intelectualilor din Polonia şi Ungaria, dosarul de obiectiv a 
fost împărțit în mai multe probleme, câte una pentru fiecare instituţie. Problema 
„Institutul de Istorie” a fost deservită de următorii ofițeri: lt. maj. Domnița Nicolae 
(1959-1960), lt. Dobricescu Florian (1960-1961), lt. Oprea Florian (1961-1962) si cpt. 
Novak Laurenţiu (1962-1963)?. De-abia la începutul anilor ’70 avea să fie deschis un 
dosar de obiectiv referitor exclusiv la Institutul de Istorie din Cluj. 


1 Cu toate că şi-a păstrat neschimbate structura si atribuţiile, acest compartiment — ca urmare a 
reorganizărilor Securităţii — a avut mai multe titulaturi (Biroul 7 1953-1955; Biroul 5 „Lichidarea 
activității dușmănoase în rândul tineretului şi intelectualilor” 1955-1956; Biroul 6 1956-1960 si 
Biroul 7 Intelectuali 1960-1968). Pentru uniformitate, vom folosi numele Biroul 7. 

2 ACNSAS., fond Documentar, dosar nr. 3.577, f. 56. 

Date fiind aceste caracteristici, în supravegherea istoricilor din Cluj au fost 
implicați mai multi ofițeri: responsabilul de obiectiv, responsabilul de problemă, şeful 
Biroului 7, şeful Serviciului III şi loctiitorul său, precum si ofițerii de la Serviciile IT si HI 
ce lucrau în probleme în care erau incluşi şi angajați ai Institutului (partide politice, 
spionaj etc.). Toti aceşti ofițeri au creat şi/sau au folosit rețeaua informativă din 
Institutul de Istorie. 

În perioada 1948-1952, oamenii de știință şi cultură din Cluj, precum si 
universitatii, erau incluşi în rândul diverselor categorii de persoane supravegheate în 
problema „Aparat de stat”, de care răspundea Biroul 4 din Secţia I Informaţii interne, 
condus de slt. Heim Iosif. Nu exista un ofițer alocat în mod special pentru urmărirea 
istoricilor. În plus, la sfârşitul anilor "40 şi începutul anilor *50, conducerea D.R.S.P. Cluj 
nu punea un accent prea mare pe folosirea informatorilor pentru controlul populaţiei, 
situație care, de altfel, se manifesta la nivelul întregii țări”. Col. Patriciu Mihail prefera 
arestările si execuțiile sumare, cu atât mai mult cu cât, prin aplicarea acestora, reușise 
campanii de succes împotriva tuturor categoriilor de opozanți reali sau potenţiali ai 
regimului asupra cărora îşi îndreptase atenția. 

Această situaţie, coroborată cu lipsa de interes fata de oamenii de ştiinţă, a făcut 
ca rețeaua informativă din Institutul de Istorie să fie practic inexistentă până în anul 
1952. In rarele ocazii in care Securitatea avea nevoie de date referitoare la istoricii 
clujeni, ea le obținea de regulă de la Serviciul de cadre al Filialei din Cluj a Academiei 
R.P.R. sau de la informatori din afara Institutului. Acţiunile operative ale Securității, 
inclusiv arestarile, au fost puse în practică fără sprijin informativ. Spre exemplu, în 1950, 
când de la centru s-a ordonat arestarea lui Stefan Metes, ce urma să fie închis la Sighet, 
alături de ceilalți miniştri interbelici, Biroul 4 din Secţia I (birou ce răspundea si de 
„foştii demnitari”) nici măcar nu ştia că acesta fusese ministru si că el condusese filiala 
Arhivelor Statului din oraș. Aceste date aveau să fie cunoscute abia după consultarea 
unui dosar de cadre al istoricului, cel mai probabil provenit de la Arhivele Statului. 

„Devierea de dreapta” a determinat însă primele schimbări semnificative în 
această stare de fapt. În august 1952 a fost operat un val masiv de arestări în rândul 
liderilor locali ai fostelor partide politice democratice, toți fiind internaţi în colonii de 
muncă. O astfel de victimă a fost cercetătorul Septimiu Martin, fost membru în 
Comitetul judeţean P.S.D.I. Cluj, care a fost închis în C.M. până în 19544. Acesta se 
aştepta însă să fie arestat, după ce, în mai 1952, la Institutul de Istorie avusese loc o 
şedinţă de prelucrare a cazului Ana Pauker-Vasile Luca, în cadrul căreia „din partea 
membrilor P.M.R. s-au luat angajamente să urmărească cu mai multă atenţie atitudinea 
prezentă şi cea din trecut a membrilor Institutului” 5. 


3 La Conferinţa M.A.I. din 2 martie 1950, col. Gutan Alexandru recunoştea următoarele: „La 
multe servicii, tovarășii care trebuie să lucreze, chiar în Biroul I, de multe ori nu ştiu să recruteze 
informatori. Aproape general este aceasta, că tovarășii nu ştiu să muncească cu informatorii” 
(Marius Oprea, Banalitatea răului. O istorie a Securității în documente 1949-1989, stadiu introductiv de 
Dennis Deletant, Iasi, Editura Polirom, 2002, p. 206). 

+ ACNSAS, fond Reţea, dosar nr. 178.437, f. 3. 

5 Idem, fond Documentar, dosar nr. 2.638, vol. 2, ff. 237-238. 

Tot in vara anului 1952 au reînceput si atacurile împotriva intelectualilor. Astfel, 
la Facultatea de Istorie şi Filologie a Universităţii „Victor Babeş” au avut loc mai multe 
şedinţe de combatere a „erorilor ideologice” săvârșite de către istoricii clujeni, iar 
consecinţele nu s-au lăsat aşteptate. Spre exemplu, în timpul unei astfel de şedinţe, Pavel 
Apostol a fost arestat de Securitate şi internat ulterior în C.M. pe timp de doi ani®. De 
asemenea, Comitetul Regional P.M.R. Cluj a decis ca Francisc Pall, Virgil Vatasianu, 
Ştefan Pascu, loachim Crăciun, Mihail Dan şi loan Lungu să fie înlăturați de la catedră 
şi/sau de la Institutul de Istorie, unde puteau să rămână doar cercetători în acord. O 
soartă similară au avut-o si alti oameni de ştiinţă si cultură, precum şi universitari din 
Cluj. În plus, atacurile la adresa istoricilor din Cluj au fost reiterate public în primăvara 
anului 19537. 

În acest context, la 18 august 1953, Biroul 7 a trecut la deschiderea dosarului de 
obiectiv privind filiala din Cluj a Academiei R.P.R. Măsura a fost însă una mai mult 
formală, fiind luată foarte probabil în urma primirii unor directive de la centru, care 
cereau acoperirea informativă cât mai completă a instituţiilor aflate în raza de activitate 
a D.R.S. Cluj. Supravegherea intelectualilor ce isi desfăşurau activitatea în institutele 
Academiei nu a cunoscut însă o accentuare evidentă, desfășurându-se în continuare la 
cote relativ reduse, în acest dosar de obiectiv fiind adunate puţine materiale. Rezultate 
mult mai bune au fost obţinute, în schimb, prin supravegherea concentrată a anumitor 
cercetători de la Institutul de Istorie. 

Intrarea istoricilor din Cluj în vizorul organelor de Securitate din oraş a 
determinat şi necesitatea recrutării unor informatori capabili să furnizeze date de 
valoare referitoare la persoanele din mediul istoriografic local. 

La începutul anilor '50, metoda de recrutare folosită cu predilecție de către 
Securitate la nivel national era cea a şantajului. Ofițerii speculau anumite date din 
biografia celor luați în vizor, cu precădere trecutul politic al acestora, pentru a-i 
constrânge să accepte colaborarea. Pentru a afla astfel de informaţii, Securitatea se 
folosea din plin de agentura, atât pentru a afla detalii referitoare la biografia persoanei 
vizate, cât şi pentru a o supraveghea direct, pentru a-i observa atitudinea şi 
manifestările. Urmărirea continua până când erau adunate toate probele considerate a fi 
suficiente pentru ca obiectivul să fie determinat, prin şantaj, să accepte colaborarea. La 
Conferința M.A.I. din 1950, Gheorghe Pintilie arăta că, dacă Securitatea dorea să 
recruteze pe cineva, „nu scapă el de mine, nu-l recrutez azi, peste o lună-două, dar nu 
scapă — dacă am nevoie — nici mort, nici viu’’. Sarcina Securităţii era mult usurata 
atunci când existau probe concrete care permiteau obținerea unei condamnări penale, 
situație în care persoana în cauză nu avea practic altă alternativă decât semnarea 
angajamentului de colaborare. 

Securitatea a reuşit recrutarea unor agenți din rândul istoricilor clujeni încă 
înaintea deschiderii dosarelor de obiectiv amintite anterior, eforturile pentru crearea de 


6 Idem, dosar nr. 2.646, vol. 20, f. 364. 

7 În ianuarie 1953, la Conferinţa istoricilor din R.P.R., la 14 mai 1953 în „Scânteia” si în revista 
„Studii. Revistă de istorie”, nr. 2/1953. 

8 M. Oprea, op.cit., p. 150. 

informatori fiind însă amplificate abia după trecerea la un sistem calificat de 
supraveghere a instituțiilor universitare si ştiinţifice din Cluj. 

Cum cea mai folosită metodă de recrutare era santajul, au fost vizati pentru 
atragere la colaborare exact acei istorici care avuseseră de suferit in 1952, Securitatea 
încercând să profite de situaţia acestora. În primul rând, ofiţerii de Securitate le ofereau 
celor ce acceptau să devină informatori o minimă asigurare că aveau şanse să scape de 
represiune, temere care cu siguranță îi frământa pe toţi cei criticati deschis în 1952, in 
contextul în care mai mulți intelectuali clujeni fuseseră arestaţi pentru culpe minore. Pe 
lângă internarea administrativă a lui Septimiu Martin, arestarea lui Pavel Apostol şi 
trimiterea acestuia la Canal erau un exemplu sugestiv că inclusiv cei nevinovați şi 
obedienti fata de regim puteau pati asa ceva. Istoricii cu antecedente politice aveau 
astfel toate motivele să se teamă că în orice moment puteau împărtăşi o soartă similară 
cu cea a colegilor lor din detenţie. Alături de teama de arestare, mai exista şi pericolul de 
a-şi pierde până si postul pe care-l primiseră după criticile din 1952 (de regulă, acela de 
cercetător în acord). Drept urmare, colaborarea cu Securitatea era de natură să ofere o 
anumită garantie în vederea prezervării poziției deţinute. De asemenea, în timpul 
tentativei de recrutare, ofițerii de Securitate combinau santajul şi amenințările cu 
oferirea perspectivei reabilitării, mai întâi politice şi apoi chiar profesionale. Posibilitatea 
de a-şi recăpăta statutul profesional pe care-l meritau şi pentru obținerea căruia 
depuseseră eforturi apreciabile, a constituit o altă cauză ce i-a făcut pe unii istorici să 
accepte compromisul colaborării cu Securitatea. 

Din rândul acestei categorii de istorici avută în vedere pentru recrutare, 
Securitatea şi-a concentrat atenţia asupra acelora cu diverse „antecedente politice” sau 
care avuseseră „manifestări antidemocratice”, aceştia fiind cel mai uşor de santajat. 
Foştii membri ai partidelor interbelice au fost vizati pentru recrutare si din alte interese 
informative, supravegherea aderentilor formațiunilor politice respective având o 
importanță majoră în prima jumătate a anilor '50 pentru Securitatea din Cluj. 

Cea dintâi „serie” de informatori din Institutul de Istorie a fost recrutată mai 
mult pentru acoperirea nevoilor informative din alte probleme (partide politice, 
contraspionaj) si mult mai putin pentru urmărirea activității ştiinţifice a istoricilor. Mai 
exact, în momentul în care ofițerii Securităţii din Cluj au trecut la studierea persoanelor 
din Institut ce prezentau interes pentru atragerea la colaborare, ei au observat că unele 
dintre acestea erau mult mai utile pe alte linii de muncă, astfel încât s-au axat pe 
recrutarea acestora din dorința de a obţine un dublu beneficiu informativ. Chiar dacă 
primii informatori din Institut au fost recrutați pentru alte probleme, treptat aceştia vor 
fi intrebuintati tot mai mult pentru supravegherea istoricilor şi a cercetătorilor clujeni. 
Iniţial, agenţii au fost utilizați pentru urmărirea acelor istorici care, asemenea lor, 
fuseseră membri ai aceluiași partid politic, pentru ca după câţiva ani — fiind singurii 
agenți disponibili — sa fie folosiți intens pentru furnizarea de date referitoare la toți 
angajaţii ce intrau în atenția Securității. 

Prima serie de informatori (1952-1954) 
„Lucreţiu” 

De departe, cel mai prolific informator din mediul istoriografic clujean, pentru 
perioada la care ne referim, a fost ,,Lucretiu”. Este vorba de Mihail Dan, un istoric 
format la Cluj, în perioada interbelică, cu stagii de pregătire în străinătate, care era atât 
cadru didactic universitar, cât si cercetător la Institutul de Istorie. În 1952, în urma 
şedinţei de demascare a „devierii de dreapta”, acesta a fost scos de la facultate, 

rămânând doar cercetător in 

1953-1965 a fost dirijat succesiv de 10 ofițeri, aparținând celor trei birouri. 
Agentul s-a dovedit a fi cel mai activ informator al Securităţii din interiorul 
Institutului de Istorie, cu o activitate îndelungată (circa 25 de ani) şi foarte prodigioasă 
(dădea uneori şi câte şase note pe zi). ,,Lucretiu” furniza note informative nu doar la 


9 ACNSAS, fond Documentar, dosar nr. 2.755, f. 3. 
10 „Agentul «Lucrețiu», cu nume real Dan Mihail (...) este în legătura Serviciului HI, Biroul 7” 
(idem, dosar nr. 195.758, f. 5). 

solicitarea ofițerilor ce-l dirijau, dar şi din proprie iniţiativă, atunci când ajungea în 
posesia unor date de care bănuia că era interesată Securitatea. Ca un specific personal, 
ce denotă deformația profesională, agentul folosea sistemul notelor de subsol în timpul 
redactării materialelor informative, unde oferea detalii biografice suplimentare 
referitoare la persoanele cuprinse în text. În perioada ce o avem în vedere, „Lucreţiu” a 
fost utilizat în supravegherea tuturor persoanelor din mediul istoriografic clujean ce s-au 
aflat, fie si tangential, în atenţia Securităţii: Silviu Dragomir, loan Lupaș, Francisc Pall, 
David Prodan, Septimiu Martin, Kurt Horedt, Samu Benkö, Sigismund Jakó, Ioan 
Sabău, Coriolan Suciu, Alexandru Neamţu, Samuil Goldenberg, Mihail Macrea, Ştefan 
Pascu, Ioachim Crăciun, Sabin Belu, I.I. Russu ş.a. 

Activitatea sa a fost mult usurata de faptul că, fiind un istoric format in 
perioada interbelică, era în relații apropiate cu toți cei amintiţi anterior, cu unii dintre 
aceştia vizitându-se reciproc la domiciliu. De asemenea, numărându-se printre cei scoşi 
de la universitate şi institut în 1952, era considerat a fi ostil regimului, ceea ce a făcut să 
fie privit cu mai puţină circumspectie. In mod eronat, în Institutul de Istorie — ca şi in 
toată tara, de altfel — erau suspectate de colaborare cu Securitatea persoanele ce se 
manifestau public în favoarea regimului. 

Din nefericire, activitatea informatorului amintit în slujba Securităţii a fost tot 
atât de nocivă, pe cât de laborioasă. Spre exemplu, numai în perioada 1 decembrie 
1953-21 mai 1955, „Lucreţiu” a furnizat 60 de note informative referitoare la istoricul 
Sabin Belu (cu care era în relații de „prietenie” foarte apropiate), materiale care au stat la 
baza deschiderii unui dosar de verificare şi apoi a anchetarii acestuia!!. Totul a pornit de 
la o primă notă a informatorului amintit, în care se arăta că Belu afirmase următoarele: 
«Nu-mi plac mâncărurile grase si spectacolele sovietice, am idiosincrazie pentru ele». Pe 
baza acesteia, şeful Serviciului III a ordonat Biroului 7 să-l verifice pe Belu și să culeagă 
date privind activitatea antecedenta a acestuia 12. 

Este de reţinut si faptul că „Lucreţiu”, pentru disponibilitatea si inițiativa de 
care dădea dovadă în colaborarea cu Securitatea, a fost folosit si pentru supravegherea 
unui mare număr de persoane din Cluj, provenite atât din mediile intelectuale (D.D. 
Roşca, Teodor Bodogae), cât şi politice (Vasile Tarta, Motu Nistor s.a.). 


„»Brânduşa” 

„Lucreţiu” nu a fost însă primul istoric clujean recrutat de Securitate in 
Institutul de Istorie. La 9 ianuarie 1952 a semnat un angajament de colaborare şi Ştefan 
Pascu, care a activat peste 15 ani în favoarea Securităţii, folosind numele conspirativ 
„Brânduşa” (,,Branduse”). Şi de această dată, metoda folosită pentru atragere la 
colaborare a fost santajul („în baza materialelor compromițătoare existente”). Mai exact, 
Securitatea a speculat faptul că istoricul deținuse în anul 1946 poziţia de secretar al 
Comitetului Judetean P.S.D.I. Cluj, o funcţie ce aducea după sine internarea aproape 
automată într-o colonie de muncă. Conform unui raport al Securităţii, „Brânduşa” a 
fost mai întâi arestat şi anchetat, dar, cum „cu ocazia interogarii a dovedit sinceritate, 
aratand concret întreaga activitate politică pe care a desfăşurat-o”, s-a renunțat la 


11 Idem, dosar nr. 185.607, ff. 20-71. 
12 Ibidem, f. 21. 

trimiterea lui în instanță sau în C.M., fiind în schimb recrutat!3. Practic, prin alternativa 
ce i s-a pus în fata, cel în cauză a fost adus în poziția de a nu putea refuza colaborarea 
cu organele de represiune. 

Si de această dată, scopul principal al recrutării lui „Brânduşa” l-a constituit 
supravegherea foştilor membri ai P.S.D.I. din Cluj — împotriva cărora se pregăteau 
măsuri represive — şi nu aflarea unor date referitoare la activitatea desfăşurată în cadrul 
Institutului de Istorie. Prin urmare, informatorul a furnizat numeroase note referitoare 
la foştii lideri ai P.S.D.I. Cluj (Teodor Pop, Liviu Pop Lemeny, Andrei Goldner, loan 
Dimoftache ş.a.). Cu toate acestea, colaborarea cu Securitatea nu s-a dovedit a-i fi de 
prea mare folos, în tumultoasa vară a lui 1952 el fiind înlăturat de la catedră şi Institut, 
unde a fost menţinut doar cercetător în acord. 

Agentul a fost însă folosit adeseori şi pentru supravegherea colegilor săi de 
muncă, cu atât mai mult cu cât unii dintre ei fuseseră membri ai P.S.D.I. sau ai P.S.D. 
(până la sciziunea din 1946). Spre exemplu, în anul 1952 a furnizat Securităţii date 
referitoare la loan Moga, Septimiu Martin şi Dimitrie Braharu'+. În perioada 1954-1956 
a oferit un număr foarte mare de note informative privitoare la Ioachim Crăciun!5, ce 
au fost utilizate apoi de Securitate drept „materiale compromițătoare” în timpul 
recrutării acestuia. De asemenea, între anii 1955 şi 1956 a semnat foarte multe note 
referitoare la Septimiu Martin, proaspăt eliberat dintr-o colonie de muncă, materiale ce 
au stat apoi la baza deschiderii de către Securitate a unui dosar de urmărire informativă 
a acestuia. În perioada 1955-1956, „Brânduşa” a fost dirijat şi pentru urmărirea lui loan 
Lupaş, Gheorghe Vinulescu si Alexandru Neamţu. Referitor la ultimul cercetător, 
agentul a furnizat mai multe note, dintre care unele din proprie inițiativă. 

Faptul că agentul nu fusese arestat, deşi deținuse în P.S.D.I. o funcție 
superioară colegilor săi politici aflați în detenţie, a trezit suspiciunea foştilor membri ai 
acestui partid. Ofiţerul ce-l dirija in problema P.S.D.I. aprecia că, din acest motiv, 
informatorul „nu se bucură de încredere din partea elementelor dușmănoase”. De 
asemenea, valoarea materialelor informative furnizate era considerată a fi slabă. Prin 
urmare, el a fost abandonat la 30 mai 1956, după apariţia Ordinului M.A.I. nr. 15/1956, 
ce prevedea scoaterea din rețea a agenţilor deconspirati sau nefolositori, ordin în baza 
căruia toate unitățile de Securitate din tara şi-au redus masiv rețeaua informativă 16, 

„Brânduşa” a fost însă reactivat în februarie 1959, imediat după demonstrația 
naționalistă a studenților români din oraș, ce a avut loc cu ocazia aniversării Unirii 
Principatelor. Istoricul a acceptat să-și reia colaborarea cu Securitatea, atrăgându-i însă 
atenția ofițerului ce l-a reactivat (cpt. Căbulea Traian, de la Biroul 2) că „înainte s-a 
lucrat in mod dur cu el, fapt ce l-a facut să fie nemulțumit de comportarea noastră fata 
de el?17. A fost folosit în continuare pentru urmărirea foştilor lideri locali ai P.S.D.I. si 
P.N.T., dar a fost utilizat cu o mult mai mare intensitate pentru supravegherea mediului 


13 Idem, dosar nr. 195.665, f. 47. 

14 Idem, dosar nr. 3.882, f. 13. 

15 Tdem, dosar nr. 3.883, f. 16 passim. 

16 D.R.S. Cluj a abandonat 1.710 agenţi si 217 case de întâlniri (idem, fond Documentar, dosar 
nr. 114, f. 225). 

17 Idem, fond Informativ, dosar nr. 195.665, f. 47. 

istoriografic şi intelectual din oraş. De data aceasta, agentul s-a bucurat de o credibilitate 
crescută, întrucât, după Plenara C.C. din iunie 1958, fusese propusă din nou 
îndepărtarea lui de la catedră si Institut (posturi in care revenise in 1956), salvandu-si 
poziţiile doar cu sprijinul lui Constantin Daicoviciu. 

Dat fiind contextul în care a fost reactivat, „Brândușa” a fost utilizat imediat 
pentru obţinerea unor date referitoare la redactarea sau publicarea unor materiale cu 
conţinut naţionalist de către istoricii maghiari. În consecinţă, agentul, care în trecut 
fusese şi membru în „Gărzile lui Iuliu Maniu”, şi-a manifestat întreaga disponibilitate in 
acest sens. La 13 aprilie 1959, el a furnizat o notă în care îşi acuza mai multi colegi de 
promovarea unui discurs istoric cu accente antinationale: „Trei cercetători: loan Cicală, 
Egyed Acațiu şi Vajda Lajos, au scris o lucrare în legătură cu situaţia Transilvaniei in 
primul deceniu al sec. al XX-lea. Lucrarea a fost tipărită la Editura Ştiinţifică, secția în 
limba maghiară. Directiunea presei i-a interzis însă difuzarea. Şi pe bună dreptate, 
deoarece lucrarea conține multe teze revizioniste din punct de vedere al ideologiei 
marxist-leniniste (...) In al doilea rând, problemele sunt prezentate în lucrarea celor trei 
autori în asa fel încât Transilvania era socotită parte integrantă a Ungariei, până si 
numele localităților din Transilvania au fost redate în limba maghiară, pentru a nu se 
face nici o deosebire între cele două ţări”!8. Cu toate acestea, cpt. Căbulea nu a 
considerat necesar să adâncească cercetările, neluând nici o măsură informativ-operativa 
în această direcţie. În acea perioadă, Securitatea din Cluj se mulțumea doar să sesizeze 
aceste aspecte, problematica fiind nouă pe atunci, abia în anii următori luându-se măsuri 
informative active pentru contracararea acestor fapte. 

„Brânduşa” a fost dirijat şi pe lângă cercetătorul american Keith Hitchins, venit 
în România la cursuri de vară, care a vizitat de mai multe ori Clujul, întâlnindu-se cu 
istoricii din oraş. Pe aceeași linie, ce tinea de contraspionaj, informatorul „a fost folosit 
în scopul contactării diferitelor persoane străine ce au făcut parte din delegatiile unor 
state apusene venite cu diverse preocupări în tara noastră”!9. Note foarte detaliate a 
oferit si referitor la desfăşurarea Congresului mondial de istorie de la Stockholm (august 
1960), la care a participat, insistând mai ales asupra modului în care se comportaseră 
membrii delegaţiei române, indeosebi asupra lui Francisc Pall şi Mihail Berza. 

Intr-o notă de analiză din 1964, mr. Melas Andrei era foarte mulțumit de 
activitatea informatorului: „a respectat întotdeauna instructajul ce i s-a facut si a căutat 
să ducă la îndeplinire sarcinile ce i-au fost trasate”; „element conştiincios, care depune 
interes în rezolvarea problemelor ce-i sunt încredințate de către organele noastre, 
dovedind că ştie să poarte discuţii, să le dirijeze în scopul sesizării problemelor ce ne 
interesează”2. „Brânduşa” a fost abandonat la 29 ianuarie 1965, întrucât era membru al 
P.M.R., dar într-un raport al D.R.S. Cluj din iulie 1967 se arăta că, în continuare, 
„organele noastre primesc sprijin din partea lui atunci când i-l solicită, având dragoste 
de a lucra cu organele noastre”?!. 


18 Idem, fond Documentar, dosar nr. 3.577, f. 226. 
19 Idem, fond Informativ, dosar nr. 195.665, f. 48. 
20 Thidem, ff. 48-49. 

21 Idem, dosar nr. 161.422, vol. 2, f. 229. 

»Axinteanu” 

În vara lui 1954 a fost recrutat ca agent un alt colaborator în acord al 
Institutului de Istorie — „George Axinteanu” —, care isi va oferi serviciile Securităţii pe o 
perioadă îndelungată. Şi de această dată este vorba tot despre o persoană cu antecedente 
politice imputabile, în perioada 1935-1940 ,,Axinteanu” fiind şeful organizației F.D.C. 
din liceu; mai mult decât atât, conform unor rapoarte, „în timpul rebeliunii a condus 
acțiunile huliganice ale elevilor din Brad, înarmându-i cu pistoale”, iar după 23 august 
1944 a mai participat la o şedinţă legionară, ocazie cu care celor prezenţi „li s-au 
transmis instrucțiunile lui Horia Sima de a se înscrie în P.C.R., de unde să ajungă în 
diferite posturi, spre a duce munca de subminare a partidului şi mai târziu a 
regimului” ??, Oportunist, in 1945 s-a înscris însă în P.C.R., activând intens în campania 
electorală din 1946, ca redactor-şef la „Lupta Ardealului”, organul regional de presă 
oficial al P.C.R. Pentru zelul de care dădea dovadă, a fost recompensat chiar cu 
trimiterea la studii la Moscova şi Leningrad şi apoi cu oferirea postului de conferențiar 
universitar la Catedra de Bazele marxism-leninismului a Facultăţii de Istorie şi Filozofie 
(1948). Trecutul său a ieşit însă la iveală în timpul verificării membrilor P.M.R. de la 
sfârşitul anului 1949, când a fost exclus din partid, în pofida faptului că încercase să-şi 
salveze poziţia improscandu-i cu noroi pe unii dintre cunoscutii săi, în paralel cu 
reliefarea conformismului politic”. Asemenea informatorilor „Lucreţiu” şi „Brânduşa”, 
„Axinteanu” avusese şi el de suferit pe plan profesional din cauza trecutului său, în 1950 
fiind îndepărtat din Universitate. Şi-a găsit totuşi refugiul la Institutul de Istorie, ca 
cercetător în acord. 

După cum o dovedeşte şi numele conspirativ ce si l-a ales, „„Axinteanu” avea si 
preocupări literare, fiind si membru al „Cercului Literar” din Cluj, condus de Lucian 
Blaga. Începând din 1952, după ce, pe lângă Blaga, mai mulți membri de frunte ai 
„Cercului Literar” intraseră în atenţia Securității (Liviu Rusu, D.D. Rosca, I.D. Sârbu 
s.a.), ofițerii de la Biroul 7 al Serviciului HI au trecut la supravegherea tuturor 
persoanelor ce gtavitau în jurul persoanelor amintite, atât pentru a le cunoaște 
atitudinea şi manifestările, cât şi pentru a le selecta pe acelea care puteau fi recrutate ca 
informatori. La începutul anului 1954, viitorului agent „Axinteanu” i s-a deschis un 
D.V., după care — avându-se în vedere atât trecutul santajabil, cât şi disponibilitatea 
pentru delatiune de care dăduse dovadă în 1949 — s-a trecut la recrutarea lui, operațiune 
finalizată cu succes. 

Presupunând că cel în cauză nu va accepta uşor să colaboreze cu Securitatea, 
ofițerii Biroului 7 au creat o legendă care a permis reținerea lui timp de mai multe zile 


2 Tdem, dosar nr. 185.607, f. 12. 

23 Spre exemplu, la 8 noiembrie 1949, în timpul verificărilor, el a dat următoarea referință 
privindu-l pe LD. Sârbu: „În anul 1946, tov. Dezideriu Sârbu a avut o atitudine dusmanoasa fata 
de Partidul nostru, mai mult a luptat impotriva partidului nostru in coloanele ziarului manist 
reacţionat «Patria», fiind redactorul acestei gazete. Între alte articole a scris unul în care îndemna 
studenții şi elevii să citească în pădure articole interzise de guvernul democratic. Nu ştiu dacă 
ulterior a luat atitudine deschisă împotriva acestei acţiuni dușmănoase clasei muncitoare. Şi 
atunci faptul rămâne deosebit de grav” (idem, dosar nr. 233.879, vol. 1, f. 116). Este de precizat 
şi faptul că exact aceste cuvinte le-a folosit şi comisia de verificare ca motivare pentru excluderea 
din partid a lui I.D. Sârbu. 

fără a se trezi bănuieli. Astfel, „printr-o telegramă făcută de noi prin Biroul T.O.”, a fost 
invitat în Bucureşti, la Academia R.P.R., sub pretextul de „a-şi aranja situația 
profesională, lucru de care era zilnic preocupat”. La miezul nopţii de 28/29 iulie 1954, 
în timp ce mergea spre gară, viitorul agent a fost reținut de Securitate si dus la sediul 
instituţiei, unde s-a trecut la anchetarea lui. Cu toate că s-a ţinut tare o perioadă, dupa 
60 de ore de anchetă a cedat în fata santajului ofițerilor si a acceptat să colaboreze 
conspirat?4. 

„Axinteanu” a fost folosit de Securitate nu doar pentru supravegherea 
membrilor „Cercului Literar” (până la arestarea majorităţii acestora în 1957-195825), ci 
si pentru obţinerea de date referitoare la istoricii clujeni, precum ar fi Silviu Dragomir, 
Septimiu Martin, Kurt Horedt, Ioachim Crăciun, Ştefan Pascu, Sabin Belu ş.a. Spre 
exemplu, în 1955 el a dat o nota foarte amănunțită referitoare la toate lucrările lui Silviu 
Dragomir, „reacționar notoriu”, proaspăt eliberat din detenţie, menţionând si faptul că 
majoritatea acestora erau interzise%. În 1955, lt. Iacob Dezideriu aprecia că „a dat unele 
rezultate, lucrează în cadrul unui D.V., a semnalat elementele dușmănoase din anturajul 
său şi s-a văzut şi bunavointa”?’. În octombrie 1958, pe baza notelor furnizate de 
„Axinteanu”, Serviciul III a trecut la urmărirea calificată a lui Kurt Horedt, la început 
prin D.V., apoi prin D.U.L.%. 

Nu de puţine ori, notele scrise de ,,Axinteanu” erau impregnate cu elemente ale 
terminologiei ideologice, dovedind pe alocuri vigilenta revoluționară fata de diverse 
acţiuni ale celor din jurul său. De pildă, în caracterizările nominale ale colegilor săi, pe 
care le înainta Securităţii, se regăseau expresii de genul: „element mic burghez 
dezorientat, care poate cădea în plasa agitatiei reacționare”; „este în plin proces de 
descompunere morală, fiind un element dubios pentru postul de cercetător”%. De 
asemenea, informând Securitatea despre un diferend apărut între doi cercetători, legat 
de paza Institutului de Istorie în ziua de 1 mai 1955, agentul arăta că „ambii s-au jignit 
reciproc, iar paza de 1 Mai şi obligaţiile în general de sindicalist au fost terfelite de ei în 
termeni mai mult sau mai putin dusmanosi”?!. in plus, indica, fără a oferi probe, 
posibile relatii amoroase intre angajati, pe care Securitatea le putea specula pentru a 
şantaja o persoană, în cazul în care ar fi avut nevoie de serviciile acesteia. 

În primăvara lui 1955, întrucât informatorul era foarte nemulțumit de poziția 
profesională ce o deţinea, ce îi aducea venituri reduse, a solicitat de mai multe ori 
Securității să intervină pentru a fi definitivat in schema Institutului, ca cercetător 
ştiinţific principal, sau să fie încadrat în corpul didactic universitar**. Până la urmă, şeful 


2 Idem, dosar nr. 195.662, f. 55. 

25 A se vedea detalii în Clara Mareş, Zidul de sticlă. Ion D. Sârbu în arhivele Securității, Bucureşti, 
Editura Curtea Veche, 2011. 

26 ACNSAS, fond Informativ, dosar nr. 233.879, vol. 1, f. 404. 

27 Idem, dosar nr. 195.662, f. 3. 

28 Idem, dosar nr. 257.904, vol. 1, f. 1. 

2 Idem, dosar nr. 185.607, f. 91. 

30 Tdem, dosar nr. 233.879, vol. 2, f. 47. 

31 Idem, dosar nr. 185.607, f. 84. 

32 Agentul isi argumenta pretenţia prin faptul că „atât la Academie, cât si la Universitatea «V. 
Babes», sunt multe alte elemente cu un trecut dușmănos mult mai activ ca al lui, ca legionari, 

D.R.S. Cluj, col. Nedelcu Mihail, a înaintat o adresă Comitetului Regional P.M.R. Cluj 
în care cerea încadrarea informatorului ca cercetător ştiinţific titular la Institut, 
motivând că este o necesitate a „intereselor muncii noastre de Securitate”. Col. Nedelcu 
preciza că angajarea trebuia să se facă „în mod discret (...) fără să înţeleagă că ar fi 
special amenajat, susţinut de către P.M.R. sau M.A.I”. Prim-secretarul Comitetului 
Regional P.M.R. Cluj a respins însă această solicitare3%, astfel încât agentul a rămas tot 
cercetător în acord, ceea ce însă nu l-a împiedicat să furnizeze în continuare note 
informative Securității. 


Primele eşecuri 

În 1953, Securitatea a încercat şi recrutarea unui istoric maghiar, dar şi de 
această dată era vizată o activitate situată în afara preocupărilor profesionale ale 
acestuia. Persoana în cauză era Andrâs Bodor, profesor la Facultatea de Istorie a 
Universităţii „Bolyar”. În trecut acesta fusese însă preot unitarian şi continua să menţină 
legături strânse cu conducerea din Cluj a Bisericii Unitariene. Exact în această problemă 
Securitatea avea nevoie de sprijinul său informativ conspirat. În aprilie 1953, slt. Pall 
Francisc, lucrător operativ prim la Biroul 4 Culte-secte din Serviciul III, s-a oprit asupra 
lui Andrâs Bodor în vederea recrutării „în problema grupului subversiv din cadrul 
Episcopiei Unitariene din Cluj”, condus de Ladislau Nagy Csifo (secretarul general al 
Episcopiei). Unicul element cunoscut cu care Bodor putea fi constrâns să colaboreze cu 
Securitatea era faptul că acesta studiase in Anglia între anii 1937-1939. Slt. Pall arăta ca 
„i se va propune să colaboreze cu noi, arătându-i-se că pentru faptele mai sus arătate ar 
putea pierde calitatea de membru de Partid si în felul acesta va putea să se reabiliteze”. 
Ofiţerul spera că va reuşi să-l determine pe Bodor să creadă că, dacă nu va colabora cu 
Securitatea, urma să fie exclus din partid, ceea ce putea atrage de la sine şi pierderea 
postului de profesor universitar. Constient de inconsistenta acestei coercitii, ofițerul 
dorea să combine şantajul cu atragerea la colaborare pe bază de sentimente patriotice 
(„ne vom folosi de această slăbiciune a lui si de faptul că este membru de partid’’)*. 

Cu toate că la transpunerea în practică a planului de recrutare participase şi 
şeful Biroului 4, lt. maj. Vieru Constantin, tentativa a eşuat, Andras Bodor refuzând să 
colaboreze cu Securitatea. Într-un raport ulterior, slt. Pall arăta şi cauzele care dusesera 
la acest insucces: ,,Trecandu-se la recrutarea susnumitului, recrutarea a dat greş din 
cauză că s-a căutat să fie lămurit ca să colaboreze cu organele Securităţii şi nicidecum ca 
să fie recrutat pe bază de material compromițător” 3, 

Dosarul lui Bodor a fost clasat la arhivă, dar istoricul a revenit în atenția 
Securităţii în 1955, când s-a încercat o nouă recrutare, tot pe linie de culte-secte. Lt. maj. 
Pall Francisc, care între timp devenise şef al Biroului 4, şi-a adus aminte de eşecul său şi 
a făcut o nouă încercare. De data aceasta recrutarea a reușit, Andras Bodor fiind 
determinat prin şantaj şi presiuni să accepte colaborarea conspirata. Bodor a semnat 


ţărănişti, foşti exploatatori etc., încadraţi în posturi mult mai mari decât ar dori el” (idem, dosar 
nr. 195.662, f. 3). 

33 Ibidem, £. 2. 

34 Idem, fond Reţea, dosar nr. 188.767, ff. 25-26. 

35 Ibidem, f. 8. 

însă angajamentul de informator doar pentru a scăpa din mâinile Securităţii, refuzând 
ulterior să furnizeze vreo notă informativă. Referatul cu propunerea de abandonare, 
aprobat la 22 noiembrie 1955, este fără echivoc in acest sens: „De la data recrutării lui s- 
a prezentat la o singură întâlnire, cu care ocazie a declarat că nu mai vrea să colaboreze 
cu organele noastre, motivând că nu mai poate face acest lucru, iar de la acea dată nu s-a 
mai prezentat la întâlnire” 56, 

După două tentative eşuate de recrutare, cazul Bodor părea a fi definitiv închis. 
Totuşi, nu consecventa in incompetenta lipsea unora dintre ofițerii Securităţii din Cluj! 
La august 1958, It. Sălişteanu Ioan, lucrător operativ la Serviciul II Contraspionaj, a 
propus si el recrutarea lui Andras Bodor, de data aceasta pentru încadrarea informativă 
a unor „elemente care constituie baza serviciului de spionaj englez” (se avea în vedere 
faptul că istoricul studiase în Anglia). Surprinde mai ales faptul că It. Sălişteanu 
propunea ca recrutarea să se facă „pe bază ideologică”, opinând că Bodor urma să 
accepte de bunăvoie colaborarea cu Securitatea. Şefii ofițerului au ignorat şi ei cu 
desăvârşire modul cum se sfarsisera încercările similare din trecut, fiind intru-totul de 
acord cu propunerea de recrutare. Loctiitorul şefului D.R.S. Cluj, cpt. Moraru Ioan, 
arăta totuşi că „trebuie recrutat pe bază de material compromitator şi nu «ideologic»”. 
Securitatea nu a putut însă trece la transpunerea în practică a acestui plan, întrucât 
trebuia îndeplinită şi o condiţie suplimentară fata de anii precedenţi, şi anume obţinerea 
acordului primului-secretar al Comitetului Regional P.M.R. Cluj, Bodor fiind membru al 
P.M.R. Solicitările Securităţii, înaintate conducerii locale a partidului în septembrie 1958 
si februarie 1959, aveau să rămână însă fără răspuns, astfel încât tentativa a fost 
abandonată. Nu vedem însă nici un motiv pentru care această încercare să fi avut mai 
mult succes decât celelalte două. 

Tot cu un eşec s-a finalizat şi tentativa de recrutare a unui alt istoric clujean, 
Francisc Pall38, În primăvara anului 1954, după deschiderea dosarului de obiectiv 
privind Filiala din Cluj a Academiei R.P.R., ofițerii Securităţii din Cluj au dorit să-şi 
creeze în Institutul de Istorie şi un informator pe care să-l folosească în principal pentru 
supravegherea persoanelor din cadrul obiectivului (agenţii existenţi în acel moment fiind 
axati pe alte linii). S-a optat pentru atragerea la colaborare a lui Francisc Pall, care 
prezenta mai multe caracteristici comune cu istoricii ce deja acceptaseră colaborarea 
conspirată (îndepărtat de la universitate şi păstrat doar cercetător în acord la Institut). 
Însă aspectul de care nu s-a ţinut cont a fost acela că medievistul nu putea fi şantajat cu 
nimic din trecutul său, activitatea sa fiind dedicată în totalitate ştiinţei. De asemenea, s-a 
omis şi faptul că ,,Lucretiu” semnalase că Pall nu agrea regimul comunist (fără însă a se 
manifesta deschis împotriva acestuia), ceea ce scădea considerabil şansele să accepte 
colaborarea pe bază de „sentimente patriotice”. Ignorând aceste considerente, ofițerii 
Serviciului III au trecut, la 11 august 1954, la recrutarea istoricului. După ce l-au reţinut 


36 Thidem, f. 7. 

37 Ibidem, ff. 28-32. 

38 Nu vom insista asupra acestui caz, întrucât l-am prezentat pe larg în studiul nostru Francise Pall 
— discurs istoric sub supravegherea Securităţii (1945-1965), în „Caietele C.N.S.A.S.”, nr. 7-8/2011, pp. 
175-220. 

şi anchetat, au abandonat ideea de a-i propune să semneze un angajament „datorită 
poziţiei lui nesincere pe care a adoptat-o”%. 

Eşecurile recrutării lui Pall şi Bodor au temperat elanul ofițerilor ce se ocupau 
de Institutul de Istorie, aceştia conștientizând faptul că, pentru a avea succes în direcția 
atragerii de noi colaboratori, trebuiau să depună eforturi mult mai intense pentru 
cunoaşterea candidaților. Timp de doi ani nu avea să fie recrutat nici un informator în 
Institut şi nici nu detinem date conform cărora să fi existat alte tentative ratate. Oricum, 
Institutul de Istorie era bine acoperit informativ, cu trei agenți valoroși (,,Luctretiu’, 
„Brânduşa” şi „Axinteanu”), primul remarcându-se prin zelul deosebit de care dădea 
dovadă. 


A doua serie de informatori 

Evenimentele externe şi interne ale anului 1956 (mai ales protestele 
intelectualilor din Polonia și Ungaria, precum şi cele ale studenților din Timisoara si 
Bucureşti) au determinat trecerea la un nou nivel în ceea ce privește supravegherea de 
către Securitate a mediului intelectual din România, ceea ce s-a reflectat, desigur, si în 
dinamica reţelei informative. În primăvara anului 1957 Alexandru Drăghici a ţinut chiar 
o „consfătuire specială” cu șefii D.R.S. Cluj, Timisoara si Bucureşti, având ca subiect 
„îmbunătățirea muncii informativ-operative duse asupra elementelor dușmănoase din 
rândul intelectualilor”*. 

Se aveau în vedere atât ţinerea sub observaţie a intelectualilor semnalati cu 
atitudini potrivnice regimului, cât şi supravegherea celor suspectaţi de a fi în slujba 
serviciilor de spionaj străine. În legătură cu acest ultim aspect, este de reținut faptul că 
până atunci practic Serviciul II Contraspionaj al D.R.S. Cluj nu acordase nici un fel de 
atenţie intelectualilor din localitate, concentrându-se doar asupra străinilor ce veneau în 
oraș. In 1957-1958, după primirea unor directive de la centru, au fost luaţi în urmărire 
informativă calificată numeroşi oameni de ştiinţă clujeni, trecându-se de la o extremă la 
alta, fiind deschise dosare la cea mai mică suspiciune (întâlnirea cu un cetăţean străin, 
vizitarea unei legatii occidentale, corespondenţă cu oameni de ştiinţă apuseni). În plus, 
s-a trecut la supravegherea calificată a aproape tuturor intelectualilor clujeni ce 
studiaseră în Occident, considerându-se aprioric că aceştia desfăşoară o activitate de 
spionaj împotriva României. În aceste condiţii, Serviciul II a deschis dosare informative 
asupra mai multor istorici din Institut: Francisc Pall, Virgil Vătăşianu, Silviu Dragomir, 
Stefan Ferenczi, loan Sabău ș.a. Conex acestei problematici, a fost acordată o atenţie 
sporită si cercetătorilor occidentali ce vizitau Institutul cu ocazia unor delegaţii oficiale 
sau stagii de pregătire. Pentru a obține informaţii de valoare referitoare la toate 
problemele amintite, Serviciul II avea nevoie şi de agentură proprie, astfel încât din 
1956 debutează şi implicarea acestei structuri de Securitate în recrutarea de informatori 
in Institut. 

Pe deasupra, la Institutul de Istorie din Cluj au fost reincadrati in activitate si 
unii dintre istoricii ce se intorsesera din detenţie politică, cum a fost cazul lui Septimiu 
Martin în 1955 şi al lui Silviu Dragomir în 1956. Ultimul primise de la Constantin 


3 ACNSAS, fond Informativ, dosar nr. 3.887, vol. 1, f. 22. 
40 Idem, fond Documentar, dosar nr. 114, f. 19. 

Daicoviciu chiar dreptul de a locui în Institutul de Istorie, întrucât locuinţa îi fusese 
naționalizată. De asemenea, în unele dintre colectivele de lucru ale Institutului fusese 
cooptat un alt istoric de marcă întors din detenţie, Ştefan Metes. Toţi aceştia au fost 
puși sub supraveghere informativă calificată, care — chiar dacă nu a fost foarte intensă şi 
consecventă — reclama un număr sporit de informatori. 

Din toate aceste motive, în anul 1956 Securitatea din Cluj a trecut la recrutarea 
unor informatori suplimentari în Institutul de Istorie, ca de altfel în întreg mediul 
intelectual din oras*!. 


»„Voicu” 

În acest context, Securitatea a reuşit, în cadrul Institutului de Istorie, şi o 
atragere la colaborare bazată exclusiv pe sentimente patriotice, singulară de altfel pe 
întreg parcursul perioadei tratate. Este vorba despre informatorul „loan Voicu”, pe 
numele său real loan Cicală, recrutat în anul 1956 de către Serviciul II. 

Agentul avea atitudini partinice deschise, la ședințele din Institut manifestându- 
se foarte critic la adresa „dușmanului de clasă”, precum și a colegilor săi care nu scriau 
de pe poziţiile marxism-leninismului?. Din acest motiv cel în cauză era suspectat de a fi 
fost colaborator al Securităţii încă dinainte de a ajunge în această poziţie (însă pe baza 
unui argument eronat, constând în faptul că era sprijinit de conducerea Institutului, ceea 
ce se întâmpla pentru că era bine aliniat ideologic si nu pentru că ar fi fost informator). 
Preocupările științifice şi scrisul său istoric erau de aceeaşi factură, aria sa de interes 
vizând mişcarea muncitorească din Transilvania în secolele XIX-XX. Foarte probabil că 
toate acestea au fost avute in vedere de ofiţerii Serviciului II în momentul în care i-au 
solicitat să accepte benevol colaborarea conspirată, fiind aproape siguri că nu se vor lovi 
de un refuz. El prezenta şi avantajul de a locui în incinta Institutului de Istorie, ceea ce 
amplifica utilitatea lui pentru organele de Securitate. Din dorința de a recruta cât mai 
rapid un agent propriu in Institut, conducerea Serviciului II a ignorat cu totul faptul că 
„Voicu” era practic deconspirat încă înainte de a deveni informator, ceea ce, teoretic, îl 
făcea a fi prea puţin folositor. Realitatea a demonstrat însă faptul că decizia a fost una 
corectă, agentul surmontând în bună măsură acest handicap prin zelul deosebit de care 
a dat dovadă. 

„Voicu” făcea parte din primele generaţii ce au urmat si absolvit Facultatea de 
Istorie la Cluj în timpul regimului comunist, exact în perioada în care stalinismul şi 
rollerismul se manifestau din plin în învăţământul si în ştiinţa istorică. Imediat dupa 


41 Până la sfârşitul anului 1957, D.R.S. Cluj reuşise să-şi suplimenteze agentura folosită pentru 
supravegherea intelectualilor cu 54 de informatori și 3 rezidenți (ibidem, f. 125). 

42 Un alt informator ne prezintă „calităţile” proaspătului agent: „Sare sus imediat, jigneste 
oamenii şi, cu o uşurinţă condamnabilă, conclude pe oricine de duşman. A reuşit să înspăimânte 
oamenii în Institut, lumea îl înconjoară. A început cu cadrele mai vechi, pe care le-a calomniat 
rând pe rând, şi a terminat cu colegii şi prietenii săi”. În schimb, Securitatea il elogia: „de 
organele noastre este cunoscut ca un element cinstit şi devotat fata de regimul democrat- 
popular” (idem, dosar nr. 3.577, ff. 220-222). 

4# Agentul fiind etnic sârb, este posibil ca el să se fi aflat în atenţia Serviciului II în timpul 
campaniei antititoiste, prilej cu care Securitatea să fi sesizat faptul că era foarte ataşat de regim, 
precum şi disponibilitatea acestuia pentru colaborare. 

terminarea facultății, în 1951, „Voicu” a fost încadrat ca cercetător la Institutul de 
Istorie din Cluj. Erau anii în care duşmanul de clasă isi ,,ascutea” lupta împotriva 
regimului, iar indemnurile la ,,vigilenta” şi „ură revoluționară” se auzeau peste tot. 
Faptul că informatorul a fost pe deplin impregnat cu un asemenea „bagaj ideologic” 
reiese din cuprinsul aproape al tuturor notelor informative furnizate Securității. 
Activitatea ştiinţifică şi cea politică — fie ea prezentă sau trecută — a persoanelor asupra 
cărora a fost dirijat era interpretată exclusiv prin prisma ideologiei de partid şi a 
marxism-leninismului. 

Devenit informator în baza propriei convingeti, agentul a furnizat Securităţii un 
număr foarte mare de note informative, multe din inițiativă personală. Aşa se şi explică 
faptul că el a fost folosit pentru supravegherea tuturor istoricilor din Institut lucraţi in 
mod calificat, precum şi pentru obținerea de date referitoare la persoanele din obiectiv 
de care erau interesate organele de represiune. Chiar dacă a fost recrutat și utilizat cu 
preponderență de către Serviciul II, de serviciile sale a beneficiat din plin si Serviciul III, 
care a cerut să fie dirijat şi asupra persoanelor pe care le-a avut în atenție în Institut. A 
furnizat o multitudine de note referitoare la Francisc Pall, Silviu Dragomir, Virgil 
Vatasianu, Samu Benkö, David Prodan, Stefan Pascu, Constantin Daicoviciu, Sabin 
Belu, Sigismund Jaks, Iosif Pataki ș.a., primii fiind suspectați de spionaj în favoarea 
unor state occidentale. În imensa lor majoritate, notele informative erau foarte acre şi 
răutăcioase, multi dintre cei de mai sus fiind consideraţi duşmani ai regimului. Totuşi, 
nu detinem date conform cărora, pe baza materialelor furnizate de „Voicu”, Securitatea 
să fi trecut la deschiderea vreunor acţiuni informative, el fiind dirijat de regula pe lângă 
persoanele aflate deja sub supraveghere. 

Întrucât dădea dovadă de o atât de mare solicitudine în colaborarea cu 
Securitatea, ofițerii încercau folosirea lui ,,Voicu” pentru supravegherea tuturor 
persoanelor din mediul intelectual pe care le urmăreau în mod calificat. Însă agentul 
avea prea puţine posibilități informative în afara Institutului de Istorie, lipsindu-i 
contactele şi mai ales pretextele necesare pentru a intra în legătură cu aceste persoane. 
Spre exemplu, în ianuarie 1957, cerandu-i-se o notă informativă referitoare la Virgil 
Vătăşianu, el arăta că pe acesta îl cunoaşte „mai mult din perioada de când i-am fost 
student, căci în ultimul timp am avut prea puţine contingente cu dânsul”. Totuşi, 
agentul încerca să surmonteze aceste limitări, printr-o foarte susținută activitate de 
culegere indirectă de date, de la persoanele despre care ştia că sunt în relații mai 
apropiate cu cei urmăriți de Securitate. 


„Tudor Ioan” 
La 25 septembrie 1956, Securitatea l-a recrutat ca informator pe istoricul 
Ioachim Crăciun, care a primit numele conspirativ „loan Tudor”%. Securitatea aduna 


44 ACNSAS, fond Informativ, dosar nr. 3.881, vol. 2, f. 28. 

4 Pentru detalii referitoare la relaţia bibliografului cu organele de represiune a se vedea pe larg în 
Liviu Zgârciu, Raporturile istoricului Ioachim Crăciun cu Securitatea, în „Terra Sebus. Acta Musei 
Sabesiensis”, tom 2/2010, pp. 511-537. Întrucât studiul tratează în amănunt şi pertinent această 
problemă, noi nu vom insista foarte mult si vom încerca să reliefăm doar particularitatile 
recrutării şi colaborării lui Crăciun cu Securitatea în raport cu situaţia celorlalți agenți din Institut. 

materiale în vederea recrutării acestuia de mai bine de un an, ideea atragerii lui la 
colaborare apărând imediat după reintegrarea în Institut a lui Septimiu Martin, ce se 
întorsese din detentia politică. Ofițerii de Securitate se opriseră asupra lui Crăciun din 
două motive principale: fusese membru al P.S.D. — partid în a cărui conducere locală 
fusese Martin, ceea ce de altfel îi şi adusese internarea administrativă — si avea un 
„trecut şantajabil”. 

Momentele „imputabile” din trecutul lui Crăciun erau de mai multe tipuri. În 
primul rând, era căsătorit cu fiica fratelui lui Alexandru Vaida-Voievod, având aşadar un 
socru moşier, ceea ce condusese automat la concluzia că „nu poate fi ataşat clasei 
muncitoare”4%, Apoi, urmase mai multe stagii de pregătire în Occident (toate grație 
faptului că era apreciat de Nicolae Iorga, un amănunt ce însă nu interesa deloc 
Securitatea). Specialitatea pe care se axase, bibliografia, ramură în care devenise unul 
dintre specialiştii de prim rang din ţară, presupusese în trecut şi purtarea unei 
corespondențe susținute cu specialişti străini, cu atât mai mult cu cât în perioada 1926- 
1939 fusese reprezentantul României în colectivul ce intocmea Brbhografia internațională a 
sfintelor istorice. Piesa de bază era constituită însă de faptul că fusese secretarul Secţiei 
Culturale pe Ardeal a Frontului Renașterii Naţionale. Din acest ultim motiv, 
coroborat cu poziţia socială a socrului său, in 1952 Crăciun a fost îndepărtat de la 
catedră, pierzându-și şi postul de la Institut, unde a putut lucra doar ca cercetător in 
acord. 

În afara trecutului „şantajabil”, Securitatea mai avea in mână încă un atu. În 
primăvara acelui an, 1956, Crăciun a revenit la Universitate. Chiar dacă fusese reintegrat 
cu sprijinul lui Constantin Daicoviciu, poziţia sa nu era deloc sigură, iar o eventuală 
semnalare negativă a conducerii Securităţii i-ar fi putut atrage pierderea acestui post 
obţinut din nou atât de greu. 

Propunerea de recrutare a fost întocmită de către It. Matei Teodor, lucrător 
operativ prim la Biroul 2 din Serviciul III, scopul fiind acela de a-l încadra informativ pe 
Septimiu Martin, căruia recent i se deschisese un D.U.I., precum si pe alti foşti lideri 
locali ai P.S.D.I. aflați sub urmărire. Atragerea la colaborare urma să se facă „în baza 
materialelor compromițătoare”, care constau exact în aspectele amintite anterior (studii 
în străinătate, activitate in F.R.N., socru mosier etc.). Şeful Serviciului III, It. maj. Albu 
loan, a dat dovadă de o viziune mult mai realistă în evaluarea acestor ,,probe” si le-a 
respins pe majoritatea dintre ele, apreciind că Crăciun ar fi putut să scape uşor de sub 
constrangerea lor, ceea ce ar fi dus la un nou eşect. Însă faptul că socrul său era „un 
element de bază în rândul foştilor exploatatori” reprezenta un „argument” valid, care, 
coroborat cu amenințarea reînlăturării sale de la catedră, putea să ducă la un rezultat 


46 ACNSAS, fond Informativ, dosar nr. 3.883, f. 9. 

+ Liviu Zgârciu, Locul lui Ioachim Crăciun, întemeietorul Scolii bibliologice clujene, în istoriografia română, 
în Apulum”, vol. XLVII/2010, p. 406. 

48 Ca exemplu, vom oferi două dintre comentariile făcute de It. maj. Albu: „Nu văd aceasta ca un 
material compromitator, că a studiat la Paris”; „ca angajat al statului era obligat să intre în 
F.R.N.”. Ofiţerul chiar conchidea că „materialul existent este insuficient pentru a-l pune in 
dependenţă fata de noi, totuşi printr-o anchetă bine pregătită vom putea obţine rezultatul 
propus” (ACNSAS, fond Reţea, dosar nr. 178.437, ff. 7-8). 

pozitiv („singurul material care i se poate imputa si eventual cu pierderea serviciului”). 
Pentru a mări presiunea şi pentru a scădea şansele de insucces, de transpunerea în 
practică a recrutării s-a ocupat cpt. Moraru loan, locțiitor al şefului D.R.S. Cluj, care a 
reuşit să-l determine pe Ioachim Crăciun să accepte semnarea angajamentului de 
colaborare conspirata°?. 

Dirijat succesiv de mai multi ofiţeri, agentul a fost folosit de Biroul 2 din 
Serviciul III cu precădere în Problema P.S.D.I., pe parcursul colaborării ,,Tudor” 
furnizând însă si note informative privitoare la colegii săi de la Institut. Modul în care 
Ioachim Crăciun ducea la îndeplinire sarcinile primite de la Securitate avea să determine 
însă nemulțumirea ofițerilor care-l dirijau, aceştia exprimându-și de multe ori 
insatisfactia fata de calitatea informaţiilor primite, dar mai ales fata de modul considerat 
de ei „distorsionat” în care acestea erau prezentate („„minimalizează o serie de probleme 
importante”51). După mai bine de un an de la recrutare, în decembrie 1957, ofițerul ce-l 
dirija recunoştea că „rezultate practice în munca cu agentul nu s-au obținut până în 
prezent, datorită faptului că până în prezent nu s-a dus o muncă de instruire şi de 
îndrumare a agentului şi nici nu s-a ţinut o legătură permanentă cu el”, arătând că în 
ultimele trei luni el furnizase „numai două note informative, constituind mai mult date 
biografice”52. De asemenea, având în vedere o notă din 5 noiembrie 1960, referitoare la 
Septimiu Martin, cpt. Căbulea Traian aprecia că „din ea rezultă înclinația agentului de a-l 
scoate un om cinstit, fără însă o bază sigură”. Un alt ofiţer îl caracterizat ca fiind 
„încăpăţânat” si cu „rezerve fata de noi”, acuzându-l că primea cu reticență sarcinile 
informative: „mereu caută să arate că elementele din acțiunile în care este dirijat sunt 
vârstnice şi nu se mai interesează de viata politică”. 

Din aceste considerente, dar si pentru că era grav bolnav (fapt pentru care pe 
întreg parcursul anului 1958 nu se putuse ţine legătura cu el, situaţie care s-a repetat 
parțial şi în 1961), iar posibilităţile sale informative scăzuseră foarte mult, istoricul a fost 
abandonat la 31 martie 19635. Nu a fost niciodată recompensat financiar, dar 
Securitatea aprecia totuşi că îl ajutase în 1961, în momentul pensionării acestuia. Însă 
forma „ajutorului” oferit ne scuteşte de orice comentarii: „a fost susținut de organele 
noastre pentru a-şi primi pensia, deoarece, dacă noi vroiam, îl puteam încadra în 
categoria elementelor lipsite de acest drept”. 

„Iudor” reprezintă exemplul tipic al informatorului ce a colaborat exclusiv din 
constrângere şi care a încercat să facă cât mai puţin rău celor spre care era dirijat, 
achitându-se practic minimal de sarcinile pe care era nevoit să le accepte. Cazul său este 
însă singular la Institutul de Istorie din Cluj în perioada tratată, toţi ceilalți agenți, chiar 
dacă au fost recrutați şi ei prin şantaj, dovedindu-se a fi fără scrupule în turnarea 


4° Ibidem, f. 7. 

50 L. Zgârciu, Raporturile..., p. 525. 

51 Ibidem, p. 528 

52 Ibidem, p. 526. 

5 ACNSAS, fond Informativ, dosar nr. 234.049, vol. 1, f. 114. 
54 L. Zgârciu, Raporturile..., p. 526. 

55 ACNSAS, fond Reţea, dosar nr. 178.437, f. 24. 

56 L. Zgârciu, Raporturile..., p. 528. 

ferventă a colegilor lor la Securitate, ceea ce le-a şi asigurat o carieră îndelungată în 
slujba organelor represive. 


»lonescu Vasile” 

Un nou informator foarte valoros in cadrul Institutului a fost recrutat in 
ianuarie 1959. Este vorba despre „lonescu Vasile”, a cărui activitate prodigioasă in 
slujba Securităţii (până la sfârșitul lui 1989) a avut efecte nocive asupra multora dintre 
colegii săi, ca şi asupra altor intelectuali clujeni cu care acesta s-a aflat în contact. Cu 
acest nume conspirativ semna notele către Securitate istoricul Sabin Belu, ce până 
atunci se aflase printre ţintele supravegherii informative (fiind urmărit prin D.V.), date 
fiind desele comentarii critice ce le făcea la adresa regimului comunist. 

Ideea recrutării lui Belu a fost lansată în februarie 1958, de către It. Sălişteanu 
Ioan, ofițer la Serviciul II, după ce, din interceptarea unei scrisori, Securitatea a aflat că 
era în relații bune cu Silviu Dragomir, căruia i se deschisese D.V. ca suspect de spionaj 
în favoarea Marii Britanii. În plus, viitorul agent avea legături strânse şi cu Virgil 
Vătăşianu, urmărit pentru spionaj în favoarea Italiei. Candidatul se afla şi în postura 
ideală (pentru Securitate), întrucât urma a fi arestat si trimis în justiție de Serviciul HI 
pentru „manifestări dușmănoase la adresa regimului nostru”. Lt. Sălişteanu cerea însă 
conducerii Serviciului II să intervină pentru a stopa arestarea, întrucât, „ţinând cont de 
vastele posibilități de informare”, considera că „măsura preconizată este prematură si 
încercarea de a-l recruta pe acesta ca agent — existând pentru aceasta şi material 
compromitator — s-ar solda cu un rezultat mult mai pozitiv pentru organele noastre”>’. 
Conducerea D.R.S. Cluj a optat pentru recrutare, în condiţiile în care varianta arestării 
putea fi activată şi ulterior, dacă persoana în cauză nu ar fi acceptat colaborarea cu 
Securitatea sau nu ar fi dat randamentul informativ scontat. Chiar dacă recrutarea a fost 
cerută de Serviciul II, s-a decis ca ea să fie efectuată de către Serviciul III, care putea 
maximiza eficiența informatorului, dirijându-l si asupra altor persoane din Institutul de 
Istorie. Pe deasupra, s-a considerat că ofițerul ce-l urmărea prin D.V. pe candidat — It. 
maj. Domnița Nicolae, de la Biroul 6 — avea şanse mult mai mari de succes, întrucât îi 
cunoştea foarte bine activitatea. 

Odată obţinut acceptul pentru recrutare, Serviciile HI, I şi VIII au conlucrat 
pentru a aduna date cat mai elocvente care să facă santajul de nerefuzat. Serviciul VIII 
Anchete a interogat mai multe persoane ce urmau a fi trimise în instanţă, adunând 
mărturii ce-l incriminau pe viitorul agent. 

La 23 ianuarie 1959, It. maj. Domnița Nicolae i-a fixat o întâlnire candidatului 
în fata Sfatului Popular Regional Cluj. În momentul în care acesta şi-a făcut apariţia, a 
fost imediat urcat într-o maşină a Securităţii si dus în arestul instituției represive, unde s- 
a trecut la anchetarea lui, în prezența mr. Moraru Ioan, locţiitor al şefului D.R.S. Cluj. 
Iniţial, istoricul a rezistat presiunilor, negând veridicitatea datelor obținute de Securitate 
cu ajutorul informatorilor („a avut o poziţie necorespunzătoare, făcând declarații 
mincinoase”). Când însă cei doi ofițeri au început să-i prezinte declarațiile obținute de 
Serviciul Anchete de la persoane deja arestate şi trimise in fata justiției, atragandu-i-se 
atenţia că refuzul colaborării va duce la arestarea şi trimiterea sa în judecată alături de 


57 ACNSAS, fond Informativ, dosar nr. 513, f. 37. 

acestea, viitorul agent a realizat că nu avea altă soluţie dacă dorea să scape de detenție. 
Conform mr. Moraru, din acel moment „şi-a schimbat atitudinea, dând răspunsuri 
sincere”. Şi-a recunoscut nu doar toate declaraţiile şi manifestările proprii, ci a oferit şi 
date de interes pentru Securitate referitoare la: Ştefan Meteş, Stefan Pascu, Septimiu 
Martin, Ioachim Crăciun, Alexandru Silasi, Gheorghe Başturea, Teodor Naum ş.a. 
Chiar datele oferite în timpul recrutării s-au dovedit a fi de un real folos pentru 
Securitate, lui Alexandru Silasi deschizându-i-se imediat un D.V., în timp ce Teodor 
Naum avea să fie luat în evidenţa dosarului de obiectiv*®. 

În pofida faptului că „Ionescu Vasile” nu a cedat deloc uşor șantajului 
Securităţii (în total, recrutarea a durat 36 de ore), aceasta nu este o scuză pentru 
comportamentul ulterior al informatorului. Numai în cei şase ani pe care noi i-am avut 
în vedere, el a oferit Securităţii un număr considerabil de date de interes referitoare la 
toţi colegii săi din Institut aflați în atenţia Securităţii, precum si la alti intelectuali clujeni: 
Silviu Dragomir, Stefan Meteş, Francisc Pall, Kurt Horedt, I.I. Russu, loan Sabău, 
Mircea Rusu, Sigismund Jakó, Samu Benkö, Nicolae Gudea, Alexandru Neamţu, Samuil 
Goldenberg, Ludovic Jordaky, Liviu Pataki, Eugen Chirilă, Gheorghe Vinulescu, Mihail 
Macrea, Stefan Ferenczi ş.a. 

Notele informative furnizate de agent de-a lungul timpului au cauzat în unele 
situaţii prejudicii importante persoanelor pe care le cunoştea. Mai mult decât atât, nu de 
puţine ori agentul a oferit informaţii din proprie inițiativă, indicând totodată Securității 
şi diverse persoane despre care el considera că trebuiau puse sub supraveghere. Spre 
exemplu, la 22 noiembrie 1964 a sugerat ofițerului că „n-ar strica o «atenţie mărită» la 
Benkö Samu”, pentru ca peste trei ani, într-o notă informativă foarte acră la adresa 
istoricului de naționalitate maghiară, să ceară aproape imperativ Securităţii să treacă și la 
urmărirea soției acestuia: „Sursa atrage încă o dată atenția la deplasările pentru cercetări 
a soției lui Benkö Samu, Margareta B. Este la Secţia de istoria artelor şi cercetează 
castele nobililor şi bisericile reformate şi poate... pe preoții maghiari!”%. De asemenea, 
în august 1972, pe baza notelor informative furnizate de acest agent (ce luase între timp 
numele conspirativ „Zimbran”), Securitatea a avizat negativ cererea de călătorie 
temporară în străinătate depusă de cercetătoarea ludita Winkler, mr. Nagy Wilhelm 
apreciind că, „din discuţiile avute cu sursa noastră «Zimbran», coleg de serviciu cu 
susnumita (...) a rezultat că nu există garanţii că numita W.I. va reveni în tara în cazul 
când va pleca în vizită in Israel’’*!. 

În aprilie 1964, analizând activitatea depusă de informatorul „Ionescu Vasile” 
în ultimul an, cpt. Imbarus arăta că acesta „dovedeşte ataşament fata de organele 
noastre, este obiectiv în materialele pe care le furnizează, dând dovadă de sinceritate, 
este punctual la întâlniri, cu care ocazie materialele le prezintă în scris, respectă 
instructajul ce i se face, iar datorită pregătirii lui profesionale si politice sesizează uşor 


55 Idem, fond Reţea, dosar nr. 187.897, vol. 1, ff. 208-210. 
59 Idem, fond Informativ, dosar nr. 185.605, vol. 6, f. 19. 
60 Thidem, vol. 5, f. 713. 

61 Idem, fond Documentar, dosar nr. 3.577, f. 561. 

problemele ce ne interesează (..) se bucură de simpatia elementelor cu care intră în 
contact, fiind sociabil şi comunicativ (...) nu a fost recompensat in această perioadă” 62., 


„Popovici Ioan” 

În 1964, Biroul 6 din Serviciul III a recrutat un alt istoric din Institut, de data 
aceasta fiind vorba de un arheolog, I.I. Russu, care şi-a ales numele conspirativ 
„Popovici loan”. Scopul recrutării era acela de a acoperi informativ „concentrarea de 
elemente dușmănoase” existentă la Secţia de istorie veche a Institutului. Obiectivul 
concret era Kurt Horedt, „semnalat cu activitate de diversiune ideologică”, întrucât 
acesta nu accepta teoria continuității românilor pe teritoriul de azi al țării5. 

La mijlocul anilor *60 Securitatea isi perfectionase metodele de recrutare, 
începând să folosească tot mai mult metode persuasive. Directivele primite de la centru 
le cereau ofițerilor să încerce şi atragerea treptată la colaborare a unora dintre 
persoanele vizate, prin contactarea lor periodică. Scopul era de a câştiga în mod real 
încrederea candidaților, care să accepte — după un timp — să colaboreze de bunăvoie. 
Organele de represiune intelesesera că un informator ce oferea date din proprie voință 
era mult mai valoros decât unul ce o făcea din constrângere. 

Ofiţerul care s-a ocupat de studierea lui Russu, cpt. Imbăruş Nicolae, a propus 
recrutarea acestuia „pe bază de sentimente patriotice, folosindu-se procedeul atragerii 
treptate la colaborare”. Metoda a fost aleasă „avându-se în vedere atitudinea sa loială 
din ultima perioadă fata de regim”. Arheologul urma să fie contactat de cpt. Imbăruş si 
de cpt. Domnița Nicolae, discuţiile inițiale urmând a fi axate pe probleme de istorie, 
având tocmai rolul de a nu-l timora pe candidat. Din acelaşi motiv, întâlnirile urmau să 
se desfăşoare la locuinţa istoricului. Treptat, sensul convorbirilor urma a fi mutat înspre 
scopul urmărit de Securitate: „Discuţiile ce se vor purta în procesul atragerii 
candidatului vor fi duse in mod logic si convingător, în scopul de a ni-l apropia si 


62 Idem, fond Reţea, dosar nr. 187.897, vol. 1, ff. 43-44. 

63 În acea perioadă Horedt era de părere că poporul român s-ar fi format în sudul Dunării (teoria 
discontinuitatii), opinie care, de altfel, era susţinută si de alti oameni de ştiinţă din România. 
Pentru a lămuri în mod ştiinţific problema etnogenezei şi a locului de formare a poporului 
român, în 1956 Prezidiul Academiei R.P.R. a înființat Comisia pentru studiul formării limbii si 
poporului român, in care au fost cooptați cei mai importanţi istorici, arheologi și lingviști ai 
momentului, inclusiv Horedt şi I.I. Russu. Discuţiile dintre membri au fost destul de aprinse, 
conturându-se două tabere cu opinii diametral opuse. Lingviștii (Iorgu Iordan, Emil Petrovici si 
Alexandru Rosetti), bazati pe argumente toponimice si lingvistice, susțineau că poporul român s- 
a format în sudul Dunării, în timp ce istoricii (mai ales Constantin Daicoviciu, Petre P. 
Panaitescu, Ion Nestor şi Barbu-Campina), bazati pe argumente arheologice — nu foarte 
numeroase însă la acea dată — afirmau continuitatea românilor pe teritoriul țării. Vezi detalii 
referitoare la această veritabilă dispută ştiinţifică în Andrei Măgureanu, Dexbateri privind etnogeneza 
românilor în anii '50. De la manualul lui Roller la Tratatul de istorie, în „SCIVA”, nr. 3-4/2007, pp. 
297-301. Horedt, axat pe studierea migraţiilor, s-a plasat in prima tabără, in timp ce I.I. Russu in 
cea de-a doua. Ulterior, după ce, cu ocazia săpăturilor arheologice pe care le-a făcut în 
Transilvania, a descoperit probe incontestabile referitoare la rămânerea romanilor sau 
romanizatilor in această zonă, Horedt a acceptat fără rezerve teoria continuității. De altfel, din 
acelaşi motiv, realitatea ştiinţifică fiind evidentă, Comisia amintită a fost desființată la sfârşitul 
anului 1963 (ACNSAS, fond Reţea, dosar nr. 189.573, f. 20). 

determina să înțeleagă necesitatea demascării persoanelor care abordează idei sau teorii 
nestiintifice şi dușmănoase referitoare la trecutul istoric al poporului nostru” 44, 

Cei doi ofițeri au mers bine pregătiți la întâlnirile cu LI. Russu, ei inițiind si 
susținând discuţiile exact pe temle despre care ştiau că este preocupat: etnogeneza şi 
continuitatea românilor. La 9 aprilie 1964, după trei contactări, considerând că reușiseră 
să câştige încrederea candidatului, i-au propus acestuia să colaboreze cu Securitatea. 
Arheologul a acceptat şi şi-a ales chiar şi numele conspirativ, însă a pus condiţia de a nu 
fi obligat să semneze un angajament. 

Pe lângă supravegherea lui Horedt, Securitatea dorea să-l folosească pe 
„Popovici? şi pentru urmărirea altor cercetători: Ştefan Ferenczi, Mihail Macrea ș.a., 
precum şi „pentru cunoașterea activității unor străini care vizitează Institutul de 
Istorie”. Până în 1966 însă nici unul dintre aceste obiective nu a fost atins, întrucât 
„agentul o perioadă îndelungată a fost în afara legăturii, prin neprezentarea lui la 
întâlniri”, pretextând că era plecat, bolnav, ocupat etc.®. În fapt, „Popovici” nu dorea 
să colaboreze cu Securitatea, după cum reiese şi din raportul de abandonare, din anul 
1977, în care se arăta că: „nu a furnizat materiale scrise niciodată, ci doar în mod verbal” 
şi acestea ocazional66. 

Nu ne sunt foarte clare motivele care l-au determinat pe „Popovici” să accepte 
colaborarea, întrucât Securitatea nu avea „argumente” cu care să-l constrângă, iar din 
comportarea ulterioară a acestuia reiese clar faptul că sentimentele sale „patriotice” nu 
erau atât de înalte încât să-şi toarne colegii din convingere. Opinăm că, foarte probabil, 
acesta nu a avut curajul de a refuza deschis propunerea ce i s-a făcut, multumindu-se că 
a scăpat fără să fi fost obligat să semneze un angajament. La rândul lor, ofițerii de 
Securitate au fost satisfacuti că arheologul nu s-a împotrivit direct recrutării, drept 
pentru care au acceptat promisiunea verbală a acestuia, crezând că vor reuşi ulterior să-l 
determine să dea şi materiale scrise. Sperantele Securităţii au fost însă inselate de 
comportarea agentului, care nu a furnizat niciodată vreo notă informativă scrisă. 

Cu toate că utilitatea agentului pentru Securitate a fost practic nulă, am ales să 
detaliem acest caz pentru a reliefa diversitatea comportării informatorilor, precum si a 
metodelor de recrutare folosite de către organele de represiune. 

În afara informatorilor amintiți, Securitatea a avut şi alti agenți în Institut, toți 
recrutaţi în anii ’60: „Leonid”, „Ionescu Andrei”, „Popa loan”, „Turdeanu Ovidiu”. 
Aportul lor informativ — în perioada de care ne ocupăm — a fost însă foarte redus, 
aceştia fiind folosiți tangential de către Securitate, astfel că note semnate de cei 
nominalizați anterior se regăsesc prea puţin sau deloc în dosarele istoricilor urmăriți. 


Agentura din afara Institutului 
Alături de agenții amintiţi anterior, toți cercetători în cadrul Institutului de 
Istorie, Securitatea din Cluj a folosit cu succes si un număr mare de informatori din 
afara instituţiei, care fie aveau legături cu mediul intelectual clujean, fie erau în relații de 
prietenie cu unii dintre istoricii urmăriți. Date de interes au fost obținute şi de la 


64 Ibidem, f. 8. 
65 Ibidem, ff. 27-28. 
66 Ibidem, f. 9. 

agentura recrutată printre persoanele ce dețineau anumite poziţii ce le permiteau să intre 
în contact cu istoricii supravegheați de Securitate, cum ar fi bibliotecari, arhivisti, 
custozi, studenţi etc. Chiar dacă acestora le era dificil să obţină informaţii din intimitatea 
celor urmăriți (riscul de a se deconspira fiind foarte mare), rolul lor era de a semnala 
Securităţii persoanele cu care aceştia se întâlneau, temele de studiu, volumele consultate 
sau de care erau interesați (mai ales dacă acestea erau incluse în indexul lucrărilor 
interzise) etc. 

Cei mai valoroşi informatori din afara Institutului de Istorie se vor dovedi a fi 
unele dintre persoanele ce aparținuseră fostei elite politice și intelectuale interbelice 
clujene. Acestea aveau mai multe avantaje, pe care Securitatea a reuşit de multe ori să le 
fructifice la maxim. Astfel, prin prisma activităţii desfășurate în trecut sau a mediului în 
care trăiseră, ele aveau legături apropiate cu un număr foarte mare de intelectuali clujeni, 
incluzându-i desigur şi pe istoricii de vârf. Un alt factor care le creştea acestora 
potenţialul informativ il constituia faptul că făceau parte din categoria persoanelor ce 
avuseseră de suferit după instalarea regimului comunist (naționalizarea averii şi a 
locuinţelor, îndepărtarea din serviciu, pierderea pensiei etc.), uneori fiind vorba chiar de 
foşti deținuți politici. Nu în ultimul rand, date fiind calităţile intelectuale ce le posedau, 
reuşeau mult mai uşor să inițieze discuţii cu persoanele spre care erau dirijate de 
Securitate. De regulă îi abordau pe cei în cauză având ca pretext teme ştiinţifice sau 
culturale despre care ştiau că îi interesează pe interlocutori, pentru ca apoi să conducă 
discuţia înspre subiectele de care era preocupată Securitatea. Profitând de încrederea 
uneori deplină pe care cei urmăriți le-o acordau, informatorii din această categorie 
reuşeau să pună la dispoziţia Securităţii date foarte detaliate referitoare nu numai la 
întreaga activitate desfăşurată de cei în cauză, ci si la atitudinea si manifestările prezente. 

Tinem să remarcăm şi faptul că unii dintre informatorii din această categorie, a 
persoanelor aparţinând fostei elite intelectuale si politice clujene, s-au evidenţiat si prin 
zelul deosebit de care au dat dovadă în colaborarea cu Securitatea. Nu de puţine ori 
aceştia au furnizat note informative din proprie inițiativă. Totodată, nu ezitau să-şi 
folosească inclusiv timpul liber pentru a aduna informații, reuşind astfel să atragă 
aprecieri laudative din partea ofițerilor ce îi dirijau. 

Unul dintre informatorii de acest tip a fost agenta „Predescu Sanda”®’. Cu acest 
nume conspirativ semna note informative către Securitate o persoană provenită din 
fosta elită intelectuală a Ardealului. Este vorba despre Rodica Clopotel, fiica 
publicistului Ioan Clopotel. Tatăl său a fost un cunoscut luptător pentru emanciparea 
naţională a românilor din Transilvania, motiv pentru care în 1918 a fost închis de 
maghiari la Seghedin. Participant la Marea Unire de la Alba Tulia, Ioan Clopotel a 
ocupat apoi mai multe poziţii de vârf în cadrul presei din Ardeal. Prin prisma activității 
sale şi a pozițiilor deţinute, loan Clopotel avea relații cu întreaga elită politica, culturală 
şi eccleziastică interbelică din Ardeal, ceea ce a facilitat şi accesul fiicei sale la persoanele 
din aceste categorii. La rândul său, Rodica Clopotel urmase Facultatea de Arhitectură in 
Italia, prilej cu care reuşise să intre in contact cu toți oamenii de ştiinţă români ce 
studiaseră în Italia, inclusiv cu istoricii Virgil Vătăşianu, Francisc Pall, Ştefan Pascu ş.a. 


67 In unele rapoarte si sinteze informative ale Securităţii, numele agentei este menţionat în mod 
eronat ca fiind „Petrescu”. 

După 1945, Rodica Clopotel şi-a desfăşurat activitatea profesională la Bucuresti, dar in 
1953 s-a transferat pe postul de lector la Institutul Politehnic din Cluj. 

Până la izbucnirea revoluţiei de la Budapesta, Rodica Clopotel a intrat prea 
puţin în preocupările Securității din Cluj. Însă, în momentul în care de la centru li s-a 
cerut să treacă la supravegherea intelectualilor, mai ales a celor suspectaţi de spionaj, 
ofițerii Serviciului II au considerat că, date fiind legăturile multiple pe care le avea, 
aceasta putea fi foarte eficientă ca informatoare. În principal, se dorea utilizarea ei 
pentru a obţine date în legătură cu intelectualii suspectaţi de spionaj în favoarea Italiei, 
întrucât cunoștea bine atât persoanele în cauză, cât si pe cele emigrate în acest stat. In 
plus, se aprecia că existau şanse foarte mari să fie recrutată cu succes. Prezumția se baza 
pe faptul că Securitatea deţinea materiale ce atestau faptul că avusese legături cu 
mișcarea fascistă (în timpul studiilor în Italia), iar apoi cu legionarii, motiv pentru care în 
1955 fusese si exclusă din partid si îndepărtată de la catedră. Aşadar, metoda aleasă 
pentru recrutare a fost, din nou, cea a şantajului. În plus, It. Banciu Constantin, cel care 
s-a ocupat de acest caz, a speculat şi dorința candidatei de a reveni în învățământul 
superior, dându-i de înțeles că, în funcție de aportul informativ pe care-l aducea, 
Securitatea urma să o ajute. 

Recrutarea a avut loc la 19 decembrie 1956, iar candidata a acceptat colaborarea 
imediat ce i s-a făcut propunerea de către It. Banciu, oferind pe loc date de interes 
referitoare la Virgil Vătăşianu şi Gheorghe Caragata (lector de limba română la 
Universitatea din Florenţa). Pe parcursul colaborării cu Securitatea din Cluj, „Predescu 
Sanda” a furnizat un număr imens de note informative, referitoare la un număr mare de 
persoane din oraș, din mai multe medii (intelectuali, doctori, avocaţi, artişti, foşti 
oameni politici etc.). Folosindu-se de renumele şi de cunoştinţele tatălui său, la care se 
adăugau şi propriile sale relații (agenta avea şi avantajul de a fi o persoană inteligentă şi 
plăcută), „Predescu Sanda” avea acces la o paletă largă de persoane din Cluj, de la tineri 
intelectuali până la participanţi la Marea Unire din 1918. Anunta Securitatea cu privire la 
orice fel de informaţie nouă aflată despre vreuna dintre cunoştinţele sale, pe multe 
dintre note informative It. Banciu făcând precizarea că acestea fuseseră date „din 
inițiativa sursei”. 

„„Caracterul” agentei transpare si din conţinutul materialelor predate Securităţii, 
care de cele mai multe ori nu sunt altceva decât bârfe sau cuprind comentarii extrem de 
depreciative şi malitioase la adresa subiecților. Aceasta era de altfel şi principala carenta 
a informatoarei, faptul că, în pofida solicitudinii şi a zelului de care dădea dovadă, 
aportul informativ real era destul de scăzut, o cantitate redusă din noianul de date 
oferite Securității dovedindu-se a fi cu adevărat utilă pentru această instituție. 

Întrucât, în toamna lui 1960, „Predescu Sanda” s-a reîntors la București, ea a 
fost abandonată de către Securitate, Direcţia a I-a neavând nevoie de serviciile ei. În 
cei aproape patru ani în care a furnizat informaţii pentru Securitatea din Cluj, aceasta a 
fost recompensat de mai multe ori cu bani, mai ales că It. maj. Banciu le-a înaintat 
superiorilor săi rapoarte foarte elogioase referitoare la activitatea agentei®®. 


68 Spre exemplu, la 11 august 1958, ofițerul o analiza în felul următor: „Depune mult efort 
pentru îndeplinirea sarcinilor ce-i sunt trasate si nu-și precupeteste timpul său liber. Are inițiativă 
în muncă, venind cu unele propuneti juste” (ACNSAS, fond Reţea, dosar nr. 311.873, f. 71). 

Desigur, în multitudinea de note informative înaintate Securităţii, „Predescu 
Sanda” s-a referit şi la istoricii din Cluj, mai ales că se afla în relații de prietenie cu soțiile 
unora dintre aceştia (Virgil Vatasianu, Francisc Pall, Silviu Dragomir), pe care le vizita 
deseori la domiciliu. Informatoarea se folosea de aceste prilejuri pentru a oferi 
Securităţii date referitoare la istoricii amintiţi, care se regăsesc în dosarele de urmărire 
calificată ale acestora. De altfel, deschiderea dosarului de verificare a lui Virgil Vătăşianu 
a avut la bază tocmai notele furnizate de „Predescu Sanda”. În afara istoricilor de mai 
sus, agenta a mai fost utilizată de Securitate şi pentru supravegherea altor istorici clujeni, 
cum at fi David Prodan, Constantin Daicoviciu, Ştefan Pascu, toți având legături 
prezente sau trecute cu Italia. 

Colaborarea Rodicăi Clopotel cu organele de Securitate nu s-a oprit însă la anul 
1960. La 13 octombrie 1961, nemulțumită de faptul că fusese abandonată, ea a trimis un 
memoriu conducerii M.A.I., în care cerea să fie reactivată ca informatoare. Întrucât nu a 
primit un răspuns rapid, şi-a reiterat de mai multe ori solicitarea. Până la urmă, a fost 
primită în audiență de gen.-mr. Negrea Vasile, primul adjunct al lui Drăghici, care 
practic a cedat rugăminților si a ordonat Direcţiei a III-a să încerce s-o folosească din 
nou ca informatoare. Cum în Bucureşti nu mai avea aceleaşi contacte ca în Cluj, în 
pofida solicitudinii de care dădea dovadă, aportul său informativ era slab. Foarte multe 
note informative a furnizat în februarie 1962, după ce efectuase o vizită în Cluj, prilej cu 
care avea să prezinte Securităţii date despre toate persoanele cu care se întâlnise. Notele 
au fost trimise Securității din Cluj, întrucât ele nu erau folositoare Direcţiei a III-a (de 
altfel, conform ofițerului, notele le-a predat din proprie iniţiativă, întrucât nu îi ceruse 
nimeni să plece la Cluj şi să adune materiale)“. În plus, ea nu numai că a cerut ofițerului 
ce o dirija să o recompenseze financiar („este avidă de bani”), dar i-a solicitat să 
intervină pentru a o încadra ca profesoară la Institutul Politehnic din Bucureşti, ceea ce 
însă acesta nu a reuşit. În consecinţă, s-a apreciat că ea colabora cu Securitatea doar din 
interese materialiste, astfel încât, în vara lui 1963, a fost abandonată definitiv. 

Un caz şi mai interesant al informatorilor din această categorie este cel al 
agentului „Dan Gheorghe” (în unele rapoarte informative apare şi ca „Dan George”). 
Cu acest nume conspirativ semna notele informative către Securitate cunoscutul ziarist 
interbelic şi fruntaş politic Zaharia Boilă. Nepot prin alianţă cu Iuliu Maniu, Zaharia 
Boilă a fost prefect de Târnava Mică și deputat în perioada interbelică. Cu calități 
intelectuale recunoscute, a condus ziarele „România Nouă” (1933-1945) şi „Patria” 
(1945-1947), condeiul său fiind una dintre principalele arme folosite de Iuliu Maniu şi 
P.N.T. împotriva adversarilor politici şi a regelui Carol al II-lea, iar după 1945 împotriva 
comuniştilor. Din acest ultim motiv, în 1950 a fost arestat şi închis la Sighet, fiind 
eliberat abia în 1956. La 13 ianuarie 1961 a fost însă iarăşi arestat si condamnat la cinci 
ani de închisoare. Având 70 de ani, s-a îmbolnăvit destul de grav încă înainte de proces, 
pe când se afla în detentia Securităţii din Cluj, chiar si gardienii apreciind că „nu mai 
rezistă regimului sever ce există la arest”7l. Prin urmare, la 24 aprilie 1962, fiind 
conştient de faptul că nu avea nici o şansă să scape cu viata din detenție, Zaharia Boilă a 


© Ibidem, f£. 164 passim 
70 Thidem, ff. 1-2. 
71 Idem, dosar nr. 70.243, vol. 1, f. 24. 

acceptat propunerea de a colabora cu Securitatea făcută de lt. maj. Papp loan, lucrător 
operativ prim la Biroul „K? din D.R.S. Cluj. Conform ofițerului, „din discuţiile 
personale purtate cu acesta a rezultat că este dispus a lucra si colabora cu organele 
M.A.I., însă solicită să fie ajutat uneori cu medicamente si ceva mâncare, care să 
contribuie la refacerea sau mai bine zis menţinerea sănătăţii în timpul detenţiei” 72. 

Practic, Boilă a încheiat acest pact din încercarea de a supraviețui, acţiune pe 
care o considerăm pe deplin justificată si neimputabilă. Însă activitatea informativă 
desfăşurată apoi de el în slujba Securităţii aruncă această justificare în derizoriu. Ca 
agent al Securităţii timp de aproape 15 ani, a furnizat un număr enorm de note 
informative, referitoare la o multitudine de persoane, cu un efect represiv extrem de 
nociv, unele dintre ele conducând inclusiv la arestarea şi trimiterea în instanță a unor 
persoane. Aşadar, fostul opresat s-a transformat într-o eficientă unealtă în mâinile 
represiunii. Iar din 1963, anul cand a fost eliberat din detenţie, el nu mai avea nici măcar 
scuza că a colaborat pentru a-și salva viata. 

„Dan Gheorghe”, prin statutul şi legăturile pe care le avusese, s-a dovedit de la 
început a fi foarte util Securităţii, astfel încât o perioadă el nu a fost transferat la un 
penitenciar pentru executarea pedepsei, ci a fost menţinut în arestul D.R.S. Cluj, unde a 
fost folosit „în diferite combinaţii în rândul arestatilor care se aflau sub cercetări la 
Serviciul VIII”. Securitatea fiind foarte mulțumită de serviciile sale, a fost transferat la 
Penitenciarul Botoşani, unde a fost utilizat cu succes la reeducarea foștilor lideri P.N.T. 
si P.N.L. închiși acolo. În baza activităţii sale informative, Securitatea l-a recompensat la 
15 mai 1963, cand a fost grațiat şi eliberat din detenţie. De asemenea, peste trei luni, 
fiicei sale Elena i-a fost ridicat D.O. stabilit în com. Viişoara, revenind la Cluj”. 

Sistemul graţierii unor deținuți de marca în schimbul obţinerii din partea 
acestora a colaborării conspirate a început să fie practicat tot mai frecvent la începutul 
deceniului şapte. Erau avute în vedere mai ales persoanele cu o activitate politică 
semnificativă în trecut, întrucât după eliberare acestea puteau fi utilizate cu mult mai 
mare eficiență pentru supravegherea şi influențarea foştilor lor colegi politici, grație 
statutului ce-l avuseseră. La începutul anilor ’60, conducerea M.A.I. a cerut analizarea cu 
atenție a propunerilor de grațiere înaintate de comandantul Penitenciarului Aiud, col. 
Crăciun, şi recrutarea celor considerați a fi corespunzatori™. După cum bine s-a afirmat, 
„recrutarea în penitenciar era considerată perioadă de probă şi verificare” 75. 

După eliberarea din detenţie şi întoarcerea la Cluj, „Dan Gheorghe” a fost 
preluat de Biroul 2 „Partide politice” din Serviciul III, considerându-se că poate da 
bune rezultate în supravegherea foştilor lideri locali ai P.N.T. şi P.N.L. Se sconta atât pe 
numeroasele sale legături cu persoane ce făcuseră parte din elita politică, intelectuală si 


72 Ibidem, £. 4. 

75 Aceasta a fost eliberată nu numai ca o recompensă pentru colaborarea tatălui său, ci şi pentru 
propria colaborare: „pentru sinceritatea si bunăvoința manifestată în colaborarea cu organele 
noastre, cât şi pentru valoarea informațiilor pe care le-a furnizat, pentru stimularea sa în munca 
informativă de viitor” (bidem, f. 32). 

74 Mihai Demetriade, Descompunere şi reabilitare. Elemente cadru privind activitatea Grupului Operativ 
Aiud, în „Caietele C.N.S.A.S.”, nr. 4/2009, p. 286. 

75 Ibidem. 

eccleziastică (greco-catolică) a Clujului, cât și pe statutul său de fost deținut politic, care, 
teoretic, îl plasa mai presus de orice bănuială referitoare la o eventuală colaborare cu 
Securitatea. lar agentul a răspuns întru-totul aşteptărilor şi, profitând de atuurile 
amintite, a furnizat un număr enorm de note informative referitoare la toți foştii oameni 
politici din Cluj pe care-i cunoştea. Datele oferite de el au fost apreciate de Securitatea 
din Cluj ca fiind foarte valoroase, ele fiind folosite in toate dosarele de urmărire 
informativă ce le avea deschise asupra persoanelor din categoria amintită. În 1964, 
informaţiile furnizate de „Dan Gheorghe” au condus la arestarea şi trimiterea în 
instanță a unui grup de persoane. În notele periodice de analiză, mr. Căbulea se exprima 
elogios referitor la activitatea acestui informator: „Agentul se prezintă la întâlniri 
punctual şi în toate cazurile cu material. Susnumitul respectă instructajul care i se face în 
scopul realizării sarcinilor trasate şi manifestă interes în acest sens”; „a dovedit 
orientare, spirit de sesizare (...) dovedindu-se a fi preocupat de îndeplinirea sarcinilor” 76. 

Pentru „Dan Gheorghe”, colaborarea cu Securitatea s-a transformat într-o 
adevărată preocupare, aproape o pasiune. Unele dintre afirmațiile sale din notele 
informative ar putea avea chiar accente hilare, dacă nu am sti că, în urma activității sale 
de informator, mai multi oameni au fost aruncaţi în detenţie. Spre exemplu, într-una din 
note isi exprima dezamăgirea fata de faptul că, întrucât în acea zi plouase, nu întâlnise 
pe nici unul „din cei vechi” în parcul central din Cluj si astfel nu-i putuse oferi ofițerului 
date noi. De asemenea, aflat într-o vizită cu sarcini informative acasă la Stefan Metes, s- 
a arătat foarte nemulțumit de faptul că discuţia fusese acaparata de soția istoricului, el 
nemaireuşind s-o canalizeze înspre direcția dorită de Securitate („văzând că nu apuc la 
vorbă din cauza ei, am preferat să scurtez vizita”). Acest gen de aprecieri este foarte 
greu de găsit la alti informatori ai Securității, ele fiind definitorii pentru ,,caracterul” 
agentului. 

Întrucât dovedea o mare conştiinciozitate si solicitudine în colaborarea cu 
Securitatea, la care se adăuga şi faptul că avea legături numeroase în rândul fostei elite 
politice interbelice, mr. Căbulea aprecia in 1965 că „Dan Gheorghe” putea fi folosit si 
pentru urmărirea unor obiective ale Securităţii din afara Clujului şi chiar din afara țării '8. 
Acestei idei i s-a dat curs, iar informatorul a fost utilizat cu foarte bune rezultate si 
pentru urmărirea unor foști lideri ai P.N.T. din întreaga tara, el fiind marsrutizat cu 
sarcini informative la Bucureşti, Timisoara, Braşov, Alba Iulia şi în alte localități. 
Agentul nu s-a dat în lături nici de la a oferi Securităţii informații inclusiv despre 
cumnatul său Ionel Pop. În 1966 a fost trimis special în acest scop la București, la 
cererea Direcţiei a III-a, profitandu-se de faptul că urma să fie găzduit de acesta. Cu 
ocazia respectivă, i s-a trasat şi sarcina de a-i vizita pe Ghiţă Pop, Corneliu Coposu, 
Ioan Hudita, Virgil Solomon, precum si pe alti foști lideri P.N.T., despre care trebuia să 


7 ACNSAS, fond Reţea, dosar nr. 70.243, vol. 1, ff. 74, 81. 

77 ACNSAS, fond Informativ, dosar nr. 3.885, f. 13. 

78 „Agentul poate fi marsrutizat şi în alte localități din tara, în scopul de a stabili concepțiile si 
activitatea politică a unor elemente de talia sa. De asemenea, poate fi folosit şi în reluarea 
legăturilor cu multe elemente ce fac parte din emigrația română din străinătate” (idem, fond 
Reţea, dosar nr. 70.243, vol. 1, f. 81). 

adune cat mai multe date de actualitate”. Cum informaţiile aduse de informator cu 
acest prilej au fost apreciate ca fiind foarte valoroase, în anii următori a fost marsrutizat 
periodic la Bucureşti, sarcinile încredințate fiind tot mai complexe. 

In 1969, pentru a păstra şi mai bine conspirativitatea acestui agent valoros, mr. 
Căbulea i-a dat un nou nume conspirativ: „Botezan Petre”. Apogeul „carierei” de 
informator a fost atins in 1973, şeful Serviciului I Informaţii interne din I.J. Cluj, It.-col. 
Muşuroia Gheorghe, după ce arăta că informatorul „a furnizat un volum mare de 
informaţii în legătură cu foştii membri în conducerea partidelor politice burgheze 
P.N.T. si P.N.L. din Cluj, Bucureşti şi alte localități din ţară”, preciza următoarele: „A 
fost marsrutizat la Bucuresti, cu care prilej a îndeplinit mai multe sarcini operative, 
dovedind o bună orientare în culegerea informaţiilor. S-a reuşit să se depisteze lucrări de 
importanță deosebită pe linia planului «Biblioteca», fapt pentru care Direcţia I ne-a 
transmis mulțumiri scrise”. Mai exact, „pe baza informaţiilor lui, organele noastre au 
intrat în posesia testamentului lui luliu Maniu în original”. Pentru această activitate, 
numai în ultimul an fusese recompensat financiar de mai multe ori, cu suma totală de 
2.200 lei8. De altfel, ca răsplată pentru informațiile furnizate, încă din anul 1964 mr. 
Căbulea îi înmâna agentului periodic bani, de regulă 150 lei la două-trei luni. A fost 
abandonat în 1976, întrucât, dintr-o eroare cauzată de dorința de a obţine cât mai multe 
informaţii, exista suspiciunea că s-a deconspirat fata de un fost lider P.N.T. 

Cum era şi firesc, Securitatea din Cluj l-a dirijat pe „Dan Gheorghe” şi pentru 
urmărirea istoricilor pe care-i avea în atenție. A fost utilizat de regulă pentru 
supravegherea acelor istorici ce avuseseră şi o activitate politică în perioada interbelică, 
de care reușea să se apropie mult mai bine. În perioada pe care o avem în atenţie, 
agentul a fost folosit mai ales pentru urmărirea lui Ştefan Meteş, care-l invita deseori să-l 
viziteze la domiciliu, şi a lui Coriolan Suciu. 


Esecul metodei atragerii treptate la colaborare: cazul Virgil Vătăşianu 

In 1957 Serviciul II a deschis un D.V. asupra lui Virgil Vatasianu, suspectându-l 
de spionaj în favoarea Italiei. „Argumentele” constau în faptul că fusese o perioadă 
îndelungată secretar al Şcolii Romane de la Roma, precum şi o recentă vizită primită din 
partea Rosei del Conte, fost lector de limba italiană la Universitatea din Cluj, revenită 
temporar în 1956 în oraş. După ce verificarea a fost prelungită de mai multe ori, durând 
aproape trei ani, lt. maj. Banciu Constantin a conchis că suspiciunile nu erau întemeiate, 
cerând închiderea dosarului. De fapt, ofiţerul considera că, date fiind atitudinea corectă 
a istoricului şi faptul că era satisfăcut în plan profesional, acesta putea fi atras cu succes 
la colaborare si folosit ca informator pe linia spionajului italian. Vătăşianu prezenta 
marele avantaj că avea legături cu toate persoanele ce studiaseră în Italia, precum şi cu 
profesorii români ce predasera la Scoala Romana de la Roma. 

Prin urmare, in 1959, It. maj. Banciu a propus recrutarea lui Vatasianu. Ofiţerul 
recunoștea însă că nu existau prea multe date care să confere o oarecare certitudine că 
Vătăşianu va accepta colaborarea. Santajul nu putea da rezultate, deoarece nu se reuşise 


79 Pentru cheltuielile impuse de această deplasare, înainte de plecare i se oferise suma de 500 de 
lei (żbidem, f. 83). 
80 Thidem, f£. 299. 

strângerea nici unui fel de material compromitator la adresa acestuia, iar o recrutare pe 
bază de sentimente patriotice era destul de improbabilă („nu se poate afirma că este o 
persoană atașată regimului”). Lt. maj. Banciu opina că putea fi folosită doar metoda 
atragerii treptate la colaborare, prin purtarea periodică a unor discuţii persuasive cu 
acesta, în care să i se prezinte nocivitatea activității desfășurate de anumite persoane din 
anturajul său si, gradual si punctual, să i solicite sprijinul informativ. Întrucât metoda era 
nouă în practica organelor de Securitate şi reclama deținerea de către ofițerul recrutor a 
unei mari experiențe profesionale şi umane, precum şi a unor abilități intelectuale 
superioare, la care se adăuga şi faptul că obiectivul „este o persoană deosebit de 
inteligentă şi abilă, bucurându-se de aprecieri favorabile în rândul intelectualitatii 
clujene”, It. maj. Banciu propunea ca recrutarea să fie efectuată de unul dintre şefii 
Securităţii din Cluj*!. Ofiţerul era conștient de faptul că Vătăşianu ar fi refuzat orice fel 
de discuţie de această natură cu un simplu angajat al Securității. 

Propunerea a fost aprobată de şeful D.R.S. Cluj şi a fost avută în vedere o 
anumită vreme de conducerea Securităţii din oraș, după care a fost abandonată tacit, 
fără ca măcar să se treacă la o primă contactare. Foarte probabil că nici unul dintre 
ofițerii de la vârful organelor locale de represiune, obişnuiţi cu recrutările pe bază de 
şantaj, nu a considerat că are toate calităţile necesare unei recrutări de o asemenea 
anvergură, nedorind să suporte consecinţele unui eşec aproape cert. Propunerii i se va 
da curs abia după patru ani, când la conducerea D.R.S. Cluj avea să vină un ofiţer mult 
mai ofensiv, mr. Nicolae Plesita. 

Revenirea istoricului in atentia Securitatii s-a produs in februarie 1963, in 
momentul in care Ministerul Învăţământului a depus o cerere la Comisia pentru Vize şi 
Paşapoarte de pe lângă Consiliul de Miniștri pentru a obține aprobarea plecării lui 
Vătăşianu in Italia pe o perioadă de 15 zile, în cadrul unui schimb de cadre didactice cu 
Universitatea din Bologna. 

De toate aceste plecări în Occident era informată şi Direcţia Informaţii 
Externe, pentru a încerca să profite informativ cu sprijinul unora dintre aceste persoane. 
În acea perioadă, metoda avea deseori succes, întrucât li se sugera solicitantilor că 
aprobarea de a pleca era condiționată de colaborarea informativă cu Securitatea. Chiar 
dacă prevederile legale interziceau astfel de practici şi o persoană putea fi respinsă doar 
dacă era urmărită în mod calificat sau dacă avea „manifestări dușmănoase”, 
omnipotenta Securităţii era arhicunoscută si prea puţini au fost cei care nu s-au temut 
de faptul că ignorarea solicitărilor acesteia putea să ducă la respingerea cererii de 
călătorie în Occident. Desigur, aceasta nu înseamnă automat că toţi cei ce au călătorit în 
străinătate în anii "60 au fost informatori ai Securității. În primul rând, Securitatea nu 
făcea presiuni de colaborare asupra tuturor persoanelor ce plecau în Occident (ceea ce 
ar fi fost şi foarte dificil de pus în practică chiar dacă ar fi dorit-o, în condiţiile creşterii 
substanţiale — fata de trecut — a numărului cererilor aprobate). Eforturile de recrutare îi 
viza doar pe acei solicitanti care aveau legături cu persoanele sau obiectivele pe care le 
urmărea informativ. Chiar şi aşa, persoanele inteligente si abile reușeau să se eschiveze 
în mod onorabil de la aceste solicitări, mimând colaborarea sau chiar creând iluzia că 
sunt dispuse să sprijine informativ Securitatea. 


81 ACNSAS, fond Informativ, dosar nr. 3.881, vol. 2, ff. 11-17. 


172 


Informatorii Securității din Institutul de Istorie din Cluj. Tipologii... 


Din rândul acestei ultime categorii a făcut parte si Virgil Vătăşianu. După ce 
Securitatea a aflat de cererea istoricului de plecare in Italia, o fişă biografică a acestuia a 
fost trimisă la Biroul 2 din Serviciul I din D.LE., care răspundea la nivel central de 
contracararea în exterior a acțiunilor anticomuniste ale emigrației române din Italia. 
Trecutul, legăturile şi prestigiul lui Vătăşianu îl făceau a fi foarte util pentru acel 
compartiment al D.I.E. Prin urmare, conducerea D.I.E. s-a mobilizat foarte rapid. La 
26 februarie 1963, mr. Carata Tanase a întocmit un raport de deplasare la D.R.S. Cluj 
pentru „studierea şi recrutarea lui Virgil Vătăşianu (...) în scopul trimiterii sale cu sarcini 
informative în această tara’’®*. Ajuns la Cluj, ofiţerul a consultat materialele informative 
deținute de Securitatea locală şi a ajuns la concluzia că preconizata recrutare nu era chiar 
atât de uşor de realizat. A cerut să se dea curs vechii propuneri a It. maj. Banciu 
Constantin, conform cărora şanse mai mari de succes ar fi avut un ofițer superior, mai 
ales că acum statutul profesional si social al lui Vătăşianu era si mai înalt, el fiind 
proaspăt primit în Academia R.P.R. si laureat al Premiului de Stat. La 2 martie 1963, s-a 
înaintat propunerea ca recrutarea să fie realizată la Cluj de şeful Serviciului I din D.LE., 
mr. Moga Gheorghe, un ofiţer cu o pregătire superioară si cu o foarte bună cunoaştere 
a domeniului, el fiind recent întors de la Roma, unde condusese timp de mai multi ani 
Rezidenta de spionaj a D.LE. din Italia. Importanţa acordată de D.LE. acestui caz 
reiese şi faptul că propunerea de recrutare a lui Vătășianu a fost înaintată spre aprobare 
chiar lui Alexandru Drăghici, care s-a declarat pe deplin de acords. 

Între timp, carieristul şef al D.R.S. Cluj, mr. Plesiti Nicolae, s-a gândit să 
profite el de această oportunitate, drept pentru care nu a mai aşteptat sosirea mr. Moga 
de la Bucuresti. Considerând si el că propunerea It. maj. Banciu, de atragere treptată la 
colaborare, era cea mai viabilă, ofițerul a trecut personal la transpunerea ei în practică. 
La 4 martie 1963, mr. Plesita l-a contactat pe Virgil Vătăşianu, având ca pretext cererea 
de plecare în Italia depusă de istoric. Discuţiile au avut un caracter exclusiv de tatonare, 
fiind axate doar pe activitatea ştiinţifică a istoricului. Cum Vătăşianu i-a răspuns 
politicos la toate întrebările („s-a dovedit a fi un element sincer”), mr. Pleşiţă a conchis 
că metoda de recrutare avea şanse de reușită si le-a ordonat subalternilor să adune date 
noi si de actualitate despre istoric®. 

Pentru a se satisface şi solicitările D.I.E., coordonarea supravegherii lui 
Vătăşianu a fost încredințată cpt. Cuibus Aurel, şeful Grupei I Informaţii externe din 
cadrul D.R.S. Cluj. La 5 martie 1963 acesta a întocmit un plan de măsuri, în care se 
prevedea interceptarea întregii corespondențe a istoricului, precum şi introducerea de 
mijloace T.O. în locuința acestuia (aparatura de ascultare urma să fie instalată în 
perioada în care Vătăşianu se afla în Italia). De reţinut este faptul că ofiţerul îi alocase 
deja lui Vătăşianu un nume conspirativ (,Vladescu”) deşi acesta se afla in curs de 
recrutare, neexistând nici un fel de certitudine că urma să accepte colaborarea. 


82 Idem, fond S.L.E., dosar nr. 3.075, f. 6. 
83 Tdem, fond Cadre, dosar nr. 46, f. 126. 
84 Idem, fond S.LE., dosar nr. 3.075, f. 7. 
85 Thidem, f. 12. 
86 Ibidem, £. 15. 

Securitatea a continuat să menţină același ritm accelerat de acțiune. Astfel, la 12 
martie 1963, mr. Moga Gheorghe s-a deplasat la Cluj pentru a-l contacta şi el pe Virgil 
Vătăşianu. Istoricul a fost invitat la sediul Securităţii locale, pretextul fiind iarăşi cererea 
depusă de plecare în Italia. Chestionat asupra activităţii sale din trecut în Italia, el i-a 
arătat ofițerului că a avut preocupări „exclusiv ştiinţifice şi nu s-a ocupat si nu se ocupă 
cu politica”. Vătăşianu a subliniat faptul că el considera ca o datorie a sa să-şi desfăşoare 
cât mai bine activitatea de cercetare. Mr. Moga i-a spus că Securitatea are încredere în el, 
dar că are „obligaţia cetateneasca” de a face o informare verbală după întoarcerea din 
Italia, lucru cu care istoricul a fost de acord. Ofiţerul a considerat că rezultatele obţinute 
erau suficiente pentru prima tatonare si nu a insistat mai mult, neindicandu-i nici o ţintă 
concretă şi nici o persoană sau problemă pe care să le aibă în vedere”. În raportul său, 
mr. Moga preciza că era nevoie de o nouă contactare a istoricului, după întoarcerea 
acestuia din Italia, şi, în funcţie de rezultatul acesteia, urma să se decide dacă aveau să fie 
continuate demersurile pentru atragerea la colaborare. Mai exact, se putea trece la 
recrutare doar dacă Vătăşianu ar fi prezentat o informare „onestă”, referindu-se şi la 
unele dintre obiectivele Securității. 

Virgil Vătăşianu nu a confirmat însă aşteptările Securităţii. La întoarcerea din 
Italia, istoricul a „uitat” promisiunea făcută mr. Moga, neprezentându-se la Securitate 
pentru a face informarea verbală făgăduită. Abia după două luni, la solicitarea expresă a 
mr. Pleşiţă, a avut o întâlnire cu acesta, dar „n-a avut nimic deosebit de semnalat” 
referitor la vizita şi activitatea sa în Italia si nici despre persoanele întâlnite acolo. Mr. 
Moga a constientizat faptul că istoricul refuza să colaboreze si, neavând nici un mijloc 
de constrângere, a dispus abandonarea tentativei de recrutare si sistarea contactelor cu 
acesta. Beneficiind de statutul său profesional si social ridicat si de faptul că era „pe 
val” din punct de vedere ştiinţific (fără însă a face compromisuri ideologice), Virgil 
Vătăşianu a reuşit să reziste într-o manieră elegantă presiunilor Securităţii şi să nu 
accepte colaborarea informativă. 


Un „fiu de țăran sărac” refuză să devină informator 

Tot in 1963 s-a consumat și o altă tentativă eșuată de recrutare a unui 
cercetător de la Institutul de Istorie. Este vorba de Liviu Botezan, ce activa și ca lector 
al Institutul Pedagogic din oraş, după ce anterior fusese asistent la Facultatea de Istorie 
din „U.B.B.”. Asupra lui s-a oprit cpt. Toma Dumitru, şef birou în cadrul Serviciului 
VII Supraveghere operativă şi investigaţii, care avea nevoie de un agent pe linie de 
investigaţii în cartierul în care locuia Botezan, precum și la locurile acestuia de muncă. 
Ofiţerul sublinia mai ales că pe strada pe care domicilia cercetătorul locuiau mai multi 


87 La începutul anilor ’60, folosirea de către Securitate a metodei atragerii treptate la colaborare 
se afla încă într-un stagiu incipient, ea fiind perfecționată abia la sfârşitul deceniului şapte. În 
acea perioadă, simplul fapt că obiectivul accepta să stea de vorbă cu ofițerul de Securitate era 
apreciat ca un rezultat pozitiv al primei contactări. Foarte rar erau trasate sarcini informative 
după această primă discuţie, ele fiind date gradual, în timpul următoarelor contactăti, si doar în 
situaţia în care persoana în cauză manifesta disponibilitate în acest sens. 

88 Idem, fond S.L.E., dosar nr. 3.075, ff. 21-26. 

89 Ibidem, £. 75. 

maghiari şi era necesar un informator care să furnizeze date referitoare la comportarea 
acestora. 

Anumite detalii din biografia lui Botezan i-au creat ofițerului impresia că el va 
accepta de bună voie colaborarea cu Securitatea: participase ca voluntar pe Şantierul de 
la Bumbeşti-Livezeni, fusese secretar BOB U.T.M. la facultate, iar după ce terminase 
armata a muncit trei ani ca locţiitor politic la un detaşament de muncă din Urziceni. În 
plus, cpt. Toma credea că determinant va fi şi simțul de clasă al cercetătorului. Raportul 
său cu propunerea de atragere la colaborare, din 11 iunie 1963, este elocvent: 
„Recrutarea candidatului se va face pe baza sentimentelor sale patriotice. Garantia că 
viitorul agent va colabora în mod cinstit cu organele Securităţii Statului rezultă din 
faptul că cel în cauză este fiu de țăran sărac, de mic copil a cunoscut greutățile existente 
în regimul burghezo-moşieresc”%. 

După ce a fost obținut avizul mr. Plesita, ofițerul a trecut la transpunerea în 
practică a recrutării. În seara de 28 iunie 1963, cpt. Toma l-a abordat pe Liviu Botezan 
într-un birou din clădirea „U.B.B.”, purtând discuţia conform planului („pe teme 
politice, cu privire la lupta de clasă pe tărâm ideologic şi alte probleme, care mi-au dat 
posibilitatea să-i fac propunerea de a colabora în secret cu organele noastre”). După trei 
ore, probabil lipsit pe moment de alte soluţii, Botezan s-a arătat a fi „convins” de 
argumentele ofițerului şi a acceptat să semneze un angajament de colaborare, primind 
numele conspirativ „Şoş Gheorghe”, stabilind totodată o primă întâlnire informativă 
peste două săptămâni”). 

Spre stupoarea ofițerului, la această reîntâlnire Botezan l-a anunţat că refuză „în 
mod categoric” să furnizeze vreo informaţie Securităţii. Pentru a oferi o motivare 
poziţiei sale şi a scăpa de presiunile Securităţii, cercetătorul a prezentat tot felul de 
pretexte, susținând inclusiv faptul că „de cei din jur este considerat ca un element 
dubios”, fiind evitat de „inamicii” regimului. La 11 septembrie 1963, Securitatea a făcut 
o ultimă tentativă de a-l determine totuşi să colaboreze, de această sarcină ocupându-se 
locţiitorul şefului Serviciului VII, mr. Demeter Carol, care a avut şi el o discuţie cu Liviu 
Botezan. Fără nici un fel succes însă: „ne-a confirmat că manifestă rea voință şi că 
priveşte problema colaborării cu organele noastre cu putin simț de răspundere”. Prin 
urmare, la 17 septembrie 1963, mr. Pleşiţă a fost nevoit să aprobe abandonarea 
„informatorului” si să bifeze un nou esec”. 


Insuccesul creării de agentura în rândul maghiarilor 

Începând de la sfârşitul anilor 50, Securitatea din Cluj era tot mai mult 
interesată de obţinerea unor date referitoare la lucrările ştiinţifice ale intelectualilor din 
oraş, din dorința de a vedea dacă nu cumva aceştia urmăreau să insereze unele idei 
„subversive” în lucrările lor. În atenţie se aflau cu precădere volumele şi studiile care 
tratau problemele etnogenezei şi continuității românilor în Transilvania. Într-o primă 
fază, Securitatea s-a mulțumit cu adunarea de la agenţi a notelor informative în care erau 
semnalate aceste probleme, fără a încerca să afle prea multe amănunte suplimentare. 


% Idem, fond Reţea, dosar nr. 178.645, ff. 1-3. 
91 Ibidem, ff. 5-6. 
92 Ibidem, f. 8. 

Treptat, pe măsură ce materialele de acest tip se inmulteau, ofițerii clujeni de Securitate 
au început să solicite informatorilor precizări cat mai nuantate şi mai concrete, sesizand 
faptul că acestea puteau prezenta importanță. Credem că această modificare de optică a 
organelor de represiune s-a datorat si schimbărilor în ceea ce priveşte viziunea regimului 
comunist asupra politicii naţionale, în ultimii ani ai lui Gheorghiu-Dej făcându-se primii 
paşi vizibili în direcţia national-comunismului. Securitatea a devenit astfel mult mai 
atentă la acest tip de probleme ideologice, iar în anii următori s-a concentrat tot mai 
mult pe aceste aspecte, apogeul fiind atins în a doua parte a regimului Ceauşescu. 
Prevenirea încă din fază incipientă a apariției unor lucrări cu conţinut neconvenabil 
regimului a fost avută în vedere de către Securitate abia de la finalul anilor '50, pentru 
ca, ulterior, acestei activități să-i fie acordată o atenţie tot mai sporită. 

De asemenea, Securitatea din Cluj a fost obligată practic să acorde o atenţie 
mult mai mare acestor aspecte şi ca urmare a apariției unor evenimente locale care-i 
reclamau intervenţia informativă. Ne referim aici la demonstraţia studenţilor români din 
seara zilei de 24 ianuarie 1959, ce a avut evidente nuanțe naționaliste”, precum şi la 
scandalul — izbucnit în martie 1959 — legat de apariția unui manual de gramatică a limbii 
maghiare, ce conţinea expresii anticomuniste, manual redactat de doi cercetători 
maghiari de la Filiala Cluj a Academiei R.P.R. (Francisc Gazda şi Jenö Nagy), primul 
dintre ei cunoscut cu concepții revizioniste”. 


% Cu ocazia împlinirii Centenarului de la înfăptuirea Unirii Principatelor, autorităţile comuniste 
au dorit să profite propagandistic de acest moment, aniversand pentru prima dată evenimentul in 
mod oficial. Vestea i-a insufletit imediat pe studenţii romani din Cluj, care au fost prezenţi în 
număr foarte mare la serbare, iar după finalizarea ceremoniei publice au continuat să 
sărbătorească în centrul orașului, jucând la nesfârşit Hora Unirii. La lăsarea serii, studenții s-au 
despărţit in mai multe grupuri mari, de regulă pe profilul studiilor, fiecare mergând la profesorii 
favoriți pentru a le cânta serenade. Practic întreg orașul era străbătut de grupuri de studenţi ce 
cântau cântece naţionale. Era pentru prima dată după aproape 15 ani când studenţii români din 
Cluj aveau ocazia de a da frâu liber sentimentelor lor naționale. Însă cum acestea fuseseră 
înăbuşite prea mult timp, exista si pericolul ca manifestatia să degenereze, poate chiar să ducă la 
violenţe contra maghiarilor. După cum afirma un participant, „dacă s-ar fi spus ceva, nimic n-ar 
fi fost în stare să oprească masa aceea imensă de studenți care manifestau româneşte” (idem, 
fond Reţea, dosar nr. 144.541, f. 45). Probabil că acesta a fost si motivul principal, alături de 
faptul că manifestatiile scăpaseră total de sub controlul organelor de stat, care a determinat 
Securitatea şi Militia să intervină de urgenţă. Primele arestări au fost operate chiar în acea noapte, 
ele continuând timp de mai multe luni, pe măsură ce noi nume de participanţi erau descoperite 
din anchetarea celor reţinuţi. Printre victime s-a numărat şi tânărul arheolog Ion Horaţiu Crişan, 
arestat după ce soţia sa a recunoscut în anchetă că în locuința lor s-au cântat „cântece 
naționaliste” (mai exact, Deşteaptă-te române). Dacă Crişan a scăpat de proces — graţie 
intervențiilor lui Constantin Daicoviciu — alții au fost mai putin norocosi, mai multi studenți 
participanți la manifestaţie fiind condamnaţi, împreună cu profesorii Eduard Pamfil (care a ţinut 
un discurs înflăcărant studenţilor ce cântau Hora Unirii, discurs taxat de „Axinteanu” ca fiind 
„fals naţionalist, demagogic”) şi Octavian Balint (care a şi decedat în detenţie, la 14 august 1962, 
la Periprava). Vezi detalii referitoare la anchetă si proces în idem, fond Penal, dosar nr. 1.592, 
vol. 1-6. 

% În 1956, Editura Didactică le-a cerut lui Francisc Gazda, Jeno Nagy si Nicolae Fejer să 
redacteze un manual de gramatică a limbii maghiare pentru clasa a VI-a. Editura i-a solicitat lui 

Securitatea din Cluj avea aşadar un exemplu concret al faptului că lipsa 
controlului materialelor redactate şi publicate de oamenii de ştiinţă sau de intelectuali 
putea să ducă la apariția unor lucrări cu conţinut necorespunzător, astfel încât va 
depune eforturi tot mai susţinute pentru a preveni apariția unor cazuri similare. În acord 
cu schimbarea politicii partidului în problema națională, o atenţie tot mai mare trebuia 
acordată materialelor redactate de oamenii de ştiinţă maghiari, pentru a se evita 
publicarea unor materiale cu nuanţe naționaliste, iredentiste sau revizioniste. 

Acţiunile Securităţii din Cluj au trecut însă rapid de la descoperirea acestor 
probleme ştiinţifice de „diversionism ideologic” la supravegherea foarte atentă a 
intelectualilor maghiari, o atenție deosebită fiind acordată, desigur, istoricilor. Initial, 
pentru supravegherea cercetătorilor de naționalitate maghiară suspectaţi de atitudine 
naționalistă, Securitatea s-a folosit cu succes de informatori recrutați din rândul 
istoricilor români, speculând sentimentele antimaghiare ale unora dintre aceştia. De 
multe ori, atunci cand li se solicitau note informative referitoare la maghiari, agenții 
români nu ezitau prea mult în a se lansa în diverse acuze, unele chiar virulente, la adresa 
colegilor lor de altă etnie”. 

Faptul că Securitatea din Cluj avea în rândul istoricilor doar agenţi romani 
aducea însă anumite greutăţi în ceea ce privește supravegherea informativă a 
cercetătorilor maghiari suspectați de a avea o poziţie iredentistă. Mai exact, informatorii 
români, chiar dacă furnizau date de valoare, nu puteau fi folosiți la potenţialul maxim, 
întrucât ei nu erau acceptați în cercul maghiarilor aflați în atenție. Tocmai din aceste 
motive, ofițerii din Biroul 7 al Serviciului III şi-au concentrat eforturile în direcția 
recrutării unor agenți din rândul istoricilor maghiari, de preferință dintre aceia care 
aveau legături cu cei acuzaţi de atitudini naționaliste. 

Preocuparea pentru crearea unei reţele informative printre intelectualii maghiari 
era mai veche, ea datând din perioada imediat următoare evenimentelor revoluționare 


Gazda, care era şeful colectivului de redactare, să introducă si un vocabular de cuvinte maghiare 
uzuale. Cei trei au întocmit manualul, ce a fost folosit de elevi în anii școlari 1957/1958 si 
1958/1959. La începutul lui 1959, când Direcţia Generală a Presei si Tipariturilor a dorit să 
reediteze manualul, s-a observat faptul că ordinea în care erau aşezate cuvintele în vocabular, 
deşi respecta criteriul alfabetic, ducea la apariția unor expresii „cu conţinut duşmănos”. Spre 
exemplu: „tânăr muncitor/animal de jug”; „capitalism/sclipitor”; „nebunie/bolşevic”; „mamă 
vitregă / Moscova”; „tribunal popular/cel care prosteste poporul”; „în unitate/salariu de 
mizerie /fără apă, fără mâncare” etc. Securitatea a fost informată imediat, descoperindu-se că cei 
trei intocmisera în 1955 un manual pentru clasa a V-a cu un vocabular identic, care fusese tipărit 
şi folosit fără ca nimeni să observe expresiile amintite. Întrucât ambele vocabulare fuseseră 
redactate exclusiv de către Francisc Gazda, acesta a fost trimis în judecată, în timp ce Nagy si 
Fejer au fost eliberaţi (idem, fond Documentar, dosar nr. 13.190, ff. 165-172). 

” Spre exemplu, în 1964, un simplu D.V. deschis pe numele lui Stefan Ferenczi (ca suspect 
de spionaj în favoarea Marii Britanii), s-a transformat în D.U.I., întrucât agenţii „Leonid”, 
„Oprea Vasile”, „Ionescu Vasile” şi „Popa Ioan” (toţi români), deşi au infirmat suspiciunile 
inițiale ale Securităţii, au arătat că istoricul maghiar „desfăşoară activitate naționalistă 
maghiară”. D.U.I.-ul a fost închis în 1969, când s-a constatat că erau false „sesizările” 
informatorilor români, de tipul: „şovin încarnat”, „unul dintre cei mai infocati nationalisti” 
(idem, fond Informativ, dosar nr. 557.774, vol. 1, ff. 1-2, 369). 

de la Budapesta, din anul 1956. La 6 mai 1957, şeful Biroului 7, It. maj. Domnița 
Nicolae, a transmis următorul ordin subordonatilor sai: ,,Acordati atenţie pentru 
urmărirea informativă a elementelor naționaliste maghiare de la Academie. Trebuie 
recrutat de urgenţă agent”%,. 

Dar, de la momentul transmiterii ordinului şi până la transpunerea lui în 
practică, aveau să treacă mai bine de trei ani. Abia în toamna anului 1960 Securitatea din 
Cluj a trecut la recrutarea unui istoric maghiar, acțiunea finalizându-se însă cu un eşec. 
Astfel, It. maj. Domnița Nicolae s-a oprit asupra lui Samu Benkö, crezând că acesta va 
accepta foarte uşor să devină agent al Securităţii. Două au fost motivele principale care 
l-au condus la această concluzie. Benkö fusese ajutat pentru obținerea unei locuințe de 
către şeful D.R.S. Cluj, col. Breban Iosif. Apoi, el avea o origine socială (fiu de preot), 
un trecut (membru în două organizaţii horthyste) şi anumite manifestări imputabile 
(atitudini „reacționare”), motive pentru care de altfel şi fusese exclus din P.M.R. şi apoi 
îndepărtat din învățământul superior. Astfel, lt. maj. Domnița spera că fie Benkö va 
accepta colaborarea de bunăvoie, graţie serviciului făcut de col. Breban, fie va fi şantajat 
si obligat s-o facă pe baza datelor ,,compromitatoare” deţinute asupra lui. 

La 10 noiembrie 1960, ofiţerul a trecut la cunoașterea personală a istoricului, 
invitându-l la Serviciul Cadre al Filialei din Cluj a Academiei. După ce şi-a declinat 
calitatea de ofițer de Securitate, lt. maj. Domnița i-a solicitat lui Benkö anumite date 
referitoare la 'Tordai Zâdor, un intelectual maghiar recent emigrat în Ungaria, acuzat în 
trecut de atitudine naționalistă şi devieri ideologice. După un moment inițial de 
timorare, Benkö — sesizând că Securitatea nu avea de fapt nici o problemă cu el — a fost 
cooperant şi a furnizat puţinele informaţii pe care le deţinea, în condiţiile în care el nu 
avusese relaţii apropiate cu Tordoi. În acelaşi timp, datele pe care el le-a adus la 
cunoştinţa Securității — referitoare la anumite „greșeli ideologice” ale lui Tordoi — erau 
publice şi arhicunoscute, acesta fiind criticat în mod oficial în presa clujeană. Apoi, 
Tordoi plecase definitiv în Ungaria, iar acțiunile Securităţii din Cluj asupra lui nu mai 
puteau avea repercusiuni directe. 

Lt. maj. Domnița a interpretat in mod greşit disponibilitatea istoricului, 
întocmind un raport foarte favorabil, propunând recrutarea: „candidatul a avut o poziție 
corespunzătoare (...) este o fire deschisă, comunicativă, inteligent, cu memorie bună, 
are spitit de sesizare a problemelor si discernământ în analizarea lor (...) manifesta 
încredere şi recunoștință fata de organele noastre, ca urmare a faptului că tov. col. 
Breban i-a dat locuinţă”. 

Scopul recrutării îl constituia obţinerea de date referitoare la mai multi 
intelectuali maghiari din Cluj, suspectaţi că ar fi avut o atitudine naționalistă: Edgar 
Balogh, compozitorul Adalbert Markos, sculptorul Alexandru Benczedi, pictorul Vasile 
Darko, avocatul Ludovic Varga, scriitorii Vasile Földes şi Andor Bajor, cercetătorii 
Karoly Kos, Attila Szabo, Iosif Farago ş.a. Alături de aceștia erau vizati şi o serie de 
istorici maghiari ce activau la Institutul de Istorie, pe motiv că „menţin strânse legături 
între ei şi efectuează schimburi de documente de arhivă cu cercetătorii din R.P. Ungară 


96 Idem, dosar nr. 185.605, vol. 7, f. 70. 
°7 Idem, fond Reţea, dosar nr. 1.182, f. 11. 

în afara acordului oficial dintre Academia R.P.R. şi R.P. Ungară”%. Era vorba despre 
Sigismund Jakó, Iosif Pataki, Elek Csetri şi Elemer Jancso. Cu toți aceştia, Samu Benkö 
se afla în bune relaţii de prietenie, unii aflându-se chiar în cercul său intim, ceea ce 
garanta obținerea unor informaţii de valoare în cazul în care se reușea atragerea lui la 
colaborare. 

Întrucât It. maj. Domnița nu mai era atât de sigur că Benkö avea să accepte de 
bunăvoie colaborarea, recrutarea urma să fie efectuată „pe baza materialelor 
compromițătoare, care constau în materiale de arhivă, declarații şi materiale informative 
verificate, din care rezultă manifestări naționaliste şi dusmanoase””. Spre exemplu, un 
agent arăta faptul că, în timpul revoluţiei de la Budapesta, Benkö îi luase în mod deschis 
apărarea lui Imre Nagy şi chiar avusese un conflict cu Istvan Astalos, care îi injurase pe 
contrarevolutionarii maghiari !%. Totodată, Securitatea deţinea si date care atestau faptul 
că, înainte de anul 1945, Benkö făcuse parte din diverse grupări paramilitare horthyste 
(Hokk şi Levente) și că în 1944 se retrăsese în Ungaria împreună cu trupele horthyste, 
putând fi astfel acuzat că în trecut avusese o poziție fascistă. 

Pe baza tuturor acestor probe, Samu Benkö urma a fi anchetat cu minutiozitate 
si obligat să le recunoască, în mod detaliat, în scris. Apoi, trebuia să fie ameninţat că 
urma să suporte consecințe penale (cu toate că, în realitate, nici una din faptele de mai 
sus nu erau în mod explicit incriminate de vreo lege din România). În final, urma să i se 
ofere „soluţia salvatoare” pentru reabilitare: colaborarea cu Securitatea. 

Conform It. maj. Domnița, „garanţia că va accepta colaborarea cu organelor 
noastre constă în faptul că îşi iubeşte mult familia, tine la postul pe care îl ocupă şi nu 
este un element fanatic”10!. După cum se va vedea, această constatare nu era foarte 
precisă, întrucât Samu Benkö nu va ezita să se supună eventualelor riscuri rezultate din 
neacceptarea colaborării cu Securitatea. 

Întrucât se preconiza că era posibil faptul ca recrutarea istoricului să dureze 
timp de câteva zile, lt. maj. Domnița Nicolae avea să întocmească un plan care să 
permită reținerea acestuia în perioada respectivă fără a da nimănui de bănuit: „În ceea 
ce priveşte locul recrutării, s-a fixat sediul regionalei M.A.I. Cluj, unde va fi adus astfel: 
Prin directorul Institutului de Istorie — Daicoviciu Constantin — se va organiza 
trimiterea lui într-un raion din regiune pentru o documentare. În dimineaţa zilei fixate 
pentru deplasare va fi luat în supraveghere, iar pe traseu oprit, transportat la sediul 
regiunii, unde va fi anchetat” 102. 

Planul a fost pus întocmai în practică, Benkö fiind reținut în dimineaţa zilei de 
21 decembrie 1960, ora 8%, de către It. Dobrinescu Florian şi lt. maj. Domnița Nicolae, 
care au trecut imediat la anchetarea lui. Cu toate că ancheta a durat până în noaptea de 
23 decembrie 1960, ora 23%, adică timp de 63 de ore, iar la ea au participat şi ofițeri din 
conducerea superioară a D.R.S. Cluj (mr. Hancheş Ioan, cpt. Mărgineanu Emil — şeful 


98 Thidem, f. 5. 
99 Ibidem, f. 8. 
100 Din acest motiv, în 1957 şeful Serviciului III a dispus încadrarea informativă a lui Benkö, însă 
indolenta subordonatilor lui a facut ca ordinul să nu fie pus, in mod real, în practică (¢hidem, f. 7). 
101 Ibidem, f. 8. 
102 Tbidem, f. 9. 

Serviciului III — şi col. Breban Iosif), Samu Benkö a rezistat in mod demn, refuzând sa 
recunoască orice acuzaţie ce i-a fost adusă. De asemenea, a refuzat categoric să 
furnizeze informaţii referitoare la persoanele cu privire la care i s-au cerut date („a 
relatat doar aspecte minore”). Cu toată intervenția personală a col. Breban în anchetă, 
care i-a reamintit sprijinul locativ pe care i-l acordase, Benk a rămas neclintit pe 
poziţie. În aceste condiţii, ofiţerii de Securitate nici nu şi-au mai pus problema de a-i 
propune colaborarea, fiind evident faptul că istoricul ar fi refuzat să devină informatorul 
Securității 105, 

La finalul anchetei, Benkö a fost obligat să semneze o declaraţie prin care se 
angaja să păstreze confidentialitatea asupra scurtei sale arestări: „nu voi discuta cu 
nimeni sub nici o formă despre faptul că în perioada 21-23 decembrie am fost anchetat 
de către organele Securității de Stat (...) nu voi discuta despre cele văzute şi discutate cu 
ocazia anchetei ce s-a efectuat” 104, 

Ca urmare a eşuării încercării de recrutare a lui Samu Benkö, în anul 1964 cpt. 
Imbarus Nicolae reitera necesitatea creării unor informatori printre maghiarii de la 
Institutul de Istorie: „ţinând cont de faptul că în cadrul acestui obiectiv nu dispunem de 
nici un agent de naționalitate maghiară, se impune necesitatea recrutării unui agent cu 
posibilități de informare în rândul elementelor naționaliste, pentru a asigura 
supravegherea informativă a acestora” 105, 

Cpt. Imbăruş Nicolae s-a oprit asupra lui Acațiu Egyed, care era cercetător la 
Institutul de Istorie din anul 1952. Egyed nu era membru de partid — deci pentru 
recrutarea lui nu era nevoie de consimțământul primului-secretar al Comitetului 
Regional de Partid Cluj — dar, în același timp, era cunoscut faptul că avea o poziție 
partinică publică. Membru al U.T.M. din anul 1949 şi absolvent al Universităţii Serale de 
Marxism-Leninism, istoricul maghiar deținuse în paralel si funcţiile de propagandist la 
Comitetul Orăşenesc P.M.R. Cluj si responsabil cultural pe linie sindicală. De asemenea, 
activitatea ştiinţifică a lui Egyed se înscria perfect pe linia marxist-leninista!, la care se 
adăuga si faptul că fusese o perioadă responsabil cu munca ştiinţifică in biroul 
organizaţiei de bază a P.M.R. din Institutul de Istorie. După cum se poate observa, 
loialitatea sa fata de regim nu putea fi contestată, el nefiind membru de partid doar din 
simplul motiv că întârziase să depună o cerere in acest sens, fiind exclus din U.T.M. 
pentru depăşirea vârstei maxime. 

Nu în ultimul rând, un alt avantaj pentru Securitate era reprezentat şi de faptul 
că Egyed locuia chiar în clădirea Institutului de Istorie. Aflându-se permanent în 
proximitatea obiectivelor urmărite, acest lucru facilita foarte mult şi modul de întâlnire 
cu informatorul, prezenţa ofițerului de legătură netrezind nici un fel de bănuieli într-o 
instituţie frecvent circulată. 


103 Thidem, ff. 1-2. 

104 Thidem, £. 3. 

105 Tdem, fond Documentar, dosar nr. 16.525, vol. 25, ff. 35-36. 

106 Contributiile sale aveau in vedere îndeosebi începuturile mişcării muncitoreşti in Transilvania: 
Istoricul asociațiilor muncitoreşti din Transilvania între anii 1868-1872, în „Studii”, nr. 6/1956, pp. 27- 
50; Miscari muncitoreşti si taranesti în Transilvania. 1905-1907, Bucureşti, 1961. 

Pe parcursul studierii lui Egyed, Securitatea a observat faptul că acesta avea 
legături cu mai mulți istorici din Ungaria, care veneau periodic la cercetare în arhivele si 
bibliotecile din Cluj. Cum o parte dintre aceste persoane se aflau în atenţia Serviciului H 
Contraspionaj, sarcina recrutării lui Egyed a fost transferată structurii respective, chiar 
dacă punctarea si verificarea candidatului au fost efectuate de către Serviciul III. La 26 
iunie 1965, Egyed a fost contactat la domiciliu de către It. maj. Gorcea Pamfil, ofițer H 
în Serviciul II. În raportul referitor la modul cum a decurs întâlnirea, It. maj. Gorcea 
atăta că cercetătorul nu era atât de util pe linie de contraspionaj pe cât crezuse, dar 
preciza următoarele: „Candidatul şi-a manifestat asentimentul în legătură cu o eventuală 
solicitare a sa de către organele noastre” 10, 

În consecinţă, recrutarea lui Egyed a fost plasată din nou Serviciului III. În 
octombrie 1965, istoricul maghiar a fost contactat de către cpt. Imbăruş Nicolae, care a 
observat si el disponibilitatea celui în cauză de a colabora. În opinia ofițerului, 
cercetătorul maghiar „va putea fi folosit în bune condiții pentru încadrarea informativă 
a numitilor: Jakó Sigismund, Jordâky Lajos, Benkö Samu, Hajos Iosif, Pataki Iosif, 
Ferenczi Ştefan şi Korodi Iosif, deoarece cu unii din ei se află în relaţii de prietenie, iar 
cu ceilalţi colaborează în probleme profesionale”1%5. În consecință, ofiţerul a propus 
contactarea în continuare a lui Egyed, „în scopul atragerii lui treptate la colaborare cu 
organele noastre”, la întâlniri urmând să participe si șeful Biroului 7, cpt. Domnița 
Nicolae. Şeful Serviciului HI, mr. Dumitrescu Dumitru, a aprobat această procedură, cu 
următoarele menţiuni: „În timpul contactarilor în vederea atragerii la colaborare să se 
aibă în vedere posibilităţile informative şi îndeosebi calitățile de care dispune candidatul. 
Atenţie multă trebuie avută pentru ca în discuţiile cu el să nu-i punem probleme care ar 
afecta personalitatea sau demnitatea lui” 109, 

Cu toate acestea, recrutarea ca informator a lui Acațiu Egyed nu avea să fie 
finalizată, întrucât verificarea cu atenție a concepțiilor acestuia a dezvăluit Securităţii că 
el nu era deloc potrivit pentru scopul dorit, adică urmărirea istoricilor maghiari 
suspectaţi de atitudini naționaliste. 

Primele semne de întrebare au apărut în timpul discuţiilor avute cu ocazia 
contactărilor inițiale, când a fost abordată şi tema activităţii unor istorici maghiari din 
Cluj, cum ar fi Lajos Vajda si Iosif Kovacs. Referitor la Vajda, Egyed a afirma faptul că 
„unele lucrări ale sale ar putea crea impresia că sunt tendentioase, de natură nationalist- 
maghiară, însă dacă faptele sunt analizate în contextul în care au avut loc atunci se 
infirmă această impresie de suprafață”'110. Mai exact, Egyed încerca să demonstreze 
faptul că poziţia lui Vajda era una corectă şi nu nationalist-iredentista cum considera 
Securitatea. Ulterior, ofițerii de Securitate au realizat şi faptul că Egyed era în relații de 
prietenie cu unii istorici maghiari considerați a fi naționaliști, apreciind favorabil opiniile 
acestora. În aceste condiţii, Securitatea nu a mai trecut la recrutarea lui Acațiu Egyed 
(fiind conştientă că nu putea avea încredere în notele acestuia referitoare la 


107 ACNSAS, fond Documentar, dosar nr. 16.525, vol. 25, f. 42. 
108 Thidem, f. 40. 
109 Thidem, f. 35. 
110 Thidem, f. 39. 

„naționaliștii? maghiari) şi a început să-l supravegheze informativ, chiar dacă la o 
intensitate scăzută. 


Concluzii 

Se observă faptul că, pe parcursul perioadei analizate, Securitatea din Cluj nu a 
acționat sistematic şi consecvent în direcţia creării de agentura în Institutul de Istorie. 
Până in anii '60, recrutarile s-au făcut în salturi, ca urmare a unor directive primite de la 
centru prin care se cerea şi acoperirea mediului intelectual. Recrutarea celor două mari 
serii de informatori a fost reactivă, fiind cauzată de contextul intern din anul 1952, 
respectiv 1956. Sugestiv este mai ales faptul că până in 1952 Securitatea nu a avut nici 
un informator în Institut. 

La începutul anilor *60, când Securitatea a luat inițiativa de a trece la o politică 
activă de recrutări, rezultatele nu au fost — pentru moment — cele aşteptate, 
înregistrându-se mai multe eşecuri, cel mai substantial fiind imposibilitatea pătrunderii 
în rândul istoricilor maghiari. Au fost însă doar insuccese de moment, specifice trecerii 
la o nouă etapă si acomodării cu noile metode de recrutare şi obiective. În anii *70-*80, 
Securitatea a controlat întreg spaţiul istoriografic clujean, în parte şi cu sprijinul 
informatorilor recrutaţi în perioada Gheorghiu-Dej (foarte activ dovedindu-se a fi 
„Ionescu Vasile”/,,Zimbran”). 

O altă concluzie ce se evidenţiază pentru perioada tratată este aceea că marea 
majoritate a informatorilor nu au fost recrutați pentru supravegherea istoricilor ca atare, 
ci pentru acoperirea altor probleme de care erau preocupate organele de represiune. Şi 
în această privinţă se observă faptul că recrutările au fost efectuate în strânsă legătură cu 
modificarea obiectivelor Securităţii in plan intern. In prima jumătate a anilor '50, 
agentura din Institut a fost creată exclusiv pentru obţinerea de informaţii referitoare la 
foştii lideri politici locali (istoricii recrutaţi fiind selecționați în virtutea activităţii lor 
politice trecute). După 1956, anumiţi informatori („Voicu”, „Sanda Petrescu”) au fost 
folosiți cu preponderență pe linie de contraspionaj, pentru supravegherea istoricilor 
suspectaţi în mod eronat ca fiind agenți ai serviciilor de spionaj străine (Francisc Pall, 
Silviu Dragomir, Virgil Vătăşianu, Stefan Ferenczi, loan Sabău ş.a.). Utilizarea 
informatorilor pentru a obține date referitoare la discursul ştiinţific al istoricilor devine 
o preocupare abia la sfârşitul anilor '50, ea accentuându-se apoi după modificarea 
poziţiei P.M.R. fata de problema națională. Agentura este dirijată tot mai mult pentru 
adunarea de date referitoare la eventuale acţiuni de „diversionism ideologic” sau de 
propagare a unor idei naționaliste de către cercetătorii maghiari. 

În legătură cu ultimul aspect, remarcăm şi insuccesul Securităţii în demersul său 
de creare de informatori în rândul istoricilor maghiari. O explicație posibilă ar fi spiritul 
de solidaritate specific minoritarilor, existând însă şi alte motivații, cel putin în cazurile 
Bodor si Benkö. 

Caracteristic însă tuturor tentativelor de recrutare eşuate este faptul că 
Securitatea nu a deținut probe concrete care să-i permită să-i şantajeze decisiv pe cei în 
cauză. Organele de represiune au apelat si la „sentimentele patriotice” ale acestor 
persoane, fără a se asigura în prealabil că cei în cauza erau dispuşi să colaboreze de bună 
voie. 

În ceea ce priveşte metodele de recrutare, ele aparent au fost destul de 
diversificate: şantaj, apelul la „sentimentele patriotice” şi atragerea treptată la colaborare 
pe baza contactărilor periodice. Ultima metodă s-a aplicat abia din anii ’60, fără succes 
însă de fiecare dată. Nici recursul la „sentimentele patriotice” ale candidaților nu a avut 
un succes cu mult mai mare, reusindu-se totuşi recrutarea unui informator foarte 
sârguincios (,,Voicw’). 

În realitate, în perioada 1948-1965 metoda de recrutare aplicată cu predilecție a 
fost santajul. In fapt, în momentul în care ofițerii selectau un candidat pentru recrutare 
căutau mai întâi să descopere ce elemente ar putea folosi pentru a-l constrânge să 
accepte colaborarea, iar numai dacă acestea nu existau apelau la alte metode. „Lucreţiu”, 
„lonescu Vasile” sau „Dan Gheorghe” reprezintă dovezi de necontestat că prin şantaj 
puteau fi recrutaţi informatori foarte valoroşi, ceea ce şi explică de ce această soluţie era 
cea mai des utilizată pentru recrutare. Cu toate că recrutarea prin şantaj a fost metoda 
cea mai viabilă, rata ei de succes nu a fost foarte ridicată, în principal pentru că, până în 
anii '60, a fost folosită de ofiţerii de Securitate în aproape toate cazurile, chiar si atunci 
când „probele” constrângătoare erau firave sau chiar inexistente. Lipsa unor elemente 
reale de presiune, neprofesionalismul ofiţerilor, dar si comportarea demnă a istoricilor 
în cauză în fata organelor de represiune (mai ales a lui Pall si Benkö), au dus la număr 
destul de mare de eşecuri. 

Este de reținut şi faptul că, indiferent de metodele prin care au fost recrutați, 
aproape toţi informatorii din Institutul de Istorie — singura excepție ar fi „Tudor” — au 
desfăşurat o activitate îndelungată în slujba Securităţii, prelungindu-se cu mult după 
anul 1965. Ei fost mentinuti în rețea întrucât au furnizat un număr enorm de note 
informative de valoare, folosite de Securitate în acțiunile informative deschise asupra 
unor angajaţi ai Institutului sau a unor persoane din mediul istoriografic şi intelectual 
din oraș. 

Din aceste motive, opinăm că mijloacele prin care organele de represiune au 
determinat o persoană să accepte recrutarea sunt prea puţin relevante pentru evaluarea 
colaborării acesteia cu Securitatea şi cu atât mai putin pentru justificarea acestei relații. 
Credem că analiza colaborării unei persoane cu Securitatea trebuie să vizeze exclusiv 
conţinutul informaţiilor furnizate Securităţii şi mai ales consecinţele acestora asupra 
unor terțe persoane. Cu toate că manifestăm toată înțelegerea fata de persoanele 
recrutate în detenţie, când însăşi viata le era periclitată, considerăm că presiunile la care 
au fost supuse nu pot justifica în nici un fel punerea fără scrupule în slujba Securității şi 
oferirea de informații ce au dus la aruncarea altor oameni în detenţie. Cazul lui „Dan 
Gheorghe” credem că este pe deplin relevant în acest sens. 

Un ultim aspect ce considerăm că este important de reliefat este acela că, în 
pofida aportului lor informativ semnificativ, în marea majoritate a cazurilor agenții 
amintiți nu au fost recompensati financiar. Exceptiile ar fi „Dan Gheorghe” şi „Sanda 
Petrescu”, dar ei oricum nu au fost angajaţi ai Institutului. Delatiunea, chiar si cea făcută 
cu sârg (sau poate tocmai de aceea), nu le aducea nici un beneficiu bănesc celor în 
cauză. De altfel, în cazul lui „Lucreţiu”, „Voicu” si „Ionescu Vasile” nici nu era nevoie 
să se pună problema stimulării lor financiare, întrucât au furnizat un număr foarte mare 
de note informative din proprie inițiativă. De asemenea, Securitatea nu s-a implicat 
deloc nici în sprijinirea lor în cariera profesională. Nici un ofițer de Securitate nu a 

intervenit la conducerile Institutului sau a Universităţii pentru a obține o reîncadrare sau 
o promovare a informatorilor săi. Acei istorici-agenti ce au revenit la poziţiile avute în 
1952 sau chiar au avansat substantial în carieră (ne referim la „Brânduşa”, care în anii 
"60 a devenit academician) au făcut-o prin forțele proprii sau cu sprijinul partidului si 
nicidecum cu susținerea Securităţii. Dacă avem în vedere eforturile enorme, finalizate cu 
succes, depuse de Constantin Daicoviciu pentru reintegrarea în activitatea științifică şi 
universitară a istoricilor din Cluj, credem că toți aceşti informatori ar fi fost categoric 
mult mai câştigaţi în plan profesional dacă în loc să devină delatori la Securitate ar fi 
intrat în grațiile „conului”. 

Drept şi Justiţie in România comunistă (III) 
Un conflict între două instituții represive - 
Securitatea şi Procuratura 


Law and Justice in Communist Romania (III) 


Our work continues with two articles about repressive justice in 
communism. 

The first article entitled “Repressive Institutions. From the Securitate to the 
Prosecutor’s Office” focuses on the official correspondence between the two 
repressive institutions in connection with Sabin Solomon, arrested for political 
offenses. He was a former communist illegalist and was arrested in 1950 as a result 
of his being accused of having acted as an informer of the “Siguranta”. The 
investigation proved that Solomon was innocent and he was released from the 
Penitentiary of the Court in Cluj, against the General Prosecutor’s orders and 
without his knowledge. The correspondence between Alexandru Voitinovici and 
Alexandru Draghici was grounds for an order sent by the Court in Cluj to DGSS 
Cluj on 4 October 1952, stating that Sabin Solomon had to be arrested again. 

The second article entitled “The Purge of Lawyers in the 1950s” displays the 
measures taken by the communist regime that led to a purge of lawyers. The 
phenomenon is illustrated in a Securitate report. After having identified all the 
“enemies of the regime” in the College of Lawyers in Bacau, the Securitate 
dismissed them, with the help of the local representatives of the Party and the heads 
of the College, invoking personnel restructuring. The Ministry of Justice invalidated 
the decision made by the College of Lawyers in Bacau and decided that the 11 
lawyers had to be hired again and subsequently “removed” from office in 
accordance with the legal provisions, in particular with the help of the Disciplinary 
Commission. 

Our document displays a picture of the mood that reigned among lawyers 
in the early 1950s and is relevant to understanding certain representative aspects: 
listening to Western radio stations as a source of information, anti-semitism among 
lawyers, the collaboration between disciplinary commissions and the Securitate. 


Etichete: Justitie, drept, represiune, Alexandru Voitinovici, 
Alexandru Drăghici, Ministerul Justiţiei, procedură 
penală, epurare, avocat, penitenciar, procuror, anchetă. 

Keywords: Law, Justice, repression, Alexandru Voitinovici, 

Alexandru Draghici, Ministry of Justice, criminal 
procedure, purge, lawyer, penitentiary, prosecutor, 
investigation. 

În general, atunci când se vorbeşte de represiune politică, este adusă în discuţie 
cu preponderență o singură instituţie - Securitatea. Rolul celorlalte instituţii responsabile 
pentru represiunea politica, Militia, Procuratura, instanțele judecătoreşti, este 
minimalizat sau trecut sub tăcere. 

Nu intentionam să negăm rolul jucat de Securitate în tragedia represivă care a 
însoţit procesul de transformare a statului român într-unul comunist, precum și în 
menţinerea regimului politic, dar ofițerul de securitate si, cu atât mai putin, informatorul 
nu aveau putere de decizie judiciară. Cu câteva excepţii, instituţia Securităţii nu a putut 
suprima de una singură drepturi fundamentale si nu a putut încarcera în mod legal. 
Securitatea nu confisca proprietăți, nu dădea sentințe de condamnare, aceste atribuţii 
revenind instanțelor judecătoreşti, nici măcar nu avea dreptul de a pune sub acuzare sau 
nu avea atribuţii de control al legalităţii si al condiţiilor din sistemul penitenciar, in care 
s-au produs atâtea abuzuri, asa cum avea procuratura. Distrugerea bazei economice a 
elitei „burghezo-moşiereşti”, eliminarea reprezentanților acesteia din viața socială, dacă 
nu chiar suprimarea lor, au fost rezultatul unor decizii administrative şi, mai ales, 
judiciare. 

Raportul final al Comisiei Prezidențiale pentru Analiza Dictaturii Comuniste din România 
minimalizează şi el rolul jucat de justiție în procesul de instaurare, funcționare si 
menţinere a comunismului în România! prin afirmaţii confuze precum următoarea: 
modificările aduse Codului Penal din 27 februarie 1948 „au constituit baza legislativă 
prin care puterea judecătorească, substituită intereselor de clasă ale noului regim 
democrat-popular, a pus la îndemâna Securităţii Poporului mijloace eficace de luptă 
împotriva opozanților politici”2. Fără a insista asupra faptului că Securitatea a fost 
înființată după mai bine de o jumătate de an si că puterea judecătorească nu mai exista 
nici măcar în teorie”, mijloacele Securităţii nu i-au fost puse acesteia la îndemână de 
către puterea judecătorească, ci de cea legislativă. 


1 Deşi au avut un rol esenţial în menţinerea comunismului în România, remarca istoricul Florin 
Abraham, instituţii sau structuri ale statului, precum justiția şi armata, nu au fost cuprinse în 
Raportul final. În această lucrare de vaste proporții, care a stat la baza condamnării formale a 
comunismului, responsabilitatea pentru instaurarea, funcționarea şi menţinerea comunismului în 
România a fost plasată în domeniul factorilor externi (U.R.S.S.) si al partidului unic, împreună cu 
instrumentele sale directe: Securitatea şi aparatul de propagandă (Florin Abraham, Procesul 
istoriografic al „Procesului comunismului”, în „Arhivele 'Totalitarismului”, nr. 1-2/2007, pp. 115-134). 
2 Coord. Vladimir Tismăneanu, Dorin Dobrincu, Cristian Vasile, Raportul! Final al Comisiei 
Prezidențiale pentru Analiza Dictaturii Comuniste din Romania, Bucuresti, Humanitas, 2007, p. 494. 

3 Potrivit teoriilor dreptului comunist, separatia puterilor in stat era considerată un „principiu 
caduc” care duce la „divizarea suveranităţii cu urmările ei nefaste” (G.V. Protopopescu, 
Drepturile si îndatoririle fundamentale ale cetățenilor, în „Justiţia Nouă, Revistă juridică democrată, 1 
ianuarie 1948”, Editura Cooperativei Justitia Nouă, Anul III, No. 3-4, martie 1948, f. 74). 
Filosofia dreptului comunist a transformat, dialectic, separatia puterilor in stat. Cele trei foste 
puteti, fiecare cu suma lor de instituţii, au fost subsumate puterii unice a statului muncitoresc si 
denumite forme de exercitare a puterii de stat. În fapt şi în drept (trecut şi în Constituţie), partidul 
conducea statul, iar cele trei forme de exercitare a puterii de stat se subordonau partidului. 

„Raportul final” reprezintă un adevărat „curent” istoriografic. Acesta acordă o 
importanță deosebită rolului jucat de Securitate in România comunistă şi trece sub 
tăcere activitatea represivă a celorlalte instituţii enumerate de noi mai sus. 

In favoarea argumentației noastre indicăm un moment în care un ofițer de 
securitate a refuzat să participe la acţiuni represive ilegale, executate de ofițerul de 
miliție si de procuror. In anul 1950 în judeţul Suceava, „secretarul judeţenei” ceruse 
organelor represive ca, indiferent pe ce motive şi chiar dacă nu exista material 
probatoriu, să îi ridice pe cei trei chiaburi din satul Călinești — Cuparencu si să le 
confişte averea deoarece era necesară gospodăriei agricole colective. În acest caz 
Securitatea nu a fost vârful de lance al operaţiunii abuzive. Lt. major Bacalu de la 
Securitate a refuzat să participe la asemenea acţiuni. În schimb, comandantul Miliției, It. 
major Meci, şi procurorul de serviciu au executat operațiunea şi i-au ridicat pe cei trei 
chiaburi‘. 

În opinia noastră, dacă ar fi să facem o ierarhie a vinovaţilor pentru represiunea 
politică, Justiția, ca sumă de instituții, s-ar găsi pe o treaptă mai înaltă decât Securitatea, 
deşi ambele nu erau decât simple unelte utile pentru cucerirea şi păstrarea puterii, în 
mâna partidului unic. Simtim nevoia să îngroşăm această tuşă ca un răspuns la 
inegalitatea de abordare în istoriografia actuală. Putem observa că despre instituția 
Securității s-au scris sute de articole şi destule monografii, chiar dacă acestea nu acoperă 
toată perioada existenței instituției sau toată problematica temei, în acest moment 
putând să reconstituim traseul profesional al fiecărui angajat mai semnificativ al acesteia. 
In prezent, avem analize serioase ale deciziilor care i-au schimbat structura, atribuțiile 
sau atitudinile, iar despre cumulul de instituţii care formează una dintre cele trei puteri 
fundamentale in orice tip de stat - puterea judecătorească - nu s-a scris aproape nimic. 
Astăzi, avem acces la monografii despre orașe si sate, despre diverse instituţii ale 
statului, dar despre justiţie, încă nu. Şi nu putem să nu fim de acord cu Jose Ortega y 
Gasset: „Realitatea istorică e adeseori ca acea cotofana din pampas care ţipă într-o parte 
şi în altă parte oua”>. 

Această inegalitate a abordării are mai multe cauze. O primă cauză ar fi 
dependenţa istoriei de sursele istoriografice. Dacă în privința fostei Securitati, arhivele 
au fost deschise cu generozitate ca rezultat al voinţei politice, după 1989, Ministerul 
Justiţiei nu şi-a îndeplinit obligația de a preda materialul documentar cu valoare istorică 
Arhivelor Naţionale ale României. În cadrul acestei instituţii pot fi studiate doar 
materiale de interes istoric anterioare perioadei regimului comunist. Fondul Ministerul 
Justitiei- Directia Judiciard poate fi consultat doar până în anul 1945, Fondul Ministerul 
Justitiei- Directia Personal doar până în anul 1899, Fondul Ministerul Justitiei- Penale (nota 
bene) doar până în anul 1866, în timp ce fondurile altor ministere pot fi studiate şi 
pentru perioade mai recente. Din punct de vedere al surselor de documentare, este mult 
mai ușor de studiat Uniunea Artiştilor Plastici, care are un fond 1950-1973 sau Uniunea 
Compozitorilor (1929-1960). 

O a doua cauză identificată de noi este evitarea programatica a oricărei evocări 
a trecutului in acest domeniu. Marea majoritate a celor care deţin funcţii de conducere 


+ A.N.LC., fond C.C. al P.C.R.-Cancelarie, dosar nr. 111/1950, ff. 1-6. 
5 Jose Ortega y Gasset, Spania nevertebrata. Schita de reflecții istorice, Bucuresti, Humanitas, 1997, p. 72. 

în instituţiile judiciare şi în învățământul juridic ori au lucrat şi înainte de 1989 în sistem, 
ori, şi este bine ştiut că justiţia este o castă, sunt descendenţii sau i-au avut profesori pe 
cei cate s-au identificat cu justiția comunista®. Tendința naturală a autorului unei 
sentințe greşite, abuzive sau obediente este de a face uitate greşelile trecutului, 
manifestând reticenta in fata oricărei tendințe de reevaluare a rolului său. Reticenta este 
preluată şi de urmaşii lor la catedră”. 

Acest fenomen este demonstrat si de numărul mic de memorii scrise de cei care 
au deţinut funcții în fostul sistem judiciar. În cazul în care au lăsat urmaşilor însemnări 
sau memorii, acestea nu contin amintiri despre implicarea lor în vreo decizie cu caracter 
represivs. 

Am enumerat doar câteva motive care stau la baza neclarității care planează 
asupra modului în care a fost organizată şi în care a funcționat justiţia în perioada 
comunistă. Drept urmare, asistăm astăzi, la fel ca şi în cazul altor instituţii represive, la 


Într-un articol publicat pe blogul său, jurnalistul Ovidiu Ohanesian face o trecere în revistă a 
ascendentilor capilor justiţiei din România. Informatiile pot fi culese din multe alte surse ale 
presei contemporane. Monica Macovei este fiica magistratului Vasile Gherghescu, consilier la 
Consiliul de Stat al Republicii Socialiste Romania, Laura Codruța Kovesi este fiica lui Ioan 
Lascu, fost procuror - şef al procuraturii Medias, membru al Comitetului municipal Medias, 
actualmente profesor universitar doctor în cadrul Facultăţii de Drept, Ştiinţe Sociale şi Politice a 
Universităţii Alma Mater din Sibiu. Oana Schmidt Hăineală este fiica procurorului şef al 
Procuraturii Judeţene Covasna, loan Hăineală, membru al Comitetului judeţean Covasna, 
(http:/ /ohanesian.wordpress.com/2014/01/06/cine-conduce-romania-urmasii-cizmarului-sunt- 
tot-la-putere/. Vezi si http:/ /www.hotnews.ro/stiri-arhiva-1237063-tatal-monicai-macovei-este- 
acuzat-facut-politie-politica.htm,  http://nicolaestoica.coruptialocalaalba.org/lista-cu-lanturile- 
de-rudenie-a-judecatorilor-si-procurorilor-din-judetul-alba/, 
http://www.monitoruldemedias.ro/2012/10/magistratul-mediesean-ioan-lascu-e.html, 
http://www.luju.ro/dezvaluiri/anchete/tatal-vicepresedintei-csm-oana-haineala-fost-sef-al- 
procuraturii-bucuresti-o-lauda-pe-procuroatea-comunista-monica-macovei-pentru-ca-aresta- 
legal-si-ferm-in-1989-procuroarea-monica-macovei-a-fost-scolita-in-1992-1993-la-universitatea- 
centrala-europeana-nu, http://www.cotidianul.ro/justitia-si-integritatea-pe-mana-odraslelor- 
optesiunii-ceausiste-229522/, accesate la 7. 01 2014.). Şi nu vorbim aici decât de vârful aisberg- 
ului. 

7 După opinia lui Florian Banu, juriştii care au fost implicaţi direct în reinterpretarea dreptului si 
în adaptarea lui la canoanele ideologice ale vremii nu vor dori o relevare a rolului pe care l-au 
jucat nu cu mult timp în urmă, transmițând acest dezinteres pentru trecut si discipolilor si 
adepților lor, mai ales dacă deţin posturi universitare. Florian Banu, Instrumentalizarea justiției de 
către regimul comunist. (1945-1958), în „Caietele CNSAS”, Anul II, nr. 2(4)/2009. Bucuresti, 2010, 
p. 123. 

8 In acest sens, memoriile lui Avram Bunaciu contin doar însemnări critice despre evenimente şi 
personalităţi politice, nimic despre procesele politice în care a fost implicat mai mult sau mai 
putin ca acuzator public sau ministru al Justiţiei (Avram Bunacin: Biografie. Reflectii. 
Corespondenţii/ Cuv. înainte: acad. Florin Constantiniu; postf.: prof. univ. dr. Gheorghe Buzatu; 
îngrijitor ed., studiu introd., note şi indice: Liviu Taranu, Bucureşti, Ed. Enciclopedică, 2011), iar 
memoriile lui George Pavel Vuza sunt la fel de selective (George Pavel Vuza, Însemnările unui 
Procuror sau Procuratura văzută din interior, Cuvânt înainte de Dan Tudor Vuza, postfață de Dinu C. 
Giurescu, Bucureşti, Editura Vremea, 2008). 

interpretări contradictorii. Multi dintre foştii condamnați politici au cazier”. Avem „eroi 
cu acte in regulă” si de o parte si de cealaltă a baricadei; şi printre cei care au luptat 
împotriva comunismului şi printre cei care l-au apărat!0, avem eroi si printre cei care l- 
au apărat şi apoi s-au dezis de ideologia comunistă. Multe legi sunt încă în vigoare, iar în 
cazul în care s-au schimbat, acte administrative sau sentinţe judecătoreşti produse de 
regimul comunist produc efecte şi acum!!. Aceste acte nu pot fi desființate i corpore, 
deoarece se invocă tocmai continuitatea statală si juridică a României de dinainte şi de 
după anul 1989. 

În continuarea celor de mai sus, ne propunem să arătăm alte aspecte inedite ale 
sistemului judiciar comunist. În acest sens, dorim să prezentăm un studiu de caz. 
Primele trei din cele patru documente redate mai Jos, reprezintă corespondenţa oficială 
din anul 1951 purtată între două instituţii represive, Securitatea și Procuratura, în 
legătură cu un arestat bănuit de infracțiuni politice, pe nume Sabin Solomon. 

Deşi, în acte, se afla la dispoziția Parchetului Curţii Cluj, respectivul fusese 
eliberat din Penitenciarul Tribunalului Cluj, de către organele locale ale D.G.S.S.. 
Eliberarea se înfăptuise împotriva ordinelor exprese ale Procurorului general, fără ştirea 
acestuia sau a instituţiei pe care o conducea, care a aflat doar in luna septembrie. Mai 
mult, Procurorului-şef din Cluj i se comunicase că eliberarea fusese dispusă de însuşi 
Procurorul general. Informat despre această încălcare a procedurii, şeful D.G.S.S. a 
justificat eliberarea afirmând că cele puse în sarcina lui Solomon Sabin s-au dovedit 
nereale şi a recunoscut că la punerea retinutului în libertate nu s-a ținut seamă că acesta 
era la dispoziția Parchetului şi, deci, trebuia eliberat numai prin dispoziţia Parchetului 
Curţii Cluj. Drept urmare, i-a comunicat Procurorului General că s-au luat măsuri 
împotriva angajaților care au comis abaterile respective. 

În acest caz, Securitatea încălcase grav procedura penală. Nu era prima oară, la 
începutul anilor '50, când în astfel de cazuri, vinovăția şi acuzarea erau stabilite de 
Securitate şi nu de Parchet. 

După înființarea Securităţii, Parchetul a fost pus într-o poziţie inferioară. Nu se 
bucura de încrederea pe care partidul o acorda noii instituţii represive, astfel că i-au fost 
restrânse atribuţiile. Pe lângă aceasta, ca rezultat al epurărilor succesive se confrunta şi 
cu o lipsă acută de personal. La începutul anului 1951, Parchetul avea 60 de unități pe 
lângă tribunalele existente şi 14 pe lângă Curți, fiecare unitate fiind formată din 2-3 
procurori, cu excepţia câtorva parchete încadrate complet!?. Numărul lor se dovedise 
insuficient cu atât mai mult cu cât erau prinşi într-o muncă birocratică de rezolvare a 
zecilor de mii de acte şi documente intrate, precum si de participarea la şedinţe 5. 


° Cazierul judiciar din anul 2005 al luptatorului din rezistența armată anticomunistă Ion Gavrilă 
Ogoranu conţinea încă cele două condamnări în contumacie, dintre care una la moarte pentru 
uneltire contra ordinii sociale. 

10 Liviu Taranu defineşte această stare de fapt a opiniei publice actuale prin sintagma „eroi 
contra eroi” în Evolutia Trupelor de Securitate în cadrul structurilor M.A.I. (1949-1989), în „Arhivele 
Securităţii”, Bucureşti, Editura Nemira, 2004, p. 296-310. 

11 Paul Goma nu este nici acum cetățean român, desi i s-a retras cetăţenia în baza unui act 
normativ al regimului comunist (Legea nr. 24/1971 privind cetățenia română). 

12 A.N.I.C., fond Consiliul de Stat- Decrete, dosar nr. 43/1951, f. 5. 

13 Ibidem, f. ©. 

Confruntati cu abuzuri ale organelor judiciare şi de anchetă care nu se justificau 
nici din punct de vedere „juridic” şi nici „politic”!4, diriguitorii justiţiei încercaseră de 
mai multe ori să elaboreze un cadru legislativ care să prevină abuzurile. In anul 195015 
s-au adus modificări de proveniență sovietică, în sensul că s-au acordat garanții 
procesuale părții vătămate şi inculpatilor minori şi s-au lărgit atribuţiile instanţelor atât 
în ceea ce priveşte posibilitatea arestării preventive a inculpatilor, cat şi a executării 
hotărârilor penale. 

Parchetul era considerat necorespunzător, ,,ducandu-si activitatea departe de 
mase, static si birocratic”, astfel încât era necesară înființarea unei procuraturi de tip 
socialist, care să îi confere „posibilitatea și obligaţia de a exercita supravegherea 
respectării legalității socialiste”!6. După model sovietic, fiind învestită cu forță şi 
independenta!’, procuratura trebuia să devină vârful de lance al represiunii politice, 
trebuind nu doar să preia în totalitate sarcinile acuzării, inclusiv în procesele politice, ci 
si să verifice dacă celelalte instituţii, inclusiv cele represive, isi fac datoria în acest sens. 

Prin urmare, în 19 iunie 1952, în aceeaşi zi cu legile pentru organizare 
judecătorească şi pentru organizarea Ministerului Justiţiei au fost adoptate Legea nr. 6 
din pentru înființarea si organizarea Procuraturii Republicii Populare Române şi Legea nr. 7 din 
pentru înfiintarea si organizarea instantelor şi procuraturilor militare!5. 

În comparaţie cu Parchetul, Procuratura avea atributiuni lărgite. Supraveghea 
legalitatea actelor normative inferioare!” având dreptul sa le atace cu recurs în 
supraveghere, veghea ca orice infracțiune să fie, la timp şi în mod complet, stabilită şi 
just sanctionata, veghea la aplicarea uniformă si justă a legilor de către tribunalele de pe 
întregul teritoriu al Republicii Populare Române, supraveghindu-le activitatea judiciară. 
Foarte important, în contextul represiv al epocii, Procuratura avea prerogativa de a 
veghea la respectarea libertăţii individuale a cetăţenilor, de a supraveghea si controla 


14 Cuvinte folosite de Gheorghe Gheorghiu-Dej care, în şedinţa Biroului Politic al P.M.R. 28 
februarie 1955, remarca: „metodele folosite de organele de anchetă nu sunt juste (...). Organele 
noastre de stat au moștenit de la burghezi tendința de a înscena procese? Burghezia puţine 
procese fabrica? De ce să permitem noi înscenări şi asemenea arestări şi trimitem în judecată fără 
nici un temei? Nici politic nu se justifică şi nu are nici un temei juridic”. În aceiaşi şedinţă 
Gheorghiu-Dej îşi manifesta îngrijorarea că Securitatea şi Procuratura, in loc să colaboreze, „işi 
fac şicane reciproc... dovadă de călcarea gravă a legalităţii, ce aduce daune grave prestigiului țării, 
prestigiului regimului, un regim polițist, regim de abuzuri” (A.N.LC. fond C.C. al P.C.R., 
Cancelarie, dosar nr. 40/1955, f. 8). 

15 Decretul nr. 198 publ. în B.O. nr,. 67 din 5 august 1950 şi Decretul nr. 215 publ. in B.O. nr. 
75 din 6 septembrie 1950. 

16 A.N.I.C., fond Consiliul de Stat- Decrete, dosar nr. 43/1951, f. 4. 

17 Scopul reformării sistemului judecătoresc prin noile atribuţii ale procuraturii este bine explicat 
de George Pavel Vuza, op.cit. 

18 B. O. nr. 8 din 4 martie 1953. 

19 Supraveghea ca ordinele, instrucţiunile, hotărârile, dispoziţiile si celelalte acte cu caracter 
normativ ale organelor locale ale puterii de stat, ale ministerelor şi celorlalte organe centrale ale 
administraţiei de stat, ale instituţiilor, organizațiilor şi întreprinderilor economice de stat, precum 
si ale organizatiunilor şi întreprinderilor cooperatiste, cât şi ale celorlalte organizatiuni obşteşti, sa 
fie conforme cu legile Republicii Populare Române şi hotărârile Consiliului de Miniştri precum si 
cu celelalte acte normative. 

temeinicia si legalitatea reţinerii sau a detinerii preventive a acestora şi de a lua măsuri 
pentru eliberarea celor reținuți sau deținuți ilegal, de a supraveghea activitatea organelor 
de punere în executare a sentintelor judecătoreşti, cât şi activitatea instituţiilor unde se 
executau pedepsele si măsurile medicale şi pedagogice, în ceea ce priveşte legalitatea si 
condiţiile de executare a acestora. 

Potrivit Codului de Procedură Penală, procurorul era cel care supraveghea măsurile 
de preventie, iar abuzurile în privinţa retinutilor fără forme legale puteau fi oprite doar 
de procuratura. Deşi, dat fiind contextul epocii, aceasta a acționat destul de timid pentru 
a reglementa reţinerile Securităţii şi Miliției, totuşi a înaintat rapoarte conducerii 
partidului în care atentiona asupra gravelor încălcări ale procedurii penale în privinţa 
arestarilor. 

În urma verificărilor din a doua parte a anului 1952, s-a constatat că 
„penitenciarele erau pline de deţinuţi (arestaţi) de 2-3 ani fără vreo formă legală şi fără 
nici un act de cercetare”, Din discuţiile Biroului Politic reiese faptul că totul decurgea 
fără înştiințarea procuraturii iar în cazul în care procurorul emitea mandat de arestare, 
acesta se emitea fără a se întreba pentru ce urmează să fie arestat respectivul. „Sunt 
cetăţeni deținuți pe linie administrativă timp de o lună fără nici un temei, în arestul 
Miliției oraşului Galati, ca după aceea să îi găsească nevinovaţi şi să le dea drumul’?!. 

Anul 1952 este un an de cotitură prin măsurile legislative menite să 
reglementeze, chiar dacă mai mult demonstrativ, situației arestărilor preventive în sensul 
că procurorul era, cel putin, înștiințat de arestare. Potrivit modificărilor C.P.P. aduse 
prin Decretul nr. 132/195222, mandatul de arestare emis de instructorul penal urma a fi 
prezentat procurorului în cel mult 24 de ore de la arestarea învinuitului iar durata 
detinerii preventive, în cursul instrucției, nu putea depăşi două luni. Aceasta se putea 
prelungi de către „procurorul unităţii de procuratură ierarhic superioară pentru încă o 
lună, orice altă prelungire putând fi acordată numai de către Procurorul General al 
R.P.R”5. 

Sesizat în nenumărate rânduri că organele Securităţii si ale Miliției nu respectă 
legea în privința arestărilor, Comitetul Central al Partidului Muncitoresc Român a emis 
Hotărârea din 20 octombrie 1952 privitoare la arestările făcute de către organele Securității 
Statului, Miliției si Procuraturii. Se decidea că organele Ministerului Securităţii Statului sunt 
obligate, chiar dacă aveau aprobarea directorului de regiune sau a loctiitorului său, să 
ceară aprobarea procurorului pentru orice arestare. Pentru „probleme de Securitate a 
Statului” aprobarea se dădea de procurorul cu probleme speciale (procurorul de la 
Tribunalul teritorial). Erau prevăzute şi cazurile speciale când arestările se făceau cu 


% Raportul din 14 mai 1968 al fostului Ministru de Justiţie între iunie 1952-mai 1954, Anton 
Tatu Jianu, A.N.LC. fond C.C. al P.C.R., Cancelarie, dosar nr. 68/1968, f. 135. 

21 A.N.C., fond C.C. al P.C.R. Secţia Administrativ- Politică, dosar nr. 49/1953, f. 43. 

22 Decretul 132/1952 (adoptat de către Prezidiul M.A.N. la 19 iunie 1952) în urma unei Hotărâri 
a Consiliului de Miniştri a R.P.R. din 18 iunie 1952 pentru modificarea codurilor de procedură civilă, 
Procedură penală si procedură fiscală, în legătură cu restructurarea organizării judecătoreşti. 

23 A.N.I.C, fond Decrete Consiliului de Stat al R.S.R. dosar nr. 3/1952, ff. 244 — 245. 

aprobarea Ministerului Securităţii Statului sau a adjunctilor săi, urmând ca aprobarea 
procurorului să se obțină ulterior”. 

Cum, în general, anchetatorii considerau emiterea mandatului drept obligaţie a 
procurorilor şi nu se sinchiseau să le mai comunice motivul arestării, în cursul anului 
1953, s-a hotărât din nou pe linie de partid că doar procurorul are dreptul de a emite 
ordonanţă de arestare, perchezitie şi deținere sub pază a infractorului iar ordonanța să 
se emită în baza unui raport”. În cazul în care cercetările preliminare durau mai mult de 
75 de zile, cercetatul putea fi reținut mai departe tot cu aprobarea procurorului și tot pe 
baza unui raport. Toate aceste măsuri nu au avut decât o valoare formală din moment 
ce, ulterior, Gheorghe Pintilie cerea „telefonic” Procurorului General nu mai puţin de 
20.000 de mandate de arestare în alb sub motivaţia că Securitatea „are de întreprins o 
acțiune” 26, 

Corespondenta dintre procuratură şi Securitate anexată de noi demonstrează 
vocaţia represivă a organelor judiciare alături de cele politienesti. În cazul de faţă, 
vocaţia represivă a procurorului, care s-a opus eliberării unui arestat, s-a dovedit 
superioară celei a securistului care dorea eliberarea sa. 

Nu putem să nu arătăm aici și reversul medaliei, situaţiile, mult mai frecvente, 
în care Securitatea refuza sau întârzia eliberarea decisă de procuratura?’. 

Cine era Sabin Solomon? Membru al Partidului Socialist Democrat încă din anii 
"20, fiind trimis acolo de către PCR „pentru a introduce linia partidului”3%, a dus în 
ilegalitate o prodigioasă activitate comunistă. Ulterior a fost însărcinat în secret de PCR, 
care fusese scos în afara legii, pentru a lucra în Blocul Partidelor Democratice, misiunea 
sa fiind aceea de a tine în permanenţă legătura cu comuniștii. În timpul ocupaţiei 
Ardealului a colectat banii pentru „Ajutorul Roşu”. Pentru acestea, fusese arestat în 
repetate rânduri de Siguranţă. 

Cu toate acestea, la 5 aprilie 1950, a fost reținut de către DGSS Regiunea Cluj, 
fiind cercetat pentru învinuirea de a fi fost informator al Sigurantei. Fusese denunţat de 
doi „tovarăși”, Banciu Anton si Turdeşan Nicolae, pentru că i-ar fi denunțat, la rândul 
său, Sigurantei în timpul activităţii lor ilegale. În timpul anchetei a fost torturat. A 
rezistat anchetatorului Sigi Beiner care a fost schimbat în iunie 1950 cu Slt. Elemer 
Barany. Acesta a folosit metodele „ortodoxe” de anchetă, l-a bătut la tălpi, l-a bătut în 
cap cu pumnii si cu patul unei arme, l-a tras de păr? până când l-a determinat să 
recunoască că a fost informatorul Sigurantei si să recunoască „faptele de trădător al 


24 A.N.LC., fond Consiliul de Stat- Decrete, dosar nr. 30/1952, ff. 1-4. 

25 A.M.R., fond Microfilme, R. AS1-407, C. 782. 

26 A.N.LC. fond C.C. al P.C.R., Cancelarie, dosar nr. 68/1968, f. 137. 

27 De exemplu, aşa cum reiese din Raportul din 4 mai 1956 al Procuraturii generale, de multe ori 
organele M.A.I. refuzau să elibereze o serie de persoane arestate ale căror cauze erau clasate de 
procuratura. „Punerea în libertate nu se făcea decât după ce organul central M.A.I. aprecia 
temeinicia soluţiei date de procuror în cauzele clasate”. Situaţia a încetat numai după ce s-a 
dispus punerea sub anchetă a celor care nu executau îndată măsura luată de procuror 
(A.C.N.S.A.S., Fond Documentar, dosar nr. 55, vol. 51, ff. 200-202). 

2 ACNSAS, fond Penal, dosar nr. F.P. 555785, f. 1. 

2 Idem, fond Penal-Bucureşti, dosar nr. F.P. 57856, f. 8. 

clasei muncitoare”. Prin urmare, la 24 februarie 1951, s-a aprobat trimiterea 
susnumitului la Parchetul Curţii Criminale Cluj pentru a fi „trimis în Justiţie”. 

La Parchetul Curţii Cluj i s-a luat un nou interogatoriu unde a retractat toate 
declarațiile. Mai mult decât atât, comisarul Constantin Botez, pe care cei doi acuzatori îl 
identificaseră că îl avusese ca informator pe Sabin Solomon, declarase în anchetă înainte 
de a deceda că nu îl cunoscuse si că, deci, nu putuse să îl aibă drept informator%. 

Cum, în afară de cele două denunturi, procurorul nu avea nici o probă care să îi 
susțină acuzarea, fiind vorba şi de un caz mai sensibil, acuzatul nefiind un duşman al 
clasei muncitoare sau vreun exploatator, ci chiar un fost ilegalist, parchetul a cerut 
Securităţii un ofițer care să refacă ancheta. Ca urmare, la 16 mai 1951 un anchetator al 
Securității s-a deplasat pentru reanchetarea cazului şi pentru stabilirea modului cum s-au 
efectuat cercetările. 

Anchetatorul delegat a stabilit că cei doi delatori fuseseră arestați din alte 
motive decât cele afirmate de ei. Arestarea lui Anton Banciu avusese loc în urma unui 
chef unde acesta, în stare de ebrietate, a insultat monarhia, iar arestarea lui Nicolae 
Turdeşan fusese cauzată de unele certuri avute cu primatul oraşului Alba Iulia, care avea 
un frate comisar la Siguranţă, și nu din cauză că i-ar fi denunţat Sabin Solomon. S-a mai 
constatat că asupra lui Sabin Solomon s-au întrebuințat metode nepermise de anchetă, 
că a fost „bătut si băgat la carceră” în urma cărora i-au fost dictate declaraţiile de către 
anchetator. Drept urmare, Sabin Solomon a fost ridicat din Penitenciarul Cluj, fără 
avizul Parchetului la dispoziţia căruia se afla, pentru a fi dus la Direcţia Generală pentru 
definitivarea cercetărilor. 

Aici este momentul în care s-a produs neintelegerea dintre cele două instituții 
represive. După ce a stabilit că Sabin Solomon nu a fost informatorul Sigurantei şi nu 
denuntase pe nimeni, la 20 septembrie 1951, Securitatea l-a pus în libertate*!. Mai mult, 
a dispus încadrarea sa în câmpul muncii. 

În urma schimbului de adrese dintre Alexandru Voitinovici si Alexandru 
Drăghici, pe 4 octombrie 1952, DGSS Regiunea Cluj primeşte de la Parchetul Curţii 
Cluj ordinul să îl rearesteze pe Sabin Solomon deoarece Procurorul General al RPR a 
incunostiintat că îşi menţine întru totul dispozitiunile date cu privire la trimiterea în 
judecată în stare de arest a „individului Sabin Solomon”%2. 

Dosarele consultate de noi nu conţin date despre o altă reţinere a lui Sabin 
Solomon. Cert este că, în anul 1953, el se afla în libertate şi era urmărit de Securitate. 
Dosarul era deschis pentru că era bănuit că ar fi fost informator al Siguranţei?. În anul 
1960 a fost recrutat agent in problema PSDI* cu ai cărei foști membri mai tinea 
legătura. Deşi se dovedise că era nevinovat, a purtat toată viata stigmatul de informator 
al Sigurantei. În anul 1967 era încă urmărit pe motivul că „înainte de 23 august 1944 a 
funcționat ca agent al Sigurantei in problema comunistă” 35. 


30 Ibidem, £. 7. 

31 Thidem, ff. 1-3. 

32 Thidem, f. 4. 

33 ACNSAS, fond Informativ, dosar nr. 555785, f. 24. 
34 ACNSAS, fond Reţea, dosar nr. 178128, f. 1, 14. 

35 ACNSAS, fond Informativ, dosar nr. 555784, passim. 

Atenţionăm cititorii să nu îl confunde pe personajul nostru cu Solomon Sabin, 
tot din Alba Iulia, student la momentul arestării, care a decedat în beciurile Securității 
din Alba Iulia în urma bătăilor primite la anchetă. 

Cel de-al patrulea document redat de noi este relevant pentru evidenţierea unei 
alte forme de colaborare dintre Procuratură şi Securitate, constând în renunțarea la 
serviciile informatorilor pentru ca aceștia să poată fi trimişi în fata justiţiei. In acea 
perioadă, practic, fără permisiunea Securităţii nu se putea proceda la arestarea unui 
informator şi la trimiterea sa în justiţie. Documentul este un argument pentru cea de-a 
patra categorie dintre cele enumerate de noi în studiul despre Art. 193! al Codului 
Penal, publicat în „Caietele CNSAS” nr. 1-2 (7-8)/2011, este vorba de nearestafii care au 
fost deferiti justiției si au primit pedepse penale. În cazul de fata, este vorba de un fost ofițer 
despre care existau probe că fusese legionar, organ de poliţie si agent al S.S.I care a fost 
folosit de Securitate pentru a aduna informaţii despre alti ofițeri care intrau sub 
incidența Art. 193! din Codul Penal. Deşi a sperat că, în urma colaborării cu Securitatea 
va scăpa de proces, informatorul a fost „trimis în justiție” nu înainte ca, potrivit 
procedurii, să isi piardă „calitatea” de informator. 


Anexa 1 


Confidential personal 
R.P.R. 
Parchetul Curții Cluj 
Nr. dos. 53/1951 
27 Septembrie 1951 


'Tovarășe Procuror General, 


În ziua de 26 septembrie 1951, tov. It. maj. Stănescu din D.G.S.S. regiunea Cluj, 
mi-a comunicat că a primit ordin de la D.G.S.S. ca să-mi transmită din partea 
Dumneavoastră că ati dispus ca dosarul nr. 53/1951 privitor pe învinuitul Solomon 
Sabin să fie clasat. 

Cum ordinul verbal şi în scris al Dvs. are un sens contrar, vă aduc acest lucru la 
cunoştinţa Dvs. pentru ca să binevoiti a dispune, dacă este cazul să urmăm vreo altă 
cale decât cea indicată de D-voastră. 

Totodată vă mai raportez că învinuitul Solomon Sabin a fost ridicat din 
Penitenciarul Tribunalului Cluj de organele locale ale D.G.S.S. încă din luna iunie 1951 
si pus în libertate, lucruri despre care am aflat ieri după ce m-am interesat la 
Administraţia Penitenciarului. 


Procuror şef 
ss. Emil Orbonas 


35 Asociaţia Foştilor Deținuți Politici din România — Filiala Alba, Noi nu am avut tinerete. Cronica 
rezistenței anticomuniste, 1948-1989, Ediţia a Il-a, Alba Iulia, Editura Altip, 2005, pp. 182, 326. 

P conformitate 
Grefier Sef 
Parchetul General al R.P.R. (indescifr.) 


Tovarasului procuror general al Republicii Populare Române 
București 


A.C.N.S.A.S., fond Documentar, dosar nr. 10761, vol. 4, f. 289. 


Anexa 2 


Confidential personal 

Procurorul General 
al 
Republicii Populare Romane 
Ne. 4082 
1951 octombrie 1 

Către 

Direcţia Generală a Securităţii Statului 
'Tov. General Maior Nicolschi 


Vă trimit alăturat raportul nr. dos 53/1951, al Procurorului Sef al Curţii Cluj 
prin care ne raportează că un ofițer din Direcţia Regională a Securității Statului Cluj, a 
transmis din partea subsemnatului un ordin contrar ordinului scris şi verbal pe care eu îl 
dădusem procurorului şef. 

Vă informez că cu nr. 3754 din 12 septembrie a.c. cu privire la aceiași cauză eu 
transmisesem Procurorului Sef următoarele: 

„Nr. 62/1951, Referat 281/1951, Dos. 53/1951: 

Inculpatul Sabin Solomon urmează a fi trimis în judecată, după ce în prealabil 
veţi completa instructia si veți întocmi actul de trimitere în judecată, conform 
instrucțiunilor verbale ce v-am dat”. 

Cele cuprinse în ordinul meu nr. 3754/1951, erau comunicate în acord cu tov. 
Ministru al Justiţiei. 

În consecință am comunicat Parchetului Curţii Cluj că ordinul meu nr. 
3754/1951 se menţine şi în consecință să ia măsuri de arestare a bănuitului Sabin 
Solomon. 


Procuror General al R.P.R. 
Al. Voitinovici (Olograf) 


(Adnotare) Urgent 


Relatiuni în cazul Solomon 
De ce a fost pus în libertate de organele noastre? 

INico/schi. 


A.C.N.S.A.S., fond Documentar, dosar nr. 10762, vol. 1, f. 269. 


Anexa 3 
Nr. 348 
5 Octombrie 1951 
Catre: 
Tov. Voitinovici Al. 
Procuror General al R.P.R. 


La adresa Dvs. nr. 4082 din 1 octombrie a.c. in legătură cu eliberarea 
detinutului Solomon Sabin de un ofițer de Securitate, vă trimitem alăturat referatul 
încheiat în cauză Solomon Sabin precum şi nota explicativă în legătură cu cele 
semnalate de tov. procuror şef Orbonas. 

Din cele menționate mai sus, reiese că Solomon Sabin a fost pus în libertate, 
fiindcă cele puse în sarcina sa s-au dovedit nereale. 

La punerea sa in libertate nu s-a ținut seamă că era la dispoziţia Parchetului şi 
deci trebuia eliberat numai prin dispoziţia Parchetului Curţii Cluj. 

De noi s-au luat măsuri fata de organele care au comis abaterile ce reies din 
lucrările alăturate. 

În ceea ce priveşte dosarul lui Solomon Sabin, propunem clasarea lui, deoarece 
acuzarea este neadevărată. 


General maior de securitate, 
Nicolschi Al. 


A.C.N.S.A.S., fond Documentar, dosar nr. 10761, vol. 4, f. 290. 


Anexa 4 


Ministerul Afacerilor Interne 
Regiunea Cluj 19 iulie 1955 
Serviciul II 


Raport 
Pentru abandonarea informatorului calificat Abrudean Ion. 


La data de 16 iunie 1955 a fost recrutat informatorul calificat ,,Abrudean Ion” 
pe lângă unele elemente foşti în Serviciul S.S.I. din Cluj, folosindu-ne de materialele 
compromițătoare pe care le-am posedat asupra sa, în ce priveşte activitatea legionară pe 
care a desfăşurat-o la Teiuş, activitatea ca organ de poliţie si agent al S.S.I. 

La recrutare a recunoscut parte din faptele comise confirmând materialele pe 
care le-am avut şi cerând reabilitarea s-a trecut la recrutarea lui. 

Înainte de recrutare s-a cerut investigaţii cu nr. 262/8402 din 10. II. a.c. si de la 
Regiunea Hunedoara-Deva care ne trimite un raport de investigaţii despre numitul fără 
a ne trimite materiale în plus fata de materialele administrate de noi, comunicând că la 
Secţia „C” a regiunii Deva nu figurează. 

În urma probelor adunate de regiunea Deva ulterior, la data de 11 iulie 1955 s-a 
emis de către Procuratura Teritorială Militară Deva mandat de arestare asupra 
susnumitului pentru activitatea intensă împotriva clasei muncitoare şi mişcării 
revoluţionare. 

Cu actul nr. 81/50.050 din 16 iulie 1955 M.A.I. regiunea Deva solicită să luăm 
măsuri de abandonarea informatorului pentru fi trimis in fata Justiţiei pentru faptele 
sale. 

Întrucât regiunea Deva susţine că a reuşit ulterior să administreze probe de 
vinovăţie mai multe asupra acestuia pe baza cărora urmează a fi tras la răspundere. 

Propun abandonarea informatorului ,,Abrudean Ion” şi scoaterea lui din 
rețeaua informativă după care să se comunice la regiunea Deva ca urmare a adresei nr. 
81/50.050 către M.A.I. reg. Cluj, că informatorul a fost abandonat şi că se poate trece la 
reținerea lui cu îndeplinirea formelor legale. 


Căpitan. 
Vieru Constantin 


De acord, 
Şeful Serviciului II, Căpitan 
Stănescu Aurel 


ACNSAS, fond Retea, dosar nr. 175377, vol. 1, Ji. 21-22. 


Anii '50- epurările avocaţilor 

După preluarea puterii politice de către partidul comunist, principala sarcină a 
justiției „populare” a fost aceea de a sprijini comunizarea României. Represiunea 
politică cu mijloace judiciare şi aplicarea dreptului de tip nou necesitau înlocuirea 
juristilor care profesaseră în regimurile politice anterioare cu jurişti a căror origine 
socială sănătoasă garanta formarea unui corp profesional fidel regimului comunist. 
Alături de celelalte profesii participante la actul de justiţie, profesia de avocat a cunoscut 
modificări majore. Deşi, în esenţa sa, meseria avocatului a rămas aceea de apărător al 
intereselor clientului său, în noul sistem politic i s-au rezervat momente în care trebuia 
să abjure de la misiunea sa. În cadrul proceselor politice, chiar si atunci când acestea 
erau mascate sub legile dreptului comun, rolul avocatului trebuia să fie doar unul 
formal, care să simuleze apărarea. 

Având în vedere că puteau încurca desfăşurarea „normală” a unui proces, pe 
parcursul preluării puterii partidul comunist a luat măsuri pentru eliminarea vechilor 

avocaţi, obişnuiţi să isi apere cu adevărat clienții. Încă de la începutul anului 1946 s-au 
înființat în România comisii de epurare care, în urma unor „procese”, îi concediau din 
barouri pe cei care colaboraseră cu „hitlerismul”, cu „legionarii”, cu „cei vinovați de 
dezastrul țării”. De multe ori înființate ad-hoc, aceste comisii au epurat avocaţi 
recunoscuţi ai vremii, unul dintre primii epurati fiind Istrate Micescu“, în februarie 
1946. 

Cea mai importantă măsură prin care s-a dorit epurarea masivă a avocaților a 
fost, însă, adoptarea Legii nr. 3 din 17 ianuarie 1948 care a desființat Barourile si a 
înfiinţat Colegiile de Avocaţi din România. În aceste colegii au fost primiţi doar aceia 
care au primit aprobare din partea unor comisii dominate de comunişti care judecau 
cererile fără citarea părților. Legea prevedea că nu vor fi înscrişi în colegii decât avocaţii 
şi apărătorii care au exercitat in mod efectiv profesiunea de avocat sau de apărător, au 
avut această profesiune ca principală sursă de existenţă, care au exercitat-o în mod 
demn şi care n-au manifestat atitudini anti-democratice în viata lor publică sau 
profesională. Intenţia declarată a fost ca, în corpul profesional al avocaților să fie 
păstraţi doar avocaţii mediocri si docili si care nu puneau probleme din punct de vedere 
politic. 

Cu toate acestea, procentul reprimirii în noile organisme a fost in general de 
peste 70%. De exemplu, prin desființarea Baroului Argeş, au fost excluşi din corp 48 de 
avocaţi şi admişi în Colegiu 36%. Epurarea produsă prin această lege pe criterii 
preponderent politice nu a slăbit însă presiunea pusă pe noii membri ai colegiului, teama 
de a-şi pierde dreptul de a profesa fiind parte a complexului terorii impus de noul regim 
politic. 

Prin Decretul nr. 39 din 14 februarie 1950 s-a dat o nouă reglementare 
profesiunii de avocat, Colegiile de avocaţi trecând sub îndrumarea şi controlul 
Ministerului Justiţiei, devenind astfel, aşa cum au şi fost denumite, „organe auxiliare ale 
justiţiei”. 

Subordonarea totală şi nemijlocită a corpului avocaţilor a avut loc prin Decretul 
nr. 61 din 1951, care prevedea trecerea sub îndrumarea si controlul Ministerului Justiţiei 
a caselor de asigurări şi pensii ale avocaților. 

Suspiciunea cu care, totuşi, statul comunist a privit pe tot parcursul anilor ’50 
colegiile de avocaţi care erau considerate „focare” de unde se împrăştiau diferite 
zvonuri cu caracter dușmănos, unde se comentau acțiunile partidului si guvernului care 
„se interpretau în chip fals si dusmanos”, a fost determinantă pentru acţiunile organelor 
Securităţii care au dus o intensă muncă de informare pentru a descoperi „elementele 
dușmănoase” care „se identificau cu fostele personalități politice din timpurile 
regimurilor burghezo-mosieresti”, „foşti moşieri”, foste „unelte ale patronilor” etc. 
Ulterior era implicat responsabilul de cadre al Justiţiei care deținea diverse mijloace 
pentru a ,,curata” colegiile de avocaţi. Cea mai simplă modalitate de eliminare din 


37 Istrate N. Micescu (1881-29 mai 1951 în închisoarea Aiud), decan al baroului de Ilfov din 
1923-1928, ministru de Externe între 28 decembrie 1937 — 10 februarie 1938, ministru al 
Justiţiei între 24 noiembrie 1939 — 10 mai 1940. A elaborat Constituţia din 1938 şi a fost unul 
dintre artizanii legislaţiei şi măsurilor antisemite de la sfârşitul anilor "30. 

38 http://www.barouarges.to/istoric, accesat la 12. 12. 2007. 

Colegiu a „elementelor dușmănoase” era aceea de a le răpi posibilitatea de a exercita 
mai departe funcția de avocat pe motiv că, în ultimul timp, colegiul avocaţilor din 
respectiva localitate nu mai oferea posibilități de câştig pentru toți, urmând ca 
elementele care trebuiau să fie scoase afară, să fie tocmai acele „elemente dușmănoase”. 

Decretul nr. 281 din 21 iulie 1954 pentru organizarea şi exercitarea avocaturii în 
Republica Populară Româna stabilea la art. 1 că „avocatura în Republica Populară 
Româna are sarcina de a acorda asistenţa juridică populaţiei, instituțiilor, organizațiilor şi 
întreprinderilor, în scopul apărării drepturilor şi intereselor lor legale şi al întăririi 
legalității populare”. Decretul prevedea puteri discretionare ale ministrului Justiţiei in 
raport cu avocaţii: era forul suprem în materie disciplinară, putea să anuleze deciziile cu 
privire la primirile în colegiu, putea anula deciziile Consiliului Central al Colegiilor de 
Avocaţi din R.P.R şi ale consiliilor colegiilor de avocați, precum şi ale organelor 
acestora, sub motivul că nu sunt conforme cu legea şi cu interesele obşteşti. Bineînţeles 
că rareori era nevoie să se ajungă la un astfel de nivel, colegiile de avocaţi isi făceau 
treaba foarte bine sub conducerea locală a partidului. 

Oricine va manifesta un oarecare interes asupra situației generale a avocatului în 
regimul comunist va remarca lipsa de stabilitate profesională nemaiîntâlnită în istorie a 
acestei profesii. Între 1947 şi 1960 orice avocat putea fi ,,radiat” din corp în urma unei 
reclamaţii oarecare. Totodată, putea fi chemat şi reținut de miliție, procuratura sau 
securitate fără vreo formă legală, intimidarea unui avocat pe aceste căi, înaintea judecării 
unui proces în care atitudinea acestuia deranja, fiind practicată de aceste organe în mod 
frecvent. 

Documentul care urmează reprezintă un raport întocmit de organele locale ale 
Securității şi trimis la centru. După ce au identificat toate elementele dușmănoase din 
Colegiul avocaţilor Bacău, Securitatea a întreprins măsurile necesare pe plan local 
pentru eliminarea lor. În acest sens, a luat legătura cu organele locale de partid și cu 
conducerea colegiului care i-au dat afară pe motiv de restrângere de personal. Spre 
surprinderea tuturor, Ministerul Justiţiei a infirmat hotărârea colegiului avocaţilor din 
Bacău şi a ordonat reprimirea celor 11 avocați, dispunând ca ei să fie „scoşi” conform 
prevederilor legale, în speţă prin comisia de disciplină. 

Cum „manifestările dușmănoase” erau greu de probat în fata comisiei de 
disciplină, probele constând în note ale informatorilor Securităţii, Directiunea Regională 
a Securității Statului Bacău cerea să se repete procedura, astfel încât cei în cauză să fie 
scoși automat din colegiu, printr-o nouă plafonare a numărului avocaţilor şi să se 
verifice „cine anume” de la Ministerul Justiţiei a hotărât infirmarea deciziei comisiei. 

Radiografie a stării de spirit care domnea în rândul breslei avocaţilor la 
începutul anilor '50, documentul este relevant pentru înțelegerea realitatilor vremii: 
ascultarea posturilor de radio occidentale ca sursă de informare, antisemitismul din 
interiorul breslei (nu trecuse decât un deceniu de când evreii fuseseră epurati din 
barouri% fără manifestări semnificative de protest şi de solidarizare din partea avocaţilor 


3 Avocaţii evrei au fost epurati in masă din Barou începând cu anul 1940 (Lya Benjamin, Evreii 
din România între 1940-1944. Legislația antievreiască, vol. 1, Bucuresti, Editura Hasener, 1993, pp. 
37-50). 

români (avocaţii evrei au fost reprimiti după 23 august 1944), colaborarea dintre 
comisiile disciplinare şi Securitate. 


Anexa 


Directiunea Regională a Securității Statului Bacău 
Nr. 33/381 8 febr 1951 
prin curier 


Catre 
Directiunea Generală a Securităţii Statului 


Raportăm spre ştiinţă următoarele: 

Colegiul avocaţilor din oraşului Bacău, este unul din puţinele colegii din tara în 
care nu s-a făcut o purificare adâncă a elementelor dușmănoase, fapt care a făcut ca, 
treptat, treptat, el să devină un focar de unde se împrăştiau diferite zvonuri cu caracter 
dusmanos, unde se comentau toate acțiunile Partidului si Guvernului nostru, se 
interpretau în chip fals şi dusmanos. 

Din intensificarea acţiunii noastre informative, am reuşit să identificăm toate 
elementele duşmănoase din colegiul avocaţilor din Bacău, elemente care la orice pas 
căutau ca prin discuţiile şi comentariile lor să compromită acțiunile întreprinse de 
regimul nostru democratic. În repetate rânduri noi am căutat ca, pe plan local, să 
rezolvăm această problemă, cu ajutorul responsabilului de cadre al Justiţiei, să curatim 
colegiul avocaţilor din Bacău de elementele dușmănoase, care se identifică cu fostele 
personalități politice din timpurile regimurilor burghezo-mosieresti, foști moșieri, foste 
unelte ale patronilor etc. 

Deşi responsabilul de cadre al justiției de pe lângă Curtea de Apel din oraşul 
Bacău a arătat Ministerului de Justiţie adevărata situație din cadrul Colegiul avocaţilor 
din Bacău, totuşi de la Bucuresti nu s-a dat un rezultat precis tergiversandu-se situația 
existentă, ajungându-se în momentul de fata la cele pe care le vom raporta mai Jos. 

In acest scop s-a luat legătura cu Regionala P.M.R. Bacău si în ziua de 13 
Decembrie 1950, Comisia Interimara a Colegiului avocaţilor din Bacău în baza 
articolului 59 din Decretul Lege nr. 39/1/1950 a hotărât scoaterea din colegiu a unui 
număr de 11 avocaţi, cu toţii elemente dușmănoase regimului democratic, cu 
nenumărate manifestări. Motivul acestei restructurări a fost că numărul de avocaţi 
pledanti din colegiu, nu mai corespund necesităţilor de apărare a justitiabililor, că în 
urma operaţiunilor de raionare, colegiul nu mai poate garanta posibilități de câștig 
pentru toţi avocaţii înscriși. 

In urma acestei decizii au rămas nerepartizați următorii avocaţi: 

1. Goilav Toma 
Haifler Lupu 
Capril Eugen 
Floares Alexandru 
Racovita Eduard 


One et 

Apostol Gheorghe 
Tinta Neculai 
Pascalini Alexandru 

9. Paraschiv Stefan 

10. Dinescu Horia 

11. Dimitriu Traian 

În urma acestui fapt numitul Pavelescu Virgil, Preşedinte al Tribunalului Bacău 
într-o discuţie cu numitul Chersin Avram si Leibu Matilda primul preşedinte al 
colegiului Bacău şi a doua responsabilă de cadre al justiţiei, a afirmat că „această acţiune 
este împotriva liniei Partidului, că el nu poate fi de acord cu această acțiune şi că în 
urma acestui fapt s-a creat un puternic antisemitism, datorită faptului că între numărul 
de avocaţi scoşi din colegiu există numai un singur evreu”. 

Ministrul Justiţiei însă prin Ordinul nr. 116.434 din 8 ianuarie 1951 a infirmat 
hotărârea colegiului avocaţilor din Bacău şi ordonă colegiului de a reprimi cei 11 avocaţi 
care fuseseră scoși, dispunând ca aceştia să fie scoşi conform prevederilor legale, adică 
prin comisia de disciplină, lucru care îngreunează această operație, deoarece nu 
întotdeauna si în prezentul caz în majoritate, manifestările lor pot fi date pe fata. 

Faţă de situația de mai sus responsabila de cadre a început strângerea 
materialului necesar scoaterii din colegiu a celor în cauză, lucru care merge destul de 
greu dat fiind manifestările lor avute în cercuri foarte restrânse sau fata de acei care sunt 
informatorii noștri. 

În şedinţa din ziua de 7 februarie 1951, Comisia interimară a Colegiului 
Avocaţilor din Bacău a hotărât reprimirea lor în colegiu, conform ordinului Ministerului 
de Justiţie, în afară de numitul Goilav Toma care fiind mosier, a fost eliminat în baza 
unui articol special. 

În cele ce urmează vom raporta toate manifestările dușmănoase ale celor 11 
avocaţi care au fost propusi pentru eliminarea din colegiu. 

Racoviţă Eduard fost de nenumărate ori deputat si senator în parlamentele 
burgheze preşedinte al partidului liberal tătărcean (sic) de după 23 august 1944 are în 
mod permanent manifestări antisovietice şi antiguvernamentale luând în derâdere 
acţiunile Guvernului şi a Partidului nostru, colportează tot ce se emite de la posturile de 
radio imperialiste. Astfel încă din anul 1945, în ziua de 26 August, în timp ce populația 
din oraşul Bacău făcea o primire entuziastă unei unități româneşti care se întorcea 
glorioasă de pe frontul împotriva Germaniei hitleriste, strigând în cor „Trăiască Armata 
democratică” el aflându-se în calitatea de Vicepreşedinte al filialei ARLUS Bacău, s-a 
exprimat cu cuvintele: „Ce Armată democratică? Ce armată antifascistă? Nimeni nu 
poate schimba nimic de pe fata pământului, azi aşa, mâine asa, Armata română şi nimic 
mai mult”. 

În ziua de 3 Nov. 1949 a respins cu un gest sfidător de a subscrie pentru Casa 
Scânteii spunând: Eu nu subscriu nimic deoarece nu am nimic cu Scânteia voastră. Cu 
această ocazie i s-a restituit înapoi o sută de lei care i se strânsese din cota lunară. 

În ziua de 11 Februarie 1950 a afirmat că a ascultat radio Londra la a cărei 
emisiune a spus că poporul american şi englez în prezent nu mai vrea pace ci vrea 
război. 


o L 

În ziua de 6 martie 1950 vorbind despre lipsa de pe piaţă a unora dintre 
alimente, numitul Racoviţă a spus: „cum vrei să fie alimente dacă totul merge în Rusia, 
în curând ne vor lua şi pielea de pe noi, dar mult nu vom mai putea sta cu mâinile la 
spate.” 

În ziua de 1 Aprilie 1950 a ţinut o adevărată pledoarie cu ocazia morții lui Leon 
Blum cu care ocazie a ponegrit conducătorii Partidului comunist din Franţa şi în general 
conducătorii lagărului democratic (sic). 

În ziua de 28 Aprilie 1951 a afirmat în mod deschis că ascultă cu regularitate 
posturile de radio imperialiste care au emisiuni speciale pentru romani. 

În ziua de 21 august 1950 s-a declarat în mod deschis că nu este de acord ca 
orașului Braşov să 1 se dea numele de Stalin „deoarece nu este just”. 

În ziua de 29 octombrie 1950 s-a declarat foarte bucuros când a auzit că în 
Coreea înaintează americanii iar comuniștii mănâncă bătaie. 

În ziua de 11 octombrie 1950 a afirmat că prin oraş nu se mai afişează hârtii 
deoarece în Coreea comuniștii mănâncă bătaie. 

În ziua de 21 Decembrie 1951 după ce s-a eliminat din colegiu avocaţii el a 
spus: „În alte țări si în alte timpuri aveai măcar dreptul la grevă dar acum, nu mai ai 
nimic” în felul acesta exprimând dorința ca ceilalți avocaţi care rămăseseră în colegiu să 
facă grevă de protest împotriva acestui act ilegal. 

Tot în legătură cu problema scoaterii din colegiu a celor 11 avocaţi a spus că nu 
este altceva decât o prigoană a evreilor împotriva creştinilor şi în consecință a devenit şi 
el antisemit. 

Manifestările de mai sus sunt numai o parte din cele ce le are zilnic numitul 
Racoviţă Eduard. Nu i s-a putut întocmi dosar pentru încadrare în U.M. deoarece este 
în vârstă de peste 75 de ani, însă în fişele ce s-au întocmit pentru foştii parlamentari 
burghezi, s-a cerut arestarea sa‘. 

Numitul Apostol Gheorghe, un element cu manifestări fatis dușmănoase, 
ascultător frecvent al posturilor de radio imperialiste, uraste de moarte conducătorii 
Partidului şi Guvernului nostru. 

Astfel, în ziua de 29 noiembrie 1949 fata de informatorul nostru s-a exprimat 
că nu se va putea împăca niciodată cu ideile distrugătoare ale comunismului care 
înăbuşe orice inițiativă constructivă. În continuare a afirmat că datorită comunismului 
tara noastră se află într-o nemaipomenită stare de sărăcie. 

În ziua de 16 Martie 1950 a spus că la O.N.U. America a propus Uniunii 
Sovietice un pact de neagresiune pe timp de 20 de ani, iar Uniunea Sovietică nu l-a 
aprobat pentru că nu şi-a dat seama că va fi lovită la propriile ei granite şi toți 
comuniştii vor avea soarta pe care şi-o merită. 


40 Astfel de manifestări anticomuniste, precum si trecutul lui Eduard Racoviţă, fruntaș liberal, 
fost de mai multe ori parlamentar si conform Constituţiei din 1923, senator de drept, deoarece 
fusese parlamentar în trei legislaturi consecutive, nu puteau să rămână nepedepsite. A murit, în 
scurt timp, în celulele Securităţii din Bacău în urma unei bătăi administrate în timpul cercetării 
penale. 

(http: / /wrww.procesulcomunismului.com/ marturii / fonduri /ioanitoiu/ dictionar_r/£/dictionarr_ 
2.htm , accesat in 14 ianuarie 2014). 

În ziua de 22 Noiembrie 1950 a afirmat că comuniștii s-au organizat foarte bine 
pe întreg globul pământesc dar nu se poate ca să rămână în permanență așa. 

În ziua de 6 Noiembrie 1950 a afirmat că grâul nostru se vinde pe pieţele 
străine numai cu scopul de a menţine preţul rublei. În continuare a afirmat că toate 
lipsurile şi nevoile noastre se datorează ruşilor care sug în mod sistematic țările de 
democraţie populară. 

În ziua de 18 Noiembrie 1959 a spus că la O.N.U. are loc o întrevedere secretă 
între reprezentanții americani şi englezi, conferința are ca scop de a pune la punct 
delegaţia sovietică. În continuare discutând despre războiul din Coreea a spus: „Cu 
toate că chinezii au atacat trupele națiunilor unite totuşi va veni timpul în curând se va 
trece prin ei ca prin brânză”. 

În ziua de 2 Decembrie 1950 a afirmat că o serie de ţărani din regiunea Bacău s- 
au răsculat impotriva regimului care le impune ca să facă gospodării colective împotriva 
voinţei lor. 

Manifestările de mai sus nu sunt decât o parte din cele pe care le are 
susnumitul, dar cu toate acestea nu i s-a putut întocmi dosar pentru încadrare în U.M. 
deoarece este în vârstă de peste 75 de ani. 

Numitul Tinta Neculai, un duşman neîmpăcat al regimului democratic, 
ascultător al posturilor de radio imperialiste pe care le comentează cu regularitate, 
colportează zvonurile tendentioase şi reacționare. 

In ziua de 5 Ianuarie 1950 în timp ce informatorul nostru se uita la portretul lui 
Mao-Tse-Dun el s-a exprimat cu cuvintele: „sunt simpatici chinezii ăştia, chiar si 
chinezii din tara de la noi”, în felul acesta desconsiderând conducătorii Partidului şi ai 
regimului nostru după zicala veche reacționară „eşti un chinez” epitet care se atribuia 
acelora care erau incapabili. 

În ziua de 18 martie 1950 vorbind despre unele lipsuri temporare a unor 
articole de consum de pe piață fata de informatorul nostru a spus: cum vrei să fie 
alimente când totul merge la răsărit la bunii noştri vecini care iau totul. 

În ziua de 6 Septembrie 1950 fata de informatorul nostru a spus: „Nu ştiu ce 
dar eu nu pot să sufăr pe acei care spun /ovards şi asta cred că se întâmplă pentru că nu 
pot suferi nici cuvântul în sine de tovarăș”. În continuare apoi a spus: „nu voiu 
pronunța niciodată acest cuvânt”. 

In ziua de 14 Octombrie 1950 într-o discuţie avută cu informatorul nostru a 
spus că populaţia din întreaga tara este revoltată împotriva regimului comunist de astăzi 
dar că nu mai este mult timp si vom scăpa de cei care ne conduc astăzi țara. 

In ziua de 18 Ianuarie 1951 susnumitul fata de informatorul nostru a spus că a 
fost la București unde a intervenit pentru „nedreptatea” care i s-a făcut şi a auzit că în 
mod precis vor surveni mari evenimente politice care nu pot decât să ne bucure. 

Susnumitului nu i s-a putut întocmi dosar pentru încadrare în U.M. deoarece 
este bătrân si nu corespunde. 

Numitul Capril Eugen fost moșier, pentru manifestările sale i s-a întocmit dosar 
pentru încadrare în U.M. care a fost înaintat la D.R.S. Iasi. 

Dinescu Horia ne este semnalat că în ziua de 11 Ianuarie 1951 fata de 
informatorul nostru a spus: că scoaterea afară din colegiu a unui aşa de mare număr de 
români şi numai un singur evreu dovedeşte care este scopul acestei acțiuni, acela de a 

rămâne numai evrei în colegiu. A afirmat apoi că aşteaptă timpurile când se va scălda în 
sângele comuniştilor care l-au făcut să sufere. 

Susnumitul fiindu-ne semnalat cu manifestări dușmănoase şi pe a doua linie 
informativă, s-au luat măsuri de a i se întocmi dosar pentru încadrare în U.M. 

Numitul Haifler Lupu a fost unealtă credincioasă a marilor fabricanți Isvoranu 
et. comp. În permanenţă se află în cercul elementelor reacționare unde se discută si se 
colportează ştirile posturilor de radio imperialiste. 

Numitul Traian Dimitriu pentru manifestările sale duşmănoase la adresa 
regimului democratic 1 se întocmeşte în prezent dosar pentru încadrare în U.M. 

Susnumitul a fost la o nuntă într-o comună din Regiunea Bacău cu care ocazie a 
ţinut un toast în care a atacat în cuvinte regimul democratic. 

Din cele de mai sus rezultă în mod categoric că aceste elemente cu atitudini 
permanente duşmănoase la adresa regimului actual, nu metită a avea calitatea de avocat 
în barou si de a-şi câştiga in acest mod existența, în timp ce isi bat joc de realizările 
Partidului nostru. Măsura luată de către Comisia Interimara a Colegiului avocaţilor din 
Bacău, măsură care a fost infirmată de către Ministerul de Justiţie, trebuie considerată ca 
o acțiune cu scop constructiv, care nu avea alt scop decât acela de a li se răpi 
posibilitatea de a folosi colegiul avocaţilor ca o oficină de comentarii dușmănoase si 
răspândirea de svonuri tendentioase. 

Faţă de metoda indicată se către Ministerul de Justiţie adică aceea de a elimina 
avocaţii în cauză pe baza manifestărilor dușmănoase care să fie date în vileag de către 
comisia de disciplină a Colegiului Avocaţilor, Directiunea noastră va furniza materialul 
care se va putea culege în aşa fel ca să nu se deconspire sursele noastre informative din 
cadrul colegiului. 

În prezent în urma şedinţei de reprimire care a avut loc în ziua de 7 februarie 
1951, cei în cauză au luat o atitudine de sfidare a organelor politice iar în rândurile lor 
semnalăm comentarii în sensul că „tot ei sunt mai tari” şi că nimeni nu le va putea face 
nimic. 

Faţă de cele expuse mai sus vă rugăm a de a vedea cine anume de la Ministerul 
de Justiţie a hotărât infirmarea deciziei Comisiei Interimare a Colegiului Avocaţilor din 
Bacău, hotărâre ce a fost luată în mod legal, motivul care a fost pus la baza eliminării 
celor 11 din colegiu fiind deasemeni destul de just. 

De asemeni rugăm ca Ministerul de Justiţie să ia o hotărâre concretă care să 
ducă la scoaterea automată a celor în cauză afară din colegiu, printr-o nouă plafonare a 
avocaților din Baroul Bacău, sau prin oricare decizie în acest sens. 


Lt. Col. de Securitate 

C. Câmpeanu 
Cpt. de Securitate 
Triponescu I. 


A.C.N.S.A.S., fond Documentar, dosar nr. 1125, vol. 2, fi. 1-7. 

Supravegherea informativă a generalului Nicolae Rădescu 
6 martie 1945 - 15 iunie 1946 


The Informative Surveillance of General Nicolae Radescu 
(6 March 1945 - 15 June 1946) 


The present paper displays a portrait of General Nicolae Radescu after his 
dismissal from the position of head of the Council of Ministers, until his clandestine 
departure from the country, on a plane. 

We point out the measures taken by the new communist government in 
order to isolate the former prime minister, to prohibit or limit his political contacts 
and to perform an intensive surveillance of his forced residence. We also underline 
General Nicolae Radescu's activity as a political refugee at the British Legation in 
Bucharest, the discussions with his close friends about creating a new political party, 
the statements and notes addressed to the King and to other politicians and the 
attempts of the new government to get him involved in important political trials 
(“Organisation T”, “The Black Coats”). 


Etichete: „refugiat politic”, Legatia Marii Britanii, domiciliu 
obligatoriu/ forțat, supraveghere informativă, proces 
politic, memoriu, scrisoare de protest. 

Keywords: political refugee, British Legation, forced residence, 

informative surveillance, political trial, statement, 
letter of protest. 


După ce şi-a prezentat demisia Regelui Mihai I al României, la 28 februarie 
1945, generalul Nicolae Rădescu a mers la Ministerul Afacerilor Interne, apoi la 
domiciliul său!. Fostul premier fusese pus sub supravegherea aparatului de informații al 
Formatiunilor de Luptă Patriotice de mai multe zile, astfel încât comuniştii îi ştiau orice 
mișcare. 

A doua zi după învestirea guvernului pro-comunist condus de Petru Groza, 
supravegherii generalului Rădescu i s-a dat o formă legală, printr-un ordin semnat de 


1 Claudiu Secasiu, Generalul N. Rădescu — cel dintâi refugiat politic din România de după 6 martie 1945, în 
„Naţional şi universal în istoria românilor. Studii oferite prof. dr. Şerban Papacostea cu ocazia 
împlinirii a 70 de ani”, Bucureşti, Editura Enciclopedică, 1998, p. 451. 

chestorul Ioan Ionescu, directorul Poliției de Siguranță. Documentul, emis de 
Prefectura Poliției Capitalei la 7 martie 1945, orele 8,35, avea următorul conţinut: „Din 
ordinul domnului preşedinte al Consiliului, dr. Groza, Domnul General N. Rădescu nu 
are voie a părăsi domiciliul sub nici un motiv. 

Asemenea, nu are voie a primi vizite de nici o natură, adică: rude, militari sau 
misiuni străine. 

Se va ţine deci sub pază permanentă până la noi ordine. 

Dl. Comisar Block va executa cele de mai sus, răspunzând de executare. 

Se va prezenta de îndată cu agenţii afectaţi la locuinţa Generalului N. Rădescu, 
unde îi va pune în vedere aceste dispozițiuni”?. 

Pe o perioadă de mai bine de un an de zile, generalul Nicolae Rădescu a fost 
supravegheat strict de agenţii noului regim, i s-a fixat domiciliu obligatoriu, iar 
contactele sale cu rude, prieteni sau oameni politici au fost mult diminuate. Cu toate 
acestea, până la exilul auto-impus (iunie 1946), generalul Rădescu a fost implicat în 
câteva acțiuni care merită a fi semnalate: a încercat să creeze nucleul unui nou partid 
politic, a menţinut contacte cu personalități marcante (Iuliu Maniu, Dinu Brătianu, 
Constantin Titel Petrescu) şi cu reprezentanți ai Aliaților în România, a transmis 
materiale documentate Regelui Mihai sau preşedinţilor partidelor politice, încercând să-i 
convingă să reziste presiunilor Partidului Comunist etc. Din cauza acestor activităţi, 
autorităţile au încercat implicarea sa în două procese politice de anvergură: procesul 
Organizaţiei „I” (septembrie 1945) şi al „Sumanelor Negre” (noiembrie 1946 — dupa 
plecarea sa din tara). 

Activitatea generalului Nicolae Radescu din aceasta perioada nu a facut obiectul 
unui studiu special. Doar Claudiu Secasiu a analizat documente in legătură cu refugiul 
generalului Nicolae Rădescu la Legația Britanică din Bucuresti (6 martie — 7 mai 1945)5. 
Ne propunem să prezentăm supravegherea generalului Nicolae Rădescu de către 
autoritățile instalate la conducerea României după 6 martie 1945 şi, în paralel, activitatea 
sa politică până la plecarea din ţară. Ne vom baza demersul pe o serie de documente 
inedite, provenite din dosare depozitate în Arhiva Consiliului Naţional pentru Studierea 
Arhivelor Securităţii şi la Arhivele Naţionale ale României, volume de documente 
editate şi memorialistică. 


2 Un sfert de veac de urmărire: documente din dosarele secrete ale generalului Nicolae Rădescu, documente 
selectate şi editate de Monica Grigore, Oana Ionel, Dragoş Marcu, studiu introductiv de 
Gheorghe Onişoru, Bucureşti, Editura Enciclopedică, 2004, p. 292 (în continuare se va cita Uz 
sfert de veac...). 

3 Claudiu Secasiu, art. cit., pp. 451-476. 

Refugiul generalului Nicolae Rădescu 
la Legația Marii Britanii din Bucureşti 
(6 martie — 7 mai 1945)+ 

După încercarea nereușită de lovitură de stat organizată de Frontul National 
Democrat in 24 februarie 1945, devenise clar faptul că guvernul de coaliție condus de 
generalul Nicolae Rădescu nu mai putea funcționa. În ciuda tuturor evidenţelor şi a 
documentelor întocmite la fata locului de procurorii militari’, incidentele din timpul 
manifestatiilor şi discursul premierului la radio din aceeaşi seară, au constituit motivele 
declanșării unor campanii de presă de o violență nemaiîntâlnită. Astfel, propaganda 
comunistă a realizat ceea ce urmărea de multă vreme: inducerea ideii că ordinea în tara 
nu putea fi menţinută, cu repercusiuni asupra desfăşurării acţiunilor de pe front. În 
ultima şedinţă a guvernului prezidat de generalul Rădescu, Constantin C. Brătianu, 
ministru liberal, făcea o paralelă între motivele demisiei premierului Sănătescu şi dorința 
forțelor de stânga ca generalul Rădescu să facă acelaşi lucru: „Este o chestiune foarte 
simplă: noi cu toții am fost de acord ca domnul general Sănătescu să prezinte Regelui 
demisia guvernului. A fost o carenta a autorităţii de stat si noi am fost gata si am 
demisionat, dacă primul-ministru a înțeles să facă lucrul acesta. 

Astăzi, dv. cereti demisia guvernului, pentru că domnul prim-ministru încearcă 
să restabilească autoritatea de Stat. 

Ei bine, domnilor, tocmai de aceea a plecat domnul general Sănătescu, pentru 
că era o carenta a autorității de stat. Şi pentru că domnul prim-ministru vrea să facă 
acest lucru, i se răspunde: să demisioneze, tocmai atunci cand, cu toţii, trebuie să-l 
ajutăm”. 

Cu toate că situația din România era foarte dificilă, Comisia Aliată (sovietică) de 
Control nu a luat nici un fel de atitudine pentru a încerca deblocarea crizei. 
Reprezentanţii englezi si americani în Comisie au insistat în mod repetat pe lângă 
generalul Vinogradov asupra menţinerii unui cabinet de coaliție, atunci când devenise 
clar că divergentele dintre partidele politice duceau, inevitabil, la destrămarea 
guvernului”. 


+ Datorită analizei amănunțite realizată de Claudiu Secasiu în articolul amintit mai sus, la acest 
capitol ne propunem doar prezentarea unor date sumare, necesare înțelegerii evenimentelor din 
perioada refugiului la Legația Britanică, dar si a unora nou apărute, în urma studiului arhivelor 
accesibile. 

5 Procesele-verbale întocmite de procurorii militari care au anchetat incidentele din timpul 
manifestaţiei organizată de F.N.D. in Bucuresti, au fost descoperite în arhivele americane și 
publicate de Dinu C. Giurescu, Din documentele guvernării generalului Nicolae Rădescu. Evenimentele de 
la 24 februarie 1945, în „Arhivele totalitarismului”, anul II, nr. 1-2, 1994, pp. 196-205. Originalele, 
descoperite de noi în Arhiva C.N.S.A.S., au fost integrate în volumul Uz sfert de veac..., pp. 276- 
283. 

6 A.N.I.C., fond Colecţia Gheorghe Gheorghiu-Dej, dosar nr. 680, vol. nr. 15, ff. 101-102. 

7 Vasile Vesa, Conferința de la Yalta si instaurarea guvernului condus de Petru Groza, în „6 martie 1945. 
Începuturile comunizării României”, Bucureşti, Editura Enciclopedică, 1995, pp. 41-48. Vezi o 
analiză minuțioasă la Dinu C. Giurescu în Guvernarea Nicolae Rădescu, Bucureşti, Editura All, 
1996, pp. 266-286 şi 334-344. 

Evenimentele ulterioare se cunosc: sosirea în tard a trimisului Moscovei, Andrei 
I. Vâşinski, care a impus Regelui schimbarea şefului guvernului şi numirea lui Petru 
Groza în funcția de prim-ministru. Era vorba, de fapt, de o schimbare radicală: noul 
prim-ministru nu mai era o persoană desemnată de Rege, după consultări cu partidele 
politice, iar membrii guvernului nu mai reprezentau voința majorităţii populaţiei, ci doar 
unele formațiuni politice minore. 

În cele câteva zile care s-au scurs între demisia generalului Rădescu si învestirea 
guvernului condus de Petru Groza, campania violentă împotriva fostului premier a 
continuată. Împreună cu liderii partidelor țărănesc şi liberal, Rădescu era acuzat că ar fi 
„fascist” şi „reacționar”, iat „dovezile” dezvăluite de presa din România erau preluate si 
transmise de mass-media din U.R.S.S.°. De exemplu, ziarul ,,Libertatea” publica un 
articol în care se afirma că „împreună cu Rădescu trebuie să dispară şi cei ce l-au 
sprijinit în acțiunea sa, pentru a se stârpi orice urmă de nazism, care duce tara la 
pieire”!0. Nu se menţiona, însă, nimic despre ancheta declanșată în seara de 24 februarie 
1945 în legătură cu moartea unor persoane în timpul manifestatiilor de stradă din acea 
zi, care stagna după demisia generalului Rădescu, iar după numirea generalului 
Constantin Vasiliu-Rășcanu ca ministru de Război a fost definitiv clasată!!. 

Din cauza campaniilor violente, apropiați ai lui Rădescu se temeau de un 
eventual atentat organizat asupra sa si încercau găsirea unor soluții pentru punerea 
generalului la adăpost. Discuţii au fost purtate la Legatiile Britanică si Americană, in 
încercarea de a i se oferi protecţie. 

In dimineaţa zilei de 7 martie, după emiterea ordinului de stabilire a domiciliului 
obligatoriu generalului Rădescu, acesta a fost căutat acasă, în strada Nerva Traian, nr. 
108, dar nu a fost găsit. Ordonanţa, un sergent-major din escorta sa si o chiriaşă au 
afirmat că generalul plecase, însoţit de nepotul său, Nicolae Șerbănescu, în după-amiaza 
zilei de 6 martie, spunându-le că merge la Sinaia si că apoi va face o călătorie prin tara, 
fiind surmenat!?. A urmat o perchezitie la casa nepotului Şerbănescu, din strada 
Clopotarii Vechi nr. 4, unde a fost prezentă doar soţia sa, Henriette, care a declarat 
acelaşi lucru, că generalul plecase la Sinaia. În după-amiaza aceleiași zile, Nicolae 


8 Despre tensiunea din acele zile şi deciziile politice luate vezi: Adriana Georgescu, La început a 
fost sfârsitul. Dictatura rosie la Bucuresti, ediţie îngrijită de Micaela Ghitescu, prefață de Monica 
Lovinescu, Bucuresti, Editura Humanitas, 1992, pp. 65-71, loan Hudita, Jurnal politic (7 decembrie 
1944 — 6 martie 1945), studiu introductiv, note si indice de acad. Dan Berindei, Bucuresti, Editura 
Do-minor, 2008, pp. 433-505, Constantin Sănătescu, Jurnal, cu o prefaţă de Simona Ghitescu- 
Sănătescu, Bucureşti, Editura Humanitas, 1993, pp. 193-195, Nicolae Pascu, În mijlocul vâltorii. 
Note si amintiri politice, ediţie îngrijită, studiu, note, indice şi anexe documentare de Oana Ionel, 
Bucuresti, Editura Enciclopedică, 2010, pp. 244-259. 

? Vezi, de exemplu, comentariul transmis de postul de radio Moscova în seara zilei de 5 martie 
1945 în volumul 23 august 1944. Documente. 1944-1945, vol. IV, coord. Ion Ardeleanu, Vasile 
Arimia, Mircea Muşat, Bucureşti, Editura Ştiinţifică si Enciclopedică, 1985, pp. 235-236. 

10 Ibidem, p. 236. 

11 Vezi studiul nostru, Oana Ionel, Lotul „24 februarie 1945”. Propagandă si înscenare judiciară, în 
„Caietele C.N.S.A.S.”, Anul III, nr. 1 (5)/2010, p. 154. 

12 Un sfert de veac..., pp. 293-294. 

15 Ibidem, pp. 294-295. 


208 


Supravegherea informativă a generalului Nicolae Rădescu... 


Șerbănescu a fost anchetat cu privire la dispariția generalului. De data aceasta, 
autoritățile au primit un răspuns clar: „cine are nevoie de domnul general să se adreseze 
Comandamentului Misiunii Engleze, unde poate primi relații” 14. 

În notițele intitulate La Legatie, generalul Rădescu oferă explicaţii pentru 
refugierea sa la Legația Marii Britanii din Bucuresti: în dimineața zilei de 6 martie 1945 a 
fost contactat de diplomatul Grigore (Gogu) Constantinescu, din partea fostului 
ministru al Afacerilor Externe, Constantin Vişoianu, cu propunerea de a se adăposti la 
Misiunea Britanică din Bucureşti în cazul în care se simte „în nesiguranță”, dar generalul 
a refuzat!5. După-amiază, a fost vizitat de Constantin Caragea şi de nepotul său, Nicolae 
Șerbănescu, amândoi „părând alarmati”, cate au insistat că „englezii au repetat invitaţia, 
în sensul că mi s-a pregătit apartamentul şi mi-l ţin imediat la dispoziţie”. În cele din 
urmă, „după oarecare reflecţie”, generalul Rădescu a fost convins de necesitatea 
acceptării găzduirii oferite!®. 

Această versiune este susținută şi de diplomatul Florian Roiu, în declarațiile sale 
din cadrul procesului intentat conducerii P.N.T. in 1947: „Imediat după 6 martie 1945, 
ducându-mă la Vişoianu, l-am găsit foarte afectat, căutând la telefon pe un oarecare 
Caragea, despre care mi-a spus că fusese Directorul de Cabinet al Generalului Rădescu. 
Peste două zile, vizitând din nou pe Visoianu, l-am găsit foarte mulţumit şi cu aceasta 
ocazie mi-a destăinuit că atunci când îl căuta pe Caragea, fusese vizitat cu puţin timp 
înainte de Marjoribanks, care îi adusese răspunsul englezilor, la intervenţia lui ca 
Generalul Rădescu să fie luat sub protecția Misiunii engleze. ÎL căuta pe Caragea, care 
ştia unde se află Rădescu, pentru a-l duce pe acesta la Misiunea engleza’’!’. 

După manifestatia F.N.D. din 24 februarie 1945, preşedintele Consiliului de 
Miniștri fusese pus sub supravegherea Serviciului de Contrainformatii din Secţia a I-a a 
Formatiunilor de Luptă Patriotice. Şeful acestui serviciu, Ivan Didenco, îi ordonase lui 
Mişu Dulbergher (ulterior Dulgheru) să vegheze „ca acesta să nu dispară şi să se ştie în 
permanenţă unde este”!8. Un alt membru al acestui serviciu, Laurian Zamfir, dădea noi 
amănunte despre cei care ordonaseră supravegherea primului ministru şi ancheta 
Partidului Comunist asupra dispariţiei generalului Rădescu de la domiciliul său: „Îmi 
amintesc că în ziua aceea [6 martie 1945 — n.n.], Dulgheru a fost chemat (după cum 
chiar el spunea) de către Ana Pauker si Emil Bodnăraş şi a fost întrebat unde se găseşte 
Rădescu si cum a reuşit să dispară, la care Dulgheru nu a ştiut ce să spună. Tot din 
spusele lui Dulgheru si Sepeanu, am aflat că în acea noapte ei au descoperit un şofer de 
piaţă, al cărui nume nu-l știu, care-l dusese pe Rădescu la Legația Britanică” 1°. 

Aşa cum am amintit, problema refugiului generalului Nicolae Rădescu la una 
din reprezentantele diplomatice occidentale se pusese imediat după demisia sa din 


14 Ibidem, p. 295. 

15 Ibidem, pp. 127-128. 

16 Ibidem, p. 128. 

17 A.C.N.S.A.S., fond Penal, dosar nr. 213, vol. 5, f. 466. 

18 Apud Claudiu Secasiu, Serviciul de Informaţii al P.C.R.; Sectia a I-a Informaţii si Contrainformatii din 
cadrul Comandamentului Formatiunilor de Luptă Patriotice (F.L.P.) — penetrarea serviciilor oficiale de 
informații (23 august 1944 — 6 martie 1945), în „6 martie 1945. Începuturile comunizării României”, 
Bucureşti, Editura Enciclopedică, 1995, p. 155. 

19 Ibidem, pp. 155-156. 

fruntea Consiliului de Miniștri. Unii dintre apropiații săi au discutat situația delicată în 
care se afla fostul premier, căruia comuniștii îi promiteau o pedeapsă severă. În jurnalul 
său, reprezentantul militar american în Comisia Aliată de Control din România, C.V.R. 
Schuyler, nota, pentru data de 1 martie, că prinţul Caragea ar fi afirmat: „în prezent 
comuniştii pun la cale arestarea şi probabil executarea lui [a generalului Nicolae Rădescu 
— n.n.]. L-a abordat [Caragea — n.n.] pe dl. Berry cerându-i să-i asigure azil, dar Berry a 
primit foarte rece sugestia””?. 

In schimb, argumentele lui Constantin Visoianu pe lângă britanici au fost luate 
în seamă, astfel încât s-a primit de la Londra acceptul ca fostul prim-ministru român să 
fie „găzduit” la Legatie. Oricum, era clar pentru toată lumea că statutul lui Rădescu era 
acela de „refugiat politic”, aşa cum declara vice-mareşalul Aerului Stevenson, câteva zile 
mai tarziu2!. 

Reprezentanţii U.R.S.S. din România anunțau conducerea de la Moscova, la 7 
martie 1945, despre acest gest al englezilor: „Rădescu s-a ascuns în clădirea Misiunii 
militare britanice. Comisia Aliată de Control a fost informată oficial de către Misiunea 
britanică că potrivit dispozitiei de la Londra, Misiunea acordă azil generalului 
Rădescu”22. 

În prima şedinţă a Consiliului de Miniştri, din 7 martie 1945, ministrul Justiţiei, 
Lucrețiu Pătrăşcanu, a pus în discuţie problema refugierii generalului Rădescu la Legația 
Britanică. Pătrăşcanu susținea că nu s-a emis nici un ordin de arestare pe numele 
fostului premier, deci că, din punct de vedere legal, el nu era urmărit de justiție şi că 
refugiul era rezultatul „conştiinţei încărcate” a lui Rădescu”. Ministrul sublinia: 
„Desigur că legile țării se aplică tuturor, indiferent dacă sunt sau nu ascunși la Legația 
engleză si dacă legile țării vor cere sancţiuni, ele se vor aplica oriunde se va găsi un 
infractor”?4, În același timp, Pătrăşcanu semnala problemele diplomatice care apăruseră 
în urma acțiunii lui Rădescu, iar Gheorghe Tătărescu, ministrul Afacerilor Externe, isi 
lua angajamentul să transmită o notă reprezentantului diplomatic britanic în România în 
legătură cu acordarea azilului generalului Rădescu?5. La rândul său, premierul, uitând de 
ingerintele sovieticilor în România, punea pe tapet problema ,,neamestecului în treburile 
interne” a unui alt stat, fie el si aliat, care ar crea „anumite antecedente”26. 

A doua zi, Ministerul Afacerilor Externe al României a înaintat o notă primului 
secretar al Misiunii politice britanice, James A.M. Marjoribanks, în care exprima 


2% C.V.R. Schuyler, Misiune dificilă. Jurnal (28 ianuarie 1945-20 septembrie 1946), ediţie îngrijită de 
Alexandru Osca, Mircea Chiritoiu,, Bucuresti, Editura Enciclopedica, 1997, p. 53. 

21 Un sfert de veac..., p. 300. 

22 Misiunile lui A.I. Vasinski în România (Din istoria relațiilor româno-sovietice, 1944-1946). Documente 
secrete, colegiul de redacţie al ediţiei române: Radu Ciuceanu (responsabil), loan Chiper, Florin 
Constantiniu, Vitalie Văratic, traducerea în limba română Alexandra Bârlădeanu, loan Chiper, 
Florin Constantiniu, Vitalie  Văratic, Bucuresti, Institutul National pentru Studiul 
Totalitarismului, 1997, p. 150. 

23 A.N.LC., fond Preşedinţia Consiliului de Miniştri — Stenograme, dosar nr. 3/1945, f. 12. 

24 Ibidem. 

25 Ibidem, f£. 13. 

26 Ibidem. 

„surprinderea” guvernului român „față de acest act întru nimic justificat”?’. Se afirma că 
„nici o amenințare nu este, in acest sens, îndreptată împotriva fostului Preşedinte de 
Consiliu”, iar generalul Rădescu era considerat responsabil „de o stare de nervozitate şi 
de surescitare dăunătoare liniştii publice”. 

Găzduit pentru câteva ore în clădirea Legaţiei Britanice din Bucureşti, spre 
seară domiciliul generalului a fost mutat într-o clădire a Misiunii Militare Britanice. A 
doua zi, însă, in mare grabă, Rădescu a fost readus în sediul Legatiei, considerat un loc 
mai sigur, fiind teritoriu britanic? Schimbarea de reşedinţă era explicată într-o notă a 
Misiunii Britanice din România, adresată Ministerului de Război de la Londra, la 8 
martie 1945: „Ultimele informaţii indică posibilitatea de a viola refugiul acordat lui 
Rădescu astă seară. L-am mutat, aşadar, înapoi la legatie, unde imunitatea diplomatică va 
fi apărată mai departe şi orice aranjamente făcute pentru astă seară ar putea, astfel, 
eşua”3%. În eventualitatea punerii în aplicare a unui prezumtiv plan de răpire a 
generalului Rădescu, Foreign Office era foarte categoric în a autoriza Misiunea Britanică 
din România să ia măsuri excepționale: „Sunteţi autorizat, în cazul încercării de a-l ridica 
pe generalul Rădescu, să deschideţi focul în apărarea lui, in ultimă instanţă, si să luaţi 
măsuri similare de deschidere a focului pentru orice altă persoană, asupra căreia 
guvernul M.S. a extins dreptul de refugiu. Suntem siguri că intelegeti gravitatea unui 
astfel de eveniment. Vă vom sprijini ori de câte ori veţi considera că actionati în 
apărarea onoarei britanice”>!. 

În același timp, şeful Misiunii militare britanice a adresat scrisori generalului rus 
Susaikov si lui Gheorghe Tătărescu, în care anunța schimbarea resedintei generalului 
Rădescu în localul Legatiei Britanice şi exprima speranţa „că ordinea va fi respectată şi 
că nu va avea loc nici o molestare sau imixtiune”*?. 

Din documentele studiate de noi se desprind câteva amănunte despre 
activitatea generalului în perioada in care a fost refugiat la Legația Britanică, despre 
modul în care englezii il protejau şi atitudinea autorităţilor române fata de acest lucru 
(supravegherea minuțioasă a clădirii, încercarea de recrutare a unor informatori din 
rândul personalului şi de a găsi o breşă în sistemul de protecţie, moment în care agenţii 
poliţiei l-ar fi capturat viu sau mort). 

Despre modul in care era păzit, generalul consemna: „Aş putea spune chiar că 
se exagerează în grija ce se pune pentru paza mea. Nu mi se îngăduie să văd pe nimeni, 
decât, după multe explicaţii, pe Nicolae Șerbănescu. Şi chiar el când vine, nu poate 
ajunge la mine decât trecând pe la domnii de R[ougetel] sau B. [probabil T. W. „Bill? 


27 Apud Claudiu Secaşiu, Generalul N. Rădescu — cel dintâi refugiat politic din România de după 6 martie 
1945, în „Naţional şi universal în istoria românilor. Studii oferite prof. dr. Şerban Papacostea cu 
ocazia împlinirii a 70 de ani’, Bucureşti, Editura Enciclopedică, 1998, p. 454. 

28 Thidem. 

% Vezi notițele generalului in Un sfert de veac..., p. 128. Vezi şi loan Chiper, Florin Constantiniu, 
Adrian Pop, Sovietizarea României. Perceptii anglo-americane (1944-1947), Bucureşti, Editura Iconica, 
1993, p. 141 si declarația Anei Samuely din 1949 in A.C.N.S.A.S., fond Penal, dosar nr. 10675, 
vol. 20, f. 240. 

3 Ioan Chiper, Florin Constantiniu, Adrian Pop, op. cit., p. 141. 

31 Ibidem, p. 144. 

32 Ibidem, p. 142. 

Hogg — n.n.]. Nu pot ieși din cameră decât seara, pe întuneric şi numai însoțit de un 
ofițer, care, de altfel, face toată ziua de gardă. 

Privitor la ofiţerii de gardă care se schimbă în fiecare zi, am avut de făcut o 
remarcă surprinzătoare: lăsând la o parte faptul că sunt unul mai amabil decât altul, dar 
arată o deferenta care aproape seamănă a timiditate. Şi nu se poate spune că asa este 
firea englezească. S-ar părea că este un cuvânt de ordine. Oricum ar fi — în situația în 
care mă găsesc — este o mare uşurare pentru mine să fiu în contact cu oameni extrem de 
binevoitori”%5. 

În perioada în care a fost găzduit de britanici, generalul Nicolae Rădescu, ajutat 
de dactilografe, a întocmit o serie de lucrări în care a expus propriile puncte de vedere 
asupra evenimentelor din timpul guvernării sale. Este de presupus că aceste materiale, 
care, din păcate, nu se află în arhivele din tara, au fost deosebit de interesante şi de 
importante pentru britanici, mai ales că proveneau de la şeful guvernului, o persoană 
foarte bine informată. Ele au fost trimise la Londra, unde au fost „examinate cu 
atenție”, reprezentanții englezi in România pledând pentru nevinovăția fostului premier 
în discuţiile cu sovieticii. Conform unei note informative, Rădescu era ţinut la curent 
cu situația politică şi avea dese discuţii cu reprezentanţii britanici şi americani din 
Bucuresti, iar Nicolae Serbanescu, nepotul său, era cel prin intermediul căruia tinea 
legătura cu familia. 

Ca o consecinta a scrisorilor transmise autoritatilor romane si celor sovietice de 
către şeful Misiunii militare britanice în România, Stevenson, Legatia Britanică din 
Bucureşti a fost supusă unei duble supravegheri. Prima, cea sovietică, a fost instituită la 
inițiativa generalului Susaikov, în numele Înaltului Comandament Sovietic, pentru „a se 
răspunde” nelinistilor britanice fata de un eventual atac organizat asupra localului, de 
către adversarii politici ai fostului premier“. La rândul său, Poliția română nu a rămas 
impasibilă. Astfel, şeful Corpului Detectivilor, Grigore Petrovici, semna un plan detaliat 
de supraveghere a clădirii Legatiei, de urmărire si verificare a oricărei persoane care intra 
sau ieșea si de răpire a generalului, dacă acesta ar fi fost identificat. În jurul localului 
din str. Jules Michelet existau 12 posturi fixe de supraveghere (dintre care două străjuiau 
obiectivul din clădirile situate in fata si în spatele Legaţiei*), ziua si noaptea erau 
oricând la dispoziție câte 10 echipe, fiecare cu câte o maşină, și două echipe care 
controlau trecătorii, compuse din câte doi agenţi de poliţie („unul vechi si celălalt nou” 
— dublare necesară, pentru ca noile autorități să aibă încredere că echipele vor fi 
„vigilente”). Dacă generalul Nicolae Rădescu ar fi ieșit din clădire, agenţii de poliție ar fi 
provocat un accident de maşină, după care acesta ar fi fost arestat. De succesul 
operațiunii trebuia anunțat imediat ministrul Afacerilor Interne, Teohari Georgescu. 
Agenţii lucrau în două schimburi, a câte 12 ore, iar ca şefi responsabili au fost numiți 


33 Un sfert de veac..., p. 129. 

34 Ibidem, p. 307. 

35 Ibidem, pp. 301-302. 

36 Claudiu Secasiu, art. cit., p. 462. 

37 A.C.N.S.A.S., fond Penal, dosar nr. 18, vol. 40, ff. 5-10. 

38 Vezi anexa nr. 4 a planului, intitulată „Situaţia topografică, str. Jules Michelet 24” (Ibidem, f. 
10). 

comisarul şef Dumitru Smâdu si Tudor Sepeanu, respectiv Aristotel Cristescu și 
Gheorghe Botnărescu%”. 

Cu toate acestea, se pare că apropiații generalului aflaseră despre dispozitivul 
instalat de Ministerul Afacerilor Interne, pentru că insistau ca Rădescu să nu se expună 
ochiului vigilent al supraveghetorilor români (sau armelor lor)”. 

O scrisoare primită de general de la maiorul Gheorghe Beleuţă, ne transmite 
câteva informaţii interesante. Încă din ziua de 8 martie 1945 s-a încercat ocuparea casei 
în care locuise generalul Rădescu (dintr-un alt dosar, deschis pe numele Henriettei 
Șerbănescu, nepoată a generalului, aflăm că după refugiul de la Legația Britanică, acea 
locuinţă a fost rechizitionata de Apărarea Patriotică+!), dar apropiații săi au reuşit să 
salveze o parte din bunurile generalului. În legătură cu situaţia sa incertă, au încercat să 
discute cu o serie de oameni politici, în speranţa că ei ar fi intervenit pentru clarificări. 
Astfel, maiorul Beleuţă a încercat să aibă întrevederi cu vice-premierul Gheorghe 
Tătărescu şi cu generalul Victor Dombrovschi, dar nu a fost primit de nici unul dintre 
ei, iar Ecaterina Știrbey a luat legătura cu Iuliu Maniu. Din păcate, spre sfârşitul lunii 
martie, apropiații generalului Rădescu nu aveau nici o informatie despre o posibilă 
schimbare a statutului de „refugiat politic”, dar transmiteau aprecierea unanimă a 
curajului său din perioada regimului antonescian si după 23 august 1944. 

Agenţii de poliție au încercat recrutarea unor informatori din rândul 
personalului Legatiei Britanice. Acţiunea informativă era coordonată de Mişu Dulgheru, 
din cadrul grupei a I-a Legatii străine si minorități din Corpul Detectivilor. Din cauza 
slabei infiltrări, la 17 martie 1945, Mişu Dulgheru propunea o serie de măsuri 
complementare: „Un filaj executat atent şi cu multă abilitate, având la îndemână si 
interceptările telefonice, ar putea da rezultate valabile pentru verificarea acestor 
informații” 4, S-au făcut presiuni asupra unor angajați români, pentru a fi convinşi să 
furnizeze detalii. Astfel, câteva documente descriu discuţiile unor agenţi de poliție cu 
Nora Samuely, dactilografă, despre care se aprecia că ar fi „uşor coruptibilă”*, si 
promisiunea că în schimbul informaţiilor furnizate va fi remunerata*. Şi sora sa, Ana 
Samuely, a fost vizitată de Poliţie, în încercarea de a fi determinată să colaboreze. 
Despre acest episod, Ana Samuely povestește în timpul anchetei din 1949, când a fost 
inclusă în lotul persoanelor de la Legația Britanică din Bucuresti, considerate a fi spioni: 
„|generalul Rădescu] a fost ţinut la Legatie in mare taină, numai unii din ofițeri fiind la 
curent. 

În perioada aceea, eu am fost vizitată acasă de doi delegaţi de la Siguranţă, care 
m-au întrebat dacă generalul Rădescu este la Legatie si au încercat să mă recruteze. 


39 Ibidem, ff. 6-9. 

40 La 27 martie 1945, maiorul Gheorghe Beleuta transmitea o scrisoare de informare generalului: 
„Ne pare bine că vă aflați acolo unde sunteţi. Aveţi grijă numai si nu mai iesiti la plimbare prin 
curte, căci aţi fost văzut printr-un binoclu de acei ce au fost puşi de jur împrejurul locului unde 
vă găsiți” (Ibidem, vol. 44, f. 344). 

+! Idem, fond Informativ, dosar nr. 262763, f. 41. 

42 Idem, fond Penal, dosar nr. 18, vol. 44, f. 344. 

43 Ibidem, vol. 40, f. 12. 

+ Un sfert de veac..., p. 300. 

45 A.C.N.S.A.S., fond Penal, dosar nr. 18, vol. 40, f. 15. 

Deoarece eu nu ştiam nimic de această chestiune, am putut răspunde cu toată 
sinceritatea, refuzând invitaţia de recrutare pe bază că nu puteam fi de nici un folos. 

Am raportat această vizită lui Porter, care a raportat-o misiunii şi reprezentantei 
politice. Mi-a spus că se facuse[ra] vizite similare si la alti funcționari români, 
menţionând numai pe d-ra Petrescu, intendentă. Nu ştiu, dar bănui, că din acest motiv 
Radio Londra a anunţat, scurt timp după aceea, că generalul Rădescu ceruse şi i se 
acordase azil la Legația Britanică. 

In vremea aceea, orice maşină care intra sau ieşea de la legatie era urmărită de 
organele Sigurantei. Eu am primit o a doua vizită de la aceiaşi delegați şi de data aceasta 
am putut să-i asigur că Rădescu era într-adevăr la legatie şi îl văzusem seara, când se 
plimba în grădină, însoţit de un ofiţer. 

In această perioadă, Porter era în legătură strânsă cu şeful misiunii si Le 
Rougetel şi Marjoribanks, care-l consultau cu privire la această problemă. 

Ştiu aceste lucruri de la Porter, care mi le-a povestit ulterior”%. 

Supravegherea sediului Legatiei Britanice din Bucuresti nu se făcea cu discreție. 
Documentele retin câteva situaţii hilare, în care agenţii de poliție erau chestionati pe 
stradă despre scopul misiunii lor sau chiar reținuți şi interogati la Comandamentul 
Militar Britanic“. Cu toate că, prin aceste gesturi, ofițerii britanici puneau în evidență 
slaba pregătire a agenților români, care-şi deconspirau misiunea, totuși, supravegherea 
intensă, a tuturor celor care intrau sau ieseau din Legatie devenind stanjenitoare, a 
determinat o serie de discuții şi schimburi de scrisori cu Ministerul de Externe român. 

De exemplu, la 13 aprilie 1945, şeful Misiunii Diplomatice Britanice, John 
Halliert Le Rougetel, a transmis o notă de protest guvernului român. Nu cunoaştem 
conţinutul scrisorii, dar din răspunsul ministrului de Externe, Gheorghe Tătărescu, se 
desprind două amănunte importante: protestul britanicilor fata de supravegherea stricta 
a localului Legaţiei lor şi sondarea autorităţilor de la Bucuresti în legătură cu revenirea 
generalului Rădescu la domiciliul său. În nota Ministerului Afacerilor Externe, pe un ton 
ironic, măsurile excepționale de pază erau justificate „pentru a preveni — la însăşi cererea 
Excelenței Voastre — unele reactiuni pe care le-ar fi putut provoca, în împrejurările 
cunoscute, refugierea cu totul insolită a Generalului Rădescu în localul Legatiunir’*. În 
plus, se atrăgea atenţia că acțiunea Poliţiei române nu a determinat nici o obiectie din 
partea Comisiei Aliate de Control, adică a U.R.S.S. Nota M.A.E. se încheia: „Întrucât 
Excelenţa Voastră socoteşte că aceste măsuri sunt jenante, Guvernul Român Vă asigură 
că îndată ce se va putea considera că au încetat motivele care au determinat măsurile 
sus-mentionate, ele vor fi imediat ridicate”. Referitor la situația generalului Nicolae 
Rădescu după ce va părăsi localul Legatiei, Tătărescu dădea asigurări vagi: „ca şi oricare 
alt cetățean român, se va bucura de întreaga ocrotire a legilor şi autorităţilor țării noastre 
democratice si va fi apărat de orice tentativă de molestare”5. 


46 Tdem, dosar nr. 10675, vol. 20, ff. 240-241. 

47 Tdem, dosar nr. 18, vol. 40, ff. 39, 67-70. 

48 A.N.LC., fond C.C. al P.C.R. — Secţia Relaţii Externe, dosar nr. 1/1945, f. 2. 
49 Thidem. 

50 [bidem. 

Intenţia britanicilor de a înceta găzduirea generalului Nicolae Rădescu era 
analizată într-o notă emisă de Corpul Detectivilor. În afară de modul în care se va face 
transferul către domiciliul său din Bucureşti, Poliţia atrăgea atenția asupra presupusei 
intenţii ca generalul să nu fie lăsat in viata: „Din sursă absolut sigură, am informația că 
Generalul] R[adescu] urmează a fi predat, sub o formă oarecare, deoarece englezii, fata 
de insistenţele şi măsurile de supraveghere ce au fost luate, nu mai vor să-şi asume 
răspunderea politică a detinerii acestuia. 

Forma sub care ar urma să fie predat este: 

Fie în urma unei proaste supravegheri să cadă în mâinile noastre, intenţiile 
noastre fiind cunoscute. 

Fie — predat pe cale diplomatică. 

În primul caz este normal să-l putem captura viu. Mă întreb, însă, dacă, dat 
fiind cunoştinţele pe care le are despre anumite secrete strict diplomatice, care ar putea 
influența legăturile dintre statele cobeligerante, aceştia să nu provoace un accident 
mortal”5!. 

Spre sfârşitul lunii aprilie 1945, într-o notă semnată de ministrul de Externe 
român, erau reluate garanţiile vagi asupra siguranței persoanei generalului: dacă va părăsi 
clădirea Legatiei Britanice, atunci va fi protejat, ca orice alt cetățean român, împotriva 
unei eventuale agresiuni, cu condiția să respecte legile țării si să nu întreprindă acțiuni 
care ar pune în pericol ordinea publică. De data aceasta, autorităţile române isi 
dezvăluiau intenția de a continua supravegherea fostului premier: „eventuala 
supraveghere a domiciliului generalului Rădescu va fi realizată numai pentru a-i asigura 
securitatea şi nu pentru a-l priva de libertate”. 

Potrivit generalului Eric R. Greer, şeful de stat major al Misiunii Britanice de pe 
lângă Comisia Aliată de Control, după această notă, guvernul român „a fost de acord să- 
si retragă de îndată detaşamentul de poliţişti în civil, care supraveghea îndeaproape 
Legația Britanică”55. În aceste condiţii, generalul Greer a cerut o scrisoare de asigurare 
si loctiitorului preşedintelui C.A.C., generalul Susaikov, menţionând că după primirea 
documentului „britanicii intenționează să-i dea drumul lui Rădescu din azil”5. Sovieticii 
au refuzat să emită un asemenea document, susținând doar că „generalul Rădescu nu 
riscă nici un pericol exceptional, revenind la domiciliul său”55. Deşi englezii au încercat, 
timp de mai multe săptămâni, să obţină un document scris din partea sovieticilor, acest 
lucru a rămas fără răspuns. În seara zilei de 7 mai 1945, generalul Nicolae Rădescu a 
părăsit sediul Legaţiei Britanice si, însoțit de Mişu Dulgheru, reprezentant al 
Ministerului de Interne, şi-a stabilit domiciliul in casa nepotului său, Nicolae 
Șerbănescu, din Bucuresti, strada Clopotarii Vechi nr. 45. 


51 A.C.N.S.A.S., fond Penal, dosar nr. 18, vol. 40, f. 60. 
52 Un sfert de veac..., pp. 317-318. 

5 C.V.R. Schuyler, op. cit., p. 100. 

54 Thidem. 

55 Apud Claudiu Secasiu, art. cit., p. 471. 

56 A.C.N.S.A.S., fond Penal, dosar nr. 213, vol. 3, f. 39. 

Domiciliul obligatoriu 

Aşa cum am arătat, autoritățile române au dat asigurări reprezentanților 
britanici că viata generalului nu va fi pusă în pericol si au înţeles să asigure acest lucru 
printr-o supraveghere strictă a casei în care locuia, dar şi prin interzicerea, pentru bune 
perioade de timp, a oricăror contacte cu exteriorul. Această acțiune operativă era 
coordonată de Alexandru Nicolski, noul șef al Corpului Detectivilor, rezolutiile sale 
fiind prezente pe o serie de documente“. 

La 8 mai 1945, Corpul Detectivilor a elaborat un amănunțit plan de 
supraveghere a domiciliului generalului Nicolae Rădescu, în scopul „asigurării unei 
efective paze, în vederea evitării oricărui atentat sau răpiri cu voia sau fără voia sa”'58. Se 
avea în vedere posibilitatea ca generalul să încerce să părăsească tara, suspiciuni 
alimentate de o serie de zvonuri, consemnate de note informative”. 

Dispozitivul de supraveghere era desfăşurat pe strada Clopotarii Vechi şi pe 
strada şi bulevardul adiacente. În schimburi de câte 12 ore, patru agenţi monitorizau 
domiciliul dintr-un automobil, iar un gardian patrula permanent in fata casei (in 
schimburi de câte 8 ore), cu precizarea că toți cei implicaţi erau „oameni noi, verificați: 
un şef în persoana comisarului Nicoară, opt agenţi si trei gardieni’’®. Echipa era 
condusă de şeful de Poliţie Tudor Sepeanu, iar consemnul era „de a fi foarte vigilenti ca 
nu cumva Rădescu] să caute a fugi cu concursul unor persoane din afară, deci il vor 
urmări în toate deplasările şi vor interveni în extrem, conform instrucțiunilor primite, 
eventual vor lua contact cu subsemnatul [seful Corpului Detectivilor — n.n.] la telefon 
2.91.89 şi 6.24.67 pentru anumite dezlegări. 

Gardianul din post, în afară de misiunea secretă şi discretă de a ţine în 
observație casa unde domiciliază R[adescu], va avea permanent legătură prin semne 
convenționale cu un agent din postul fix. 

In extremis, gardianul dacă va fi identificat, va declara că misiunea sa este de a 
preveni orice acțiune contra lui Rădescu a elementelor provocatoare, fapt care 
formează şi real scopul postului”e!. 

Agenţii care supravegheau domiciliul ales al generalului Rădescu întocmeau 
rapoarte zilnice, in care mentionau, cronologic, toate persoanele care patrundeau în 
casă. Datorită afluxului mare de vizitatori, după câteva săptămâni dispozitivul de 
supraveghere a fost întărit cu un post fix (o gheretă) la poarta de intrare în curtea casei. 
Gardianul instalat acolo legitima orice persoană care dorea să intre, dar accesul oricărui 
Vizitator era interzis. Singurii care puteau pătrunde nestingheriti erau Nicolae 
Şerbănescu și soţia sa, Henriette, adică proprietarii casei. 

In afară de aceasta, la fostul domiciliu al generalului, din strada Nerva Traian, se 
instituise un post fix de observație, agenţii Poliţiei întocmind același tip de rapoarte 
amanuntite®. 


57 Idem, dosar nr. 18, vol. 40, f. 328, vol. 42, f. 289, vol. 43, f. 1 etc. 

55 Un sfert de veac..., p. 318. 

5 Vezi, de exemplu, A.C.N.S.A.S., fond Penal, dosar nr. 18, vol. 42, ff. 284-286. 
60 Un sfert de veac..., p. 319. 

6! Ibidem. 

Printre persoanele care-l vizitau pe generalul Rădescu, agenţii au remarcat-o pe 
Adriana Georgescu, secretara sa personală, cu ajutorul căreia fostul premier isi tinea 
corespondenţa. Asa cum vom vedea mai departe, datorită legăturilor dintre ei, 
Ministerul Afacerilor Interne a încercat să-l implice pe Nicolae Rădescu în procesul 
Organizaţiei „T”. 

Izolarea generalului Nicolae Rădescu a mers până acolo încât, pe un raport de 
supraveghere din 26 august 1945, Tudor Sepeanu să scrie următoarea rezoluție: „Nu se 
va mai permite vizita doctorilor” 64, 

În aceste condiţii, generalul și chiar unii membri ai familiei sale discutau cu cei 
care încercau să-l viziteze prin gardul despărțitor al curții. De exemplu, câțiva ţărani, 
care aduceau familiei alimente şi informaţii despre situația unor moşii, nefiind lăsaţi să 
pătrundă în curte, au înmânat generalului Rădescu pachete cu mâncare peste gard. 

Generalul Nicolae Rădescu, în măsura posibilităților, tinea legătura cu Iuliu 
Maniu, Dinu Brătianu, Constantin- Titel Petrescu si cu Legatiile Britanică şi Americană 
din Bucureşti, prin intermediul unor emisari. În septembrie 1945, când aceste contacte 
nu mai erau permise de supraveghetorii săi, de la Misiunea Americana a fost trimis un 
ofițer, pentru a se asigura dacă zvonurile despre interzicerea contactelor cu exteriorul 
erau reale sau nu. În jurnalul său, C.V.R. Schuyler relata: „Pentru a mi se confirma 
această situație l-am trimis azi dimineață [19 sept. 1945 — n.n.] acasă la Rădescu pe 
colonelul Tucker, care vorbeşte româneşte. Tucker a găsit un polițist de gardă şi poarta 
încuiată. Polițistul nu i-a permis lui Tucker să intre, dar Rădescu auzind discuţia a venit 
personal la poartă să stea de vorbă cu Tucker. Rădescu a confirmat rapoartele primite 
de mine cu privire la arestul său. El a mai declarat că nici măcar doctorului său nu i se 
permite să-l vadă şi că nepoata şi nepotul cu care locuieşte au primit ordin să elibereze 
casa, astfel încât el să rămână complet singur. Pe baza acestor informaţii l-am convins 
pe vice-mareşal [Stevenson — n.n.] să ridice chestiunea Rădescu la şedinţa de după- 
amiază a Comisiei Aliate de Control. Vice-mareşalul i-a spus lui Vinogradov (care a 
prezidat şedinţa în absența generalului Susaikov) că în martie trecut el primise de la 
ministrul de externe Tătărescu, asigurări scrise că Rădescu nu va avea nimic de suferit, 
iar libertatea sa nu va fi îngrădită. Vice-maresalul a solicitat să fie luate măsuri de către 
Comisia Aliată de Control pentru a asigura respectarea acestei promisiuni. L-am 
susținut pe vice-mareşal arătând că arestul actual sau molestarea lui Rădescu în 
momentul de față ar provoca o reacţie nefavorabilă la Londra şi peste tot în lume. 
Vinogradov a replicat cu o tiradă împotriva lui Rădescu şi acțiunilor sale cu caracter 
fascist din timpul ultimei perioade a guvernării sale. El a spus că Rădescu se poate 
aştepta la foarte puţină simpatie din partea organelor sovietice, din cauza atitudinii sale 
antisovietice. A mai spus că va raporta problema generalului Susaikov şi că va face 


62 Vezi, de exemplu, A.C.N.S.A.S., fond Penal, dosar nr. 18, vol. 40, ff. 88-96. 

63 Ibidem, f. 121. 

64 Thidem, f. 156. 

65 Ibidem, ff. 214-236. 

66 Raportul despre supravegherea generalului Nicolae Rădescu a fost publicată in Uz sfert de 
veac. .., pp. 322-324. 

cercetări pentru a se asigura că s-a stabilit un sistem de pază corespunzător, împotriva 
oricărui posibil pericol ce l-ar amenința pe Rădescu”%. 

La 28 noiembrie 1945 generalului Nicolae Rădescu i s-a permis o întrevedere cu 
ziaristul american Mark Ethridge®, trimis de guvernul american în România si Bulgaria 
pentru a verifica „dacă guvernele de la Bucuresti si Sofia sunt reprezentative, în spiritul 
declarației de la Ialta, şi dacă populația are ocazia de a-şi exprima voința politică în 
alegeri libere”. Pentru pregătirea acestei discuţii, fostul premier a întocmit un material, 
intitulat Pentru delegatul american Ethridge, structurat in mai multe puncte: „situația 
generală (sinteză)”, „din toate țările aflate sub ocupaţia sovietică, Romania are de suferit 
cea mai simțită teroare”, „duplicitatea sovietică”70. Opiniile generalului despre situația 
din România erau necruțătoare: „România cunoaşte sub dictatura comunistă cea mai 
odioasă dintre cele patru suferite de țară”, „şi sub raportul atrocităților comuniştii i-ar fi 
depăşit pe legionari, dacă n-ar fi fost teama de misiunile aliate de control (anglo- 
americane)”, „dominaţia comunistă — fapt notoriu — este prin definiție teroristă”, 
„guvernul comunist, susținut din plin de Soviete, încearcă, profitând de prezenţa 
armatelor sovietice pe teritoriul țării, să intimideze prin teroare masele populare si să le 
forțeze să imbratiseze crezul comunist”, „în ceea ce priveşte, însă, amestecul sovietic, 
nu numai că nu s-a respectat angajamentul luat [declaratia lui Molotov din 2 aprilie 1944 
prin care dădea asigurări că U.R.S.S. nu urmărea anexarea vreunui teritoriu al României 
sau schimbarea orânduirii de stat — n.n.], dar din momentul ocupației ţării de către 
armatele ruseşti, cuvântul, nu numai în politică dar în toate celelalte domenii, nu l-a avut 
decât guvernul sovietic fie prin Comisia de Control, fie prin trimisul direct al 
guvernului, Vasinski’”!. 

Pentru acea zi, agenţii Ministerului de Interne au avut ordine stricte: să-l 
însoțească pe general la Legația Americană, cu un automobil, şi să-l conducă înapoi 
acasă. Cu câteva minute înainte de ora stabilită pentru deplasarea spre Legatie, la 
domiciliul fostului premier a sosit o maşină din partea Misiunii Americane, care, cu 
toate protestele agenţilor de pază români, l-a dus pe Rădescu la întrevedere. 
Supraveghetorii generalului au urmărit automobilul, din această cauză fiind legitimati si 
chestionati de dispozitivul de pază de la Legatie. În cele din urmă, agenţii români au fost 
siliți să părăsească zona Legatiei americane, după ce au primit asigurări că generalul va fi 
adus la domiciliul sau”. 

Până în momentul de față nu am avut acces la nici un document / relatare 
despre întâlnirea dintre cei doi. În schimb, a fost publicat un memoriu intitulat 
„Activităţile guvernului Groza în dezorganizarea armatei”75, pe care generalul Rădescu 
l-a înmânat trimisului Departamentului de Stat. Pe parcursul mai multor pagini, fostul 


67 C. V. R Schuyler, op. cit., pp. 209-210. 

68 Informaţii despre întâlnirea dintre cei doi în volumul Ulrich Burger, Misinnea Ethridge in 
Romania, în româneşte de Florica Mateias si Raluca Schianu, cu o prefață de Dennis Deletant şi o 
postfață de Romulus Rusan, Bucureşti, Fundaţia Academia Civică, 2000, pp. 107 şi 231-236. 

© Ibidem, p. 41. 

70 Un sfert de veac..., pp. 79-83. 

7! Ibidem. 

72 A.C.N.S.A.S., fond Penal, dosar nr. 18, vol. 40, f. 251. 

73 Ulrich Burger, op. cit., pp. 231-236. 

premier (si fost şef al Statului Major român) analiza motivele şi metodele noului regim 
instalat la conducerea României pentru a dezorganiza armata, subliniind implicarea 
directă a autorităților sovietice în această operaţiune. De asemenea, făcea un portret al 
noului ministru de Război, generalul Constantin Vasiliu-Rascanu (acuzat de evaziune 
fiscală)”4, explica adevăratele cauze ale demiterilor, respectiv înaintărilor în grad din 
corpul ofițerilor şi critica introducerea propagandei politice în armată. 

Supravegherea strictă a generalului Nicolae Rădescu si interzicerea oricărui 
contact cu persoane din afara domiciliului său au determinat încercarea fostului premier 
de a rezolva situaţia printr-un protest adresat directorului general al Sigurantei Statului, 
la 20 decembrie 1945. Scrisoarea, care a rămas fără răspuns, a fost redactată pe un ton 
ferm. După ce arăta că de nouă luni, din ordinul Sigurantei, „am fost scos afară din 
lege”, cerea să i se comunice „care sunt motivele pentru care sunt ţinut sub stare de 
arest”, în ciuda asigurărilor, nerespectate, date de autorități după azilul de la Legația 
Britanică: „eu sunt ţinut de poliție cu porțile ferecate în lanţuri, neîngăduindu-mi-se nici 
să ies din casă, nici să primesc vizite, chiar ale membrilor familiei mele. Pentru medici, 
ca să poată veni să mă îngrijească, a fost nevoie de o autorizație specială, cerută prin 
Misiunea Americană”. Din această cauză, solicita să i se „limpezească situatiunea”, adică 
„să fiu tradus in fata Justiţiei, dacă planează vreo vină asupră-mi, sau să mi se redea 
imediat libertatea şi să fiu pus în drepturile de care trebuie să se bucure orice cetățean 
onest. Din cât ştiu, atât eu cât si întreaga tara, n-am decât o singură vină: aceea de a fi 
fost totdeauna si de a fi rămas un devotat slujitor al Tronului şi al țării — ale căror 
drepturi le-am apărat totdeauna cu îndârjire si fără teamă” 75. 


Activitatea politică 

În afara rapoartelor agenților de supraveghere, informatorii Sigurantei furnizau 
materiale despre activitatea generalului Rădescu. Informaţiile erau contradictorii: unii 
dădeau ca sigură dorința generalului de a candida pe listele țărăniste sau liberale în 
viitoarele alegeri, alții susțineau că între Rădescu şi Constantin-Titel Petrescu intervenise 
un acord de colaborare politică, inclusiv în ceea ce priveşte candidatura pe listele 
socialistilor”. 

Generalul Rădescu dorea înființarea unui partid politic, pe bazele fostului Partid 
al Poporului. Discuţii în acest sens fuseseră purtate încă din decembrie 1944 cu o serie 
de foşti membri ai Partidului Poporului, printre care Petre Papacostea, fostul secretar 
personal al mareşalului Alexandru Averescu. Lui Petre Papacostea generalul i-a trimis o 
scrisoare, la 7 martie 1945, de la Legația Britanică: „Ţinând seama de situatiunea, plină 
de primejdii, prin care trece tara, nevoia unei alcătuiri politice care să încerce să grupeze 
pe toți bunii români este mai simțită decât oricând. Şi momentul pentru încercare este 
prielnic — iar situatiunea în care mă găsesc înlesneşte — am toate motivele să cred 
izbânda. Dacă şi D-ta şi ceilalți credeți că nu mă insel, este bine să se pornească la drum 
fără întârziere. Sunt toate probabilitățile ca adeziunile să vină în număr mare, dar nu 


74 Ibidem, p. 234. 
75 Un sfert de veac. .., p. 326. 
76 Vezi, de exemplu, A.C.N.S.A.S., fond Penal, dosar nr. 18, vol. 45, ff. 213-215. 

trebuie pierdut momentul. N-ar fi folositor şi o schimbare de nume: Partidul 
Democrat? T. 

Această idee a fost dezbătută de generalul Nicolae Rădescu în vara anului 1945, 
la domiciliul său sau în alte locuri, cu o serie de avocați, economişti sau profesori 
universitari, mulți dintre ei foşti membri ai Partidului Poporului: Anibal Teodorescu, 
Dimitrie Grozdea, prof. Gruia, Petre Papacostea, Ovidiu Sachelarie (magistrat, nepotul 
lui Rădescu) si Grigore Carp”8. 

Avocatul Grigore Carp, arestat în anul 1955 din cauza informaţiilor primite de 
autorități conform cărora încerca să pună bazele unui partid politic, în cadrul anchetei 
dădea informaţii despre legăturile cu generalul Nicolae Rădescu din anii 1945-1946. 
Sustinand că ideea unui nou partid era mai veche, Grigore Carp afirma: „Nu trebuie ca 
Rădescu să apară în afara grupului. Nu era un grup al nostru, pe de o parte, şi Rădescu, 
pe de alta. Noi formam un grup cu Rădescu cu tot, iar după guvernarea lui, atunci când 
pierduse orice urmă de putere, voia să stabilească o coeziune a grupului nostru, pentru 
că el vedea situația din România ca vremelnică, iar noi trebuia să fim uniți pentru a 
putea acţiona în comun în viitor, adică după schimbarea pe care el o vedea apropiată. 
Imi amintesc că Rădescu spunea aşa: «SUA şi Anglia n-au câștigat războiul ca să piardă 
pacea», acestea erau cuvintele lui. Acestea se petreceau, însă, atunci când Rădescu nu se 
gândea încă să fugă din ţară sau era mult înainte de fuga lui din ţară”. Intenţia 
generalului era aceea de a-şi crea un grup de susţinători, pe care să se poată baza în 
momentul în care informațiile sale se confirmau: datorită presiunilor occidentalilor, în 
ţările din Europa de Est se vor forma guverne de coaliție, conduse de ultimii prim- 
miniștri democrați, și dorea ca în acel guvern să nu mai fie izolat, ci să numească unul 
sau chiar doi miniștri dintre apropiații sai®?. 

Programul noii formațiuni politice a fost structurat până la plecarea generalului 
Nicolae Rădescu din tara şi definitivat, apoi, pe parcursul mai multor ani. Pentru 
politica internațională, programul susținea ideea federalizării mai multor state din 
regiune, „pe baza părăsirii unei parti din suveranitate liber consimtita de toți 
componentii’’*!, Pe plan intern, principala preocupare era „eliminarea din viata politică 
a luptei de rase, ca şi a luptei de clase”; omul fiind un scop, iar nu un mijloc 
„Organizarea statală este făcută în favoarea omului, iar nu omul în favoarea statului, 
înțelegând prin aceasta respectul calităţii de om ca ființă spirituală de sine stătătoare”; 
depolitizarea aparatului de stat, descentralizarea comunelor, dezetatizarea vieții 
economice; libera dezvoltare a iniţiativei particulare şi a liberei concurente; întărirea 
familiei, a dreptului părinților de a da îndrumarea pe care ei o cred de cuviinţă copiilor, 


77 Şerban Papacostea, Generalul Nicolae Rădescu a dona xi după instaurarea guvernului Petru Groza, în ,,6 
martie 1945. Începuturile comunizării României”, Bucureşti, Editura Enciclopedică, 1995, p. 
117. 

78 A.C.N.S.A.S., fond Penal, dosar nr. 1353, vol. 1, f. 141. 

79 Ibidem, £. 142. 

50 Thidem, f. 143. 

81 Ibidem, £. 54. 

care aparţin părinților înainte de a aparţine statului. De asemenea, se dorea menţinerea 
Monarhiei şi a Dinastiei în România. 

Cu putin timp înainte de plecarea din tara, generalul Rădescu a avut câteva 
întâlniri cu grupul, anunțând că va părăsi România pentru putin timp, iar că la întoarcere 
doreşte să-l găsească unit într-un partid politic şi unii membri ai săi să poată fi 
desemnați miniştri, 

După plecarea generalului din tara, cei care formau comitetul de iniţiativă au 
continuat să se întâlnească şi să discute, însă nu au reuşit să realizeze un partid politic. 
Unii dintre ei au fost arestaţi la putin timp după plecarea lui Rădescu (Dimitrie Grozdea 
şi Anibal Teodorescu), iar cei care au rămas liberi, deşi au încercat să creeze un grup 
de adepţi, au reuşit într-o prea mică măsură. Un alt moment semnificativ l-a constituit 
vestea morţii generalului Rădescu, în 1953, după care Grigore Carp a încercat să 
transmită programul politic în străinătate, în speranța susținerii grupului când urma să se 
producă schimbarea regimului din România. Toţi membrii grupului au fost arestați în 
1955, judecaţi pentru „crima de uneltire contra ordinii sociale” şi condamnați, în iulie 
1956, la pedepse între 3 şi 8 ani închisoare corecțională. 

Printre notițele cu caracter memorialistic ale generalului Nicolae Rădescu există 
mai multe file intitulate În politica internă şi In politica externd®’, care pat a constitui schița 
unui program politic pe care intenționa să-l realizeze, dupa demisia din funcţia de prim- 
ministru. 

Spaima autorităților de la București că generalul Nicolae Rădescu ar putea 
organiza o grupare în jurul său era alimentată de o serie de informații primite la S.S.I. 
De exemplu, la 26 martie 1946, se semnala că fostul premier ar intenționa să tipărească 
2000 de embleme din carton dur, la tipografia „Cartea Românească”, „în scop agitatoric 
reacționat”. Pe embleme s-ar fi imprimat litera „R”, pe o cruce albă, totul înscris într-un 
romb negru, care, „în intenția generalului Rădescu înseamnă: «Regele», «Revolta», 
«Raliere» sau «Rădescu»” 88, În urma verificărilor, informația nu s-a confirmat”. 

După Conferinţa de la Moscova, din decembrie 1945, a miniştrilor de Externe 
ai S.U.A., Regatului Unit şi U.R.S.S., în urma căreia s-a decis intrarea în guvernul Groza 
a câte unui ministru fără portofoliu din partea P.N.T. şi P.N.L., regimul de la Bucuresti 
a făcut o serie de gesturi „de bună credință” fata de Aliați si opoziția romana. De 
exemplu, s-a permis reaparitia organelor de presă ale partidelor țărănesc şi liberal, 
„Dreptatea”, respectiv „Viitorul”. Probabil că încetarea oficială a supravegherii 
generalului Nicolae Rădescu, la 4 februarie 1946, s-a înscris pe această linie”. Neoficial, 
însă, urmărirea strictă a fostului premier a continuat sub forma „punerii la dispoziţia sa” 


82 Ibidem, f. 57 şi vol. 2, ff. 309-312. 

83 Ibidem, vol. 1, f. 144. 

84 Tdem, dosar nr. 582, vol. 4, f. 170. 

85 Tdem, dosar nr. 1353, vol. 1, ff. 148-149. 

86 Thidem, vol. 5, ff. 457-480. 

87 Vezi Un sfert de veac..., pp. 118-120. 

88 A.C.N.S.A.S., fond Penal, dosar nr. 18, vol. 42, f. 296. 
89 Tbidem, f. 298. 

° Un sfert de veac..., p. 327. 

a doi comisari şi a unui automobil, „ca un omagiu adus calității sale de fost prim- 
ministrul, 

Până la plecarea din tara, contactele dintre Nicolae Rădescu şi liderii partidelor 
de opoziţie s-au intensificat. Opiniile fostului premier în legătură cu situația politică au 
rămas neschimbate: „până la urmă, nu se poate rezolva situatiunea internațională decât 
prin cedarea integrală din partea rușilor in fata punctului de vedere anglo-american”, 
„nu va fi linişte în lume, până nu se va produce o schimbare de regim în Uniunea 
Sovietică”? sau „niciodată ca acum, în istoria ultimilor 24 ani, puterile capitaliste anglo- 
saxone nu au întâlnit un moment mai prielnic pentru zdrobirea comunismului, prin 
înfrângerea U.R.S.S.-ului, care se găseşte istovită după un război greu”%. 


Implicarea numelui generalului Nicolae Rădescu 
în procesul Organizaţiei ,,T” şi al „Sumanelor Negre” 

Adriana Georgescu a fost şefa de Cabinet a generalului Nicolae Rădescu la 
Ministerul Afacerilor Interne, în timpul guvernării sale. După 6 martie 1945 colaborarea 
dintre cei doi a continuat, Adriana Georgescu devenind secretara personală a 
generalului, în primele săptămâni după stabilirea domiciliului obligatoriu vizitându-l 
aproape zilnic. Din această cauză, pentru că „în vizitele pe care le face lui Rădescu, o 
dată se dă artistă, o dată se dă avocată”%, a intrat si ea în vizorul S.S.l-ului%. 

În luna iulie 1945 autoritățile au arestat mai multi tineri liberali şi nationali- 
ţărănişti, care s-ar fi constituit într-o ,,organizatie” şi au publicat şi difuzat un ziar, 
„Văpaia”, în care se critica politica guvernului. Cei arestați au format un „lot” de 
acuzaţi, care a fost judecat de Tribunalul Militar. A fost un proces politic de amploare, 
nu mai puţin de 75 de avocaţi cu renume oferindu-se să-i apere cu titlu gratuit pe 
acuzați”. Sentința a fost pronunțată pe 14 septembrie 1945 si prevedea pedepse 
privative de libertate, cele mai aspre primindu-le Remus Tetu si Adriana Georgescu”. 

Adriana Georgescu a fost arestată la 31 iulie 1945 din fata domiciliului 
generalului Nicolae Rădescu, unde venise pentru vizita sa obişnuită’. În timpul 
anchetei, s-a încercat implicarea generalului în activitatea „Organizației T”, oficiosul 
Partidului Comunist publicând, de la sfârşitul lunii august, o serie de articole 
denigratoare la adresa sa, cu titluri sugestive: Capturarea a doud organizații teroriste-fasciste. 


91 Thidem. 

%2 Ibidem, pp. 330-331. 

95 Ibidem, p. 334. 

94 A.C.N.S.A.S., fond Penal, dosar nr. 18, vol. 40, f. 121. 

9% „Propun ca această domnişoară să fie supravegheată îndeaproape, întrucât corespondenţa lui 
Rădescu i-o poartă sus-numita” (Ibidem). 

% Documentele anchetei şi procesul se găsesc la A.C.N.S.A.S., fond Penal, dosar nr. 450, vol. 1- 
21. 

9 Vezi Petre Turlea, Procesul Organizatiei „T”, Bucureşti, Editura Libra, 2000. 

9% A.C.N.S.A.S., fond Penal, dosar nr. 18, vol. 40, f. 129. Vezi şi Adriana Georgescu, op. cit, p. 
74. 

Rolul Generalului Rădescu şi al partidelor „istorice ”. Alte complicităţi”? sau Cum activa Organizatia 
yl”. Declaraţiile teroristului Remus Tetu. Rădescu demascat de complicii săi!00. 

Într-un memoriu redactat de generalul Nicolae Rădescu după 8 noiembrie 
1945, episodul era descris pe larg, constituind unul dintre exemplele cuprinse în 
capitolul Teroarea comunista''. 

La 18 noiembrie 1946, la 6 luni dupa ce plecase din tara, generalul Nicolae 
Rădescu a fost condamnat, în contumacie, la 2 ani închisoare corecțională pentru 
„omisiunea denunțării complotului” în cadrul procesului care s-a numit al „Sumanelor 
Negre”!%2. În opinia magistraţilor, Rădescu se făcea vinovat de legături cu organizaţiile 
de rezistență „Haiducii lui Avram Iancu”, condusă de Gavrilă Olteanu!%5, și „Graiul 
Sângelui”, condusă de Ion Vulcanescu!. 


Plecarea din tara 

La 15 iunie 1946, însoţit de secretarul său, Barbu Niculescu, generalul Nicolae 
Rădescu reușește să părăsească România la bordul unui avion militar, de pe aerodromul 
ASAM Cotroceni!5, aterizând în insula Cipru (unde a fost reţinut de autoritățile 
britanice timp de aproape un an de zile), iar apoi a ajuns la Lisabona, apoi la Paris si s-a 
stabilit la New York, în Statele Unite ale Americii. 

Ce-l determinase pe Nicolae Rădescu să recurgă la acest gest? 

Într-o declaraţie dată presei în insula Cipru, generalul afirma că a realizat că 
viata îi era în pericol după atentatul asupra sa din 15 mai 1946, cu ocazia comemorării 
lui Simion Bărnuţiu la Ateneu!, 

Sâmbătă, 15 iunie 1946, nimic din programul obişnuit al generalului Nicolae 
Rădescu nu a trezit suspiciunea supraveghetorilor săi. Dimineaţa, la ora 10, a plecat de 
acasă, însoțit de secretarul său, Barbu Niculescu, la Iuliu Maniu. După câteva zeci de 
minute petrecute la preşedintele P.N.T., generalul merge, cu maşina „pusă la dispoziție” 
de Ministerul de Interne, la Spitalul Filantropia, unde urma un tratament medical. La 
orele prânzului, aşa cum făcea de multe ori sâmbăta, Rădescu a mers la nepoata sa, Aura 


9% Scânteia”, anul II, nr. 313, 30 august 1945, p. 1. 

% Idem, anul II, nr. 314, 1 septembrie 1945, p. 1. 

01 Un sfert de veac..., pp. 108-109. 

02 Documentele anchetei şi procesului se găsesc la A.C.N.S.A.S., fond Penal, dosar nr. 18, vol. 
1-94. 

% Gavrilă Olteanu, șeful acestei organizaţii de rezistență, concepuse o scrisoare pentru generalul 
Rădescu, în care-şi exprima admiraţia pentru curajul cu are s-a opus comunizării țării (vezi Un 
sfert de veac..., pp. 321-322). 

04 Despre discuţiile dintre generalul Nicolae Rădescu şi lon Vulcănescu în legătură cu 
„programul politic” preconizat de cel din urmă, vezi Ibidem, pp. 346-348. 

05 Despre modul în care a reușit să părăsească România vezi pe larg Ibidem, pp. 352-356. 

% Ibidem, pp. 362-363. Informaţii despre agresiunea unor echipe de şoc asupra participanților la 
comemorarea revoluţiei de la 1848 de la Ateneul Român au fost prezentate de organul central de 
presă al P.N.T., „Dreptatea”, în articole intitulate: Sa/batica agresiune fenedistă din seara de 15 mai (in 
„Dreptatea”, anul XXI, nr. 84, 18 mai 1946, p. 3) si Agresiunea huliganica de la Ateneu (in 
„Dreptatea”, anul XXI, nr. 85, 19 mai 1946, p. 1). 

Sachelarie, la masă, spunând agenţilor să-l aştepte la ora 15,55, ca să-l ducă acasă!V. 
Agenţii, întorcându-se la ora stabilită, au aşteptat câteva zeci de minute in fata 
imobilului şi abia atunci au devenit bănuitori, pentru că generalul era întotdeauna 
punctual. Agenţii au verificat dacă Rădescu se afla în clădire, dar nu au găsit pe nimeni. 
Din ce în ce mai neliniştiți, s-au întors la domiciliul generalului, dar acesta nu se afla nici 
acolo şi nimeni nu le-a putut da vreo informatie precisă!%. In consecinţă, agenţii l-au 
informat pe şeful lor, Aureliu Curelea, care a declanşat o anchetă şi l-a interogat pe 
Nicolae Şerbănescu!%. Au urmat perchezitii la domiciliul lui Nicolae Șerbănescu si a 
Aurei Sachelarie, descoperindu-se, în prima locaţie, două scrisori adresate de generalul 
Rădescu familiei sale şi autorităților, din care rezulta că a părăsit țara!!0. Din păcate, 
aceste scrisori nu s-au păstrat în dosarele la care am avut acces. 

Ancheta asupra dispariției generalului Nicolae Rădescu a fost coordonată de 
ministrul de Război, generalul Constantin Vasiliu-Rascanu, şi s-a desfăşurat timp de mai 
multe luni de zile. În septembrie 1946, ministrul de Război l-a informat pe generalul 
Susaikov, loctiitorul preşedintelui Comisiei Aliate de Control, despre concluziile 
anchetei şi sancțiunile aplicate unor ofițeri din Statul Major al Aerului, considerați 
responsabili de incident!!!. 

Ceea ce spera că poate realiza plecând clandestin din ţară, putem deduce din 
acțiunile generalului Rădescu din timpul exilului: prezentarea situației din România 
opiniei publice şi forurilor internaționale, cererile pentru intervenţie în vederea 
restabilirii libertăţii țării şi a cetăţenilor ei, dorința de a unifica acțiunile grupurilor de 
emigranți români şi ajutorarea acestora, prin acordarea de burse şi subvenţionarea unor 
asociaţii culturale 112. 

Concluzii 

Încă din luna februarie 1945 Partidul Comunist, prin intermediul unui serviciu 
informativ constituit ilegal pe lângă Formațiunile de Luptă Patriotice, l-a ţinut sub 
supraveghere pe generalul Nicolae Rădescu, preşedintele Consiliului de Miniştri. 
Această acţiune era coordonată de către Emil Bodnăraș, iar pentru supravegherea 
propriu-zisă fuseseră desemnate „elemente de încredere”, care, mai târziu, au făcut 
parte din structurile Sigurantei, apoi ale Securității. 

Una dintre primele măsuri luate de Petru Groza, şeful guvernului pro-comunist 
impus de A.I. Vâşinski la 6 martie 1945, a fost să ordone Poliţiei să impună domiciliu 
obligatoriu fostului premier. Cu toate că ordinul instituia supravegherea „legală” asupra 
generalului Rădescu, acesta, datorită insistențelor unor apropiați, îşi mutase deja 
reşedinţa la Legația Britanică din Bucureşti. 


107 A.C.N.S.A.S., fond Penal, dosar nr. 18, vol. 43, f. 10. 

108 Thidem, f. 7. 

109 Ibidem, f. 7 verso. 

110 Thidem, f. 12. 

111 Thidem, f£. 398. 

112 Despre exilul lui Nicolae Rădescu vezi informaţii la Aurel Sergiu Marinescu, O contribuție la 
îstoria exilului românesc, vol. 3, Bucureşti, Editura Vremea, 2003 ; o serie de documente au fost 
publicate în Uz sfert de veac..., pp. 359-453. Vezi şi Generalul Nicolae Rădescu în corespondența secretă a 
exilului românesc, ediţie îngrijită de Nicolae Florescu si lon Podocea, vol. 1-3, Bucuresti, Jurnalul 
Literar, 2000-2002. 

Gestul englezilor confirma temerile asupra situaţiei periculoase în care se afla 
generalul Rădescu (amenințat de propaganda comunistă că va fi pedepsit pentru 
„crimele” sale), demonstrând, în acelaşi timp, încrederea de care se bucura fostul 
premier din partea unui aliat important al României de după 23 august 1944. Iscandu-se 
o problemă diplomatică, guvernul român şi reprezentanții sovietici din cadrul Comisiei 
Aliate de Control au cerut explicaţii Legatiei Britanice. In urma ştirilor alarmante că s-ar 
încerca un atac asupra noii resedinte a lui Rădescu, britanicii au instituit un sistem de 
pază extrem de bine pus la punct pentru oaspetele lor. Ambele parti erau conștiente că 
generalul Rădescu este „refugiat politic”, aşa cum explica un oficial englez. 

Azilul a durat două luni, timp în care Nicolae Rădescu a elaborat o serie de 
materiale despre guvernarea sa, care au fost trimise la Londra. Concluziile englezilor, 
după studierea lor atentă, au determinat şi pe reprezentanții americani în România să-şi 
reconsidere poziția distantă în legătură cu soarta generalului, iar pe parcursul lunii aprilie 
reprezentanţii occidentali în C.ALC. susțineau, împreună, în fata sovieticilor lipsa 
oricărei vinovatii reale a fostului premier. 

După transferul lui Rădescu de la Legația engleză la domiciliul ales în Bucuresti, 
în casa nepotului său, Nicolae Serbanescu, Poliţia şi-a mutat dispozitivul de 
supraveghere la noua adresă. Datorită vizitelor pe care le primea, multe din partea unor 
emisari ai partidelor politice din opoziţie, treptat, generalul Rădescu a fost izolat 
aproape complet, nici o persoană în afara celor care locuiau cu el neavând acces în 
curtea casei. S-a ajuns până la interzicerea vizitelor medicilor, iar din fata imobilului a 
fost arestată Adriana Georgescu, secretara sa particulară. 

Cu toate acestea, fostul premier era ca un ghimpe în coasta noilor autorităţi. O 
parte dintre scrisorile si materialele redactate în acea perioadă, adresate unor oameni 
politici români sau străini, demonstrează acest lucru. De exemplu, la 15 august 1945 a 
redactat o scrisoare pentru Regele Mihai, în care prezenta o serie de argumente pentru 
ca suveranul să nu accepte sărbătorirea actului de la 23 august aşa cum plănuiseră 
comuniștii!13. A adresat mai multe scrisori lui Constantin Titel Petrescu, în care-l sfatuia 
să iasă din „concubinajul” cu comuniștii, „care nu lasă în urma lui decât ruine” 114, 
Deosebit de curajoase erau şi nişte materiale (păstrate în ciornă) ale căror destinatari 
erau trimiși ai Sovietelor în România: A.I. Vâşinski şi ambasadorul Kavtaradze. În 
aceste materiale, generalul făcea un rechizitoriu dur al politicii ruseşti în România si 
prezenta eforturile sale pentru îndeplinirea condiţiilor impuse de armistițiu, în timpul in 
care fusese prim-ministru 115, 

Nu trebuie trecute cu vederea nici încercările lui Rădescu de coalizare în jurul 
său a unui grup de susţinători, pentru înființarea unui nou partid politic. Deşi discuţiile 
începuseră după 23 august 1944, abia după demisia din funcția de premier a generalului 
ideile politice şi economice au prins contur. Majoritatea celor implicaţi fuseseră membri 
ai Partidului Poporului, toţi fiind specialişti recunoscuți în domeniile lor de activitate 


113 Un sfert de veac..., pp. 131-132. Regele Mihai I n-a putut împiedica organizarea paradei 
conform dorinței comuniştilor, însă a boicotat-o, intrând, la 19 august 1945, în grevă regală, pe 
parcursul căreia a întrerupt legăturile cu guvernul. 

114 Thidem, pp. 133-134. 

115 Ibidem, pp. 91-94 şi 116-118. 

(profesori universitari, avocaţi de prestigiu, magistrați). Între notițele pe care Rădescu 
le-a întocmit până la plecarea din țară, se află si unele intitulate „În politica internă”, 
respectiv „In politica externă”, care par a constitui structura unui program politic. 

Autorităţile se temeau tocmai de acest gen de iniţiative, mai ales din partea unei 
persoane foarte populare în acea perioadă. Probabil pentru a induce în eroare 
autoritățile, Rădescu a cerut eliberarea unui paşaport, motivând necesitatea unor analize 
medicale în străinătate. Răspunsul negativ a venit prompt, la 14 iunie 1946. O zi mai 
târziu, generalul şi secretarul său particular, Barbu Niculescu, au părăsit clandestin tara, 
la bordul unui avion, aterizând în Cipru. Din păcate, speranţele fostului premier au fost 
înşelate de englezi, cei care, cu numai un an în urmă, se aratasera îngrijorați de soarta sa: 
a fost reținut în Cipru mai multe luni, guvernatorul britanic al insulei refuzând eliberarea 
pasapoartelor pentru a pleca spre Occident. Se pare că, de data aceasta, englezii au ales 
să nu mai declanșeze nici un conflict cu sovieticii, pe perioada derulării negocierilor 
pentru încheierea Tratatului de Pace, intervenţiile fostului premier român nefiind de 
dorit. 

Abia la începutul anului 1947 Rădescu a reuşit să ajungă la Paris, apoi la 
Lisabona, pentru a se stabili, în vara aceluiaşi an, la New York, unde a încercat să 
unească vocile disparate ale emigrației românești, într-un organism politic. A fost primul 
preşedinte al Comitetului Naţional Român din S.U.A., iar până la moartea sa, în mai 
1953, a militat pentru reinstaurarea democraţiei în România şi pentru ajutorarea 
poporului său. 

Urmărirea informativă a generalului Nicolae Rădescu a continuat si în exil. De 
fapt, cu excepția câtorva luni de după 23 august 1944, generalul a fost supravegheat de 
poliția politică de la demisia sa din armată (1933) până la moarte (1953). 

Arestarea, procesul şi detentia episcopului Marton Aron 
în documentele din Arhiva CNSAS 


The Arrest, Trial and Detention of Bishop Marton Aron 
in the Documents of the CNSAS Archives 


Shortly after the conquest of power by the Communists, an anti-religious 
policy inspired by the Soviet model was launched. The Roman Catholic Church was 
among the churches that suffered major persecutions. The Concordat with the 
Vatican was denounced on 17 June, a new law on education was enacted on 3 
August 1948 and a new law on religious cults was enforced on 4 August. Those 
regulations provided the legal basis for the dissolution of denominal schools and the 
confiscation of their buildings, for the elimination of most of the Catholic dioceses 
(Decree no.253/17 September 1949 stipulated that only two dioceses were 
acknowledged) and for ensuring total control of the State over the Church’s 
activities. The resistance of Bishops Marton Aron and Anton Durcovici to the 
pressure exerted by the communist regime led to their arrest on 21 and 26 June 1949. 

The present paper sheds light on the arrest, trial and detention of Bishop 
Marton Aron, as reflected in the files of the CNSAS archives. We shall emphasize 
the reports given by the Bishop on the moment of his arrest and some episodes that 
occurred while he was held in detention. 


Etichete: Marton Aron, episcop, Biserica Romano-Catolica, 
proces politic, detentie. 
Keywords: Marton Aron, bishop, Roman Catholic Church, 
political trial, detention. 


Biserica Romano-Catolică din România 
în primii ani ai „democraţiei populare” 

După Al Doilea Război Mondial, implementarea regimurilor comuniste în statele 
din Europa Centrală şi de Est ajunse sub influența U.R.S.S., a fost însoţită de elaborarea 
unei politici religioase inspirate de principiile şi metodele sovietice!. Partidele comuniste 
din aceste tari isi propuneau să controleze întregul spațiu social și ideologic dintr-o 
perspectivă de mobilizare şi omogenizare a tuturor actorilor sociali în beneficiul 
exclusiv al sistemului?. Acest control nu a fost, însă, niciodată realizat pe deplin, una 


1 Andrea Ricardi, Secolul martiriului. Crestinii în veacul XX, Bucuresti, Editura Enciclopedică, 2004, 
p. 202. 

? Ovidiu Bozgan, Cronica unui esec previzibil. Romania si Sfântul Scaun în epoca pontificatului lui Paul al 
VI-lea (1963-1978), Bucuresti, Editura Curtea Veche, 2004, p. 12. 

dintre rezistentele la asaltul puterii fiind religia — singura formă de alteritate tolerată in 
ţările comuniste. Considerand-o un factor de alienare umană şi un produs al societății 
organizate în clase sociale, ideologii comunişti apreciau că religia va dispărea odată ce 
împrejurările care au stat la baza apariţiei ei vor înceta să mai existe. Conștienți că 
acesta va fi un proces îndelungat si că o intervenţie în forță împotriva bisericilor şi a 
credincioșilor acestora ar avea efecte contrare, comuniștii au căutat să limiteze efectele 
„nocive” ale religiei si să-şi asigure controlul asupra instituţiilor ecleziale şi vieții 
religioase‘. 

Având centrul spiritual în afara țării, dincolo de Cortina de Fier, Biserica 
Romano-Catolică reprezenta un serios impediment pentru regimurile comuniste din 
Europa Centrală şi de Est, implicit pentru cel din România. Cu toate acestea, între 
1945-1947 catolicii au fost feriti de persecuții majore, deoarece comuniștii români au 
fost mai preocupați să-şi înlăture adversarii politicii şi să câştige controlul deplin al 
puteri». 

Anul 1948 marchează, însă, debutul politicii anticatolice în România. În februarie 
1948, cu prilejul Congresului de constituire a Partidului Muncitoresc Român, Gheorghe 
Gheorghiu-Dej a dat un prim semnal în acest sens, acuzând deschis Vaticanul de 
atitudine imperialista, alături de S.U.A.° Era, la acea vreme, o acuzație extrem de gravă care 
echivala cu o declarație de război a statului comunist împotriva „duşmanilor din interior”. 
Primul obiectiv al guvernului comunist în bătălia purtată împotriva Bisericii Romano- 
Catolice a fost acela de a elimina statutul concordatar al catolicismului din România, 
care ar fi permis interferența unui factor extern în reglementarea noilor raporturi ale 
acestei biserici cu regimul”. Astfel, la 17 iulie 1948 a fost denunțat Concordatul din 
1929, precum şi toate convențiile care fuseseră ulterior încheiate pe această bază Juridică 
între România si Sfântul Scaun. 

La scurt timp după aceea, Marea Adunare Naţională a adoptat o serie de legi care 
puneau bazele noilor relaţii dintre bisericile din România și statul comunist. Este vorba 
de decretul-lege nr. 176 din 3 august 1948 privind reforma învățământului, decretul-lege 
nr. 177 din 4 august 1948 privind regimul general al cultelor religioase şi decretul nr. 
178 din 14 august 1948 privind organizarea şi funcționarea Ministerului Cultelor. Primul 
dintre aceste acte normative enunta şi aplica principiul monopolului statului in 
domeniul instrucției publice şi cel al separării Bisericii de şcoală”. El a furnizat baza 
legală pentru desființarea şcolilor confesionale şi confiscarea imobilelor respective, 
principalele biserici afectate de prevederile sale fiind bisericile protestante şi Biserica 
Romano-Catolică!0. 


3 Ibidem. 

+ Ibidem. 

5 Adrian Nicolae Petcu, Stadin introductiv, în „Martiri pentru Hristos, din România, în perioada 
regimului comunist”, Bucureşti, Editura Institutului Biblic şi de Misiune al Bisericii Ortodoxe 
Române, 2007, p. 35. 

6 Ibidem. 

7 Ovidiu Bozgan, op. cit., p. 37. 

8 Ibidem, p. 38. 

9 Ibidem, p. 37. 

10 Tbidem. 

Legea pentru regimul general al cultelor religioase a constituit, la rândul său, o 
grea lovitură pentru catolicismul din România. Potrivit acestui act normativ, pentru a 
obţine recunoașterea legală, cultele trebuiau să elaboreze câte un statut de organizare şi 
funcționare care, după o avizare prealabilă de către Ministerul Cultelor, urma să fie 
aprobat de Marea Adunare Naţională!!. Totodată, articolul 22 al acestei legi punea 
condiția existenţei a minimum 750.000 de credincioşi pentru crearea unei eparhii, fapt 
care a deschis drumul reducerii drastice a numărului diecezelor catolice o lună mai 
tarziu'2. În articolul 23 se stipula că Ministerul Cultelor putea suspenda orice hotărâre, 
instrucțiune, ordin cu caracter administrativ-bisericesc, cultural, educativ, filantropic 
care ar fi contravenit securității statului şi ordinii publice, iar pastoralele trebuiau trimise 
la acelaşi minister!5. Articolul 30 stabilea un control total asupra finanțelor bisericilor, 
bugetele eparhiilor fiind aprobate de Ministerul Cultelor. În articolul 40 se prevedea că 
raporturile cultelor cu organizaţii similare din străinătate se făceau cu aprobarea 
Ministerului Cultelor şi prin intermediul Ministerului de Externe, iar articolul 41 
interzicea organizațiilor ecleziastice din exterior să exercite jurisdicția asupra vreunui 
cult din Romania'. 

Discuţiile privind întocmirea proiectului de statut al Bisericii Catolice au început 
la sfârşitul lunii august 1948. Misiunea redactării sale i-a revenit episcopului de la Alba- 
Iulia, Márton Aron, si episcopului greco-catolic de Cluj-Gherla, Iuliu Hossu. Aceştia au 
definitivat documentul la 27 octombrie, iar la 4 noiembrie 1948 a fost depus la 
Ministerul Cultelor!5. În pofida faptului că la acea dată se consumase deja episodul 
„teîntregirii” Bisericii Ortodoxe din România prin înglobarea Bisericii Greco-Catolice, 
statutul se referea atât la ritul latin, cât si la cel bizantin, fapt care l-a determinat pe 
ministrul cultelor, Stanciu Stoian, să-l respingă cu indignare!6. 

În septembrie 1948 politica represivă a statului comunist faţă de Biserica 
Romano-Catolică a devenit tot mai lipsită de menajamente. La 6 septembrie 1948 
Ministerul Cultelor l-a pus în retragere pe episcopul de Satu Mare - Oradea, Jan6s 
Scheffler, la 17 septembrie 1948 a fost adoptat decretul nr. 243 prin care au fost 
desfiinţate o mare parte din dioceze, rămânând numai două, în frunte cu Marton Aron 
si Anton Durcovici, iar la 18 septembrie 1948, arhiepiscopul de Bucuresti, Alexandru 
Theodor Cisat, şi episcopul de Timişoara, Augustin Pacha, au fost pensionati forțat. 
Dintre episcopii latini mai continuau să funcţioneze doar Marton Aron, episcop de Alba 
Iulia, şi Anton Durcovici, episcop de Iaşi". 

Pe fondul existenței unei stări de spirit deosebit de tensionate între cele două 
mari puteri si a încheierii Pactului Nord Atlantic, în primăvara anului 1949, la inspirația 
Partidului Comunist (bolşevic) al Uniunii Sovietice, guvernul de la Bucureşti a declanșat 
mișcarea „antiPius” de naţionalizare a Bisericii Catolice (fenomen general în lagărul 


11 Ibidem, p. 14. 
12 Ibidem, p. 13. 
13 Thidem. 
14 Thidem. 
15 Ibidem, p. 40. 
16 Thidem. 
17 Ibidem, p. 39. 


229 


Denisa Bodeanu 


socialist) 18. În urma refuzului celor doi episcopi legali de a sprijini acest proiect, puterea 
comunistă a decis să treacă la represalii. Astfel, la şedinţa din 16 mai 1949 a 
Secretariatului Comitetului Central al Partidului Muncitoresc Român, Gheorghe 
Gheorghiu-Dej afirma că: „Trebuie găsite acuzaţii contra capilor Bisericii, in care să fie 
caracterizați că primesc instrucțiuni din partea unor cercuri străine dușmănoase. Va 
trebui să luăm măsuri tari şi să arestăm câțiva capi, combinând aceasta cu gruparea celor 
care nu sunt de acord cu şefii lor” 1°. 

Decizia liderului comunist din România nu a întârziat să fie pusă în practică de 
instituţiile represive, cei doi episcopi recunoscuţi de stat, Mârton Aron şi Anton 
Durcovici, fiind arestaţi la 21, respectiv 26 iunie 1949. Spre dezamăgirea autorităților 
comuniste, neutralizarea celor doi episcopi nu a însemnat şi încetarea rezistenței 
Bisericii Catolice fata de intenţia de a o transforma într-un cult obedient regimului, 
deoarece Vaticanul, care anticipase politica anticatolică a statelor intrate în sfera de 
influență a Uniunii Sovietice, a găsit soluții pentru a asigura perpetuarea ierarhiei. 
Suspendând prevederile dreptului canonic referitoare la rezolvarea vacantelor 
episcopale, la 29 iulie 1949 Sfântul Scaun a emis decretul De Nominatione Ordinariorum 
Substitutorum, prin care episcopii rezidentiali erau abilitati să desemneze din rândul 
preoţilor de încredere doi ordinari substituti care urmau să-i succeadă episcopului în 
ordinea numirii, dacă era împiedicat de autorități să-și guverneze dieceza?!. La rândul 
lor, ordinarii substituti, odată ajunşi la conducerea diecezelor, trebuiau să numească 
fiecare câte un preot care putea să-i urmeze in aceeași calitate. Ordinarii substituți 
beneficiau de aceleaşi prerogative ca şi episcopii investiţi conform normelor canonice. 
În plus, ca o măsură de rezervă, regentul nuntiaturii a primit dispoziție de a consacra în 
secret episcopi, între aceştia fiind loan Duma, Adalbert Boros si Iosif Schubert?>. 

Ierarhii clandestini au devenit, însă, ţinta aparatului represiv, care a declanșat o 
adevărată sarabandă a arestărilor în rândul acestora şi a celor care îi sprijineau. Din 
dorinţa de a anihila rezistenţa catolică, au fost formate, judecate şi condamnate loturi de 
inculpati precum ,,Nuntiatura Apostolică” (iunie-iulie 1950), lotul „Legația italiană” 
(septembrie 1951), în care a fost judecat Iosif Schubert, Clemente Pietro Ernesto Gatti, 
Adalbert Boros, loan Heber, Iosif Waltner, Eraldo Pintori, Lazăr Ştefănescu, Gheorghe 
Săndulescu, Petre 'Topa şi Augustin Pacha, lotul preotului Bachmeier sau cel în care 
figura Vladimir Ghika cu ordinarii Hieronim Menges, Egon Xaveriu Haider şi Augustin 
Francisc”. 

Deşi printre acuzațiile care li s-au adus celor condamnați în urma acestor procese 
s-au numărat, de regulă, constituirea de grupuri subversive ce urmăreau înlăturarea 
regimului de „democrație populară”, spionajul sau trădarea, adevăratul scop al acestor 


18 Adrian Nicolae Petcu, Studiu introductiv..., p. 36. 

19 Idem, Ministerul Cultelor si slujitorii altarului in anii „democrației populare”, în „Pro memoria. Revistă 
de istorie ecleziastică”, nr. 3/2004, p. 310. 

% Ovidiu Bozgan, op. cit., p. 41. 

21 Tbidem. 

22 Thidem. 

23 Ibidem. 

24 Adrian Nicolae Petcu, Studiu introductiv..., p. 37. 

mascarade judiciare a fost acela de a reprima definitiv ierarhia romano-catolică din 
România. În lipsa unor episcopi agreati de Vatican, gruparea dizidentă a preoţilor 
catolici „democraţi” — așa-numita „Acţiune Catolică” — ar fi avut şansa de a-şi impune 
controlul asupra Bisericii Catolice. 

Chiar dacă s-a reușit decapitarea ierarhiei catolice şi impunerea unor lideri 
aserviți, precum Stanislau Iovanelli la Bucuresti, Petre Pleşca la Iaşi si Carol Adorjan la 
Alba-lulia, Biserica Catolică avea în 1954 o gravă problemă de canonicitate, de care 
comuniştii erau conștienți”. Pe de altă parte, deşi decretul din 29 iulie 1949 le-a permis 
catolicilor să-şi continue rezistența fata de regimul comunist, refuzul statului de a 
recunoaşte ordinarii substituti ca deținători legali ai jurisdicției episcopale şi sprijinirea în 
paralel a unor conduceri diecezane fidele puterii a determinat mari frământări în sânul 
Bisericii Catolice?. Pentru rezolvarea acestei situații complicate se impunea un 
compromis, care a devenit posibil în contextul relativei destinderi survenite după 
moartea lui Stalin şi s-a materializat în decizia Biroului Politic al Comitetului Central al 
Partidului Muncitoresc Român de a-i elibera pe episcopii Augustin Pacha şi Mârton 
Aron din închisoare?. 


Ă Arestarea, procesul şi detentia episcopului Marton Aron 

In Arhiva Consiliului National pentru Studierea Arhivelor Securității, 
informaţiile privind arestarea, procesul si detentia unui fost condamnat din motive 
politice în perioada regimului comunist din România se regăsesc, de obicei, în Fondul 
Penal?%. În evidenţele acestui Fond, episcopul Márton Aron apare ca titular a două 
dosare: P 337 cu 5 volume, însumând 408 file, și P 254 cu 12 volume, însumând 4.544 
file. Cu toate acestea, în urma studierii primului dintre dosarele menționate, am 
constatat că el a fost atribuit in mod greşit episcopului din Alba Iulia de către cei care au 
întocmit evidenţele respective, pe coperţile celor cinci volume fiind trecut un alt titular, 
Gogoman Gavril, care ocupase funcția de contabil in Cluj-Napoca şi fusese arestat la 12 
iulie 1957 pentru „instigare contra liniștii publice”?. Mai mult decât atât, toate 
documentele care se regăsesc în dosar se referă în exclusivitate la arestarea, ancheta şi 
detentia acestei persoane. Este adevărat că între Gogoman Gavril si episcopul Marton 
Aron existase, însă, o oarecare legătură, cei doi întâlnindu-se în toamna anului 1956, 
când au discutat despre evenimentele din Ungaria şi au criticat regimul comunist din 
România. Printre documentele aflate în dosar, am identificat şi o serie de procese- 


25 Thidem. 

2% Ovidiu Bozgan, op. cit., pp. 42-43. 

2 Adrian Nicolae Petcu, Studiu introductiv..., p. 37. 

8 Fondul Penal regrupează dosarele penale întocmite persoanelor trimise în instanță, dosare care 
contin materialele de anchetă (procese verbale de perchezitie, procese verbale de interogatoriu, 
confruntări, expertize tehnico-stiintifice, fotografii ale corpurilor delicte etc.). Fiecărei persoane 
intemnitate îi corespunde unul sau mai multe dosare penale. Fondul Penal din Arhiva CNSAS 
cuprindea, în 2011, 11.650 dosare pe suport hârtie si 20 microfilme preluate de la S.R.I., 104.907 
dosare preluate de la Ministerul Justiţiei, 10.177 dosare preluate de la Ministerul Public și 20.138 
preluate de la Ministerul Apărării Naţionale. Raport de activitate privind anul 2011, pp. 33-34, 
www.ensas.ro / documente /rapoarte / Raport CNSAS 2011.pdf, accesat la 23 martie 2012. 

29 ACNSAS, fond Penal, dosar nr. 337, vol. 1, f. 3. 

verbale de interogatoriu din care reiese că, în timpul anchetei, Gogoman a fost întrebat 
şi a vorbit de mai multe ori despre legăturile sale cu episcopul. Din răspunsurile pe care 
le-a dat, Securitatea nu a reuşit, însă, să extragă informaţii care să-l incrimineze pe 
Marton Aron. 

Al doilea dintre dosarele penale care figurează pe numele lui Marton Aron în 
Arhiva CNSAS, prezintă, în schimb, mai mult interes, el cuprinzând documente 
referitoare la toți cei opt inculpati în „lotul” al cărui conducător a fost considerat 
episcopul (ceilalți membri ai lotului au fost Korparich Ede, Szâsz Pal, Lakatos Istvan, 
Kurk6 Gyárfás, Teleki Adam, Venczel Jozsef şi Bodor Bertalan). Pe coperţile a opt 
dintre volume apare, însă, mențiunea „Szasz Pall şi alții”, pe alte două „Bodor Bertalan 
şi alţii”, în vreme ce numele lui Marton Aron este trecut doar pe coperţile a două 
volume. Aceasta nu înseamnă, totuşi, că volumele respective reunesc documente care se 
referă strict la cei menţionaţi, ci, în realitate, ele conţin materiale diverse despre 
majoritatea celor implicaţi în lot. În ceea ce priveşte tipologia documentelor, dosarul 
Penal 254 conţine: mandate de arestare, procese-verbale de interogatoriu, declaraţii ale 
inculpatilor si ale martorilor, referate ale procurorilor, ordin de trimitere în judecată, 
sentința și extrase din sentinţă, cereri de recurs, foi de transfer de la un penitenciar la 
altul, foi matricole penale, adrese între diferite instituţii, decizii privind impunerea 
domiciliului obligatoriu etc. Multe dintre documentele menţionate sunt greu de 
descifrat, întrucât cei care le-au redactat aveau un nivel precar de pregătire şcolară. 
Totodată, unele dintre documentele-tip (fişe matricole penale, foi de transfer, etc.) nu 
sunt completate cu toate datele necesare, motiv pentru care astăzi este dificilă 
reconstituirea istoriei persoanelor judecate în cadrul acestui proces. 

Referindu-ne strict la cazul episcopului Marton Aron, trebuie precizat că din 
dosarul penal lipsesc multe documente care, de regulă, se regăsesc în dosarele din 
această categorie. Este vorba de foi de transfer (nu există, de exemplu, documente 
privind transferul lui de la Sighet la Bucuresti), foi de camera, fişe medicale, caracterizari 
întocmite de angajații penitenciarelor prin care a trecut, informații privind 
comportamentul său în închisoare, note care să ateste că a fost pedepsit pentru 
încălcarea regulamentului (dacă s-a întâmplat acest lucru) sau, eventual, note 
informative ale colegilor de celulă. 

În dosarul Penal 254 apar, în schimb, numeroase documente care se referă la 
urmărirea episcopului Marton Aron în anii premergători arestării. Studierea acestor 
documente ne-a relevat faptul că Marton Aron a intrat în atenţia serviciilor de 
informaţii cu mult timp înainte de câştigarea puterii depline de către Partidul Comunist. 
Astfel, am identificat numeroase documente întocmite de Siguranţă si S.S.I. între anii 
1938-1948 din care reiese că aceste instituții manifestau un interes deosebit pentru 
persoana episcopului din Alba Iulia şi, implicit, pentru activitatea sa, suspicionându-l de 
acţiuni îndreptate împotriva statului român $i, mai apoi, împotriva comunismului. În 
1945 Marton Aron a fost supus, pentru o scurtă perioadă, domiciliului obligatoriu, dar, 
la intervenția lui Petru Groza, Direcţiunea Ordinei Publice din cadrul Ministerului 
Afacerilor Interne a emis, la 23 februarie, un ordin prin care s-a dispus „ridicarea 
tuturor măsurilor privative de libertate”%. În anul următor, printr-o adresă întocmită la 


30 ACNSAS, fond Penal, dosar nr. 254, vol. 6, f. 68. 

17 iulie, Direcţiunea Generală a Poliţiei a cerut Inspectoratelor Regionale de Poliţie Cluj 
şi Sibiu să alcătuiască un raport în care să se prezinte „antecedentele şi activitatea 
politică a episcopului după 23 august 194431. 

În consecință, la 28 august 1946 Serviciul Poliţiei de Siguranţă din cadrul 
Inspectoratului Regional de Poliţie Sibiu a elaborat un document în care se regăsesc deja 
clasicele acuzaţii ce i-au fost aduse episcopului Marton Aron și în anii următori, inclusiv 
în timpul anchetei şi a procesului desfăşurat in 1951. Astfel, el era acuzat că „este 
persoana cea mai importantă a iredentei maghiare”, preoții săi desfăşurând „o vie 
activitate în rândurile populației maghiare cu scopul de a tine trează conștiința, limba, 
obiceiurile şi portul unguresc” şi că, la solicitarea lui, aceştia „strâng date pentru 
conferința de pace ce se tine la Paris spre a prezenta o statistică a ungurilor din Ardeal si 
alte evenimente ce se întâmplă aici în detrimentul statului român” %2. 

În martie 1947, Directiunea Poliţiei de Siguranţă din cadrul Directiunii Generale 
a Poliţiei a redactat un nou referat în care sintetiza materialele deţinute până în acel 
moment cu privire la Mârton Aron. Documentul respectiv echivala cu un adevărat 
rechizitoriu, episcopul din Alba Iulia fiind acuzat că în perioada 1940-1944 a avut relații 
apropiate cu ofițerii germani, fiind vizitat de aceştia săptămânal si discutând cu ei „ore 
întregi”, că între 1941-1944 s-a întâlnit zilnic cu reprezentanţii diplomatici ai Ungariei în 
România, că a căutat să controleze activitatea Uniunii Populare Maghiare prin interpusi, 
că are o atitudine șovină şi că acţionează constant împotriva statului român”. 

In 1947-1949, urmărirea episcopului se intensifică din ce in ce mai mult*. 
Circularele si predicile sale sunt procurate prin diferite metode, traduse si comentate 
defavorabil de către lucrătorii structurilor de informaţii, deplasările lui sunt atent 
monitorizate şi se adună în mod constant „materiale compromiţătoare” după fiecare 
ieşire a sa in public. La o lectură atentă a documentelor întocmite de Securitate la 
începutul verii anului 1949 putem observa cu uşurinţă faptul că se intenționa reținerea 
episcopului din Alba Iulia şi că până la punerea în practică a acestei măsuri nu mai era 
decât o chestiune de timp. Astfel, într-o adresă din 14 iunie trimisă de Direcţia 
Regională de Securitate Braşov către Securitatea din Odorhei se arătau următoarele: 
„Luaţi imediat măsuri pentru urmărirea cu mare atenţie a tuturor deplasărilor efectuate 
de episcopul Marton Aron. De asemenea, se vor lua măsuri ca toate discuţiile [sic] ce 
are să le tie să fie stenografiate sau, dacă nu este posibil, prin doi sau trei informatori se 
va urmări discursurile si vor fi redate în scris ceea ce a spus la diferite predici. După 
terminarea pelerinajelor imediat se va face un raport detaliat, se vor anexa predicile, 
declarațiile auditorilor sau martorilor care au auzit predicile şi vor fi înaintate acestei 
Direcţiuni” 35, 

Inevitabilul s-a produs la 21 iunie 1949, in timp ce episcopul se îndrepta spre 
gara din Teiuş, de unde intenționa să plece cu trenul la Bucureşti pentru a discuta cu 
ministrul Cultelor despre statutul de organizare şi funcționare a Bisericii Catolice. Până 


31 Thidem. 

32 Thidem, ff. 49-50. 

33 Ibidem, f. 68. 

34 Thidem, ff. 90, 91, 112-113, 187, 192-197, 259, 319, 329, 333. 
35 Idem, vol. 9, f. 244. 

la această dată, istoriografia nu a consemnat alte amănunte privind momentul arestării 
episcopului, iar dosarul Penal 254 este sărac, la rândul său, în informații pe acestă temă. 
În dosarul de urmărire informativă a episcopului din Arhiva CNSAS, am descoperit, 
însă, stenograma unei convorbiri purtate de acesta la 18 februarie 1964 cu preotul- 
profesor Cserveny Albin în care povesteşte în detaliu cum s-a petrecut totul: „De ziua 
Domnului am fost la Odorhei si de acolo el% m-a adus acasă. După ce am venit acasă, 
m-am pregătit să merg la Bucuresti, pentru că eu am fost împuternicit cu întocmirea 
statutelor. I-am înapoiat modificate“ (sic), mi-am făcut observaţiile, am tăiat o mulțime 
de paragrafe şi cu acest statut modificat m-am pregătit să merg la Bucureşti. Dar toată 
casa mea a fost înconjurată de securiști. De aici mă urmăreau, la fiecare colt era un 
securist îmbrăcat în haine civile. Eu pe atunci am avut aici un evreu care mă ducea cu 
maşina, era tate cumsecade, am cerut pe el (sic!) să-l roage să mă ducă la Teiuș, ca de 
acolo să merg cu acceleratul. Cum am coborât, dar asta asa am simţit cumva pentru că 
aici era plin cu oameni, au fost şi printre preoți care aveau cunoştinţă de această acțiune, 
dar nu mi-au spus nimic. Era chiar în data de 21, ziua onomastică a lui Pacha Ludovic, 
şi am regretat pentru că el şi-a luat rămas bun în fata porții iar eu nici nu i-am mulțumit 
(felicitat). Când vreau să urc în mașină, văd că nu este şoferul acela care obișnuiește să 
vină, la volan era un individ cu totul necunoscut. S-a văzut pe el că era evreu, după ce 
am plecat, aici la poarta de jos, i-am spus că am uitat ceva acasă, zice să ne întoarcem 
înapoi. l-am spus că nu este atât de important. Cand am ajuns pe câmp, dincolo de Alba 
Iulia, s-a oprit şi mi-a spus că i s-a stricat maşina. A început să trebăluiască si la un 
moment dat o maşină Jepp fuge in fata noastră şi o altă maşină s-a oprit în spatele 
nostru. Au ieşit din maşină civili şi se interesează, se uită la mine în maşină şi șoferul îmi 
spune că nu poate repara maşina, a discutat cu civilii ăştia dacă nu ar putea să mă ducă 
pe mine la Teiuş? Aşa am simţit amândoi, şi eu şi Beni, pentru că şi Ferencz Beni era cu 
noi, că aici nu este un lucru curat. Eu am făcut mutră plăcută şi am spus să trecem. 
Ăştia bucuroși au luat valizele noastre, cum ne-am aşezat unul se întoarce şi ne spune: 
Nu cumva să credeți că suntem bandiți. Şi imi arată legitimatia, era un locotenent de 
securitate. S-a întors cu maşina şi ne-au dus la Sibiu la Securitate. De acolo colonelul, cu 
maşina lui proprie a plecat cu mine la miezul nopţii la Bucureşti. Beni a rămas acolo. 
Doi ofiţeri stăteau lângă mine si colonelul stătea în fata lângă șofer. Cei de la Bucureşti 
ne-au așteptat deja. Aşa s-au petrecut lucrurile”*%. 

Întrucât episcopul nu a mai ajuns la Ministerul Cultelor, dar nu s-a întors nici la 
Alba Iulia, în rândul clericilor Episcopiei romano-catolice au început să circule diverse 
zvonuri referitoare la o posibilă arestare a sa‘. În aceste împrejurări, vicarul Aloisiu 


36 Se referă la un personaj care apăruse în discuţie anterior. 

37 Convorbirile purtate în biroul episcopului în limba maghiară erau transcrise şi apoi traduse în 
limba română de ofițerii Securităţii. În acest studiu am folosit traducerea în limba română. 

38 În mod cert, traducerea nu este tocmai reușită. În documentul în limba maghiară fraza este 
următoarea: „En persze jó arcot vágtam és azt mondtam: üljünk at”. 

3 ACNSAS, fond Informativ, dosar nr. 261991, vol. 114, ff. 146-147. Deşi episcopul a fost 
reținut la 21 iunie 1949, mandatul de arestare a fost emis abia la 23 iulie 1951, cu doar câteva zile 
înainte de începerea procesului. ACNSAS, fond Penal, dosar nr. 254, vol. 10, f. 39. 

40 Andrea Dobes, Vicarul Aloisiu Boga si regimul comunist, în „Pro Memoria. Revistă de istorie 
ecleziastică”, nr. 8/2009, pp. 190-191. 

Boga a trimis la 30 iunie 1949 o scrisoare ministrului Cultelor, Stanciu Stoian, în care 
solicita lămuriri cu privire la situația episcopului Marton Áron: „Aş dori să vă informez 
că domnul episcop Márton Áron a părăsit sediul episcopiei în ziua de 21 iunie a.c. în 
cursul orelor 11, cu intenția de a purta un dialog cu Excelența voastră în probleme 
importante de ordin bisericesc. La plecare ne-a anunțat că se va întoarce până în 28 
iunie. Din păcate nu a revenit până la data menționată, iar în cadrul parohiei şi al 
preoților noştri s-au răspândit ştiri alarmante referitoare la persoana sa. Vă rugăm 
insistent, stimate domnule ministru, să ne informați despre această problemă pentru a 
putea sta liniştiţi”+!. Cum era de aşteptat, ministrul Stanciu Stoian nu a dat nici un 
răspuns acestei solicitări. 

Detalii privind ceea ce s-a întâmplat cu episcopul Márton Áron după ce a fost 
adus în Bucureşti reies atât din dosarul de urmărire informativă, cât şi din dosarul său 
penal. De exemplu, în dosarul de urmărire informativă am identificat stenograma unei 
convorbiri purtate de episcop la 24 martie 1962 în biroul său din Alba Iulia cu soții 
Mihai şi Maria Campeanu — convorbire care a fost înregistrată cu mijloace specifice de 
ofiţerii Securităţii. Cu acest prilej, Mârton Aron afirma că după arestare a fost dus la 
Ministerul de Interne din Bucuresti, unde a fost ţinut si anchetat timp de doi ani „acolo, 
jos, în pivniță”. Statutul pe care-l avusese până în momentul arestării nu l-a scutit, se 
pare, de tratamentul brutal care se aplica atunci deţinuţilor politici în toate închisorile 
din România. Intr-o lucrare publicată după înlăturarea regimului comunist din România, 
un fost deţinut politic, Cicerone Ionitotu, spunea ca Marton Aron „a fost bătut atât in 
timpul anchetei cât şi după condamnare, prin toate închisorile prin care a trecut” $. 

Mai multe informaţii privind ancheta şi procesul episcopului se găsesc în dosarul 
nr. 254 din Fondul Penal al Arhivei CNSAS. Din documentele aflate între coperţile 
acestuia, reiese că Marton Aron a fost învinuit că „a iniţiat, condus şi organizat un grup 
subversiv” care îşi propunea să pregătească „o acțiune contra-revolutionara armată, in 
directă legătură cu complotul organizat de Ferentz Naghy* si apoi cu acela organizat de 
Rajch# în Ungaria”, scopul final al acțiunii fiind „doborârea regimului de democraţie 
populară” din România. În opinia anchetatorilor comunişti, pentru atingerea acestui 
obiectiv Marton Aron şi „complicii” săi, arestaţi în cadrul aceluiaşi lot (Korparich Ede, 


+1 Ibidem. 

42 ACNSAS, fond Informativ, dosar nr. 261991, vol. 55, f. 36. 

4 Cicerone loniţoiu, Victimele terorii comuniste. Arestati, torturați, întemnițați, ucisi, Dicționar M, 
Bucureşti, Editura Maşina de Scris, 2004, p. 126. 

+ Ferenc Nagy (8.10.1903 - 12.06.1979), politician din Ungaria din Partidul Micilor Agrarieni. A 

fost prim-ministru al Ungariei (4.02.1946 - 31.05.1947) şi s-a opus ca Partidul Comunist Maghiar 
să câştige controlul asupra guvernării. În urma şantajului la care a fost supus de comuniști (care îi 
rapisera fiul), a renunţat la funcție si a emigrat în SUA. 

http: //en.wikipedia.org/wiki/ Ferenc Nagy, accesat la 24 mai 2012. 

45 László Rajk (8.03. 1909 - 15.10.1949), politician comunist maghiar care a deţinut funcţiile de 
ministru de interne (20.03 - 1946-5.08.1948) şi ministru de externe (20.05.1949 - 30.05.1949). A 
fost arestat la 30.05.1949 în baza unor acuzaţii inventate: spionaj pentru imperialisti, colaborare 
cu poliția secretă din perioada horthystă, menţinerea de relaţii cu comuniștii din Iugoslavia, 
considerați din 1948 inamici. În urma procesului a fost condamnat la moarte şi executat. 
http://ro.wikipedia.org/wiki/L%C3%A1szl%C3%B3_Rajk, accesat la 24 mai 2012. 


235 


Denisa Bodeanu 


Szász Pal, Lakatos Istvan, Kurk6 Gyárfás, Teleki Adam, Venczel Jozsef si Bodor 
Bertalan) urmau să acţioneze „în colaborare cu Uniunea Populară Maghiară, cu 
national-taranistii şi social-democratii de dreapta”. Aceste acuzaţii au fost întemeiate pe 
declarațiile date în timpul anchetei de Korparich Ede, Szasz Pal, Lakatos Istvan si 
Venczel József, declaraţii smulse însă în urma presiunilor fizice şi morale la care au fost 
supuşi“. La proces Szász Pal, Lakatos Istvan şi Venczel Jozsef şi-au retractat, de altfel, 
mărturisirile făcute în această privință, singurul care și-a menţinut declarațiile inițiale 
fiind Korparich Ede*’. Afirmațiile acestuia din urmă nu erau, însă, credibile nici măcar 
pentru autorităţile comuniste, care într-un document din 1968 apreciau că: „în 
aprecierea valorii arătărilor inculpatului Korparich Eduard trebuie să se aibă în vedere 
că din relatările făcute de fostul anchetator Răzvan Sergiu [...] cum si din conţinutul 
declarațiilor date de inculpat, rezultă că acesta, fiind mereu bolnav era tentat să afirme 
lucruri ireale” 48, 

Pe lângă acuzațiile menționate anterior, lui Márton Áron i s-a mai imputat faptul 
că a abuzat „de libertatea religioasă şi de funcția pe care o ocupa ca episcop romano- 
catolic de Alba Iulia” pentru a duce o „politică de instigare” şi pentru a acționa 
„împotriva anulării Dictatului de la Viena”. Astfel el a propus să se facă un protest la 
Conferința de pace de la Paris prin care să se arate nemulțumirea fata de hotărârea luată 
cu privire la Ardealul de Nord, document ce trebuia semnat de conducătorii bisericilor 
maghiare şi ai altor instituții”, În acest sens, în documentele de arhivă, se arată că 
episcopul si ceilalți inculpati „au strâns material statistic si documentar” pe care l-au 
predat lui Nékam Sandor (şeful misiunii diplomatice maghiare din Romania in 1945) şi 
au redactat un memoriu prin care îl însărcinau pe Teleki Geza, cetățean din Ungaria 
provenit din Ardeal, să reprezinte la Conferinţa de pace de la Paris interesele populației 
maghiare din România“. 

O altă acuzaţie a fost aceea că Marton Aron ar fi primit bani din Ungaria pentru 
a organiza aceste acţiunis!. Într-o declaraţie dată în fata anchetatorilor la 11 martie 1950, 
episcopul recunoştea că sumele solicitate şi primite de la guvernul maghiar „nu au fost 
legale” întrucât partea română nu a avut cunoștință de ele și nu şi-a dat acceptul în 
vederea primirii lor*?, dar susținea că ele au fost folosite în scopuri total inofensive, care 
nu aveau legătură cu acuzaţiile formulate de anchetatori: „De la 23 August 1944 am 
cetut ajutor bănesc prin însărcinatul maghiar dr. Nekam Sandor de la guvernul maghiar 
şi am primit sume importante cu scopuri bisericești şi şcolare. Ajutorul primit pe această 
cale l-am întrebuințat pentru completarea salariilor învăţătorilor şi profesorilor, pentru 
ajutorarea pensionarilor, a responsabilului bisericesc şi a conferenţiarilor”5. De 
asemenea, Marton Aron a recunoscut că a primit ajutor — de data aceasta legal — si de la 


46 ACNSAS, fond Penal, dosar nr. 254, vol. 3, ff. 167, 176-177. 
47 Ibidem, £. 177. 

48 Ibidem. 

* Idem, vol. 2, f. 67. 

50 Tbidem. 

51 Thidem, f. 68. 

52 Idem, vol. 1, ff. 25-26. 

53 Tdem, vol. 4, f. 14. 

Vatican, pentru a acoperi nevoile stringente ale diocezei: „În Decembrie 1946 și 
Februarie sau Martie 1947 am primit în două rate prin Nunciatură o sumă însemnată în 
lei. Suma primită am intrebuintat-o pentru ajutorarea preoților, profesorilor si 
învăţătorilor pensionari. După cele comunicate de dl. nunțiu Casulo, guvernul avea 
cunoştinţă despre ordonantarea banilor. Tot prin mijlocirea Nunciaturii am primit in 
mai multe rânduri ajutor în haine şi alimente pe care le-am ridicat de la biroul de ajutor 
american si le-am distribuit copiilor săraci si adulți şi instituțiilor conform modalitatilor 
fixate de acest birou si conform celor discutate la Ministerul respectiv”5+. 

Atitudinea anticomunistă a episcopului Marton Aron dovedită de predicile 
rostite cu diferite ocazii, de circularele trimise în parohii, cât şi de acţiunile întreprinse în 
anii de dinaintea arestării a reprezentat, la rândul său, un cap de acuzare atât în timpul 
anchetei, cât şi în timpul procesului. Astfel, preluând o serie de acuzaţii formulate de 
procurorul militar Alexandru Troneci in Referatul introductiv de trimitere din 20 iulie 1951, 
sentința nr. 1165 din 6 august 1951 reţine că episcopul „a făcut tot posibilul ca prin 
mijloacele care i-au stat la dispoziţie să întărească credinţa şi să înarmeze pe credincioşii 
sai contra propagandei comuniste”55. Printre faptele concrete care i-au fost imputate a 
fost aceea că în 1947 „în calitatea sa de episcop romano-catolic, a dat o circulară prin 
care a interzis preoților şi profesorilor de la şcolile confesionale să facă parte din 
Uniunea Populară Maghiară”. 

În urma lecturii documentelor din dosarul penal al lui Marton Aron se poate 
observa că, pe tot parcursul anchetei, episcopul a avut o comportare demnă, fapt cu 
totul remarcabil având în vedere condiţiile dificile în care s-a desfăşurat aceasta. Astfel, 
Marton Aron a refuzat să facă jocul anchetatorilor şi să recunoască fapte pe care nu le-a 
comis, nu a încercat să arunce răspunderea privind acţiunile întreprinse asupra altor 
arestaţi din același lot şi a vorbit cu mult curaj despre atitudinea sa fata de ideologia şi 
regimul comunist. 

De exemplu, într-o declaraţie dată la 1 aprilie 1950, Mârton Aron i-a luat 
apărarea fostului preşedinte al Uniunii Populare Maghiare, Kurk6 Gyárfás, în pofida 
tentativelor anchetatorului de a-i smulge răspunsuri incriminatoare la adresa acestuia: 
„Kurko Gyarfas în discuţiile noastre a susținut totdeauna în modul cel mai categoric 
fata de mine punctul de vedere oficial al U.P.M.-ului şi l-a apărat. A promis sprijinul 
U.P.M. în interesul şcolilor confesionale, însă nu a făcut nici o declarație din care s-ar fi 
putut deduce că U.P.M.-ul doreşte independenţa si a altor instituții maghiare si le va 
apăra fata de straduintele de contopire”>’. De asemenea, fiind întrebat de intrevederile 
avute cu alte persoane care fuseseră arestate în cadrul aceluiași lot, a declarat că el a fost 
cel care i-a chemat la discuții: 

„Întrebare: Câte consfătuiri ati avut cu d-nii Szasz Pal, Korparich Ede şi Lakatos 
dupa 1944? 

Răspuns: Cu domnii de mai sus, dupa 1944, am avut consfătuiri in două ocazii. 

Întrebare: Unde si când au avut loc aceste consfătuiri? 


54 Ibidem, f. 15. 

55 Idem, vol. 2, ff. 67-68. 
56 Ibidem, f. 68. 

57 Idem, vol. 1, f. 16. 

Răspuns: Prima consfătuire a avut loc în Martie sau Aprilie 1946 în locuința mea 
din Alba-lulia. A doua oară m-am întâlnit cu aceşti domni la Cluj, dupa Rusale [sic!] în 
1946. 

Întrebare: Cine a convocat aceste consfătuiri? 

Răspuns: În amândouă cazurile eu am chemat pe acești domni la consfătuire”58, 

Una dintre cele mai interesante şi mai curajoase declarații date de episcop în 
timpul anchetei este însă aceea în care îşi prezintă concepţia sa în legătură cu raporturile 
dintre Biserica Romano-Catolică şi Stat: „Drepturile Statului isi găsesc rădăcina in legile 
divine, Statul neavând dreptul să treacă peste legile divine. Biserica are dreptul şi 
competinta să aprecieze în cazurile concrete dacă Statul prin anumite legi ale sale a 
depăşit sau nu drepturile. În numele bisericii universale vorbeşte Papa de la Roma, iar în 
numele diocezei vorbeşte episcopul. Legile Statului în general sunt obligatorii pentru 
toţi cetăţenii care trebuie să le respecte. Dacă ele lovesc legile divine, în mod atâta de 
puternic încât biserica R.[omano]-catolica este silită, conform dogmelor şi canoanelor 
sale ca să oprească categoric supunerea, cetățenii nu sunt obligați să respecte aceste legi 
ale Statului. Biserica Romano-catolică recurge la acest mijloc numai în cazuri grave si 
numai atunci când Statul nu este dispus să revie asupra măsurilor luate şi care contravin 
legilor divine”%. 

O dovadă a faptului că atitudinea anticomunistă a episcopului a deranjat 
autoritățile din România o reprezintă şi insistența cu care anchetatorii i-au cerut să 
vorbească despre măsurile luate în anii 1945- 1949 pentru a împiedica influența 
propagandei comuniste asupra vieţii religioase a credincioșilor catolici. În acest sens 
Marton Aron a afirmat utmátoarele: într-o declarație din 11 martie 1950: „În toamna 
anului 1945 am dat ordin să se tina în toată eparhia, î în fiecare parohie şi parohie filială 
exercițiu sufletesc de 5-8 zile la care să ia parte toți credincioşii după planul elaborat de 
centrală. Am dat instrucțiuni şcolilor catolice prin care am atras atenţia profesorilor si 
învăţătorilor asupra punctului de vedere care trebuie urmat în educație. Am dat 
instrucțiuni la preoți pentru intensificarea muncii pastorale, am ordonat educarea 
moralei religioase mai profunde la copii, adulți si tineret si am fixat în fiecare an 
programul acestuia. Am ordonat serbările bisericeşti separate. Am dispus citirea 
capitolelor din sfânta scriptură care îndeamnă pe credincioşi să stăruie în credința lor’. 

Ancheta episcopului Marton Aron şi a celorlati şapte acuzaţi a fost finalizată în a 
doua jumătate a lunii iulie 1951. Prin Ordinul nr. 940 dat de Comandamentul Regiunii 
II Militară din 23 iulie 1951 şi semnat de generalul Gavrilescu Alexandru®!, Marton 
Aron, Korparich Ede, Szász Pal, Lakatos Istvan, Kurkó Gyárfás, Teleki Adam, Venczel 
Jozsef si Bodor Bertalan au fost trimişi in judecata. 

Procesul lotului Marton Aron a inceput la 30 iulie 1951 si a fost judecat de un 
complet al Tribunalului Militar Bucuresti, Sectia I, prezidat de maiorul de justitie Paul 


58Ibidem, ff. 194-195. 
59 Idem, vol. 4, f. 25. 
60 Idem, vol. 1, f. 28. 
6l Idem, vol. 2, f. 11. 
62 Tbidem. 

Finichi65. Prin Sentința nr. 1165 din 6 august 1951, Tribunalul Militar Bucureşti, Secția 
I-a l-a condamnat pe Marton Aron „cu unanimitate de voturi, făcând aplicatiunea art. 
227 C.P. al. 2, Teza II C.P., art. 184 C.P., art 186 C.P., art. 101 C.P. art. 463, 304 CJ.M., 
D.L. No. 212/948, art. 25 C.P. [...] la 10 ani temniţă grea şi 5 ani degradare civică pentru 
crima de complot”, la „muncă silnică pe viata pentru crima de înaltă trădare prevăzută 
în art. 184 C.P.” şi „la 25 ani muncă silnică şi 10 ani degradare civică pentru crima de 
înaltă trădare prevăzută în art. 186 C.P.”%. Conform articolului 101 din Codul Penal, 
episcopul urma să execute numai pedeapsa cea mai grea, adică munca silnică pe viata si 
10 ani degradare civică, cu computarea preventiei de la 21 iunie 194965. De asemenea, 
sentința prevedea confiscarea averii şi obligaţia ca Marton Aron să plătească suma de 
10.000 lei cheltuieli de judecată. 

În convorbirea înregistrată de ofiţerii Securităţii la 24 martie 1962, Marton Aron 
spunea următoarele în legătură cu ancheta şi procesul său din 1951: „Când mi s-a adus 
la cunoştinţă sentinţa, nu ştiu cine era — judecătorul sau cine — m-a mângâiat cu faptul 
că numai cea mai lungă pedeapsă trebuie să execut. [...] După cum spun ei, au facut asa, 
un lot, al cărui conducător am fost eu. Erau acolo tot felul de oameni, comunişti, social- 
democrați, conti, directori de bănci, profesori universitari, protestanți, catolici şi eu am 
fost conducătorul, ştii? (râd). Ei au vrut să facă un lot mai mare, dar nu au reuşit. Doi 
ani de zile am fost arestaţi şi numai după doi ani au pronunţat sentința”. 

La 7 august 1951, toţi cei opt acuzaţi au declarat recurs, desi constientizau, 
probabil, faptul că şansele de a obține o sentință mai blândă erau, practic, nuleć8. Cum 
era de aşteptat, prin decizia nr. 3640 din 27 septembrie 1951, dată în şedinţă publică la 
12 octombrie 1951, Curtea Militară de Casare şi Justiţie a respins recursul declarat de 
Marton Aron şi ceilalți acuzaţi, menţinând practic pedeapsa primită initial, 

Astăzi putem afirma că procesul lui Marton Aron a facut parte din seria 
proceselor politice care au marcat primii 15 ani de dominație comunistă în România. El 
a avut toate elementele caracteristice acestora: retineri abuzive ale unor inculpati 
(mandatul de arestare a lui Marton Aron a fost întocmit cu putin timp înainte de 
proces), exercitarea de presiuni fizice asupra arestatilor în timpul anchetei pentru a-i 
obliga să facă declarațiile dorite de anchetatori, acuzaţii inventate sau exagerate aduse 
inculpatilor, condamnare decisă înainte de judecarea procesului. În pofida invinuirilor 
aduse oficial celor arestaţi, procesul lotului Marton Aron (ca si procesul Legatiei Italiene 
judecat în septembrie 1951 în care au fost implicaţi episcopii Augustin Pacha, Adalbert 
Boroş şi Iosif Schubert) a fost un episod al acţiunii de reprimare a ierarhiei catolice din 
România, declanșată la cererea lui Gheorghe Gheorghiu-Dej în şedinţa Secretariatului 
CC al PMR din 16 mai 1949. 


63 Thidem, f. 65. 

64 Thidem, f. 61. 

65 Thidem. 

66 Thidem. 

67 ACNSAS, fond Informativ, dosar nr. 261991, vol. 55, f. 36. 
68 ACNSAS, fond Penal, dosar nr. 254, vol. 2, £. 76. 

69 Thidem, f. 77. 

Dintr-o adresă trimisă de Directiunea Generală a Securităţii Statului către 
Parchetul Militar Bucureşti la 11 iulie 1951, aflăm că, pe parcusul procesului, episcopul 
si ceilalți acuzaţi s-au aflat în Penitenciarul Jilava din apropierea capitalei României”. 
Deşi nu a stat în această închisoare o perioadă îndelungată, Marton Aron a fost neplăcut 
impresionat de condiţiile de detenţie care erau acolo. El a afirmat ulterior că 
Penitenciarul Jilava era „un loc îngrozitor”: „Şi acum îmi amintesc în ce situație erau 
sărmanii oameni””!. Mai multe detalii privind perioada în care a fost închis la Jilava 
găsim, însă, în stenograma unei convorbiri purtate de episcop la 16 mai 1962 cu preotul 
Kovacs Balazs. Cu acest prilej, Marton Aron spunea următoarele: „Eu m-am aşezat 
într-un colt al culcuşului si acolo am stat. Noi la orele 10.00 ne-am culcat si dimineața la 
orele 5.00 ne-am sculat, între timp nu a fost voie să ne culcăm. Pentru că nu a fost voie 
să ne culcăm am stat şi picioarele mi s-au umflat până seara, în sus de glezne până la 
jumătatea piciorului. Acolo era o stare foarte rigidă si nici nu am întrebat doctorul 
numai în ultima clipă când m-au dus la proces şi medicul a făcut control peste tot 
înaintea începerii procesului. Atunci i-am spus că tare mi se umflă picioarele si mi-a 
spus în româneşte ca «este de la poziţie». Şi într-adevăr asta a ţinut cat am fost la Jilava, 
dar la Aiud când ne plimbam prin curte — pe atunci era chiar culesul zarzavaturilor si 
noi le-am strâns — mancam la verdeturi şi nu mi s-a mai umflat deloc. Până seara 
câteodată mi s-a umflat şi gleznele dar laba nu” 2. 

Aşa cum reiese şi din citatul de mai sus, la scurt timp după pronunțarea sentinţei, 
Marton Aron a fost transferat în lanţuri de la Penitenciarul Jilava la Penitenciarul Aiud 
pentru executarea pedepsei. Potrivit unui document întocmit de angajații 
Penitenciarului Aiud, Mârton Aron a ajuns în această închisoare la 14 august 1951”. În 
timpul discuţiei purtate în 1962 cu soții Câmpeanu, episcopul le-a povestit şi cum a 
călătorit de la Bucureşti la Aiud: „Într-o maşină dubă m-au dus şi numai eu singur eram 
în lanţuri, ceilalți nu. Era în august, căldură mare, curgea sudoarea pe noi. Cu mare 
greutate am ajuns la Aiud. Acolo am avut succese mari pentru că eu eram condamnat 
politic, ceilalți erau toţi golani, hoţi de buzunare, în asemenea societate am fost. Această 
societate a avut un şef, un bărbat înalt si când ăsta striga la ei se linisteau de se auzea si 
zumzetul mustelor. El a ocupat un colt pentru el, acolo stătea parcă era pe tron. Toţi l- 
au respectat. Odată şedea acolo şi fuma. S-a sculat, a venit la mine si mi-a dat o ţigară. 
[...| Atunci era mare criză de ţigară. Asta a fost cel mai mare succes al meu, era mare 
onoare pentru mine (râd). Pe ăsta l-au numit «căpitan». Odată a întrebat pe unul că 
«acesta de ce este în lanţuri?» Eu eram singur acolo şi respectivul i-a răspuns: «pentru că 
este conducător» (râd). 

La închisoarea din Aiud, episcopul Marton Aron a fost ţinut o scurtă perioadă, in 
septembrie 1951 fiind transferat la penitenciarul Sighet Principal’. Numită astăzi şi 


70 Ibidem, f. 1. 

71 ACNSAS, fond Informativ, dosar nr. 261991, vol. 55, f. 36. 

72 Idem, vol. 82, f. 231. 

73 ACNSAS, fond Penal, dosar nr. 254, vol. 10, f. 30. 

74 ACNSAS, fond Informativ, dosar nr. 261991, vol. 55, ff. 36-37. 
75 ACNSAS, fond Penal, dosar nr. 254, vol. 10, f. 28. 

„închisoarea elitei româneşti”76, penitenciarul din Sighet a fost locul în care, între 1950- 
1955, personalităţile politice, religioase, culturale şi militare din perioada interbelică au 
fost supuse unui regim de exterminare. Alimentatia insuficientă şi săracă în vitaminele si 
mineralele necesare corpului uman (hrana pentru cei închişi nu a depăşit niciodată 1300 
de calorii pe zi, ba chiar a coborât uneori şi sub 700 de calorii), frigul din celule, 
pedepsele fizice si lipsa îngrijirilor medicale au secerat, înainte de vreme, viata multora 
din deţinuţii politici închişi aici”. 

Deşi perioada petrecută la Sighet este cea mai îndelungată etapă a detenţiei 
episcopului Marton Aron, până în acest moment am găsit foarte puţine referiri la 
aceasta în dosarele studiate. Dacă în dosarul Penal 254 am identificat doar câteva 
documente privind transferarea episcopului din Penitenciarul Aiud în Penitenciarul 
Sighet Principal, în dosarul de urmărire informativă am descoperit stenograma unei 
convorbiri purtate de acesta la 16 mai 1962 cu Kovacs Balazs, în care se aduce în 
discuţie, la un moment dat, şi perioada detenţiei. La fel ca majoritatea celor care au 
supravieţuit detenției din Sighet, Mârton Aron povesteşte, cu acest prilej, cât de mult a 
suferit de foame în anii în care a fost închis acolo: „Eu când am fost nervos si m-am 
certat cu ei, am spus că «numai zeamă mi-ai dat» asa tărăboi a făcut plantonul! A venit 
gardianul si mi-a spus: «Tu îndrăzneşti să obiectezir» Aşa au vorbit ăștia. Dacă omul 
primea un pumn de mazăre era fericit. [...] Şi eu am petrecut ani că visam la pâine si 
când m-am trezit nu era pâine””8. 

În aprilie 1954, Marton Aron a avut sansa de a scăpa de regimul drastic de 
detenţie din Sighet, fiind transferat la Bucuresti, unde a fost închis mai întâi la 
Ministerul de Interne, iar apoi la Malmaison. Informaţii privind traseul urmat din 
momentul in care a părăsit Penitenciarul din Sighet găsim tot în dosarul său de urmărire 
informativă. Astfel, într-o convorbire purtată la 13 aprilie 1964 cu Erdss Iosif, Marton 
Aron spune că: „Pe mine din Sighet de Ispas în 1954 m-au dus la Bucureşti. Pe mine m- 
au scos prima dată din camera, dar mai târziu am aflat că şi domnul episcop Pacha din 
aceeași camera a fost adus, dar nu am ştiut unul de altul. El a ştiut că eu am fost adus, 
dar eu nu am ştiut că şi el a fost adus. M-au dus la Bucureşti şi acolo m-au ţinut până 
mi-am revenit puţin, eram tare slăbit. În ziua de bobotează am fost eliberat la București, 
adică mi-au dat drumul la mitropolie unde am stat până în 25 martie’”. De asemenea, 
la 27 aprilie 1957, într-o discuţie purtată în biroul său din Alba Iulia cu o persoană pe 
care Securitatea nu a reușit să o identifice, Mârton Aron relatează că, deși a fost dus 
initial la Ministerul de Interne, a fost mutat de acolo după câteva zile, întrucât un ofițer 
venit în inspecţie ar fi constatat că nu sunt condiţii suficient de bune pentru a se putea 
reface, lipsa aerului curat fiind una dintre cele mai importante in acest sens®°, De aceea 
a fost trimis la Malmaison, unde a fost repartizat într-o cameră mare în care a stat 


7 Nuţu Roşca, Închisoarea elitei româneşti, Sighetul Marmaţiei, Editura Sighetul Marmaţiei, 2006. 

7 Andrei Muraru (coord.), Dictionarul Penitenciarelor din România Comunistă (1945-1967), laşi, 
Editura Polirom, 2008, pp. 465-467. 

78 ACNSAS, fond Informativ, dosar nr. 261991, vol. 82, f. 232. 

7) Idem, vol. 69, f. 117. 

80 Idem, vol. 147, f. 279. La Ministerul de Interne, deţinuţii politici erau ţinuţi în celulele de la 
subsolul 1 şi 2 si anchetați la etajele superioare. Andrei Muraru (coord.), op. cit., p. 179. 

singur, a beneficiat de asistență medicală, plimbări în curtea închisorii, mâncare relativ 
bună şi cărți de citits!. În noiembrie 1954, lui Marton Aron i s-a propus să ceată 
gratierea, dar a refuzat categoric să întreprindă vreun demers în acest sens, motivând că 
„prin aceasta și-ar fi recunoscut vina pe care el nu este dispus s-o recunoască” 82, 

Cu toate acestea, în ianuarie 1955, autorităţile comuniste au decis punerea sa în 
libertate, informaţii cu privire la acest fapt găsindu-se în dosarul Penal 254. Este vorba 
de o adresă a Direcţiei Tribunalelor Militare din Ministerul Justiţiei nr. 78 din 8 ianuarie 
1955 către Tribunalul Militar Bucureşti în care se arată următoarele: „Prezidiul Marii 
Adunări Naţionale, prin adresa din 3 ianuarie 1955 a suspendat executarea pedepsei, 
punându-se în libertate — numitul Marton Aron din Alba Iulia, str. Karl Marx, 
condamnat la muncă silnică pe viață de acel Tribunal prin sent. nr. 1165 din 6 august 
1951 şi menţinută de C.M.C.]. prin decizia nr. 3640 din 12. oct. 1951. Luaţi măsuri 
pentru facerea mutatiilor respective”. Aşadar, deşi fusese eliberat, în viziunea 
autorităților comuniste, Marton Aron se făcea în continuare vinovat de faptele pentru 
care fusese condamnat în 1951. 

O schimbare de viziune în această direcție se va produce abia către finele anilor 
"60, într-un moment în care regimul Ceausescu promova o politică de relaxare pe plan 
intern şi o apropiere de statele occidentale, pe plan extern. În 1968, Procurorul General 
al României a introdus recurs în supraveghere împotriva sentinţei nr. 1165 din 6 august 
1951 a Tribunalului Militar Bucureşti, Secţia I-a şi deciziei nr. 3640 din 12 octombrie 
1951 a Curţii Militare de Casare şi Justitie™. 

In acest context, trebuie menționat că Teleky Adam, care fusese condamnat în 
procesul lotului Mârton Aron la 10 ani temniţă grea şi cinci ani degradare civică pentru 
„crima de complot”, la 15 ani muncă silnică pentru „crima de înaltă trădare prevăzută in 
art. 184 C.P.” si la 15 ani muncă silnică şi 10 ani degradare civică pentru „crima de 
înaltă trădare prevăzută în art. 186 C.P.”, introdusese o cerere de revizuire şi fusese 
achitat „pentru toate faptele imputate” prin sentința nr. 674 din 16 iunie 1956 a 
Tribunalului Militar al Regiunii a I-a Militară. 

Prin Decizia nr. 94 dată în şedinţă publica la 12 septembrie 1968 de Tribunalul 
Suprem, Colegiul Militar, s-a admis recursul în supraveghere declarat de Procurorul 
General si s-au casat hotărârile atacate în ceea ce priveşte condamnarea lui Marton 
Aron, Korparich Eduard, Szasz Pall, Lakatos Istvan si Venczel Iosif „pentru 
infracțiunile prevăzute de art. 186 c. pen si de art. 227 alin. 2, teza a I-a c. pen.”, Kurko 
Gyarfas „pentru infracțiunile prevăzute de art. 184, 186 şi de art 227 alin. 2 teza a I-a c. 
pen.” şi Bodor Bertalam „pentru infracțiunea prevăzută de art. 121 şi 123 comb. cu art 
184 şi 186 c. pen.” 36, în baza articolului 4, partea I, punctul 4, al Codului de procedură 
penală, cei menționați fiind achitati „pentru aceste infracțiuni”87. Totodată, s-a dispus si 


81 ACNSAS, fond Informativ, dosar nr. 261991, vol. 147, f. 279. 
82 Tdem, vol. 144, f. 19. 

83 ACNSAS, fond Penal, dosar nr. 254, vol. 3, f. 142. 

84 Thidem, f. 173. 

85 Ibidem, f. 175. 

86 Thidem, f. 173. 

87 Ibidem. 

înlăturarea dispoziției de aplicare a articolului 101 Cod Penal în ceea ce-i priveşte. 
Practic, Mârton Aron fusese achitat pentru „infracţiunea de complot” (prevăzută de art. 
227 alin. 2, teza a I-a C.P.) şi pentru infracțiunea de înaltă trădare (prevăzută de art. 186 
C.P.. În schimb, nu se lua nici o decizie în privinţa condamnării la muncă silnică pe 
viata pentru infracțiunea de înaltă trădare prevăzută de art 184 C.P.%. 

Desi în anii '70 o serie de persoane condamnate din motive politice în timpul 
regimului condus de Gheorghe Gheorghiu-Dej au avut şansa de a fi complet reabilitate, 
prin Decizia nr. 34 din 12 septembrie 1968 a Tribunalului Suprem, Marton Aron 
beneficia doar de o reabilitare parţială. În opinia noastră, episcopul din Alba Iulia nici 
nu putea spera să obțină mai mult de la justiția din România în condiţiile in care 
instituțiile represive au continuat să-l urmărească si să-l bănuiască de acţiuni 
anticomuniste şi antiromanesti până la sfârşitul vieţii. 

Aşa cum am menţionat încă din titlu, în cadrul studiului de fata ne-am propus să 
aducem la cunoştinţa cercetătorilor interesați si a publicului larg maniera în care sunt 
reflectate în documentele din Arhiva Consiliului Naţional pentru Studierea Arhivelor 
Securității arestarea, procesul si detentia episcopului de Alba Iulia, Marton Aron. 
Lucrarea noastră poate reprezenta un punct de plecare pentru o reconstituire istorică a 
acestui subiect generos, care impune, însă, cercetări aprofundate în Arhivele Naţionale 
ale României, Arhivele MAE, Arhivele Arhiepiscopiei de Alba Iulia precum şi un stagiu 
de cercetare în arhivele din Ungaria pentru a analiza îndeaproape acțiunile care au fost 
întreprinse de episcop şi ceilalți inculpati în perioada 1944-1949 (ele constituind apoi 
capete de acuzare la proces), pentru a elucida contextul în care s-a produs arestarea lor 
şi s-a decis constituirea lotului „Márton Aron” sau maniera în care s-au desfăşurat 
anchetele şi procesul dar si pentru a decripta circumstanțele si motivele reabilitării 
parţiale a lui Marton Aron din 1968. 


88 Thidem. 
59 Ibidem, £. 174. 

Excluderi profesionale în perioada de instaurare a 
comunismului: destinul criticului literar Şerban 
Cioculescu (1902-1988) 


Exclusions from Professional Activities during the Establishment of Communism: 
The Destiny of the Literary Critic Serban Cioculescu (1902-1988) 


Serban Cioculescu belongs to the third generation of literary critics after 
Maiorescu, alongside George Calinescu, Vladimir Streinu, Pompiliu Constantinescu, 
Perpessicius. 

During the period that preceded the establishment of communism, 
Cioculescu was excluded from the Romanian Writers’ Union (1946), from the 
academic system (4 October 1947) and from the Professional Journalists’ Union (22 
October 1947). 

The literary critic was eventually subject to political penalty for having been 
engaged in subversive activities, at the moment of the enforcement of Order 
490/1952 and especially at the time when intellectuals were under surveillance by 
the Securitate (1958-1960). He supported communist propaganda against 
existentialists, through articles published in “The Voice of Homeland”, the 
magazine of the Romanian Repatriation Committee, published for the Romanians in 
exile. The easing of internal tensions in 1962-1964 allowed Cioculescu to bring an 
outstanding contribution to the field of literary criticism. 


Etichete: Critic literar, măsuri de excludere profesională, 
supraviețuire in  precaritate, posibile penalizări 
politice, concesii propagandei comuniste, contribuții în 
domeniul criticii literare 

Keywords: literary critic, exclusion from professional activities, 
precarious living, political penalty, support of 
communist propaganda, contributions to literary 
criticism. 


In tabloul supravietuirilor in precaritate spre care au fost împinși intelectualii 
români ca urmare a măsurilor de excludere profesională, în momentele de 
institutionalizare a comunismului, un caz ilustrativ este cel al criticului literar Serban 
Cioculescu. Eliminat din învățământul universitar, în a doua fază a epurărilor - 4 
octombrie 1947 — cand, sub motivaţia falsă a insuficientei resurselor bugetare si a 
pensionarilor din oficiu, au fost suprimate 229 catedre şi conferințe, cu peste 500 

posturi didactice, Serban Cioculescu se va refugia în deschiderea anticarului „Junimea” 
din Pasajul Român, după care, în perioada cuprinsă între închiderea acestuia (1948) şi 
momentul angajării în calitatea de colaborator extern la Institutul de Istorie Literară şi 
Folclor al Academiei R.P.R. (1955), îşi va câştiga existenţa din lecţii particulare!. 

Şerban Cioculescu s-a născut la 25 august 1902 în Bucureşti, ca fiu al lui 
Nicolae şi al Constanţei. Tatăl său a fost inginer în Centrala Ministerului de Finanţe, iar 
mama profesoară. Rămâne orfan de mamă în 1912, iar de tată în 1914, fiind crescut de 
bunicul său matern, dr. Milloteanu din Drobeta Turnu Severin. Aşa se explică si faptul 
că urmează Liceul Teoretic ,,Traian” din această localitate, pe care-l absolvă în 1920, în 
acelaşi an înscriindu-se la Facultatea de Litere şi Filozofie a Universităţii din București, 
specialitatea limba şi literatura franceză (1920-1923). Considerat comunist, desi a fost 
mai degrabă un simpatizant al ideilor de stânga, în momentul organizării unui concurs 
pentru obţinerea unei burse oferite de statul francez la Şcoala Normală Superioară din 
Paris, Siguranţa a trimis o notă la Rectorat referitoare la „apartenenţa sa politică”, ceea 
ce a condus la anularea rezultatului examenului, în sensul în care, deși a avut notele cele 
mai mari, bursa a fost obținută de al doilea clasat, N.T. Condeescu. Incidentul rămâne 
elocvent, atât pentru forța de acțiune a structurilor informative româneşti împotriva 
simpatizantilor de stânga, cât şi pentru reașezarea traiectoriei profesionale a criticului 
literar: „Eu fericesc totuşi acest moment: întâi pentru că nu regret motivele pentru care 
am «căzut» la acest examen, apoi pentru că as fi ajuns profesor de literatură franceză. 
Aceasta n-ar fi fost bine, pentru că as fi luat în serios meseria mea şi n-aş mai fi făcut 
critică foiletonistica...”2, declara Şerban Cioculescu într-un dialog literar realizat de 
Constantin Coroiu. Ulterior, a fost martor în procesul comuniștilor de la Craiova în 
1933 şi membru fondator al ,,Amicilor U.R.S.S.” (1936) alături de unii gazetari de 
stanga>. 

După examenele de capacitate din primăvara anului 1924, sesiunea Bucuresti, a 
fost numit profesor titular de limba franceză la Liceul de Băieți din Găeşti, cu începere 
de la 1 septembrie 1924. Sprijinit de profesorul Constantin Rădulescu Motru, prieten al 
tatălui său, obține în cele din urmă o bursă în Franţa, unde va frecventa cursuri de 
filologie romanică, între noiembrie 1926 - martie 1928, la Sorbona şi „Ecole Pratique 
des Hautes Etudes”. Întors în ţară, Serban Cioculescu isi reîncepe activitatea pedagogică 
la Găeşti. În februarie 1926 se căsătorise cu Matia G. Tovitoiu, licenţiată în litere a 
Facultăţii de Litere şi Filozofie a Universităţii din Bucureşti. Şerban Cioculescu a activat 
în Partidul Naţional Țărănesc din anul 1928 până în 1938, când partidele politice au fost 
dizolvate, fiind membru în organizația locală a partidului - Găești şi membru în 
delegația permanentă a Comitetului Judetean al P.N.T. Dâmboviţa. După 23 august 
1944 şi-a reluat activitatea în cadrul organizației județene a P.N.T., iar între 1944-1947 a 
participat la lucrările Secţiei Învăţământ din P.N.T. 

În perioada guvernării antonesciene a militat pentru apropierea de Puterile 
Aliate, în consecinţă a intrat în atenţia S.S.I. Potrivit informațiilor culese de Agentura I 
(dosarul individual S.S.I. nr. 111 499), Şerban Cioculescu a desfăşurat o intensă 


1 ACNSAS, fond Informativ, dosar nr. 257 483, vol. 1, ff. 259-260. 
2 Constantin Coroiu, Mărturii in timp, Bucureşti, Editura Paideia, 1997, pp. 56-69. 
3 Stelian Tanase, Anatomia Mistificarii, Bucureşti, Editura Humanitas, 2003, p. 185. 

activitate în scopul întăririi relațiilor cu Franţa, fiind în strânsă legătură cu Michel Dard 
şi contele La Garde si a făcut parte din clubul anglo-american condus de ALT. 
Stamatiad, motiv pentru care se preconiza trimiterea sa într-un lagăr (în 1941 figura pe 
un tabel de anglo-fili, propuşi pentru internare în lagăr). Conform informaţiilor extrase 
din acelaşi dosar individual, ar fi fost „om de legătură a lui Pierre Vernad, şeful secției 
teren-informatii al Legatiei Franceze”4. Într-o notă a S.S.I., din 8 iulie 1942 (dosar S.S.I. 
nr. 13 744) era semnalat faptul că desfăşoară o intensă activitate în rândul tinerilor 
scriitori români pentru a-i determina să scrie într-un mod pozitiv despre Franţa. Nu era 
trecută cu vederea nici prietenia cu Jean Mouton, profesor si director al Institutului 
Francez din Bucuresti, pe care-l cunoscuse prin intermediul lui Mihail Ralea>. 

În anul scolar 1931-1932 a fost detașat la Scoala Superioară de Meserii, după 
care revine la Liceul de Băieți din Găeşti. Între 1937-1939 a fost profesor la Liceul 
C.F.R. — „Aurel Vlaicu” din Bucureşti, după care se transferă la Colegiul „Sfântul Sava”. 
În 1942 a fost numit inspector general pentru învățământul secundar teoretic, calitate în 
care a funcționat până în luna iunie 1946. La data de 1 septembrie 1946 a fost chemat la 
Catedra de Literatură Modernă de la Facultatea de Litere şi Filozofie din Iași (catedra lui 
George Călinescu), pe bază de titluri şi lucrări, însă, la 4 octombrie 1947 va fi 
comprimat în urma declanșării celui de-al doilea val al epurărilor, operate la nivelul 
învățământului superior. Concomitent cu activitatea didactică, a fost colaborator al 
revistei „Facla Literară”, condusă de N.D. Cocea şi al ziarului „Ecoul” (1943), condus 
de Mircea Grigorescu. A fost titular al cronicii de critica literară de la „„Adevărul” (1928- 
1937) şi de la revista „Fundațiilor Regale” (1934-1941; 1944-1947). 

În cursul perioadei 5 februarie 1946-16 iulie 1947 conducerea P.N.T., în 
încercarea de a imprima ziarului „Dreptatea”* un caracter mult mai combativ, a 


+ ACNSAS, fond Informativ, dosar nr. 257 483, vol. 1, f. 150. 

5 Idem, fond Documentar, dosar nr. 10 407, ff. 10-11. 

6 Potrivit unui „Scurt istoric al Dreptății”, semnat de L.I. Vianu în 1937, până la fuziunea Partidului 
National Român din Ardeal cu Partidul "Ţărănesc din Vechiul Regat, cele două organisme 
politice au utilizat două cotidiene separate. Partidul Naţional "Ţărănesc era reprezentat de foaia 
zilnică „Ţara Nouă” din 1919 sub direcţia lui Eugen Crăciun și îngrijirea administrativă a lui 
Milan lonescu-Berbecaru, pe atunci deputat de Olt iar Partidul National Român din Ardeal a 
scos în capitală ziarul „România”, sub direcţia lui Sever Bocu. După fuziunea dintre national- 
ardeleni şi ţărănişti a apărut in 17 octombrie 1927 ziarul „Dreptatea” ca oficios al P.N.T. — 
pentru a lupta „împotriva arbitrariului, minciunii si a vicleniei în viata politică”. Primul personal 
redacţional al „Dreptăţii” era alcătuit dintr-un număr foarte redus de ziariști şi colaboratori, dinte 
care unii, în momentul în care era întocmit articolul sus-mentionat, la zece ani de la apariția 
ziarului — trecuseră în lumea celor drepţi — Vasile Savel şi Vasile Candiano. În prima perioadă de 
apariție: 17 octombrie 1927-29 iunie 1938, directori ai ziarului au fost: G. Ştefănescu (1928- 
1930), Petre Cismărescu (1931-1932), Mihail Ralea (1933-1937), Demostene Botez (1937-1938). 
Dintre redactori, în momentul aniversar 1937 unii plecaseră la alte cotidiene, cum ar fi lon 
Vinea, Bărbulescu, B'arg, M. Sevastos, Sergiu Dan, Romulus Dianu, H. Blazian, C. Gongopol, în 
timp ce alţii au rămas: I. Livianu, Tudor Şoimaru, L. Gheller. Acestora din urmă, în cursul anilor 
li se alăturaseră Demostene Botez, Petre Pandrea, Octav Livezianu, Pavel Pavel, I. Vişoianu, I. 
Brunea, C. Negoiţă, Paul Teodorescu si T. Mihăilescu. Printre colaboratorii externi se 
număraseră Pompiliu Ionitescu în domeniul campaniilor politice alături de Dr. Ernest Ene, Ion 
Răducanu, G. Mantu, Şt. Mihăescu, Victor Jinga, T. Cristureanu, prof. Zaborovschi, Victor 

constituit un nou comitet de redacție din care au făcut parte Vladimir Streinu, Şerban 
Cioculescu şi Nicolae Carandino. 

La 6 februarie 1947, în paginile „Dreptăţii” Şerban Cioculescu „se pronunța 
împotriva acelor «spirite vigilente» care caută să îngrădească libertatea. Ele se vor 
prăbuşi fiindcă «acesta-i viitorul pe care-l prevedem condiționării libertăţii, în toate 
sectoarele, inclusiv în cel literar şi artistic, atât de îngrijorător pentru cei ce pretind a ne 
conduce”. lar Vladimir Streinu remarca disprețul guvernului pentru intelectuali, pe «unii 
îi ademenești şi-i cumpără», iar pe alții «ii limitează în libertatea de a se exprima, îi 
supune la restricţii şi obligaţi» (cenzura, acordarea hârtiei, autorizarea publicaţiei, etc.) în 
final conchidea că în această conduită fata de intelectuali nu este atât «disprețul», cat 
«teamă de puterea glasului lom’’’. 

În paralel, Şerban Cioculescu a scris cronici literare în ziarul „Liberalul” până la 
25 ianuarie 1947, în timp ce, de la „Semnalul”8 a plecat întrucât, la un moment dat, nu i 


Cornea, Vlădescu Albeşti şi Teofil Bugnarin. Ziarul Dreptatea a protestat împotriva instituirii 
cenzurii de către guvernul liberal, publicând, în numărul 27/1927 un comunicat în acest sens 
referitor la poziția ziarelor „Adevărul? (1871-1951), „Argus”, „Cuvântul” (1924-1941), 
„Dimineața? (1904-1937), „Îndreptarea” (1918-1938), „Lupta? (1921-1937), „Neamul 
Românesc” (1906-1940), „Politica”. Polemizează cu „Viitorul” (1907-1945), organul de presă al 
Partidului Liberal. Imediat după 23 august 1944, potrivit memoriilor lui Nicolae Carandino, 
Virgil Solomon si Radu Cioculescu au fost însărcinaţi de Iuliu Maniu să asigure reapariția ziarului 
„Dreptatea” (Nicolae Carandino fusese contactat în acest sens în data de 24 august 1944). 
Potrivit aceloraşi Memorii — pe frontispiciu urma să fie păstrat numele ultimului director al 
ziarului [unuia dintre cei mai buni redactori ai ziarului 7.4.] — Ionel Livianu (conform ziarului 
„Universul? din data de 25 februarie 1938, Ionel Livianu — precizat ca redactor la ziarul 
„Dreptatea” fusese înaintat la Consiliul de Război al Corpului IT Armată în legătură cu un articol 
ce privea un comentariu asupra unor articole din noua Constituţie — articol cenzurat de altfel. 
Parchetul Militar făcând descinderea la redacţia ziarului a stabilit că autorul este I. Livianu, în 
consecinţă acesta a fost reţinut de Consiliul de Război). După 23 august 1944, „Dreptatea” va 
apare zilnic între 27 august 1944 — 9 martie 1945 şi între 5 februarie 1946-16 iulie 1947). În 
ultima perioadă direcţia ziarului a fost asigurată de Nestor Badea iar apoi Nicolae Carandino. În 
seria a-II-a (1946-1947), Nicolae Carandino a fost autorul unor editoriale cu titluri 
semnificative: „Alegerile vor putea dovedi divorţul total al regimului cu tara” sau „Babilonia 
doctrinelor”. „Dreptatea” isi încetează apariţia în 1947 (L.I. Vianu, După zece ani — Scurt istoric al 
Dreptatei în ,,Dreptatea” din 21 noiembrie 1937; I. Hangiu, Dictionarul presei literare româneşti 1790- 
2000, Bucuresti, Editura Institutului Cultural Român, 2004, pp. 241; Nicolae Carandino, De /a o 
zi la alta, Memorii, Bucuresti, 1992, p. 252). 

7 Serban Radulescu-Zoner, D. Buse, B. Marinescu, Instaurarea Totalitarismului Comunist în România, 
Bucuresti, Editura Cavallioti, 2002, pp. 227-228). 

8 Potrivit memoriilor lui Gabriel Dimisianu, care consacră un spațiu esențial, si climatului imediat 
postbelic, în care societatea, în ansamblul său, încerca să revină la normalitate, Şerban Cioculescu 
a devenit cronic teatral al ziarului „Semnalul”, apărut în serie nouă, la propunerea lui Tudor 
Vianu, a cărui rudă, Sebastian Șerbănescu conducea acest ziar. Colaborarea sa intervenea într-un 
context in care renășteau activităţile teatrale şi a însemnat o perioadă de timp cuprinsă între 
câteva luni din anul 1945 şi întreg anul 1946. Cronicile teatrale publicate de criticul literar în 
ziarul Semnalul au fost, ulterior, editate într-un volum apărut la Editura Muzeului National al 
Literaturii Romane, de către doamna Simona Cioculescu (Gabriel Dimisianu, S/arsit și început de 
secol, Bucureşti, Editura Cartea Românească, 2 013, pp. 147-149). 

se mai publicau cronicile dramatice şi articolele referitoare la schimbările operate de 
comunişti în acest domeniu artistic”. De asemenea a reluat seria cronicilor literare de la 
ziarul „Adevărul” (1945-1947), de unde va fi îndepărtat la cererea lui Nicolae Moraru. 

A editat el însuşi „Viaţa Universitară” (1925) la care au colaborat Timotei 
Marin, Alexandru Mihăileanu, Mihail Ciobanu si „Kalende” (1928-1929), aceasta din 
urmă, în colaborare cu Vladimir Streinu, revistă al cărui program era - să publice numai 
„artă pentru artă” în opoziţie cu ceea ce considerau a fi „artă cu tendințe”. 

Şerban Cioculescu a aparținut valului criticilor celei de-a treia generații post- 
maioresciene — alături de George Călinescu, Vladimir Streinu, Pompiliu Constantinescu, 
Perpessicius iar în critică a practicat „stilul direct, concentrat, alert, declinând orice 
substrat artistic, dar, în realitate, obținând efectul de mare agrement al deplinei 
comunicări, rod al demoniei creaţiei. Ironia i-a fost un asemenea dar natural, latură a 
umorului moştenit din familie, factor ce l-a apropiat până la simbioză de opera lui lon 
Luca Caragiale” 10. 

În 1935, Serban Cioculescu debutează cu editarea volumului Corespondenta dintre 
Ion Luca Caragiale si Paul Zarifopol 1905-1912 (ulterior se vor adăuga Documente inedite — 
1964). Propriile afinități, dar şi o întâmplare nefericită — decesul lui Paul Zarifopol în 
1935 - îl conduc astfel, pe Serban Cioculescu spre editarea critica a operei lui Ion Luca 
Caragiale. În fapt, a fost solicitat de către Alexandru Rosetti să continue, în cadrul 
editurii „Cultura Naţională”, publicarea operei lui I.L. Caragiale, începută de Paul 
Zarifopol. La scurt timp însă, editura „Cultura Naţională” dă faliment, fiind susținută 
financiar de Marmorosch Bank, devenită ea însăşi falimentară. Ajuns, între timp, 
directorul „Fundaţiei Regale pentru Artă şi Literatură”, Alexandru Rosetti a reluat 
proiectul editării critice a operei lui Ion Luca Caragiale de către Şerban Cioculescu. 
Ediţia din 1940 a însumat şapte volume, în timp ce, o reeditare in 1957 la Editura de 
Stat pentru Literatură şi Artă nu a mai fost posibilă din cauza contextului politic intern. 
O ediţie revizuită a apărut în 1969. In această primă etapă a creaţiei, se mai poate 
consemna strângerea publicisticii sale literare în volumul Aspecte lirice contemporane (1942). 
Apariţia Istoriei literaturii române moderne (1944) la care Şerban Cioculescu a colaborat cu 
Vladimir Streinu şi Tudor Vianu nu a fost întâmplătoare, în epocă fiind de notorietate 
faptul că Ion Petrovici, Ministru al Culturii, supărat pe George Călinescu, care il cam 
ironizase în a sa Istorie a literaturii române de la origini până în prezent (1941) a solicitat celor 
trei critici literari, o nouă istorie literară. O monografie reprezentând teza sa de 
doctorat, consacrată lui Dimitrie Anghel a apărut în 1945 iar un an mai târziu a fost 
publicată Introducere în poezia lui Tudor Arghezi. 


? O notă din 4 martie 1947 este explicită în acest sens: “Numitul a avut şi are o intensă activitate 
critică şi istorico-literara, este foarte apreciat din acest punct de vedere, face cronică dramatică la 
mai multe reviste şi cotidiene, iar până în ultimul timp a scris această cronică si la ziarul 
«Semnalul» de unde a plecat, întrucât «Semnalul» care face parte din presa independentă si care 
totuşi înţelege să nu facă greutăţi guvernului din cauza timpurilor grele prin care trecem, nu-i 
putea publica totul în atitudinea sa, fapt ce a culminat cu nepublicarea unui articol scris în 
termeni foarte vehementi in contra lui Zaharia Stancu, cu ocazia numirii acestuia ca director 
general la Teatrul Naţional” (ACNSAS, fond Documentar, dosar nr. 10 407, ff. 10-11). 

10 Barbu Cioculescu, Lecturi de vară, lecturi de iarnă, Bucureşti, Editura Vremea, 2003, p. 214. 

În perioada de instaurare a comunismului a fost eliminat din Societatea 
Scriitorilor Români (1946), corpul profesoral universitar la 4 octombrie 1947, dar si din 
Sindicatul Ziariştilor Profesioniști (22 octombrie 1947), alături de: Lazăr Iliescu, Ilie 
Păunescu, Vladimir Streinu, Emil Serghie, Alexandru Ionescu, lon Totu, Gogu Florian, 
Jon Oancea, Gh. Nenisor, I. Dima, Dan Lăzărescu, Teofil Zaharia, Niculescu Olt, etc. 
sub motivaţia că au avut „o atitudine antidemocratica şi antisindicală si s-au pus in 
slujba cercurilor reacționare interne si internaţionale”!!. De altfel, într-o convorbire cu 
informatorul „Ştefan Dragomirescu”, despre onestitatea politică, Şerban Cioculescu şi-a 
reamintit modul în care a fost dat afară din presă şi atitudinea pe care au manifestat-o 
unii dintre noii directori ai culturii: „în 1947 colaboram la «Adevărul cu nişte foiletoane 
literare. Într-o zi, la ședința sindicală, apare ca delegat al Sindicatului, Nicolae Moraru. 
Cum ma zăreşte, zbiara: «Ce caută aici acest reacționar? Nu are ce căuta în mijlocul 
nostru!» Şi am fost dat afară. Mai târziu, in 1954, mă duc la Uniunea Scriitorilor, să vând 
un manuscris al lui I.L. Caragiale pentru Muzeul Literaturii. Asteptam să intru la Beniuc. 
Deodată apare Traian Selmaru, unul din secretarii Uniunii. De fata cu toţi care aşteptau 
se răsteşte la mine: «Cum indraznesti să calci pe aici. leşi afaral». Ti-am dat doar un 
exemplu, ca să-ți arăt că aceștia, sunt mii, la toate nivelurile, continuă să-și facă 
mendrele” 12. 

Pentru o scurtă perioadă (1947-1948) a deschis un anticariat, şi tocmai, 
întâlnirile în cadrul acestuia, a unor bibliofili, a fost de natură a-l aduce pe Şerban 
Cioculescu în atenția Direcţiei Generale a Sigurantei Statului. Astfel, la 28 mai 1948, 
Serviciul I Informativ (Direcţia I-a) solicita Brigăzii a I-a de Investigaţii (din cadrul 
Brigăzii Mobile ce intra, de asemenea în componența Direcției I-a) efectuarea unor 
cercetări asupra lui Şerban Cioculescu. Pe de o parte, referatul întocmit de aceasta din 
urmă la 4 iunie 1948 consemna faptul că „în ziua de 2 iunie 1948 au fost văzuți 
aproximativ 5-6 bărbaţi, care au discutat cu Serban Cioculescu de la orele 19,30 până la 
20,30715. Pe de altă parte, mai există documentar si un alt referat, întocmit la 31 iulie 
1948 de Brigada III (Brigada Mobilă a Direcţiei I-a) care semnala că „la anticăria situată 
în Pasajul Român, proprietatea lui Şerban Cioculescu se strâng zilnic câte 8 persoane 
care discută politică anti-democratica şi se crede că aici există un cuib al mişcării de 
rezistență, care acționa in București” 14, fără ca respectiva Brigada să poată identifica 
ulterior pe cale informativă dacă cei care-l vizitează pe Șerban Cioculescu o fac în mod 
constant şi dacă discuţiile lor au un caracter politic. In consecinţă s-a recurs la reținerea 
sa în perioada 16 august 1949 — 6 septembrie 1949. 

Cercetările întreprinse în perioada reţinerii lui Şerban Cioculescu (16 august 
1949 — 6 septembrie 1949) nu au putut proba participarea sa la vreo activitate 
subversivă sau la alte „uneltiri contra securității poporului”: „sus-numitul, după 
desființarea P.N.T. nu a mai dus nicio activitate politică în cadrul vreunei organizații, 
fapt care rezultă atât din declaraţiile sale cât şi ale celorlalți iar pe de altă parte, nu apare 


1! Şerban Radulescu-Zoner, D. Buse, B. Marinescu, op. cit, p. 277. 
12 ACNSAS, fond Informativ, dosar nr. 257483, vol. 1, f. 85. 

13 Tdem, vol. 2, f. 16. 

14 Ibidem, f. 13. 

nici un material informativ, că ar fi desfăşurat vreo activitate subversivă”!5. A fost pus 
în libertate şi ținut sub o strânsă supraveghere informativă. 

Un alt moment de posibilă penalizare politică l-a constituit aplicarea Ordinului 
490 M.A.I. din 9 august 1952 care a vizat reținerea celor care au făcut parte din fostele 
conduceri centrale, delegaţii permanente, comitete judeţene, comitete orăşeneşti, 
comitete de sector ale oraşelor, precum şi președinții, vice-presedintii, secretarii şi 
casierii comitetelor de plasă din cadrul: P.N.T., P.N.L., P.S.D.I. şi L-A.N.C. (P.N.C.) si 
încadrarea lor în Colonii de Muncă pentru o perioadă de până la 60 de luni. Nu au fost 
afectați de acest ordin membri ai partidelor Naţional "Ţărănesc Anton Alexandrescu, 
Grigore lunian si Dr. Nicolae Lupu, dacă nu au deţinut funcțiile mai sus menționate în 
P.N.T. Maniu’®. 

Printr-o adresă a D.G.S.S. Regiunea Ploieşti către D.G.S.S. Regiunea Bucuresti 
din 23 octombrie 1952 a fost trimis un număr de 9 dosare referitoare la Ilie Popescu, 
Şerban Cioculescu, Gheorghe Marinescu, Constantin Popescu, Alexandru Luca, 
Gheorghe Popescu, Mircea Stănescu, Ion Gh. Nicolescu si Vasile Hanes, foşti membri 
ai partidelor istorice, propuşi a fi încadraţi în Ordinul 490. Şerban Cioculescu, nu a fost 
reținut si trimis în colonie de muncă, cum prevedea acest ordin, probabil, datorită 
faptului că, la Comisia M.A.I. unde erau supuse spre aprobare dosarele persoanelor 
propuse pentru încadrare în colonii de muncă s-a intervenit la cel mai înalt nivel al 
ierarhiei comuniste. O altă posibilă explicaţie tine de modul in care a fost aplicat acest 
ordin. Numărul foarte mare de cazuri propuse pentru încadrare in Colonii de Muncă a 
aglomerat aresturile penitenciarelor în prag de iarnă, astfel încât, este posibil să se fi 
recurs la o selectare mai drastică a cazurilor, fata de ceea ce s-a estimat initial, în funcție 
de importanţa pozițiilor deţinute în conducerea fostelor formațiuni politice, starea de 
sănătate sau atitudinea respectivelor persoane în raport cu noul regim comunist. 

În perioada stalinismului integral Serban Cioculescu va supravieţui dând meditații 
sau ajutat de prietenii săi Alexandru Rosetti, Tudor Vianu, George Călinescu. Un rol 
esenţial în ceea ce priveşte revenirea sa în publicistică l-a avut nu numai contextul intern 
de după moartea lui Stalin, dar şi sprijinul dat de Mihail Ralea, Miron Constantinescu, 
Ziaharia Stancu. 

Colaborarea sa la revista „Gazeta Literară” (1956-1958) s-a produs în urma 
insistențelor lui Paul Georgescu, Mihai Petroveanu (fostul său elev) şi Vicu Mândra. În 
general, Şerban Cioculescu s-a orientat spre elaborarea unor articole de istoriografie 
literară, fapt ce nu a trecut neobservat, posibil, din motive de ordin personal, în rândul 
altor critici sau istorici literari. Informatorul „Barbu Mihăilescu” amenda, de pildă, lipsa 
de conţinut politico-ideologic al articolului dedicat Răscoalei ţărăneşti din 1907, articol, 
pe care, în opinia sa, Şerban Cioculescu ar fi putut să-l semneze şi în 1937, când 
colabora la „Revista Fundațiilor Regale Carol al-II-lea”. Această direcție de „rezervă” a 
fost aspru criticată şi de Silvian Iosifescu in „Arhivistică, dar nu arhivistică”, situație 
care l-a determinat pe criticul literar să renunţe a mai scrie la „Gazeta Literară”. A fost 
cercetător extern al Institutului de istorie literară si folclor şi al Institutului de lingvistică 
de pe lângă Academia R.P.R. (1954-1958). 


15 ACNSAS, fond Penal, dosar nr. 13 771, f. 7. 
15 Idem, fond Documentar, dosar nr. 12 455, vol. 7, f. 185. 

Retragerea trupelor sovietice din România - 21 iunie 1958 a fost urmată de 
valuri de epurări în cadrul organizațiilor de partid, asociaţiilor profesionale şi 
instituţiilor, în special culturale, în timp ce, la nivelul grupurilor informale din societate, 
considerate potenţiale surse de opoziţie în raport cu regimul comunist se declanşează 
verificări de către structurile de Securitate. 

În ceea ce-l priveşte pe Şerban Cioculescu, în primăvara anului 1958, a fost 
reprimit în „Uniunea Scriitorilor”, pentru ca la scurt timp de la aceasta, în cadrul 
şedinţei Comitetului Uniunii Scriitorilor din 14 noiembrie 1958, să fie propus pentru 
radiere, alături de Ion Vinea, Adrian Maniu şi alti scriitori. Pe cei nominalizați i-a salvat, 
în respectiva şedinţă, un sprijin puternic, venit din partea lui Mihai Beniuc". 

Pe de altă parte, la începutul anului 1959, erau deja reținuți Petre Sfetca, 
secretar de redacţie la „Tânărul Scriitor” şi Aurel Martin, redactor la ,,Luceafarul” 
pentru popularizarea antologiei „Poezia românească nouă”, editată la Madrid, fapt care 
produce o puternică impresie în rândul scriitorilor români. A fost momentul în care 
Şerban Cioculescu a reînceput colaborarea la revista „Gazeta Literară” (articolul 
Literatura Unirii din 22 ianuarie 1959, anul IV, nr.4). În acelaşi timp, prin Planul de 
Măsuri întocmit de Direcţia a-III-a, în data 17 ianuarie 1959, devenea el însuşi, alături de 
Vladimir Streinu, un obiectiv important al verificărilor informative. Investigatiile, care 
trebuiau întreprinse, dovedesc şi începerea unei ofensive violente asupra grupurilor de 
intelectuali, în măsura în care, respectivul plan trebuia să stabilească următoarele: „Din 
cine se compune anturajul duşmănos în care Cioculescu Şerban și Vladimir Streinu 
desfăşoară activitatea enunțată mai sus [deținere şi difuzare de literatură interzisă, 
comentarii dușmănoase la adresa regimului democrat-popular], Caracterul organizat al 
propagandei şi agitației dușmănoase ce desfăşoară cei în cauză şi în ce scop; Dacă in 
aceşti ani de așa-zisă «rezistență» a lor s-au ocupat cu scrierea de «lucrări literare de 
serta»; Dacă deţin literatură interzisă, de unde şi-o procură şi unde o păstrează; în 
rândul căror persoane difuzează această literatura si în ce scop”18. Alături de folosirea 
agenturii, constituită din informatorii „Ştefan Dragomirescu”, „Barbu Mihăilescu” si 
„Anton”, s-au folosit şi alte mijloace informativ-operative: investigaţii, interceptarea 
corespondenţei, audierea unor persoane deja arestate: Petre Sfetca, Aurel Martin, Vasile 
Voiculescu, folosirea tehnicii operative. 

O altă linie incriminatoare a reprezentat-o sprijinul pe care Şerban Cioculescu l- 
a dat în decursul timpului lui Cezar Spineanu, fruntaș P.N.T. din Dâmboviţa, căruia i se 
fixase domiciliu obligatoriu în localitatea Pelicanul. Anchetarea foştilor membri P.N.T., 
Cezar Spineanu, Ştefan Iubu si Vasile Hanes a scos la iveală încercarea acestora de a 
rearticula un program P.N.T. în eventualitatea revenirii acestui partid în viata politică, 
dacă evenimentele internaţionale ar fi permis-o. În consecinţă, printr-o adresă din 11 
martie 1959, Direcţia Regională de Securitate București propunea ministrului Afacerilor 
Interne, general colonel, Alexandru Drăghici, arestarea şi anchetarea lui Şerban 
Cioculescu, în vederea înaintării în justiţie, având în vedere că faptele sale întruneau 


17 ACNSAS, fond Informativ, dosar nr. 257 483, vol. 1, p. 331. 
18 Thidem, ff. 78-79. 

elementele constitutive ale infracțiunii de uneltire contra ordinii sociale, prevăzută şi 
pedepsită de art. 209, pct. 1 din Codul Penal'?. 

Documentul nu este urmat de altele din care să rezulte motivele pentru care nu 
s-a dat curs acestei propuneri. Probabil, Direcţia a-III-a, care avea deschisă acțiune de 
urmărire informativă asupra lui Şerban Cioculescu în ceea ce priveşte grupul de 
intelectuali din jurul lui Dinu Pillat, a avut obiecţii în ceea ce privește reținerea sa în 
problema P.N.T. 

La 29 aprilie 1959 printr-un Referat al Direcţiei a-HI-a s-a solicitat aprobarea 
arestării criticilor literari Şerban Cioculescu şi Vladimir Streinu, urmăriți în cadrul 
acțiunii de verificare grup nr. 3244. Respectivul referat, în urma semnalărilor agentului 
„Ştefan Dragomirescu”, consemna drept incriminatoare, pentru Şerban Cioculescu, 
următoarele: „a primit din Franţa, prin intermediul compozitorului lon Dumitrescu, un 
exemplar al romanului La Forét Interdite (Pădurea Interzisă) de Mircea Eliade; a primit 
apoi două volume de Istorie Literară Comparată in care era şi un capitol dedicat literaturii 
române, capitol redactat de trădătorul de patrie Virgil Ierunca; [...] Prin soția lui Tudor 
Vianu, Şerban Cioculescu a primit de la Mircea Eliade cărțile: Mythes et simboles, Le mite de 
/'efernel retour şi Histoire des religions, a făcut să circule toate cărțile primite din străinătate, 
între primii care au citit aceste cărți fiind: Vladimir Streinu şi Vasile Voiculescu; a 
participat la unele «cenacluri literare» ținute la Vasile Voiculescu, Barbu Slătineanu si 
Cristina Petrescu”2. 

Pe de altă parte, în procesul-verbal de interogatoriu datat 29 aprilie 195921, 
Constantin Pillat a recunoscut faptul că a citit romanul lui Mircea Eliade Padurea 
Interzisd, ce i-a fost pus la dispoziţie de Şerban Cioculescu, iar în cadrul cenaclurilor 
literare de la Barbu Slătineanu au fost citite de către acesta fragmente din cartea lui Emil 
Cioran, Ispita de a exista. 

În cazul bunului său prieten, Vladimir Streinu, reținut la 12 septembrie 1959, 
hotărâtoare a fost lectura manuscrisului lui Dinu Pillat — Ayteptand Ceasul de Apoi”, 
despre care acesta a declarat că era cunoscut şi de Şerban Cioculescu: „în cadrul acestor 
întâlniri şi în special la Slătineanu Barbu, s-au citit şi unele scrieri cu caracter mistic, ale 
lui Anania, care după cum am declarat anterior cred că era legionar, precum şi scrierile 
fugarului roman din Occident, Cioran Emil Ispita de a exista, adusă de Voinescu Alice si 
citită de Cioculescu Serban, precum si Scrisoare catre un prieten de departe adusă şi citită în 
1957 de Cioculescu. Pe marginea acestor scrieri care aveau un conținut dusmanos la 
adresa regimului actual din R.P.R., am făcut comentarii, în cadrul cărora, în special Pillat 
si Cioculescu Serban, îl elogiau pe Cioran Emil spunând că acesta ar fi «un mare poet» 
apreciind totodată în mod pozitiv si aceste scrieri ale fugarului Cioran. De fata la citirea 
şi comentarea acestor scrieri dușmănoase în casa lui Slătineanu Barbu, au fost în afară 
de el si mine, dr. Voiculescu Vasile, Voinescu Alice si nu retin dacă si acel Lăzărescu 
despre care am vorbit anterior. Tot la întrunirile din casa lui Slătineanu Barbu, spre 
sfârşitul anului 1956, din câte ştiu eu, Pillat Constantin a citit fragmente din romanul său 


19 Ibidem, f. 243. 

20 Thidem, £. 419. 

21 Thidem, ff. 247-248. 

22 Ordonanţa de punere sub învinuire in ACNSAS, fond Penal, dosar nr. 336, vol. 2, ff. 381-382. 

mistico-legionar intitulat Asteptand Ceasul de Apoi, roman pe care eu îl citisem partial mai 
înainte şi care constituie o exaltare a organizației legionare dintr-o perioadă dinainte de 
1944. În cadrul discuţiilor făcute pe marginea acestui roman, eu, Cioculescu și 
Slătineanu Barbu, de care îmi amintesc precis că au fost de față, am constat că romanul 
este «o exaltare a tipului ideal legionar» apreciind că din punct de vedere literar scrierea 
lui Pillat este slabă. Nu retin concret ce alte discuţii am facut pe marginea ei, cu această 
ocazie. [...] În afară de aceasta, retin că Pillat Constantin si Cioculescu Serban aduceau 
în cadrul întrunirilor, diferite ştiri şi zvonuri debitate de posturile de radio capitaliste 
«Europa Libera şi «Vocea Americii» şi altele, pe care ei le ascultau, ştiri în care se 
vorbea în mod calomnios şi se susținea că în R.P.R. nu ar exista libertate si că adevărata 
libertate este în Occident. [...] În anul 1958 am primit de la Cioculescu Șerban cartea 
fugarului legionar din Occident Mircea Eliade, intitulată Pădurea Interzisd ce avea un 
caracter duşmănos la adresa R.P.R. şi pe care după ce am citit-o, i-am restituit-o lui 
Cioculescu, asa cum am relatat anterior’’?>. 

Într-un context legislativ puternic ideologizat, din mărturisirile făcute de Dinu 
Pillat şi Nicolae Iordache (Vladimir Streinu) existau destule elemente care puteau 
contura o latură subiectivă a infracțiunii în ceea ce-l priveşte pe Şerban Cioculescu. 
Pentru buna rezolvare a anchetei asupra grupului Noica-Pillat, Direcţia de Anchete 
Penale, considera, conform unei note din 2 noiembrie 1959, că arestarea sa este absolut 
necesară”24. 

Spre deosebire de Vladimir Streinu, în cazul lui Şerban Cioculescu, penalizarea 
politică nu s-a produs. În primul rând, marile procese politice au fost un formidabil 
mecanism de profilaxie socială, cei condamnați având un rol exemplificativ în 
propagarea fricii. Conform unei discuţii cu un informator, este foarte adevărat, la o 
distanță de timp, după consumarea evenimentelor, mai precis la 16 august 1961, 
„Şerban Cioculescu n-a încetat să-şi exprime îngrijorarea pricinuită de deținerea 
prietenului său Vladimir Streinu, repetând sursei ceea ce îi mai spusese odată: «Romanul 
lui Dinu Pillat i-a purtat nenorocirea lui Vladimir. Nici Călinescu, nici Vianu care au 
cunoscut manuscrisul lui Pillat, n-au patit nimic. Nici tu, căci doar l-ai citit...a întrerupt 
sursa. Da, l-am citit’. 

Pe de altă parte, o posibilă explicație pentru neimplicarea criticului literar în 
procesul Noica-Pillat a fost enunțată chiar de acesta: „cred că pe mine m-a scăpat faptul 
că scrisesem niște articole pro-sovietice. Am avut mare noroc că l-am ascultat pe Paul 
Georgescu şi am scris un articol plin de entuziasm despre propunerile de pace ale tov. 
Hrusciov. Cred că s-a ţinut seama de asta...”26. În opinia noastră, mai mult decât acest 
articol, ceea ce l-a salvat pe Şerban Cioculescu a fost stigmatizarea lui Emil Cioran in 
Un neifaschean bogomil: E. M. Cioran — un fel de renegare a valorizării în cadrul 
cenaclurilor literare, a cărții lui Emil Cioran, Ispita de a exista, adusă de Alice Voinescu. 
Propunerilor de arestare privitoare la Şerban Cioculescu nu li s-a dat curs, în schimb, 


2% Procesul-Verbal de Interogator, 4 octombrie 1959 — Iordache Nicolae (Vladimir Streinu) in 
Idem, fond Informativ, dosar nr. 257 483, vol.1, ff. 216-217. 

24 Ibidem, f. 245. 

25 Ibidem, f. 174. 

25 Ibidem. 

pentru criticul literar a urmat o perioadă de maxima precautie?’. Din punct de vedere 
literar, s-a limitat în plan intern, la articole de istorie literară3%, în timp ce, calea concesiei 
făcută sistemului comunist prin preluarea articolului despre Emil Cioran în revista 
„Glasul Patriei” din 15 mai 1959 va fi urmată de altele: în 1960 publică, în paginile 
aceleiași reviste, însemnarea La deschiderea anului universitar? , iat în 20 februarie 1961 
inaugurează rubrica intitulată Cartea. 

Aşa cum observa Ana Selejan, din păcate pentru criticul literar, alături de 
articole de istorie literară, „îşi va exersa condeiul polemic și ironic”! în încercarea de a 
infirma opiniile unor cronicari literari din exil, iar în perioada 1963-1967 „îşi va lua în 
serios rolul de a apăra şi promova noua literatura si cultură, făcând risipa de epitete şi 
entuziasme”’>?, Rămâne un colaborator al revistei până în 1972, moment în care apariția 
acesteia este sistată. 


27 În data de 20 mai 1960, o notă dată de sursa “Ștefan Dragomirescu” surprindea efectele 
ireversibile ale înscenărilor proceselor politice: “Sursa l-a însoţit apoi pe Şerban Cioculescu până 
la Academie. Pe parcurs, el a vorbit mai mult despre Vladimir Streinu. La recurs, procurorul n-a 
insistat asupra vinovatiei lui Streinu. El are situaţia cea mai ușoară dintre toți cei condamnați. 
Dacă nu venea boroboata de la Paris am fi putut să-l scoatem. Zărind de departe pe Emil 
Serghie, în poarta Academiei, Serban Cioculescu i-a spus sursei: «Să mă ierti că nu voi mai 
rămâne cu voi. E de ajuns să ne vadă cineva împreună ca să-și închipuie cine ştie ce» ” 
(ACNSAS, fond Informativ, dosar nr. 257 483, vol. 1, f. 196). 

28 Conform unei note informative dată de „Ştefan Dragomirescu” în 19 septembrie 1961, Serban 
Cioculescu i s-ar fi confesat în ceea ce priveşte activitatea sa publicistică: „M-au chemat la 
«Gazeta Literară» ca să-mi ceară să scriu un articol în care să-i atac pe scriitorii romani din 
străinătate, în special pe C. Amariutii si pe C. Virgil Gheorghiu. Am refuzat. I-am spus lui Vicu 
Mândra că eu vreau să scriu articole de istorie literară, nu polemici” (Ibidem, f. 170). La un 
interval minim de timp (nota din 19 decembrie 1961) aceeaşi sursă raporta: „În abordarea 
problemelor literare însă, Şerban Cioculescu s-a situat şi de astă dată, ca și în alte discuţii 
anterioare cu sursa, pe o poziţie de persiflare a activităţii literare de astăzi. El a declarat textual: 
«Deşi într-un referat semnat de 3 insi la secția critică a Uniunii, am fost acuzat că refuz să scriu 
despre „operele contemporane”, nu mă voi lăsa intimidat. Voi scrie numai atunci când critica va 
fi liberă. Ani de zile Mihail Petroveanu mi-a cerut să scriu despre opera lui Petru Dumitriu ca să- 
mi dovedesc prezenţa în actualitate. N-am scris refuzând să mă asociez la cazul admirativ dirijat» 
(Ibidem, £. 165). În paralel, un alt informator „Ştefan Vasilescu” observa aceeaşi atitudine, 
consemnată într-o notă din 4 martie 1963: „Şerban Cioculescu a ţinut la C.R.S.C. o conferință, 
despre B.P. Haşdeu, apoi textul prescurtat al conferinței el l-a adus la redacţie, unde se va 
publica, întocmai ca orice articol de istoriografie literară. Este sănătos, are o înfăţişare fizică si 
morală schimbată in bine. Pe de altă parte, deşi el scrie când i se cere un articol, el tine să se 
ocupe de probleme literare atemporale (Haşdeu, Eminescu, Slavici, Caragiale) şi nu se angajează 
de nici o manieră, în problemele contemporane. Nu scrie despre autori tineri, cum face George 
Călinescu la Academie ci se situează în linie cu scriitorii de minimă combatanta politică, asa cum 
e I. Marin Sadoveanu, O. W. Cizek sau P. Comarnescu” (Ibidem, £. 116). 

% „Glasul patriei”, nr. 28, 1 octombrie 1960 apud Ana Selejean, Glasul Patriei un cimitir al elefanților 
in comunism, Editura Vremea, Bucuresti, 2012, p. 38. 

30 „Glasul patriei”, nr. 9, 20 februarie 1961 apud Ana Selejean, op. cit, p. 38. 

31 Ana Selejan, Glasul Patriei un cimitir al elefanților in comunism, E.ditura Vremea, Bucuresti, 2012, p. 
39. 

32 Ibidem, p. 41. 

Treptat, Şerban Cioculescu a fost reintegrat în învățământul superior, inițial ca 
profesor la Institutul Pedagogic din Piteşti (1963-1965), iar ulterior la Facultatea de 
Limba si Literatura Română din Bucureşti, unde a fost ales si şef de catedră (1967- 
1974). Pentru scurt timp, în anii 1965 — 1966, a fost redactor — şef la revista „Viaţa 
Românească”. A devenit membru corespondent al Academiei Române în 1966 şi 
membru titular în 1974. În perioada 1967-1974 a fost directorul general al Bibliotecii 
Academiei Române. Odată cu relativa destindere din anii 1962-1964 revine în spaţiul 
literar cu volumele: Varietăți critice (1966), Aspecte literare contemporane 1932-1947 (1972), 
Itinerar critic (I-V, 1973-1989). Alături de revizuirea in 1969 a cărții Vaza lui LL. 
Caragiale, editată in 1940, a mai consacrat cunoscutului dramaturg volumele I.L. 
Caragiale (1967), Caragialiana (197495. 

Spre sfârșitul vieţii, contribuţiile esenţiale în domeniul criticii literare s-au 
materializat în: Prozatori români. De la Mihail Kogălniceanu la Mihail Sadoveanu, 1977, Poeți 
romani, 1982, Introducere in opera lui Dimitrie Anghel, 1983; Introduction a poésie de Tudor 
Arghezi, 1983, Argheziana, 1985 şi Eminesciana, 1985, Dialoguri literare, 198794. Şi-a 
aşternut memoriile si amintirile în volumele: Medalioane franceze (1971) si Amintiri 
(1975)55. 

S-a stins din viata la 25 iunie 1988. Dacă ar fi să urmăm clasificarea 
intelectualilor propusă de Iordan Chimet în Iesirea din labirint, Şerban Cioculescu a 
încercat să se menţină pe poziția unui intelectual independent, să fie consecvent cu el 
însuși si să nu se inregimenteze în siajul ideologic comunist. A făcut concesii, nu de 
natura a-l angaja în mărturisiri militante însă vizibile, circumscrise campaniei împotriva 
existentialistilor, declanșată încă din noiembrie 1957 şi accelerată după Plenara din 9-13 
iunie 1958. Perioada de relativă destindere internă începută în 1962-1964 îi va deschide 
posibilitatea de a aduce contribuții esenţiale în domeniul criticii literare. Pentru modul în 
care interceptarea corespondenţei a constituit una dintre cele mai uzitate metode ale 
structurilor de Securitate în asigurarea controlului politic asupra foştilor membri ai 
partidelor istorice, dar și pentru modul în care, se constituie într-o sursă esențială asupra 
condiţiilor de viata din cadrul localităților de domiciliu obligatoriu din Bărăgan, redăm o 
scrisoare adresată de Adrian Marino lui Şerban Cioculescu, în 24 iunie 1957, identificată 
în Arhiva C.N.S.A.S.: 


24 iunie 1957 
Stimate Domnule Cioculescu, 


Disparitia mea din Bucuresti si lipsa mea de semne de viată are o explicatie binecunoscuta: 
mi s-a fixat domiciliu obligatoriu în comuna Latesti, raionul Fetesti, Reg. Constanta. Se mai află aici, 


33 Academia Română, Dictionarul General al Literaturii Române, literele C/D, Bucureşti, Editura 
Univers Enciclopedic, 2004, p. 250. 

34 Thidem. 

35 Marian Popa, Dictionar de literatura română contemporană, Bucureşti, Editura Albatros, 1977, p. 
152. 

printre alti 70 în această situatie, dl. Aurel Leucutia. N. Carandino se află la Buwbăcari, Reg. 
Galati. 

Satul este o improvizație recentă, construit de dislocații din Banat, azi intorsi acasă. Din 
această cauză este aproape nelocuit, nota citadină fiind dată de acesti ,,D.O.”. Acolo, existența este cu 
totul primitivă, clima aspră, iar lipsurile mari. V ant permanent, praf teribil si apă proastă. Satul este 
așezat pe un brat al Borcei, iar clima este în fond dobrogeană. Am acum mai multe elemente să înțeleg 
disperarea lui Ovidiu. De fapt, conditia morală este foarte bună, dar dezolantă este următoarea 
situatie: nu există decât posibilități de a lucra ca Ziler la 1.4.5.—ul local şi acelea inexistente, astfel că 
situatia se anunță a fi destul de grea si sub acest aspect, mai grea decât acolo de unde am venit. Voi 
lucra probabil într-o echipă de cules de snopi, dar de la istorie literară, la .... Cules de pate, tranzitia 
este cam bruscă şi ciudată. Cu totii supără totul până la capăt şi-mi vine în memorie un citat din 
Goethe, din Ifigenia sa, despre speranță... 

Liniştea recluziunii, prielnică studiului şi meditatiel, este însă — aici- o realitate. Desi pot să 
fac diferite lucrări, în cele mai bune condițiuni şi dacă se oferă vreo ocazie, prin sfera dumneavoastră de 
relatiuni, care mă cunosc şi pe mine, v-as rămâne recunoscător dacă nu m-ati uita. Am in vedere, 
fireste şi situatia dumneavoastră, cu atâtea analogii cu a mea...Va rog să mă credeți, cu toată 
sinceritatea, că după atâția ani imi este imposibil să mai apelez la persoane care au încetat a avea 
stima mea. De altfel, la Bucuresti, fostul men decan s-a arătat extrem de binevoitor şi-mi oferise un 
post la Institutul său. Dar domnia sa nu era o legătură prea apropiată şi totuşi m-a surprins eficienta 
solicitudinii arătate. Nu toti însă au arătat înțelegerea domnului Oprescu şi nici eu nu m-am expus 
unor refugiuri mai mult sau mai putin politicoase. Vă multumesc mult si pentru interventia făcută la 
biblioteca, dar acum aceasta posibilitate se închide. Eram totuşi convins de eficacitatea ei, mai ales 
după convorbirea avută cu d. Perpesicius. Existau deci posibilități de existență demne, dar aici situația 
este deosebit de dură. Totuşi un anumit lung antrenament nu-mi lipseste şi sunt convins că voi depasi 
această dificultate. Când mi se prezintă ocazia va citesc în Gazeta Literară cu cel mai mare interes şi 
vă asigur că mai aveți şi alti cititori aici, printre care un fost elev, dacă nu mă insel, de la Lazăr. 
Chiar aseară mi-a vorbit cu mult interes de dumneavoastră, in ....mijlocul unui lan de floarea 
soarelui. Mi-ar ft plăcut mai mult o biblioteca, vă rog să mă credeți. 

Vă rog să transmiteti salutarile mele D-lui Barbu şi Vladimir Streinul. 


Al dps. 
Adrian Marino 


ACNSAS, fond Informativ, dosar nr. 257 483, vol. 1, ff. 393-394. 

„Sub imperiul ispitei”. 
Autoturismul, românii şi Securitatea în anii '70 - '80 


“Facing Temptation”. Automobiles, the Romanians and the Securitate 
in the 1970s and the 1980s 


The automobile represents a landmark in establishing and influencing social 
and economic relations in a certain period of time and within the boundaries of a 
territory. In communist Romania, the automotive industry became an issue of great 
interest among the population (encouraged by an accumulation of cash, credit 
opportunities, and the desire to purchase a luxury useful product). 

Our work displays fragments of the socio-economic and political history of 
the last two totalitarian decades, underlying the pluses and minuses as signaled by 
the informative political bodies and reflected in the people’s mood. 

We describe the political and economic context, the activity of specialized 
enterprises (The Mechanical Factory in Campulung Muscel, The Car Factory in 
Pitesti, the “Oltcit” Factory in Craiova), the social climate and the involvement of the 
Securitate in what one may call “the temptation”. 


Etichete: autoturism, colaborare, export, piese, defectiuni 
Keywords: car, collaboration, export, car components, 
malfunction 


Ispita sofatului, plăcerea „ronţăitului” motorului, admirația sau invidia 
semenilor, dar şi componenta practică (deplasări în concedii, la serviciu, aprovizionare) 
au atătat cât de îndrăgit, eficace si râvnit este automobilul. 

România nu a făcut excepţie în privința cumpărării de autovehicule, dar s-a 
evidenţiat rolul predilect de desfacere în perioada interbelică si în primele două decenii 
postbelice (mărci precum Ford, Chevrolet, Renault, Fiat, General Motors, Gaz M 20 
„Pobeda”, Gaz M 21 „Volga” sau Skoda erau întâlnite pe drumurile țării). 

Deplasarea rapidă, autonomia şi condiţiile civilizate de transport au fost 
suficiente motive pentru a creşte spectaculos numărul autovehiculelor pe plan mondial; 
dacă în Occident, SUA şi Japonia se produceau şi se comercializau milioane de bucăţi 
anual, nu aceeași efervescenţă s-a manifestat în țările socialiste ori cele sărace. Cu toate 
acestea, blocul comunist european nu era insignifiant, şi menționăm câteva date 
statistice: în URSS s-au produs peste 200 de mii de autoturisme, Cehoslovacia aproape 
78 de mii, RDG peste 36 de mii, iar Polonia circa 25 de mii (1965); România nu conta 
în prima jumătate a deceniului şase în categoria marilor producători de autoturisme. 
Totuşi, preocupări individuale sau colective româneşti au existat de la începuturile 
fabricaţiei de automobile. Dumitru Văsescu a inventat autovehiculul cu aburi (1880), iar 

ing. Aurel Perşu s-a remarcat prin construcția primului model de autoturism cu formă 
aerodinamică (brevet obținut in Germania la 19 septembrie 1924). 

Industria de profil s-a dezvoltat, într-o măsură covârşitoare, în perioada unuia 
dintre cei mai huliti conducători de stat din istoria recentă, Nicolae Ceausescu. Noile 
realități socio-economice din deceniul al şaselea au reclamat, cu acuitate, adoptarea unor 
programe concrete de extindere a sectorului construcțiilor de masini, în speță fabricarea 
de automobile. De altfel, parcul de autovehicule existent în anii '60 era unul profund 
îmbătrânit, uzat moral si fizic, şi complet nesatisfăcător. Pe fondul creşterii nivelului de 
trai şi solicitările pentru diverse bunuri de consum erau mai mari, inclusiv pentru 
autoturisme destinate persoanelor particulare; în paralel cu cererile populației trebuia 
acoperit şi necesarul de automobile al instituţiilor statului. Aşadar, erau suficiente 
premise pentru stimularea acestui segment economic cvasi-inexistent într-o tara aflată 
într-un proces de industrializare intensiv. 

Studiul prezintă câteva aspecte reprezentative din activitatea celor trei unități 
constructoare de autoturisme, eforturile românilor de a-şi cumpăra un automobil, dar si 
acţiunile Securităţii într-un sector industrial vital în „Epoca de Aur”. 


Înființarea uzinelor de automobile 

A. ,,Dacia” 

Cum privirile erau atintite spre 
Vestul Europei, unde tehnologia 
auto progresa într-un ritm alert, 
factorii politici de la Bucureşti au 
decis demararea de prospectiuni 
pentru obţinerea unei licențe de 
fabricație auto. Ca urmare a 
aprobării notei elaborate de 
Comitetul de Stat al Planificării 
(CSP) — Ministerul Comerţului 
Exterior (MCE) — Ministerul 
Industriei Constructoare de Maşini 
(MICM) din 7 decembrie 1965, s-a 
difuzat tema şi cererile de ofertă la 

Nicolae Ceauşescu la volanul primului autoturism următorii producători: Renault, 

Dacia 1100, cu prilejul vizitei de lucru a Peugeot, British Motor (BM), 
conducătorilor de partid şi de stat la Uzina de Volkswagen, Fiat; de asemenea, s- 
autoturisme Piteşti (20 august 1968) în „Fototeca au mai primit oferte suplimentare 
online a comunismului românesc”; cota: 169/1968 de la firmele Leyland — Triumph, 
Alfa Romeo si Ford!. 

Pornind de la criteriile de comparaţie examinate în studiu (confort, performanțe, 
economicitate în exploatare si fabricaţie, calitatea de conducere, durabilitate etc.) s-a 
optat pentru producătorul Renault, cu un model ce ar fi trebuit să intre în producția de 
serie in 1969 („R 117”), dar la sugestia părții franceze s-a convenit montajului tipului 


1 ANIC, fond CC al PCR-Sectia Cancelarie, dosar nr. 105/1966, f. 78. 

„R12” (începând cu trimestrul 1/1969)2. Contractul între cei doi parteneri, statul român 
şi uzina franceză, s-a semnat la Bucureşti, în 6 septembrie 1966, şi s-a hotărât, în prima 
fază, montarea unei linii pentru modelul „R8” (tip lansat în fabricaţie în iunie 1962), cu 
scopul formării personalului şi demarării fabricaţiei. Caracteristica acestui model era 
formula constructivă „totul în spate” (motorul, transmisia şi organele de propulsie), 
utilizând un motor de 4 cilindri în linie, cu o cilindree de 1,108 litri şi care furniza o 
putere maximă de 43 CP, dezvolta o viteză maximă de 133 km/h, cu un consum de 
combustibil de 6,1 litri la viteza de 80 km/h. 

Preţul licenţei, a documentaţiei şi a tuturor prestatiilor contractuale pentru 
autoturism, autoutilitara şi Station cu patru uşi se ridica la 42.525 mii lei valută, adică 35 
milioane franci francezi (conform HCM 2004/1966); totodată, prin prevederile 
contractuale, producătorul din Hexagon avea obligaţia să livreze stocurile de piese 
(CKD) până la integrarea completă a fabricației şi expedierea unui lot de 8.000 de 
autoturisme. Condiţiile de plată negociate şi incluse în actul de colaborare conţineau 
următoarele date: 

a) Licență: 20% la livrarea documentaţiei, 80% la plăți eşalonate pe toată durata 

contractului (până în 1976); 

b) Colecţii CKD și autoturisme: 10% la livrare, 90% în credit pe 4 ani cu 5,75% 
dobândă; 

c) Utilaje și instalații ce urmau a fi achiziționate de la firma Renault: 20 % pana la 
recepţia instalaţiilor, 80% credit pe 8 ani cu 6% dobândă, cu condiţia ca 
volumul minim al furniturii să fie de 12 milioane de dolari. 

Printr-o scrisoare predată la semnarea contractului, regia Renault îşi exprima 
intenția de a cumpăra mărfuri româneşti din sectorul industriei chimice şi al 
construcţiilor de maşini de cca 18.000.000 dolari, echivalând cu 40% din volumul 
importului de CKD şi autoturisme pe toată durata contractului“. 


Z 


A 5 om Vim jie 


Uzina de autoturisme din Pitesti (1970) in „Fototeca online a comunismului 
românesc”; cota: 250/1970 


2 Idem, fond CC al PCR-Sectia Economică, dosar nr. 66/1966, f. 1. 
3 Idem, fond CC al PCR-Sectia Cancelarie, dosar nr. 105/1966, f. 51. 
4 Idem, fond CC al PCR-Sectia Economica, dosar nr. 66/1966, f. 3. 

Un detaliu important era amplasamentul noii fabrici; autorităţile de resort au 
luat în calcul trei posibile locuri (Câmpulung Muscel, Piteşti — zona Sud, Colibași) şi, în 
final, s-a optat pentru Colibaşi întrucât se afla în vecinătatea fabricii de piese pentru 
autocamioane şi tractoare „Vasile Tudose” 5. Noua unitate economică cuprindea o hală 
pentru montaj, o hală de presaj, o hală de finisări si anexe sociale, un pavilion 
administrativ şi laboratoare®. La 20 august 1968 a avut loc inaugurarea uzinei, iar 
Nicolae Ceausescu a fost beneficiarul primului automobil „Dacia 1100”. Din august 
1969 s-a trecut la producerea unei noi variante denumite „Dacia 1300”, copie a 
modelului R 12; inițial, se stabilise achiziționarea licenţei pentru R 16. Noul model era 
unul modern şi cu o estetică plăcută, dar si economicos; alte diferente majore fata de 
predecesor erau cele referitoare la dispunerea soluției constructive „totul in fata” 
(motorul, transmisia şi organele de propulsie sunt in faţă), precum şi capacitatea 
cilindrică a motorului (1289 cm5). Pe parcursul anului 1970 s-au lansat trei variante de 
echipare: „Standard”, „Super” si ,,1301”, iar ultimele două erau dotate cu scaune de 
confort superior, aparat de radio, iluminare la cutia de acte şi la portbagaj, mânere de 
viraj şi centuri de securitate, martor pentru frâna de mână, lunetă cu dezaburire”. Anul 
1973 a coincis cu producţia şi comercializarea modelului „Dacia 1300 break”, urmat de 
modelul 1310 (o nouă mască în faţă cu faruri rotunde, lămpi în spate multifuncţionale); 
de remarcat că, o parte din autoturismele exportate au fost echipate cu motoare de 1397 
cm? şi cutie de viteze cu cinci trepte. Până la finele regimului comunist au fost 
comercializate si alte variante, aproape în totalitate, derivate din modelul „Dacia 1300” 
şi enumerăm: „Dacia 1302”, „Dacia 1310” (prevăzută cu două perechi de faruri 
rotunde, noi stopuri si un bord modern; autoturism construit în şase variante), „Dacia 
1210”, „Dacia 1410”, „Dacia 1304” „Dacia 1200”, „Dacia 2000”, „Dacia 1320 CN 1”. 


B. „ARO? 

Întreprinderea „ARO” nu a însemnat primul obiectiv economic pentru 
Câmpulung Muscel, de altfel, încă, de la sfârşitul secolului al XIX-lea funcționa o 
fabrică de hârtie a companiei Letea; ulterior, s-a trecut la producția de elice şi 
echipamente de tragere pentru Întreprinderea de avioane Braşov. La începutul 
deceniului cinci, unitatea economică a fost redenumită Întreprinderea de Automobile 
„ARO” (Automobil românesc), iar din anul 1953 a început să producă piese de schimb 
pentru automobilele de teren sovietice „GAZ 67” şi „GAZ MM” (pistoane, supape, 
radiatoare, arcuri, cutii de viteză, diferenţiale şi până la urmă motoare complete)’. În 
anul 1957 a fost lansat primul model botezat „IMS-57”, urmat de tipul „M — 59” 
(1959); lansarea modelului „M — 461” (fabricat din 1964) a prilejuit intrarea pe pieţele 
internationale, cu începere din anul 196510. 


5 ACNSAS, fond Documentar, dosar nr. 868, vol. 2, f. 411. 

6 Chiriac Vasiliu coord., Automobilul Istorie si tehnică, Bucuresti, Editura Flux, 1994, p. 174. 
7 Ibidem, p. 177. 

8 Ibidem, pp. 178-179. 

? Chiriac Vasiliu, op. cit, p. 162. 

10 Ibidem, pp. 163-164. 

Vizită de Tuctu a lui Nicolae Ceauşescu în județul Argeş, la Intreprinderea 
Mecanică Muscel (17 septembrie 1976) în „Fototeca online a 
comunismului românesc”; cota: 214/1976 


Din anul 1966 s-a început proiectarea modelului „ARO 240”, mai târziu — 
familia „ARO 24”, cu cinci modele de bază şi peste 60 de variante constructive 
(principalele elemente de noutate constau în caroseria nouă, suspensia din fata 
independentă, creșterea stabilității prin folosirea șasiului curb)!!. Deceniul opt a fost 
marcat de automobilul din clasa de mărime medie, „ARO 10”, bazat pe elemente 
furnizate de la „Dacia 1300” (motor 1289 cm’, transmisie, frâne disc fata, cutia de 
viteze, scaune, echipament electric) la care s-a mai adăugat suspensia independentă şi 
servo frână; în câţiva ani, s-a trecut la montarea motorului de 1397 cm? (modelul se 

i ao ee $ Ne-o adresa, îndeobşte, tinerilor) !?. 

== Mototizarea pe benzină a 
fost pusă sub semnul întrebării 
odată cu prima criza petrolieră 
(1973), când embargoul ţărilor 
membre ale Organizației "Ţărilor 
Exportatoare de Petrol (OPEC) a 
determinat creșterea ameţitoare a 
preţurilor la carburanți. Pe acest 
fond, constructorii de automobile 
s-au orientat spre motorină, 
combustibil mult mai ieftin. Uzina 
„ARO” era cea mai afectată, asa 


11 Automobilele „ARO 24” a avut două modele de bază: cu două uși („ARO 240”) şi cu patru 
uşi („ARO 241”); din aceste două modele au derivat cu modificări minime, „ARO 242” (pick- 
up), „ARO 243” (furgon carosat) şi „ARO 244” (station wagon) (Ibidem, p. 167). 

12 Ibidem, p. 170. 

încât, s-a trecut la echiparea modelelor de teren, trimise în străinătate, cu motoare 
Diesel. Pe fondul inexistentei producţiei interne s-au perfectat mai multe contracte cu 
firmele Daihatsu, Peugeot, Perkins şi Volvo; motoarele româneşti „D 127” (fabricat la 
Întreprinderea „Iractotul” din Brasov) şi „L — 27” (1984 la „ARO” Câmpulung) au fost 
instalate, în paralel, pe modelul „ARO 24”, începând cu anul 1978; de precizat că, tipul 
„ARO 10” a beneficiat de motoarele Diesel „VW” şi „Pegaso”15. De menționat că, 
fabrica era formată din patru secții: Prelucrări, Piese şi Subansamble, Montaje şi Scule si 
Matriţe. 


C. „Oltcit? 

= Y ae | Cea mai mare neimplinire a 
ay cooperării franco-române in domeniul 
auto a fost imposibilitatea asigurării unui 
succesor modelului „Dacia 1300”. Din 
acest motiv s-au purtat nenumărate 
negocieri pentru continuarea si 
dezvoltarea cooperării in fabricaţia de 
autoturisme între Regia Renault şi 
industria constructoare de masini din 
Romania. Prin prevederile planului 
cincinal 1975-1980 se preconiza creşterea 
capacităţii de producţie a Întreprinderii de 
Autoturisme (IA) Pitesti până la 130-150000 buc./an, posibilă prin fabricarea unui 
model nou. Tratativele purtate începând cu anul 1974 s-au referit la integrarea în 
România în proporție de 70% ale autoturismului Renault „R 5” echipat cu motoare de o 
capacitate de 900-1100-1297 cm. Ofertele întocmite de producătorul francez erau 
scumpe şi astfel nu s-a ajuns la vreun acord (preţul solicitat pentru colecția CKD — ,,R 
5” depăşea valoarea unui autoturism „Dacia 1300”). In condiţiile date s-a hotărât 
demararea unor discuţii şi cu alți constructori de automobile europeni în vederea 
realizării unui autoturism integrat în România; în acest scop au fost contactate firmele 
,» Volkswagen”, „Citroen”, „Peugeot”, „Fiat” şi alții. Cele mai avansate negocieri s-au 
derulat cu producătorii francezi; in final, s-a preferat colaborarea cu „Citroen”. Alegerea 
s-a efectuat pe următoarele considerente: înființarea unei societăți mixte, realizarea unui 
produs de concepție ,,Citréen” si tehnică franceză aport de capital străin, prelucrarea 
unei jumătăţi din producţia anuală (130000 buc./an), asigurarea desfacerii şi a 
scolarizarii personalului !+. 

Prin Decretul Consiliului de Stat nr. 424/1976 s-a aprobat constituirea 
Societăţii mixte romano-franceza ,,Oltcit” SA cu sediul în municipiul Craiova, pentru 
fabricaţia şi comercializarea in tara si la export a autoturismelor de mic litraj, motoare, 
ansamble, subansamble şi piese de schimb pentru produsele fabricate. 

Complexul industrial ,,Oltcit” cuprindea şase unități de producţie importante: 
ambutisaj-feraj, vopsitorie-caroserie, montaj general, uzinaj, vopsitorie de piese mici si 


13 Ibidem, pp. 171-172. 
14 ACNSAS, fond Documentar, dosar nr. 13846, vol. 70, ff. 254-257. 

feraj uşor, magazie centrală de piese. Procesul de producție a fost conceput la nivelul 
tehnicii de vârf a anului 1978, cu întreaga gama de mecanizare si automatizare 
cunoscute la acea dată pe plan mondial; Autoturismul era o berlină în două volume, cu 
trei uşi, cinci locuri şi tracțiune in fata, produsă în şapte variante (patru versiuni pentru 
autoturismul de oraş, „Oltcit TA 2R” şi „TA 2F”, şi trei versiuni pentru autoturisme 
utilitare „Enterprise”), iar motorizarea era asigurată de trei motoare (652 cm’, 1129 cm, 
1299 cm5)15. 

Capitalul societății mixte era de 500 milioane franci francezi, la care partea 
română participa cu 64% prin Centrala industrială de autoturisme (CIA) Piteşti (49%) si 
Întreprinderea de Comerţ Exterior (ICE) „Auto Dacia” (15%), iar partea franceză cu 
36% prin Societatea anonimă de automobile ,,Citrden”. În nota de prezentare privind 
constituirea Societăţii mixte ,,Oltcit” s-a prevăzut că „uzina se va construi în perioada 
1977-1979”, începând montajul seriei zero pentru 3-4000 autoturisme în trimestrul 
IV /1979 (se preconiza, initial, o producţie de 30.000 autoturisme, în 1980, mărită până 
la 130.000 autoturisme pe an, în 1982), iar nivelul investiţiilor a fost stabilit la 2843 
milioane franci francezi (în martie 1981, deja, se cheltuiseră 4.200 milioane franci 
francezi) 16. 

Termenele fixate nu s-au respectat şi s-au reflectat, în mod direct, asupra 
numărului de automobile fabricate (până la 31 octombrie 1981 s-au produs 82 
autoturisme, însă imposibil de livrat din cauza unor componente slab calitative, de 
provenienţă franceză) !7. 

Prin contactul de societate acționarii români — CIA Piteşti şi ICE „Auto Dacia” 
— şi acționarul francez — firma ,,Citrden”, au convenit ca la baza cooperării să stea 
următoarele principii: fabricarea unui autoturism de concepție Citröen, pentru care 
componentele vor fi livrate de uzinele Citroen, uzină proprie şi de industria orizontală 
românească; asigurarea, în prima etapă a unei capacități anuale de producţie de 130.000 
buc. autoturisme şi 28.000 motoare de 1130 cm’; finanţarea cheltuielilor din capitalul 
social si din credite externe si interne; producţia de autoturisme urma să fie preluată in 
mod egal de parteneri; plățile externe pentru investiții şi producţie era acoperită prin 
livrări de autoturisme şi motoare către partenerul străin. În baza acestora s-a elaborat 
studiul de fezabilitate al Societăţii mixte „Oltcit? la 3 ianuarie 1977, reactualizat si 
aprobat în anul 1979, conform căruia urma să se obțină pe perioada 1980-1981 un 
beneficiu net de 3.020 milioane franci francezi, în condiţiile unei producţii anuale la 
capacitatea de 150.000 de autoturisme şi 28.000 de motoare!5. 

Producţia fizică scăzută a condus la o producţie valorică de numai 1.223 
milioane franci francezi, fata de 16.252 milioane franci francezi, prevăzute în studiul de 
fezabilitate din 1979. Pe acest fond, veniturile din încasări s-au dovedit insuficiente, iar 
greutăţile financiare s-au amplificat prin creșterea volumului de credite şi dobânzi, 
nerambursarea la scadentele fixate şi creșterea costurilor de producție. Reflectarea 
situaţiei reale de la uzina craioveană este redată sugestiv în următorul tabel: 


15 Chiriac Vasiliu, op. cit, pp. 182-184. 

16 ACNSAS, fond Documentar, dosar nr. 13846, vol. 68, f. 218. 

17 ANIC, fond CC al PCR-Sectia Economică, dosar nr. 163/1981, f. 14v. 
18 ACNSAS, fond Documentar, dosar nr. 13846, vol. 70, f. 215. 

Tabel 1: Rezultatele financiare ale Societății Mixte în perioada 1982-1985 


în milioane franci francezi 


Prevederi Realizat 1982- Diferențe + 
studiu 1979 1985 
1. Valoarea producției 16.252 1.223 - 15.029 
din care: 
- pentru CITROEN | 8.682 | W | a -7.915 
- pentru AUTODACIA 7.570 456 - 7114 
2. Costuri totale din 16.372 5.012 - 11.360 
PERII CADE i e eee IE A EAE TAE MEE eT e ee ceia tamaie E 
- dobânzi şi comisioane 1.438 1.661 + 223 
3. Pierderi 120 3.789 + 3.669 


Sursa: ANIC, fond CC al PCR-Sectia Economica, dosar nr. 309/1986, f. 4. 


Pierderea de cca 3,8 miliarde franci francezi, inregistrata la 31 decembrie 1985, 
cuprindea diferite cheltuieli si vărsăminte la buget care nu se regăseau în structura 
costurilor unităţilor economice române (în sumă de 1,4 miliarde franci francezi, ca de 
exemplu: 341 milioane franci francezi diferență retributii înregistrate pe costuri si 
neachitate personalului, 362 milioane franci francezi diferență nivel dobândă practicată 
pentru întreprinderile din România, de la 5 până la 8%, şi altele) 1°. 

Principalele cauze erau influențate de situaţia economico-financiară, şi reținem: 
finalizarea cu întârziere a investiţiei şi demararea cu o cadență redusă a producției în 
primii ani; întârzierea gradului de integrare a componentelor s-a repercutat prin costuri 
suplimentare de aproximativ 30 de milioane franci francezi, cât şi plata de taxe vamale 
de 56 de milioane franci francezi, necorelarea numărului de personal cu realizarea 
producţiei fizice, cât şi neaprovizionarea ritmică cu piese şi materiale a generat 
suplimentarea fondului de retribuire cu cca 142 milioane franci francezi; lipsa 
veniturilor proprii a crescut gradul de îndatorare prin angajare de credite, conducând la 
un volum ridicat al dobânzilor şi comisioanelor bancare (33 % din totalul cheltuielilor 
de producţie în perioada 1982-1985), nerespectarea de către Citröen a prevederilor 
contractuale”, 


Producția de automobile şi desfacerea la export 

Punerea în exploatare a liniei de asamblare de la Piteşti şi dezvoltarea 
capacităţilor de producție la „ARO” au mărit considerabil numărul de autoturisme şi, 
totodată, au creat premise reale pentru comercializarea în exterior a automobilelor 
românești. Datele statistice referitoare la producţia autohtonă erau încurajatoare pentru 
industria auto constituită in anii °60 —70. Numărul crescând de automobile s-a 
evidenţiat prin datele statistice întocmite în intervalul 1965-1989, aşa cum rezultă din 
tabelul următor: 


1 ANIC, fond CC al PCR-Sectia Economica, dosar nr. 309/1986, ff. 4 (£/v). 
20 Thidem, ff. 4v-5. 

Tabel 2: Producția de autoturisme 


Ţara 'Total mii bucăţi La 10.000 
locuitori — bucăţi 
1980 1989 — 1989 d 
Argentina (inclusiv 218 125 (în 1988) 40 (în 1988) 
asamblarea) 
Australia 399 332 198 
Brazilia (inclusiv 601 313 21 
asamblarea) 
Bulgaria 15 14 16 
Canada 847 1.008 (în 1988) 389 (în 1988) 
Cehoslovacia 184 189 121 
Coreea de Sud 57 847 200 
Franţa 3.488 3.414 608 
Germania de Est 177 217 130 
Germania de Vest 3.530 4.543 736 
Italia 1.445 1.970 342 
Iugoslavia (inclusiv 186 312 132 
asamblarea) 
Japonia 7.038 8.370 680 
Olanda 81 136 92 
Polonia 351 286 76 
Regatul Unit 924 1.300 227 
România 88 144 62 
Spania 1.048 1.696 437 
S.U.A. (vânzări) 6.376 6.808 274 
Mexic (inclusiv 316 596 71 
asamblarea) 
Suedia 268 416 (in 1987) 495 (in 1987) 
U.R.S.S. 1.327 1.217 42 


Sursa: Anuarul Statistic al României 1990, Comisia Naţională pentru Statistică, București, 


1990, p. 700. 


România a avut, initial, un decalaj major fata de producătorii din blocul 
socialist, pe care l-a diminuat semnificativ în deceniile şapte — opt, situandu-ne pe locul 
cinci într-un top al producătorilor (după URSS, Cehoslovacia, RDG şi Polonia) 
excluzând Iugoslavia. La nivel global, sub raportul miilor de bucăţi produse la nivelul 


anului 1989, industria de profil se situa pe poziţia a optsprezecea. 

Dezvoltarea semnificativă a sectorului auto s-a probat prin numărul de mii 
bucăţi ieşite de pe porțile uzinelor autohtone. De altfel, pe baza datelor oficiale, la 
capitolul produse industriale s-au înregistrat următoarele valori: 

Tabel 3: Producția principalelor produse industriale 


Produs um | 1960 | 1970 | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 


Auto- | Mii 1 24 88 92 104 | 90 | 125 | 134 | 124 | 129 | 141 | 144 
turisme buc 

Din 

acestea: 

Auto- 3 16 79 80 89 77 | 107 | 114 | 105 | 111 | 120 | 123 
turisme 

de oras 


Sursa: Anuarul Statistic al României 1990, Comisia Naţională pentru Statistica, București, 
1990, pp. 482-483. 


Producţia a înregistrat un crescendo substanțial în perioada 1970 — 1982, însă a 
cunoscut o evoluţie sinusoidală în intervalul 1983-1987, pe fondul problemelor de la 
Oltcit şi a scăderii cantităților exportate; situația s-a îmbunătăţit în ultimii doi ani ai 
regimului comunist datorită cererii crescute de pe piaţa externă si a intensificării 
livrarilor pe plan intern. 

Vânzările cu amănuntul reprezintă un indicator în privința producției şi 
desfacerii diverselor bunuri, iar construcția de automobile nu a făcut excepție, aşa cum 
rezultă din tabelul 3. 


Tabe/ 4: Vânzările cu amănuntul ale principalelor mărfuri, prin comertul de stat şi cooperatist 


Produs | UM | 1960 1970 1980 1985 1986 1987 1988 1989 


Auto- Mii 
turisme | buc. 


- 25,5 83,5 48 49,9 45,3 51,3 65,7 


Sursa: Anuarul Statistic al României 1990, Comisia Naţională pentru Statistică, București, 
1990, pp. 592-593. 


Problemele înregistrate la cele trei entități industriale („ARO”, ,,Dacia” si 
„Oltcit’), la mijlocul deceniului opt, s-au regăsit şi în înzestrarea populației cu 
autoturisme; s-a consemnat o scădere accentuată a vânzărilor de până la 43 % (48 de 
mii), în 1985, fata de maximul atins în 1980 (83,5 de mii). Volumul desfacerilor a 
cunoscut un reviriment la sfârşitul anului 1989, atingând cifra de 65,7 de mii 
autoturisme (78,6 % comparativ cu anul 1980). 

Statistica nu ar fi desăvârşită în absența confruntării datelor privind exportul şi 
importul de autoturisme. De la cifra modestă de 5.409 bucăţi exportate, în 1970, s-a 
ajuns la un total de 86.762 bucăţi la finele lunii decembrie 1987, în timp ce, importul a 
înregistrat o descreştere spectaculoasă în ultimul deceniu comunist, astfel de la 19.329 
unități (1980) până la 0 achiziţii (1989), aşa cum reiese din tabelul 4. 

Tabel 5: Exportul si importul de autoturisme 


Produs UM | 1970 | 1980 | 1985 | 1986 | 1987 1988 1989 


EXPORT 
Autoturisme | pc. | 4 | 14705 | 48.435 | 63.794 | 69.428 | 64.923 | 61.561 
de oraș 
Autoturisme | e | 5.405 | 6851 | 13.409 | 15304 | 17.334 | 17.962 | 18.129 
de teren 


TOTAL buc. | 5.409 | 21.556 | 61.844 | 79.098 | 86.762 | 82.885 79.690 


IMPORT 
Autoturisme 
(inclusiv cele | buc. | 11.451 | 19.329 1.303 1.003 | 1.001 1.500 0 
neasamblate) 


Sursa: Anuarul Statistic al României 1990, Comisia Naţională pentru Statistica, București, 
1990, p. 616-617, 626-627. 


Scadenta plăţilor către creditorii străini a impus adoptarea unor măsuri menite 
să sporească nivelul de lichidităţi, inclusiv crearea unui excedent comercial; astfel, a 
crescut constant numărul automobilelor trimise peste hotare si, totodată, s-a decis 
limitarea importurilor. Pe fondul preexistent si autoturismele aduse in România au 
înregistrat niveluri reduse în anii 80. După stingerea celei mai mari parti din datoria 
externă s-a observat revitalizarea pietii interne de turisme, pe de o parte pentru 
satisfacerea cererii uriaşe, însă, pe de altă parte şi din cauza unor deficienţe calitative la o 
serie de modele. 


La plimbare cu autoturismul prin lume 

Prezenţa automobilelor de origine românească in multe colţuri ale lumii a fost 
dovada cea mai palpabilă a comerțului exterior activ, o componentă semnificativă în 
acumularea de venituri băneşti. Cultivarea relațiilor comerciale era o consecință a 
politicii externe a statului, dar şi capacitatea organizatorică a instituţiilor implicate în 
procesul de contractare şi desfacere. Pieţele internaționale au fost testate la începutul 
anilor ”70 prin oferte adresate dealerilor de automobile mai reprezentativi, direct 
interesați în câştiguri bune pe baza unor produse ieftine şi fiabile. În atari condiții, 
echilibrarea situației a reclamat înființarea unei structuri distincte, sub conducere 
ministerială, ce urma să reglementeze relaţiile comerciale cu partenerii străini. Din 
considerentele enunțate s-a decis înființarea Întreprinderii de Comerţ Exterior (ICE) 
„AUTO DACIA”, inițial sub tutela Ministerului Industriei Construcţiilor de Maşini 
(MICM), ulterior trecută în subordinea Centralei Industriale de Autoturisme (CIA) 
Piteşti. Noua entitate desfăşura toate tipurile de activități specifice domeniului auto 
(exporturi, importuri, achiziţii licențe, subansamble, şcolarizare etc.) şi avea 113 angajați 

din care 60 încadrați în sectoarele operative şi 53 în sectoarele functionale?!. 
Organigrama instituţiei ne oferă câteva date indicii edificatoare despre rolul acesteia; 
astfel, cele şapte sectoare 
operative cuprindeau: E. 61 
Serviciul export Europa 
Occidentală, SUA, Canada (15 
salariați); E. 62/63 Biroul export 
Africa, Orientul Mijlociu, America 
de Sud, Asia, Oceania (10 
salariați), E. 64 Serviciul export 
Contribuţii Tari Socialiste (CTS) 
(15 salariați); I. 31 
Compartimentul import (patru 
= salariați); I. 33 Compartimentul 
linii de montaj, reţele de comercializare, licitaţii, omologari, service (cinci salariați); I. 34 
Biroul contractare şi derulare internă Oltcit (11 salariați); S. 16 Oficiul de calcul (doi 
salariați) ??. 

Vânzările depind, într-o măsură semnificativă, de promovare si disponibilitatea 
de adaptare a producţiei în funcție de consum. Pe o piață concurentiala acerbă, 
România a provocat senzație la începutul anilor '70, în SUA, prin exportul 
autoturismului de teren „ARO”. Modelul „ARO — 244” (cu patru uşi laterale si 
caroserie metalică) echipat cu motor si transmisie „Ford” a fost de-ndată acceptat; in 
plus, costul unui asemenea automobil era cu cca 25% mai ieftin (aproximativ 4.000 de 
dolari) fata de modelul similar autohton (Jeep Wagoneer, pret de catalog 5.300 de 
dolari)”. 

Sub raportul calitate — preț — utilitate, modelul „Dacia 1300” a repurtat un 
succes deosebit în Canada; perspectivele obținerii unei cote de piață semnificative s-au 
materializat, inclusiv, prin înființarea firmei „Terra Power” (cu capital românesc 100%) 
care comercializa tractoare şi automobile românești. Filiala „Terra Power” Montreal a 
preluat vânzarea autoturismelor. Victor Jigman, director la ICE „AUTO DACIA”, 
declara: „Terra Power avea un show-room foarte mare, de 400 mp, în care pregăteam 
maşinile şi tot aici aveam un depozit de piese de schimb. Eu în Canada aduceam 
maşinile cu vaporul. De exemplu, nava <<Pascani>> aducea 500-600 de masini la un 
transport. Împreună cu directorul comercial, canadianul Claude J. Dubois, am făcut o 
reţea de dealeri în provincia Quebec şi ajunsesem la 20-25 de dealeri. A fost prima rețea 
occidentală a Daciei, o reţea la standarde înalte. Eram egali ca importatori cu Honda sau 
Hyundai” ?4, 

Piața vest-europeană a fost acoperită de exporturile in tari, precum Belgia, 
Italia, Franța, Marea Britanie, Danemarca ş.a., şi au însemnat atât diverse modele 


21 ACNSAS, fond Documentar, dosar nr. 8918, vol. 51, ff. 322-323. 

22 Ibidem, f£. 324 (£/v). 

23 ANIC, CC al PCR-Sectia Economică, dosar nr. 9/1974, f. 216; Ibidem, dosar nt. 48/1973, f. 4. 
24 http: //www.universulargesean.ro/index.php/special/292-experienta-canadiand-a-daciei-in- 
perioada-comunista, accesat la 10 martie 2014. 

„Dacia”, „ARO” (de altfel, occidentalii erau mai interesați de producția autoturismelor 
cu tracțiune integrală), cât şi „Oltcit”. Organizarea judicioasă a permis sondarea şi 
obţinerea de noi pieţe de desfacere în afara Europei sau Americii de Nord; 
autoturismele ,,Dacia” şi „ARO” au ajuns pe drumurile din America de Sud (Columbia, 
Peru, Ecuador, Argentina, Brazilia), Caraibe (Cuba), Asia (China, ţările arabe), Africa 
(Egipt, Algeria, Maroc, Nigeria s.a.), dar şi în țările membre ale CAER (RDG, Polonia, 
Cehoslovacia, Ungaria). 

Contractele cu diverşi parteneri externi se încheiau după mai multe runde de 
negocieri, stabilindu-se prețurile, condițiile de plată, transportul, stocarea si valorificarea 
autoturismelor; de regulă, partea română era prezentă la masa tratativelor cu delegații 
formate din lucrători ai ICE „Auto Dacia”, MICM, MCECEI (Ministerul Comerțului 
Exterior şi Cooperării Economice Internationale), dar şi de la ICE „Dunărea”. Dintre 
înțelegerile cu diverşi revânzători de automobile, reținem: „Aro Dacia Italiana”, ,,Auto- 
Elinco” din Grecia, „East — Europe Import Export Inc” (SUA), „Universal France”, 
Ciemme (Italia), „Dacia Middle East” din Dubai, „Prima Car” Olanda, „RM Motor” 
(Belgia), „Imex” (Iordania). 

Atractivitatea automobilelor din România era dictată din trei motive: prețul 
scăzut de achiziţie, dar şi înscrierea în parametrii tehnici ori asigurarea unui confort 
minim. Pornind de la economicitate si randament satisfăcător, volumul exporturilor a 
fost spectaculos; de asemenea, participarea franceză la „Dacia? si ,,Oltcit”, dar si 
adaptabilitatea , ARO” au influențat major exporturile. 


Românii şi automobilul 

Stabilitatea locului de muncă, acumularea de resurse băneşti, mirajul detinerii 
unui autoturism proprietate personală au fost suficiente motive pentru a începe 
demersurile în vederea achiziţionării unui automobil. Importurile asigurau parcul de 
autovehicule, dar ieşirea pe piaţă a produselor româneşti (,,ARO”, „Dacia”) au schimbat 
treptat balanţa în favoarea producţiei interne. Cumpărarea unui autoturism românesc 
nou se efectua într-un cadru organizatoric clar precizat; astfel, cei dornici depuneau la 
CEC fie suma întreagă, fie un acont de minimum 50% şi se înscriau pe listele de 
aşteptare; o altă variantă era libretul de economii cu dobândă şi câştiguri în autoturisme. 
Persoanele interesate de procurarea unui automobil aflat în circulație puteau participa la 
licitaţiile organizate de principalul vânzător auto, Întreprinderea de desfacere a 
materialelor sportive (DMS). 

Vânzarea de autoturisme cu plata în rate era efectuată prin IDMS%. 
Autoturismul era cumpărat de către muncitori şi maiștri, indiferent de mărimea 


235 Ansamblul comercial se afla amplasat în cartierul Militari, strada Valea Cascadelor. Acest 
complex era compus, în principal, din două obiective: un obiectiv care cuprinde un spațiu de 
depozitare şi pregătire a autoturismului în vederea vânzării; un obiectiv destinat depozitării si 
desfacerii pieselor de schimb pentru circa 20 de tipuri de autoturisme si motociclete. Spaţiul de 
depozitare a autoturismelor era amenajat sub forma unui patching cu o capacitate de 
aproximativ 1.600 de autoturisme. Parchingul de depozitare era înconjurat cu o pistă de 
încercare, din beton, având o lungime de 600 m, unde după alegerea tipului de maşină şi a culorii 
caroseriei, cumpărătorul putea face primele încercări ale autoturismului (,,Autoturism”, nr. 


10/1970, p. 12). 

retributiei sau a altor venituri reale, cu un acont minim de 50% si un număr de 20 de 
rate lunare; celelalte categorii de personal (cu o retributie de până la 4.000 lei lunar) 
urmau să plătească un avans de minimum 60%, iar restul sumei în maximum 18 rate 
lunare şi o dobândă de 5% pe an%. 

Carnetul de economii oferea şansa celor norocoşi de a intra în posesia unui 
autoturism fără cozi şi liste de aşteptare; depunătorii respectivului libret beneficiau de 
următorul avantaj: din dobânda de 4% pe an, 2% se acorda sub formă de câştiguri în 
autoturisme, prin trageri la sorți trimestriale, iar 2% în numerar. La tragerile la sorți 
participau cecurile cu un sold de minimum 5.000 lei, provenit din depuneri anterioare 
trimestrului pentru care se face tragerea la sorți; în fapt, era un avans pentru primirea 
respectivului automobil”. 

Procesul de achiziţie a unei ,,Dacii”, indiferent de variantă, era unul anevoios si 
deloc ieftin. Preţul unitar pornea de la 70.000 lei?8 si a ajuns, la finele deceniului opt, 
până la 95.660 lei (modelul „Dacia 1320” Standard)”. La 22 martie 1974 în şedinţa 
Consiliului Central de Control Muncitoresc al Activitatii Economice şi Sociale s-a 
discutat situația vânzărilor si prețurile de desfacere a variantei „Dacia 1300”. Structura 
costului respectivului model cuprindea: preţul de cost (43.636 lei), beneficiu (6.594 lei), 
pret de producţie (50.230 lei), impozit pe circulația mărfurilor (13.352 lei), pret de 
livrare (63.582 lei), adaos comercial (4.058 lei), taxe termen de garanție (600 lei); 
asigurare ADAS (1.760 lei); valoare totală: 70.000 lei. 

Din analiza efectuată a rezultat că desfacerea autoturismelor era 
nesatisfăcătoare, inclusiv la vânzarea în rate, din cauza preţului ridicat al produsului; în 
plus, tipuri similare din import erau mai ieftine şi aveau unele opţiuni, cum ar fi: 
„Moskvich 412” cu aparat radio (1357 cms, 50 cp, 5 locuri) 59.500 lei fata de „Dacia 
1300”, fără aparat radio (1289 cm, 54 cp, 5 locuri), 70.000 lei%. Optimizarea activităţii, 
creşterea volumului vânzărilor şi reducerea cheltuielilor era posibilă prin reducerea 
preţurilor, astfel, de la 70.000 lei/buc. până la 55.000 lei/buc. (rentabilitate de 14,6% si 
un impozit pe circulația mărfurilor de de 5 %) şi desfacerea prin lor prin unităţile 
„service” ale întreprinderii. Propunerea a fost trimisă conducătorului statului, Nicolae 
Ceausescu, iar răspunsul a fost univoc: „NU este indicat să reducem prețurile” t. 

In pofida prețului destul de mare, cererea pentru „Dacia 1300” a fost din ce in 
ce mai semnificativă, în special în anii '80. Impresiile şi experienţele proprietarilor de 
„Dacii 1300” noi sau „ARO” au fost consemnate în multe articole publicate în presa 
post-comunistă ori pe forumurile din mediul virtual. Dintre cele mai savuroase sau cele 
mai pertinente reținem câteva exemple: 

- ,,...pentru o Dacie de culoare roşie trebuia sa bagi niște bani în buzunarul 
cuiva de ici-colo, care sa pună o vorbă bună, şi întreaga serie de 50 de maşini să iasă de 


% Abel Dărăban, Ca/eidoscop informativ cetatenesc, Bucureşti, Editura Ceres, 1986, p. 134. 

27 Ibidem, p. 21. 

28 Hotărârea Consiliului de Miniştri al RSR nr. 958/10 iulie 1970 publicată în „Buletinul Oficial”, 
nr. 87/20 iulie 1970, p. 707. 

2 ANIC, CC al PCR-Sectia Economică, dosar nr. 114/1988, f. 5v. 

30 Ibidem, dosar nr. 10/1974, f. 8. 

31 Ibidem, £. 7. 

culoarea pe care o doreai tu”, povesteşte Laurenţiu Cristea (56 de ani). Băbeanu Cornel, 
(46 de ani) descrie cam în acelaşi fel filierele care „te ajutau, pentru o sumă modică, să 
iti iei maşina pe care o doreai... La IDMS te duceai si iti asteptai rândul. Până să ajungă 
la tine vorbeai cu diverşi tipi. De la cel care băga benzina în rezervor, pentru că îți 
punea numai un litru-doi, până la cel mai apropiat PECO, si până la băieţii care aduceau 
maşinile din parcul auto. N-aveai voie acolo să vezi maşinile. Puteai să ceri ce culoare 
voiai la maşină; ti se spunea că nu au, sau că sunt rezervate, sau că au probleme cu 
mototul. Atunci fie că te întâmpina cineva care ştia toate demersurile pe acolo şi vorbea 
cu cine trebuie, fie te duceai după unul din băieții ăia şi îi băgai si tu, acolo, ceva in 
buzunar”32; 

- Sandu Ionete, Bucureşti: „atunci când m-am prezentat să ridic maşina de la 
IDMS din Valea Cascadelor, m-am simțit la fel de emoţionat ca la nuntă, ba chiar 
purtam costumul de ginerică. Tin minte că am ajuns de dimineaţă, să nu ia altul înainte, 
fiindcă auzisem că la final de program trebuia să iei ce iti dădeau ei, neavând de unde 
alege. Cu toată graba mea, în acea zi de marti, trei ceasuri rele din 1983, am avut de ales 
între trei maşini. Prima roşie, a doua roşie şi a treia, evident, tot roşie! Singura veste 
bună era aceea că toate trei erau „hibrid”, adică nici 1300, nici 1310, ci un fel de model 
de tranziţie care pe loc m-a bucurat, dar care mi-a scos peri albi de câte ori am fost în 
Service cu ea”3%5. 

- Constantin Stroe, director la Întreprinderea de Automobile „Dacia”, referitor 
la modelele cu dedicație pentru nomenclatură sau cei cu relaţii, declara: „M-am interesat 
cine a lansat ideea asta şi e vorba tot de băieţii politici, cei din sistemul de informaţii 
care trebuiau să se pună bine cu şefii de la București: «Lăsaţi tovarăşu, că vă urmăresc 
eu maşina», şi ăla psihologic trăia cu impresia că i se face o maşină mai bună decât una 
de serie. Mai mult, marea majoritate a maşinilor urmărite au primit de la muncitori 
accidente din astea invizibile, împunsături de surubelnite pe dedesubt prin locuri 
ascunse, încât mi-ar fi ruşine ca inginer să spun că o maşină urmărită pe bandă de 
cineva anume este mai bună decât cea prevăzută în caietul de sarcini”3*. 

- Matinică Fologea, fost vicepreşedinte administrativ ,ARO”: „Un 
<<ARO>> cu îmbunătățiri care costa oficial 100.000 de lei se vindea atunci, cu 
comisioanele aferente, şi cu 400-450.000 de lei. Nu cumpăra oricine pe vremea lui 
Ceausescu „ARO”. Trebuia să fii destul de tare, să ai aprobări de la Ana Muresan, 
ministrul Comerţului. Se stătea la coadă, se făceau repartiţii la nivel de minister”%5. 


Industria de autoturisme în vizorul Securității 
Departamentul Securității Statului (DSS) a supravegheat activitățile 
întreprinderilor de autoturisme (,ARO”, ,,Dacia”, „Olteit”) şi a surprins în detaliu 


32 „Evenimentul Zilei”, 19 septembrie 2004; http:/ /forum.softpedia.com/ topic/233647-dacia- 
1310/, accesat la 5 martie 2014. 
Shttp://www.evz.ro/detalii/stiri/amintiri-din-epoca-de-aur-prima-dacie-prima-teapa-o-mai- 
simt-si-acum-1023043.html, 11 Februarie 2013, accesat la 5 martie 2014. 
http://www.gandul. info /reportaj/dacia-ultimul-deceniu-de-comunism-si-primul-de- 
capitalism-5258519, 4 ianuarie 2010, accesat la 5 martie 2014. 

35 adevarul.ro/news/societate/dosar-fabrici-uzine-vile-ruine- 
1_50acal187c42d5a663872882/index.html, 7 februarie 2011, accesat la 5 martie 2014. 

procesul de producţie, planurile de desfacere şi deficiențele din respectivul domeniu. 
Informările adresate direcțiilor centrale sau organelor de partid evidenţiază mecanismele 
funcționale ale industriei de profil. 

Serviciile II (contrainformaţii economice) din cadrul Inspectoratelor Judeţene 
de Securitate Dolj şi Argeș, în conformitate cu atribuţiile și sarcinile fixate, au colectat o 
serie de date referitoare la stările de facto existente la cele două unităţi (Întreprinderea 
de Autoturisme ,,Dacia” şi „ARO” Câmpulung Muscel) pe parcursul a peste trei decenii 
(1968-1989). Deschiderea dosarului de obiectiv „Întreprinderea de Autoturisme Piteşti” 
(13 volume cuprinzând note, procese verbale, adrese, referate, fotografii, studii) a 
conturat o imagine de ansamblu asupra evoluţiei entității respective, dar, în linii 
generale, şi a întregului sector al construcțiilor de maşini. 

Dosarele de obiectiv au fost completate de dosarele de urmărire informativă 
(DUD, precum şi cele de rețea (informatorii structurilor informative) sau penale 
(persoanele anchetate, judecate şi/sau condamnate pentru diverse delicte). Urmărirea 
informativă era focusată pe anumite persoane sau grupuri de indivizi încadrați la uzinele 
auto si care, prin acţiunile lor, au produs o serie de disfunctionalitati (calitatea 
necorespunzătoare a unor autoturisme, probleme intervenite în sistemul de 
aprovizionare cu materii prime, defectiunile constatate la piesele de schimb, deficienţele 
apărute în exportul de automobile). 

O analiză sintetică a sarcinilor de plan de către ofițerii ce deserveau pe linie de 
securitate „LA” Piteşti, „ARO” sau Societatea Mixta „Oltcit”, presupunea atingerea 
următoarelor obiective: preveniri (calitatea necorespunzatoare a unor repere), deschideri 
DUI, recrutări, introducerea rețelei informative în case conspirative, analiza rețelei 
informative, prelucrări contrainformative, semnalarea stărilor de spirit, remiterea de 
informări la organele de Miliție; efectuarea de controale în obiectivele economice“. 

Situaţia exporturilor a devenit delicată, în anii '80, pe fondul plângerilor 
crescânde asupra calităţii autoturismelor; o mulțime de adrese trimise producătorilor 
români mentionau o serie de probleme la turismele autohtone. Sesizările se refereau la 
următoarele aspecte: 

- gama ,,Dacia”: defecţiuni la sistemul electric şi la sistemul de frânare; scurgeri lichide 
(răcire, uleiuri, rezervoare); vopsire si retuşuri de proastă calitate; oxidarea elementelor 
de caroserie şi a elementelor cromate; zgomot la cutiile de viteze, diferenţial şi motor; 
acumulatori descarcati; 

- gama „ARO”: defecţiuni la motoarele diesel „L 27”; consum sporit de ulei de motor 
cauzat de uzura prematură; instalaţii electrice partial nefunctionale; defecţiuni pompe 
injecție; scurgeri ulei de motor, cutii viteze si diferențial; 

- la gama componentelor, reclamaţiile se refereau în principal la jentile auto produse de 
Fabrica de la Drăgăşani, subordonată „CIA” Piteşti si exportate in SUA. Reclamatiile 
fuseseră expediate de la dealerii din Grecia, Anglia, Canada, Italia, Belgia, Ungaria, 
Columbia, Iordania si RDG. Deşi majoritatea acestora au fost remediate, în perioada 
pregătirii pentru vânzare sau de garanţie, s-au pierdut contracte şi s-a creat o publicitate 
negativă la adresa autoturismelor provenite din România”. 


36 ACNSAS, fond Documentar, dosar nr. 883, vol. 3, ff. 165-166. 
37 Ibidem, dosar nr. 8918, vol. 51, f. 224. 

Aşadar, pericolul pierderii unor pieţe de desfacere a necesitat adoptarea unor 
măsuri imediate de relansare şi promovare a exportului; pe acest fond, structurile 
informative au primit sarcini suplimentare. Acţiunile Securităţii vizau: 

- contractele şi discuțiile preliminare, de prospectare a unor pieţe sau firme erau luate in 
control de serviciile de informații (cunoaşterea partenerilor de afaceri, potențialul 
comercial si financiar, trăsăturile de caracter, atitudinea fata de statul roman şi 
obiectivele urmărite), organizarea tratativelor şi a acţiunilor protocolare (introducerea 
unor surse în delegatiile de negociatori; mărirea volumului de export; stingerea amiabilă 
a unor divergențe, îmbunătățirea condițiilor de plată); 

- intensificarea activităţilor referitoare la sporirea calității autoturismelor prin 
cunoaşterea mai aprofundată a problemelor rezultate în procesul tehnologic şi fata de 
specificatia contractuală (fluxul de producţie, control, recepție, expediție sau cu alte 
sarcini pe linie de export); 

- executarea unui control de securitate permanent în rândul comercianților şi inițierea 
unor acţiuni pentru neutralizarea celor semnalati cu preocupări de a culege date şi 
informaţii de natura să prejudicieze interesele economice“. 

Delegatiile externe erau atent monitorizate, iar obținerea datelor din intimitatea 
grupului era asigurată de folosirea mijloacelor specifice (perchezitii secrete, instalarea de 
tehnică operativă, dirijarea surselor informative). Supravegherea străinilor era motivată 
din următoarele motive: suspiciuni de spionaj economic, culegerea de date despre 
problema respectării drepturilor și libertăților cetățenilor romani, inselarea părții române 
prin neplata autoturismelor trimise la export. A doua cauză era exemplificata de cazul 
comerciantului iordanian „Dinu”, preşedintele firmei „Imex Corporation”, luat în lucru 
prin DUI la data de 18 octombrie 1984. Acesta a încercat de mai multe ori să preia 
autoturismele ,,Dacia”, fără respectarea condiţiilor contractuale, ultima data în 1984, 
pretinzând pentru importul a 100 autoturisme un acreditiv negarantat de banca 
iordaniana; de altfel, avea o restanta de 34.000 dolari, reprezentând contravaloarea a 10 
autoturisme „Dacia” exportate in 1982 şi piesele de schimb aferente. În cadrul urmăririi 
informative a lui „Dinu” s-a stabilit că, pe lângă amăgirea producătorilor români, voia să 
obțină repartiție pentru un apartament în Piteşti, sediul viitoarei reprezentanţe, si 
aranjarea unei căsătorii a fiului său, aflat la studii în România, pentru obținerea cetăţeniei 
române”. 

Totodată, prin folosirea mijloacelor muncii de securitate, s-au constatat 
preocupările străinilor de a culege de date şi informaţii referitoare la aspectele de viata 
socială şi politică; obținerea de informaţii secrete cu privire la producția de export, 
capacităţi disponibile şi posibilități de pătrundere pe piaţa internațională; „ademenirea” 
salariaților din sectoarele de comerț exterior cu diverse atentii şi cadouri în schimbul 
furnizării unor informaţii confidentiale*. 

Un alt obiectiv al Securităţii era să-şi facă simțită prezenţa în vegherea fluxului 
de producţie, de la semnalarea problemelor de fabricație până la prevenirea unor acte de 
sabotaj. De altfel, în cadrul „I.A.” Piteşti se manifestau o serie de abuzuri si nereguli 


38 Thidem, £. 249. 
39 Ibidem, £. 327 (£/v). 
40 Ibidem, f. 328v. 

comise de către unii angajaţi. În schimbul unor avantaje materiale, unii angajaţi din 
cadrul secţiei Presaj, introduceau tablă mai groasă fata de cea prevăzută de 
documentaţie (0,9 mm fata de 0,7 mm) ceea ce contribuia la uzura prematură a 
matritelor şi suprasolicitarea preselor. O îndeletnicire de bază era sustragerea de piese 
fie din secţiile de prelucrare, fie din secţia montaj, sau pur şi simplu se descompletau 
unele autoturisme. Aceste sustrageri au culminat cu „tentativa de sustragere a unui 
motor complet având şi cutia de viteze montată, de către şeful secţiei. Motorul a fost 
descoperit de pază într-un autocamion ce transporta deşeuri în momentul când se 
intenţiona scoaterea pe poartă. În final nu s-a luat nici o măsură deoarece s-a motivat că 
acest act a fost întreprins pentru verificarea vigilentei personalului de pază”+!. 

În cadrul activităţilor referitoare la prevenirea livrării la export de mărfuri 
necorespunzătoare calitativ, lucrătorii structurilor informative au obținut date că unele 
loturi de autoturisme „Dacia” şi „Aro” prezentau diferite defecte de fabricaţie. Aceste 
neajunsuri au fost puse în discuţia colectivelor de muncă, iar persoanele direct 
răspunzătoare — 28 la „LA” Piteşti şi 16 la „IA ARO” au fost sancţionate administrativ 
cu reducerea retributiei cu 10%, timp de două-trei luni. Totodată, organele de informaţii 
au intervenit la trei unități colaboratoare ale „LA” Piteşti pentru livrarea unor repere de 
calitate în vederea respectării unor contracte de export (vopsea de la Întreprinderea 
„Policolor” Bucureşti, oțel OLT 65-15 X 3 produs la „Combinatul de Oteluri Speciale 
Târgovişte” şi cămăşi pentru motor turnate la „Combinatul de articole tehnice din 
cauciuc Piteşti”) 42. 

Stările de spirit ale personalului respectivelor unități economice era un indicator 
suplimentar pentru situația economico-financiara; in multe rânduri, lipsa pieselor de 
schimb sau calitatea precară a componentelor livrate de furnizori, defectarea unor 
mașini şi scule, imposibilitatea respectării tehnologiei de fabricație cauzau întârzieri 
majore în producţie. Pierderile trebuia acoperite fie din alocarea de resurse bugetare 
suplimentare, fie din reduceri salariale sau concedieri de personal. Despre situaţia 
financiară delicată şi perspectivele sumbre relatau o serie de angajaţi, în scrisorile trimise 
rudelor, şi reținem: 

- Ionescu Alexandru din Mioveni: „serviciul la noi, cu situația economică actuală a 
devenit nesigur de la o zi la alta [...] salariile la compartimentele TESA ale uzinei au fost 
diminuate pentru plan cu 13,8 % şi nici nu avem mari renuntari atât la produsele uzinei 
vechi cât şi ale „Dacia”, plus problema importurilor de oţeluri si piese”; 

- Matei Maria din Piteşti: „eu nu am mai lucrat să mai iau bani de la 1 februarie 1981, că 
au plecat două linii de masini la Topoloveni cu o parte din muncitori [...] am rămas 
restul de oameni, dati disponibili la personal”; 

Enăchescu Adi din Colibaşi: ,,... pe la uzină s-a strâns situația. Trebuie să dea afară 
4.000 muncitori [...] S-au scos aproape toate autobuzele de pe rutele de peste 50 km, le 
scoate si pe cele care trec de 30 km, şi iarăşi o să plece muncitori din uzină”. 

Retinerile băneşti din drepturile salariale au fost frecvente în ultima decadă 
comunistă; initial, doar personalului TESA (cca 2.000) li se opreau între 300-1.000 


41 ACNSAS, fond Documentar, dosar nr. 883, vol. 3, f. 129. 
42 Ibidem, dosar nr. 8918, vol. 51, f. 214. 
43 ACNSAS, fond Documentar, dosar nr. 702, f. 29. 

lei/lună pentru neîndeplinirea sarcinilor de plan; ulterior, măsura s-a extins la toţi 
angajaţii (pe baza deciziilor de imputare privind lipsa pieselor la inventar ori sustragerea 
lor din autoturismele scoase din montaj), astfel încât, s-au recuperat 865.660,9 lei 
(decizia nr. 500/1983) şi 448.500 lei (decizia nr. 1465/1984)%. La Societatea mixtă 
„Oltcit” Craiova se estima că, la începutul lunii august 1989, 2.249 muncitori direct 
productivi urmau să primească numai 54,6% din retributia aferentă lunii iulie, iar pentru 
alti 1.426 salariaţi nu era asigurată retributia din cauza inexistentei lichiditatilor*. 

Temerile pentru pierderea locurilor de muncă erau cvasi-generale şi unele s-au 
adeverit; astfel, la societatea ,,Oltcit”, 806 persoane au fost detasate la alte unități ori au 
primit preaviz de desfacere a contractului de muncă, urmând ca aceeaşi măsură să aplice 
în cazul altor 1.600 de salariați. Pe acest fond multi nu se preocupau de realizarea 
sarcinilor de serviciu, solicitau invoiri pentru a-şi găsi noi locuri de muncă, iar calitatea 
lucrărilor executate nu era corespunzătoare. 


O colaborare echivocă: „Oltcit? 

Societatea mixtă româno-franceză ,,Oltcit” ar fi trebuit să aducă prestigiu şi 
venituri financiare substanţiale celor două părți, însă lucrurile au evoluat pe alte 
coordonate. Situaţia economico-financiară a societăţii s-a înrăutățit continuu — pierderile 
înregistrate însumau circa 6 miliarde franci francezi (3 mai 1985) —, iar integrarea 
autoturismului cu componente 100 % româneşti era imposibilă“. 

Capitalul social redus a necesitat angajarea de credite mati, la care dobânzile au 
crescut ametitor; în plus, cheltuielile financiare suplimentare conjugate cu consecinţele 
întârzierii producţiei şi a integrării în România cu peste doi ani (majorare a cheltuielilor 
de punere în funcțiune cu 187 milioane franci francezi) au produs influențe negative 
asupra întreprinderii, incapabilă să plătească ratele şi dobânzile bancare“. În studiul de 
fezabilitate din 1979 nu erau prevăzute plăţi pentru dobânzile la creditele contractate; în 
plus, colecţiile de piese şi materiale cumpărate din Franţa s-au scumpit semnificativ, 
printr-o decizie unilaterală a producătorului francez. Totodată, ,,Citrden” a anunţat că 
nu mai achiziționa autoturisme la preţurile de vânzare stabilite in contract, ci la prețul 
zilei. Deşi pe pieţele occidentale automobilul se ieftinea, în România s-a cerut creşterea 
costului de achiziție cu până la 45%, iar respectivele măsuri au agravat si mai mult 
situația „Oltcit, 

Deoarece la nivel de întreprinderi, centrale şi ministere nu s-a urmărit 
asigurarea capacităților de fabricare a pieselor şi materialelor şi livrarea lor în cantitățile 
şi de calitatea cerută, producţia a fost limitată (planurile au fost constant reduse). Lipsa 
de piese si materiale a determinat nerespectarea programelor de livrare si a dezorganizat 
activitatea întreprinderii; în anumite perioade, mai frecvent între 1-15 ale lunii, fabricaţia 
era practic oprită. În ianuarie 1983, ca urmare a lipsei de piese, colecţii CKD din Franţa 


44 Ibidem, dosar nr. 691, f. 199. 

45 Ibidem, dosar nr. 13.846, vol. 69, f. 321. 

46 Ibidem, vol. 70, f. 263. 

47 Ibidem, vol. 69, f. 291. 

48 Ibidem, f. 294. 

4 Thidem, dosar nr. 13.846, vol. 68, f. 166 (f/v). 

si din tara, a fost întreruptă activitatea de producţie, acordându-se concedii de odihnă, 
însă şi fără plată, unui număr de 2.342 persoane din totalul de 2.937 angajaţi“. 

Această situație, precum si diminuarea retributiei, a stârnit valuri de 
nemulțumiri şi exista posibilitatea declanşării unor acțiuni de protest; reacția factorilor 
politici şi ai conducerii unităţii s-au transpus prin noi promisiuni sau reluarea parțială a 
activităţii. 

Colapsul era inevitabil, pe de o parte din cauza constructorului francez 
(interesat să-şi răscumpere participatiunea si să obţină un profit cât mai generos), iar pe 
de altă parte inactivitatea sau incapacitatea industriei româneşti din anii 80 de a susține 
tehnologic producţia, precum și povara creditelor externe. Prin scrisoarea din 12 aprilie 
1988, „Citrâen” a denunţat contractul şi a ameninţat cu boicotul în cazul neîntreruperii 
producţiei. După mai multe contacte s-a ajuns la masa negocierilor, în octombrie 1989, 
iar rezultatele au fost cuprinse în informarea transmisă CC al PCR, Secţia Economica. 
Din conținuturile notei a reieşit că partenerul francez nu mai voia derularea contractului 
atât din cauza nerespectării clauzelor contractului inițial (volumul producţiei, asigurarea 
pieţelor cu autoturismul obiect al contractului, echilibrul financiar), cât şi a continuării 
integrării ,,Oltcit”, varianta „TA 2 R”; totuşi, constructorul din Hexagon ar fi fost 
interesat să încheie un nou acord pentru producția de vehicule total integrate in 
România”!. In concluzie, bilanțul colaborării româno-franceze a fost unul dezamăgitor, 
aşa cum reiese din datele furnizate CC al PCR, şi menţionăm: 61.437 bucăţi trimise în 
Franţa din 545.000 prevăzute (11,25%), iar pe piaţa internă au fost livrate 44.749 unități 
din 535.000 stabilite in contract, în perioada 1982-31 august 198852. 


Concluzii 

Fascinaţia automobilului cuprinde categorii largi socio-profesionale indiferent 
de regimul politic, iar dezvoltarea acestui sector economic aduce venituri însemnate la 
bugetul statului. Un indicator semnificativ e dat de potenţialul pieţei de desfacere, care, 
la rându-i, e influenţată de posibilităţile financiare ale cumpărătorilor individuali si de 
capacităţile de achiziție ale persoanelor juridice. Pentru societatea românească din anii 
"60 — "80 autoturismul era un bun cu întrebuințare îndelungată, ademenitor, însă scump. 
Cu toate acestea mirajul detinerii unui autoturism proprietate personală era cvasi- 
unanim în rândurile populaţiei. 

Un alt aspect ce trebuie reținut e disponibilitatea statului pentru dezvoltarea 
sectorului construcțiilor de masini, în speţă automobile. Pornind de la acest deziderat, 
prin planurile economice centralizate, s-au alocat sume consistente pentru investiţii, 
cumpărarea de licențe, integrarea componentelor auto în industria românească, 
creşterea producţiei şi, cel mai important, obținerea şi extinderea pieţelor de desfacere 
externe. Colaborările cu constructorii occidentali au adus recunoaștere, calitate si 
comenzi pentru autoturismele produse la Piteşti sau Craiova; de asemenea, capacitățile 
corpului ingineresc autohton s-au probat în realizarea autoturismului original românesc 
„ARO”, cu un imens succes international (de altfel, în anii '80, cca 85% din producţie 


50 Thidem, vol. 69, f. 192. 
51 ANIC, CC al PCR-Sectia Economică, dosar nr. 495/1989, f. 1. 
52 Ibidem, dosar nr. 626/1988, f. 22. 

era exportată). Populaţia sedusă de binefacerile automobilului a apelat la diverse strategii 
de economisire şi împrumut pentru cumpărarea unuia; de altfel, relația proprietar — 
autoturism era una specială, de la diminutive de genul „Roşcata”, „Roşcăţica” până la 
„tunatul” mașinii (eleroane, aripioară, bandă de cauciuc aplicată pe uşi, boxe auto din 
import, volane îmbrăcate în piele) sau rezolvarea diverselor probleme tehnice sub 
sintagma "Dă-i drumu”, că merge şi aşa!”. 

Pe ansamblu, implementarea şi dezvoltarea industriei auto românești a produs 
o serie de efecte benefice şi reținem: crearea de noi platforme industriale, asigurarea de 
locuri de muncă, profesionalizarea salariaţilor, dezvoltarea „industriei pe orizontală” 
(înființarea de unități producătoare de piese, echipamente pentru autoturismele 
autohtone), extinderea serviciilor conexe, contribuţii la urbanizarea teritorială. 

Discursul propagandistic s-a bazat pe capitalul de imagine pozitiv adus de 
exporturile automobilelor, in special în anii "70; dincolo de registrul politic, 
autoturismele „Dacia” şi „ARO” reprezintă nişte mărci consacrate care au contribuit la 
ceea ce se numeşte „brand” de tara. 

Securitatea Statului, prin acţiunile sale, a evidenţiat aspectele de ordin negativ, 
de la procesul de fabricație până la cel de desfacere; cu toate acestea informările, 
concluziile şi recomandările au influenţat într-o măsură variabilă rezultatele economice. 
Din seria disfunctionalitatilor ivite pe parcursul ultimului deceniu comunist, cu efecte 
negative grave, menţionăm: întocmirea de planuri de producție nerealiste (mărite 
constant şi raportate ca îndeplinite, deşi rezultatele erau net inferioare), plata datoriilor 
externe a contribuit la scăderea importurilor de materie primă pentru realizarea 
diverselor componente auto (înlocuirea cu produse de calitate îndoielnică), defecţiuni la 
automobilele trimise în străinătate, diminuarea randamentului fabricilor şi creşterea 
cheltuielilor de producţie si salarizare (reparaţii, garanţii suplimentare, degradare 
autoturisme), acumularea de pierderi financiare, formarea unor relații clientelare la 
achiziționarea autoturismelor. 

Industria constructoare de autoturisme din anii comunismului, şi nu numai, a 
fost dominată de ispita castigului financiar de pe urma vânzării automobilelor, 
seducerea populaţiei cu mijloace de deplasare moderne şi confortabile şi implementarea 
noilor tehnologii; dereglările apărute pe parcurs aparţin în principal factorului politic 
(acordarea sau reducerea de fonduri băneşti, optica asupra evoluţiilor economico-sociale 
interne şi respectarea angajamentelor financiare internationale) si, in plan secund, 
capitalului uman implicat în industria respectivă (directori, maiștri, muncitori, 
cercetători). 

Infernul marilor epurări şi problema mărturisirilor 
din procesele staliniste de la Moscova 
şi din democratiile populare 


The Inferno of Intensive Purges and the Issue of Confessions 
in Stalin's Show Trials in Moscow and Popular Democracies 


In order to ensure a cohesion policy in the 20 century, the communist 
regimes invoked the existence of a conspiracy against them. An example would be 
the launch of the Great Terror in the Soviet Union. The trials had the purpose of 
eliminating Stalin's real or imaginary opponents, but they also had pedagogical 
implications, as Annie Kriegel stated, functioning as mechanisms for social 
prevention. 

The most striking side of the trials resided in the fact that the victims were 
forced to confess their “crimes”. Torture was used to force confessions. Besides, the 
defendants’ desire to protect their families or faith in the infallibility of the Party 
also determined them to take that step. Show trials, accusations, self-incriminations 
and public repentance were meant to prove the existence of a vast conspiracy 
against the whole society and to call for increased vigilance. Therefore the victims of 
Stalin’s “second revolution” were forced to become accomplices to their own 
destruction, thus celebrating the victory of the regime. 

Political repression in Eastern Europe was based on the same techniques 
used in the Moscow trials, such as torture, suggestions and dialectical arguments, 
which led to a moral defeat of the victims and instilled a sense of “objective guilt” 
by magnifying the consequences of some minor mistakes and enhancing the idea of 
sacrifice for the Party. Thus the defendants were encouraged to be loyal to the Party 
even if they were victims of the most abominable slanders and were facing death. 
All these aspects have been underlined in Arthur Koester’s novel “Darkness at 
Noon”. 


Etichete: stalinism, comunism, procese spectacol, epurări, 
mărturisiri. 
Keywords: Stalinism, communism, show trials, purge, 
confessions. 

„Erau prea tare prinşi în plasa propriului lor trecut, în plasa de păianjen pe care singuri 
şi-o tesusera, conform legilor propriei lor etici încâlcite şi propriei lor logici intortocheate; toți 
erau vinovaţi, desi nu de acele fapte de care se acuzau ei înșiși. Iesirea lor din scenă se petrecea in 
conformitate strictă cu regulile ciudatului lor joc. Publicul nu aştepta de la ei cântece de lebădă. 
Trebuiau să acționeze după carte şi rolul lor era urletul lupilor în noapte”. 

Arthur Koestler, Întuneric la amiază 


„Nimic nu e mai caracteristic pentru mişcările totalitare în general, si pentru 
faima de care se bucură liderii lor în particular”, observa Hannah Arendt, „decât 
uimitoarea repeziciune cu care ei sunt uitaţi şi surprinzătoarea uşurinţă cu care pot fi 
înlocuiți” 1. 

Încă din 1903, în lucrarea Ce-i de făcut?, Lenin a formulat regulile unui partid de 
tip nou, care trebuia să ajungă la putere în Rusia pe cale violentă. Partidul conceput 
trebuia să cuprindă un număr restrâns de persoane, Lenin arătând că o organizație de 
revoluționari trebuia, în primul rând, să aibă în componența ei oameni a căror 
profesiune o constituie activitatea revoluționară, unul din principalele lui argumente 
fiind acela că este „mult mai greu să găseşti o duzină de oameni inteligenți, decât o sută 
de proşti”. Prin „oameni inteligenți”, Lenin înţelegea revoluționarii de profesie?. 

Această organizație revoluţionară trebuia să aducă oameni din toate păturile 
societăţii, criteriul de selecţie fiind schimbat, în sensul că s-a trecut de la apartenența de 
clasă, pe care punea accentul Marx, la dobândirea conştiinţei revoluționare, pe care o 
propovăduia Lenin. Pentru liderul bolşevic, conştiinţa revoluţionară era un produs al 
cunoaşterii teoretice, iar mişcarea revoluționară un produs al organizării politice, 
trăsătura distinctivă a membrilor de partid fiind aceea că ei nu reprezentau nici o clasă”. 
Devotiunea lor se manifesta fata de partid, iar loialitatea ultimă, testul supremei 
încercări, îi aparținea, de asemenea, acestuia“. În acest sens, Troțki afirma în 1924: „Nici 
unul din noi nu doreşte sau nu este în stare să pună în discuţie voinţa partidului. Este 
clar că partidul are întotdeauna dreptate. Noi putem avea dreptate numai cu partidul si 
prin el, căci istoria nu a prevăzut o altă cale de a nu greşi. Englezii obişnuiesc să spună: 
«Tata mea, bună sau rea», indiferent că greseste sau are dreptate, ea este tara mea. Noi 
avem o justificare istorică mult mai bună când afirmăm, indiferent dacă are dreptate sau 
greşeşte în unele cazuri individuale, acesta este partidul meu. Iar dacă partidul adoptă o 
decizie pe care unul sau altul dintre noi o consideră incorectă, vom spune: corect sau 
greşit, acesta este partidul meu, iar eu voi suporta până la capăt consecinţele acestei 
decizii”5. De asemenea, unui membru de partid, chiar şi viata personală înceta să-i mai 
aparțină din momentul în care acesta intra în rândurile comuniştilor; dacă se dovedea 


1 Hannah Arendt, Originile totalitarismului, Humanitas, Bucuresti 1994, p. 403. 

2 Dmitri Volkogonov, Lenin. O nouă biografie, Editura Orizonturi — Lider, Bucuresti, f. a., p. 96. 
3 Samuel P. Huntington, Ordinea politica a societăților în schimbare, Polirom, Iasi, 1999, p. 291. 

+ Ibidem, p. 292. 

5 Cit. in Robert Conquest, Marea Teroare. O reevaluare, Humanitas, Bucureşti, 1998, p. 142. 

nedemn, trebuia admonestat de tovarășii săi şi, în cazul in care nu se îndrepta, era lipsit 
de numele onorabil de comuniste. 

Pentru criticii revoluţiei ruse, leninismul nu era marxism sută la sută, ci o formă 
de iacobinism revoluționar sau de blanquism insurectional. Revoluţia din octombrie 
1917 nu reprezenta decât o tactică bine pusă la punct de a cuceri puterea politică prin 
forţă, cu alte cuvinte un puci reuşit. Genialitatea lui Lenin a constat însă, după cum 
sublinia istoricul american Martin Malia, în faptul că partidul bolşevic era, în același 
timp, o elită de conspiratori, dar şi un instrument de mobilizare a maselor”. 

Explicarea istoriei omenirii prin lupta de clasă o găsim încă din debutul 
Manifestului Partidului Comunist, lucrare apărută în 1848. Pentru bolsevism, lupta de clasă 
reprezenta, de asemenea, principiul esenţial al doctrinei politice, dar, în absenţa 
proletariatului, aceasta a devenit o luptă politico-militară a partidului-stat împotriva 
tuturor celor care i se împotriveau, contra realității în ultimă instanță. Dictatura 
proletariatului — termen folosit de Marx pentru a indica perioada imediat următoare 
revoluţiei proletare, când clasa muncitoare, folosind puterea de stat, îi va lichida pe 
exploatatori şi va crea o economie socialistă — va deveni, în concepția leninistă, dictatura 
Partidului Comunist asupra întregii societăți. Convins de faptul că iacobinii au pierdut 
puterea deoarece nu au ghilotinat destulă lume, iar Comuna din Paris a fost înfrântă 
deoarece nu şi-a împușcat toți dușmanii, Lenin a instituit teroarea în masă, care nu 
numai că a devenit o armă redutabilă împotriva oponenților, dar şi un mijloc 
administrativ pentru rezolvarea tuturor problemelor politice. 

După apariția Partidului Bolşevic, Lenin a adăugat un principiu, conform căruia 
amoralul era moral, dacă se subordona interesului partidului, şi care a influențat 
gândirea comuniștilor de pretutindeni. Înfiinţând CEKA”, poliţia politică a regimului, 
după ce a ajuns la putere, Lenin a introdus un alt principiu al vieţii de partid, cel al 
intolerantei, doctrina leninista îmbrăcând mantia agentului de poliție 1°. 

Revoluţia din octombrie a creat procedeul folosirii permanente a forței de către 
Partid pe tot parcursul edificării socialismului. Primatul statului în raport nu doar cu 
cetăţeanul, ci cu însăși ființa umană (cele mai mici abateri de natură administrativă care 
intrau în componența sistemului de organizare a întreprinderilor si instituțiilor au 
devenit infracțiuni de drept comun sau cu caracter special, contra securităţii statului), a 
făcut necesară elaborarea unor norme şi reglementări cu caracter mai curând politic 
decât juridic. „Duşmanii poporului”, ca si „duşmanii de clasă”, împotriva cărora 
trebuiau să lupte bolşevicii, îi presupuneau atât pe duşmanii „obiectivi”, cât şi pe cei 
„subiectivi”, adică „elemente ostile” şi ,,periculoase”, care, prin ceea ce făceau si prin 
ceea ce intenționau erau ostili puterii comuniste şi pregătiți să o infrunte!'. Definiția 


6 Adam B. Ulam, Bolsevicii. Triumful comunismului in Rusia. O istorie intelectuală, Corint, Bucuresti, 
2009, p. 539. 

7 Martin Malia, La tragédie soviétique. Histoire du socialisme en Russie, 1917-1991, Editions du Seuil, 
Paris, 1995, p. 111. 

8 Ibidem, p. 113. 

? Comisia Extraordinară Panrusă pentru Combaterea Contrarevolutiei, Speculei, Sabotajului si 
Abuzului în Serviciu de pe lângă Consiliului Comisarilor Poporului. 

10 Dmitri Volkogonov, op. cit., p. 32. 

1! Dominique Colas, Genealogia fanatismului şi a societății civile, Nemira, Bucuresti, 1998, p. 329. 

dată de Lenin duşmanilor puterii sovietice era atât de largă, încât echivala cu a considera 
ca atare pe oricine era arestat de poliție. „Război pe viata si pe moarte împotriva 
bogătaşilor si intretinutilor lor, împotriva intelectualilor burghezi, război pungasilor, 
trantorilor şi huliganilor”. În conformitate cu acest text din 27 decembrie 1917, 
totalitatea populaţiei putea fi plasată fie sub denumirea de bogatasi și intelectuali 
burghezi (vechea societate civilă), fie sub cea de pungasi, trantori şi huligani (partea 
poporului care nu se preta la evidenţă si control)!?. Astfel, conform lui Carl Schmitt, 
distincția specifică regimurilor comuniste era deosebirea dintre prieten şi inamic, dintre 
yor” şi „ei "3. 

Această atitudine a lui Lenin provenea dintr-o anumită cultură politică sau din 
ceea ce Kennet Jowitt considera a fi un set de convingeri si sentimente ce determina 
atitudini si comportamente ce se constituie intr-o consecinta si, in acelasi timp, un 
răspuns la antecedentele fostei experiențe şi identități!+. Din acest punct de vedere, 
cultura politică a bolşevicilor provenea din natura dublei existente a partidului in 
perioada țaristă: una la suprafață şi alta subterană, unde se luau deciziile si erau 
împărtăşite secretele!5. Odată ajuns la putere, Lenin a practicat aceleași metode, trăgând 
o linie despărţitoare între iniţiaţi, anturajul său şi restul societăţii!6. În acelaşi timp, 
perioada războiului civil și-a pus amprenta pe cultura politică a bolşevicilor, care avea să 
se bazeze de acum înainte pe ,,campanii” si „mobilizări”!7, făcând ca nu puţini membri 
de partid să se arătate îngrijoraţi că partidul comunist părea să se fi transformat dintr-un 
partid muncitoresc într-un partid războinic de soldaţi!8. Chiar şi conducerea centralizată 
a economiei care a dirijat industrializarea forțată din Uniunea Sovietică se realiza prin 
„planuri”, fiind mai aproape de o operaţie militară decât de o întreprindere 
economică!?. 

Suprimarea grupărilor politice si a publicaţiilor ostile bolşevicilor nu a eliminat 
deosebirile de vederi, ci le-a mutat centrul de greutate în chiar interiorul partidului. 
Astfel, liderii se vedeau puşi în fata unei dileme: fie să sacrifice unitatea si avantajele ce 


2 Alain Besancon, Originile intelectuale ale leniniswului, Humanitas, Bucureşti, 1993, p. 252. A se 
vedea şi Stephane Courtois, Comunism si totalitarism, Polirom, Iasi, 2011, p. 197. 

3 Apud Dominique Colas, op. cit., p. 327. 

4 Kennet Jowitt, An organizational approach to the study of political culture in Marxism-Leninism systems, 
in „The American Political Science Review”, vol. 68, nr. 3/september 1974, pp. 1171-1191. 

5 Referindu-se la domnia ţarului Nicolae I, unul din revolutionarii afiliati cercului Petraşevschi 
făcea următoarea remarcă: „În Rusia totul este secret sau fals şi de aceea nu poţi avea informaţii 
de încredere despre nimic... Politica guvernului este să tind multe lucruri secrete ori să mintă în 
egătură cu ele...Sclavii încearcă, de bunăvoie sau nu, să anticipeze dorințele opresorilor lor. 
Pornind de aici, tendinţa spre secrete şi spre minciună a devenit un obicei pentru noi” (Apud 
Adam B. Ulam, Bolsevicii. Triumful comunismului in Rusia. O istorie intelectuală si politică, Corint, 
Bucureşti, 2009, p. 53 şi urm.). 

16 Stelian Tanase, C/iepţii lu’ tanti Varvara. Istorii clandestine, Humanitas, Bucuresti, 2005, p. 8. 

17 Nicolas Werth, Istoria Uniunii Sovietice. De la Lenin la Stalin (1917-1953), Corint, Bucuresti, p. 
203. 

15 Ernst Nolte, Razboiul civil european, 1917-1945. National- Socialism si Bolsevism, Editura Runa, 
Grupul Editorial Corint, Bucuresti, 2005, p. 284. 

1 Eric Hobsbawn, Secolul extremelor, Editura Lider, Bucuresti, f. a., p. 440. 

decurgeau din ea, tolerând diferențele de opinie în interiorul partidului, fie să rişte 
osificarea organelor sale de conducere şi, prin aceasta, pierderea contactului cu membrii 
de rand prin interzicerea dizidentei, atunci cand aceasta avea un caracter organizat. 
Alegand cea de-a doua alternativă, Lenin a creat condiţiile pentru instaurarea regimului 
stalinist20. În felul acesta, rezoluţia adoptată de către Congresul al X-lea al Partidului, 
rămasă mult timp secretă, autoriza „Comitetul Central să aplice, în toate cazurile de 
încălcare a disciplinei, de repunere în discuţie sau de tolerare a fractionismului, toate 
măsurile necesare, mergând până la excluderea din partid”. Era, după cum se exprima 
Troțki „extinderea regimului politic al statului in viata internă a partidului conducător” 
(este adevărat, Troțki vedea interzicerea fractionismului ca pe o măsură excepţională, la 
care trebuia să se renunțe odată cu ameliorarea situatiei)*!. Deosebirea dintre aceşti 
oponenți consta în faptul că, pentru Stalin, aceștia erau apropiații şi oamenii lui Lenin, 
precum si potenţialii săi concurenţi”?. 

Trăsătura esenţială a noului regim politic putea fi redusă la unitatea bazată pe 
disciplină si acceptarea necondiționată a deciziilor luate de organele superioare de 
conducere, a faptului că nu exista alt adevăr decât cel formulat de secretarul general al 
partidului, subordonand astfel ştiinţa comandamentelor politice”. 

Una din inovațiile lui Stalin a fost crearea unei autorități supreme, încarnată în 
persoana secretarului general al partidului, care avea în orice moment competenţa de a 
se pronunţa dacă o idee aparţinea sau nu doctrinei politice a marxismului?. În ajunul 
funeraliilor lui Lenin, Stalin pronunţă, la al H-lea Congres al Sovietelor, discursul 
funebru, asemănător unei predici religioase, încheiat cu şase jurăminte solemne de 
credință fata de şeful dispărut. Foarte curând, în interiorul partidului, el vorbeşte ca un 
cleric altor clerici, atrăgându-le atenția că, de acum, s-a terminat cu controversele pe 
marginea textelor lui Marx sau cu disputele doctrinare asupra naturii raporturilor dintre 
Partid şi clasa muncitoare. Partidul începea să semene tot mai mult cu o preotime unită 
în jurul unei Biserici, vorbind, ca şi aceasta, o singură limba. De aceea, rezolutiile 
congreselor pot fi asemănate enciclicelor papale, în timp ce declarațiile liderilor se 
situează în acelaşi registru cu pastoralele?5, după cum si catehismul simplu, dogmatic, la 
care a redus Stalin marxism-leninismul era ideal pentru prezentarea acestor idei primei 
generaţii de alfabetizaţi?. Disputele dintre lideri, care purtau în jargonul specific 
denumirea de „lupte fracționiste”, aminteau de disputele teologice, codificate în același 


% Richard Pipes, Scurtă istorie a revoluției ruse, Humanitas, Bucuresti, 1998, p. 328. 

21 Lev Troțki, Thermidorul sovietic, în ACNSAS, fond Documentar, dosar nr. 11178, f. 276. 

22 Richard Pipes, op. cit., p. 362. Tot la Congresul al X-lea al PC(b) din 1921, Lenin a cerut „să se 
procedeze la o curăţire a rândurilor partidului, prin excluderea celor „ce se strecurasera în partid, 
toți cei străini de partid: elementele necinstite, birocrate, lipsite de fermitate”, în scopul 
„îmbunătăţirii componenţei si a unităţii sale” (Lenin. Scurtă schiță biografică, Editura Politică, 
Bucureşti, 1967, p. 162). 

23 Georges Labica, Le marxisme entre science et utopie, în „Mots”, nt. 1, vol. 35/1993, pp. 19-38. 

24 Leszek Kolakowski, Main Currents of Marxism. Its origins, growth and dissolution, 3. The Breakdown, 
Oxford University Press, New York, 1978, p. 4. 

25 Francois Furet, Trecutul unei iluzii. Eseu despre ideea comunistă în secolul XX, Humanitas, Bucuresti, 
p. 145. 

2% Eric Hobsbawn, op. cit, p. 451. 


285 


Alina Ilinca, Liviu Marius Bejenaru 


limbaj sub denumirea de „apărarea liniei partidului”. Cand Stalin a comparat, în martie 
1937, Partidul cu o armată, iar pe cei circa 3-4 mii de înalți lideri de partid cu corpul 
generalilor, pe cei 30-40 de mii de cadre medii cu corpul de ofiţeri şi pe cei 100-150 de 
mii de activişti de partid cu subofițerii?, era de la sine înțeles că el se considera 
conducătorul acestei armate, a cărei conducere nu vroia să o împartă cu nimeni. 

Plănuind strivirea vechii gărzi a partidului, Stalin a avut in vedere faptul că, 
după un timp, fiecare generaţie revoluţionară devenea un obstacol în dezvoltarea 
ulterioară a ideilor pentru care această generație îmbătrânită luptase până atunci. Însuşi 
Lenin avea obiceiul să spună că revoluționarii de peste 50 de ani trebuiau să fie trimiși la 
străbuni?. La rândul său, scriitorul Artur Koestler făcea următoarele remarci la adresa 
vechii gărzi a partidului: „Erau nişte oameni obosiţi. Cu cât ajunseseră mai sus în 
ierarhie, cu atât erau mai obosiţi. N-am văzut nicăieri altundeva în structura ierarhică 
superioară a partidului oameni mai obosiţi decât cei din vechea gardă. Nu era numai 
efectul muncii până la epuizare si a tensiunii nervoase. Era trecutul care îi apăsa şi acea 
regulă după care, în orice moment, miza era viata unui om. Nimic nu-i mai putea speria. 
Nimic nu-i mai surprindea. Dadusera tot ce aveau’’>”. 

Lenin s-a arătat exasperat şi fata de noua birocrație ce se instaurase în stat. „E 
de ajuns să priveşti cum ţinem mereu ședințe, cum lucrăm în comisii, ca să poți spune 
că vechiul Oblomov a rămas, si va trebui vreme îndelungată să-l speli, să-l cureti, să-l 
scarmeni si să-l scuturi’’>!, mai adăuga el. La rândul său, Feliks Dzerjinski, care, pe lângă 
funcţia de şef al poliției politice, cumulase şi pe cea de comisar al poporului pentru 
comunicaţii, se exprima în aceiași termeni ca şi liderul bolşevic: „Cu toată agitația 
aparentă şi reală, care caracterizează organele noastre, ajunge să urmăreşti cum se 
rezolvă o problemă, cum circulă o hârtie într-o instituţie, pentru a te convinge că 
aparatul nostru lucrează cu viteză de melc. (...) Rezolvarea si aprobarea definitivă, chiar 
şi în chestiunile mărunte, se face de conducătorii cei mai sus puși. (...) Întreprinderile 
sunt copleşite de tot felul de cereri de a pune la dispoziţia forurilor superioare diferite 
informații, situații, date statistice, care, până la urmă, formează un nesfârșit şuvoi de 
hârtii, ce sileste întreprinderile să întrețină un personal numeros şi în care se îneacă orice 
acțiune vie” 32. 

Birocratizarea nu afecta numai statul, ci şi aparatul de partid. Mai mult, la nivel 
regional, conducerea partidului presată de la Moscova de a realiza planuri de producție 
nerealiste, dovedise măiestrie în arta disimulării si în raportarea de bilanturi false. Pentru 
Stalin, însă, anchilozarea partidului nu venea de la centru, ci de la „clica provincială”, 
care formase adevărate „cercuri familiale” şi care era angajată într-o vastă conspirație, 


27 Pavel Campeanu, Ceausescu, anii numaratori inverse, Polirom, Iasi, 2002, p. 117. 

28 LV. Stalin, Despre lipsurile muncii de partid si despre măsurile pentru lichidarea trotchistilor si a altor 
fătamici. Raport si cuvânt de încheiere la Plenara CC al PC(b) al URSS din 3-5 martie 1937, Editura 
Partidului Muncitoresc Român, Bucureşti, 1952, pp. 29-30. 

% Edvard Radzinsky, S7a//p, Editura Aquila, Bucuresti, 2003, p. 365. 

30 Cit. in Rosamond Richardson, Cosmarul rosu. În inima clanului S talin, Editura Press, Bucuresti, 
2000, p. 215. 

31 Citat în F.E. Dzerjinski, Despre îmbunătățirea muncii aparatului de stat (23 iunie 1926), în Opere alese, 
Editura Politică, Bucureşti, 1959, p. 313. 

32 Ibidem, p. 312 

„vizând sabotarea construcției socialismului”. Folosindu-se de moartea lui Kirov, liderul 
partidului de la Leningrad, survenită ca urmare a unui atentat, Stalin a afirmat că tara era 
ţinta nenumăratelor acte de sabotaj, spionaj şi diversiune, pretext pentru distrugerea 
reţelelor de solidaritate, ce se creasera în interiorul partidului”. 

În optica stalinistă, duşmanii puterii sovietice nu erau numai cei care acționau 
in mod deschis, ci si cei care încercau să se ascundă sub o mască, aceea a carnetului de 
partid: „duşmanii poporului vor duce o politică de fatarnicie si, ducând o politică de 
fatarnicie, se vor camufla sub masca de bolşevic, de membru de partid, pentru a câştiga 
încrederea și a-şi deschide drum spre organizaţiile noastre”3%. Începând din Evul Mediu, 
o întreagă literatură a fost dedicată temei trădătorului. Aceasta întrucât trădătorul este 
cel care „încalcă solidaritatea aşteptată şi acceptată de colectivitate, încrederea oferită, 
cuvântul său; el abandonează, chiar vinde sau denunță persoana sau comunitatea căreia 
îi acorda fidelitate. Uneori trădătorul este un apropiat, un prieten, obiect al dragostei 
noastre, care va pactiza chiar cu inamicii noştri”%. În perioada stalinistă, tema 
trădătorului strecurat în rândurile partidului a fost folosită de către regim pentru a-şi 
legitima epurările, ca şi pentru a-şi ascunde propriile erori sau propriile decepții. 

Aşa cum observa Troțki, lupta pentru succesiunea lui Lenin era aceea a 
intereselor și a forțelor, iar nu a argumentelor“. Metoda lui Stalin de argumentatie, care 
se poate regăsi încă din primele sale articole din 1905, se exprima prin formulări 
specifice, precum „este un lucru dovedit”, utilizată în locul dovezii, în scopul de a 
conferi greutate unei afirmaţii foarte controversate şi „nu este întâmplător”, folosită 
pentru a exprima legătura dintre două evenimente, atunci când nu existau mărturii ale 
acestei conexiuni putin probabile. De pildă, o afirmaţie de genul „nu este oare clar că, 
atâta timp cât există încercuirea capitalistă, vor exista la noi sabotori, spioni, 
diversionisti şi asasini, trimiși în tara noastră ca agenţi ai statelor străine?” era greu de 
contrazis, mai ales într-un stat totalitar cum era Uniunea Sovietică, iar ideea că nimic nu 
era accidental deschidea posibilitatea de a considera fiecare greşeală şi slăbiciune ca 
făcând parte dintr-un complot constient**. Logica sa conspiratorial-paranoica a cuprins 
astfel întreaga societate, fiind urmată şi de o epidemie a denunturilor, acesta fiind 
singurul mod prin care se putea demonstra fidelitatea fata de autorități şi de a scăpa de 
această vinovăţie prin asociere, pentru a-şi satisface dorința de răzbunare, în cazul 
denunturilor anonime, sau pentru obţinerea de avantaje personale*. Cei care recurgeau 


33 Nicolas Werth, Repenser la «Grande Terreur». L'URSS des années trente, în „Le Débat”, nr. 122/ 
novembre-décembre 2002, pp. 119-139. 

54 LV. Stalin, op. cit., p. 6. 

35 André Petitat, Secret și forme sociale, Polirom, Iasi, 2003, p. 97. 

36 Lev Troțki, op. cit., f. 266. 

37 LV. Stalin, op. cit, p. 11. 

38 Robert Conquest, op. cit., p. 76. 

3° Analizând epidemia de denunturi specifică acelor ani, istoricul Martin McCauley a ajuns la 
următoarea concluzie: „Înainte de 1937, acestea trebuiau numai să dea impresia că sunt 
adevărate pentru a-şi face efectul, după 1937, adevărul nu mai conta. Cu un denunt puteai 
obţine ușor ceea ce-ţi doreai. Dacă şeful era găsit vinovat, puteai fi promovat. Dacă vecinii erau 
deportaţi, se elibera un apartament. Relaţiile personale deveniseră un pericol, pentru că oricui îi 
putea scăpa ceva ce putea fi raportat apoi la poliţie. Spontaneitatea si sinceritatea erau de 


287 


Alina Ilinca, Liviu Marius Bejenaru 


la acest procedeu doreau să arate că singura rațiune pentru care intretineau legături de 
prietenie sau se salutau cu acuzatul era doar un pretext pentru a-l spiona şi a-l demasca 
în final drept sabotor, trotkist, spion al străinătăţii sau fascist*?, Această gestionare 
politieneasca a socialului“! avea, evident, rolul ei, şi anume de a proclama existența unui 
complot dirijat împotriva partidului şi a țării, atât din interior, cât si din exterior, pentru 
a asigura legitimitate regimului. În definitiv, era logic, aşa cum observa Ernst Nolte, „ca 
un partid care întotdeauna combătuse duşmani, înainte de orice altceva, să-și caute 
duşmanii în propriile rânduri. Însă, chiar populaţia de rând, care suferise deja atât de 
mult”, continua istoricul german, „nu a fost nici pe departe cruțată” 4. 

Analizând aspectele terorii roşii din 1918-1919, istoricul american Richard 
Pipes afirma că, la începutul anilor '20, Rusia sovietică devenise un veritabil stat 
polițienesc, în sensul că poliția politică, organizată ca un stat in stat, ajunsese să-şi 
întindă tentaculele pretutindeni“. Mai nuantat, Martin Malia sublinia faptul că, perioada 
dintre moartea lui Lenin si cucerirea deplină a puterii de către Stalin a fost una în care 
poliția politică, sub conducerea succesivă a lui Dzerjinski, Meijinski şi Iagoda, şi-a 
păstrat autonomia tehnică şi specificul muncii pentru care a fost înființată. Odată cu 
numirea lui Ejov, arăta Malia, „organele”, după cum erau numite serviciile de securitate, 
au cunoscut o creştere considerabilă a efectivelor, iar misiunea lor principală a constat, 
de acum înainte, în a servi drept armă contra Partidului. Astfel, sfera controlului 
personal al lui Stalin s-a extins de la controlul asupra partidului, realizat în anii '20, la 
controlul asupra guvernului, proces încheiat în anii '30 si, în cele din urmă, la sistemul 
supravegherii polițienești a întregii țări“. 

Înaintea anului 1936, continua Malia, Uniunea Sovietică era o societate aflată 
sub amenințarea poliției politice, dar nu era un stat polițienesc, adică unde poliția să fie 
omniprezentă. Au existat, desigur, si în timpul lui Lenin, episoade ale terorii îndreptate 
împotriva populaţiei, dar teroarea nu a cuprins întreaga societate. Malia aprecia acest 


domeniul trecutului. Părinţii se fereau să vorbească deschis în fata copiilor, de teamă că vorbele 
lor puteau fi repetate la şcoală, cu consecințe dezastruoase. Dacă era condamnat capul familiei, 
întreaga familie cădea în dizgrație. Soţiile şi copii puteau fi expulzați din oraşe si obligați să 
locuiască la cel putin 105 kilometri distanță. Viaţa celor condamnaţi era relativ ușoară înainte de 
1937. Nu şi după. Soţiile erau internate în lagăre de muncă, iar copii mici erau închiși în institute 
speciale” (Martin McCauley, Stalin si stalinismul, Meteor Press, Bucuresti, 2010, p. 111). 

4 Hannah Arendt, , op. cit., p 426. 

4 Expresia îi aparține lui Nicolas Werth, Repenser..., p. 126. 

+ Ernst Nolte, op. cit., p. 214. 

# Richard Pipes, op. cit., p. 211. Se poate vorbi, însă, şi de o moştenite a ţarismului în acest sens. 
Astfel, Ohrana, poliția politică a ţarului, avea puteri nelimitate, comparativ cu celelalte forțe 
polițienești din Europa acelor vremi, a căror activitate era reglementată prin lege. Ohrana avea 
puteri nelimitate, putând să cerceteze, să trimită la închisoare sau să deporteze după bunul său 
plac. În acest sens, Piotr Struve, liberal convertit la marxism, scria că deosebirea esenţială dintre 
Rusia şi restul Europei era dată de omnipotenta politei politice, de care depindea supraviețuirea 
ţarismului. "Totuşi, Rusia ţaristă nu a fost niciodată un stat polițienesc în totalitate, deoarece, 
comparativ cu dimensiunile ulterioare sovietice, puterile Ohranei erau utilizate doar cu moderație 
(Christopher Andrew, Oleg Gordievski, KGB. Istoria secretă a operațiunilor sale externe de la Lenin la 
Gorbaciov, Editura All, Bucuresti, 1994, p. 18). 

+ Martin Malia, op. cit., p. 335. 

fapt ca pe una din ratiunile prin care Stalin a reuşit să-și pună în aplicare teroarea; nici 
partidul, nici cetăţenii, şi cu atât mai mult armata sau poliția politică, ale cărei sedii 
deveniseră locuri ale groazei, fiind urâtă de populație, nu au crezut că aceasta se va 
desfăşura cu o asemenea anvergură, toată lumea fiind prinsă, realmente, pe picior greşit. 
Începând cu anul 1936 şi până la moartea lui Stalin, cu excepţia unor perioade de 
respir datorate desfăşurării celui de-al Doilea Război Mondial, URSS a fost un stat 
polițienesc, care funcționa cu ajutorul terorii%. „Teroarea devine totală când ea ajunge 
independentă de orice opoziţie: ea domnește supremă când nimeni nu-i mai stă în cale. 
Dacă respectul legii este esența guvernării netiranice şi absenţa legii este esenţa tiraniei, 
atunci teroarea este esența dominației totalitare” 46. 

Referindu-se la procesele de la Moscova din anii '30, istoricul Roy Medevedev, 
marxist-leninist prin formaţie, cita din jurnalul uneia din victimele Marii Terori, care isi 
punea următoarea întrebare: „De ce atâţia oameni devotați revoluţiei si gata să moară 
pentru ea, oameni care au trecut prin închisorile şi deportările țariste şi nu o dată au 
văzut moartea cu ochii, de ce atât de multi dintre aceşti oameni au cedat la anchetă si au 
semnat procese-verbale false, «mărturisind» tot felul de crime pe care nu le-au săvârşit 
niciodată”. 

Explicatiile acestor „mărturisiri? şi ,,auto-denunturi” sunt multiple, studierea 
acestora putând explica in bună măsură resorturile intime ale exercitării puterii în cadrul 
regimului comunist. 

O primă explicație în obținerea mărturisirilor din partea acuzaților consta în 
folosirea torturii în cadrul anchetelor, autorizată chiar de Stalin, deoarece, potrivit 
propriilor sale afirmaţii, nici un om nu putea să reziste atunci când asupra sa se exercita 
o presiune astronomică%8, 

Referindu-se la folosirea torturii pentru a obţine recunoaşterea şi mărturisirea 
învinuirilor, Roy Medvedev afirma că aceasta nu avea nimic comun cu etica socialistă, 
dar convenea perfect tuturor stalinistilor. În sprijinul afirmației sale, el îl cita pe Arthur 
Koestler, al cărui roman Întuneric la amiază, este considerat a oferi explicaţia 
mărturisirilor publice. Astfel, anchetatorul Ivanov, încercând să-l convingă pe acuzatul 
Rubasov de justetea represiunilor, îi spune acestuia: „principiul după care scopul scuză 
mijloacele este şi va rămâne singura regulă de etică politică; orice altceva este doar 
trăncăneală fără rost şi-ţi scapă printre degete. (...) Nu există decât două concepții de 
etică umană şi ele se află la poluri opuse. Una din ele este creştină şi omenoasă, declară 
individul sacrosanct şi afirmă că regulile de aritmetică nu trebuie aplicate unităților 
umane. Cealaltă pornește de la principiul fundamental că un tel colectiv justifică orice 
mijloace şi nu numai că îngăduie, dar chiar cere ca individul să fie în orice mod 


5 Ibidem, p. 346. 

46 Hannah Arendt, op. cit, p. 602. 

47 Roy Medevedev, Despre Stalin si stalinism. Consemnari istorice, Humanitas, Bucuresti, 1991, p. 238. 
48 Robert Conquest, op. cit, p. 110; Jean Elleinstein, Sta/ine, Librairie Arthéme Fayard, Paris, 
1984, p. 216. 

subordonat si sacrificat comunităţii, care poate dispune de el ca de un cobai sau de un 
miel ce trebuie jertfit”. 

Retorica lui Ivanov nu era împrumutată — aşa cum încerca să convingă 
Medvedev — din vocabularul politic stalinist, ci seamănă izbitor cu concepţia lui Lenin 
despre morală, desprinsă dintr-o cuvântare la un congres al organizaţiei de tineret 
Comsomol, din octombrie 1920: „„Moralitate este ceea ce serveşte distrugerii vechii 
societăţi exploatatoare si unirii tuturor oamenilor muncii”%. Concepţia sovietică despre 
noile principii ale procedurilor judecătoreşti se putea desprinde şi din afirmația lui 
Dzerjinski, făcută în 1918: „Ce argument ar putea fi mai convingător decât mărturisirea 
acuzatului?”, vechiul revoluționar bazându-se pe faptul că într-o tara semianalfabeta 
cum era Rusia, deloc deprinsă cu rolul dominant al legilor, principiul „doar el singur a 
recunoscut” era absolut convingător, iar procurorul-acuzator din procesele staliniste, 
A.I. Visinski, în numeroasele sale scrieri, a fundamentat ştiinţific acest principiu de bază 
al procedurii judecătoreşti, când considera că „mărturisirea inculpatului este împărăteasa 
dovezilor”5!. Scopul acestor mărturisiri nu era cel din zorii modernităţii, când, asa cum 
observa Michel Foucault, justiția avea nevoie de „ultimele cuvinte ale unui condamnat”, 
pentru ca victima să autentifice într-un fel sau altul chinurile pe care le îndura, sau din 
rațiuni de propagandă înaintea fiecărui proces, pentru a se forța astfel mâna unei justiții 
bănuite a fi prea îngăduitoare”?. Ele nu se asemănau nici cu procesele medievale, cand, 
pentru a ascunde faptul că mărturisirile au fost obţinute prin tortură, acuzatul trebuia să 
facă o a doua mărturisire in fata publiculuis. Mărturisirile din procesele staliniste 
trebuiau să arate lumii întregi vinovăția acuzaților, scotandu-se astfel în evidență 
inocenta lui Stalin şi a URSS, victime ale unui complot de mari dimensiuni". Rubaşov, 
personajul din Intuneric la amiază, isi înțelege călăii si le aprobă actele, devenind 
complicele lor la propria-i pieire. Astfel, el „nu se gândea deloc la absurda poveste 
despre un atentat la viata Numărului 1; cu mult mai mult îl interesa personalitatea lui 
Ivanov însuşi. Ivanov spusese că rolurile lor puteau fi la fel de bine inversate; aici avea 
neîndoielnic dreptate. (...) Aveau același standard moral, aceeaşi filozofie, gândeau în 
aceiaşi termeni. Regulile jocului erau stabilite. Nu se admiteau variații decât in detalii”55. 
În felul acesta, se stabilea o legătură afectivă între victime si călăi, ceea ce în psihologia 
experimentală se numeşte sindromul Stockolm5, pentru că, în definitiv, epuratori şi 


49 Roy Medevedev, op. cit, p. 324; Arthur Koestler, Întuneric la amiază, Editura Albatros, 
Bucureşti, 1991, pp. 117-118. 

50 Ernst Nolte, op. cit., p. 327. 

5! Edvard Radzinsky, op. cit, p. 457. 

52 Michel Foucault, A supraveghea si a pedepsi. Nașterea închisorii, Humanitas, Bucuresti, 1997, p. 
112. 

5 Alois Hahn, Contribution a la sociologie de la confession et autres formes institutionnalisées d’aven, in 
„Actes de la recherche en sciences sociales”, vol. 62-63/juin 1986, pp. 54-68. 

54 Jean Elleinstein, op. cit., p. 217. 

55 Arthur Koestler, op. cit., p. 83. 

56 Léon Poliakov, Les totalitarismes du XXe siècle. Un phénomène historique dépassé?, Librairie Arthéme 
Fayard, Paris, 1987, p. 100. 

epurati, călăi şi victime au fost prinși cu toţii într-un mecanism infernal al lichidării 
continue și fără de sfârşit”. 

Dorința de a-şi proteja familia rămasă în libertate a reprezentat, la rândul său, 
un imbold ca acuzaţii să se auto-incrimineze. Retinerea rudelor ca ostatici a fost folosită 
de bolșevici încă din timpul războiului civil, pentru a-i determina pe foştii ofițeri taristi 
să lupte de partea revoluției’, iar în timpul proceselor staliniste nu a existat nici o limită 
în folosirea acestei metode. Mai mult, nu era vorba doar de amenințări la adresa rudelor, 
soţii fiind torturați in fata soțiilor şi invers”. 

O altă explicație tinea si de resorturile psihologice ale personalităţii celor 
arestaţi. În acest sens, s-a afirmat că ar exista şi ceva specific rusesc în mărturisiri, 
anume voluptatea autodenigrarii, care amintea de personajele lui Dostoievski, idee 
respinsă însă de Buharin, unul dintre acuzaţi“, dar si de dorința, mult mai prozaică, a 
autoconservarii®!. Însă nu numai constrângerile fizice sau morale constituiau o 
explicaţie a mărturisirilor publice făcute de opozantii lui Stalin, deoarece multi dintre ei 
au retractat mărturisirile care fuseseră obținute prin tortura, iar alții au „insistat chiar in 
timpul cercetărilor preliminare sau la proces ca declaraţiile lor privind încălcarea 
legalităţii socialiste să fie înregistrate în documentele de anchetă”, dupa cum au existat 
si acuzaţi, cum a fost cazul lui Buharin si a fostului şef al poliţiei politice, lagoda, care 
nu şi-au recunoscut în totalitate „vinovăţia”. Roy Medvedev a distins o altă explicație a 
faptului că aceşti oameni au mărturisit, respingând ferocitatea anchetatorilor ca unic 
argument, mai ales şi pentru că nu asupra tuturor acuzaților au fost exercitate asemenea 
presiuni. „Explicaţia rezidă în aceea că acești oameni au fost privaţi brusc de terenul pe 
care au crescut. Acest om este asemenea unei plante, care a fost smulsă din pământ şi 
azvârlită în voia vântului şi intemperiilor, lipsită de hrană, de apa şi soare. Idealurile i-au 
fost spulberate. În faţa lui se pare că nu se mai află dușmani de clasă. Poporul, poporul 
sovietic îi este ostil. Acest om este «un duşman al poporului». Nu mai are pe ce să se 
sprijine. El se rostogoleste în prăpastie şi nu înțelege care e cauza. De ce? Pentru ce?”63, 

Explicaţia lui Medvedev seamănă însă destul de mult cu cea a lui Stalin, când 
acesta se referea la riscul ca membrii de partid să piardă contactul cu masele: „Cred că 
bolşevicii ne amintesc de eroul mitologiei greceşti Anteu. Ca şi Anteu, ei sunt tari prin 
faptul că-şi păstrează legăturile cu mama lor, cu masele care i-au născut, hrănit şi educat. 
Si atâta timp cat îşi păstrează legătura cu mama lor, cu poporul, ei au toate şansele să 
rămână invincibili””6+. Este adevărat că maniera în care şi-a construit Lenin partidul, ca 
pe o organizaţie exclusivistă, bine structurată, profesionistă, i-a facut pe bolşevici să se 
considere plini de încredere în forțele proprii, dispretuitori fata de alte partide sau idei si 


5 Vladimir Tismăneanu, Stalinism pentru eternitate, Polirom, Iasi, 2005, p. 117. 

58 Richard Pipes, op. cit., p. 230. 

5 Robert Conquest, op. cit., p. 160. 

6 Le proces du «Bloc des Droitiers et des Trotskistes» antisovittique. Compte rendu sténographique des débats 
(du 2 au 13 mars 1938), publie par le Commissariat du Peuple de la Justice de L'URSS, Moscou, 
1938, p. 825. 

61 Ibidem. 

62 Thidem, p. 154. 

63 Roy Medevedev, op. cit., p. 240. 

64 J. V. Stalin, op. cit., p. 47. 

având o loialitate oarbă fata de lider”65. Un exemplu în acest sens este cel al lui Buharin, 
care a explicat în timpul procesului ce l-a făcut să-şi schimbe atitudinea; izolat şi expus, 
îndepărtat din partid, neavînd pentru ce să trăiască, el a început să-şi reexamineze 
gândurile, iar această reevaluare l-a făcut să cedeze“. Însă, când ne referim la aceste 
trăsături ale bolşevicilor, nu trebuie scăpată din vedere şi o altă inovaţie în sistemul lor 
politic, apariția nomenclaturii, care reprezenta lista posturilor importante în care urmau să 
fie plasate persoane corespunzătoare. Apartenența la nomenclatură atrăgea după sine 
schimbarea integrală a modului de viata al activistului de partid, precum şi pe cel al 
familiei sale. Fiecărei funcții din această piramidă restrânsă îi corespundeau un set de 
privilegii, care-i separau pe beneficiari de poporul al căror aleşi se declarasera®’. 
„Întreaga structură ierarhică a mişcărilor totalitare, de la tovarăşii de drum naivi până la 
membrii de partid, apoi formaţiile de elită, cercul intim din jurul Conducătorului şi 
Conducătorul însuși, poate fi descrisă în termenii unei ciudate mixturi variabile de 
credulitate şi cinism, cu care fiecare membru, după rangul şi poziţia sa în mişcare, va 
trebui să reacționeze la declaraţiile mincinoase şi mereu schimbătoare ale 
conducătorilor, ca şi ficțiunea ideologică centrală şi neschimbătoare a mişcării” 68. 

Atunci când ne referim la trăsăturile şi la modul în care se stabileau relaţiile în 
cadrul partidului bolşevic, nu trebuie pierdut din vedere faptul că acest partid al 
distrugerii sociale, aşa cum îl numea Ernst Nolte, se considera totuşi partidul 
progresului si, în anumite domenii, cum ar fi lichidarea analfabetismului, lupta împotriva 
supesstițiilor sau a lipsei de cultura şi a alcoolismului, nu-l puteau contrazice nici cei mai 
inversunati duşmani, i-a determinat pe membrii de partid, chiar şi după ce aceştia 
deveniseră victimele celor mai odioase calomnii şi când vedeau moartea în fata ochilor, 
să nu-şi piardă încrederea în Partid, deoarece, cine se despartea de partid, se despartea 
de cea mai bună parte a vieţii sale si ajungea, din torentul istoriei, in apa stătută a unei 
existente private banale“. 

În ultimă instanţă, această loialitate absolută fata de partidul care se considera 
un factor al progresului, constituie explicația principală a incriminărilor, auto- 
incriminărilor şi pocaintei publice ce au însoţit procesele-spectacol de la Moscova. 
„Mişcările totalitare sunt organizaţii masive ale unor indivizi atomizati şi izolaţi. În 
comparaţie cu toate celelalte partide și mişcări, cea mai izbitoare caracteristică este 
impunerea unei loialitati totale, fără rezerve, necondiționate si de nezdruncinat a 
membrilor lor individuali. Această condiție este pusă de liderii mișcărilor totalitare chiar 
înainte ca ei să fi cucerit puterea. Ea precede, de obicei, organizarea totală a ţării sub 
propria lor conducere si decurge din pretenţia formulată de ideologiile lor că organizația 
va cuptinde, în timpul său, întreaga stirpe omenească”'0. Această mistică a partidului 
explică, de exemplu, afirmaţia lui Piatakov, care se înscrie pe aceeaşi linie cu cea 


65 Michael Lynch, Reacfinne si revoluție: Rusia 1881-1924, Editura BIC ALL, Bucureşti, 2000, p. 
178. 

6 Robert Conquest, op. cit., p. 150. 

67 Lavinia Betea, Psihologie politica. Individ, lider, multime în regimul comunist, Polirom, Iasi, 2001, p. 90. 
68 Hannah Arendt, op. cit., p. 499. 

© Ernst Nolte, op. cit., pp. 267-268. 

70 Thidem, p. 426. 

formulată de Troțki: „Un bolşevic adevărat şi-a contopit personalitatea cu colectivitatea, 
cu Partidul, într-o asemenea măsură, încât el este capabil de efortul necesar pentru a se 
desprinde de propriile opinii şi convingeri, putând în mod sincer să fie de acord cu 
Partidul — aceasta este proba la care este supus un adevărat bolşevic. El nu concepe 
viata în afara rândurilor Partidului si este gata să creadă că negrul este alb şi albul este 
negru, dacă asa îi cere Partidul””!, sau atitudinea unui alt acuzat, care a furnizat numele 
a peste o sută cincizeci de membri de partid considerați potrivnici, pe motivul că 
„trebuie să predăm armele. Trebuie să ne întoarcem la partid în genunchi” 72. 

Mărturisirea constantă de către acuzați a păcatelor lor politice, faptul că 
recunoşteau că Stalin avea, în cele din urmă, dreptate, i-au făcut să accepte să se 
înjosească, pentru a rămâne sau a se întoarce în partid. Faptul că, în decursul anchetei, li 
s-a promis graţierea, i-a făcut să creadă că, atunci cand politica lui Stalin va intra în 
impas, ei vor fi alternativa la conducerea partidului. Însă, prin cedările pe care le 
făcuseră de-a lungul timpului, ei contribuiseră la ascensiunea lui Stalin ca unic deţinător 
al puterii în cadrul partidului, iar acum erau schiloditi de o loialitate abstractă”. Chiar şi 
un adept al lui Trotki declara că, în anii ascensiunii lui Stalin la putere, loialitatea fata de 
acesta „se baza, în principal, pe convingerea că nu avea cine să îi ia locul, că orice 
schimbare a conducerii ar fi fost extrem de periculoasă si că tara trebuia să meargă în 
continuare pe acelaşi drum, pentru că oprirea în acel moment sau retragerea ar fi 
însemnat să pierdem totul’”*. Buharin, care îl considera pe Stalin un nou Genghis-Han, 
influențat de una din scrierile lui Tolstoi, Genghis-Han cu telegraf’, în care scriitorul 
prevedea apariţia unei tiranii bazată pe dezvoltarea tehnicii, afirma că, „nu în el avem 
noi încredere, ci în omul în care Partidul şi-a pus încrederea. Este o întâmplare faptul că 
el a devenit un fel de simbol al Partidului””76. De la mijlocul anilor ’20, însă, Stalin era cel 
care personifica partidul, iar în cazul în care se dorea ca partidul să se identifice în mod 
real cu această personificare a sa trebuia eliminat elementul critic şi concurential din 
interiorul său”. 

Cele câteva pagini ale „depoziției” lui Buharin sunt mai valoroase decât multe 
din lucrările lui Lenin, pentru că scot în evidenţă tragedia întregii aventuri bolşevice, 
dezvăluindu-ne un om deosebit de inteligent, dar care s-a dedicat, la fel ca foarte multi 
membri de partid, unei idei utopice’’. Deşi l-a înfruntat pe Vişinski în ultima sa 
depozitie, remarcând că „mărturisirea acuzatului este un principiu medieval al 
jurisprudentei””, a admis, în final, că este „în mod obiectiv un duşman al patriei 
socialiste si al proletariatului international”® şi a văzut în ideea politică a unei epurări 
generale, asa cum o numeşte în ultima sa scrisoare către Stalin, ceva „măreț si 


71 Robert Conquest, op. cit., p. 143. 

72 Thidem, p. 147. 

75 Ibidem, p. 141. 

74 Ibidem, p. 45. 

75 Boris Souvarine, Stalin. Studiu istoric al bolsevismului, Humanitas, Bucureşti, 1999, p. 590. 
7 Robert Conquest, op. cit., p. 141. 

7” Ernst Nolte, op. cit., p. 216. 

78 Dmitri Volkogonov, op. cit., p. 327. 

79 Le proces... p. 815. 

50 Thidem, p. 816. 

cutezător”8!. Prin această atitudine, Buharin, asa cum observa Paul Ricoeur, se infatisa 
ca un marxist care nu era preocupat să stabilească un etalon al binelui si al răului, a 
crimei şi a trădării, dar care, la fel ca şi judecătorii săi, căuta în logica istoriei sensul 
actelor sale. În mod obiectiv, el se declara vinovat, deoarece istoria a demonstrat că 
direcția pe care Stalin angajase Partidul era cea bună; ca atare, Istoria îl declarase 
vinovat*?, Asupra acestei idei s-a aplecat mai înainte Koestler, personajul cărții sale 
declarând: „Recunosc că sunt vinovat pentru că n-am înțeles obligativitatea fatală care 
se ascundea în spatele politicii guvernului si pentru că, din această cauză, am împărtăşit 
vederile opoziţiei. Mă recunosc vinovat pentru că m-am lăsat condus de impulsuri 
sentimentale si, făcând aceasta, am intrat în contradicție cu necesitatea istorică. Mi-am 
aplecat urechea la bocetele celor jertfiți şi, astfel, am fost surd in fata argumentelor care 
dovedeau necesitatea jertfirii lor. Recunosc că sunt vinovat pentru că am pus problema 
vinovatiei şi a nevinovatiei mai presus decât cea a utilității şi a influențelor dăunătoare. 
În sfârșit, recunosc că sunt vinovat pentru că am aşezat ideea de om mai presus decât 
ideea de umanitate”8. Koestler punea astfel în evidență frământările care i-au cuprins 
pe foarte multi membri de partid, care isi explicau rătăcirile şi faptul că nu erau patrunsi 
de disciplina de partid, de statutul partidului si de educația comunistă, prin influenţele 
străine cu care veniseră în partid, care îi determinau să practice un marxism cu tendințe 
critice. Autorul Scrisorii unui vechi bolşevic, care făcuse multă vâlvă in epocă, se aprecia 
corect pe sine şi pe cei ca el, atunci când scria: „Fără să vrem, gândim într-o direcție 
care este critică fata de orânduirea existentă; căutăm pretutindeni părțile slabe. Pe scurt, 
suntem cu toții critici, distructivi, nu suntem forte constructive. E imposibil să se 
construiască ceva cu un asemenea material uman, cu critici şi cu sceptici”8%. 

A rezultat astfel o birocratie mereu pregătită să execute ordinele primite, 
realizându-se astfel ceea ce Troțki anticipase, şi anume că „ascultarea a devenit 
principala virtute a bolşevicului. Sub steagul luptei împotriva opoziţiei s-a început 
înlocuirea revoluţionarilor prin funcționari”. Pentru Stalin, arăta Troțki, „partidul nu 
avea valoare decât ca o bază ascultătoare a birourilor’’®. 

Această nouă configurație a partidului s-a bazat însă pe niște realități imposibil 
de ignorat. Astfel, la Congresul Sovietelor din 1936, s-a constatat că 43% din populație 
se născuse după revoluție şi, prin urmare, nu avea despre trecut decât noţiuni teoretice. 
Din aceşti „oameni fără biografie”, proveniţi din tânăra generaţie lacomă, nerabdatoare 
si brutală, se vor selecta noile cadre ale partidului®. „Faptul că nici măcar o foarte bună 
cunoaştere a marxismului şi leninismului nu mai constituia nici un fel de ghid pentru 
comportarea politică — că, dimpotrivă, se putea urma linia partidului numai dacă se 
repeta în fiecare dimineaţă ceea ce Stalin anunţase în noaptea de dinainte — a avut, în 
mod natural, ca rezultat crearea aceleiaşi stări de spirit, a aceleiași ascultări concentrate, 

netulburată de nici un fel de încercare de a înțelege ce anume făcea fiecare, pe care o 
reprezenta ingenioasa lozincă a lui Himmler pentru SS-iştii săi: «Onoarea mea este 
loialitatea mea»”%. „Onoarea înseamnă să slujesti fără orgoliu, fără să te cruti si până la 
ultima consecință”, isi dădea seama si Rubasov, când a fost pus în fata unui anchetator 
provenit din noua generație, care „n-avea tradiții sau amintiri care s-o lege de vechea 
lume dispărută. Era o generaţie născută fără cordon ombilical. Şi, totuşi, avea dreptate 
în felul ei. Trebuie să-ți retezi cordonul ombilical, să renegi şi ultima verigă care te leagă 
de inutilele concepţii despre onoare si de ipocrita bună cuviinţă a vechii lumi”58. 

În acest fel, noua politică de cadre a determinat preluarea posturilor-cheie din 
partid şi din administraţie de către oameni cu un nou profil psihologic, profil ce a 
devenit dominant în societate, aceşti oameni fiind cei mai adecvati practicii 
totalitarismului, care îl susțineau şi erau gata să-l realizeze&. O radiografie a acestui nou 
tip uman a realizat-o George Orwell în romanul 7984, în care personajul principal, 
Winston Smith, întâlneşte un membru-model al partidului totalitar al ipoteticii Anglii a 
anului 1984: „Winston avu un sentiment bizar, anume că individul nu era om, ci un fel 
de duplicat, un manechin la care nu creierul vorbea, ci laringele. Ceea ce ieşea din el 
erau cuvinte, dar nu vorbire în adevăratul sens al termenului, era un zgomot scos în 
stare de inconstienta, ca măcănitul unei rațe”%,. 

Condamnarea lui Buharin şi a curentului reprezentat de acesta, în ultimul dintre 
procesele de la Moscova desfăşurate în anii 1936-1938, trebuia să legitimeze, in fata 
Istoriei, opera lui Stalin şi să determine recunoaşterea acestuia ca unicul moştenitor al 
lui Lenin®!. Însă faptul că acuzaţii se recunoșteau vinovaţi în timpul anchetei nu era de 
ajuns, era necesar ca această pocăință să fie repetată si în timpul procesului. În acest 
sens, Rubasov îl întreabă pe anchetatorul său „la ce poate sluji Partidului faptul că 
membrii săi trebuie să meargă de-a busilea prin tarana în văzul lumii întregi”. Acest 
ritual al pocaintei, la care dictatorul i-a supus pe adversarii săi, nu avea nimic de-a face 
cu principiile enunțate de Machiavelli. Încă din timpul lui Lenin, bolşevismul nu putea fi 
asimilat unui tip de machiavelism. „În timp ce Principele este lucid şi cunoaşte adevărul, 
Lenin, orbit de ideologie, nu percepe decât un adevăr falsificat”%. La Stalin, rațiunea de 
stat era subordonată realizării ideologiei, a delirului triumfător, al unui machiavelism de 
masă”. Trebuie amintit, de asemenea, rolul si locul violenței în teoria guvernării. 
Machiavelli afirma că „cruzimea e bine întrebuințată (dacă se poate spune «bine» despre 
«rău»), când e comisă o singură dată, din nevoia de a-ţi asigura puterea, când nu stărui în 
aplicarea ei, ci când o preschimbi, pe cât cu putință, in mai multe fapte folositoare 

supusilor tăi. În schimb, sunt rău folosite cruzimile care, dacă la început sunt puţine, cu 
vremea, în loc să dispară, se înmulțesc’. În perioada postbelică a terorii, „violențele 
prost înfăptuite” ale lui Stalin „au crescut, în loc să scadă cu timpul”%. Această violență 
nu amintea nici de practicile suveranilor, pentru care, aşa cum observa Foucault, 
pedeapsa era şi o modalitate de realizare a unei răzbunări, deopotrivă personale şi 
publice, dat fiind că forţa fizico-politică a suveranului era, într-un fel, prezentă în lege”. 
Cu toate că Stalin recunoștea că „să-ţi alegi victima, să-ţi pregăteşti pe îndelete lovitura, 
să-ți potoleşti setea nespusă de răzbunare şi pe urmă să te duci să te culci. Nu există 
nimic mai plăcut pe lumea asta”%, ritualul la care i-a supus pe oponenții săi decurgea 
din ceea ce bolşevicii numeau necesitatea istorică; persoana supusă judecății partidului 
trebuia să-şi recunoască crima, indiferent dacă a săvârșit-o sau nu, acest act devenind 
rațiunea necesară a propriei sale condamnări, îndeplinind astfel, concomitent, rolurile de 
inculpat, de acuzator, de apărător, de martor cheie şi de condamnat”. ,,Marturisind, el 
onorează puterea absolută a celui care, sub masca împrumutată de bun comunist sau de 
vechi bolşevic, a ştiut să ghicească trăsăturile si să intre în adâncurile sufletului unui 
duşman al puterii sovietice. Acuzatul, cu propriile sale cuvinte, se nimiceste într-o lume 
complet transparentă, în care viata sa este oferită ca un sacrificiu omniscientei si 
omnipotentei conducătorului. El se nimiceşte într-un Celălalt paranoic 100, 

Acest ritual tinea însă si de telurile propagandistice urmărite de regim, si anume 
de a reafirma cu strălucire unitatea care exista între popor şi conducător, deoarece, nici 
un regim, oricât de mult ar folosi teroarea ca mijloc de guvernare, nu se poate baza 
numai pe aceasta, ci trebuie să aibă in vedere particularitatile psihologice ale cetăţenilor. 
Stabilitatea internă a sistemului era asigurată de concordanța conștiinței maselor cu 
particularitățile fundamentale ale organizării societatii!’', iar modul în care puterea 
politică a reușit să construiască o nouă identitate socială, în care tehnicile de manipulare, 
controlul opiniei publice si propaganda politică au jucat un rol deosebit de important, 
nu trebuie trecut cu vederea. După cum afirma Rubasov, „este necesar să îndesăm în 
capul maselor fiecare propoziţie prin repetare şi simplificare. Ceea ce este prezentat 
drept just trebuie să strălucească precum aurul; ceea ce este prezentat drept nejust 
trebuie să fie negru ca smoala. Pentru consumul maselor, procesele politice trebuie să 
fie colorate ca figurinele de turta dulce de la târg” 102, 

Opinia publică fusese pregătită încă de la începutul regimului cu genul acesta de 
manifestări, care anunțau dispariția „omului cu suflet individual” şi apariția „omului 
colectiv, a masei organizate!, In 1922, a fost organizat primul dintre marile procese 
publice, împotriva a 22 de socialisti-revolutionari, adversari ai bolşevicilor, şi un mare 
număr de copii au fost aduşi pentru a striga, in fata clădirii tribunalului: „Moarte 
socialist-revolutionarilor, moarte duşmanilor poporului”104. De asemenea, agitarea 
pericolului extern şi a străinului slujea drept liant pentru unirea tuturor membrilor 
societăţii, făcând din această amenințare, uneori supralicitată, un element esențial al 
existenţei regimului, stabilitatea regimului totalitar depinzând în bună măsură de izolarea 
în care tinea lumea fictivă auto-creată în raport cu lumea exterioara!. La paradele 
pentru sărbătorirea zilei de 1 mai, de pildă, erau aduse păpuşi enorme, închipuind 
personalități politice din Occident, iar „mulțimea tropăie şi strigă «ural», apoi, stăpânită 
de instincte si spirit de ostilitate, se repede cu furie la păpuşile care închipuie inamicii 
«omului colectiv» şi le sfâşie în ragete de fiare” 106, 

Chiar şi piesele de teatru mizau pe vulgarizarea personajelor, fiind exploatate 
sentimentele xenofobe şi invidia, publicul fiind stimulat să-și exprime deschis 
resentimentele, care apoi erau idealizate ca expresii ale conştiinţei de clasă. O asemenea 
piesă de teatru a fost Mă auzi, Moscovă?, scrisă de S. Tretiakov în 1924 şi pusă în scenă 
de viitorul cineast Serghei Eisenstein, piesa stârnind un val de entuziasm în rândul 
spectatorilor: „Actele al doilea şi al treilea creau în public tensiunea necesară, conducând 
la explozia din actul al patrulea, în care muncitorii germani devastau tribuna fascistilor. 
Spectatorii se ridicaseră în picioare. Se auzeau strigăte de «Acolo, acolo! Uite, contele 
fuge! Puneti mâna pe ell». Un student de la o universitate muncitorească, un adevărat 
uriaș, arăta spre cocotă, strigând: «Ce va tot coditiP Insfacati-ol» şi insotindu-si 
indemnurile cu o înjurătură suculentă. După ce «cocota» a fost omorata şi scoasă de pe 
scenă, studentul a mai înjurat o dată, satisfăcut, apoi a adăugat: «A primit ce merital». 
Cuvintele răsunaseră atât de convingător, încât o doamnă în haină de blană, așezată 
alături, s-a pierdut cu firea, sărind în picioare şi tipand speriată: «Dumnezeule! Ce se 
petrece aici? Ne vor omori şi pe now, după care s-a năpustit spre ieşire. Cu fiecare 
fascist ucis, aplauzele şi strigătele se inteteau. Au existat relatări că un militar de pe unul 
din ultimele rânduri şi-a scos revolverul şi l-a îndreptat spre cocotă, dar vecinii au reuşit 
să-l liniştească. Entuziasmul îi cuprinsese chiar şi pe actori. Personaje din mulțimea 
aflată in fata tribunei, simpli figuranti, nemaiputându-se stăpâni, s-au alăturat 
muncitorilor, care îi atacau pe fascişti, trebuind să fie traşi de picioare spre a fi opriți” 10. 

Dată fiind convertirea sau, mai bine zis, conformismul care se manifesta la 
nivelul întregii societăți, opinia publică din Uniunea Sovietică s-a arătat satisfăcută. 
Campania de instigare la ură dusă prin intermediul presei a fost urmată, pretutindeni în 
tara, de adunări populare, care adoptaseră rezoluţii, în care cerea pedeapsa cu moartea 

pentru acești trădători!08. Nici o altă impresie nu şi-a pus mai pregnant amprenta asupra 
omului simplu decât faptul, desprins din mărturisirile acuzaților, că fasciștii germani 
erau pregătiți de agresiune şi că dispuneau de numeroase ajutoare în partid si în 
armată!W, Pentru faptul că au demascat complotul, scenariu esenţial al ideologiei 
staliniste, procesele au avut şi un rol pedagogic, fiind adevărate mecanisme de profilaxie 
socială110. 

În Occident, opinia publică a manifestat îndoieli; era cu adevărat verosimil ca 
aceşti vechi bolşevici, verificați în atâtea situaţii, să fi devenit teroristi şi asasini, pentru a 
lovi în propriul partid şi în propriul regim? Şi dacă da, ce sau cine anume îi determinase 
să mărturisească aceste crime, autoacuzându-se? Chiar şi unii ziariști cu convingeri de 
stânga, cum a fost Geo Bogza, şi-au exprimat opinia că adevărata cauză a proceselor de 
la Moscova rezidă în faptul că „dictatorii se uzează la urma urmei și ei, ca oricare om 
sau ca oricare maşină. Dar nu admit să fie înlocuiți. De aici vin toate convulsiile” 111, 
Socialistul austriac Friedrich Adler a fost primul care a comparat procesele de la 
Moscova cu cele ale vrăjitoarelor din Evul Mediu!!?, iar George Orwell al cărui roman, 
1984, a fost, cu timpul, privat de contextul în care a fost conceput şi redus la 
dimensiunea unei masini de război anticomuniste, ignorandu-se faptul că lupta 
antitotalitară a scriitorului a fost dusă în numele ideii socialiste 115, i-a urmat exemplul. 

Cu toate că au existat asemenea îndoieli, opinia dominantă a observatorilor 
occidentali a fost aceea că declarațiile acuzaților erau plauzibile, iar jurişti englezi 
renumiţi au apreciat că procedura judecătorească era una corectă!!4. Ambasadorul 
american la Moscova, Joseph Davies a afirmat, respingând ideea existenţei unei regii a 
proceselor, că, pentru a inventa asemenea puneri în scenă, era nevoie de un om cu o 
capacitate de a dramatiza asemănătoare lui Shakeaspeare!15. Intelectualii antifascişti, 
cum a fost cazul lui Thomas Mann, Lion Feuchtwanger, Upton Sinclair, Theodore 
Dreiser, Nathanael West, Johannes Becher, au scris cuvinte de apreciere asupra derulării 
proceselor!!6. Această atitudine se vroia a fi una progresistă; orbiti de propaganda 
regimului, ei se autoiluzionau că aveau o concepție optimistă asupra istoriei, deoarece 
cine lupta împotriva lui Hitler o făcea pentru drepturi şi libertăţi, în sensul emancipării 
oamenilor!!”. 

A existat si o altă viziune, prezentă la stânga franceză, care căuta să explice 
procesele de la Moscova prin precedentele pe care acestea le aveau în Revoluţia 
franceză. „De ce, mă rog, ceea ce a fost adevărat în 1793 ar deveni o calomnie odioasă 

în 19372 Nu credeţi că puterile fasciste au fata de prima Republică a muncitorilor si 
țăranilor o ură la fel de feroce ca aceea a statelor feudale fata de Revoluţia franceză”>, 
scria istoricul comunist Jean Bruhat!!8. 

Ceea ce nu erau dispuşi să observe comuniştii francezi, subjugati de ideea unei 
similitudini între cele două evenimente, deşi, departe de a fi o repetare, Octombrie 1917 
era o noutate absolută, sau de a prezenta teroarea declanșată de Stalin în rândurile 
partidului bolşevic în numele luptei comploturilor contrarevolutionare, cu lichidarea 
partizanilor lui Danton!!9, era tocmai teatralitatea acestor procese, care reprezinta cheia 
înţelegerii Marii Terori declanşată de Stalin. Asa cum observa Rubasov, „Deci ăsta va 
este scopul; eu să fiu diavolul în spectacolul vostru de marionete — sa urlu, să scrasnesc 
din dinți şi să scot limba — şi asta de bună voie. Danton si prietenii lui au fost scutiți 
măcar de asta” 12. 

Ceea ce frapează cel mai mult în propaganda legată de aceste procese este 
virulenta limbajului folosit. În cuvântul de închidere la procesul din martie 1938, ultimul 
din seria proceselor-spectacol de la Moscova, după ce a cerut, cu două excepții, 
pedeapsa cu moartea pentru acuzaţi, Visinski a declarat: „Întregul popor, tineri şi 
vârstnici, așteaptă şi cere un singur lucru: trădătorii şi spionii care au vândut patria 
noastră inamicului trebuie împușcați ca nişte câini turbati! Poporul nostru cere un lucru: 
zdrobirea reptilelor afurisite! Va trece timpul. Peste mormintele odiosilor trădători vor 
creşte buruienile şi ciulinii... Pe drumul curăţat de ultimele ticăloşii şi gunoaie ale 
trecutului, noi, poporul nostru, în frunte cu iubitul nostru conducător și învățător, 
marele Stalin, vom pasi ca si până acum, înainte, mereu înainte, spre comunism!” 121. 

Violenţa limbajului, faptul că victimele erau obligate să-şi mărturisească crimele, 
grija regimului ca ele să fie repetate în cadrul proceselor-spectacol, incriminarile, auto- 
incriminările şi pocăința publică, toate acestea trebuiau să demonstreze populației 
existența unui vast complot, care a cuprins toate straturile societăţii si, în consecință, să 
îndemne la vigilenta sporită. Însă toată această teatralitate a proceselor nu avea loc doar 
din rațiuni propagandistice, deoarece același limbaj şi ritual se păstrau şi în spatele ușilor 
închise din birourile anchetatorilor, deşi nu toate aceste mărturii erau făcute publice. 
Din aceste considerente, era deosebit de comod pentru anchetatori să înregistreze 
asemenea mărturii, fără a-i mai trece pe cei arestați prin teatralitatea unei astfel de 
proceduri. 

La aceste întrebări a încercat să ofere unele posibile răspunsuri şcoala 
occidentală de sovietologie. Astfel, Robert Conquest, pe baza versiunilor care circulau 
în închisori, a explicat această anomalie prin dorința ipocrita a anchetatorilor de a păstra 
aparențele, întrucât absența mărturisirilor ar fi îngreunat considerabil găsirea altor 
inculpati. 

O altă explicație tinea de faptul că sistemul bazat pe mărturisiri era mai uşor de 
transformat într-un stereotip al întregii desfasurari a anchetelor decât metodele mai 
temeinice, bazate pe înscenare. În fine, ultima explicaţie formulată de istoricul american 

avea în vedere faptul că, o dată cu incetatenirea principiului mărturisirilor în cadrul 
proceselor publice, abandonarea acestuia în cazul acuzaților mai puţin importanţi ar fi 
fost considerată, implicit, în practica poliției politice, o critică la adresa proceselor, 
deoarece se stabilise că cel mai bun rezultat ce putea fi obținut în cadrul acestor procese 
era mărturisirea din partea acuzaților. În rândul anchetatorilor se incetatenise ideea că 
cei care obțineau mărturisiri erau consideraţi buni profesionişti, iar cei care nu erau 
priviţi astfel se puteau aştepta la o viata scurtă 1%. 

Un alt posibil răspuns a oferit istoricul Martin Malia. Pentru a lămuri această 
aparentă absurditate, Malia a adus în discuţie practicile naziștilor, care se multumeau să- 
şi zdrobească adversarii, fără să fie preocupaţi în mod deosebit de smulgerea 
mărturisirilor. Făcând acest lucru, ideologia nazistă demonstra că se baza numai pe 
folosirea violenţei şi a forței. Ideologia sovietică era mai complexă; cu toate că proclama 
violenţa luptei de clasă, era subordonată progresului umanității. Comunismul se dorea, 
aşadar, o replică, o variantă a modernității, iar simpla referire la folosirea forței nu mai 
era de ajuns. Era, deci, inevitabil ca aceşti „duşmani ai poporului” să-şi mărturisească 
„acţiunile criminale”, iar eliminarea lor să li se pară un lucru firesc. 

Acesta este sensul declaraţiilor lui Visinski împotriva acelor „câini turbati” din 
timpul proceselor publice şi a nenumăratelor avertismente din presa sovietică împotriva 
imensului complot a celor care doreau „restaurarea capitalismului”. Dar de ce — 
continua să se întrebe Malia — același limbaj era folosit şi de către anchetatori, cu toate 
că ei ştiau la fel de bine ca şi victimele că totul nu era decât o născocire? În opinia 
autorului, absurditatea acestui exercițiu nu era lipsită de sens; țelul urmărit era atât 
compromiterea, cât şi asocierea populaţiei la obiectivele ideologice ale regimului. 
Victimele „celei de a doua revoluţii” realizată de Stalin erau obligate, aşadar, de a se face 
complicii propriei lor pierderi, precum şi de a absolvi regimul şi de a-i celebra victoria. 
Chiar dacă „mărturisirile” nu erau făcute publice, existența lor era cunoscută în cadrul 
partidului, iar Stalin aștepta de la fiecare membru confirmarea existenței complotului; 
nu era necesar să crezi, ci trebuia numai să dai impresia că eşti convins de „uneltirile 
contra URSS”!?3, 

Pentru a obţine asocierea populației, punerea în scenă a acestor procese nu era 
suficientă, fiind necesară şi îndoctrinarea acesteia. Situaţia de îndoctrinare modifica 
fundamental câmpul relaţiei cognitive; adevărul nu era exclus, dar isi pierdea reperele si 
criteriile si era reinterpretat din perspectiva doctrinei „valabile”!24. In acest sens, Cursul 
scurt de istorie a Partidului Comunist (bolsevic) al Uniunii Sovietice, devenit „Biblia comunistă”, 
şi care a fost un text pedagogic excelent, în pofida minciunilor conţinute şi a limitelor 
intelectuale!*5, i-a învăţat pe cursantii de toate felurile si treptele (membrii de partid, 
militari, studenți etc.) că Uniunea Sovietică era înconjurată de inamici interni şi externi, 


122 Robert Conquest, op. cit., p. 164. 

123 Martin Malia, op. cit., p. 349. 

124 Mariana Momanu, Educație si ideologie. O analiza pedagogică a sistemului totalitar comunist, Editura 
Universității „Alexandru Ioan Cuza”, Iasi, 2005, p 45. 

125 Eric Hobsbawn, op. cit, p. 451. 

fapt demonstrat prin procesele care au avut loc, „duşmanii poporului” fiind etichetati 
cu aceleaşi epitete ca cele folosite de Vişinschi1%. 

Dominația totalitară distrugea, deopotrivă, şi viata privată a propriilor cetăţeni. 
Conceptul de spaţiu public a căpătat noi semnificații odată cu contribuţiile lui Jürgen 
Habermas, în care filozoful german analiza „procesul în cursul căruia publicul, 
constituit din indivizi care isi folosesc rațiunea, isi apropriază sfera publică aflată sub 
controlul autorităţii şi o transformă într-o sferă în care critica se exercită împotriva 
puterii statului” 127. 

Nimic din toate acestea nu se întâmpla în Uniunea Sovietică. Încă din timpul 
ascensiunii sale, Stalin atrăgea atenţia că „există oameni care au limba pentru a o stăpâni 
şi a o conduce ei, există si oameni care sunt stapaniti de propria limba şi se lasă conduşi 
de ea. Un om care are limbă, nu pentru a și-o conduce el, ci pentru a se lăsa stăpânit de 
propria lui limbă, nu va fi în stare să ştie când si ce anume va flecări limba lui”13%, În anii 
Marii Terori, „spaima de spiono-manie reducea toate discuţiile la un model oficial, ştiut 
cu anticipație. Loialitatea ostentativă şi afişată descuraja orice tentativă de 
conversaţie”!%. Epurarile şi institutionalizarea terorii au dus la pulverizarea societăţii 
civile si cvasi-atomizarea populaţiei de către partid. In fata Partidului-stat nu a mai 
existat de acum încolo decât o societate fantomatică, formată din indivizi izolați, 
descurajati din cauza fricii de a se asocia între ei. Unul din primii scriitori ruşi care au 
descris această lume nouă a fost Osip Mandelştam, într-o poezie despre Stalin, pentru 
care a si fost trimis in Gulag: ,,Vietuim, dar sub noi tara tace mormânt,/ Când vorbim, 
nu se aude măcar un cuvânt,/ Iar când vorbele par să se închege putin/ Pomenesc de 
munteanul urcat în Kremlin’’!°, Este adevărat, Uniunea Sovietică a acelor ani a rămas o 
tara a construcției si a patosului constructiv!5!, unde milioane de oameni se distrau 
fericiți, fără griji, pentru a fi în concordanță cu ideologia care proclamase „că viata a 
devenit mai bună, viaţa a devenit mai veselă”. Însă permanentul accent pus pe masele 


126 „Procesele arată că aceste lepădături ale genului omenesc, Troțki, Zinoviev si Kamenev, 
împreună cu duşmanii poporului, puseseră la cale un complot împotriva lui Lenin, împotriva 
partidului, împotriva Statului Sovietic, încă din primele zile ale Revoluţiei Socialiste din 
Octombrie. Încercările provocatoare de a face să eşueze pacea de la Brest-Litovsk, la începutul 
anului 1918; (...) trădarea secretelor de stat şi transmiterea diferitelor informaţii serviciilor 
străine de spionaj; asasinarea miseleasca a lui Kirov; sabotaj, diversiuni, explozii; (...) toate aceste 
crime şi altele asemănătoare fuseseră săvârşite în decurs de 20 de ani — precum s-a dovedit 
ulterior — cu concursul sau sub conducerea lui Troțki, Zinoviev, Kamenev, Buharin, Rikov şi a 
acolitilor lor, din ordinul serviciilor de spionaj burgheze din străinătate”. (Istoria Partidului 
Comunist Bolsevic al Uniunii Sovietice. Curs scurt, Editura Partidului Muncitoresc Român, Bucureşti, 
1948, pp. 460-461. Acest manual a fost redactat de o comisie a CC al PC(b) al URSS şi aprobat 
de CC al PC(b), Stalin fiind cel care a stabilit versiunea finală). 

127 Apud, Isabelle Pailliart (coord.), Spatiul public și comunicarea, Polirom, Iasi, 2002, p. 9. 

128 Cuvantare la Conferinta a XII-a a PC(b) din Rusia - 1924 (AMR, fond Microfilme, rola AS;-2030, 
c. 611). 

129 Boris Pasternak, Le Docteur Jivago, Editions Gallimard, Paris, 1958, p. 151. 

130 Martin Malia, op. cit, p. 350; Jean Elleinstein, op. cit, pp. 232-233; Robert Service, Salin. A 
biography, Pan Books, London, 2004, p. 306. 

131 Ernst Nolte, op. cit., p. 215. 

de oameni, de la participarea la manifestările politice şi până la petrecerea timpului liber, 
care trebuiau să aibă loc în colectiv, a determinat dispariția răspunderii personale şi 
înlocuirea acesteia cu cea colectivă. Personalitatea individului s-a dizolvat în colectiv 1%2. 
Dominația totalitară se baza pe singurătate, care nu însemna solitudine, deoarece 
aceasta din urmă cerea să fie singură, în vreme ce singurătatea se arăta cel mai categoric 
in tovărăşie cu alții!%. Scriitorul Arkadi Gaidar, care a fost internat în 1938 într-un spital 
pentru bolnavi psihici, i-a scris o scrisoare prietenului său, scriitorul Ruvim Fraerman, 
fiind astfel una din percepțiile cele mai realiste a faptului că populaţia se supunea puterii 
exclusiv dintr-o necesitate fizică: „Mă îngrijorează un gând — mă simt 
distrus... .câteodată trec pe lângă adevăr, parcă nu-l observ. ..altă dată...adevărul mi-e pe 
limba...imi vine să-i dau glas, dar parcă o voce interioară mă avertizează: «Păzeşte-te! 
Nu vorbi! Dacă vorbeşti, vei pieri” 134, 

Pentru a putea supraviețui în această nouă situație, întreaga populaţie a fost 
constrânsă să dezvolte un fel de schizofrenie permanentă!%, care s-a manifestat in 
adoptarea unui dublu limbaj, ce a făcut obiectul a numeroase cercetări ştiinţifice sau 
opere literare. În acest sens, George Orwell a vorbit de „dubla gândire”, uimindu-si 
contemporanii cu informaţiile deosebit de exacte despre teroarea stalinistă, deşi 
scriitorul nu fusese niciodată în Uniunea Sovietică. 

În timpul Războiului Rece, represiunea a continuat cu şi mai mare înverşunare, 
dar teatrul Terorii s-a mutat mai la vest, deoarece pedagogia sa era indispensabilă noilor 
democraţii populare. Lupta care se dădea acum, așa cum se sublinia într-un raport al 
Ambasadei RPR la Praga din noiembrie 1952, era pentru „demascarea agenturilor de 
spionaj imperialiste americane, engleze şi franceze, precum si a celor titoiste si israelite, 
puse în slujba spionajului american, cât şi pentru demascarea trotkismului, sionismului 
şi francmasoneriei, ca unelte ale lagărului imperialist împotriva socialismului si a 
păcii”15. Conflictul din 1948 dintre Iugoslavia şi Uniunea Sovietică a contribuit la o 
adevărată „vânătoare de vrăjitoare” în rândul partidelor comuniste din Europa de Est. 
În felul acesta, epurările în rândul partidelor comuniste au fost lansate pentru a-i starpi 
pe „conspiratorii ascunși” 137, 

Represiunea politică din Europa de Est a folosit aceleaşi procedee ca în 
procesele de la Moscova; tortura, sugestiile şi argumentele dialectice, care au dus la 
înfrângerea morală a acuzaților şi la insuflarea sentimentului de „culpabilitate obiectivă” 
prin metoda amplificării unor greşeli minore, dar si a ultimului sacrificiu închinat 
Partidului, la care se referă Koestler în romanul său!58. Există si două mărturii în acest 
sens, cele ale lui Artur London şi Eugen L6bl, acuzaţi în procesul liderului comunist 
cehoslovac Rudolf Slanski. London a mărturisit că, în timpul anchetei, a trăit 


132 Edvard Radzinsky, op. cit., p. 449. 

133 Hannah Arendt, , op. cit., pp. 616-617. 

154 Edvard Radzinsky, op. cit., p. 449. 

135 Martin Malia, op. cit., p. 351. 

136 ACNSAS, fond Documentar, dosar nr. 13029, vol. 5, f. 1. 

157 Vladimir Tismăneanu, op. cit, p. 149. 

138 Francois Fejtő, L'affaire Rajk, quarante ans plus tard, în „Vingtième Siècle, Revue histoire”, nr. 
25/janviers-mars 1990, pp. 75-84. 

sentimentul că a devenit victima propriului partid, pentru care a sacrificat tot ce avea 
mai bun!%, iar Lobl a fost convins că, în timpul anchetei, i se administrau droguri, 
pentru a-l face să mărturisească !%, procedeu condamnat de jurisprudenţa occidentală 14, 
De asemenea, pe lângă virulenta limbajului din timpul anchetei şi procesului!?, London 
a adus în discuţie şi injuriile cu caracter antisemit pe care a trebuit să le îndure, în 
conformitate cu logica politieneasca despre lume a regimurilor staliniste, care vedeau în 
evreu pe cosmopolitul şi sionistul mai mult sau mai puţin compromis în diferite cazuri 
de spionaj!$. 

În cadrul proceselor staliniste din Europa de Est, au existat și victime cate  si- 
au fabricat propriul sistem de acuzare, ajutându-și în felul acesta călăii. Unul dintre 
aceste cazuri a fost cel al lui Belu Zilber, martor şi acuzat în procesul Pătrășcanu. 
Legătura lui Zilber cu Partidul şi, implicit, cu organele de anchetă este una voluptuos- 
psihanalitică!+: „Nu mă puteam despărți de partid, cum nu se pot unii despărți de 
femeia vieţii lor, curvă, hoata şi sperjură. A căzut la femeie, spune poporul. Marxismul 
practicat din tinerețe devine vitiu. Căzusem la partid. Presimteam ce mă așteaptă, dar nu 
mă puteam rupe de această abstracție denumită partid. Numai cine a învăţat texte 
marxiste pentru litaniile şedinţelor poate scăpa de abulie. La ceilalți se schimbă probabil 
ceva în celulele nervoase, tânjesc după partid, blestemă, dar la prima chemare uită tot 
răul”145, existând si o naivitate declarativă de îndrăgostit în felul in care isi ridică 
greşelile față de femeia adorată (Partidul Comunist) la rangul de orori şi de culpă 
cosmică 1%. 

Un alt comunist român schilodit de o loialitate abstractă fata de partid a fost si 
generalul Ion Eremia, condamnat în 1959 la 25 de ani închisoare, pentru faptul de a fi 
încercat să treacă peste graniță, pentru a fi publicat în străinătate, manuscrisul romanului 
său Gulliver în Tara Minciunilor, o satiră la adresa stalinismului. Cand se afla în închisoare, 
a fost ridicat de Securitate si ținut timp de două luni în sediu acesteia, fiind nevoit să dea 
declarații despre unii lideri ai partidului, altele fata de cele date în timpul anchetei 
penale. Ion Eremia, nu numai că dă curs cererii de a-şi deschide sufletul în fata 
partidului („M-am străduit să spun adevărul numai pentru faptul că partidul a aruncat în 
adâncurile tragediei mele, pe care eu însumi mi-am creat-o, o rază luminoasă, spunându- 
mi: «Măi omule, noi tot mai credem că a rămas ceva bun în tine! Deschide-ti sufletul in 
fata partiduluil». Se putea să nu-l deschid? Se putea oare să nu spun adevărul?”), ci alege 


5 Artur London, L’aveu. Dans l'engrenage de proces de Prague, Gallimard, Paris, 1968, p. 116. 
40 Eugen Lobl, Procès a Prague. Un survivant du proces Slansky parle..., Editions Stock, Paris, 1969, 
„27. 
Pa A se vedea, în acest sens, L’aveu dans la procédure pénale, în „Revue internationale de droit 
comparé”, vol. 3, nr. 3/juillet-septembre 1951, pp. 516-541. 
42 Astfel, la fel ca în procesele de la Moscova şi în cele din Europa de Est, s-a cerut în tiradele 
procurorilor acuzatori pedeapsa cu moartea pentru „câinii turbați”, deosebirea constând în faptul 
că aceasta urma să aibă loc prin spânzurare si nu prin împușcare (François Fejtő, op. cit., p. 80). 
8 Artur London, op. cit., p. 218. 
+ Ruxandra Cesereanu, Gu/agul în constiinta românească. Memorialistica si literatura închisorilor si 
lagărelor comuniste. Eseu de mentalitate, ediţia a IT-a revăzută şi adăugită, Polirom, Iasi, 2005, p. 138. 
4 Andrei Serbulescu (Belu Zilber), Monarhia de drept dialectic, Humanitas, Bucuresti, 1991, p. 45. 
+ Ruxandra Cesereanu, op. cit., p. 139. 

calea întoarcerii în genunchi la partidul împotriva căruia se ridicase („Îmi este ruşine de 
mine, pentru faptul că m-am ridicat împotriva acelui partid care mie mi-a dat totul, iar 
eu lui nimic, care mi-a dat încredere, viata imbelsugata, ranguri, care pe mine m-a 
rasfatat chiar, iar eu am lovit în el pe la spate, am aruncat cu noroi şi am uneltit 
împotriva lui?) 1. 

În explicarea capitulării sale în fata partidului trebuie să ţinem cont, în mod 
evident, de situația sa din acel moment, aceea de condamnat fără speranța de a mai 
supravieţui eliberării. Există însă şi o altă explicație a acestei capitulări, care tine de 
mistica de partid; speranţa de a fi reprimit în partid după ce fusese exclus, simtamant pe 
care il încearcă şi după eliberarea din închisoare, dar, mai ales, credința în moralitatea 
absolută și a adevărului absolut, pe care îl deţine partidul. În ultimă instanţă, totul ţinea 
de acea formulă simplă, de necontrazis, care nu admitea altă interpretare, decât cea a 
acceptării sale celei mai directe, mai fatale şi mai clare, şi anume că, măcar din instinct 
de conservare, partidul însemna duplicitate 148. 

Deşi, la fel ca în procesele de la Moscova, o parte a opiniei publice din 
Occident s-a arătat neîncrezătoare fata de aceste noi puneri în scenă, stânga franceză a 
avut o altă viziune asupra lucrurilor, considerând că cea mai simplă explicaţie a faptului 
că acuzaţii au mărturisit este aceea că ei sunt vinovaţi. În faţa acestui raţionament apărea 
totuşi o nedumerire: admițând că sunt vinovaţi, pare totuşi surprinzător că acuzaţii 
mărturisesc. Însă această îndoială a fost spulberată repede în faţa unui alt raţionament; 
ar fi fost cu atât mai surprinzător să li se facă un proces dacă nu ar fi mărturisit, iar 
faptul de a mărturisi nu e ceva excepţional, deoarece 95% dintre criminali mărturisesc, 
dacă li se pun în fata dovezi şi mărturii irefutabile; exceptional este tocmai refuzul de a 
mărturisi! Există, de asemenea, şi comparatia cu revoluția franceză. Julien Benda, 
care, într-un text mai puţin cunoscut, publicat în decembrie 1938, afirma că fascismul şi 
comunismul sunt două tipuri diferite de totalitarism, unul rău şi altul bun, deoarece, 
spre deosebire de fascism, în comunism există si o perspectivă a transformării sociale 150, 
a respins argumentele celor care puneau la îndoială veridicitatea procesului din Ungaria: 
„De ce ati vrea, dragă prietene, s-a adresat el lui François Fejtő, să vă cred mai degrabă 
pe dumneavoastră, decât pe Stalin? În orice revoluţie există inevitabil agenţi străini, 
indivizi infiltrati si trădători. Gândiţi-vă doar la Danton sau la Mirabeau. De ce căutați 
să mă convingeti că Ungaria ar face excepţie?” 151. 

In fata acestui delir al socialismului triumfător, populaţia a adoptat atitudinea 
păstrării tăcerii în privința propriilor convingeri, în măsura în care aceasta era posibilă. 
Czeslaw Milosz a numit această atitudine Ketman, un termen preluat de la Gobineau, 
care a petrecut o mare parte din viata în Persia, studiind religiile şi moravurile populației 


47 Mircea Suciu, Mircea Chiriţoiu, „Cagul generalului Eremia” sau despre o încercare nereușită de a-l da 
os de la putere pe Gheorghiu-Dej (IV), în „Cotidianul”, nr. 242/23 februarie 1999, p. 16. 

48 Miron Bergmann, Tinerețea unui comisar politic. (O jumătate de secol mai tarzin), Editura Albatros, 
Bucureşti, 2004, p. 86. 

* Christian Duplan, Vincent Gitet, Vaza in rosu. Pionierii, Varsovia, Praga, Budapesta, Bucuresti, 
19444-1968, vol. I, Editura Nemira, Bucuresti, 1997, p. 138. 

50 Francois Furet, op. cit, p. 321. 

51 Christian Duplan, Vincent Giret, op. cit., p. 175. 

locale!52, Există însă şi situații când tăcerea nu era suficientă, când ea putea fi 
interpretată drept mărturisire. Atunci, recomanda Gobineau, „nu numai că trebuie să 
renuntam public la propriile păreri, dar se recomandă să folosim tot felul de tertipuri 
pentru a-l înşela pe adversar. Se va exprima orice mărturie de credință care să-i placa 
acestuia, se vor tine tot felul de ritualuri, considerate a fi dintre cele mai absurde, se vor 
falsifica propriile cărţi, vor fi folosite orice mijloace de inducere în eroare. În felul 
acesta, se vor dobândi o mare mulțumire si merit că te-ai ocrotit pe tine si pe ai tai, că 
nu ai expus pretioasa credință contactului dizgratios cu necredinciosul si, în sfârşit, că, 
înşelându-l pe acesta si mentinandu-l în eroare, s-au abătut asupra lui dezonoarea si 
mizeria spirituală pe care le-a meritat”!55. În regimurile comuniste, această atitudine a 
populaţiei a fost ilustrată cel mai convingător de Vaclav Havel într-un eseu, atunci când 
a vorbit despre responsabilul unei prăvălii cu zarzavaturi, care plasase în vitrină, printre 
cepe şi morcovi, lozinca ,,Proletari din lumea întreagă, uniți-vă!” 154, 

Acest triumf al Partidului-stat asupra populației a creat, fără ca regimurile 
comuniste să-şi dea seama, premisele eșecului final. După ce s-a pus capăt proceselor 
spectacol, prăpastia existentă între mitul comunist şi realitățile cotidiene nu a mai putut 
fi acoperită decât printr-o teroare permanentă, legitimată prin fantezia unei conspirații 
universale. În acelaşi timp însă, legitimitatea ideocratică a Partidului a fost în întregime 
absorbită în persoana lui Stalin, construcție care reprezenta o reuşită extraordinară şi 
fără precedent, dar care avea si punctele sale slabe, deoarece a indus în rândul populației 
un imobilism care a pus în discuţie viitorul regimurilor comuniste 155. 

După moartea lui Stalin, schimbările produse în URSS, cum ar fi caracterul de 
masă al partidului, reducerea rolului poliției politice, dispariţia terorii arbitrare, au avut 
rolul de a asigura pentru o vreme liantul ideologiei comuniste şi simbolul coeziunii 
puterii. Spargerea blocadei informaționale despre adevărata fata a comunismului a jucat 
un rol important în căderea acestor regimuri. Aşa cum afirma Artur London, în august 
1970, „există o diferenţă între Praga anilor ’50 şi cea de astăzi. În acea perioadă acuzatul 
era singur, izolat. El mărturisea şi o mare parte a populației credea mărturisirile sale. 
Astăzi, cei care apar in fata tribunalului ştiu ce crede opinia publică despre ei. Ei nu sunt 
deloc singuri 15. 

În procesul de transformare a condiţiei umane, doctrina marxistă postula că 
unilateralitatea şi schilodirea spirituală a oamenilor nu ţineau în primul rând de 
patticularitatile individuale, ci de relaţiile sociale!57. Preconizând schimbarea acestora 
prin intermediul revoluţiei, bolşevicii aveau, de asemenea, şi o viziune a omului nou care 
urma să se nască. Astfel, Troțki afirma în 1924: „Omul va deveni, în fine, o ființă 
armonioasă. El va începe prin a controla procesele semiconstiente, apoi si pe cele 


152 Czeslaw Milosz, Gândirea captivă, Editura Humanitas, Bucureşti, 1999, p. 67. 

153 Thidem. 

154 Vaclav Havel, Puterea celor lipsiti de putere. În memoria lui Jan Patočka, in Idem, Viața în adevăr, 
Editura Univers, Bucuresti, 1997, pp. 52-130. 

155 Martin Malia, op. cit., p. 352. 

156 Apud Annie Kriegel, op. cit., p. 186. 

157 Stefan Bârsănescu (coord.), [storia pedagogiei. Manual pentru liceele pedagogice si institutele pedagogice 
de 2 ani, Editura Didactică şi Pedagogică, Bucureşti, 1972, p. 214. 

inconştiente ale organismului său: respirația, circulaţia, digestia, reproducerea, ajungând 
să le subordoneze în măsura dorită controlului rațiunii şi voinței... Omul îşi va putea 
controla emoțiile, ridicându-şi instinctele la înălțimea conştiinţei, făcându-le 
transparente. ..reuşind să creeze un tip biologic superior, un supraom... Omul va deveni 
incomparabil mai puternic, mai înțelept, mai iubit. Corpul îi va fi mai armonios, 
mișcările mai ritmice, vocea mai melodioasă. Viaţa va atinge forme de o teatralitate 
dinamică” 158. 

Aceste mecanisme de autoreglare, autocontrol şi disciplinare a ființei umane, au 
apărut încă din momentul în care civilizaţia a luat locul barbariei, nefiind nevoie pentru 
aceasta de o revoluţie sângeroasă. Cat despre profeția lui Troțki, anume că „tipul uman 
mediu va ajunge la anvergura unui Aristotel, Goethe sau Marx!5, aceasta nu avea cum 
să se realizeze într-un regim care vedea în suprimarea libertăților individuale calea prin 
care se putea ajunge la dezvoltarea personalității umane. Tipul uman pe care bolşevicii l- 
au creat a fost cel din lagărele de concentrare, „nişte marionete înfiorătoare cu chipuri 
omeneşti, care se comportă cu totul asemenea câinelui din experiența lui Pavlov, care 
reacționează la toate cu perfectă previzibilitate, chiar când ele merg spre propria lor 
moarte, şi care nu fac nimic altceva decât să reacționeze. Acesta este adevăratul triumf 
al sistemului”1%. În cele din urmă, bolșevicii au eşuat în încercarea de depăşire a 
condiției umane, deoarece au pierdut din vedere un adevăr elementar al guvernării unei 
societăţi; niciodată autoritatea nu trebuie utilizată în scopuri ideologice!6!. 

În studiul său Erou! in istorie, scris in 1943, filosoful american Sidney Hook 
făcea o distincţie între liderul evenimential, sub a cărui conducere au loc transformări 
importante, şi liderul evenimentist, care descătuşează forțele istoriei şi se transformă 
apoi în stăpânitorul si modelatorul lor!. În ceea ce privește locul şi rolul lui Stalin în 
istorie, nici una din aceste trăsături ale personalității puse în evidență de filosoful 
american nu se regăsesc la liderul bolşevic. Cariera sa nu poate fi explicată decât ca o 
aspirație încăpățânată, neîntreruptă, către scopul utopic al societăţii comuniste, iar 
Marea Teroare prin lipsa de încredere în capacitatea sa de a evalua situațiile sau, aşa cum 
se spunea în limbaj comunist, „de a face o analiză marxistă”, capacitate prin care se 
evidentiase Lenin!®. În timpul când Stalin s-a aflat la conducerea Uniunii Sovietice, 
membrii nomenclaturii au fost numai nişte sclavi puternici, aflați întotdeauna pe 
marginea prăpastiei, puterea şi privilegiile lor fiind mereu umbrite de un memento mori. 
Însă, încercarea sa disperată de a împiedica birocraţia să preia puterea şi să se constituie 
ca o clasă conducătoare osificată, aşa cum avea să se întâmple mai târziu în perioada lui 
Brejnev, a eşuat si prin aceasta şi acel proiect al modernizării pe care îl concepuse!%. 


58 Cit. în Richard Pipes, op. cit., p. 36. 

59 Ibidem. 

% Hannah Arendt, op. cit., p. 590. 

6! Ibidem, p. 367. 

62 Apud Michael R. Beschloss, Strobe Talbott, La cele mai înalte nivele, Editura Elit, Bucuresti, 
1995, p. 668. 

63 Eric Hobsbawn, op. cit, p. 451. 

64 Ibidem. Există mai multe abordări in studiul stalinismului, cele mai interesante fiind cele 
promovate de şcoala revizionistă. Unii reprezentanţii acestei şcoli, cu precădere sovietologul 
Sheila Fitzpatrick, au respins ideea potrivit căreia instrumentul cel mai eficient care asigura 

În lucrarea sa despre Stalin si fenomenul bolsevismului, Boris Souvarine, unul 
din adepţii dezamagiti de ideea comunistă, îl caracteriza în felul următor pe liderul 
bolşevic: „Trebuie să ştim că poţi deveni «prinp sau prim-secretar de partid «prin 
ticăloşie», altfel spus, prin mijloace îndreptate împotriva poporului, să devii print «pe o 
cale ticăloasă şi abominabilă», ca Agatocle din Sicilia. «Nu se poate spune că este un 
merit să-ți ucizi concetatenii, să-ți trădezi prietenii, să fii fără credință, fără milă, fără 
religie; asemenea procedee te pot duce la putere, dar nu la glorie... Bestiala lui cruzime 
şi neomenie, ca şi nenumăratele lui ticăloşii, nu-i permit să fie vestit printre personajele 
cele mai ilustre...». Aceste cuvinte nu-i aparțin nici lui Marx, nici lui Hegel, nici lui 
Freud, ci lui Machiavelli. Trebuie cu toate astea să învăţăm să le citim” 165. 


funcționarea regimului eta constrângerea, concepție împărtășită de scoala totalitarismului. 
Cercetările revizionistilor au arătat că multi cetățeni acceptaseră şi adoptaseră valorile 
stalinismului, în special şansele pe care le-a oferit acesta în ceea ce priveşte sistemul educaţional, 
aşa cum a fost cazul cu inginerii şi directorii, care au devenit aliații regimului. Pe de altă parte, 
aceste elite, provenite din revoluţia lui Stalin impusă de sus, s-au întors la valorile tradiționale 
ruseşti. Epurarea unei parti din aceste elite, precum si faptul că ele adoptasera valorile burgheze, 
a însemnat o desprindere a Uniunii Sovietice de socialism? Răspunsul nu este uşor de dat, chiar 
si Troțki, în cele mai virulente critici ale sale, nu a calificat sistemul stalinist drept nesocialist. 

O altă abordare în studiul stalinismului a fost oferită de istoricul Moshe Lewin, care 
considera că noul regim a fost rezultatul „degenetrării” Partidului Comunist într-un organism 
ierarhic administrativ, care a considerat că poate folosi orice mijloc de constrângere pentru a-şi 
atinge telurile, dar pe măsură ce forța era folosită din ce în ce mai mult, cu atât mai confuză 
devenea situaţia. În urma colectivizării forţate sia demararii procesului de industrializare, țăranii 
au invadat oraşele, pe care apoi le-au ,,ruralizat”, îndepărtând Rusia din drumul ei spre 
modernizare. 

În fine, adepţii întâietăţii istoriei sociale în detrimentul celei politice, printre care si 
Stephen Kotkin, au definit stalinismul ca pe o nouă civilizaţie, dovedind cât de departe au ajuns 
studiile sovietice fata de momentul de glorie al şcolii totalitarismului (A se vedea, pe larg, în 
Martin McCauley, op. cit., p. 59). 

165 Boris Souvarine, op. cit., p. 592. 

Mothers, wives, daughters and sisters 
in Hungarian society between 1945 and 1956 


Mame, sotii, fiice şi surori în societatea maghiară dintre anii 1945 şi 1956 


Scopul acestui studiu este de a urmări schimbările în poziția femeii din 
societatea maghiară, până la 1956, în contrast cu poziția acesteia înainte de Al Doilea 
Război Mondial. Viaţa de zi cu zi a femeilor înainte de Revoluţie şi preocupările lor 
la începutul anilor cincizeci, dificultățile de aprovizionare au contribuit la tensiunile 
politice din toamna anului 1956. Apoi, este prezentat modul în care femeile, ca grup, 
au acționat în octombrie şi noiembrie 1956. Poveştile individuale arată implicarea lor 
în timpul Revoluţiei, cu un frumos exemplu de solidaritate între femei, în timpul 
demonstrației din 4 decembrie 1956. 


Etichete: femeia, societatea maghiară, viață cotidiană 
Keywords: women, Hungarian society, daily life 


Let us make women visible in history! Wherever their roles differ from those 
of men, let us distinguish them, and lift the veil — as was the expectation in the 
historiography of women in the 1970s first in the United States, then in Western 
Europe, as a consequence of the processes launched during the social movements of 
1968. One consequence was that women’s studies were recognized, were allowed to 
exist. The centres, which focused on these studies, undertook the struggle to make the 
discipline respectable and scholarly. In Hungary it took a lot longer; the first results 
came after the regime change in 1989. Biographies of outstanding women were 
published, as were works about institutions related to women’s existence: associations, 
schools, unions. Monographs on the struggle for women’s suffrage and related 
organizations, the first women politicians and significant scientists were published. 
Women’s studies forged ahead in big strides. Historiography sensitive to gender issues 
became increasingly the norm. 

Yet, in Hungary, the focus was on showing women’s participation in areas 
where it was already obvious. For the time being, the research does not really cover 
women’s role in hidden dimensions — in social resistance and opposition. 

The purpose of this essay is to follow the changes in the position of women in 
Hungarian society before 1956, contrasted with their position prior to World War II. 
The daily life of women before the Revolution and their concerns in the early fifties, 
the difficulties in obtaining supplies, may have contributed the political tensions in the 
fall of 1956. Then I will examine how women, as a group, acted in October and 
November 1956, how their individual stories tie in with the Revolution. Next I try to 
classify the sentences passed after the defeat of the Revolution, especially as regards 

women. I will also discuss the beautiful example of women’s solidarity, the silent 
demonstration of December 4, 1956. 


The position of women in Hungarian society and their everyday existence 
before the Revolution 

In the decade following World War II the position of women in Hungarian 
society changed drastically. The process immediately after the war was to result in civic 
and political equality for women. They were given the right of suffrage, most 
institutions of higher learning and most careers opened up, the status of children born 
out of wedlock was regulated in law. All this was the outcome of the process of 
democratization and the achievement of the multiparty coalition government. 

By 1949, however, a one-party system and a Stalinist type of dictatorship had 
prevailed, during which power was transferred to the Hungarian Workers’ Party 
[Magyar Dolgozók Pártja - MDP] and its leader Matyas Rákosi. Women now appeared 
in a new light. According to the ideology of state socialism, women were considered the 
equals of men, nor was this simply propaganda!. There was a genuine attempt at 
emancipation: in “building socialism” women and men had to start with equal 
opportunities in all areas. The role model for this new ideology was the woman who 
stood her ground both in production and in housekeeping; the prestige of the women 
working outside the home was raised above the woman who merely worked in the 
home. Moreover the general expectation was that the woman, whether working in the 
home or holding a paying job, should be part of civil society, should participate in 
politics. 


Employment and political life 

The range of employment for women underwent a transformation in the 
aftermath of World War II. Stalinism in Hungary — as in the other socialist countries — 
included forced industrialization based on heavy industry for making the means of 
production and allowing the huge development of the arms industry, and of a forced 
rate of collectivization into kolhoz-like cooperatives of the smallholdings that made up 
most of agriculture. During this extensive industrialisation period, the government tried 
to solve the lack of labour force by employing women, pretending the need for 
emancipation rather than admitting their urgent need for workforce. In 1941, 27.3% of 
women were earning an income, whereas in 1956 the percentage rose to 31.5% — from 
1.150 million to 1.417 million in absolute numbers. But there was significant change in 
job structure; while the number of women employed in agriculture (farm work) 
diminished, their numbers grew in industry and commerce (the service sector). By 1956 
the number of women employed in areas other than agriculture exceeded those 
engaged in farming by 120,000. Almost one half (47.3%) of women of working age 
earned a living. From the early fifties the family with two wage-earners became the 
norm. The low wages were enough to force women to work outside the home; in the 
first half of the fifties, as a result of extensive industrialization, the regulations changed, 


1 See Maria Schadt, „Fezörekvő dolgozó nő”: nők az ötvenes években. Pecs, Pannónia könyvek., 2003, 
passim. 


310 


Mothers, wives, daughters and sisters in Hungarian society... 


sometimes prohibiting, sometimes encouraging women to engage in physical (or 
manual) labour (for instance, the iconic figure of the tractor driver, first the poster child 
then, two years later, banned from the machine). By 1953 the number of women 
employed industry reached 371,000, having increased more than 3.5-fold within 3 
years’. Thus 35% of all those employed in industry were women. 

Although the thaw following Stalin’s death in 1953 put an end to the aggressive 
propaganda regarding the employment of women, the process could not be stopped. 
The government directive 2076/1956 (31 May) ordained that the council of provincial 
towns should take care of finding employment for women at the local level. It ordained 
that the men would be gradually shifted from those positions which could be 
performed by women ot the physically challenged. 

The income of women fell behind the income earned by men, by 30% on the 
average>. 

By 1956 the ratio of women performing skilled tasks increased considerably. 
Large numbers became skilled or semi-skilled. The number of those enrolled in 
technical courses and night school increased. More than half of all students enrolled in 
high school in the academic years 1956-57 were girls, and 27.7% of those in higher 
education were women. The number of women with diplomas doubled in relation to 
1949. In 1958, 6 % of the engineers, more than 20% of physicians, and almost fifty 
percent of pharmacists and teachers (Including high school teachers) were women. 

Although there was no break through the glass ceiling at the higher echelons, 
women had at least a token presence in the upper ranks of administration, even among 
the CEOs of various institutions. According to the statistics from September 1957, 
6.6% of the engineers in enterprise were women, 2.8% of them in leading positions. 
The ratio of engineers in planning offices was 4.8% but only 0.4% of those at the 
higher ranks. There was a lag in incomes as well; the most common explanation for the 
discrepancy was that women-engineers were generally too young, since the educational 
institutions did not admit them until 1946. This explanation, however, was only partly 
valid; the reality was that the starting pay of women at the beginning of their career was 
lower than in the case of men. 

Women made their appearance in civil society as well; women were accepted in 
political life, even though their numbers did not increase. Between 1948 and 1957 two 
women occupied cabinet positions: Anna Ratké became Minister of Health, the first 
female minister ever, Mrs. Jozsef Nagy became Minister of Light Industry from 
September 1955 and joined Imre Nagy’s second cabinet, until October 3. The leading 
patty office of MDP, the Central Committee had 13 women members between 1948 
and 1956. Six of the 90 members were women in 1956. However, there were no 
women in the Secretariat or in the Political Bureau. The parliamentary cycle of 1953 to 
1958 included 62 women mps. 


> Maria Palasik, A nők tömeges munkába állítása az iparban az 1950-es évek elején in Házastárs, 
munkatárs, vetélytárs? A női szerepek változása a 20. századi Magyarországon. Eds. Mária Palasik, Balázs 
Sipos, Budapest, Napvilág Kiadó, 2005, pp. 78-101. 

3 In 1956 the monthly average earnings of workers and employees was 1235 forint, of which the 
men’s 1,500, while the female was around 1050 forint. 

Regarding the political participation of women we should note that political 
emancipation did not facilitate the adoption of the Soviet model of state socialist 
system. First, after 1949 the Hungarian Women’s Democratic Association (MNDSZ) as 
the only women’s political organization could not spread advocacy function among 
women, since communist ideology and the political will of the Hungarian Workers’ 
Party had a negative impact on its activities; this ideology confirms that gender equality 
is inherent to a socialist society. As a result, it could not have created a true advocacy 
for women’s; on the contrary, they likely presented obstacles to forming a positive 
social image of women politicians. 


Control over Women’s Bodies 

The eternal debate is about who has the right to control a woman’s body: the 
man, the state, or, perchance, women themselves? This is an ongoing issue in our own 
days. Particularly, who has the right to decide over an unwanted pregnancy. State 
intervention goes back as far as the late 19th century in the case of Hungary. According 
to Act V of 1878 abortion was considered a crime for a period of almost 80 years. The 
pregnant mother was liable to 2 to 3 years jail sentence, the physician, the midwife and 
other persons were subject to prison terms up to five years. Since the law was not 
specific, its practical application was rather liberal: in case of illness, if the woman’s 
interest demanded, any obstetrician or internal medical doctor, could perform the 
abortion without legal consequences, upon referral by a specialist. In 1933 the Supreme 
Court sanctioned the legal practice by its decision of KBI/116/1933. This signified that 
those who had the means could undergo abortion at a private clinic but, for the 
majority, popular abortion technique remained the only option. 

On February 14, 1945 - as soon as the fighting was over in Budapest — the 
National Committee of Budapest, at the head of the city’s administration, rescinded all 
pertinent regulations; henceforth abortion became free and could be performed in any 
medical institution. The official justification given was that women may have been 
weakened during the siege as a consequence of the deprivations in food or health 
treatment, and their health or the health of their offspring, should not be further in 
jeopardized‘. In reality, however, the modification was warranted by the acts of rape 
committed by the soldiers of the Soviet army in 19455. Thereafter the regulations fluid 
until 1951. Neither the coalition parties, nor the Hungarian Workers’ Party ventured to 
incur domestic backlash. 

Archival sources reveal that more stringent controls were adopted from 
February 19516. In a note to Ernő Gerd, Matyas Rákosi proposed, in connection with 
tax benefits for giving birth, that the reward be introduced after the sixth child, 
“considering that we want to intervene against abortion. The Minister of Public Health 


+ Györgyi Garancsi, A sziiletésszabdlyozds a Rákosi rendszerben. Szakdolgozat, Budapest, ELTE, 
BTK, Szociológiai, Szociálpolitikai Intézet és Továbbképző Központ, 2001, p. 96. 

5 Andrea Pető, Abortir perek és „bajba jutott nők” 1952-ben. In Házastárs? Munkatárs? Vetélytárs? A 
női szerepek változása a 20. századi Magyarországon, Mária Palasik, Balázs Sipos eds., Budapest, 
Napvilág Kiadó, 2005, pp. 300-320. 

6 The number of live birth was 182.206 in 1938, 169.120 in 1946, 195.567 in 1950, and 190.645 
in 1951. 

undertook to draft legislation; the draft was distributed to physicians in every district in 
June 1951. Both physicians and the Ministry of Justice objected to threatening women 
seeking abortion with prison terms. Although the government delayed its decision, 
apparently stricter measures were implemented. By spring of 1952 the press recorded 
show trials against doctors and midwives performing illegal abortions. 

Finally, in June 1952 the Ministry of Health officially modified the regulations 
authorizing abortion, by its instructions of EuM 81/34/1952. Abortion in general 
became illegal, with two exceptions: if the foetus was predictably seriously damaged, or 
if the mother’s health was at stake. In other words, other justifications, including rape, 
or the transmission of STD, nor were social reasons such as too many children, housing 
problems, were no longer acceptable. Nor was the age of the mother taken into 
consideration. Abortions were authorized only as the outcome of a long and 
humiliating process, carried out at two parallel levels’. 

In January 1953 all “institutions and their employees” were required to report 
any pregnancy that came to their attention,’ followed by same obligation placed on 
physicians and midwives’. The administration of these measures led to criminal 
investigations. In case of intervention, the scrapings or the foetus had to be submitted 
to the institution performing autopsies. If abortion was suspected the physicians were 
required to perform mirror observations of the uterus to ascertain the legality of the 
procedure used. Any artificial intervention had to be reported to the police within 24 
hours. A network of watchdogs was established, particularly in the countryside; the 
county physicians and midwives were required to report abortions to the local health 
office, whence the data were forwarded to the county police!. 

By its directive 9863/1953 IM number II, the Ministry of Justice could bring 
the culprit to court, even beyond the illegal abortion, for aggravating circumstances. In 
this case “aggravation” signified that those involved in abortions could be accused 
endangering life and physical integrity of a person!!. Physicians protested that abortion 
included the category of endangering bodily integrity by definition; hence there was no 
need to institute special measures against it. The application of these measures was 
what made it possible to extend the prison terms meted out for the crime up to 7.5 
years, without altering the law. The prosecutors, judges and detectives were regularly 
monitored to make sure they were sufficiently strict in applying the law. It is 
noteworthy, moreover, that these measures were never made public!?. 

The climax of the whole period as far as birth control was concerned was the 
document entitled Határozat az anya- és gyermekvédelem  tovâbbfejlesatestrăl [Directive 
regarding further protection for mother and child] published in the Magyar Közlöny 


7 Maria Palasik, Adami beavatkozás a szžületésszabálozásba a Ratkó-korszakban, Manitobai Egyetem, 
Winnipeg, May 29, 2004. 

8 National Archives of Hungary (Magyar Országos Levéltár, MOL) 276-96-3 EüM. 8100- 
1/1953. I. 15. EüM direction. 

? MOL 276-96-3 EüM. 8100-2/1953. I. 15. EüM direction. 

10 Györgyi Garancsi, op. cit., p. 51. 

11 MOL 276-96-20 IGAZ. 

12 The number of live birth increased between 1952-1954, it was 185.820 in 1952, 207.000 in 
1953, 223.000 in 1954, and decreased after 1954: 210.430 in 1955 and 192.736 in 1956. 

[Hungarian bulletin] of February 8, 195315. This placed the prospect of severe 
punishment, without equivocation, of all those involved in abortion. Interruption of 
pregnancy could be allowed only in case of 16 types of illnesses, and only in a state 
institution. The publication of this measure, however, was not the beginning of a 
campaign, as commonly believed, but rather the end of strict controls. In April 1953 
Minister Ratk6, the person responsible for the repressive measure, was relieved of her 
post. From July 1953 the era associated with the name of Imre Nagy had its impact. At 
the beginning the change, the thaw could be felt mainly in the application of the 
measures; the punitive measures were not rescinded overnight. As a consequence of the 
nationwide amnesty many persons incarcerated because of abortion were set free!*. On 
December 13 the Supreme Court adopted the principle that “women should be 
punished less severely, and education should be emphasized instead”!5. Abortions 
performed for social reasons became far more common, a major step toward 
liberalization. Further concessions were granted at the beginning of 1954, as a 
consequence of which the members of the abortion committees were given more 
leeway to allow for the medical point of view. Then the Supreme Court condemned the 
practice of sentencing based on aggravation. About half of all sentences were 
suspended. As a consequence the number of reported abortions increased dramatically. 
In 1956 12,748 children were born out of wedlock, whereas the total number 
of births was 192,810. This represented a decrease of thirty thousand in relation to 
1954, but an increase of 23,000 in relations to the following year (1957). The primary 
factor was a resolution adopted by the Council of ministers (or cabinet) 1* revoking the 
ban on abortions. From then on pregnancies could be interrupted on account of the 
mother’s state of health, or some other personal or family circumstance; even in the 
absence of such circumstances abortions were allowed if the mother insisted. One 
outcome, of course, was that in 1956 the number of illegal abortions performed 
decreased considerably, down to 15,900 from the 103,000 recorded in 1952. By the 
same token the number of reported abortions increased from 43,700 in 1952 to 123,600 
in 1956. The resolution was a milestone in women’s history in another way: the 
manufacture of birth control devices was legalized and sold at reasonable prices. 


13 MOL 276-96-2 EüM. 

14 Including the 674, breaking the pregnant woman. 
15 MOL XTX-C-2-d 9. box. 

16 1047/1956 (VI. 3.) MT resolution. 

Table 1. Number of accused and convicted women because of abortion (1938-1955) 
Abortion 


1938 | na | 52 | 
1951 1 025 768 


1954 
1955 


Source: Andrea, Pető, Abortâr perek és „bajba jutott nők” 1952-ben, in Házastárs? Munkatars? 
Vetéhtars? A női szerepek változása a 20. századi Magyarországon. Mária Palasik, Balázs Sipos 
eds. Budapest, Napvilág Kiadó, 2005. p 304. 


The daily life of women 

While the roles of women expanded by women becoming involved in 
production, that of men did not change. The propaganda confirmed that domestic 
chores were still the domain of women. While work outside the home was not new for 
women, never before had such a large number taken advantage of the opportunity. The 
life of most families changed dramatically. Providing for and supervising children 
became a problem, since there was room in the nurseries only for a fraction of the 
infants. In 1956, for every one thousand children there was room for only 45. The 
situation in the kindergarten was somewhat better. There was room for 130,833 
children of kindergarten age out of a total of 167,800. Daytime care for primary 
schoolers could accommodate only 5% of the age group. 

Working women were entitled to 12 weeks of maternity leave, of which 4 
weeks were recommended for the period before delivery. Mothers with infants had to 
be granted a period of 9 months for breastfeeding, twice a day in the case of small 
infants, once for the older ones when the workplace or nursery was far from the home, 
making this impossible. Then the mother was entitled to three additional months of 
leave without pay. Free food was awarded to mothers in case of the child becoming ill, 
until age one. Hence the life of working women was filled with anxiety, what to do if 
the child got sick? Many were compelled to give up their job and become housewives 
once again, for the time being. 

The need for labour was met by mobilizing those of working age in the 
countryside, removing them from the bosom of their family, from the familiar 
environment. Where employment was assured there was no guarantee of appropriate 
lodging. It was common for families to become separate from loved ones, wife and 
husband going their separate ways, while the child remained with grandparents 
somewhere in the country. Subletting of apartment was also common, as was the 
renting out of a bed, or the temporary sharing of living space. The latter forced many to 
live together, as required by the authorities; strangers were quartered in rooms that were 
part of a larger apartment. The rooms may have been private, but the kitchen and the 
bathroom had to be shared. 

Obtaining provisions often became a hardship, because the hours of operation 
of grocery store did not necessarily correspond to the hours on the job. Although the 
regime of food coupons was a thing of the past, goods were still in short supply, 
including bread, lard, sugar, cooking oil or meat, as well as firewood in the winter. 
Often the funds to purchase these items were lacking; the majority of families had no 
cash reserves, they lived from day to day. The selection of goods was limited in other 
areas too - clothing for children, pampers, shoes, or even textiles. Ready - made 
clothing was unavailable, and even the quality of the textiles (compared to nowadays) 
was inadequate. There was a lack of detergents, of cleaning supplies. There were no 
washing machines; the tub had to be used for the purpose. It was not just the washing 
machines; even pots and pans were in short supply. It comes as no surprise that in the 
statistics enumerating articles available, radio, motorbikes, bicycles, stoves, or sewing 
machines are mentioned, but there is no mention of any small appliance. 

Sunday was the only day of rest during the week but, for most women this 
merely entailed more drudgery. There were few official holidays and even those days 
were filled with political activities in which participation was usually mandatory. A 
directive issued by the cabinet in 1952 stipulated that December 26 would no longer be 
a holiday and, in 1953, another directive did away with Easter Monday. 


Women in the revolution 

These generations assumed enormous sacrifices resulting in a change in the 
perceptions of women and of their role. The working woman became a fact of life; her 
voice within the family was enhanced by the fact that she contributed her income. 
Many women felt more self-confident because of the respect gained at the workplace. 
But many of them continued to live in very dire poverty. The everyday existential 
worries for living, the difficulties in securing the necessities of life, and the oppressive 
political atmosphere contributed to the political tensions in the fall of 1956. The 
majority of women who joined the revolution lived under deplorable conditions. They 
felt they had nothing to lose by turning to the revolution. [Actually, some of them lost 
their life during the reprisals.] 

Nevertheless, we must concede that the 12 days of the Revolution of 1956 
belonged to the men. Analyzing the photos taken on the streets we may assert that at 
the demonstration on the afternoon of October 23 there were many women, mostly 
university students (Picture 1.). 

Picture 1. Budapest, 23 October, Students of Eötvös Loránd University 
Collection of Istvan Pâszti. 


By the time dusk had set we find fewer and fewer women at the Felvonulasi 
ter, where the Stalin statue was demolished (Picture 2.). We may well ask ourselves, 
why? Were they expected home by sunset? Were they busy preparing dinner for the 
family and minding the children? Or did they assume the events would go beyond what 
they had anticipated? If we examine the photos taken at the Parliament building on 
October 25, you do not see many women in the crowd (Picture 3.). 


7 N 
Picture 2. Budapest, Felvonulasi tér, evening of 23 October, 
People at the Stalin Monument 
Photo by Lajos Miller, MTT 

Picture 3. Budapest, 25 October, People at the Parliament 
Photo by Sandor Bojar, MTI 


In the next group of pictures we detect women with rifle across the shoulders 
among the various groups of insurgents (Pictures 4-6). Hence there were some who 
fought alongside the men, or cooked and did the laundry for the men, or even filled 
bottles with petrol (gas) for Molotov cocktails. They fired at the Soviet tanks, or 
procured food. There were not many. This - that fact that women were 
underrepresented - is confirmed by the trial records during the days of repression. 

gee S “th We 

ABIL 41 A= 219/2 
Picture 5. Unknown woman with 
arms 


Picture 4. Unknown 
woman with arms 


Unkn hot her, : 
i pae ci i Unknown photographer, ABTL 

Picture 6. Mrs. Béláné Havrila and Mária Wittner 
Photo by László Tóth, MTI, ABTL 


The number of people sentenced to death by courts and executed is 229, 
among them were 6 women. This is 2.6 percent. Let's take a look at the list of women 
sentenced to death and executed!”: 


a Mrs. Józsefné Angyal, Valeria Fried] (1912) July 21, 1959 

a Mrs. Gyuláné Bakos, Erzsébet Salabert (1930) November 28, 1958 
E Mrs. Béláné Havrilla, Katalin Sticker (1932) February 26, 1959 
Gi Mária Magori (1913) October 28, 1959 

a Erzsébet Manyi (1937) February 2, 1957 

E Ilona Tóth (1932) June 27, 1957 


Two of the six came had a professional background. Valéria Feidl was a 
translator who sent reports to Austria regarding the post-revolutionary situation. Ilona 
Tóth was an intern in medicine who contributed to a murder, to avoid denunciation. 
The others were women were financially strapped, of peasant or proletarian 
background. Two of them were wards of the state, two had only one parent. They had 
not gone beyond a few years of primary school and became unskilled workers or 
cleaning ladies. Mrs. Gyula Bakos had been arrested by the vice squad on several 
occasions, whereas Mária Magori was a full-time prostitute. They suffered on account 
of their background!8. In October 1956 they joined the revolutionaries spontaneously, 
simply because they were close to a group of rebels, who need their help and took her 
in. 


17 László Eörsi, 1956 mártírjai, Budapest, Rubicon-ház, 2006. 
18 Borbála Juhász, Mégis, kinek az emlékezete? Rubicon, 2001/6. 

During the repression, some 22,000 persons out of 34,000 were found guilty of 
acts committed between October 23 and December 1956. We do not have data 
regarding the number of women but, if we examine the database in the Budapest City 
Archives,!” we note there were 158 women out of 3,577 accused; thus about 4% of all 
accused were women”. 

We should also consider the charges brought against them?!. 

Table 4. Indictments Received by Women of the 1956 Hungarian revolution 


Charge Number Percentage 

Participation in armed clashes 25 14,8 
Red Cross activity, first aid 16 95 
Participating in looting 19 11,2 
Provocative statements 25 14,8 
Editing and distributing flyers 14 8,3 
Participation in workers’ and revolutionary committees, party-founding 14 8,3 
Other (spying on phone conversation, putting up posters) 31 18,3 
Member of the national guard 1 0,6 
Getting rid of neighbours, family members or enemies — denunciation 12 7,1 
Hiding weapons 5 3,0 
Participation in the women's demonstration 7 4,1 


We have the following information about their age. The oldest among the 
accused was born in 1887, charged with uttering provocative statements. The youngest 
were two girls born in 1941, one of whom was acting as a nurse at the Széna tér [one 
seat of resistance activity], while the other was filling bottles with fuel and procuring 
weapons from an armory in Székesfehérvár. The women in between these age groups 
were usually charged with provocation. Those in their twenties were producing and 
distributing flyers. All those in their teens joined an armed group, providing first aid, 
procuring food, or cooking. Fourteen women were charged with participation in 
revolutionary cells. 

Several women were sentenced for their participation in the women’s 
demonstration of December 4 in Budapest, just a month after Soviet troops had 
recaptured the city from the rebels. The occasion was the commemoration of the one- 
month anniversary of the Soviet invasion: László Abod, József Gál, Gyula 
Obersovszky and Gyula Eörsi decided to solicit women by means of flyers, to convene 
on HOs6k tere [Heroes Square], and place flowers on the tomb of the Unknown 


19 Sarusi Kiss, Béla-Tasnádi, Ákos. eds. Az ‘56-05 megtorlás adatbázisa — személjek és fotók —Az 
1956-05 forradalmat követő megtorlás a budapesti jogszolgáltatási iratok tükrében. [Database of the 
Suppression of the 1956 revolution.] Introduction by Zsuzsanna Mikó. Records of the charges 
and verdicts were edited by Béla Sarusi Kiss and Ákos Tasnádi. The pictorial records were 
prepared and edited by Gabriella Csiffáry, Budapest, Budapest City Archives, 2006. 

2 Mária Palasik, Role of Women in the 1956 Revolution, in The 1956: Hungarian Revolution. Hungarian 
& Canadian Perspectives. Eds. Christopher Adams, Tibor Egervari, Leslie Laczko, Ottawa, 
University of Ottawa, 2010, pp. 110-111. 

21 Several counts may have been brought against a person, therefore, the number of charges was 
more than the number of accused persons. 

Soldier. In other words, the demonstration was not a spontaneous act of worried 
mothers, it was initiated by men; but all this does not detract from its significance. 

The intention of the organizers was successful: on December 4 1956 several 
thousand women and girls marched with candles lit and chrysanthemums, some 
pushing a baby carriage. “Homage to Patriots is paid by group of women at tomb of 
Hungary's Unknown Soldier of World War I as they smother it with wreaths and 
flowers. In the background Hungarian government police and an armed cat keep ordet. 
Crowd was later driven away from tomb but continued to march throughout the day.” 
— wrote the Life Magazine on December 17%. The long rally by black-clad women was 
not attacked by Soviet soldiers and the government forces — maybe because the 
ambassador of India was present?3. The day after, on December 5 women went to 
place flags and floral tributes in Petőfi Square — where the revolution had begun on 
October 23. First women sang and scuffled until police finally let a few women through 
with flag and flowers. When they returned, Soviet armed soldiers and police drove 
crowd away. While Soviet and Hungarian troops lined up along the route in both days, 
they did not dare point their weapons at the women. The importance of the 
demonstration was enhanced by the fact that a curfew was in force in the whole area of 
the capital, and the authorities were expected to resort to force. 

December 4 was a manifestation of solidarity and courage. Tyranny did not 
dare intervene against the silent mourning of the women, because it would have 
promoted the conservative image of womanhood, which is the very foundation of male 
power, defining women in terms of their relation to men — as mothers, daughters, 
sisters or wife — without autonomous articulation. Their demonstration did not 
threaten the establishment, yet it remains an exceptional act of defiance. 

This was the only collective action by women in connection with the 
revolution of 1956 or from the period 1956 to 1989. 


22 Silent demonstration of women in Budapest. 

http:/ /books.google.hu/books?id= ROIEAAA AMBAJ&pg= PA27&lpg= PA27&dg=silent+dem 
onstration+of+womentin+Budapest&source=bl&ots=pH_ geAWOto&sig=K- 

AGXGBY fp5Oy1dRpAPDHGBLssc&hl=hu&ei=xBAwTgmdNsWeOtjegH8&sa=X&o0i=boo 
k_result&ct=result&resnum=6&ved=0CEU Q6AEwBTek#v=onepage&q&f=false 
Downloaded on July 27 2011. 

% Menon, Kumara Pladmanabha Sivasankava, Indian ambassador to Moscow, also represented 
India in Poland and Hungary. 

4 Zsuzsanna Bâgre, Asszonysorsok. Otvenhatos élettirténetek elemzése. Budapest, Racid Kiadó 

2006, pp. 64-65. 

Between „totalitarianism” and „terrorism” 
An introductory study about the „Arab” students in the 
Romanian Socialist Republic 
(1974-1989) 


Între totalitarism şi terrorism. O introducere în studierea comunității 
studenților arabi din România comunistă 


Studiul de față reprezintă o introducere într-un subiect mai larg, cel al 
activității studenților străini, îndeosebi arabi, în România anilor '70 şi ‘80. De 
asemenea, este prezentată relația existentă între studenţii români si cei străini, 
alături de impactul material şi psihologic asupra celor dintâi. Studenţii arabi au fost 
un veritabil canal de pătrundere a consumerismului occidental: blugi, 
videocasetofoane, casete, țigări Kent, gumă de mestecat etc. Totodată, este 
interesantă de observat fascinația exercitată de comportamentul, mentalitățile şi 
ideile radicale ale studenților arabi asupra tineretului universitar românesc. 


Etichete: studenti străini, arabi, Securitate, piața neagră 
Keywords: foreign students, Arabs, Securitate, black market 


Introduction 

Seeking an independent road for the Romanian People's Republic's (RPR) 
economy, Gheorghe Gheorghiu-Dej, general secretary of the Central Committee (CC) 
of the Romanian Worker's Party (PMR) until 1965, started to establish diplomatic 
relations with the Third World! in the 1950s? and consolidated them until his death in 
19653. His successor, Nicolae Ceausescu, took the independence policy from the USSR 
further and further by nurturing the ambition to befriend the most important political 
leaders of the East and West and mediate the conflict between the two hemispheres‘. 
The Romanian Socialist Republic (RSR)5 therefore maintained relations with Israel 
even after the 1967 war, despite the attitude of all the other communist states, including 
the USSR°. 


1 South America, post-colonial Africa and Asia. 

2 See for example Scânteia (the official daily) 19.12.1957, 27.03.1960, HU OSA 300-60-1 Box 
218. 

3 Adam Burakowski, Dictatura lui Nicolae Ceausescu 1965-1989. Geniul Carpatilor, Bucuresti, 
publishing house Polirom, 2011, p. 78. 

4 Ibidem, 119. 

5 Republica Socialistă România. The name of the country was changed by the Ceausescu 
administration in 1965 along with the name of the party, from PMR to PCR (Partidul Comunist 
Roman). 

6 Burakowski, op. cit, p. 97. See also Larry L. Watts, Fereste-md, doamne, de prieteni. Războiul 
clandestin al blocului sovietic cu Romania, Bucuresti, publishing house RAO, 2012, p. 603. 

Strong ties to the Third World remained a constant throughout Ceausescu’s 
regime (1965-1989). By outing his support for the independence of the post-colonial 
states’ and signing bilateral treaties with South American, African and Asian countries, 
the Romanian government was trying to find a market for Romanian products on the 
one hand and import oil and energy on the other, in order to stop being dependent on 
the USSR. The Middle East and the other Arab countries became a valuable partner for 
Romania during the oil crises in the second half of the 1970s. They benefited from 
Romanian credits and provided energetic products in return’. 

The connections with the Third World were not only economic and political in 
nature, but also cultural and scientific. A growing number of high school and especially 
university students from developing countries were encouraged to come study in the 
RSR, probably in order to prepare for working in Romanian factories in their respective 
homeland, for example in Syria or Iraq”. They represented the direct impact of 
Romanian foreign policy on Romanian society in the 1970s and 1980s. 

Unfortunately, this subject has been thoroughly neglected so far by historians 
and other scholars of social sciences. As part of a broader dissertation project about 
youth culture in the RSR in the last 15 years of the socialist regime, the present paper 
aims at opening up the issue of foreign university students in Romania!0. Whether 
coming from South America, the Middle East, Africa or East Asia, these students have 
helped shape everyday life in the big university cities of Romania like Bucharest, Cluj- 
Napoca, Iasi, Timisoara, Brasov etc. rendering the campuses a cosmopolitan 
character!!. 

For some a source of bewilderment and fascination through the color of their 
skin and their different ways, for others reliable friends or sources of envy because of 
their privileges!? and for most Romanian students!3 a way to acquire the material 
means for leading a normal life, foreign students played an important part in the big city 
life of communist society, especially at the end of the 1970s and during the 1980s14. 


7 See for example “Romania Libera” 26.01.1968, “Scanteia” 9.11.1970 and 9.01.1972, “Munca” 
23.06.1971, “Scânteia Tineretului” 25.05.1984, HU OSA 300-60-1 Box 218. 

8 Burakowski, op. cit, p. 174, 242. 

” RFE report about foreign students in RSR, HU OSA 300-60-1 Box 169. 

10 Foreign students in the RSR came not only from the Third World, but also from the “West” 
and from the other socialist countries. 

11 Radio program script by N.C. Munteanu, 15.10.1986, HU OSA 300-60-1 Box 169. 

12 Foreign students in socialist Romania were exempted from political and ideological classes, 
they lived in separate dorms under better conditions (hot water, electrical power, heating, all of 
which was missing in the other dorms during the 1980s), they were allowed to possess foreign 
currency and buy at the “shops”, they did not have to participate in patriotic work, nor pass 
entrance exams at the universities. In turn, they provided the Romanian state with USD. RFE 
report 17.07.1985, “Foreign students creating problems”, HU OSA 300-60-1 Box 169. 

13 The term refers in this paper to Romanian citizens, independently of ethnicity and mother 
tongue. 

14 Due to Ceauşescu's decision to pay the entire foreign debt, the economy was focused on 
exporting as much and importing as little as possible. Measures to reduce consumption of gas, 
electricity and fuel were taken in all public institutions and companies and a drastic savings 

The limited space allocated to this paper and the limited number of sources does not 
allow a detailed study regarding the category of foreign students as a whole. The focus 
will therefore lie on the students coming from the Arab countries, because these seem 
to have generated the most interest both among the Romanian students and the 
Romanian authorities. 


“Arabii” 

The sources used for the present analysis are documents from the Securitate!5 
atchives in Bucharest (CNSAS), oral history interviews with Romanians who had 
foreign colleagues at the university, articles in the press of the RSR, as well as reports 
and scripts from Radio Free Europe, kept in the Open Society Archive in Budapest 
(HU OSA). Analyzing these materials has led to the conclusion, that students coming 
from Egypt, Algeria, Iraq, Syria, Sudan, Lebanon, Jordan, Libya etc. were viewed as a 
single group, independently of their political views or religious affiliations. The 
interviewed people often speak about the “Arabs”, arabii, as a fascinating category for 
itself, while the Securitate officers refer to the citizens of Arab countries as the biggest 
threat to the socialist order (among the foreign students), suspecting them of terrorism 
and other illegal activities and thus trying to keep them under permanent surveillance. 

The duality which arises between these two types of sources represents the 
paradox of living in the Romanian society from the middle of the 1970s to the end of 
the Ceausescu regime. On the one hand, the official foreign policy led to the increasing 
number of foreign students in Romanian universities, while on the other, the 
government was passing laws aimed at reducing the contact between foreigners and 
Romanian citizens, in order for the latter not to be “contaminated” by foreign, 
especially „Western”, ideas!€. The reasons for the “Arabs” standing out were: great 
activity on the black market and stimulating prostitution on the one hand!’ and 
suspicion of terrorism on the other. These two aspects shall be analyzed closely in the 
following chapters. 


Black market activity and relationships with Romanian women 

Coming to the RSR to study was for most students from the Arab world a way 
of escaping poor studying conditions and rigid Muslim education in their own 
country!8. They received scholarships from the Romanian state, from their respective 
states through the embassies in Romania or stayed at their own expense if they came 
from wealthy families. Either way, they were in possession of US dollars. 

With the increasing lack of products on the internal market, starting with food, 
clothes, soap, deodorant, not to mention luxury products like perfume, make-up, 


regime was imposed on the population. This led to a remarcably low living standard with lacks 
in basic foods, hygiene and comfort. 

15 Securitate was the colloquial name for the “secret” police, which was in charge with the security 
of the socialist state. 

16 Burakowski, op. cit., p. 169. 

17 A phenomenon encountered in foreign students from other countries as well. 

18 Gilles Kepel, Muslim Extremism in Egypt. The Prophet and the Pharaoh, London, University of 
California Press, 1993, p. 135. 

quality cigarettes, coffee, electronic devices, business possibilities arose on the black 
market. Romanian citizens were not allowed to possess foreign currency and therefore 
could not shop in stores for diplomats and „shops”!. Thus having a foreign friend 
meant that they could buy what they needed from the shop, by changing Lei” to USD. 
The closer the relationship to that person was, the better were the rates and the broader 
the advantages?!. 

These circumstances allowed the foreign students active on the black market to 
make more and more money22. Some did „business” not only with Romanian students, 
who were their colleagues and whom they had daily contact with, but also with other 
Romanian citizens”. In order to meet the high demand, Arab students who neglected 
their studies and concentrated on making money, travelled to the “West” and brought 
blue-jeans, gold and electronic devices such as cassette players*4. In some cases, 
Romanian students participated in black market activities together with foreign ones 
and even protected these when being questioned by the Securitate. 

Another phenomenon linked to the foreign students, especially to the “Arabs”, 
was their relationship with Romanian women. Although no statistics are available, it 
seems that the majority of these students were men studying medicine, stomatology or 
different types of engineering*®. The relationship they had with Romanian women was 
twofold: a “financial” one, with material gains (money or gifts) for the women in 
exchange for sexual services and love affairs, which sometimes resulted in marriage. 

Although each person communicating with a foreign citizen was obliged by law 
to write a report about the conversation within 24 hours?’, this would have been 
impossible in universities and campuses, where Romanian students were living and 
communicating with foreign students on a daily basis. It is interesting to observe, 
though, that some Romanian students preferred to befriend Greek or “Western” 
students and avoided the “Arabs”, which were often kept at a distance especially by 
male Romanian students”. 

The situation was different among Romanian female students. There are 
frequent cases of them entering long term relationships with “Arabs”, living together 


19 The “shops” were stores for tourists and other foreigners who possessed foreign currency. 
They had a wider variety of products, from Kent cigarettes to better food and household items. 
Burakowski, op. cit., p. 289. 

2 Romanian currency. 

21 Interview with T.M. (male, born 1959 in Făgăraş, Romania, former Agronomy student in 
Bucharest) on 23.01.2013. 

22 ACNSAS, fond Documentar, file no. 18306, vol. 1, f. 26. 

23 Idem, vol. 3, f. 45. 
2% RFE report about foreign students in RSR, HU OSA 300-60-1 Box 169. 

25 ACNSAS, fond Documentar, file no. 18306, vol. 7, f. 24. 

2% Some students brought along their wives and children. Interview with T.M. This category 
does not stand out in the documents. 

27 Radio program script by N.C. Munteanu, 15.10.1986, HU OSA 300-60-1 Box 169. See also 
Burakowski, op. cit, p. 169. 

28 Interview with O.C. (male, born 1964 in Făgăraş, Romania, former Medicine student in C//- 
Napoca) on 27.01.2013. 

with them in their dorms and even marrying them. This had, of course, its material 
advantages, from being able to live in better conditions in a dormitory for foreign 
students, especially during the 1980s, to having access to better food and clothing. 

In order to marry a foreign citizen, Romanians had to submit a petition to the 
state. Once they had done so, the authorities pressured the family of the respective 
person (mainly females) into dissuading their children from taking this step. This, 
however, did not stop Romanian women from having children with “Arabs”% or even 
marrying them?!. 

It might be that the Muslim faith of most of the “Arabs” and the perspective 
of living in a Muslim country prevented some Romanian women from leaving Romania 
with their lovers. Nevertheless, there are a lot of cases where the spouses remained in 
Romania and are married to this day**, or cases of Arab students who decided to stay 
after having finished their studies*. 

Another way of interaction between foreign students and Romanian women 
was prostitution. Girls from the province outside Bucharest with little perspective after 
high school went to the capital where they usually found procurers putting them in 
touch with foreign citizens. These girls met with foreigners in the most expensive hotel 
in Bucharest, the Intercontinental, and were paid in jewelry, fine cigarettes and cash*. 

Cases of prostitution were reported in other big cities as well, like the example 
of a group of six girls and boys of school age, all members of the UTC organization 
(Union of the Communist Youth). They left their hometown Bistrita in the northern 
part of Transylvania and went to Brasov, where they made the acquaintance of foreign 
students. These would provide them with cigarettes and money in exchange for the 
girls” services. Regarding it as a profitable business, the boys started to look for clients 
for the girls and thus received more cigarettes and blue jeans*. 

The Securitate officers also report about relationships of foreign students with 
schoolgirls, noting that they are “leading them to immoral and decadent actions” 36, 
Girls who were out of high school, but not “active in the work field”37 and found by 
the authorities in the company of foreigners were even sentenced to three months 


2° RFE report 26.06.1985, HU OSA 300-60-1 Box 170. 

30 A Romanian woman is reported to have 2 children with a Libyan student without being legally 
married to him. They are said to have been married religiously. (ACNSAS, fond Documentar, 
file no. 8852, vol. 16, f. 243. 

31 Interview with T.M. 

32 Interview with O.C. 

3 The most preeminent example in Romanian society is the Palestinian born doctor Raed 
Arafat, secretary of state at the Ministry of Health, who stayed in Romania after finishing his 
medical studies at the University of Cluj-Napoca and Targu Mures and gained Romanian 
citizenship in 1998, http://www.ms.ro/Ppag=5, last access 20.01.2014. 

34 Radio program script by N.C. Munteanu, 15.10.1986, HU OSA 300-60-1 Box 169. 

35 RFE report 12.11.1982, HU OSA 300-60-1 Box 169. 

36 “antrenarea acestora in unele acţiuni imorale si decadente”, author's translation from 
Romanian, (ACNSAS, fond Documentar, file no. 18 306, vol. 2, f. 54). 

57 „încadrate în câmpul muncii”, author's translation. 


327 


Andra Octavia Drăghiciu 


imprisonment38. Others, who were found in the dorms for foreign students during 
nightly raids, were used as informers*’, so it is not surprising that most Romanian 
sources about the behavior of Arab students during the events of 1977 have female 
code names (Rodica, Sanda, Atena, Clara) %. 


Terrorism in a totalitarian state? 

Little did the Romanian students know when they talked about the “Arabs” as 
a homogenous category. The conflicts among different Arab groups and organizations 
were openly perceived because of their expression in the common spaces, but their 
reasons and their implications remained a mystery*!. What many “Arabs” brought with 
them from their homeland was their political orientation, in as much as different 
organizations were set up in the RSR with proper hierarchies and committees in the 
most important cities#. Their activity and engagement would become a mirror of the 
conflicts among and within the Arab states*. 

The reports of the Securitate reveal constant suspicion by the authorities 
regarding “Arab” students. They were kept under surveillance with the help of 
informers within their own groups, who spoke their language and understood their 
ways", but also by recruiting informers among their Romanian colleagues, among 
professors, among the administrative staff in dorms, canteens, even in hotels and 
restaurants* and last, but not least, among their “girlfriends”, as previously mentioned. 

The main concern of the Romanian authorities was the “Arabs” 
“predisposition” to terrorism and illegal possession of weapons, as only police (M//42), 
Securitate and Army officers were allowed to possess firearms in the RSR“. Keeping the 
suspects under surveillance was sometimes not enough for the Securitate officers. Raids 
were organized in dormitories and the rooms were secretly searched when the students 
were not there. These actions revealed the existence of different political and religious 
otganizations like “Al Fatah”, “The Muslim Brotherhood”, “Palestinian Liberation 
Front” etc^. 

Among numerous and various violent and verbal clashes between different 
groups” and organizations, which often caused the authorities to mobilize and apply 
punishments to the people involved, two events stand out in the documents due to the 


38 ACNSAS, fond Documentar, file no. 18 306, vol. 10, £. 37. 
5 Interview with T.M. 
40 ACNSAS, fond Documentar, file no. 12639, vol. 20, f. 5. 
41 Interview T.M. 
42 ACNSAS, fond Documentar, file no. 18 306, vol. 9, f. 107. 

4 For more information on this topic see Fred Halliday, The Middle East in International Relations. 
Power, Politics, Ideology, Cambridge, Cambridge University Press, 2012. 

44 ACNSAS, fond Documentar, file no. 18 306, vol. 2, ff. 20-22. 

45 Ibidem, f. 68. 
46 RFE report 31.12.1983, HU OSA 300-60-1 Box 169. 

47 ACNSAS, fond Documentar, file no. 18 306, f. 64. 

48 Ibidem, f. 62. 

+ Violent conflicts between groups of Kurds and ,,Arabs“ (Syrians and Iraqis), Interview with 
T.M. 

mobilization of Securitate forces and the panic they caused: the occupation of the 
Egyptian embassy as a reaction to Sadat’s visit in Israel in 1977 and a bomb attack on 
two cars belonging to Syrian students in the campus Grozavesti in Bucharest in 1985. 


1977 

The Arab world was divided between the two major powers during the Cold 
War with the states often changing position according to their political needs. Drawing 
a taw picture of the affiliations of Arab countries would concur with Egypt, Syria, Iraq 
and South Yemen being clients of the Soviet Bloc, while Israel, Iran, Saudi Arabia and 
Jordan were assuming close ties to the “West”, especially the USA%. Smaller Arab 
states and organizations were recruited by each of these states in order to undermine 
the others. The most important organization of guerillas was the Palestinian Liberation 
Organization>!, who also allied with the socialist countries”? and whose leader, Yasser 
Arafat, is said to have been a close friend of Ceauşescu 's55. 

After the 1973 Yom Kippur war, Egypt's policy towards the USSR started to 
change. President Anwar El Sadat began negotiations with Israel and thus broke with 
the soviets. The peak of his new course in international politics was reached in 1977, 
when Sadat decided to start peace negotiations with Israel and visited Jerusalem. This 
event came as a shock to the Arab world, which divided into those approving and those 
disapproving the visit. 

As the Arab states divided, so did their citizens living in the RSR as soon as 
they heard about it, probably from Radio Bagdad and other international radio stations, 
which they were listening to in their dorms». Syrians, Palestinians, Nasserist Egyptians 
and Lebanese were dissatisfied with the visit and vehemently condemned it, while 
citizens of the Arab Emirates and Sudan remained neutral, as their governments did>°. 
The children of Egyptian diplomats studying in the RSR naturally agreed with Sadat*s 
initiative, while Jordanian students were still waiting for their country’s position’. 

The protests, manifestations and sudden meetings of the different Arab groups 
throughout the country alarmed the Securitate, who immediately contacted its sources 
within the groups in order to find out about their intentions**. Students from Bacău 
and other smaller cities planed to travel to Bucharest in order to join the anti Sadat 
manifestations which had already begun there”. If the officer on duty reports 


50 Halliday, op. cit., p. 67. 
51 PLO. 
52 Halliday, op. cit., p. 70. 

53 Watts, op. cit, p. 619. 

54 Gudrun Kramer, Agypten unter Mubarak: Identitat und nationales Interesse, in: Internationale Politik 
und Sicherheit, edited by Stiftung Wissenschaft und Politik Ebenhausen, vol. 22, Baden-Baden 
1986, p. 147. 

55 ACNSAS, fond Documentar, file no. 12 639, vol. 20, f. 28. 

56 Ibidem, f£. 49. 

57 Ibidem, £. 40. 

58 Tbidem, f. 3. 

59 Ibidem, f. 5. 

truthfully, the agents managed to prevent most of the students from leaving their 
respective cities, by not allowing them to board the trains towards the capital“. 

Judging by the urgent tone of the reports, the atmosphere in the dorms must 
have been extremely tense. In Cluj-Napoca, Arab students gathered in groups of 10 to 
15 people, listened to the radio and commented the events. Voices were heard 
condemning Ceausescu for this development as he had been trying to act as a mediator 
between Egypt and Israel!. The Securitate officers found 14 different manifests in the 
dorms expressing as many different opinions. Hand written manifests were also 
found in Dolj and were immediately confiscated by the authorities, while Egyptian 
banknotes were burnt by angry students in Iasi%. 

The international radio stations reported about the Arabs* protests in the 
» West”, in Czechoslovakia and Yugoslavia. The Romanian authorities, however, did 
not allow open manifestations or even symbolic protests within dorms, such as gluing a 
black canvas on a door, a fact that caused mote tensions, this time between the students 
and the Securitate. Despite the attempts at controlling the situation, manifestations 
broke out in Bucharest in front of the Egyptian embassy on the 19th of November 
1977. 

In order to organize these protests, a group of students had gathered at 7 a.m. 
in the campus Grozăvești. The source said that a female Palestinian student (the only 
female Arab student mentioned in the analyzed Securitate documents) proposed burning 
the embassy down. The officers approximate that 250 people, the majority from Iraq, 
participated in the protest which ended with the occupation of the embassy. The 
building was poorly guarded and there were few diplomats inside. Before the authorities 
intervened, the students managed to send Sadat a message from within the embassy®. 

Being chased off by the militia, the protesters risked removal from the 
university and even expulsion. The Syrian and Iraqi embassies, which were suspected to 
have contributed to the manifestations, threatened the Romanian government with 
ceasing diplomatic relations if the protesters would be punished®*. Thus, the students 
could return to their dorms and resume their classes. The Union of Arab Students in 
Romania sent an official telegram to Sadat the next day, on the 20th of November 
1977, expressing their protest and indignation. 

Conscious that another protest would not be permitted by the Securitate, the 
students continued their activity silently by writing manifests, multiplied at the Iraqi 
embassy or at the PLO office. One of these manifests contained critical remarks 


60 Thidem, f. 12. 

6l Thidem, f. 36, f. 39. 
62 Thidem, f. 39. 

63 Thidem, f. 46. 

64 Ibidem, f. 68. 

65 Thidem, f. 41. 

66 Thidem, f. 172. 

67 Ibidem, £. 149. 

68 Thidem, f. 131. 

69 Thidem, f. 132. 

towards the Romanian policy, calling Ceauşescu “enemy of the Arab peoples”. After a 
few days, things resumed their normal course, though, with the Securitate expanding 
their list of monitored people. 

Until... 


1985 

A bomb exploded under the car of a Syrian student on the 26 of May 1985 at 
7.30 p.m. in the campus Grozavesti in Bucharest. Two Romanian citizens were killed 
and another bomb was found under a car parked nearby, also belonging to a Syrian 
student”!. The results of the investigation showed that 9 foreigners had been planning 
to assassinate Syrian students”. 

One of the students involved was an Iraqi citizen living in the campus Regie in 
the capital. When searching his dorm room, the Securitate found different kinds of 
weapons deposited in his closet. He had planned this attack together with Syrian and 
Jordanian students from Cluj-Napoca and Timisoara, who had traveled to Bucharest”. 
The leader of this group managed to flee the country and was condemned to 25 years 
imprisonment in absentia, while the others received prison sentences from 10 to 15 
years". 


Weapons found by the Securitate in the dorm room”. 


The Romanian branch of the National Union of Syrian Students issued a 
statement on the 27 of Mai condemning the attack and demanding “death to the 


70 „Duşman al popoarelor arabe”, author's translation. (Ibidem, f. 241). 
71 ACNSAS, fond Documentar, file no. 8852, vol. 16, f. 1. 

72 Ibidem. 

73 Ibidem, f. 4. 

74 Ibidem, £. 17. 

75 Ibidem. 

fascist terrorists and murderers”76. The Iraqi embassy took the prisoners under its 
protection and exerted pressure on the Romanian government in order to achieve their 
release and expulsion”. By taking up relations with the Muslim Brotherhood in 1988, 
the Romanian state agreed to close the case and grant amnesty to the prisoners for a 
certain amount of USD and the promise, that there would be no further “terrorist” 
attacks on Romanian territory. Thus, on Ceausescu’s 70% birthday in 1988 a decree of 
amnesty for sentences over 10 years was passed and the Arab prisoners were expelled”. 

Explosives found in the river Dâmboviţa ”. 


The conclusion of the Securitate reports on this case is that the attack had been 
ordered by the Muslim Brotherhood, which had its Romanian center in Bucharest with 
important branches in Cluj-Napoca and Timişoara. These were said to have been 
active in Romania since 197781. They organized different themed committees, held 
weekly meetings, prayed and read together from the Qur’an*?. 

Coming from Jordan, Syria, Lebanon, Sudan, Palestine, Egypt etc., the Muslim 
Brothers were Sunni Muslims constantly on the search for new members. They did not 
tolerate relationships with the „unfaithful“ and thus tried to persuade a brother to leave 
his Romanian girlfriend. When he refused to do so, he was expelled from the 


organization. 


76 „Moarte ucigasilor si teroriștilor fascisti“, author's translation. 
77 ACNSAS, fond Documentar, file no. 8852, vol. 16, f. 25. 

75 Ibidem, ff. 233-236. 

79 Ibidem. 

50 Thidem, ff. 63-68. 

81 Ibidem, f. 115. 

82 Ibidem, f. 117. 

83 Ibidem, £. 167. 


332 


Between ,,totalitarianism” and ,,terrorism”. An introductory study... 


Conclusion 

This brief account of what the above mentioned sources have to offer is 
merely an introduction to the subject of foreign and especially Arab students in the 
RSR. Intensive and thorough research is yet to be conducted. However, some 
conclusions can be drawn regarding the impact of these students on Romanian society 
at the end of the 1970s and during the 1980s. An interesting question would also be 
what impact Romanian society has had on them. 

Even though little direct cultural exchange took place between Arab and 
Romanian students, the Romanian youths in big cities were confronted with a 
phenomenon that helped not only shape their material lives, but also their minds. 
Seeing people with different religious rituals, different skin color and what seemed to be 
odd sexual behavior8 must have raised questions into the mind of the Romanian 
students. 

The shock of a Romanian Agronomy student in Bucharest, moving to the 
capital from a small town in Transylvania where he had had no contact to any 
foreigners whatsoever must have been great when confronted with the story of his 
Lebanese colleague. The latter had apparently been expelled from the USA for terrorist 
activities and had come to Romania to study Agronomy. It is here that he was 
diagnosed with leukemia. At his goodbye party in the student dormitory (he was bound 
to return to Lebanon) he showed his Romanian colleague bullet scars on his body and 
told him that he had been engaged in terrorist activities before and now that he knew 
he would die, he would go and take a „few Jews” with him®. 

Whether anything about this story is true is debatable and impossible to verify. 
Nevertheless, it is very interesting to observe the fascination these people exerted on 
Romanian youths raised with communist slogans and theoretically cut off from the 
outside world. 

Another paradox of Romanian socialist society is the fact that allowing the 
foreign students access to Romanian universities and campuses helped practically tie 
Romanian youths to the outside world. Although they came from the East, Arab 
students were providers of “Western” culture: jeans, videos, cassettes, Kent, chewing 
gum etc. They could travel freely to the “West” and bring all these products that the 
official ideology rejected as decadent. 

Confronted with these “realities”, the question inevitably arises: was the RSR 
really a totalitarian state as it is being portrayed in post 1989 Romania? How was it 
possible that there was nothing and yet a lot of people were able to procure anything 
(especially in the big cities and in the border regions)? Was the Securitate really the fierce, 
all controlling institution that knew everything and was everywhere? If so, how was it 
possible for Arab organizations to smuggle weapons into the country and organize a 
bomb attack in the most renowned campus in Bucharest? 


54 Interview with T.M. He perceives the following aspects as oddities: black skin and pink hands, 
black men going to the girls’ dorms and masturbating in the car, Muslims praying on their 
catpets. 

85 Ibidem. 

A close look at the documents of the Securitate presented in this paper clearly 
shows that the black market, prostitution and even “terrorism” were out of the 
authorities’ control. The officers complain incessantly in their reports about the poor 
quality of their sources and the events clearly show their inability or maybe 
unwillingness to prevent certain ,,incommodities” from happening. This being said, 
reaching further into the subject of foreign students in the Romanian Socialist Republic 
would certainly help paint a picture of daily life in big Romanian cities as it has never 


been exposed before. 

Memorialistică versus document. 
Studiu de caz: întrevederea confidențială dintre 
Nicolae Ceauşescu şi Jimmy Carter (13 aprilie 1978) 


From Memoirs to Document. Case Study: 
The Private Meeting between Nicolae Ceausescu and Jimmy Carter 
(13 April 1978) 


Temporal proximity to certain historical events has enabled contemporary 
historians to carry out a proper evaluation of some protagonists’ testimonies. The 
so-called “oral history” has undergone a continuous expansion in the last decades, 
its share among historical sources equalling that of written documents. However, 
historical research has proved that mystification and distortion of facts occur to a far 
greater degree in oral accounts than in written documents. 

The present work compares written records and some remakes of an 
important historical event: the confidential meeting between Nicolae Ceausescu, the 
President of the Socialist Republic of Romania and Jimmy Carter, the President of 
the United States of America, on 13 April 1978. 

We may draw the conclusion that oral accounts about an alleged proposal 
to list the Romanian enterprises on the American Stock Exchange are contradicted 
by the record of the meeting that displays discussions about the creation of a 
confidential channel for negotiation between North Korea and the USA. 


Etichete: Nicolae Ceausescu, Jimmy Carter, negocieri secrete, 
Coreea de Nord, România, S.U.A. 
Keywords: Nicolae Ceausescu, Jimmy Carter, secret 
negotiations, North Korea, Romania, the USA. 


Problema izvoarelor istorice i-a preocupat pe istorici inca din epoca in care 
istoria începea să prindă contur ca o îndeletnicire de sine stătătoare a spiritului uman. 
Altfel spus, numărul, tipul si veridicitatea izvoarelor folosite pentru reconstituirea 
trecutului au reprezentat un subiect de primă importanţă chiar pentru istoricii antici. 


Istoria orală — un nou tip de izvor istoric? 

În pofida faptului că unora dintre istoricii contemporani le place să se 
considere promotori ai unor ,,noutati” în scrierea istoriei („descoperirea” istoriei orale, a 
războaielor ,,asimetrice”, folosirea imaginilor statice, a operelor literare sau 
cinematografice ca surse istorice, reconstituirea „istoriei recente” etc.), o privire mai 
atentă asupra istoriografiei ne conduce spre alte concluzii. Ce altceva decât „istorie 

recentă” făcea Tucidide, atunci când scria despre Războiul peloponeziac, în care el 
însuşi luptase?! Cum ar putea fi definite relatările provenite de la martorii oculari, 
incluse în lucrarea sa, dacă nu „istorie orală”? Ce altceva era un conflict între un colos 
ca Imperiul Persan si minusculele cetăţi greceşti, dacă nu un „conflict asimetric”? 
Aşadar, într-o măsură mai mare sau mai mică, „toate-s vechi şi nouă toate”, după 
expresia lui Mihai Eminescu. 

Cu toate acestea, în ultimele decenii în istoriografia românească s-a făcut şi se 
face mult caz de așa-numita „istorie orală”, prezentată de unii entuziaști drept un 
adevărat panaceu al tuturor carentelor de documentare pentru un eveniment sau altul, 
pentru un fenomen mai amplu sau mai restrâns. 

Acest accent pus pe culegerea şi utilizarea de mărturii orale are mai multe 
explicații. În primul rând, este vorba de ieşirea societăţii româneşti dintr-un regim 
totalitar, care escamotase din sursele scrise oficiale o serie întreagă de evenimente şi 
măsuri cu impact negativ şi obliterase cercetarea istorică pe anumite subiecte 
considerate sensibile sau de-a dreptul indezirabile. Aşadar, aceste „pete albe” suscitau 
interesul specialiştilor şi al publicului larg, deopotrivă, dar istoricii se izbeau de legislația 
inflexibilă referitoare la accesul la fondurile de arhivă. În acest context, recursul la 
martorii şi protagoniștii evenimentelor s-a impus ca o soluţie de moment, mai cu seamă 
că mulți dintre aceşti martori erau foşti inamici ai defunctului regim și, ca atare, nu 
avuseseră dreptul să-și expună public propriile experienţe si opinii. 

In acest context, relatările de istorie orală au permis reconstituirea unor aspecte 
referitoare la lichidarea partidelor politice tradiționale din România, rezistența armată 
anticomunistă, impunerea colectivizării, urmărirea opozanților politici etc. Pe baza 
acestora, s-au întreprins în anii "90 primele tentative de scriere a unor istorii ale 
regimului comunist, istoricii angajaţi în astfel de demersuri încercând să convingă 
publicul (si, uneori, chiar pe ei înşişi!) că apelul la documentul istoric nu este o condiţie 
Sine qua non a cercetării istorice. 

În acest sens, istoricul francez Jean Francois Soulet, referindu-se la un anumit 
fetişism care, in opinia sa, tindea să se creeze printre unii istorici al epocii contemporane 
si ai așa-numitei „istorii recente”, vizavi de importanța covârșitoare a unor documente 
din arhivele mai mult sau mai puţin secrete, nota: 

„De altfel, nu ne convine chiar deloc să mai relativizăm caracterul «unic», «de 
neînlocuit», atribuit unor documente încă inaccesibile? Nu e acesta un fetisism al 
interzisului si secretului? Nu tot ceea ce este «confidential» e şi de importanță capitala’’?. 

Subliniind şi faptul că în epoca actuală numeroase decizii majore nu mai sunt 
consemnate în scris, împiedicând astfel cercetătorul arhivelor să acceadă la resorturile 
intime ale anumitor evenimente, istoricul amintit îl cita pe unul din excelenți 
cunoscători ai culiselor lumii diplomatice şi politice, Henri Kissinger: „Înaintea acestei 


1 Potrivit lui Mircea Florian, „în opera Râzboz/ peloponeziac a lui Tucidide, general nenorocos şi 
om politic în dizgrație, istoria ca ştiinţă, cu metodele ei specifice, este prefigurată. După cuvintele 
criticului Albert Thibaudet, «ea (această operă) rezumă tot asa de bine istoria viitoare ca si istoria 
trecută: e o lea es aed (o construcţie pentru totdeauna)” — Mircea Florian, Introducere în filosofia 
istoriei, Bucureşti, Editura Garamond, f.a., p. 31. 

2 Jean Francois Soulet, [storia imediatd, Bucureşti, Editura Corint, 2000, p. 45. 

epoci de comunicare instantanee, instrucțiunile date unui negociator trebuiau să fie 
conceptuale si, de aceea, ele ofereau o schiță a concepţiilor oamenilor politici; în epoca 
teleimprimatorului ele sunt in general tactice sau tehnice si, în consecinţă, nu indica nici 
scopurile, nici consideratiile ultime. Dosarele oficiale ale epocii noastre nu ne dezvăluie 
neapărat ce hotărâri au fost luate în mod secret, dublând căile oficiale şi nici ce afaceri 
au fost tratate doar oral, fără a lăsa vreo urmă in arhive”5. 

Fără îndoială, atât istoricul Soulet, cât şi diplomatul Kissinger au perfectă 
dreptate. Este superfluu să subliniem evidenţa că istoricul are datoria de a nu-şi opri 
cercetările in fata unor fonduri de arhivă inaccesibile, recurgand, în compensare, la surse 
colaterale, şi, totodată, are obligaţia de a nu interpreta séricto senso litera documentului. 
De asemenea, istoricul trebuie să fie conştient de faptul că multe probleme au fost 
tratate doar oral, numeroşi oameni politici cunoscând şi temându-se de consecințele pe 
termen lung pe care le pot avea anumite decizii, dispoziţii, ordine date, mai ales atunci 
când acestea încălcau flagrant legile în vigoare sau normele nescrise ale onoarei, eticii $i 
moralei unanim acceptate. Aşadar, relatările unor actori ai evenimentelor, fie ele făcute 
„la cald”, fie rememorări, nu trebuie evitate de istoricul profesionist, ba, dimpotrivă, ele 
trebuie căutate şi valorificate în aceeaşi măsură ca si alte tipuri de izvoare istorice. 


Un „breaking news” care nu s-a produs: 
listarea unităţilor economice socialiste pe bursă! 

Din nefericire, uneori, rigoarea profesională a fost pusă de unii cercetători între 
paranteze, de dragul spectaculosului, a relatărilor cu iz publicistic, mai cu seamă dacă 
informaţiile puse în circulație proveneau din cercurile unor „inițiați? şi, ca atare, erau 
greu verificabile. 

Prin prezentul demers ne-am propus analiza unui astfel de caz, mai precis a 
presupusei oferte a președintelui Jimmy Carter „de a introduce România în economia 
de piață mondială”. Prima menţiune a unei astfel de oferte (2) este făcută de istoricul 
loan Talpeş într-o lucrare publicată în urmă cu câţiva anit. Susţinând că deţine 
informaţia încă din 19855 şi că după 1990 aceasta i-a fost confirmată chiar de Zbigniew 


3 Ibidem. 

+ loan Talpeş, În umbra marelui Hidalgo, rememorări consemnate de Horia Alexandrescu, volumul 
I, Bucureşti, Editura Vivaldi, 2009, pp. 55-63. 

5 Potrivit relatărilor domnului Talpeş, în august 1985, în timp ce participa la lucrările Congresului 
Mondial de Istorie de la Stuttgart, ar fi fost invitat de „o personalitate reală şi marcantă” la o 
masă la restaurantul „Mercedes”. Aici, misteriosul personaj i-ar fi confiat faptul că românii sunt 
„deja condamnaţi”, iar România a fost deja vândută. Istoricul român susţine că ar fi întrebat 
„unde şi la cât suntem evaluati, ce reprezentăm, la ce nivel, pentru că nu aveam o imagine a cum 
poate fi cumpărată o tara ca a noastră”. Răspunsul a fost „Păi voi, la ora actuală, valorati cam 30 
de miliarde de dolari!”, cuvinte ce i-ar fi provocat domnului Talpeş următoarea reacţie: „Mi-a 
venit să râd. «Cum, domnule, România doar 30 de miliarde?!y, de vreme ce cunosteam o evaluare 
cu mult mai mare, din 1978. Dar, atunci nu fusese vorba de o cumpărare a ţării, ci de o garantie 
oferită lui Ceauşescu pentru translatarea economiei româneşti in cotatia burselor occidentale. Iar 
cifra avansată în acel moment era de... 170 de miliarde de dolari! Or, acum era vorba de numai 
30 de miliarde” — Ioan Talpeş, op. cit., p. 29. De unde ştia maiorul Talpeş, cercetător la Centrul de 

Brzezinski, loan Talpeş nu ezită să relateze în termeni destul de plastici o așa-zisă 
propunere confidențială făcută de preşedintele Carter lui Nicolae Ceauşescu. Pe scurt, 
în cadrul acestei întâlniri, Carter ar fi propus, nici mai mult, nici mai puţin, decât 
„cotarea economiei româneşti la bursele occidentale”, evaluată atunci la aproximativ 
170 miliarde de dolari“! 

O astfel de relatare, venită de la un istoric militar care, în plus, a deţinut şi 
funcţia de director al Serviciului de Informaţii Externe în perioada 1992-1997, trebuie 
privită cu maximă atenție, cititorul având, natural, tendința de a-i acorda deplin credit. 

Veridicitatea asertiunilor generalului loan Talpeş cu privire la senzationala 
propunere americana din 1978 este consolidată de preluarea” lor într-o lucrare a 
istoricului american Larry L. Watts, publicată în anul 20118. 

Potrivit acestuia, „Administraţia Carter, convinsă că România era singura din 
Pactul de Varșovia care poseda capacitatea şi dorința de a părăsi Blocul dominat de 
sovietici, a decis să-i ofere posibilitatea să facă exact acest lucru pentru un viitor 
economic şi politic total diferit. Oferta a fost făcută în timpul vizitei în S.U.A. din aprilie 
1978, când preşedintele Carter a recunoscut explicit cooperarea Bucureştiului cu 
precedentele administrații S.U.A. şi rolul esenţial al conducătorului român în procesul 
de pace din Orientul Mijlociu. Într-o întâlnire la care au participat numai preşedintele 
Carter, Zbigniew Brzezinski, Nicolae şi Elena Ceauşescu şi translatorul român, Sergiu 


Studii şi Cercetări de Istorie şi Teorie Militară, despre propunerea din 1978, presupusă a fi 
ultrasecretă, rămâne un mister! 

6 Suma în sine este exorbitanta si, raportată la cursul monedei americane din 1978, pare încă si 
mai greu de realizat, chiar de către un consorțiu bancar! Pentru comparaţie, în anul 1975 totalul 
datoriilor țărilor în curs de dezvoltare se ridica la 116,3 miliarde dolari, fata de numai 51,4 
miliarde în anul 1970 — cf. World Development Report, 1978, The World Bank, August 1978, p. 23. 
De asemenea, tot pentru o mai bună comparație, amintim si faptul că în anul 1976 plata de 
dobânzi la datoria publică externă a României se cifrase la 122 milioane dolari — sbidem, p. 93. 

7 Informaţia a fost preluată si prelucrată literar si în excelentul roman istoric al lui Nicolae 
Cristache, Un erou blestemat. Ceausescu, în toată maretia si sminteala sa, Bucuresti, Editura 
Enciclopedică, 2012. Astfel, in cap. 14, dedicat vizitei în S.U.A. din aprilie 1978, autorul reia 
informaţia lui Talpeş cu privire la „translatarea economiei româneşti la economia de piață 
capitalistă si un ajutor de 170 de miliarde de dolari”, imaginând următorul dialog: ,,- Ştiu cât de 
greu este, i-a spus Jimmy; România nu are nici experienţa si nici finanțarea unui astfel de proiect 
fabulos; de aceea, urmează ca tata mea si un grup de bănci americane să facă evaluările ce se 
impun şi să garanteze pentru a putea fi cotate la bursă. Planul mi se pare şi mie extravagant, a 
recunoscut el, am totuşi încredere în reuşita lui; pentru că, dacă nu l-aş cunoaşte pe autor, as fi 
spus din start că este o utopie; doar că autorul acestui fantastic proiect, domnule Ceauşescu, este 
nimeni altul decât celebrul Zbigniew Brzezinski. — Adică, a tradus Nicu pe limba lui oferta 
americană, îmi propuneţi să incepeti cu mine disoluția C.A.E.R.” — Nicolae Cristache, op. cit., p. 
222. Întrucât autorul a inserat în romanul său numeroase documente istorice si relatări ale unor 
personalități, preluarea nectitică a informației oferită de loan Talpeş se constituie, în opinia 
noastră, într-o validare indirectă a acesteia. 

8 Vezi Larry L. Watts, Fereste-ma, Doamne, de prieteni... Războiul clandestin al Blocului Sovietic cu 
Romania, traducere din limba engleză Camelia Diaconescu, Bucureşti, Editura Rao, 2011, p. 705. 


338 


Memorialistică versus document. Studiu de caz: întrevederea confidențială... 


Celac’, Carter s-a oferit să listeze la Bursă industria României, evaluată atunci la 
aproximativ 147 (sic!) miliarde de dolari” 1°. 

Având in vedere că autorul este cetățean american, precum si faptul că pe 
parcursul lucrării foloseşte nenumărate surse din arhive ale S.U.A. şi ale altor state, ne 
aşteptam ca şi în acest caz sursa indicată să fie un document american declasificat. Din 
păcate, trimiterea făcută este la lucrarea amintită a domnului loan Talpeş, precum şi la 
afirmaţiile acestuia din emisiunea Ta/k Soc, difuzată de televiziunea N24 in 15 martie 
2006, ora 23.00. 

Istoricul Larry Watts nu numai că nu pune sub semnul întrebării veridicitatea 
unei astfel de propuneri, dar aduce chiar o serie de argumente în favoarea acestei 
ipotetice initiative americane. În acest sens, autorul citat arată că „mişcarea fusese 
calculată nu numai pentru a include economia României «în sistemul occidental de 
evaluare», deschizând astfel calea pentru investiţii, tranzacţii, achiziţii si acces la 
expertize critice, dar şi pentru «a genera o dezertare în spațiul sovietic»”. De asemenea, 
se aprecia că propunerea preşedintelui Carter „nu a fost o simplă oportunitate de a 
reconecta economia României la lumea occidentală (vizita având deja ca rezultat un 
mare număr de acorduri economice S.U.A. — România)” 11, 


Critica izvoarelor istorice — 
între senzationalul publicistic şi rigoarea ştiinţifică 

Deşi informaţia despre o astfel de propunere americană era în măsură să 
retraseze cadrul relaţiilor bilaterale şi să genereze noi ipoteze explicative pentru 
comportamentul României în cadrul lagărului comunist în perioada următoare, ecoul 
afirmațiilor domnului Talpeş în rândul istoricilor a fost minim. Din câte stim, doar 
academicianul Dinu C. Giurescu a făcut o succintă analiză a acestei ipotetice propuneri 
într-un articol din aprilie 201212. 

Analizând afirmaţiile domnului Talpeş, academicianul Giurescu consideră că se 
impun câteva întrebări: „A fost făcută această propunere în termenii de mai sus?”, 
„Avem vreo confirmare a acestei oferte din altă sursă>”, „Propunerea americana, daca 


° De fapt, Talpeş susține că propunerea i-a fost făcută de Carter lui Ceauşescu „la un «tete-a- 
tête”, dar „Nicolae Ceausescu nu a înțeles nici mecanismul şi nici despre ce era vorba, de fapt. 
Oricum a fost foarte surprins, iar atunci cand era surprins de ceva se bloca pur si simplu. 
Răspunsul său a fost ceva de genul «vedem, discutăm», dar discuţia s-a oprit aici, după care la 
Blair House a urmat o noapte de coșmar, Ceausescu încercând să analizeze propunerea pe toate 
părțile. Fireşte că avea drept principal consultant pe Elena Ceausescu, care — fiind deja 
academician, sau oricum urma să devină — a explodat, spunându-i: «ăștia vor să ne cumpere, 
Nicule!y... Cert e că, pentru lămuriri, a fost invitat, cum vă spuneam, Brzezinski” — Ioan Talpeş, 
op. cit., p. 59. 

0 Larry L. Watts, op. cit., p. 705. 

1 Ibidem. 

2 Vezi Acad. Dinu C. Giurescu, 7978 — propunerea Presedintelui S.U.A., Jimmy Carter, în revista 
„Art-Emis Academy. Magazin literar-artistic si de opinie”, sâmbătă, 28 aprilie 2012 (disponibilă 
a http://www.art-emis.ro /istorie/962-1978-propunerea-presedintelui-sua-jimmy-carter.html , 
consultat în 30 noiembrie 2013). 

era pusă în practică, aducea asumarea treptată, de către România, a economiei de 
piaţă?”, „A examinat N. Ceausescu propunerea?”. 

Dacă la primele întrebări, răspunsul istoricului este ambiguu!3, la ultima 
întrebare echivocul dispare: „Da. După cât se pare, s-a consultat cu soția sa Elena 
Ceausescu. Prima doamnă i-ar fi spus: «Aytia vor să ne cumpere Niculel,.. Auzi Nicule, adică 
toată România valorează 170 miliarde de dolari?! Astia sunt niste capitalistil». În afara relatării 
memorialistului loan Talpeş nu dispunem, până în prezent, de o confirmare a spuselor 
Elenei Ceauşescu. Dar avem răspunsul liderului român care «a refuzat orice abordare în 
termenii propusi de american” 14, 

Acceptarea ideii de răspuns al liderului român echivalează, în opinia noastră, cu 
validarea informației furnizate de loan Talpeş, academicianul Dinu C. Giurescu lăsând 
să se înțeleagă că această propunere a fost formulată, dar americanii şi-au ales greşit 
omul şi, poate, momentul: 

„A intuit Nicolae Ceaușescu consecințele acceptării propunerii americane? Că 
P.C.R. ar putea pierde monopolul puterii, că întregul mecanism politico-economic 
socialist s-ar destrăma în România? Probabil că şi-a dat seama. Liderul P.C.R. avea o 
inteligență nativă ascuţită, şi era absolut convins de superioritatea construcției socialiste. 
A te întoarce la capitalism era pentru dânsul, de negândit! Să ne reamintim atitudinea lui 
până în decembrie 1989. Atunci, în 1978, aproape nimeni nu proiecta (cu excepția 
liderilor de la Beijing) modalitatea de a trece la o economie capitalistă, care să menţină 
monopolul puterii Partidului comunist. Liderii comuniști chinezi au reușit însă să 
realizeze o asemenea transformare care, până în prezent, a cuprins peste 300 milioane 
de locuitori din R.P. China. Dar pentru şeful P.C.R. si al statului, a menţine sistemul 
politic socialist şi a construi o economie capitalistă nu era o alternativă posibilă” 15. 


Nicolae Ceauşescu — o enigmă pentru americani? 

Pornind de la aceste ultime consideraţii ale lui Dinu C. Giurescu, pe care le 
împărtăşim întrutotul, ne punem întrebarea dacă americanii puteau fi atât de naivi încât 
să facă o propunere de o asemenea importanță fără un studiu minuţios al personalității 
lui Nicolae Ceauşescu şi al concepțiilor politice care-l anima pe acesta. O propunere 
„exotică”, în măsură să-l irite inutil pe liderul roman sau chiar să producă o reacţie 
vehementă, care să-l pună pe preşedintele american într-o situație stânjenitoare, era un 
element deloc dezirabil în economia unei vizite la nivel înalt. Pe de altă parte, este bine 
ştiut faptul că una din principalele preocupări ale serviciilor de informaţii a fost și este 
colectarea de informaţii despre liderii politici, fie ei adversari sau aliați, în scopul 


15 Astfel, la prima întrebare, Dinu C. Giurescu evita un răspuns tranșant, preferând să spună că 
„autorul memoriilor este un cercetător informat”, iar în ce priveşte confirmarea informaţiei de o 
a doua sursă, se rezumă la enuntarea unei posibilităţi: „O confirmare sau o nuantare am putea-o 
obţine şi de la diplomatul român care a fost interpret oficial la întâlnirea în doi între preşedinţii 
Nicolae Ceauşescu şi Jimmy Carter”. 

14 Dinu C. Giurescu, Joc. cit. 

15 Tbidem. 

realizării unor profiluri psihologice care să permită anticiparea reacțiilor acestora in 
diverse situaţii 6. 

Pornind de la informaţii publice (discursuri şi declarații tipărite, televizate sau 
transmise la radio, fotografii, limbaj non-verbal) sau obţinute prin mijloace speciale, 
analiștii americani realizau periodic studii asupra relațiilor de putere dintre figurile 
marcante ale nomenclaturii statelor comuniste!”, asupra comportamentelor acestora in 
timpul negocierilor şi a modului de luare a deciziilor, a atitudinii fata de război! sau fata 
de problemele economice!?, asupra tipului de personalitate căruia îi aparţin. 

Desi nu am identificat în documentele declasificate de C.I.A. disponibile on-line 
nici o astfel de analiză a psihologiei liderului român, suntem convinşi că ele există în 


16 În acest sens, într-un astfel de studiu, realizat in 1979, se arăta că : „A continuing concern in 
predicting governmental decisions and evaluating the potential for aggressive action by 
Communist nations is the judgment and emotional stability of the leadership” - Jerold M. Post, 
Aging Communist Leaders: Psychological Considerations, in „Studies in Intelligence”, vol. 23, no. 1, 
spring 1979, p. 1-8, disponibil on-line la 

http://www. foia.cia.gov/sites /default/files/document_conversions/49/aging commu.pdf 
(consultat in 7 septembrie 2013). 

17 În 30 octombrie 1957 C.LA. realiza o analiză intitulată „Differences in Temperament Among 
Soviet Leaders As Shown By Their Approach To Policy Issues. 1945 - 1957”. Potrivit autorilor, 
analiza reprezenta „o încercare de a determina previziunile personale si înclinațiile politice ale 
liderilor sovietici de nivel superior prin analiza rolului jucat în diverse dispute politice post- 
război”. Printre cei ,,analizati” se numărau Jdanov, Malenkov, Beria, Molotov, Hruşciov, 
Mikoyan, Jdanov, Kaganovici — cf. 

http://www. foia.cia.gov/sites /default/files/document_conversions/89801/DOC_0001408622. 
pdf (consultat in 6 septembrie 2013). Foarte interesanta este si o analiza din iulie 1973 despre 
încercările lui Mao Tze-Tung si Ciu En-Lai de a reinstaura controlul civil asupra aparatului 
guvernamental, atât la nivel regional, cât si la nivel provincial — cf. „China's Regional And 
Provincial Leaders: The Purge Of The Military, the Rise of Old Party Cadres” - 

http: / /www.foia.cia.gov /sites/default/ files / document convetrsions/14/polo-38.pdf 

18 Vezi studiul „The Attitudes of North Vietnamese Leaders Toward Fighting and Negotiating”, 
întocmit de C.I.A. în 25 martie 1968, disponibil la 

http: / /www.foia.cia.gov /sites/default/ files / document convetrsions/14/esau-36.pdf (consultat 
în 6 septembrie 2013). 

19 De exemplu, un studiu întocmit de C.I.A. în 1979 si intitulat „USSR: How Soviet Leaders 
View Their Economic Problems” analiza opiniile formulate cu diverse ocazii de personalități ca 
Leonid Brejnev sau premierul Kosighin asupra unor aspecte precum managementul economiei, 
alocarea resurselor, rata investițiilor, cheltuielile militare, problemele agriculturii pentru a 
concluziona: „For the time being, Soviet leaders perceive no need for radical change in either 
their present system of running the economy or their resource allocation priorities, despite the 
economic dilemmas that confront them”. De asemenea, autorii studiului subliniau inexistența 
unor facţiuni care să se confrunte pe teme economice: ,,...we have no evidence that the Soviet 
leadership as a whole is divided into clearly identifiable factions on economic issues” - 
http: / /www.foia.cia.gov /sites/ default/ files / document convetrsions/89801/DOC_ 0000515552. 
pdf (consultat în 6 septembrie 2013). 

arhivele americane? şi o eventuală consultare a lor ar contribui din plin la înțelegerea 
modului în care preşedintele român era perceput în S.U.A. 

În plus, elementele care să clarifice optica lui Ceauşescu asupra căii de urmat de 
către România erau suficient de multe şi uşor de identificat. De exemplu, în timpul unei 
convorbiri cu un grup de ziarişti americani, desfăşurată la 8 iulie 1977, Nicolae 
Ceausescu reitera hotărârea sa de a menţine România pe drumul edificării socialismului, 
indiferent de relativa destindere intervenită în relațiile internationale si de semnarea 
acordului de la Helsinki. În acest sens, el sublinia că la Helsinki „noi am pornit de la 
necesitatea respectării dreptului fiecărui popor de a-şi soluţiona problemele aşa cum 
doreşte el, de a găsi calea colaborării dintre state respectând orânduirea socială din 
fiecare țară”?1, 

Cu același prilej, Nicolae Ceauşescu a transmis părții americane mesajul că 
reînnoirea clauzei naţiunii celei mai favorizate? de către S.U.A. nu reprezintă un factor 
de presiune suficient de puternic pentru a determina o reorientare a politicii româneşti: 
„Retragerea acestei clauze ar pune în discuţie înseși acordurile existente între Statele 
Unite si România şi, desigur, aceasta nu ar fi de natura să contribuie la un progres al 
colaborării. Doresc însă să subliniez că dezvoltarea României s-a realizat si fără aceasta 
clauză şi, desigur, tara noastră se va putea dezvolta în continuare si fără ea. Dezvoltarea 
României nu este condiționată de existența sau neexistenta clauzei si a unor raporturi 
corecte, de deplină egalitate în drepturi cu Statele Unite!”3%5. 

Ataşamentul lui Nicolae Ceausescu fata de ideea triumfului socialismului în fata 
capitalismului reiese cu pregnanta şi dintr-un interviu acordat trimisului special al 
postului britanic de televiziune B.B.C., David James Guthrie Sells24, în data de 30 
ianuarie 1978. La întrebarea lui D.J. Sells: „Privind lumea din perspectiva celei de-a 60-a 
aniversări, când sarbatoriti şi 45 de ani de activitate politică, prevedeti crize inevitabile in 


% Convingerea noastră se întemeiază pe faptul că printre materialele declasificate de C.I.A., dar 
indisponibile în format digital, se numără şi următoarele documente: „Intelligence Memorandum 
Ceausescu’s Vulnerabilities” (13 p.), „US - Romanian Economic Relations: The Ceausescu Visit” 
(11 p.), „Weekly Summary Special Report Romania: The Ceausescu Style” (11 p.), „Romania: 
The Outlook for Ceausescu” (32 p.), „Nicolae Ceausescu” (1 p.) si „Nicolae Ceausescu: 
Romania's Maverick Leader” (1 p.) — cf. http: //www.foia.cia.gov/search- 

resultsP?search api views fulltext=Ceausescuéfield_collection= 

1 Nicolae Ceausescu, Romédnia pe drumul construirii societății socialiste multilateral dezvoltate. Rapoarte, 
cuvântări, interviuri, articole. Ianuarie — septembrie 1977, Editura Politică, Bucuresti, 1977, p. 532. 

22 La 28 iulie 1975 Congresul S.U.A. a votat introducerea clauzei naţiunii celei mai favorizate in 
relaţiile economice cu România — Fundaţia Europeană Titulescu, Istoria politicii externe româneşti in 
date, coordonator: Ion Calafeteanu, Bucureşti, Editura Enciclopedică, 2003, p. 460. 

3 Nicolae Ceausescu, op. cit, p. 533. 

24 David James Guthrie Sells era corespondent al emisiunii „Newsday” a B.B.C., consacrată 
analizei unor evenimente politice interne sau externe de mare impact, precum şi prezentării unor 
personalități marcante din Marea Britanie şi din alte state. În perioada 1952-1966 lucrase pentru 
agenţia Reuter, fiind corespondent la Roma, Varșovia, Bonn şi Bruxelles. Ulterior, între 1971- 
1976 a fost corespondentul B.B.C. pentru ştiri de televiziune din Orientul Mijlociu — A.N.LC., 
fond C.C. al P.C.R. — Secţia Relaţii Externe, dosar nr. 6/1978, f. 17. 

lume? Prevedeti o criză inevitabilă a capitalismului? Ar afecta aceasta politica 
Dumneavoastrar”, Nicolae Ceausescu a oferit următorul răspuns: 

„(...) În ce priveşte criza inevitabilă a capitalismului, el se află deja în criză de 
mult timp. Societatea aceasta ca atare mai dispune de forte, dar, practic, trebuie până la 
urmă să facă loc unei orânduiri mai drepte şi mai bune care să pună capăt inegalitatilor 
sociale si nationale, să realizeze o lume în care atât pe plan national să-şi asigure 
dreptatea socială şi echitatea sub toate aspectele, cât şi pe plan internațional, să se pună 
capăt inegalitatilor economice, să se asigure crearea unei noi ordini economice 
internaționale, progresului general al tuturor statelor, dar îndeosebi celor rămase mai în 
urmă, totodată să se instaureze o lume a păcii si colaborării internationale”. 

Încă si mai lămuritor pentru optica lui Nicolae Ceausescu este răspunsul la 
întrebarea referitoare la ce anume şi-ar dori să se împlinească în viitorul apropiat: „În 
cuvântul meu ca răspuns la felicitările si urările pe care le-am primit cu prilejul celei de-a 
60-a aniversări şi a 45 de ani în activitatea de mişcare revoluționară, am menționat că 
pentru România viitorul trebuie să constea în edificarea societăţii socialiste multilateral 
dezvoltate, pe baza programului partidului elaborat de Congresul al XI-lea, că trebuie să 
facem totul pentru a asigura poporului român o viata demnă, liberă, independentă si, 
totodată, să întărim necontenit relațiile internaționale, să contribuim la înfăptuirea 
securității în Europa, la soluţionarea problemelor litigioase si, în primul rând, a celor din 
Balcani si din Orientul Mijlociu, să se realizeze pași concreti pe calea dezarmării, 
înfăptuirea noii ordini economice internaționale, pentru o lume a colaborării între toate 
națiunile” 26, 

Viziunea lui Ceauşescu asupra problemelor internaționale şi a evoluţiei viitoare 
a României se desprinde foarte bine si din răspunsurile oferite ziaristului american John 
Paul Wallach, de la Trustul de presă „Hearst Newspapers”, în cadrul interviului din 28 
martie 1978. Cu această ocazie, s-a insistat asupra impactului avut de Actul Final de la 
Helsinki si s-a discutat despre rezultatele reuniunii de la Belgrad a Conferinţei pentru 
Securitate şi Cooperare în Europa, dar şi despre temele care se conturau pentru agenda 
vizitei în Statele Unite: problema respectării drepturilor omului, extinderea colaborării 
economice şi culturale româno-americane, procesul de pace din Orientul Mijlociu, 
tratativele pentru dezarmare, relațiile dintre S.U.A. şi China. Pe parcursul discuţiei, 
ziaristul american a insistat să afle opinia lui Nicolae Ceauşescu asupra procesului de 
pace din Peninsula Coreei. ]. P. Wallach a abordat problema frontal: „Veţi duce cu 
dumneavoastră propuneri din partea coreenilor pentru preşedintele Carter asupra 
acestui subiect (negocierile Nord-Sud — n. ns. F.B.)?”27. 

Cu diplomaţie, Nicolae Ceauşescu a evitat un răspuns clar: „Cred că, dacă 
Statele Unite doresc realmente să se ajungă la o soluţie negociată, sunt perspective în 
direcţia aceasta”. 

Importanța acestei probleme pentru partea americană transpare din faptul că, 
după ce se discută despre îmbunătăţirea relațiilor americano-chineze, despre situaţia din 
Balcani, despre conflictul dintre Somalia şi Etiopia, despre tensiunile dintre Rhodesia şi 


25 Ibidem, f. 5-6. 
26 Ibidem, f. 7. 
27 Idem, dosar nr. 27/1978, f. 27. 

Africa de Sud, despre activităţile propagandistice ale ungurilor din S.U.A. şi după ce 
Wallach face o intervenţie în favoarea istoricului Vlad Georgescu, subiectul nu este 
uitat. 

Nemulțumit de eschiva lui Nicolae Ceauşescu, ziaristul american revine, de 
această dată mult mai direct: „A fost numai un singur răspuns la care nu am avut 
certitudinea că v-am înţeles bine. Dacă într-adevăr aveţi un mesaj de pace din partea 
coreenilor pe care îl veţi duce in S.U.A.>”. Ceausescu a preferat, în continuare, 
menţinerea ambiguității, răspunzând: „Sper să am prilejul să discutăm problema păcii si 
unificării Coreei cu preşedintele Carter. Ştiu că Republica Populară Democrată 
Coreeană, preşedintele ei, Kim Ir Sen?, doreşte să se ajungă la o normalizare a relațiilor 
cu S.U.A., sigur, pe calea respectării independenţei si a dorinței de unificare pașnică a 
poporului coreean’’”’. 

Aşadar, în opinia noastră, nimic din cele expuse de Nicolae Ceauşescu în 
diverse luări de poziţie, în discursuri sau în interviuri recente nu i-ar fi îndreptățit pe 
analiştii americani să considere oportună o propunere de tipul celei pe care loan Talpeş 
susține că ar fi formulat-o preşedintele Carter. 


Vizita lui Nicolae Ceauşescu în S.U.A. în aprilie 1978 — 
context internațional şi agenda de lucru 

Ajunşi în acest punct al analizei noastre, trebuie să precizăm importanța 
acordată de liderul de la Bucureşti acestei vizite, precum şi care erau obiectivele vizitei 
lui Nicolae Ceaușescu în S.U.A. 

Invitatia de a efectua o vizită în S.U.A. a fost făcută prin intermediul ambasadei 
de la Bucureşti, după ce secretarul de stat Cyrus Vance a trimis, în 19 august 1977, 
ambasadorului american o telegramă cu următorul conținut: „ambassador is authorized 
to extend on behalf of president Carter an invitation for president Ceausescu to pay a 
state visit to the United States (2 days in Washington, 4 days elsewhere in the U.S.) in 
the first half of 1978. Invitation includes mrs. Ceausescu, should the president desire to 
bring her. Ambassador may extend the invitation in whatever manner he believes most 
appropriate. 2. Once invitation is extended, we will proceed to select a mutually 
convenient date”’>”. 

Orizontul previzibil al vizitei a început să se contureze încă din 26 august 1977 
când, prin telegrama nr. 06283, ambasada americana de la Bucuresti informa 
Departamentul de Stat că ministrul român de externe, George Macovescu, a comunicat 
dorința părții române ca vizita lui Nicolae Ceauşescu în S.U.A. să aibă loc după 15 
martie 1978. Motivul invocat era acela că, după vizita precedentă efectuată în perioada 
iernii (4-7 decembrie 1973), Nicolae Ceausescu ar prefera o perioada a anului mai 


2% Kim Ir Sen (Kim Il-sung) (n. 15 aprilie 1912, d. 8 iulie 1994), secretar general al Partidului 
Muncii din Coreea. A condus Coreea de Nord de la fondarea statului în 1948, până la moartea 
sa, în calitate de prim-ministru (1948-1972) şi apoi de preşedinte (1972-1994) - 
http://ro.wikipedia.org/wiki/Kim Ir-sen 

2 ALN.LC., fond C.C. al P.C.R. — Secţia Relaţii Externe, dosar nr. 27/1978, f. 47. 

30 http: / /aad.archives.gov/aad/createpdfrrid=189544&dt=2532&dl=1629 

favorabilă. Evident, totodată, Macovescu s-a interesat si asupra datei preconizate de 
partea americană”. 

În ceea ce priveşte obiectivele vizitei, acestea pot fi grupate în două mari 
categorii: obiective economice şi obiective politico-diplomatice. În primul rând, se 
dorea o dezvoltare mai accentuată a relaţiilor bilaterale, în special cele ţinând de 
dezvoltarea comerțului, precum şi de obținerea unor noi licenţe tehnologice de vârf. In 
acest scop, pe lângă solicitarea prelungirii clauzei națiunii celei mai favorizate, au fost 
planificate întâlniri cu figuri de primă importanţă din lumea financiar-bancara şi 
industrială a Statelor Unite. 

Pe de altă parte, Ceauşescu era personajul în care atât liderii arabi, cât şi 
oamenii politici israelieni“? păreau să aibă încredere, deci implicarea sa în procesul de 
pace era dorită atât de cele două parti aflate in conflict, cât si de S.U.A. De asemenea, 
liderul român era perceput ca având relaţii excepţional de bune cu conducerea de la 
Beijing, iar partea americana era interesată într-o accelerare a procesului de normalizare 
a relațiilor americano-chineze. Nu în ultimul rând, medierea României era dorită şi in 
problema relațiilor dintre Coreea de Nord şi cea de Sud, urmărindu-se crearea unui 
canal confidential de negociere, după modelul folosit în timpul conflictului americano- 
vietnamez. 

Eforturile Coreei de Nord de a crea un canal de negociere cu Statele Unite s-au 
intensificat sensibil după venirea lui Jimmy Carter la Casa Albă, pornindu-se de la 
promisiunile făcute de acesta în campania electorală cu privire la reducerea prezenţei 
militare americane în Coreea de Sud%. În acest scop, liderii nord-coreeni au apelat la 
bunele oficii ale unor diplomaţi acreditaţi la Washington. Potrivit telegramei ambasadei 
României nr. 085374 din 22 octombrie 1977, eforturile nord-coreenilor au plecat de la 
declarațiile lui Carter din campania electorală referitoare la reducerea numărului de 
soldați din peninsula coreeană, precum si de la potenţialul sprijin al U.R.S.S.-ului, Chinei 
şi al câtorva state nealiniate de a susține procesul de pace“. Potrivit lui Nicolae M. 


31 Telegrama a fost declasificată in 22 mai 2009 şi poate fi consultată la 

http: / /aad.archives.gov/aad/createpdfrrid=195291 &dt=2532&dl=1629 

32 Potrivit relatărilor făcute ambasadorului american la Tel Aviv de către premierul Menahem 
Begin, în 7 septembrie 1977, după vizita sa în România (25-29 august 1977), impresiile acestuia 
erau cât se poate de favorabile: „Begin appraised Ceausescu as a very shrewd and intelligent 
political leader. He characterized him as a man of strong moral authority. He was appalled that 
no one in Ceausescu's entourage ever said a word in his presence, contrasting this with his own 
adviser's propensity for interrupting and correcting him” - 
http: / /aad.archives.gov/aad/createpdfrrid=2061 328dt=2532&dl=1629 

3 Vezi discuţiile dintre Nicolae Ceausescu si Kong Jin Tae, vicepremierul Consiliului 
Administrativ si conducator al delegatiei guvernamentale economice a R.P.D. Coreene, purtate la 
Bucuresti, in 20 iunie 1977. Cu această ocazie vicepremierul nord-coreean arăta necesitatea 
intensificării eforturilor de unificare, pornind de la faptul că „În timpul campaniei prezidenţiale 
americane s-au făcut referiri la Coreea, în sensul în care, dacă va fi ales, Jimmy Carter va 
promova o politică de reducere a trupelor americane din Coreea în următorii 4-5 ani de zile” - 
http://digitalarchive.wilsoncenter.org/document/118273 (consultat în 27 noiembrie 2013). 

34 Textul integral al telegramei este disponibil la 
http://digitalarchive.wilsoncenter.org/document/114880 

Nicolae, ambasadorul României la Washington, nord-coreenii au trimis mesaje prin 
intermediul unor şefi de state din Africa şi Asia, precum preşedintele Gabonului şi ex- 
premierul pakistanez Z.A. Bhuto. De asemenea, în timpul vizitei președintelui Iosip 
Broz Tito în Coreea de Nord, acesta ar fi fost rugat să transmită dorința Phenianului de 
a iniția un dialog în problema coreeană. Acesta a transmis mesajul către Casa Albă prin 
intermediul lui Edvard Kardelj, dar răspunsul preşedintelui Carter a condiționat orice 
discuţii de includerea cu drepturi egale a sud-coreenilor la negocieri’. Esecurile repetate 
i-au determinat pe nord-coreeni să-şi pună speranţele într-un demers al liderului român. 

Acest obiectiv al părții române, de mediere Nord-Sud, aşa cum o dovedește şi 
întrebarea ziaristului Wallach, era deja cunoscut mediilor internaționale. În 10 aprilie 
1978, cu doar două zile înainte de începerea vizitei preşedintelui Ceausescu în S.U.A., 
Associated Press relata: „Viitorul celor două state coreene constituie unul din subiectele 
probabile ale convorbirilor pe care preşedintele Nicolae Ceauşescu le va avea cu 
preşedintele Carter. Se face, de asemenea, afirmaţia că preşedintele român este 
purtătorul primei oferte de pace a Phenianului în cei 25 de ani de la încetarea războiului 
coreean”. În sprijinul acestei ipoteze, se arăta că „cu două săptămâni în urmă, la 27 
martie, preşedintele Ceauşescu a primit la Bucureşti o înaltă oficialitate guvernamentală 
de la Phenian, care, după cum se crede, i-a înmânat un mesaj din partea liderului nord- 
coreean, Kim Ir Sen. Mesajul conţine — după cum se afirmă — această primă ofertă a 
Coreei de Nord de convorbiri de pace”%. Purtătorul acestui mesaj ar fi fost Ha Jung 
Suk, membru al C.C. al Partidului Muncii din R.P.D. Coreea, vicepreşedinte al 
Comitetului Permanent al Adunării Populare Supreme şi secretar general al „Frontului 
democratic pentru reunificarea Patriei”. 

În realitate, trimisul special a fost Kim long Nam, secretar al C.C. al Partidului 
Muncii, dar ultimele solicitări ale părții nord-coreene au fost transmise de către Sin In 
Ha, ambasadorul R.P.D. Coreene la Bucureşti, în cadrul unei audienţe pe care Nicolae 
Ceausescu i-a acordat-o in 4 aprilie 197837. Cu această ocazie, ambasadorul coreean a 
arătat că Kim Ir Sen îşi exprimă „o gratitudine deosebită pentru faptul că stimatul 
tovaras Nicolae Ceauşescu, exprimându-și sprijinul total fata de noul proiect şi noua 
orientare a Partidului Muncii din Coreea menite să urgenteze soluționarea problemei 
unificării Coreei, a dat asigurări că va acţiona în mod activ pentru abordarea cererii 
părţii coreene în timpul vizitei în S.U.A.”. 

În plus, ambasadorul a transmis cele mai recente indicaţii de natura tactică ale 
Phenianului: 

„Conducătorul nostru m-a însărcinat să vă adresez rugămintea sa de a se 
explica bine preşedintelui S.U.A. şi administrației S.U.A. poziţia partidului nostru fata de 
actualele cercuri de dominație din Coreea de sud şi orientările partidului nostru cu 
privire la accelerarea unificării patriei, precum şi problema dialogului cu S.U.A.; poziția 
şi orientările pe care vi le-am prezentat dumneavoastră prin intermediul mesajului şi al 


35 Thidem. 

36 A.N.LC., fond C.C. al P.C.R. - Relaţii Externe, dosar nr. 27/1978, f. 66. 

37 Nota de audienţă este disponibilă la 
http://digitalarchive.wilsoncenter.org/assets/media_files/000/009/606/9606.pdf (consultata la 
27 noiembrie 2013). 

trimisului special. De asemenea, am fost însărcinat să vă prezint în mod suplimentar 
următoarele probleme: 

1. In primul rând este vorba de problema reluării dialogului între Nord si 
Sud şi crearea de noi condiţii favorabile accelerării unificării patriei. 

După cum a subliniat deja iubitul şi stimatul nostru conducător în scrisoarea pe 
care v-a adresat-o, atâta timp cât Pak Cijan Hi’! va rămâne la «putere» în Coreea de sud 
este greu de conceput pacea şi securitatea în Peninsula Coreei şi nu se poate vorbi de 
unificarea pașnică a țării noastre. 

Pak Cijan Hi este un element pro-japonez, scizionist, atatator de război şi 
fascist în sensul adevărat al cuvântului. Astăzi, sporirea pericolului de război în 
Peninsula Coreei, suprimarea democraţiei si violarea drepturilor omului, continuarea 
dezmembrării Coreei şi crearea de noi obstacole în calea unificării, toate acestea sunt 
rezultatul dominaţiei fasciste a lui Pak Cijan Hi’. 

Partea coreeană indica chiar şi un posibil succesor al dictatorului sud-coreean, 
subliniind că „despre această problemă n-am spus nimănui până în prezent, şi pentru 
prima data vă aducem la cunoştinţă numai dumneavoastră, tovarăşe Nicolae 
Ceauşescu”. Alegerea nord-coreenilor era lun Bo Săn, „un om care, din august 1960 
până în martie 1962 a fost preşedintele Coreei de sud”, „sută la sută un anticomunist şi 
un element pro-american bine cunoscut si in S.U.A.”. Potrivit informaţiilor puse la 
dispoziţia lui Ceauşescu, acesta „a fost eliberat în anul trecut din închisoare, unde fusese 
întemnițat în legătură cu publicarea de către el, împreună cu numeroase personalități 
democratice din Coreea de sud, a «Declaraţiei pentru salvgardarea națiunii şi a 
democraţiei” împotriva dictaturii fasciste» a lui Pak Cijan Hi”%. În opinia liderului 
nord-coreean, „cu un astfel de element am putea discuta problema unificării, cu toate că 
si el este o persoană pro-americana. Dacă vor instala o persoană ca lun Bo San în 
Coreea de sud, S.U.A. vor putea să-şi mențină şi prestigiul lor şi ar fi mai bine şi pentru 
interesele S.U.A., decât să aibă urmări negative ca cele de pe urma protejării în 
continuare a lui Pak Cijan Hi’. 

Aşadar, Nicolae Ceauşescu urma să plece la Washington nu doar ca lider de 
partid şi de stat şi mediator al procesului de pace din Orientul Mijlociu, ci şi ca mesager 
secret al Coreei de Nord. În vederea atingerii acestor obiective, atât de ambitioase, si 
asigurării unei imagini pozitive a României şi a preşedintelui ei, precum şi pentru 
evitarea oricăror incidente neplăcute, pregătirile au fost extrem de minuţioase%. Pentru 


38 Pa(r)k Cijan Hi (Park Chung Hee) (1917-1979), general si om politic sud-coreean. 
Membru al juntei care a preluat puterea in 1961. Presedinte al tarii (1962-1979), a instituit legea 
marțială (1972) şi, printr-o reformă constituțională, şi-a acordat puteri depline, devenind 
preşedinte pe viata. A supravieţuit câtorva tentative de asasinat, orchestrate de nord-coreeni, dar 
a sfârşit asasinat de şeful propriilor gărzi, la 26 octombrie 1979. În timpul conducerii sale 
dictatoriale, Coreea a cunoscut, în pofida unor ample frământări sociale, o perioadă de rapidă 
creştere economică (aşa-numitul „miracol de pe râul Han”), printr-o industrializare accelerată, 
dublată de o politică educaţională riguroasă - http:/ /en.wikipedia.org/wiki/ Park Chung-hee 

» http:/ /digitalarchive.wilsoncenter.org/assets/media_files/000/009/606/9606.pdf 

4 La începutul lunii februarie 1978 consilieri români s-au deplasat la Washington şi au înmânat 
omologilor americani materiale referitoare la situaţia respectării drepturilor omului in România 
(inclusiv o listă cu persoane care aşteptau viza americană pentru a părăsi ţara), o scurtă istorie a 

o cât mai bună documentare și informare a lui Nicolae Ceauşescu, Ministerul Afacerilor 
Externe a întocmit un amplu dosar-documentar ce includea următoarele aspecte: 
sinteza relațiilor României cu S.U.A., fișa acţiunilor si problemelor în curs de rezolvare, 
situația intervențiilor americane privind plecări de cetățeni români în străinătate şi 
căsătorii mixte, situația din comunitatea americană de origine română, Banca de export- 
import (Eximbank) a S.U.A., creditele C.C.C. (Commodity Credit Corporation), o prezentare 
generală a Statelor Unite ale Americii, lista membrilor cabinetului american, biografiile 
principalelor personalități care urmau a fi întâlnite în cursul vizitelor, însoțite de 
fotografiile şefului statului şi ministrului de externe, relațiile României cu Banca 
Internaţională de Reconstrucţie şi Dezvoltare (BIRD), relațiile României cu Fondul 
Monetar International (FEMD!. 

De asemenea, înaintea plecării în S.U.A. au fost purtate discuţii atât cu Anwar 
as-Sadat, preşedintele Republicii Arabe Egipt, care a efectuat o vizită la Bucureşti în 11- 
12 februarie 1978, cât si cu ministrul de Externe al Israelului, Moshe Dayan, aflat si el în 
vizită la Bucureşti în perioada 2-5 aprilie 1978. 

În același scop, al succesului deplin al vizitei, au fost declanșate tatonări în 
vederea încheierii viitoarelor negocieri de factură economică prin contracte ferme, prin 
sondarea mediului de afaceri american si stabilirea unei agende ambitioase de întâlniri cu 
figuri de prim rang. 

Nu au fost neglijate nici un fel de pârghii pentru asigurarea unui succes cât mai 
deplin al demersurilor româneşti. O atenţie aparte a fost acordată sensibilizării unor 
grupări de presiune şi de Æbby de la Washington, fapt ce relevă o bună cunoaştere a 
culiselor mecanismelor decizionale din cadrul Congresului S.U.A. În acest sens, merită 
amintit faptul că, în timpul discuţiilor purtate la 4 aprilie 1978 între Moshe Dayan şi 
Nicolae Ceausescu, a fost obţinută promisiunea unui /obby favorabil României in 
vederea desfăşurării vizitei președintelui român la Washington în condiții cât mai bune. 
Pentru conturarea contextului în care a fost obținută această promisiune, vom 
reproduce un fragment din stenograma întâlnirii celor doi oameni politici: 

„Moshe Dayan: (...) Doresc să folosesc acest prilej pentru a vă exprima ceea 
ce i-am comunicat şi ministrului dumneavoastră de externe, profunda noastră 
recunoștință pentru modul în care s-a realizat emigrarea evreilor de aici în Israel. 

Vă transmit, domnule preşedinte, multumirile țării noastre. Stim că aproape 80 
la sută din cei aproape jumătate de milion de evrei, aflați în România după cel de-al 
doilea război mondial, sunt în Israel. Ei reprezintă cel mai constructiv element al țării. 
Sunt doctori, ingineri, specialişti, cea mai bună parte a populaţiei ţării. Pentru toate 
acestea, vă suntem profund recunoscători. 

Ştiu că dumneavoastră, domnule preşedinte, şi probabil şi ministrul de externe, 
veţi pleca în curând în Statele Unite şi dacă oamenii noștri vor putea fi de folos cu ceva, 
vom fi foarte bucuroşi să facem tot ce veți considera util. Nu avem multă influență in 


României si a relațiilor româno-americane, un rezumat al biografiilor membrilor delegaţiei 
române (cuprinzând inclusiv indicaţii despre corecta pronunțare a numelor) — cf. Violeta Cristea, 
La Casa Alba, în „Jurnalul Naţional”, 23 ianuarie 2006, disponibil la http://jurnalul.ro/vechiul- 
site /old-site/suplimente/editie-de-colectie /la-casa-alba-29539.html# 

41 A.N.LC., fond C.C. al P.C.R. - Relaţii Externe, dosar nr. 44/1978, ff. 52-193. 

America, nu avem un cuvânt greu, dar dacă evreii de acolo sau prietenii noştri mai 
apropiaţi din Senat sau din Congres vor putea, o vom face. 

Tov. Nicolae Ceauşescu: Un cuvânt greu de spus aveţi, cu toate că aveţi 
divergențe pe problemele păcii, dar divergențe care cred că vor fi soluționate în mod 
pozitiv pentru încheierea păcii. Sigur, cred că într-adevăr poate ar fi bine, ținând seama 
de faptul că aveţi relații bune cu multi membri ai Congresului, că, in general, cu 
comunităţile evreieşti din Statele Unite am avut întâlniri şi avem relații bune, însă s-ar 
putea ca să puneţi un cuvânt ca să fie mai activi pentru a rezolva problema cu clauza. 

Moshe Dayan: Voi vorbi cu ambasadorul nostru de acolo. Primul ministru va 
fi la Washington la sfârşitul lui aprilie, în orice caz vom comunica prin ambasadă. Dacă 
vom putea, sigur, domnule preşedinte, vom face tot ce putem, cu bucurie şi din toată 
inima” 2. 


Fototeca online a comunismului românesc, cota 64/1978, [Fotografia #BA294] 
Primirea de către preşedintele Nicolae Ceausescu a ministrului Afacerilor Externe al 
Israelului, Moshe Dayan 


Dialogul Nicolae Ceauşescu - Jimmy Carter: între oficial şi confidential 

Vizita preşedintelui Nicolae Ceauşescu s-a desfăşurat între 12 şi 17 aprilie 1978 

şi a avut, cum era și firesc, un program foarte riguros. Sosirea aeronavei prezidenţiale 
Boeing 707 la baza aeriană Andrews a avut loc în 11 aprilie, la ora 18,00, iar la 18,05 


42 Idem, dosar nr. 31/1978, f. 12. 

coloana oficială începea deplasarea spre reşedinţa pentru oaspeţii preşedintelui S.U.A., 
Blair House, 1651 Pennsylvania Avenue, N.W. Sosirea a avut loc la ora 18,30 şi a fost 
urmată de activităţile specifice instalării delegației române şi de o cină privată. 


cpr ~ ‘ 

NOTE: icial Arrival Ceremonies take place 

— EEL AND 

t Grounds (Reflecting 


Welcoming or Farewell Committe 


Em 


aat aa 
Schema desfășurării ceremoniilor de sosire si plecare în cadrul aeroportului bazei militare Andrews, 


Maryland (A.N.L.C, fond C.C. al P.C.R.-Relatii Externe, Vizite Externe, dosar nr. 1/1978) 


Convorbirile oficiale la nivel înalt s-au derulat la Washington în două runde, 
prima având loc în ziua de 12 aprilie 1978, iar cea de-a doua în 13 aprilie. Din partea 
română, la convorbiri au participat Nicolae Ceauşescu, preşedintele R.S.R., Gheorghe 


43 În acest punct trebuie să precizăm că suita oficială care îl însoțea pe preşedintele Ceausescu era 
formată din Gheorghe Oprea, Ştefan Andrei, Vasile Pungan şi loan Avram. Pe lângă suita 
oficială, pe parcursul vizitei în S.U.A., alături de cuplul prezidenţial, s-au mai aflat următoarele 
persoane: Constantin Mitea, redactor-şef al ziarului „Scânteia”, Nicolae Ecobescu, ambasador, 
şeful Protocolului de Stat, g-ral. It. Nicolae Stan, aghiotant-sef al preşedintelui R.S.R., Nicolae 
Năstase, secretar personal al preşedintelui, lon Pop D. Popa, medic personal al preşedintelui, 
Sergiu Celac, secretar interpret, Violeta Năstăsescu, secretară interpretă, Constantin Mateescu, 
stenodactilograf, Vicentiu Constantinescu, stenodactilograf. Garda personală era formată din col. 
Ion Băjenaru, aghiotant, col. Marin Neagoe, aghiotant, mr. Ştefan Leventiu, ofiţer de gardă, cpt. 
Nicolae Badea, ofițer de gardă, mr. Ion Popa, ofițer cu verificări tehnice, cpt. Nicolae Rădulescu, 
ofiţer de gardă. Personalul de deservire era format din ospătarii Anghel Melinte şi Adam Vasile si 

Oprea, prim viceprim-ministru, Stefan Andrei, ministrul Afacerilor Externe, Vasile 
Pungan, ministru la Presedintia R.S.R. si sef al grupului de consilieri ai lui Nicolae 
Ceausescu, Ioan Avram, ministrul Industriei Constructiilor de Masini, Nicolae M. 
Nicolae, ambasadorul Romaniei la Washington. Partea americana a fost reprezentata de 
Jimmy Carter, preşedintele S.U.A., Cyrus Vance, secretar de stat, Zbigniew Brzezinski, 
consilier al preşedintelui S.U.A. pentru problemele securităţii nationale, George S. Vest, 
asistentul secretarului de stat pentru probleme europene, Rudolph Aggrey, ambasadorul 
Statelor Unite la Bucureşti. 

În cadrul primei runde de convorbiri, problemele abordate au fost două: în 
primul rând, procesul de pace din Orientul Mijlociu, urmat apoi de discuţii pe marginea 
relațiilor americano-sovietice. Fără a insista asupra conținutului acestor probleme, ne 
vom limita la a menţiona faptul că Jimmy Carter a apreciat că eforturile S.U.A. şi ale 
României pentru soluționarea conflictului din Orientul Mijlociu „au fost 
complementare”, subliniind faptul că „noi am beneficiat şi am apreciat informațiile şi 
sfaturile pe care le-am primit de la dumneavoastră, din partea reprezentanților 
dumneavoastră” 44, 

În ceea ce privește a doua problemă, Carter l-a informat pe Nicolae Ceauşescu 
asupra apropiatei vizite a lui Cyrus Vance la Moscova si a lui Andrei Gromiko la 
Washington, etapă premergătoare unei viitoare întâlniri între Carter şi Leonid Brejnev. 
În opinia preşedintelui american, ,,divergentele internationale, cele două tari ale noastre 
le-au rezolvat între timp şi avem doar trei-patru probleme”. Cele mai importante se 
dovedeau a fi aspectele referitoare la tratatul SALT si cele ridicate de „pătrunderea 
sovieticilor în Africa”, în special în Angola şi Etiopia. 


coafeza Polixenia Ciobanu. Grupul de presă îi cuprindea pe Ion Cumpănaşu, director general al 
Agerpres, Eugen Florescu, redactor la „Scânteia”, Petre Dumitrescu, fotoreporter color şi alb- 
negru, Ion Miclea, fotoreporter, Ilie Ciurescu, redactor-şef adejunct televiziune, Sergiu Stejar si 
Virgil Cojocaru, operatori televiziune, Pantelic Tutuleasa, operator regizor cinematografie, Justin 
Băghină, telex Agerpres. Echipajul avionului prezidenţial Boeing 707 era format din g-ral. mr. 
Gheorghe Cristian, comandantul aeronavei, col. Nicolae Milea, comandant echipaj, mr. Ion 
Bularca, comandant echipaj secund, It. col. Nicolae Teohari, navigator de bord, col. Tiberiu 
Podoleanu, tehnic de bord, col. Alexandru Lăiniceanu, comandant echipaj, mr. Petre Tenie, 
comandant echipaj secund, col. Vasile Pătulea, navigator de bord, col. Paul Drăgulescu, tehnic 
de bord, col. Dumitru Neagu, inginer avion motor, It. col. Viorel Tosa, inginer aparatură 
electrică de bord, It. col. Mircea Manolescu, inginer radio şi radiolocatie, It. col. Augustin Odina, 
telegrafist, It. col. Florin Bejan, inginer mecanic avion, Petre Ionescu, maistru de bord, It. col. 
Vasile Marincas, cpt. Nicolae Dicu si cpt. Ion Talpeanu, ofițeri gardă. În mod ciudat, de pe lista 
oficială lipseşte Ion Mihai Pacepa! Totuşi, pe o variantă in limba engleză (Members of the Official 
Romanian Party), după „His Excellency Nicolae Ecobescu, Chief of Protocol”, apare un „Lt. 
Gen.” cu numele şters cu pastă corectoare, urmat de funcția deținută „Minister of State in the 
Interior Ministry”. Evident, numele şters era cel al lui Ion Mihai Pacepa, fiind urmat în listă de 
„Lt. Gen. Nicolae Stan, Aide-de-Camp to the President” - A.N.I.C., fond C.C. al P.C.R. - Relaţii 
Externe, Vizite Externe, dosar nr. 1/1978, f. 132 ş.u. Afirmația noastră se bazează pe faptul că 
Ion Mihai Pacepa apare pe lista invitaţilor la diverse dineuri organizate în onoarea delegaţiei 
române exact cu titulatura din dreptul numelui „anonimizat” de pe lista amintită. 

+ A.N.LC., fond C.C. al P.C.R. - Relaţii Externe, dosar nr. 44/1978, f. 9. 

45 Ibidem, f. 13. 

Nicolae Ceauşescu a apreciat progresele făcute în relațiile sovieto-americane, 
dar a ţinut să precizeze că, „fiind vorba de probleme care privesc întreaga lume, trebuie 
să vă spun deschis — cum este obiceiul meu — că soluționarea acestor probleme între 
Statele Unite şi Uniunea Sovietică nu va soluţiona problemele care preocupă omenirea. 
Vor exercita o influență pozitivă, dar rămân multe probleme care nu pot fi soluționate 
numai de Statele Unite şi Uniunea Sovietică, cu tot rolul mare pe care îl au ele în viata 
internaţională ca superputeri”. În plus, Ceauşescu a ţinut să sublinieze: 

„Aş dori să repet ceea ce am mai spus în două împrejurări, că noi considerăm 
că relațiile dintre Statele Unite şi Uniunea Sovietică nu trebuie să se realizeze în 
detrimentul sau în spatele sau pe seama altor state, fie ele mari, fie ele mici. Experienţa 
istorică a demonstrat că asemenea înțelegeri nu sunt viabile”. 

În acest context, Nicolae Ceauşescu a adus în atenţie şi rolul pe care trebuie să-l 
aibă unele „grupări de state”, precum și „rolul tot mai important pe care îl joacă 
Republica Populară Chineză”. 

Prima rundă de convorbiri a fost încheiată de gazdă, Jimmy Carter spunând 
următoarele: 

„Sper că vom avea timp, atât diseară în particular‘, cat şi mâine dimineață să 
discutăm problema Republicii Populare Chineze. De asemenea, să discutăm pregătirea 
viitoarei întâlniri de la Madrid, ca o continuare a acordului de la Helsinki”. 

Aşadar, în această primă rundă de convorbiri nu poate fi vorba despre inedita 
propunere invocată de istoricul loan Talpeş. Restul zilei de 12 aprilie a fost foarte dens 
în activităţi: preşedintele Nicolae Ceaușescu a acordat un interviu postului de televiziune 
A.B.C., după care a primit şi a discutat, pe rând, cu o serie de personalități americane de 
prim-rang; Michael Blumenthal, ministrul Finanţelor, dr. Sidney Hartman, ministru ad- 
interim al Comerţului, Robert Bergland, ministrul Agriculturii, si Walter E. Washington, 
primarul oraşului Washington, care i-a înmânat preşedintelui român „cheia oraşului”. 

În aceeaşi zi, 12 aprilie, Nicolae Ceauşescu a participat la un dejun de lucru 
oferit de secretarul de stat al S.U.A., Cyrus Vance, în saloanele Departamentului de Stat. 
Au participat, din partea română, Gheorghe Oprea, Ştefan Andrei, Vasile Pungan, Ion 
Avram şi Nicolae M. Nicolae. Din partea americana, au participat la discuţii Zbigniew 
Brzezinski, Warren Christopher, secretar de stat adjunct, Matthew Nimetz, consilier al 
Departamentului de Stat, George S. Vest, asistentul secretarului de stat pentru probleme 
europene, William Luers, adjunctul asistentului secretarului de stat pentru problemele 
europene, Sidney Harman, locțiitor al secretarului comerțului, şi Rudolph Aggrey, 
ambasadorul S.U.A. la București. 


4 Această invocate a unor „discuţii particulare” se face, în opinia noastră, cu privire la discuţiile 
ce vor fi purtate în timpul dineului de stat de la Casa Albă din seara zilei de 12 aprilie. Istoricul 
loan Talpeş oferă o cronologie eronată a discuţiilor dintre cei doi preşedinţi, susținând că o 
discuţie privată ar fi avut loc în Biroul Oval in prima zi a vizitei, aceasta desfășurându-se, de fapt 
în 13 aprilie. 'Totodată, admite că „e greu de localizat momentul în care Jimmy Carter i-a făcut lui 
Nicolae Ceauşescu acea propunere fabuloasă, istorică! E posibil însă să fi fost chiar în timpul 
dineului, care s-a terminat aproape de miezul nopţii” — loan Talpeş, op. cit, p. 56. În opinia 
noastră însă, este foarte putin probabil ca propunerile invocate de Ioan Talpeş să fi fost făcute... 
la un dineu! 

47 Ibidem, £. 31. 

Imagine din timpul dineului oferit de presedintele Carter oaspetilor români în seara de 12 
aprilie 1978 (A.N.I.C., fond C.C. al P.C.R.-Relatii Externe, Vizite Externe, dosar nr. 1/1978) 


Biroul Oval şi „secretele” preşedinţilor 

A doua rundă a discuţiilor dintre cei doi preşedinţi a avut loc în ziua de 13 
aprilie, după un mic dejun luat la Blair House, împreună cu o serie de senatori 
americani“. Aşa cum menționează istoricul Constantin Moraru, această rundă „a avut 
două componente distincte, una separată de o oră, în Biroul Oval, care a avut un 
caracter special („Strict secret” după document), cealaltă oficială, în sala de tratative”. 
Deşi se numără printre puţinii cercetători care au studiat stenograma întrevederii 
separate dintre cei doi șefi de stat, domnul Constantin Moraru nu insistă asupra 


48 Şi în acest caz, loan Talpes îmbină faptele reale cu unele imaginare sau inexacte. Potrivit 
autorului citat, cu acest prilej senatorul Henry Jackson ar fi adus în discuţie libertatea de 
emigrare, în cauză fiind „aproape 1000 de cazuri de cetăţeni români care aşteptau dreptul de 
emigrare”, lucru ce l-ar fi enervat pe Nicolae Ceauşescu, astfel că, întors în tara, „au primit drept 
de emigrare vreo... 50” — Ioan Talpeş, op. cit, p. 62. Potrivit datelor Ministerului Afacerilor 
Externe, în anul 1977, din 2572 cereri prezentate pentru plecarea definitivă sau temporară în 
S.U.A., au fost aprobate 2014 si au părăsit tara 1911 persoane, iar în anul 1978 (până la 21 
martie) fuseseră aprobate 268 de cereri şi părăsiseră tara 290 persoane. În cazul plecărilor în 
Israel, în anul 1977, din 1647 cereti prezentate au fost aprobate 1514 şi au părăsit tara 1405 
persoane. Până la 21 martie 1978, din cele 338 de cereri prezentate au fost aprobate 336 şi au 
ieşit din țară 216 persoane — A.N.I.C., fond C.C. al P.C.R. - Relaţii Externe, dosar nr. 44/1978, f. 
83. 

+ Constantin Moraru, Evoluția relațiilor româno-americane. Importanta întâlnirilor la nivel înalt, in 
Ambasador Nicolae Ecobescu (coord.), Romédnia. Supravietuire si afirmare prin diplomație în anii 
Războiului Rece. Comunicări, articole, studii, Bucuresti, Fundaţia Europeană Titulescu, 2013, p. 632. 
50 Vezi anexa la acest studiu. 

acestei discuții, multumindu-se să enumere principalele subiecte abordate, între acestea 
aflându-se „problema coreeana’’>!. 

În opinia noastră, această „problemă coreeană” a reprezentat miza acestei 
discuții private, solicitată de partea română, după cum lasă să se înţeleagă preşedintele 
S.U.A. („putem face un schimb de păreri asupra problemelor care prezintă interes 
pentru dumneavoastră”). Această afirmaţie pleacă de la faptul că, pe parcursul discuţiei, 
soluționarea problemei coreene a reprezentat singurul subiect abordat în exclusivitate in acest 
cadru restrâns. Celelalte probleme (clauza naţiunii celei mai favorizate, emigrarea evreilor 
şi reunificarea familiilor, relațiile ameticano-chineze, problema Orientului Mijlociu) au 
fost discutate, pe larg, şi în celelalte întrevederi, în cadru lărgit. 

Aşa cum singur o spunea, Nicolae Ceausescu era un mesager personal“? al 
preşedintelui Kim Ir Sen („m-a rugat să vă prezint unele considerente ale lui privind 
soluționarea problemei coreene”). Obiectivul său era acela de a-l convinge pe 
preşedintele S.U.A. să accepte deschiderea unui canal de negociere directă cu Phenianul, 
excluzând de la discuţii liderii de la Seul. 

După cum reiese din stenograma discuţiei, reacția de moment a lui Jimmy 
Carter a fost de a respinge posibilitatea unor negocieri bilaterale, prin excluderea de la 
discuţii a Coreei de Sud. Aşadar, demersul confidential realizat de Nicolae Ceausescu 
părea să fi eşuat, dat fiind că preşedintele Carter a declarat textual: „Noi nu ne putem 
amesteca în afacerile interne din Coreea de Sud şi nu vom schimba guvernul de acolo 
prin forță sau printr-o intervenție americană”. Totuşi, evoluţia ulterioară a 
evenimentelor de la Seul şi asasinarea lui Pak Cijan Hi i-au condus pe liderii nord- 
coreeni la concluzia că mesajul lor (,,obstacolul principal îl constituie preşedintele Pak 
Cijan Hee”) a ajuns la urechile cui trebuie. 

În 16 noiembrie 1979, Kim Ir Sen ii trimitea lui Nicolae Ceauşescu o scrisoare 
în care menționa: „După cum ştiţi, în ziua de 26 octombrie a.c. în Coreea de Sud s-a 
produs un incident în care dictatorul Pak Cijan Hi a fost împuşcat mortal de către un 
colaborator credincios al său. Noi considerăm că aceasta este o uneltire premeditată 


51 Constantin Moraru, /oc. cit., p. 632. 

52 După expresia lui Nicolae Ceauşescu, „personal am relaţii de prietenie cu preşedintele Kim Ir 
Sen”. Aceste relaţii datau de foarte mult timp şi se pare că liderul coreean avea deplină încredere 
în preşedintele României. De altfel, printre alte gesturi de prietenie şi susținere, Nicolae 
Ceausescu trimisese în Coreea de Nord o echipă de medici români pentru a se îngriji de 
sănătatea lui Kim Ir Sen (în martie 1974) şi, ulterior, acesta a venit, se pare, chiar in România 
pentru unele tratamente efectuate de o echipă de medici francezi — A.N.I.C., fond C.C. al P.C.R. 
— Secţia Relaţii Externe Nicolae Ceauşescu, dosar nr. 7 C, f. 65-66. Ulterior, in octombrie 1975, 
Kim Ir Sen îi scria lui Nicolae Ceausescu: „Am fost profund mișcat pentru faptul că 
Dumneavoastră, tovarăşe Nicolae Ceauşescu, aflând de starea sănătăţii mele, ati considerat 
aceasta ca o problema a Dumneavoastră proprie şi, acordându-i o atenţie cu totul deosebită, ati 
selecționat personal şi mi-ati trimis un grup de medici dintre cei mai valoroşi din tara 
Dumneavoastră. (...) Datorită eforturilor neprecupetite ale colectivului de medici români si a 
tratamentului aplicat, sănătatea mea s-a restabilit in mare măsură. (...) De fiecare dată când mă 
gândesc la bunăvoința şi eforturile de care au dat dovadă medicii români, îmi amintesc de 
Dumneavoastră, tovarase Nicolae Ceausescu, şi simt aproape sentimentele Dumneavoastră de 
caldă prietenie” — zbidem, f. 72. 

pusă la cale de către S.U.A. cu scopul de ameliora criza politică şi haosul social care s-a 
aprofundat la maximum, datorită demonstrațiilor şi răscoalei tineretului studios şi 
poporului împotriva «guvernului» din Pusan, Masan si din toate colțurile Coreei de Sud, 
precum si pentru a menţine cu orice pret baza dominaţiei lor coloniale”55. 

Concluzia era clară: „odată cu sfârşitul firesc al dictatorului sud-coreean, putem 
spune că a fost înlăturat unul din marile obstacole care stăteau în calea reunificării 
patriei”54. Pe cale de consecinţă, bunele oficii de mediator ale lui Ceauşescu erau 
solicitate încă o dată: „vă adresăm rugămintea de a sprijini poziţia noastră cu privire la 
reunificarea patriei pe care am elaborat-o recent, ținând seama de situația actuală şi 
pentru a exercita o influență şi mai mare în vederea realizării tratativelor între noi şi 
SIA e, 

Revenind la discuţia confidențială a celor doi şefi de state, subliniem că 
stenograma realizată de translatorul părții române, domnul Sergiu Celac, nu cuprinde 
nici o referire la aspectele invocate de loan Talpes. După încheierea acestei discuţii, la 
ora 11,30, au fost reluate discuţiile în cadru lărgit printr-o prezentare succintă a 
aspectelor discutate, realizată de către preşedintele Carter: 

„Am avut cu domnul preşedinte Ceauşescu o discuţie foarte interesantă. 
Domnul preşedinte Ceauşescu, probabil, va împărtăşi miniştrilor dânsului şi eu voi 
împărtăşi miniştrilor mei părerile, cu scopul de a economisi timpul care ne rămâne. 
Printre problemele discutate au fost următoarele: statutul națiunii celei mai favorizate 
pentru România (...). De asemenea, cei doi preşedinţi au hotărât ca să schimbe 
informaţii şi sfaturi. Fiecare îl va informa pe celălalt despre anumite vizite internaționale 
pe care le va face, fără a dezvălui, bineînţeles, anumite secrete. Vizita următoare a 
României în China şi Coreea. De asemenea, s-au discutat efectele prezenţei forțelor 
militare in alte tari şi aceasta a fost pentru mine foarte folositoare. La ora 12,00 se va 
semna comunicatul comun al celor două tari la care vor fi prezente si soțiile celor doi 
preşedinţi. În timpul care o să ne rămână până atunci, vom discuta alte probleme”56. 


53 Ibidem, f. 155. 
4 Ibidem, f. 156. 
55 Thidem, f. 158. 
5 A.N.I.C., fond C.C. al P.C.R. — Secţia Relaţii Externe, dosar nr. 42/1978, f. 15. 

Fototeca online a comunismului românesc, cota 121/1978, [Fotografia #BA35 1] 
Aspect din timpul convorbirilor oficiale din ziua de 13 aprilie 1978 


Restul zilei de 13 aprilie a fost consacrat de Nicolae Ceauşescu unor întâlniri cu 
oameni politici americani (precum senatorul Henry Jackson) şi cu personalități din 
lumea financiară şi mediul de afaceri (dr. Hondrick J. Witeveen, directorul general al 
Fondului Monetar International, J. P. Austin, preşedintele companiei „Coca-Cola”, A. 
Hammer și A. Gore, preşedinţi ai companiilor „Occidental Petrolium” şi „Island 
Crook’). 

În intervalul 14-16 aprilie Nicolae Ceausescu a vizitat statele Tennessee, Texas, 
Louisiana şi New York, având întâlniri cu Harry Morgan, președintele fundației 
„Friendship Ambassadors”, David Rockfeller, preşedintele Băncii „Chasse Manhattan”, 
Arthur Schneier, preşedintele Comitetului de Sprijin al României în acţiunea de 
înlăturare a urmărilor inundațiilor şi cutremurului, Gabriel Hauge, preşedintele firmei 
„Manufacturers Hanover Trust”, Klutznik Philip, preşedintele „Congresului Mondial 
Evreiesc”, John O. Logan, preşedintele companiei „Universal Oil Product”, William 
Norris, preşedintele corporației „Control Data”. De asemenea, s-a întâlnit cu oameni de 
afaceri din Dallas, cu reprezentanții cercurilor de afaceri legate de Federaţia asociaţiilor 
evreieşti din S.U.A., cu Milton Rosenthal, preşedinte al Consiliului Economic Româno- 
American şi cu Edward Koch, primarul oraşului New York. Nu au lipsit din program 
întâlniri cu reprezentanţi ai comunității cetățenilor americani de origine română, precum 

si vizite la Centrul Spatial al N.A.S.A. de la Houston şi la Muzeul Metropolitan din New 
York’, 

Aşadar, un program extrem de încărcat in care este aproape imposibil să se mai 
fi „strecurat” o întâlnire confidențială cu președintele Carter, mai cu seamă daca luăm in 
considerare rigorile agendei unui preşedinte al S.U.A. În acest context, la capătul trecerii 
in revistă a vizitei efectuate în S.U.A. si a discuţiilor purtate între Nicolae Ceausescu si 
Jimmy Carter, putem să afirmăm că documentele de arhivă, altminteri destul de 
minutioase, nu au păstrat nici cel mai vag ecou al unei propuneri atât de senzaţionale, 
precum încearcă să ne convingă domnul loan Talpeş, invocând o confidenta a fostului 
consilier Zbigniew Brzezinski. 

In acest context, menţionăm faptul că propunerea lui Jimmy Carter de a avea 
loc un schimb reciproc de informații între cei doi președinți, formulată în cadrul 
discuţiei confidentiale, a fost pusă în practică. 

In perioada 15-20 mai 1978, Nicolae şi Elena Ceauşescu au efectuat o vizită la 
Beijing, unde au avut loc discuţii cu Hua Guofeng, preşedintele C.C. al P.C. Chinez şi 
premier al Consiliului de Stat, şi a fost semnat un acord româno-chinez de colaborare 
economică si tehnică pe termen lung. De aici, preşedintele român s-a deplasat în Coreea 
de Nord pentru discuţii cu preşedintele Kim Ir Sen. Cu prilejul acestei întâlniri a fost 
discutat si modul în care partea americană a reacționat la propunerile nord-coreene**. 


57 Vezi, pe larg, Vizita de stat a presedintelui Nicolae Ceausescu în S.U.A. Aprilie 1978, Bucuresti, 
Editura Politică, 1978. 

55 Aceste discuţii au avut loc în a doua zi a vizitei, în 2 iunie 1978, şi, potrivit minutei întocmite 
cu această ocazie, opiniile exprimate au fost următoarele: “Comrade Nicolae Ceausescu 
informed about the conversations he had with President Jimmy Carter regarding the Korean 
problem, at the request of comrade Kim Il Sung. 

Comrade Kim Il Sung informed that he asked President Tito to press the United States of 
America to accept negotiations regarding the Korean matter. The response was the same: the 
United States of America cannot remove Park Chung Hee and they want trilateral negotiations. 
The Koreans understands the difficulties the United States of America is facing, because of the 
economic crisis and the opposition in Congress regarding this matter. The problem of initiating 
discussions between the Democratic People’s Republic of Korea and the United States of 
America was discussed with the comrades in South Korea. They are currently against initiating 
trilateral negotiations. Of course, trilateral negotiations have some disadvantages, but they also 
have numerous advantages that cannot be neglected. During those negotiations many problems 
like the democratization of the South Korean society, the release of the prisoners from jails, the 
legalization of political parties in South Korea and the initiation of peaceful negotiation between 
different parties and organizations from the North and the South, could be solved” - 
http://digitalarchive.wilsoncenter.org/document/114456 

Fototeca online a comunismului românesc, cota 163/1978, [Fotografia HBA3 93] 
Aspect de la prezidiul mitingului prieteniei româno-coreene organizat in dimineata zilei de 21 mai 
1978 pe stadionul ,,Moranbon” din Phenian, cu prilejul vizitei oficiale întreprinse de Nicolae 
Ceausescu în R.D.P. Coreea. În imagine, Nicolae Ceausescu si Kim Ir Sen. (21.V.)(20-23.V.1978) 


In 22 august 1978 ambasadorul american la Bucureşti făcea o comunicare 
confidențială cu privire la întâlnirea Carter — Sadat — Begin de la Camp David şi la 
evoluţia relaţiilor S.U.A. cu R. P. Chineză. Comunicarea ambasadorului american a fost 
precedată de precizarea că „este însărcinat de secretarul de stat Vance să comunice 
ministrului Afacerilor Externe un mesaj oral (subl. ns. — F.B.) din partea preşedintelui 
Carter destinat preşedintelui Ceauşescu”%. În acest fel, mesajul oral şi-a găsit, in final, 
corespondenţa scrisă în nota întocmită cu ocazia primirii ambasadorului american, astfel 
încât valabilitatea străvechiului dicton „verba volant, scripta manent” a fost încă o dată 
validată. 

Deci, practica unor mesaje orale, a unor înţelegeri verbale a existat şi există încă 
în raporturile internaționale, dar, într-o măsură mai mică sau mai mare, arhivele 
conservă şi unele urme scrise, mai mult sau mai puţin fidele, ale acestora. Să fi fost o 
excepţie propunerea de la Washington, din aprilie 1978? 


59 A.N.L.C., fond C.C. al P.C.R. — Secţia Relaţii Externe Nicolae Ceausescu, dosar nr. 9 S, f. 66. 

Concluzii 

Un principiu al dreptului roman sună astfel: Testis unus, testis nullus! Cu alte 
cuvinte, o singură mărturie echivalează cu nici o mărturie. Extraordinara propunere 
americană de a lista la bursă industria României socialiste, dacă ar fi existat cu adevărat, 
era un fapt istoric în măsură să producă o reevaluare fundamentală a poziţiei S.U.A. fata 
de România la finele deceniului al optulea! Strategia americană de destabilizare a 
blocului statelor socialiste ar fi trebuit reanalizată în întregime, iar rolul țării noastre in 
acest „mare joc” ar fi fost cu totul altul. Din nefericire, nici o altă sursă, în afară de 
istoricul loan Talpeş, nu confirmă o astfel de acţiune. 

După ce am încercat să demonstrăm, pe parcursul studiului nostru, că nimic 
nu-i indreptatea pe analiștii americani să considere că Nicolae Ceausescu ar fi acceptat o 
astfel de propunere, ne-am străduit să arătăm, pe baza documentelor de arhivă, că 
timpul fizic nu a permis o întâlnire de tipul celei evocate de domnul Talpeş şi că singura 
discuţie confidențială dintre cei doi preşedinţi se regăseşte consemnată chiar de către 
traducător, domnul Sergiu Celac. Pe de altă parte, admițând că o astfel de propunere ar 
fi fost totuşi formulată, cum se face că s-a păstrat un secret atât de deplin? Nici 
translatorul, nici unul din membrii delegaţiei române, nici măcar atotstiutorul Ion Mihai 
Pacepa“ nu amintesc de asa ceva, ceea ce nu-l împiedica pe loan Talpeş să cunoască 
acest demers american încă din anul 1985! 

Desigur, evoluţia cercetărilor istorice nu mai îndreptățește o abordare radicală, 
precum cea a lui Fustel de Coulanges, care obișnuia să proclame ,,L’histoirese fait avec 
des texts!?6!. Cei mai multi istorici au abandonat de mult maniera strict pozitivista de 
studiere a trecutului. Influentul Lucien Febvre nu ezita să afirme în 1952 ca „D'histoire 
se fait avec des documents écrits, sans doute. Quand il y en a. Mais elle peut se faire, 
elle doit se faire, sans documents écrits s'il men existe point. Avec tout ce que 
Pingéniosité de Phistorien peut lui permettre dutiliser pour fabriquer son miel, à défaut 
des fleurs usuelles. Donc, avec des mots. Des signes. Des paysages et des tuiles. Des 
formes de champ et de mauvaises herbes. Des éclipses de lune et des colliers d’attelage. 
Des expertises de pierres par des géologues et des analyses d’épées en métal par des 
chimistes”62. 

Foarte frumos spus şi perfect adevărat! În cazul când documentele lipsesc, este 
obligaţia istoricului să încerce să le suplinească făcând apel la cuvinte, simboluri și orice 
alte elemente şi metode care i-ar putea acoperi lacunele documentare. Dar, are oare 
dreptul istoricul să ignore documentele existente si să lase frâu liber fanteziei? 

Pentru istoric, o regulă de bază este suspectarea permanentă a izvoarelor din cel 
putin două puncte de vedere: al autenticităţii si al autoritatii®! În cazul de fata, atât 


60 Potrivit lui loan Talpeş, „se pare că la acel moment a fost de fata şi Pacepa, iar dacă el face 
parte dintre initiatii acestei lumi, nu numai în minciuni, ci și în realități, ar putea să confirme 
episodul, deşi nici Celac nu trebuie să fie exclus, el fiind translatorul oficial” — Ioan Talpes, op. 
cit., p. 56. 

61 Apud Mircea Florian, op. cit, p. 55. 

62 Lucien Febvre, Combats pout l'histoire, Librairie Armand Colin, Paris, 1952, p. 428. 

6 Mircea Florian, op. cit., p. 54. 

autenticitatea mărturiei lui Brzezinski, cât şi autoritatea celui ce a pus-o în circulație (fără 
a fi un participant direct la evenimente si fără o a doua sursă) ne indreptatesc să credem 
că, până la ivirea unor informaţii noi care să infirme reconstituirea propusă în paginile 
de fata, amintita propunere americană este, in cel mai bun caz, o simplă încercare de 
explicaţie în manieră racursi a relațiilor româno-americane din ultimul deceniu de 
existenţă a regimului comunist din România. 


Anexă: 
Strict secret 


NOTA DE CONVORBIRE 


La 13 aprilie 1978, tovarăşul Nicolae Ceauşescu, preşedintele Republicii 
Socialiste România, a avut o întrevedere separată cu Jimmy Carter, preşedintele Statelor 
Unite ale Americii, în Salonul Oval al Casei Albe, Washington. 

Convorbirea a început la orele 10,30 si s-a încheiat la 11,30. 


Jimmy Carter: 


Avem cateva momente pentru a discuta impreuna, numai noi doi. 

Cred că avem relații foarte bune între țările noastre. Eu m-am simţit bine în 
cadrul primului contact cu dumneavoastră. 

Înainte de a intra în sala de tratative, putem face un schimb de păreri asupra 
problemelor care prezintă interes pentru dumneavoastră. 

'Tovarășul Nicolae Ceausescu: 

După cum am menţionat şi ieri, apreciez că relaţiile dintre țările noastre merg 
bine. Trebuie să declar că sunt deosebit de mulțumit de vizită şi de convorbirile avute 
până acum. 

Cred că am stabilit raporturi bune şi am putea cădea de acord să continuăm 
dezvoltarea lor. Ţinând seama că şi până acum au fost necesare unele contacte, pe 
diferite căi, poate ar fi util să stabilim ca şi în viitor, în afară de ambasade, să aibă loc 
asemenea contacte, atunci când apar probleme. 

Jimmy Carter: 

As dori foarte mult acest lucru. Am putea face aceasta prin schimburi de 
scrisori personale, chiar si atunci când nu este vorba de crize sau de probleme 
deosebite, numai pentru un schimb de păreri. 

Tov. Nicolae Ceauşescu: 

De acord. 

Am avut azi dimineaţă o întâlnire cu un grup de senatori cu care am discutat, 
printre altele, şi problema clauzei națiunii celei mai favorizate. Am ajuns împreună la 
concluzia că s-ar putea initia, cel putin pentru moment, o îmbunătăţire care să nu mai 
facă necesară discutarea în fiecare an a problemei în Congres, urmând ca rezolvarea 
definitivă să aibă loc ulterior. 


Jimmy Carter: 


Înţeleg. 

Doresc să vă vorbesc foarte deschis, pentru că este o problemă care mă 
preocupă şi pe mine. Desigur, intelegeti că ar fi necesară o schimbare a legii de bază 
existentă pentru a prelungi acordarea clauzei pe o perioadă mai lungă de un an. Această 
lege a fost adoptată din capul locului ca o reacţie fata de restricţiile impuse de Uniunea 
Sovietică emigrației evreilor. Recent, anume în ultimele 4-5 luni, emigrarea evreilor din 
Uniunea Sovietică a crescut mai mult decât dublu. Aceasta, desigur, nu se referă în mod 
direct la România. Ştiu că în privința României Congresul este receptiv, în sensul că va 
accepta prelungirea clauzei pentru încă un an. 

Eu înţeleg; că este mult mai bine să existe o bază pe termen lung, dar nu sunt 
îngrijorat de menţinerea statutului României în baza legii actuale, cu condiţia ca 
Congresul şi cu mine să considerăm că problema drepturilor omului nu constituie 
obiect de preocupare. Nu dorim să ne amestecăm în problemele interne ale României, 
dar este un fapt că in tara noastră se manifestă mult interes fata de reunirea familiilor si 
emigrarea evreilor, ca un factor major, aplicabil tuturor țărilor care beneficiază de clauza 
națiunii celei mai favorizate. Sper că această situație nu creează probleme deosebite 
pentru dumneavoastră. 


'Tovarăşul Nicolae Ceausescu: 


aA 


In ceea ce îi priveşte pe evrei, practic nu este o problemă. Avem contacte destul 
de strânse cu guvernul Israelului, iar ei nu mai ridică problema pentru că ea nu mai 
există. 

În privința reunirii familiilor, eu nu aş spune că mai este vorba de aceasta 
deoarece războiul s-a terminat demult, dar se pune problema unor căsătorii pe care, în 
general, le rezolvăm favorabil, ţinând seama şi de dorința părinților, precum şi de alte 
considerente care uneori nu ne permit să dăm aprobarea. Noi trebuie să ținem seama de 
ceea ce gândesc părinții, la noi acesta este un fapt chiar în tara, cu atât mai mult când 
este vorba de căsătorie cu un străin. 

Revenind la problema clauzei, poate că s-ar găsi o soluţie provizorie, în sensul 
trimiterii ei într-o comisie a Congresului, fără a mai avea loc dezbateri anuale în plen. 
Chiar autorii amendamentului Jackson — Vanik gândesc în acest sens. 

Jimmy Carter: 

Dorinta mea si a Administraţiei este de a menţine statutul naţiunii celei mai 
favorizate pentru România si de a spori comerțul dintre țările noastre. În comunicările 
particulare dintre noi, orice informatie pe care mi-o veți da va fi folosită în avantajul 
ţării dumneavoastră. Vom face tot ce este posibil, la fel ca și în anii trecuţi, pentru a-i 
informa pe liderii Congresului asupra atitudinii pozitive a României pentru a obţine 
clauza. Vom face tot ce se poate, în limitele procedurilor legale, pe baza informaţiilor 
documentare primite de la dumneavoastră, pentru a prezenta lucrurile cum trebuie. 
Considerăm că acordarea clauzei este si în avantajul țării noastre, nu este o favoare 
pentru tara dumneavoastră şi este în interesul comerțului bilateral. 

V-aş putea pune o întrebare? Sunt foarte preocupat de folosirea crescândă a 
forței şi echipamentelor militare, precum si a trupelor cubaneze de către Uniunea 
Sovietică in Africa. Aş dori să vă întreb dacă împărtăşiți această îngrijorare, desigur, dacă 
nu aveţi obiecții fata de punerea problemei şi consideraţi posibil să raspundeti. 

Tovarăşul Nicolae Ceaușescu: 

În principiu, România se pronunţă împotriva prezenţei forţelor militare ale 
altor state pe teritoriile unor state independente. Ca atare, ca să spun deschis, nu 
salutăm deloc nici prezenţa trupelor cubaneze în Africa, deşi oficial a fost solicitată de 
guvernele respective. După părerea noastră, ar fi mult mai bine dacă nu ar fi acolo. 

Jimmy Carter: 

Mă interesează foarte mult vizita dumneavoastră în China și întâlnirile cu liderii 
chinezi. Noi dorim ca relațiile noastre cu China să se normalizeze. Schimbul de 
informaţii prin oficiile de aici, de la Washington, şi de la Pekin este corespunzător, dar 
mai dorim să îmbunătăţim relațiile. Consider deosebit de util şi v-aş ruga, în limitele 
cuviintel şi, dacă apreciaţi, cu cunoștința chinezilor, să-mi trimiteţi o scrisoare 
particulară după vizita dumneavoastră. Aceasta ar veni în sprijinul acțiunilor noastre în 
relațiile cu China. Avem nevoie de bunele dumneavoastră oficii pentru îmbunătăţirea 
acestor relaţii. Ele nu sunt rele, nu se inrautatesc, dar încă nu se îmbunătățesc. 

Tovarăşul Nicolae Ceauşescu: 

Desigur, normalizarea relațiilor dintre China și Statele Unite merge cam greoi. 
Poate ar fi bine de gândit la impulsionarea procesului de normalizare deplină, inclusiv 
stabilirea de relații diplomatice. Aceasta presupune, desigur, soluționarea problemei 
Taiwanului, adică punerea în practică a ceea ce Statele Unite au recunoscut deja — că 
Taiwanul este parte integrantă a Chinei si, deci, priveşte exclusiv China. 

Ţinând seama de schimbările foarte rapide care au loc în viata internațională, ar 
fi deosebit de important ca între China şi Statele Unite să existe relații diplomatice. 
China joacă şi va juca un rol tot mai important în viata internațională, fără a mai vorbi 
de programele sale de dezvoltare economică rapidă şi de marile posibilități pe care le 
pot avea Statele Unite in această privinţă. 

Jimmy Carter: 

Singura problemă importantă care mai rămâne este legată de faptul că avem un 
tratat de apărare mutuală cu Republica China, adică Taiwanul, iar Republica Populară 
Chineză nu este pregătită să declare că disputa cu Taiwanul va fi rezolvată prin mijloace 
paşnice. Dacă se poate găsi limbajul, formula semantică pentru rezolvarea acestei 
probleme, atunci vom putea acționa rapid în direcția normalizării relațiilor cu China. 
Cred că şi ei împărtășesc dorința noastră de a vedea rezolvată această problemă. Dacă 
reuşim, singurul stat pe care noi il vom recunoaşte va fi Republica Populară Chineză. 

Tovarăşul Nicolae Ceauşescu: 

Conducătorii chinezi au declarat nu o dată că problema Taiwanului poate fi 
rezolvată în mod pașnic. Eu cred că ei au această intenție. Dacă Statele Unite se vor 
retrage, nici nu va fi nevoie de folosirea forței, având în vedere legăturile foarte strânse 
care există cu populaţia din Taiwan. 

Un angajament în această privință fata de Statele Unite cred că ar fi însă greu de 
obţinut. Am spus astăzi şi în discuţia cu membrii Senatului că nici Statele Unite nu ar 
admite să dea garanții altora în probleme care le privesc direct şi, deci, nici China nu va 
face aceasta. Ar trebuie, prin urmare, ca lucrurile să fie soluționate fără a crea probleme 
artificiale în calea normalizării. 

Jimmy Carter: 

Dorința noastră este să actiondm mai rapid în direcția normalizării. Vom 
acționa în acest sens. 

Tovarăşul Nicolae Ceauşescu: 

Eu il voi informa pe preşedintele Hua Kuo-fen despre discuţia cu 
dumneavoastră asupra acestor probleme. Desigur, vă voi informa şi pe dumneavoastră 
despre gândurile lui, despre felul cum văd lucrurile conducătorii chinezi. Cred, însă, că 
Statele Unite şi dumneavoastră sunteţi acum în măsură să dati o rezolvare rapidă. Nu ar 
trebui amânat prea mult. 

Jimmy Carter: 

Aceasta este intenția mea. 

Nu vom încerca să folosim relațiile cu Uniunea Sovietică împotriva Chinei şi 
nici viceversa. Dorim să fim prieteni cu amândoi, la fel ca şi dumneavoastră. Aceasta 
este poziţia pe care dumneavoastră ati mentinut-o atât de bine. 

'Tovarășul Nicolae Ceausescu: 

Acesta este un lucru bun, cred că menţinerea actualei stări de lucruri creează 
anumite suspiciuni la conducerea chineză. De aceea, normalizarea mai rapidă a relațiilor 
ar demonstra aplicarea în practică a politicii pe care ati anuntat-o. 

Aş dori să ridic o problemă legată de Republica Populară Democrată Coreeană, 
de Coreea în general. 

În cadrul vizitei în Extremul Orient, voi vizita şi Coreea, precum şi Vietnamul, 
Kampuchia și Laosul. Relaţiile noastre sunt foarte bune cu Coreea de Nord, iar personal 
am relații de prietenie cu preşedintele Kim Ir Sen. Pe această bază, m-a rugat să vă 
prezint unele considerente ale lui privind soluționarea problemei coreene. Fi ar dori să 
ajungă la o îmbunătăţire a relațiilor cu Statele Unite, plecând de la angajamentul 
dumneavoastră de a realiza retragerea trupelor americane din Coreea de Sud. Ei 
consideră că inițierea unor convorbiri directe în această problemă ar fi deosebit de utilă. 
De asemenea, ei asigură că vor tine seama de interesele Statelor Unite în Coreea de Sud. 
Ei au in vedere ca reunificarea țării să se realizeze sub forma unei federaţii, mentinandu- 
se oranduirile sociale existente in sus şi în nord. După părerea lui Kim Ir Sen, obstacolul 
principal îl constituie preşedintele Park Cijan Hee (sic!). El caracterizează regimul din 
sud ca fascist, iar politica sa ca pro-japoneză. El ar accepta să trateze cu orice alt 
preşedinte în sud, care să fie agreat de Statele Unite, cum ar fi, de pildă, lan Bo Sîn, fost 
preşedinte în anii 1960-62, care are relații bune cu S.U.A. Sigur, acesta este numai un 
exemplu, dar orice personalitate care ar introduce un regim democratic în sud şi ar fi 
agreată de Statele Unite ar fi acceptabilă pentru a duce tratative. lan Bo Sîn nu este 
comunist şi este în prezent consilier al Partidului Noii Democraţii din sud. 

Am prezentat toate acestea pentru a sublinia că felul în care vede Kim Ir Sen 
soluționarea problemei ar deschide calea realizării unor relații noi şi în această parte a 
lumii. 


Jimmy Carter: 


Voi fi foarte scurt. Nu consider ca este raspunderea mea si nici a lui Kim Ir Sen 
să hotărâm cine să fie preşedinte in Coreea de Sud. Acest lucru îl hotărăşte poporul de 
acolo, care, de altfel, l-a ales pe preşedintele Park în cadrul unor alegeri libere. 

Aici avem o problemă. Kim Ir Sen doreşte să aibă loc o întâlnire directă între 
reprezentanţii Statelor Unite, reprezentanții lui şi cei ai preşedintelui Park? 


'Tovarăşul Nicolae Ceausescu: 

Nu doreşte să aibă nici un fel de relații cu preşedintele Park, pentru motivele pe 
care le-am spus. În privinţa alegerilor democratice în Coreea de Sud, mi s-a spus că 
ceilalți candidați la președinție au fost arestați si nu s-au putut prezenta. Fi ar dori ca 
Statele Unite să nu-l mai sprijine pe Park Cijan Hee şi consideră că forțele interne din 
Coreea de Sud sunt în măsură să rezolve problemele pe o cale nouă, democratică. 

Ei sunt gata să discute cu Statele Unite. Dacă nu va mai fi preşedinte Park, ei 
sunt gata, de asemenea, să trateze cu orice alt preşedinte ales în mod democratic în sud. 

Jimmy Carter: 

Aceasta este poziţia lor istorică. Şansa ca preşedintele Park să fie răsturnat sau 
schimbat este foarte mică. Noi nu ne putem amesteca în afacerile interne din Coreea de 
Sud şi nu vom schimba guvernul de acolo prin forță sau printr-o intervenţie americana. 

Dacă Kim Ir Sen nu doreşte să se întâlnească cu conducerea actuală din sud, nu 
văd posibilitatea realizării unei întâlniri. Nu mă pot întâlni cu Kim Ir Sen în absența 
reprezentanţilor guvernului sud-coreean. 

'Tovarășul Nicolae Ceausescu: 

Cu Coreea de Sud aveţi relaţii, de ce să nu purtaţi discuţii si cu Coreea de 
Nord? 

Jimmy Carter: 

După cum știți, noi ne aflăm acolo în baza unei rezoluţii a O.N.U. Noi suntem 
în favoarea reunificării. De altfel, reprezentanţii militari s-au întâlnit mereu la paralela 
38. Statele Unite nu reprezintă, însă, un factor politic de dominație in sud. Ne aflăm 
acolo pentru a asigura menţinerea unei păci fragile. 

Nu pretindem a avea conducerea politică în Coreea de Sud şi nici nu dorim 
aceasta. Angajarea de negocieri politice cu conducătorii nord-coreeni, în absenţa 
preşedintelui Park, ar însemna să ne asumăm o postură falsă. 

Tovarăşul Nicolae Ceaușescu: 

Aş mai dori să revin încă o dată asupra posibilității ca reprezentanții 
dumneavoastră să se întâlnească cu O.E.P. Această problemă este, oricum, la ordinea 
zilei. De aceasta este legată impulsionarea procesului de pace în Orientul Mijlociu. 

Ei ar dori ca aceasta să se realizeze fie in secret, fie public. Mi-au declarat că o 
majoritate din cadrul O.E.P. poate accepta deja un asemenea curs. 

Jimmy Carter: 

Inteleg. 

'Tovarășul Nicolae Ceausescu: 

Daca ajungeti la aceasta concluzie, ar fi bine. 

Jimmy Carter: 

V-am explicat ieri poziția noastră. Voi fi, însă, bucuros să mai facem schimburi 
de idei pe această temă, pe măsură ce se modifică situația. 

Acum suntem foarte dornici să vedem cu ce propuneti va veni Egiptul si apoi 
să se realizeze un teren pentru continuarea tratativelor între Egipt şi Israel. Cred că 
introducerea în discuţie a O.E.P. în prezent ar fi un factor de natură să complice 
lucrurile. Mai târziu poate că va fi mai rezonabil. 

'Tovarășul Nicolae Ceausescu: 

Nu este vorba de participarea lor in general, ci numai la discutarea problemei 
palestiniene. 

Jimmy Carter: 

Nu cred că Egiptul ar dori in prezent ca O.E.P. să se insereze in discuţii, iar de 
Israele sunt sigur că nu doreşte. Cred că şi Hussein este de aceeaşi părere. 

'Tovarășul Nicolae Ceausescu: 

Presedintele Sadat doreste ca O.E.P. sa participe la discutarea problemei 
palestiniene, iar nu a problemelor Egiptului. Aceeaşi părere o are şi Hussein si Assad. 

Jimmy Carter: 


Assad da, de Hussein nu sunt sigur. Oricum, noi vom fi deschişi la minte. 


Redactat: S. Celac 
Exemplar unic. 


ANIC, fond CC. al P.C.R. — Sectia Relații Externe, dosar nr. 42/1978, ff. 19-29. 


365 


IV. Recenzii. Note de lectură 


Dalila Cabrita Mateus “Memorias do 
Colonialismo e da Guerra”!, Porto, 
Editura ASA Edições, 2006, 670 p. 


“Aceasta este o carte despre tortura şi durere, 
despre sânge şi moarte”? (p. 5). Aşa începe 
prezentarea celei de-a doua cărți de interviuri autoarea 
portugheză Dalila Cabrita Mateus”. Publicat în 2006, 
volumul, care cuprinde 40 de interviuri şi se extinde 
pe aproape 700 de pagini, face parte din anexele tezei 
sale de doctorat, susținută la Institutul Universitar din 
Lisabona (ISCTE-IUL) în 2004. Specializată în istoria 
politică şi instituțională a perioadei contemporane, 
Dalila Cabrita Mateus se dedică initial istoriei 
coloniale, in special rolului jucat de politia politica 
portugheză‘ în războiul colonial, pentru ca mai apoi, în ultimii ani, să-şi extindă studiile 
către interpretarea unor momente structurale din istoria recentă a Angolei şi 
Mozambicului; un parcurs firesc având in vedere densitatea faptelor istorice si 
legăturilor inseparabile dintre acestea. Lucrările sale au fost în mod punctual contestate, 
dar au marele merit de a aduce la lumină mărturii inedite şi de a pune mereu în cauză 
rolul memoriei şi al istoriei oficiale, în respectivele spaţii. 

Analizând contextul portughez, angolez şi mozambican, observăm că în ultimii 
ani s-au înmulțit considerabil lucrările despre războiul colonial şi decolonizare, o bună 
parte fiind opera jurnaliştilor sau actorilor politici şi/sau militari din trecut. De cele mai 
multe ori, este vorba despre relatări inedite şi capabile să provoace versiunile oficiale ale 
istoriei care, contextual sau intenționat, se construiesc pe adevărate suprematii ale 
uitării. În mod evident, toate formulările în acest sens presupun un anumit grad de 
excludere, selecție, putere, uitare, interes, exagerare, autocenzură sau resentiment. 
Considerăm că volumul de fata, care cuprinde 40 de interviuri luate, în mare parte, unor 


1 În traducere Memorii despre Colonialism şi despre Răzhoi. 

2 Traducere personală. În original: Este é um livro de sofrimento e de dor, de sangue e morte. 

3 Desenul de pe copertă îi aparţine pictorului mozambican Malangatana Valente Ngwenya, închis 
între 1964-1965 sub acuzaţia de partizan al principalei mișcări de eliberare naţională FRELIMO 
(Frente de Libertação de Moçambique — Frontul de Eliberare din Mozambic). Împreună cu el 
sunt închiși o serie de intelectuali printre care şi poeţii Rui Nogar şi José Craveirinha. În 2006, la 
cea de-a 70-a aniversare a avut loc în Portugalia o expoziţie cu desenele pictorului realizate în 
perioada detenției (http://casacomum.org/cc/arquivos?set=e_917). 

+ Policia Internacional e de Defesa do Estado (PIDE). Poliţia internaţională de apărare a Statului este 
constituită sub această titulatură in 1945. În 1954 sunt create delegatiile din Angola si Mozambic, 
care abia în 1957 îşi încep efectiv şi activ munca. În 1969 titulatura se schimbă în Direcção-Geral de 
Segurança (DGS), Direcţia Naţională de Siguranţă, dar practicile sale rămân aceleaşi. 


Recenzii. Note de lectură 


foşti deţinuţi politici angolezi, mozambicani, guineeni, dar şi unor foşti actori politici 
portughezi, se încadrează în aceste aprecieri, aducând la lumină atât aspecte ale 
memoriei oficiale, dominante, cât şi “memorii subterane”. Aici intervine rolul 
cercetătoarei care, in mod eficient, completează sau infirmă relatările intervievatilor cu 
note de subsol rezultate din cercetarea arhivistică sau consultarea altor surse 
bibliografice complementare. Mateus recurge, aşadar, la o încrucișare de date care 
permite, acolo unde este posibil, validarea şi verificarea informaţiilor obținute. 

Lucrarea are o structură simplă care cuprinde: a) o scurtă prezentare a cărții; b) 
corpusul, format din cele 40 de interviuri; c) două anexe, dintre care una detaliază siglele 
folosite în text, iar cealaltă prezintă o listă aproape exhaustivă a închisorilor şi lagărelor 
de concentrare din Angola (17), Mozambic (12), Guinea-Bissau (2) şi Insulele Capului 
Verde (1). 

Aşa cum reiese din descrierea făcută de autoare în prezentarea cărții, dar si in 
scurtul rezumat care însoţeşte fiecare interviu, intervievatii sunt: foşti deţinuţi politici 
din Angola, Mozambic, Guineea-Bissau şi avocaţii acestora portughezi sau naționali, 
foşti dirigenti ai mişcărilor de eliberare națională din Angola şi Mozambic, partizani, un 
cadru al poliției politice, un african care îl admira pe Salazar, un fost preot catolic 
portughez în Angola şi un coordonator al unui ziar clandestin împotriva colonialismului 
si al războiului colonial (p. 5). Deşi prezentarea este clară, consider că este prea succintă 
si lipsită de un cadru teoretic mai bogat in care să fie dezvoltați termeni precum istorie 
orală, memorie sau poliţie politică, termeni menționați recurent de-a lungul interviurilor. 
In acest sens, se remarcă nu numai lipsa unei introduceri propriu-zise, cât şi a unei 
concluzii care să prezinte o reflexie şi/sau interpretare mai profundă şi detaliată a 
faptelor descrise. Aceste aspecte pot fi uşor explicate prin faptul că încadrarea teoretică 
şi interpretarea istorică şi socială a datelor se regăseşte în lucrarea de doctorat a autoarei, 
din care sunt extrase interviurile, in timp ce scopul lucrării de fata este probabil acela de 
a fi prezentată sub o formă exclusiv informativă și apelativă pentru toate genurile de 
public. 

După o scurtă introducere biografică interviurile, în mare parte destul de 
extinse®, se desfăşoară după metoda interviului semi-structurat, organizarea fiind 
determinată şi delimitată de o încadrare temporală cuprinsă aproximativ, dar nu 
exclusiv, între 1945 şi 19747. Ca aspect important al muncii metodologice si al validării 
informaţiilor cercetătoarea transcrie şi în mare parte confirmă şi corectează interviurile, 
ceea ce presupune o mai mare atenție de ambele parti, dar şi o mai mare intervenție 
asupra textului final. De asemenea, Mateus traduce în paranteză emoțiile manifestate de 
intervievaţi, completând astfel relatările și transpunându-le într-un cadru cât mai real. 
Interviurile semi-directionate sunt completate de metoda istoriei de viata, care aduce 


5 Cifrele din paranteză indică numărul de închisori şi lagăre de concentrare existente în fiecare 
teritoriu. 

é După numărul de pagini putem aprecia că o medie a majorităţii interviurilor s-ar ridica la 
aproximativ o ora si jumătate. 

7 Datele corespund cu formarea PIDE şi respectiv cu Revoluţia Garoafelor din Portugalia, 
lovitura militară de stat din 25 aprilie 1974 care marchează sfârșitul formal al celei de a doua 
Republici Portugheze, mai bine cunoscută sub titulatura salazarista de Estado Novo (Stat Nou). 

informaţii noi în special despre închisorile din Angola şi Mozambic, despre metodele de 
detenţie şi tortură aplicate în funcție de statutul rasial, socio-economic sau de gen. Mitul 
dictaturii “uşoare” şi al colonialismului “diferit” promovat de Statul Nou portughez se 
spulberă încă de la primele pagini’. Relatările sincere, sensibile, dureroase, binevoitoare, 
făcute în deplina cunoştinţă a importanţei scrierii istoriei confruntă în scris, deținuți si 
tortionari, opozanți sau prieteni trasând o adevărată hartă a brutalitatii şi opresiunii 
promovată de poliția politică portugheză în închisorile din teritoriile ocupate din Africa. 

Probabil aspectul meritoriu al interviurilor este că aduc, pe lângă simpla relatare 
a unor fapte la persoana întâi, reflexii despre propriul parcurs politic si personal, adesea 
inseparabil, al intervievatilor, capabili să interpreteze efervescenta anilor 60 ai mişcărilor 
de eliberare naţională si ai independentelor nationale din Africa. În același timp, 
prezintă drumul de la clandestinitate, gherilă, închisoare la funcţiile politice si sociale 
post-independenta, in multe cazuri autochestionand opţiunea de a continua cu același 
partid politic în pofida momentelor politice tensionate si a luptelor interne. De remarcat 
aici este cazul mozambican; în perioada post-independenta apar lagărele de reeducare, 
unde pe lângă diversi “paria” ai societăţii (prostituate, alcoolisti, autorități tradiționale 
etc.) sunt închiși fără o culpă formulată în instanţă şi foşti deținuți politici acuzaţi de 
colaborare cu fostul regim şi de sprijinirea unei posibile lovituri de Stat împotriva 
FRELIMO. Câţiva ajung să facă din nou închisoare în aceleași închisori în care fuseseră 
deținuți şi în timpul sistemului colonial, iar alţii sunt arestaţi la domiciliu”. 

Opţiunea de a prezenta în aceeaşi carte interviuri cu foşti deţinuţi politici din 
cele trei foste colonii portugheze, chiar dacă este vorba despre aparent același 
colonialism în teritorii diferite, aduce la lumina multe nuanțe, practici de tortură diferite, 
influenţe regionale distincte şi o altă abordare a vieţii clandestine si a cotidianului. 

Unul dintre principalele aspecte abordate în interviuri este cel al condiţiilor de 
detenţie, de aceea este important să semnalizăm anumite particularități. Atât în Angola, 
cât si în Mozambic, majoritatea deţinuţilor afirmă că nu existau condiţii diferite de 
detenţie în funcție de rasă, gen sau statut socio-economic. Cu toate acestea, au existat 


8 Între aproximativ 1927 şi 1961 în Angola, Mozambic şi Guineea-Bissau este în vigoare Statutul 
Indigenatului (O Estatuto do Indigenato), un statut politic, civil şi criminal prin care se face 
diferenţierea dintre populaţia colonizatoare şi nativii africani, împărțiți în indigeni si asimilați. 
Chiar dacă nu se poate compara cu cazul sud-african, Statutul rămâne până astăzi dovada cea 
mai evidentă a segregării rasiale institutionalizate din coloniile portugheze din Africa. La fel de 
evident este că Statutul rămâne informal în vigoare chiar si după revocarea sa din 1961. Vezi: 
Carvalho, Agostinho de, Estatuto do Indigenato, în “Boletim Geral das Colânias”, 25, 1949, pp. 61- 
80; Meneses, Maria Paula, O “indigena” africano e o colono “europeu”: a construção da diferența por 
processos legais, in “E-cadernos CES”, 7, 2010, pp. 68-93; Neto, Maria da Conceição, Ideo/ogias, 
contradições e mistificacoes da colonização de Angola no sec. XX, “Lusotopie”’, 1997, pp. 327-359. 

° Mateus, Dalila Cabrita; Mateus, Alvaro, Nacionalistas de Mocambique, Alfragide, Leya, Portugal, 
2010. De asemenea, un aport important pentru o analiza destul de completa a acestor 
problematici o reprezintă articolul lui Thomaz, Omar Ribeiro, “Escravos sem dono” a experiência 
social dos campos de trabalho em Moçambique no período socialista, “Revista de Antropologia”, São Paulo, 
USP, v. 51, no. 1, 2008, pp. 177-214. 

cazuri în care statutul de asimilat sau profesia!0, au dus la condiții de detenție mai suave, 
asta însemnând că detinutul nu era bătut, putea să stea într-o celulă cu mai puţine 
persoane, sau singur, și avea o alimentaţie mai bună (p. 71). Un fost deţinut politic 
mozambican sugerează că elita mişcărilor de eliberare naţională beneficia în închisoare 
de un tratament diferențiat. Atât in Angola, cât şi în Mozambic au existat naționaliști 
albi închişi alături de compatrioții săi. Numărul femeilor închise a fost de asemenea 
destul de mare. Cu toate acestea, nu se poate face o aproximare exactă a numărului 
total. Se relatează mai multe abuzuri produse asupra femeilor în închisorile angoleze, 
decât in cele mozambicane. Din păcate, în volumul de fata numărul femeilor 
intervievate este semnificativ mai mic decât cel al bărbaților (trei din patruzeci). Asa 
cum rezultă din interviul angolezei Ana Inglés, o posibilă explicaţie ar fi că puţine au 
supraviețuit ororilor vremii sau pur şi simplu anilor. Aceasta aproximează că din 
numărul total de 554 de femei prezente în ultima închisoare prin care a trecut ar mai fi 
în viață doar 6 (p. 100). Un alt aspect fundamental care reiese din acest interviu este 
existenţa închisorilor particulare, fie ale fermierilor, fie ale anumitor companii cum era şi 
cazul Diamang''. Odată cu începerea războiului pentru eliberare națională aceste 
închisori, folosite în mod normal pentru a închide angajaţii suspectaţi sau acuzaţi de 
orice fel de nereguli, încep să fie folosite ca închisori pentru populația neagră sau 
considerată simpatizantă a “teroriştilor”. După cum reiese, nu exista un proces legal, un 
avocat sau o specificare clar formulată a perioadei de închisoare, aceasta rămânând la 
latitudinea inchizitorilor sau a “vânturilor vremii”. În majoritatea situaţiilor PIDE este 
singurul tribunal. Este si cazul Ana Inglés, reținută în 1961 la o fermă particulară, în 
condiții inumane, împreună cu cele patru fiice minore, în timp ce isi vizita soţul aflat 
acolo la lucru. Acesta este ucis cu brutalitate, iar la scurtă vreme soţia şi fiicele trec in 
sistemul penitenciar oficial de unde ies în arest la domiciliu aproape de 25 aprilie 1974 
(pp. 91-100). Mâncarea pe care Ana Inglés o primeşte în închisoare apare în relatările 
majorităţii deținuților politici angolezi “Fasole cu gândaci şi orez cu nisip” (p. 98). Nu 
era cel mai rău caz. Multi au fost ucişi prin înfometare (pp. 42, 121, 133, 218). 

Celula era de obicei foarte mică (trei pe patru) şi avea un vas sanitar. Când 
aveau nevoie să bea apă trebuiau să tragă apa şi să bea. Era apa pe care o beau si cu cate 
se spălau. În Mozambic, pictorul Malangatana Valente Ngwenya povesteşte că trebuiau 
să ceară apă ori de câte ori le era sete, dar nu întotdeauna o primeau. “În celulă, chiar 
dacă încercam să menţinem o anumită igienă, aveam plosnite si era imposibil să evităm 
mirosurile urâte!” (p. 638). “Norocosi” puteau fi consideraţi cei care aveau un suport 
din lemn pe care să se întindă. Majoritatea deținuților nu aveau loc în celule, dormeau si 
mureau în picioare, sau, când erau mai puţini, dormeau incovoiati pe cimentul pe care 
gărzile se asigurau că-l udă mereu aproape de ora de culcare (pp. 17, 43, 44, 564). La fel 
de recurentă este şi tortura prin izolare absolută pentru perioade destul de îndelungate 
de timp care variau de la o săptămână la cinci ani (pp. 84, 171). În aceste situaţii era 


10 Este cazul avocatului mozambican Domingas Arouca, la care apar referiri în numeroase 
interviuri. 

1 În Angola, firmă exploatatoare de diamante cu capital belgian şi britanic. 

12 Traducere personală. În original: Na cela, embora tentéssemos manter uma certa higiene, tinhamos 
percevejos e era impossivel evitar os maus cheiros. 

restricționat şi contactul cu familia. “Statuia”, arsurile, bătaia compulsivă, tortura 
somnului, violurile în cazurile femeilor sunt practici de tortură menţionate aproape în 
întregime de toți deținuții. 

Relaţia post-independenta dintre tortionari şi deținuți sau tortionari si societatea 
civilă, avocaţii care i-au apărat pe deţinuţii politici în puţinele procese existente, munca 
forţată (p. 240), numeroasele trupe “civile portugheze”, masacrele, gropile comune, 
asociațiile legale din anii '50-"'60 care se constituie ca paravan pentru întâlnirile politice 
clandestine (p. 123) sunt tot atâtea realități, nu neapărat ignorate, dar prea puţin 
explorate, atât arhivistic cât și la nivelul istoriei orale. “Se discută mult, dar nu se scrie. 
Cred că e foarte bine că scrieți. Pentru a perpetua memoria noastră colectivă” (p. 50), 
spune Albino Magaia, fost deţinut politic în Mozambic!3. “Uite eu nu-mi amintesc ca 
vreunul dintre noi să fi însoţit pe cineva care ar fi vrut să cunoască îndeaproape locurile 
prin care am trecut. Dar eu am avut preocuparea de a o duce pe fiica mea la Victoria 
Falls ca să-i arăt locurile prin care am trecut eu” (p. 123), sunt cuvintele lui Angelo 
Chichava, deţinut mozambican!+. Oamenii vor să-şi spună istoriile, în Angola, in 
Mozambic, în Guineea-Bissau, în Portugalia. La o privire atentă a realitatilor care ne 
înconjoară observăm că se simte o nevoie tot mai acută a Istoriei la plural, în 
detrimentul Istoriei unice. Este provocarea tacită a acestei cărți şi datoria pe care o 
sădeşte în noi orice mărturie care ne este încredințată. 


lolanda Vasile 


Liviu Taranu (ed.), Românii în „Epoca 
de Aur”. Corespondenţă din anii '80, Editura 
Cetatea de Scaun, Târgovişte, 2012, 284 p. 


Lipsa accesului la documente a constituit una 
dintre principalele cauze ale faptului că, până în urmă cu 
puţini ani, istoriografia românească contemporană s-a 
axat preponderent pe perioada regimului Gheorghiu-Dej 
şi a anilor *60-70 si mult mai putin pe cea a ultimului 
deceniu al dictaturii comuniste. Abia în ultimul timp, 
odată cu ridicarea restricțiilor privind cercetarea 
materialelor întocmite de P.C.R. (la A.N.R.) si de fosta 
Securitate (accesibile acum integral la C.N.S.A.S.), au 
început să apară volume şi studii dedicate acestei 


13 Traducere personală. În original: Conversa-se muito, mas não se escreve. Acho, pois, muito bem que 
escreva. Para perpetuar a nossa memoria colectiva. 

14 Traducere personală. În original: Ora não me lembro de algum de nós ter acompanhado alguém que 
quisesse conhecer de perto os sitios por onde passâmos. Mas eu tive o cuidado de levar a minha filha a Victoria 
Falls e de lhe mostrar os sitios por onde passei. 

perioade, dar în continuare numărul lor este redus. 

Tocmai de aceea este lăudabilă decizia cercetătorului Liviu Taranu de a edita un 
volum cu documente referitoare la anii '80, o perioadă foarte putin cercetată ştiinţific 
până în prezent. Lucrarea a fost publicată sub o dublă egidă, a Institutului Revoluţie 
Române din Decembrie 1989 şi a C.N.S.A.S., o colaborare ce s-a dovedit până acum pe 
deplin fructuoasă, conducând la apariția mai multor volume de documente circumscrise 
tematicii activităţii organelor de Securitate în ultimii ani ai regimului Ceaușescu. 
Prezentul volum cuprinde un număr de 39 de documente create de Securitate, 
provenite în integralitate din Arhiva C.N.S.A.S. De reţinut este faptul că toate sunt 
inedite, ele nefiind studiate de niciun alt cercetător până în prezent si, ca atare, nici 
folosite în vreo lucrare științifică, ceea ce sporeşte importanța introducerii lor în 
circuitul istoriografic. 

Singular este şi criteriul de selecție a documentelor editate: sinteze, rapoarte şi 
note întocmite de Securitate pe baza interceptării corespondenţei private a cetăţenilor 
români, atât a celei interne, cât si a celei trimise si primite din străinătate. Tipologia 
materialelor reflectă foarte clar starea de spirit a populaţiei în anii "80, dar editorul nu s-a 
mulțumit cu o simplă prezentare a acesteia, ci a dorit s-o subsumeze unei tematici bine 
alese, şi anume devoalarea „cauzelor care au condus la implozia din decembrie 1989”. 
În opinia noastră, obiectivul avut în vedere a fost nu doar atins cu prisosinta, ci chiar 
depășit. Pe viitor, nicio cercetare serioasă a premiselor ce au condus la Revoluţia din 
1989 nu va putea fi efectuată fără consultarea acestui volum. Peste tot, aproape la 
fiecare pagină de corespondenţă interceptată, transpare nemulțumirea, generalizată şi 
într-o accentuare continuă, a întregii populaţii fata de condițiile de viata din România. 
Oamenii deplâng în scrisori lipsurile alimentare cronice, întreruperea curentului electric, 
corupția endemică, birocratizarea excesivă şi incompetenta factorilor politici si statali, 
condițiile grele de muncă (nesiguranța locului de munca si chiar şomajul), criza socială si 
economică etc. Lecturarea volumului oferă fără echivoc imaginea unei societăți adusă la 
capătul răbdării, ce clocotea de frustrare şi nemulțumire, așteptând doar o scânteie si un 
context favorabil pentru a exploda. Credem că aşa se şi explică nu doar înlăturarea 
rapidă şi totală a regimului Ceauşescu (spre deosebire de celelalte state foste comuniste, 
unde dictaturile au fost înlocuite gradual şi de obicei pe cale pașnică), ci şi violența pe 
alocuri extremă şi inumană a revoluţionarilor din decembrie 1989, care nu au ezitat să 
linşeze simpli angajaţi ai Securităţii sau Miliției si chiar să le profaneze cadavrele 
(precum la Otopeni, Cugir etc.). 

Bine selectate de editor, documentele reflectă în mod elocvent evoluţia stării de 
spirit a românilor în deceniul noua, surprinzând momentele în care noi şi noi motive de 
nemulțumire se adăugau celor deja existente, pe măsură ce contextul socio-economic 
intern se degrada vizibil de la an la an. Se observă paşii rapizi făcuţi de regimul 
Ceausescu spre falimentul generalizat al statului şi societății, iar lipsa de speranţă a 
populaţiei în o îmbunătăţire a situației transpare aproape din fiecare scrisoare 
interceptată. 

La începutul anilor '80, locuitorii României erau nemulțumiți mai ales de 
absurditatea întreruperilor de curent electric. Făcute sub pretextul economisirii energiei, 
de multe ori ele generau pagube ce depășeau cu mult sumele economisite: utilaje si 
maşini defecte, efective de animale decedate din cauza frigului, procese tehnologice 

costisitoare întrerupte etc., fără a mai pune la socoteală sistarea activităţii productive 
(„Din cauza curentului electric stagnează şi treaba la serviciu. Ni se opreşte lumina cand 
avem lucrări mai urgente”). Un locuitor din Cisnădie îi scria in 1981 unui prieten din 
R.F.G.: „Se face economie la curent electric, se întrerupe permanent şi atunci maşinile 
de la fermă se răcesc si totul se strică. Nu vrea nimeni să se gândească la astea. Totul se 
face fără cap aici. Urmările sunt evidente: pagube de 100 de ori mai mari decât 
eventualul curent electric economisit”. Într-o altă scrisoare se arată că „la ferma de stat, 
din cauza frigului, au murit 400 de purcei”. Gravitatea impactului întreruperilor de 
curent electric asupra economiei era recunoscut chiar şi în rapoartele Securității !5. 

Lipsa curentului electric era resimțită îndeosebi în mediul rural, intreruperile 
fiind cotidiene şi mai ales seara şi noaptea (practic curent era doar ziua), în pofida 
faptului că aici consumul era foarte redus (numărul de aparate electrocasnice deținute 
fiind mult mai mic decât cel al populaţiei urbane). "Ţăranii au reînceput să folosească 
lămpile cu petrol („e de râsul lumii, ca pe timpul bunicilor”), dar şi combustibilul se 
găsea cu greutate („Nu mai avem lumină si nici petrol sau lumânări. Ne-am înapoiat cu 
sute de ani în nivelul de trai”). Desigur, şi această măsură a atras după sine efecte 
negative, în principal încetarea oricărei activități economice la lăsarea serii („Nu mai 
ştim ce să facem cu lipsa de curent electric. Până seara la ora 18 trebuie să terminăm tot 
ce avem de făcut”). Nu în puţine cazuri, pentru a-şi putea rezolva treburile casnice sau 
agricole la lumina zilei, muncitorii ce locuiau la ţară şi făceau naveta zilnică la 
întreprinderi recurgeau la tot felul de metode (de regulă oferirea unor plocoane şefilor — 
vin, ţuică, găini etc.) pentru a pleca mai repede de la serviciu, ceea ce se reflecta si în 
activitatea uzinei. Greutati aveau şi elevii din mediul rural, nevoiţi nu de puţine ori să 
înveţe la lumina lumânării, ceea ce nu avea cum să nu se resimtă în performanţele lor 
şcolare. 

În anii ’80, întreruperea frecventă şi la nivelul întregii tari a curentului electric, 
pentru populaţia civilă, dar și pentru industrie, anulează aproape întregul efect pozitiv al 
electrificării țării, foarte probabil cea mai importantă realizare economică a regimului 


15 Spre exemplu, într-un raport din 5 noiembrie 1985, Securitatea din I.J. Alba, arăta că 
activitatea întreprinderilor din judeţ era sever afectată de foarte desele întreruperi de curent. Spre 
exemplu, în luna octombrie, la Intreprinderea de Utilaj din Alba Iulia se înregistraseră 305 
decuplări totale si 222 limitări de putere la cota de avarie (ce permitea doar iluminatul, nu si 
funcţionarea utilajelor), iar la Întreprinderea de Produse Refractare din Alba Iulia 381 întreruperi 
de alimentare. Raportul evidenția toate efectele negative aferente acestei situaţii: planul de 
producţie nu era realizat, ceea ce ducea la diminuarea salariilor angajaţilor („motiv pentru care se 
creează şi unele nemulțumiri”) si la producerea de întârzieri beneficiarilor, desele sistări ale 
procesele tehnice duceau la o calitate deficitară a produselor, numărul rebuturilor crescând 
substantial (,,intreruperile şi limitările de energie electrică fac imposibilă respectarea tehnologiilor 
de tratament termic”), scăderea durabilitatii utilajelor folosite în producţie din cauza socurilor 
electrice, fiind necesară repararea sau înlocuirea lor mai frecventă; apariția unor pericole de 
explozie sau incendiu prin supraîncărcarea unor utilaje răcite cu curent electric etc. Securitatea 
demonstra si faptul că aceste „economii” aveau de fapt un efect contrar: la I.A.M.U. Blaj „peste 
50% din şarjele din luna octombrie au fost reintroduse în cuptoare, înregistrându-se în acest fel 
un consum aproape dublu de gaz metan si energie electrică” (A.C.N.S.A.S., fond Documentar, 
dosar nr. 330, vol. 1, ff. 229, 273). 

comunist. Degeaba propaganda elogia — pe bună dreptate — faptul că P.C.R. reuşise să 
aducă energia electrică în toate locuinţele (mai vechiul deziderat al lui Lenin), dacă 
populaţia beneficia de curent doar câteva ore pe zi. 

Populaţia încerca să treacă peste lipsa curentului electric văzând partea uneori 
hilară a lucrurilor: „avem repetiție la cor şi să ne vedeți cum cântăm la lumina 
lumânărilor”; „am sărbătorit ziua de naştere la lumina lumânărilor”; „scriu la lumânare 
şi ar fi foarte romantic dacă nu s-ar întâmpla acest lucru în fiecare seară”. 

Documentele editate sunt definitorii şi pentru reliefarea gravei crize alimentare 
prin care a trecut România in ultima decadă a dictaturii lui Nicolae Ceauşescu. Ele 
surprind foarte bine evoluţia stării de spirit a populaţiei cauzată de lipsurile alimentare 
cronice, de la nemulțumiri locale şi speranța că problema se va remedia, la disperarea ce 
a determinat chiar solicitarea introducerii cartelelor și blazarea din ultimii ani ai 
regimului Ceauşescu, când nimeni nu mai aştepta absolut nimic bun de la conducătorul 
statului. 

Penuria de alimente ce s-a manifestat vizibil începând din anii 1980-1981 a 
generat o adevărată stare de disperare în rândul populaţiei. Problema era că acestea erau 
vândute rar şi în cantități mici, astfel încât puţine persoane reușeau să le cumpere. Cea 
mai afectată era chiar populaţia activă, întrucât până se termina programul de muncă 
alimentele puse în vânzare erau deja cumpărate de pensionari sau țărani („se mai dau 
câte ceva, dar numai dimineaţa si atunci dă năvală lumea liberă şi mai ales țărănimea”), 
iar atunci când reușeau să mai găsească câte ceva cozile erau imense: „Ca să poți 
procura un litru de lapte, trebuie să fii prezent la centrele de desfacere de la ora 5 
dimineaţa, căci după 6% nu mai avem ce lua”; „Aici avem o viata care numai viata nu se 
numeşte. Umblăm toată ziua ca nişte capiati după alimente. Unt nu găsim, de lapte si 
zahăr nu mai vorbim”; „Nu mai ştim încotro s-o luăm după alimente. Să alergi bezmetic 
din prăvălie în prăvălie, că nu ştii la ce oră se dă ceva şi de multe ori vii cu plasa goală”; 
„Ce zile trăim! Totul se rezumă la o alergare nebună după mâncare”. Toate acestea 
determinau o parte a locuitorilor să vadă emigrarea ca singură soluţie pentru o viață mai 
buna: „E foarte greu de trăit aici, că nu găsim ce ne trebuie, fiind nevoiţi să suferim. E 
tare ruşinos pentru zilele noastre! Suntem hotărâți să plecăm de aici şi nici un fel de 
piedici ori necazuri nu ne vor schimba această hotărâre”. 

Initial, populaţia a crezut că era vorba de o disfunctionalitate locală, sperând în 
îndreptarea acesteia („aşteptăm din zi în zi remedierea acestei situaţii critice”). Prin 
schimburile de scrisori, locuitorii încercau să afle dacă nu cumva în alte zone ale țării 
situația era mai bună, ceea ce le-ar fi oferit şi lor perspectiva revenirii la normalitate 
(„Nu găseşti absolut nimic, nu ştiu ce-o să ne mai facem (...) Nu mai am ce cumpăra. 
Oare unde o să ajungem? $i la voi e la fel?”; „la voi tot criză alimentară este?”’; „Cu criza 
asta ce mai e pe la voi» Pe aici tot mai rau din zi în zi”). Dar penuria de alimente s-a 
accentuat de la o zi la alta, iar cozile au devenit tot mai mari, cu stresul de rigoare: 
„Toată energia omului se risipește ba la rând la chibrituri, ba la coadă la lapte, dar nu 
orice rand, ci unul de 300-500 persoane. Acum nu-mi pot imagina un magazin in care să 
intru şi să găsesc ce-mi trebuie”; „lumea a devenit atât de nervoasă la coadă sau mai 
degrabă sălbatică”; „Stau câte o zi la coadă şi se mai iau şi la bătaie”; „Aici o ducem rău. 
Când vin mezeluri sau carne, ouă etc. este moarte de om”. Treptat, întreaga populație a 
conştientizat faptul că era vorba de o stare generală de lucruri şi că nu erau prea multe 

perspective de îmbunătăţire: „și la noi alimentele se iau la fel de greu ca şi acolo, pentru 
că și aici este tot România”; „nu ştiu pe la Constanţa cum stau lucrurile, dar pe la noi e 
foarte rău. Nu găseşti absolut nimic (...) cred că nici voi nu aveţi altă soartă”; „Nu știu, 
toate judeţele trec printr-o situaţie ca a noastră sau numai Gorjul şi Doljul?”. 

De-a dreptul disperată era însă situaţia persoanelor bolnave, ce trebuiau să tina 
regim, precum şi a celor cu copii mici, care reuşeau foarte greu să le acopere acestora 
necesarul de lactate şi carne: „Suntem foarte distruși, tata este bolnav. Ar trebui să-i dau 
mai multe lactate si nu pot procura (...) este jale mare”; „la lapte se face rândul de la 
orele 4°’; „Nu vă puteți da seama ce grozăvie să vezi la şase dimineața copii lângă 
mamele lor stând la coadă pentru a putea cumpăra ceva de mâncare. Este îngrozitor”; 
„Adulții rabdă, dar daca copii cer pâine şi nu ai de unde să le dai, ce faci?”). 

In mediul rural, anumite produse de strictă necesitate (zahăr, ulei, petrol — 
folosit mai ales la lămpi) erau vândute rationalizat şi numai în schimbul predării către 
stat a unor produse agricole sau zootehnice — sfeclă de zahăr, floarea soarelui, păsări, 
ouă, iepuri, purcei, taurine etc. („pentru 1 kg de zahăr pe lună trebuie să dai ouă”), însă 
animalele erau greu de crescut în lipsa unor loturi proprii mari de pământ ori a 
cerealelor ieftine („Cum să contractăm, când nu avem pământ ca să putem tine 
animale»”). 

În anumite localităţi, situaţia era acutizată si mai mult de dorinţa autorităţilor 
locale de a se evidenția prin economiile ce le făceau, desigur toate exclusiv pe spinarea 
populaţiei. Spre exemplu, în vara anului 1981, liderii locali de partid din Cluj au oferit 
una dintre cele mai mari contribuţii de alimente din tara la fondul centralizat de stat, cu 
scopul de a obţine titlul de oraş erou al muncii. Iar situația s-a reflectat imediat prin 
lipsurile alimentare grave în oraş: „la Cluj este cumplit cu aprovizionarea, cozile 
interminabile, iar măcelăriile s-au închis toate din lipsă de marfă”; „Aici e mare sărăcie. 
Sunt cozi interminabile. Clujul este o catastrofă”; „Aici nu se găseşte nimic de mâncare, 
lapte nu, carne nu, salam nu. Toate cu mari cozi”. Din nou, singurul refugiu psihologic 
a fost hazul de necaz: „pe la cozi fiind, am auzit şi o poezie: «Clujul e erou, stai la coadă 
pentru un ow»”; „bine că nu sunt nici frigidere, tot nu avem la ce le folosi”. 

Toate acestea le-au determinat pe multe persoane să solicite reintroducerea 
cartelelor, care măcar le ofereau certitudinea obținerii unor alimente („zile întregi stăm 
la rând și de multe ori nu luăm nimic”). În iunie 1981, într-un Apel anonim trimis unei 
instituții din Cluj se cerea: „Faceţi economate muncitorești, dati tichete, cartele la 
muncitori, ca să nu stea la coadă toată noaptea ca dimineaţa tot să nu se ajungă să 
cumperi la copii unt, zahăr, smântână, brânză, carne, oase etc.”. Într-o sinteză din 7 iulie 
1981, U.S. „S” chiar evidenția acest aspect: „Reţin atenţia unele propuneri «de a fi 
cartelate alimentele de bază», întrucât «acestea, fiind puse în vânzare de obicei 
dimineața, sunt accesibile numai celor care nu lucrează, îndeosebi pensionarilom”. Şi, 
într-adevăr, după cartelarea produselor de strictă necesitate (ulei, zahăr, făină, mălai), se 
constată o atenuare a nemulțumirilor populaţiei în acest sens („într-un fel e mai bine, că 
era dezastru să stai la coadă”), ce-i drept si pe fondul unei blazări generalizate 
determinată de multitudinea de lipsuri. 

Lipsa cronică de produse alimentare a generat însă şi o altă situaţie ruşinoasă 
pentru statul român, numeroşi cetăţeni, lipsiţi de altă perspectivă, fiind nevoiţi să solicite 
cu disperare organizaţiilor caritabile occidentale — de regulă celor religioase — precum şi 

Crucii Roşii, să le trimită pachete cu mâncare, medicamente şi haine. Doar în lunile 
iulie-august 1981 au sosit in tara peste 2.000 de colete cu astfel de ajutoare, conținând 
zahăr, făină, concentrate pentru copii etc. O situaţie care spune totul despre starea în 
care ajunsese România după 35 de ani de comunism și doar 15 ani de regim Ceauşescu: 
locuitorii unei tari cu o agricultură bine dezvoltată („grânarul Europei”) erau nevoiţi să 
trăiască din mila occidentalilor, ajungând sa cerseasca până şi făină. 

Cum era și firesc, lipsurile alimentare au condus la creşterea infracțiunilor 
economice, mai exact a furturilor de la C.A.P. sau din întreprinderi, un fenomen ce s-a 
resimţit apoi o perioadă şi după căderea regimului comunist. 

De găsirea pe piaţa legală a unor produse străine „de lux” (ţigări, cosmetice etc.) 
nici nu putea fi vorba, iar faptul că acestea se vindeau din abundență în alte tari 
socialiste făcea să genereze chiar atitudini de depreciere a țării, omitandu-se uneori 
faptul că vinovat era regimul lui Nicolae Ceausescu si nu poporul român („Am fost de 
curând în Cehoslovacia. Acolo găseşti totul, de la țigări Kent la bijuterii, covoare etc. 
Este o tara tot socialistă, cu singura deosebire că e într-adevăr civilizată”). În anii "80, în 
România nu doar că nu se vindeau bijuterii din aur, dar ajunsese o adevărată problemă 
până şi procurarea verighetelor („Tinerii care se căsătoresc in România noastră socialistă 
nu găsesc verighete”). De altfel, aproape toți muncitorii romani ce plecau la muncă in 
exterior, mai ales în ţările arabe, cumpărau în primul rând bijuterii din aur pentru 
membrii familiei, unii implicându-se şi în traficul ilegal cu astfel de obiecte. 

Si de această dată, singurul refugiu al populației l-a constituit, adeseori, 
autoironia. În 1981, un doctor din Cluj îi scria următoarele unui amic din R.F.G.: „Ieri 
am avut o zi norocoasă, căci am cumpărat 5 suluri de hârtie igienică si 2 cutii de 
detergenti. Vezi, viata mai are şi asemenea bucurii mărunte, despre care voi nici nu știți. 
De aceea viaţa voastră este monotonă şi plictisitoare”. 

In scrisorile românilor de la începutul anilor *80 este consemnată si apariția 
unui nou factor de nemulțumire: frigul din locuinţe. Penuria de lemne de foc şi de 
cărbuni i-a afectat pe românii din mediul urban ce nu erau conectaţi la rețeaua de gaze. 
O scrisoare adresată unei instituții de stat era aproape disperată: „Avem copii şi in 
casele noastre este frig, deoarece nu ni se dau lemne de foc şi cărbuni (...) Ne-a ajuns 
cuțitul la os! Vrem lemne si cărbuni”). În toamna lui 1982, când Primăria Bucureşti a 
decis dezafectarea balcoanelor închise la apartamente, cetățenii oraşului, dar și întregi 
asociaţii de proprietari, au trimis un mare număr de scrisori instituțiilor statului, în care 
cereau anularea acestei hotărâri, motivând că fuseseră nevoiţi să facă aceste amenajări 
din cauza „existenţei unor temperaturi scăzute în apartamente”. 

Nici minoritățile etnice nu erau mai satisfăcute, interpretând aproape fiecare 
măsură a autorităţilor române ca având un caracter nationalist, cu toate că unele dintre 
stările de fapt erau generate de incompetenta, proasta organizare sau, mai ales, de 
nepăsarea unor factori locali. In 1981, mai multi maghiari din Deva erau pe bună 
dreptate nemulțumiți de faptul că la clasele de limbă maghiară din oraş predau multi 
învățători şi profesori români, unii dintre aceştia chiar fără a cunoaşte limba maghiară 
(„Ce fel de limba maternă mai poate fi asta? (...) Nici activitatea pionierească nu se 
desfăşoară în limba lor, cu toate că sunt peste 500 de copii. Se mai pot ei numi egali cu 
colegii lor români»”). 

Din numeroase scrisori reiese sistemul de conducere catastrofal al unor 
obiective economice, incompetentei directorilor adăugându-i-se  birocratizarea, 
centralismul si nepăsarea. Numirea în funcţiile superioare de conducere fiind practic 
făcută de organele de partid, sistemul a generat promovarea în mediul economic a 
numeroase persoane lipsite de calitățile necesare postului ocupat, ceea ce a determinat 
deseori o activitate deficitară, pentru care însă nu era tras nimeni la răspundere („dacă 
întreprinderea merge prost, nu se afectează punga şefului si nici uzina nu dă faliment, ca 
la capitalişti”). Realizările industriale ale regimului, care în mod normal ar fi fost de 
lăudat, nu erau în bună parte decât imense găuri negre în economie, generând pierderi 
financiare imense, ce erau decontate exclusiv de populație. O problemă ce s-a răsfrânt 
apoi multi ani după căderea regimului comunist, afectând serios economia României 
postdecembriste. 

Documentele relevă şi o realitate prea puţin cunoscută referitoare la ultimul 
deceniu comunist, aceea a nesigurantei locului de muncă. Începând din 1981, ca efect al 
aplicării politicilor convenite cu F.M.I., dar si al recesiunii economice tot mai 
pronunțate (căreia regimul Ceauşescu nu avea să-i găsească niciodată rezolvarea), au 
avut loc multe reorganizări ale instituţiilor şi întreprinderilor, ceea ce s-a tradus în 
concedierea a numeroși angajaţi şi reducerea salariilor. Într-un foarte mare număr de 
scrisori se fac referiri la aceste aspecte: „la Tractorul au concediat 300 persoane”; „azi 
au primit preaviz 30 de muncitori”; „navetiştii nu vor mai avea loc la noi în fabrică”; 
„vor fi date afară 600 persoane”; „s-au făcut restructurari de vreo 200 de muncitori”; „la 
mine la serviciu i-a dat pe toţi afară, iar din funcționari am rămas numai eu”. Se încerca 
astfel relocarea forței de muncă înspre mediul rural („cei care au şcoli de tractoristi vor 
pleca pe ogoare”, „până acum ne aduceau țărani la oraş, acum îi forțează să se înapoieze 
la camp”), ceea ce urma să ducă însă la reducerea efectelor pozitive ale unei alte realizări 
a regimului comunist — urbanizarea populaţiei rurale (considerăm că această politică a 
reprezentat o necesitate pentru România, fără a fi însă de acord cu ritmul accelerat si 
forțat — prin confiscarea pământului — în care ea a fost transpusă în practică, fapt ce a 
generat numeroase efecte negative, unele foarte grave). 

Volumul demolează, într-un mod convingător, unul dintre miturile post- 
decembriste, acela al siguranței locului de muncă în comunism. Documentele editate 
demonstrează că nu se mai poate susține punctul de vedere oficial, conform căruia în 
R.S.R. nu existau şomeri, si arată că în ultima decadă a regimului Ceauşescu era departe 
de a exista o stabilitate a postului deţinut, ceea ce afecta psihicul angajaţilor. În fapt, 
situația unei persoane concediate în România comunistă era chiar mai proastă decât în 
statele capitaliste, întrucât ea nu beneficia de ajutor de şomaj, care nu era prevăzut în 
nici un act normativ, din moment ce fenomenul nu era recunoscut. În 1981, un locuitor 
din jud. Galati scria următoarele: „raiul oamenilor muncii se înrăutățește, în loc să se 
îmbunătăţească, fiind lipsiţi de existenţa zilei. Am fost concediat de către întreprindere 
fără să am vreo abatere, fiind pus în situaţia să nu-mi pot câştiga pâinea. În altă parte nu 
am găsit de lucru, spunându-mi-se că au ordin să scoată afară si din alte întreprinderi. 
Nu ştiu ce să fac şi cum să procedez. Pe nimeni nu interesează viata poporului şi totul 
se tratează cu indiferenţă”. În acelaşi an, cuvinte asemănătoare erau puse pe hârtie si de 
către o şomeră din Săcele: „Am intrat şi eu în restructurarea muncitorilor de la LTA. 
Braşov, fără a se lua nici un fel de prevedere asupra fiecărui muncitor, lăsând copii fără 

pâinea de care au nevoie în fiecare zi. Pe unde intru în audiență mi se spune că e o 
dispoziție prezidenţială să se dea muncitorii afară”. O persoană din Bucureşti scria: 
„Sunt într-o situaţie care seamănă cu un vis negru. După 28 de ani de muncă mi se cere 
să plec cu toată familia la Giurgiu. Nu ştiu încotro s-o apuc”. 

Tot în 1981, 24 de foşti salariaţi ai LS.C.A.P. Bacău au semnat o scrisoare 
comună cu următorul conţinut: „Am fost dati afară 100 salariaţi de la LS.C.A.P. Bacău, 
după o vechime în serviciu de 15-35 ani. Am ajuns la disperare, muritori de foame! Ne- 
am vândut lucrurile din casă. Nu avem decât să venim toți cei circa 100 de muncitori, 
împreună cu familiile, in fata C.C. al P.C.R.”. Amenințarea cu protestul a determinat 
mobilizarea rapidă a conducerii Securității, în scopul prevenirii producerii acestuia, sens 
în care trebuiau să acționeze concertat Direcţia a I-a, Direcţia I şi I.J. Bacău. 

Documentele din volum relevă şi faptul că efectul negativ al tuturor acestor 
stări de lucruri din economia României nu s-a lăsat prea mult aşteptat. Cum era şi firesc, 
gravele disfunctionalitati din industrie sunt observabile mai ales la produsele exportate 
si la contractele economice externe, populaţia din tara fiind deja obişnuită cu calitatea ce 
lăsa mult de dorit a produselor şi serviciilor pentru a-şi mai manifesta nemulțumirea. 
Calitatea foarte slabă a produselor livrate de firmele românești, inadecvarea lor la 
condiţiile climaterice, coroborată cu neseriozitatea şi incompetenta celor trimiși pentru 
remedierea problemelor semnalate de către clienţii externi, au dus în scurt timp la 
pierderea celor mai importante pieţe occidentale. Documentele editate reflectă foarte 
bine acest fenomen. În 1980, România vindea produse şi echipamente si executa lucrări 
preponderent în state puternic dezvoltate, precum S.U.A., Canada, R.F.G., Franţa, 
Belgia, Suedia, Portugalia etc., aducând in tara sume mari in valută convertibilă. În 
schimb, în a doua parte a deceniului nouă firmele româneşti erau angrenate în proiecte 
aproape exclusiv în state arabe şi africane, slab sau foarte slab dezvoltate (Siria, Libia, 
Irak, Iran, Egipt, Burundi, Mozambic etc.), lucrând pe credit sau în sistem barter (mai 
ales contra produse petroliere). Diferențe majore apar şi în ce priveşte tipul de 
contracte, Dacă în primul caz românii instalau linii de fabricație, maşini şi echipamente, 
în cel de-al doilea munca se reducea la săparea unor canale de irigaţii, construirea unor 
drumuri etc. Până şi aceste contracte erau adjudecate de România aproape numai pentru 
că oferea prețul cel mai mic (chiar mult sub cel oferit de state precum Bulgaria sau 
Cehoslovacia) ori pentru că statele contractoare nu prea aveau altă alternativă, în 
condițiile în care firmele occidentale nu riscau să muncească acolo, fiind zone de 
conflict (Irak, Iran etc.) sau aflate sub embargo comercial (Libia). Preţul mic cerut de 
români a dus însă la reducerea semnificativă a salariilor muncitorilor din exterior, la care 
s-a adăugat şi faptul că nici măcar această remuneratie nu era plătită în întregime si la 
timp, întrucât chiar și clienții arabi și africani, nemulțumiți de întârzierile mari şi de 
calitatea scăzută a lucrărilor, refuzau să achite întreaga sumă convenită până la 
remedierea deficienţelor. Toate acestea au determinat frustrarea muncitorilor români 
(„fiecare se consolează cu faptul că în tara e şi mai rău”), care au devenit si mai 
dezinteresati de muncă, astfel încât lucrările contractate erau executate tot mai lent, ceea 
ce atrăgea şi mai mult nemulțumirea beneficiarilor. Un cerc vicios din care era aproape 
imposibil de ieşit fără o atitudine fermă din partea organelor de conducere de la 
Bucureşti, care erau însă mult prea anchilozate pentru a reacționa, ele rămânând total 
indiferente fata de accentuatul regres al României în domeniile comerțului şi afacerilor 

economice exterioare. Afirmațiile unui muncitor din Libia sunt edificatoare în acest 
sens: „Este iadul pe pământ. Aşa dezorganizare, proastă înţelegere a problemelor de 
către marea majoritate a capetelor, nu cred că s-a mai văzut. Nu se rezolvă nimic, nu se 
face nimic. Toată lumea face ce face doar pentru el, isi caută acoperirea în hârtii”. 

În a doua parte a anilor ’80, românii ce munceau în exterior au început să fie tot 
mai preocupaţi de activități aflate în afara sferei celor pentru care fuseseră trimiși din 
ţară, canalizându-şi eforturile spre afaceri ilicite sau spre efectuarea unor „ciubucuri” la 
particulari. Pasajele din unele scrisori sunt elocvente: „Am vorbit cu maistrul şi voi ieşi 
două luni la ciubuc (...) Cu munca nu mă omor”; „cu ciubucurile mă descurc onorabil”; 
„toţi caută să-şi umple cat mai mult buzunarele şi fără nici un fel de scrupule”, „unii 
caută să-și însușească venituri suplimentare prin furturi şi speculă”. 

Calitatea slabă a lucrărilor efectuate de firmele româneşti, incompetenta şi 
indolenta in rezolvarea defectiunilor apărute, precum si comportamentul 
necorespunzător al muncitorilor, au condus la apariția unor reacţii depreciative la adresa 
românilor în aproape în toate statele în care România executa aceste contracte. Până şi 
locuitorii unor state foarte slab dezvoltate, cu mult inferioare României din punct de 
vedere economic, cultural şi social, precum cele africane sau arabe, se exprimau 
peiorativ la adresa românilor, cerându-le fără jenă să se întoarcă acasă. Spre exemplu, un 
revizor irakian a întrerupt toate lucrările de pe un şantier de construcții din Hilla, pe 
motiv că „românii nu fac treabă bună”, spunându-le direct «Plecati în România!. În 
timp ce locuitorii unui stat african îi numeau pe romani „sclavi”, numărul mare de 
furturi comise de cetăţenii României în Irak le-a atras acestora apelativul de „Ali-Baba”, 
muncitorii cinstiți plângându-se că din acest motiv „trebuie să suportăm toate cuvintele 
urâte adresate de cetățenii irakieni (...) nu putem ieşi în oraş după cumpărături, că numai 
cuvinte utâte ne sunt adresate”. 

În fapt, realităţile din ultimul deceniu al României conduse de Ceauşescu, foarte 
bine surprinse în volum, mai ales atunci când acestea erau comparate nu cu cele din 
statele occidentale, ci cu situaţiile din țările comuniste, i-au determinat chiar şi pe unii 
dintre locuitorii țării să afirme cu amărăciune că „am ajuns ultimii oameni de pe glob”. 

Nu putem încheia fără a ne exprima opinia cu privire la ceea ce considerăm că 
ar fi „punctele slabe” ale volumului. Am folosit ghilimelele, întrucât apreciem că cele 
expuse mai jos în niciun caz nu pot să ştirbească cu ceva din valoarea deosebită a 
documentelor editate. Poate doar potențialul lucrării în ansamblul ei nu a fost pe deplin 
valorificat. 

Astfel, semnalăm lipsa din Indicele de la final a numelor a numeroase persoane 
ce apar în documente (lulian Vlad, Emil Macri, Romus Dima, col. Mocanu, Mircea 
Todoran ş.a.). Desigur, respectarea imperativelor editoriale este necesară, dar nu credem 
că trebuie să se facă în detrimentul rigurozitatii ştiinţifice. 

Editorul s-a dovedit a fi parcimonios cu inserarea unor note biografice 
referitoare la „actorii” principali ai documentelor din volum, ofiţerii de Securitate. Pe 
lângă numărul lor redus, acestea au vizat doar lideri ale căror biografii sunt 
arhicunoscute, fiind publicate în mai multe lucrări, precum Iulian Vlad (observăm si 
faptul că s-a strecurat o inevitabilă eroare, notele de la p. 66 şi 173 fiind identice). 
Totodată, credem că foarte utilă ar fi fost oferirea unor detalii biografice referitoare la 
cadrele de Securitate ce au deținut funcții superioare de conducere în cadrul U.S. ,,S” ori 

în serviciile corespondente din tara (gen.-mr. Bucur Nicolae, col. Mărginean Gavril, col. 
Marinescu Constantin), fiind vorba de ofițeri ce semnează deseori documentele editate 
si pe deasupra sunt prea putin cunoscuţi chiar si de către specialişti. 

Opinăm că era necesară şi oferirea mai multor note explicative cu privire la 
documentele editate, fapt ce ar fi facilitat înțelegerea adecvată a subiectelor la care se 
refereau oamenii în corespondenţă, întrucât ofițerii de Securitate au scos uneori pasajele 
din context. Tot în legătură cu acest aspect, utile ar fi fost şi unele precizări 
suplimentare (fie în studiul introductiv, fie în note de subsol acolo unde situația o 
impunea) referitoare la măsurile luate de unitățile de Securitate ce au interceptat 
corespondenţa: semnalare pe linie de partid; informativ-operative; simplă reţinere din 
circuitul poştal (doar „în cazurile deosebite” trecându-se şi la identificarea autorilor) etc. 
Chiar si pentru specialiştii în istorie contemporană si cu atât mai mult pentru publicul 
larg, modul concret de lucru al Securităţii nu este pe deplin cunoscut, uneori fiind 
apreciat în mod eronat, iar detalierea acestuia credem că ar fi ajutat la înțelegerea 
mecanismului de funcționare a interceptării corespondenţei. Spre exemplu, precizarea 
„caz semnalat la...” nu trebuie să conducă automat la ideea că respectiva persoană a fost 
pusă în urmărire informativă calificată, măsură ce se lua doar dacă aceasta era cunoscută 
ca având atitudini „duşmănoase” asemănătoare, aflându-se aşadar în vizorul organelor 
de represiune. 

O atenție mai mare credem că trebuia acordată şi corectării (prin note de 
subsol) a erorilor comise de ofițerii de Securitate sau de autorii scrisorilor, întrucât 
acestea pot conduce la distorsionarea adevărului istoric. Spre exemplu, în 1982 Franţa 
nu mai era membru N.A.T.O., după cum afirmă un ofiţer de Securitate in Doc. 21, p. 
174. Chiar dacă creatorii documentelor nu au semnalat prin paranteze pasajele scoase 
din corespondenţă, editorul ar fi trebuit să dea dovadă de acribie şi să o facă, întrucât 
scrisorile respective sunt la rândul lor documente istorice, cu atât mai mult cu cât unul 
dintre scopurile editării a vizat tocmai prezentarea brută a opiniilor locuitorilor 
României deceniului nouă. 

Scrisorile interceptate de Securitate şi editate în prezentul volum sunt elocvente 
pentru situaţia în care ajunsese România sub conducerea lui Nicolae Ceauşescu: lipsuri 
generalizate, foamete, întuneric, frig, lipsa oricărei perspective de îmbunătăţire a vieţii. 
Valoarea lucrării rezidă tocmai în tipologia documentelor selectate de editor, fiind vorba 
de mărturii directe ale locuitorilor României ultimului deceniu de dictatură comunistă. 
Nu avem de-a face cu interpretări sau analize, ci cu realitatea brută şi frustă, care ne 
arată fără echivoc ce simțeau românii în acea perioadă funestă, starea de spirit reală. 
Oricine lecturează acest volum va înţelege fără probleme de ce în zilele Revoluţiei pe 
străzile majorităţii oraşelor importante din România au ieşit mase mari de oameni, care 
au înfruntat cu eroism gloantele doar pentru a scăpa de Nicolae Ceauşescu şi de regimul 
comunist. 

Documentele editate nu doar că ne relevă pe deplin starea de spirit existentă in 
tara la finele regimului comunist, precum și majoritatea motivelor ce i-au determinat pe 
români să declanșeze revoluția din decembrie 1989, ci oferă şi explicații pentru starea de 
lucruri din România postcomunistă, mai ales din primele două decenii: corupția 
endemică din toate sectoarele statului, birocratizarea excesivă, indolenta angajaţilor 
instituțiilor, promovarea incompetentei prin sistemul ,,P.C.R.” (,,pile-cunostinte- 

relații”), blazarea unei mari părți a populației şi lipsa de reacție in fata situațiilor 
neconvenabile etc. 


Liviu Pleşa 
Dinu Zamfirescu, Cârtițele Securităţii. 


Agenti de influență din exilul românesc, 
Iaşi, Editura Polirom, 2013, 254 p. 


Dinu Zamfirescu 


De multe ori, cititorul răsfoieşte o carte 


Agenti de influenţă din exilul românesc pornind exclusiv de la numele autorului, făcând 
abstracție de cât de incitant este titlul acesteia, de cât 
Wr de atrăgătoare este coperta sau de prestigiul editurii. 


In cazul volumului pe care intenționăm să-l 
prezentăm în rândurile de fata, autorul, domnul Dinu 
Zamfirescu, este binecunoscut atât românilor care şi- 
Institutul de Investigare a Crimelor Comunismului au trăit o parte a vieții peste hotare, cât şi publicului 
din tara. 

Notorietatea în rândul primei categorii de 
potenţiali cititori se datorează faptului că Dinu Zamfirescu este o figură marcantă a 
exilului românesc, autor a numeroase articole si studii publicate în presa anticomunistă 
din Occident şi corespondent la Paris al secţiei române a postului de radio BBC timp de 
14 ani. 

Pentru iubitorii de istorie din tara, Dinu Zamfirescu reprezintă nu doar autorul 
unor lucrări de istorie!6, ci şi persoana care a condus Institutul pentru Memoria Exilului 
Românesc de la înființare, în anul 2003, şi până în anul 2010, când această instituţie a 
fuzionat cu Institutul pentru Cercetarea Crimelor Comunismului din România. In 
prezent, autorul este preşedintele Consiliului Ştiinţific al IICCMER şi membru în 
Colegiul Consiliului Naţional pentru Studierea Arhivelor Securității. 

Revenind la celelalte motive pentru care o carte intră în atenţia cititorului, trebuie 
spus că, în cazul de fata, pe lângă autor, titlul, coperta şi editura reprezintă tot atâtea 
motive de a-ţi stârni interesul. Intr-o lume în care activitatea serviciilor secrete pare să 
influenţeze tot mai mult nu doar derulările evenimentelor în plan politic, economic si 
militar, ci şi existența cotidiană a cetăţenilor, fireşte că termeni precum ,,cartita” sau 
„agenţi de influență” atrag atenţia. Pe de altă parte, conturul din sârmă ghimpată al 


16 Mişcarea Legionara in tard şi în exil: puncte de reper (1919-1980), cronologie documentară de Dinu 
Zamfirescu, Bucureşti, Editura Pro-Historia, 2005; România la Conferința de Pace de la Paris, ediţie 
îngrijită de Dinu Zamfirescu, Dumitru Dobre, Veronica Nanu, vol. 1-2, Bucuresti, Regia 
Autonomă „Monitorul Oficial”, 2007-2011; Dinu Zamfirescu, $7 noi am condamnat comunismul: din 
exilul parizian, Bucuresti, Editura Paideia, 2008; INMER, Urme pierdute, urme regăsite: cazul Silviu 
Crăciuna, ed. îngrijită de Dinu Zamfirescu, Dumitru Dobre, Iulia Moldovan, studiu introductiv 
de Iulia Moldovan si Dumitru Dobre, Bucureşti, Editura Militară, 2008. 

hărții României, peste care se suprapune un avion de hârtie îndreptat spre Vest (simbol 
al precaritatii căilor de evadare si al efemeritatii speranţei de libertate) se constituie într- 
o copertă foarte reușită, semnată de Carmen Parii. 

Volumul cuprinde, de fapt, trei studii de caz, mai mult decât elocvente pentru 
problematica enunțată chiar din titlu, precedate de un cuvânt inainte şi succedate de o 
bibliografie a problemei. De asemenea, autorul a realizat şi un indice de nume, facilitând 
astfel consultarea lucrării. 

În cadrul cuvântului înainte, autorul aduce o seamă de precizări importante. Mai 
întâi, este explicată alegerea titlului volumului prin faptul că „operaţiunile de influențare 
a exilului de către regimul comunist din tara prin intermediul unor agenți ai Securităţii” 
au avut rezultate remarcabile, provocând, „într-o anumită măsură”, ,,faramitarea” 
exilului. 

În al doilea rând, autorul face câteva precizări terminologice foarte utile, 
examinând aria semantică a termenilor ,,exil”, „emigrație” si „diasporă”. Astfel, în 
opinia autorului, dacă exi/atul este o persoană „care şi-a părăsit tara de baştină din 
motive politice” şi, odată stabilit într-o tara străină, continuă să se manifeste împotriva 
regimului politic care i-a provocat plecarea, emigrantul „este persoana care şi-a părăsit 
tara, stabilindu-se definitiv sau temporar în altă tara, forțat de împrejurări mai generale, 
social-economice, şi care in noua sa reşedinţă nu are altă preocupare decât una 
profesională si de integrare” (p. 7). O altă nuanță este introdusă de autor şi în momentul 
în care face precizarea că „exilul ca entitate este cuprins în sfera mai largă a noțiunii de 
«diasporă»”, neavând „amplitudinea” acesteia. 

Interesantă este şi definiția agentului de influență, acesta fiind o persoană „recrutată 
de Securitate prin tot felul de mijloace, cu scopul de a influența, în favoarea regimului 
comunist, şi uneori de a compromite personalități sau chiar organisme ale exilului” (p. 
PAZ, 

În pofida preocupării pentru definirea exactă a termenilor, am remarcat faptul că 
autorul nu a mai zăbovit asupra termenului „cârtiță”, considerând, probabil, că acesta 
este de mult timp familiar celor cu minime lecturi în domeniul spionajului. Totuşi, 
întrucât experiența proprie ne-a arătat că cel mai adesea se considera „cârtiță” doar 
agentul infiltrat sau recrutat în interiorul unui serviciu de informaţii advers, am socotit 
nu lipsit de importanță să arătăm că autorul a folosit termenul în mod corect, aria de 
acoperire a acestuia fiind ceva mai largă decât se crede îndeobşte. 

În acest sens, o lucrare de specialitate menţionează faptul că „în jargonul 
serviciilor de informaţii, «cârtița» desemnează un agent clandestin, plasat într-un loc 
strategic, de unde este în măsură să informeze despre un adversar politic, un lider 
militar sau un concurent industrial, comercial etc. «Cartita» poate funcționa într-un 


17 O lucrare relativ recentă oferă nu mai putin de patru definiţii ale agentului de influentd, una dintre 
acestea fiind următoarea: „persoană folosită de către un serviciu de informaţii care profită de 
statutul social şi poziţia profesională pentru a influența opinia publică sau factorii de decizie din 
anumite domenii, in asa fel încât să faciliteze şi să promoveze obiectivele țării pentru care 
lucrează respectivul organ de informaţii” - Col. (r) Traian Stambert, col. (r) Liviu Găitan, col. 
Gheorghe Dragu (r), Limbajul serviciilor secrete. Dictionar explicativ. Servicii de informații si de securitate, 
Bucureşti, Editura Paco, 2010, p. 37. 

minister, un stat major, un laborator de cercetare, o administraţie, un serviciu de 
informaţii sau politic ș.a., iar prin postul pe care îl deţine are acces la date secrete” 18, 

Aşadar, plasarea sau recrutarea unor agenţi de influenţă în interiorul organizațiilor 
exilului românesc poate fi comparată cu activitatea „clasică” a „cârtiţelor”, chiar daca 
organizaţiile exilului nu erau structuri guvernamentale, militare, industriale sau 
comerciale. Esentiale în definirea activității de ,,cartita” a unor agenți sunt, potrivit 
experţilor, acţiunile de culegere de informaţii şi de dezinformare şi manipulare. 

De altfel, în opinia autorului, acţiunile Securităţii împotriva exilului pot fi grupate 
în patru mari categorii: 

1. acţiuni de infiltrare în sânul exilului a unor agenți trimişi din tara, care fie se 

stabileau în Occident (cazul Silviu Craciunas!°), fie făceau o veritabilă 
„navetă” între Centrala de la Bucureşti şi zonele operative din Occident 
(cazul lui Petru Comarnescu); 

2. recrutarea unor colaboratori din rândul membrilor exilului, dar şi din rândul 
cetăţenilor străini, colaboratori folosiți în scopul influențării exilului „în 
sensul intereselor aşa-zis patriotice ale țării” (p. 8) şi al creării unor disensiuni 
sau al compromiterii unor personalități sau organizaţii cu manifestări mai 
dure împotriva regimului de la Bucuresti; 

3. acţiuni desfăşurate sub acoperirea reprezentantelor oficiale ale regimului, fie 
că erau diplomatice, economice sau culturale; 

4. „încercări de compromitere a celor mai virulenti exponenti ai exilului 
românesc” (p. 8). 

Fiecare „tip” de acţiune este ilustrat de către autor, prin exemple extrase din 
dosarele Securităţii cu privire la modul de acțiune asupra lui Emil Georgescu, Paul 
Goma, Victor Frunză. De asemenea, categoria cetățenilor occidentali intrați în serviciul 
Securităţii este ilustrată prin cazul Daniel Marius, a/as Michel Hamelet, autorul unei 
biografii a lui Nicolae Ceauşescu, publicată în 1971 la Paris% şi la Bucuresti?!. 

Cazurile alese de domnul Dinu Zamfirescu pentru a ilustra modul de dirijare si de 
acțiune a agenților de influenţă ai Securităţii sunt cât se poate de elocvente, fiind vorba 
de personalități de marcă: Virgil Veniamin, Eftimie Gherman, Pamfil Șeicaru. 

Pentru a înţelege de ce atenţia autorului s-a oprit, din multitudinea de cazuri 
atestate de documente, la aceste trei personaje, vom aduce în atenție câteva date 
biografice. 

Astfel, Virgil Veniamin, născut la 2 mai 1906, în Bacău, absolvise Facultatea de 
Drept si pe cea de Litere şi Filozofie din Bucureşti, după care obținuse doctoratul in 
Drept, la Paris, în 1930. Ulterior, devine profesor în cadrul Facultății de Drept din 


15 Radu Cristescu, Spionajul si contraspionajul pe înțelesul tuturor. Mic dictionar al serviciilor secrete, 
Bucureşti, Editura Evenimentul Românesc, 2000, p. 33. 

19 Urme pierdute, urme regăsite: cazul Silviu Craciunag, ediţie îngrijită de Dinu Zamfirescu, Dumitru 
Dobre si Iulia Moldovan, studiu introductiv Iulia Moldovan si Dumitru Dobre, Bucuresti, 
Editura Militară, 2008. 

% Michel-P. Hamelet, Nicolae Ceausescu, Paris, Seghers, 1971, 191 p. 

21 Michel-P. Hamelet, Nicolae Ceausescu: biografie şi texte selectate, Bucuresti, Editura Politica, 1971, 
227 p. 

Bucureşti, ţinând cursuri de drept civil şi la Şcoala Militară de Ofiţeri de Poliţie din 
Capitală. Membru al baroului, ocupă o serie de funcţii importante, intrând si în viata 
politică, unde ajunge chiar secretar general adjunct al P.N.T. 

A părăsit ilegal România în februarie 1948, printr-o reţea pusă la punct de Silviu 
Craciunas. Ajuns în Franţa, cere şi obține azil politic la 20 martie 1948, înscriindu-se în 
Consiliul Partidelor Democratice Române, care se transformă în mai 1949 în Comitetul 
National Roman (C.N.R.), cu sediul la New York. Veniamin a devenit delegatul C.N.R. 
pentru Europa şi a preluat responsabilitatea editării publicaţiei La Nation Roumaine. 

În paralel cu activitatea în cercurile exilului românesc, Veniamin a devenit 
cercetător la „Centre National de la Recherche Scientifique” si colaborator al 
Institutului de Drept Comparat, precum si membru în diverse asociaţii profesionale. 

Aşadar, având în vedere elementele enumerate succint până aici, devine perfect 
inteligibilă opțiunea Securităţii, concretizată într-un referat din 17 iulie 1952, de a-l 
recruta ca agent (p. 16-20). 

Eftimie Gherman, cel de-al doilea agent de influență cu valențe de exemplu, a 
avut o evoluţie cel puţin la fel de spectaculoasă. Născut la 18 ianuarie 1894 la 
Lapusnicul Mare, jud. Caras-Severin, într-o familie modestă, Eftimie Gherman urmează 
doar şcoala primară şi câteva clase gimnaziale după care e nevoit să intre ucenic la un 
brutar din Oraviţa. Ajuns în contact cu cercurile socialiste, pleacă în 1912 la Budapesta, 
unde îi cunoaşte pe socialistii români Ion Flueras si Iosif Jumanca, apoi la Viena, unde 
intră în contact cu Cristian Racovski, George Grigorovici şi, implicit, intră în atenția 
autorităţilor austro-ungare. Incorporat şi trimis pe front in 1914, face propagandă 
pacifistă, motiv pentru care este arestat si condamnat la moarte de un tribunal militar, 
pedeapsa fiindu-i comutată în 20 de ani de închisoare. Eliberat, participă la Marea Unire 
de la Alba Tulia si, tot în decembrie 1918, contribuie la înființarea Uniunii Minerilor din 
România, deţinând postul de secretar-general al acesteia în perioada 1923-1939. În 1920 
a fost ales deputat al Partidului Social Democrat (PSD), fiind reales fără întrerupere 
până în 1938. Se înscrie în Frontul Renaşterii Naţionale, motiv pentru care PSD îl 
exclude din rândurile sale. Între 1940-1941 a avut domiciliu forţat în staţiunea Poneasa. 
Reprimit în PSD, votează la congresul din 10 martie 1946 pentru participarea la alegeri a 
PSD pe liste proprii, separat de Blocul Partidelor Democratice (BPD). Intrat, din nou, 
în atenţia Sigurantei, a decis în toamna anului 1947 să părăsească tara. Initial, ajuns la 
Viena, a contactat socialiștii austrieci, care i-au obţinut o viză pentru Franţa. La Paris a 
beneficiat de sprijinul lui Guy Mollet, secretar general al Partidului Socialist Francez şi 
în 1948 înființa Grupul Sindicalistilor şi al Socialiştilor Români din Exil. De asemenea, a 
devenit copresedinte al Internaționalei Partidelor Socialiste din Exil, cu sediul la Londra, 
şi stabileşte legături cu sindicatele si cu partidele socialiste din Anglia, R.F.G., Suedia, 
Austria, Italia, Franța, Canada. Colaborează la emisiunile posturilor de radio B.B.C., 
„Europa Liberă” şi „Vocea Americii”. 

In acest context, e lesne de înţeles de ce, pentru Securitate, Eftimie Gherman era 
socotit un „peşte mare”. Cum a căzut acesta în năvodul Securității şi a devenit, din lider 
al exilului, agentul ,,Laurentiu” se poate afla din captivanta expunere a domnului 
Zamfirescu (p. 53-90). 

Ultima personalitate din cadrul exilului asupra căruia și-a oprit atenția autorul este 
nimeni altul decât Pamfil Șeicaru. Considerat unul dintre cei mai de seamă ziarişti din 


384 


Recenzii. Note de lectură 


istoria presei româneşti a secolului al XX-lea, plasat la egalitate sau în fata unor Nicolae 
Iorga, Tudor Arghezi sau Stelian Popescu, Pamfil Șeicaru a avut un destin exceptional, 
subsumat parcă sintagmei „agonie şi extaz”. Născut la 6 septembrie 1894, într-o familie 
originară, se pare, din Şeica Mare a Marginimii Sibiului, a urmat scoala elementară si 
primele clase la Liceul „Sfinţii Petru si Pavel” din Ploieşti, pentru a obține bacalaureatul 
în 1914 la Bârlad, în cadrul renumitului liceu „Gheorghe Rosca Codreanu”. Tot la 
Bârlad a avut loc şi debutul său în presă, la 1 iunie 1911, prin publicarea scenetei „Pe 
nemâncate” în revista locală „Freamătul” (p. 93). Ulterior, încă elev, scrie pentru mai 
multe publicaţii, inclusiv una a Partidului Conservator. 

Plecat la Bucureşti după absolvirea liceului, se înscrie la Facultatea de Drept şi 
continuă colaborarea cu diverse publicații. După izbucnirea Primului Război Mondial, 
Şeicaru, tânăr sublocotenent şi comandant al unui pluton de mitraliere, se remarcă în 
luptele din linia întâi, fiind decorat cu Ordinul „Mihai Viteazul” si „Croix de Guerre”. 

După război îşi reia activitatea de presă, colaborează cu diverse personalități ale 
vieţii politice şi culturale si fondează în 1928 ziarul ,,Curentul” care, în scurt timp, a 
devenit al doilea din tara, ca tiraj, după „Universul”. Afacerile i-au prosperat în întreaga 
perioadă interbelică, iar prestigiul său a fost consolidat prin primirea în Academia 
Română, în 1941. 

La 9 august 19442? Pamfil Șeicaru a părăsit legal România, la indicatia mareşalului 
Ion Antonescu si a lui Mihai Antonescu, stabilindu-se initial la Viena, unde-si trimisese 
deja familia, apoi la Palma de Mallorca si, ulterior, la Madrid. In 4 iunie 1945, Seicaru a 
fost condamnat la moarte în contumacie, cel dintâi dintr-un prim lot de 12 ziarişti găsiţi 
„vinovaţi de crime de război si de dezastrul țări” 3. 

Aflat în exil, Seicaru rămâne la fel de activ ca şi în tara, publicând „articole, eseuri, 
portrete ale unor oameni politici români, precum şi lucrări mai ample” (p. 100), dar, în 
scurt timp, problemele financiare încep să-şi spună cuvântul. Încă din 1948 a fost nevoit 
să caute sprijin financiar la personaje precum Alice Cantacuzino sau Nicolae Malaxa, 
dar fără succes. În aceste condiții, își câştigă existența din colaborarea la unele publicaţii, 
precum ,,Chemarea”, editată la Paris, împreună cu Alexandru Cristescu si N.S. Govora, 
sau „Liberty and Justice — Publication for Central and South Europe”. 

În ciuda activităţii sale susţinute, Pamfil Şeicaru continuă să ducă o existenţă 
modestă, marcată de o serie de privatiuni materiale, care au indicat de altfel Securității 
un potenţial punct vulnerabil al redutabilului ziarist. La acesta se adăugau „atitudinea lui 
Pamfil Seicaru fata de partidele democratice din tara, precum şi a reprezentanților 
acestora din exil, ca şi înfierarea de către Pamfil Șeicaru a actului de la 23 august 1944 si 
a autorilor săi, cu precădere regele Mihai” (p. 110). 

Potrivit documentelor studiate de domnul Dinu Zamfirescu, prima acțiune ce 
viza atragerea la colaborare a lui Pamfil Şeicaru a fost elaborată de U.M. 0123/1 
(Direcţia Generală de Informaţii, fosta D.I.E.) la 21 decembrie 1963, după ce acesta 


22 După unele surse, plecarea ar fi avut loc la 12 august. 

3 Vezi, pe larg, loan Opriş, Procesul ziariştilor „nationalisti” (22 mai — 4 iunie 1945), Bucuresti, 
Editura Albatros, 1999; Emil Rus (editor), De/ictul de opinie: procesul ziaristilor. 1945, Bucuresti, 
Institutul National pentru Studiul Totalitarismului, 2012. 

publicase în octombrie 1963 „un articol elogios la adresa regimului din tara noastră si a 
tovarăşului Gheorghe Gheorghiu-Dej” (p. 114). 

Evolutiile politice de la Bucuresti, mai cu seamă ecoul extraordinar al 
„Declaraţiei cu privire la poziţia Partidului Muncitoresc Român în problemele mişcării 
comuniste şi muncitoreşti internationale”, adoptată de Plenara lărgită a C.C. al P.M.R. 
din 15-22 aprilie 1964, şi decretele din vara aceluiași an prin care cvasi-totalitatea 
deţinuţilor politici din România erau eliberați, au înlăturat ultimele ezitări ale lui Șeicaru, 
astfel încât, începând din acest an, figurează în documentele Securităţii cu numele de 
cod ,, Vlad”. 

Dintre acțiunile in care Securitatea intenționa să-l folosească pe „Vlad”, 
amintim „demascarea crimelor săvârşite de legionari”, cu accent pe asasinarea lui 
Nicolae lorga şi Virgil Madgearu, promovarea volumului Kar/ Marx despre români în 
Occident, „popularizarea realizărilor economice ale țării noastre” (p. 115), combaterea 
prin presă „a propagandei dușmănoase ţării, desfășurată de vârfurile emigrației 
reacționare române” (p. 118). 

Activitatea lui Seicaru a fost, se pare, apreciată la superlativ, căci într-o notă din 
18 octombrie 1966 se propunea ca „să se intervină la Consiliul de Stat al R.S. România 
pentru a anula condamnarea la moarte a lui «Vlady, hotărâtă prin sentinţa nr. 2 din mai 
1945 a Tribunalului Poporului” (p. 119). Propunerea Securităţii a fost aprobată de 
conducerea Partidului, astfel încât în 12 decembrie 1966, Consiliul de Stat a emis 
Decretul nr. 9772, prin care Pamfil Seicaru era grațiat (p. 119-120). 

De la această dată şi până la 21 octombrie 1980, când Pamfil Şeicaru s-a stins din 
viata, în vârstă de 86 de ani, se poate spune că activitatea strălucitului ziarist în sprijinul 
acțiunilor de propagandă şi influență concepute la Bucureşti a fost una de excepție. 
Edificator in acest sens este o notă a Securităţii din 27 august 1976 (aşadar, la zece ani 
de la gratiere!), redactată în perioada vizitei întreprinse de Șeicaru în România (21-31 
august) în care se menționa: 

„Nutrind sentimente româneşti, ca urmare a acțiunilor de apropiere şi influențare, 
începând cu anul 1964, Pamfil Șeicaru a adoptat o atitudine şi poziție realiste fata de 
tara noastră, devenind un susținător al politicii externe a României. Astfel: 

- A acţionat pe lângă oameni politici din străinătate pentru sprijinirea intereselor R.S. 
România, îndeosebi pe linia promovării adevărului istoric şi a combaterii propagandei 
iredentiste. 

- A editat si difuzat un mare număr de cărți si lucrări favorabile statului nostru, cum 
sunt: «Istoria presei româneşti», prin care scoate în evidență activitatea preşedintelui 
R.S. România, tovarășul Nicolae Ceaușescu, pe linia destinderii internationale şi 
industrializării țării; «Karl Marx — Însemnări despre romani»; «Dunărea, fluviu la cinci 
mări»; «România în marele război» (destinată combaterii propagandei iredentistilor 


24 Sursa indicată de Dinu Zamfirescu, care reproduce integral decretul, este A.C.N.S.A.S., fond 
S.LE., dosar nr. 86, vol. 5, f. 2. Respectivul decret a fost publicat în anul 2011 şi de istoricul 
Gheorghe Buzatu, cu menţiunea că a fost identificat în „arhivele fostului C.C. al P.C.R.”, dar 
fără o trimitere exactă — cf. Gheorghe Buzatu, Nicolae Ceausescu. Biografii paralele. Stenograme si 
cuvântări secrete. Dosare inedite. „Procesul” şi execuția, laşi, Editura Tipo Moldova, 2011, pp. 427-429. 

maghiari si a altor acţiuni propagandistice antiromâneşti?), «Ping-Pong diplomatic», 
«Orhideea politica»; «Un filosof istoric — I. Petrovici». 

- În prezent, are sub tipar cărţile «Securitatea europeană» (în care se evidenţiază justetea 
politicii țării noastre) şi «Testamentul apocrif al lui Petru cel Mare»; preconizează 
elaborarea altor materiale destinate combaterii iredentismului. De asemenea, cu prilejul 
aniversării centenarului independenței naționale a României, intenționează publicarea 
unor lucrări dedicate acestui eveniment” (p. 221). 

Aşadar, o activitate extraordinară, pe măsura talentului şi a puterii de muncă 
absolut uluitoare a lui Pamfil Șeicaru! Problema care o pune autorul în finalul 
prezentării celor trei cazuri de agenţi de influență instrumentati de regimul comunist 
este tocmai aceea de evaluare a activităţii acestora. 

Din perspectiva „celui care a trăit 20 de ani în exil şi alti 30 sub regimul din țară”, 
Dinu Zamfirescu apreciază că cei trei „sunt de condamnat moralmente” „pentru că au 
încercat să-i dezarmeze pe cei care duceau, asa cum se putea, din afara țării, lupta 
împotriva comunismului, pe cei care o continuau în străinătate” (p. 242). 

Această concluzie se întemeiază şi pe o analiză a motivelor care i-au făcut pe 
respectivii exilați să accepte „pactul cu Diavolul”. Autorul consideră că „din documente 
nu reiese că vreunul din cei trei ar fi făcut-o din cauze de degenerescenta fiziologică”. 
De asemenea, prezumția că „lipsa trăirii directe in tara” le-ar fi alterat „percepția reală 
asupra celor suferite de cei rămași acasă” este respinsă, căci, „prin poziţiile pe care le 
ocupau în exil, toți trei beneficiau de informaţii complete” (p. 242). Nici teama de 
repercusiunile unui refuz al colaborării asupra rudelor din tara nu este considerată ca o 
ipoteză explicativă a gestului celor trei, căci „nu se poate spune ca Virgil Veniamin își 
denunța colegii sau căuta să-i influențeze pe alții din cauza faptului că avea familia în 
tara. El şi-a început colaborarea după ce familia i-a ajuns în străinătate” (p. 242). 
Atunci? 

Autorul nu ne oferă o explicație proprie, preferând, asemenea lui Sherlock 
Holmes în dialogurile cu dr. Watson, să-şi „oblige” cititorul la un efort propriu de 
analiză prin eliminarea ipotezelor false şi a pseudo-explicatiilor şi prin enuntarea unei 
întrebări cu caracter incitant: 


25 Potrivit autorului, „diverşii emisari trimişi pe lângă Pamfil Seicaru îl intoxicau cu «pericolul 
ungurescy»”, iredentismul maghiar fiind, de fapt, „tema lansată de Ceausescu pentru a deturna 
preocupările românilor de la realităţile cotidiene în care coborâse România și a le da o altă 
preocupare decât cea de a supravieţui, un fel de misiune de recuperare a Transilvaniei, care era, 
bineînţeles, românească şi care nu era ameninţată de a fi predată Ungariei” (p. 217). În opinia 
noastră, o astfel de „deturnare” a atenţiei era puţin probabil a se realiza, căci în momentul când 
nu găseşti pâinea „cea de toate zilele” şi orbecăi pe scările blocului cu electricitatea întreruptă e 
puţin probabil să te consolezi cu triumful asupra iredentismului! Pe de altă parte, documentele 
din arhivele româneşti si străine atestă faptul că atât o bună parte a emigrației maghiare, cât si 
cercurile conducătoare de la Budapesta nu s-au resemnat nici o clipă cu hotărârile luate în cadrul 
Conferinţei de Pace de la Paris. Demersurile referitoare la Transilvania întreprinse de liderii 
maghiari pe lângă Stalin şi Hruşciov, dar şi, ulterior, pe lângă Brejnev sunt consemnate în 
documentele vremii, iar activitatea propagandistică desfăşurată de emigrația maghiară a atins cote 
extraordinare, menţinând așa-zisa problemă a Transilvaniei şi a persecutării maghiarimii in 
atenţia marilor cancelarii până în ziua de astăzi. 

„Doar caracteristicile lor individuale, caracteriale, să-i fi împins să-şi trădeze 
principiile pe care afirmau că le reprezintă şi în realitate să-şi trădeze poporul din care 
proveneau?” (p. 242). 

Această întrebare, cumulată cu observaţia că dintre cei trei, doi erau intelectuali, 
Veniamin şi Șeicaru, iar „Gherman era un autodidact, activist politic şi sindical, dar si el 
într-un contact direct cu intelectualii din tara şi apoi cu cei aflați în majoritatea statelor 
occidentale”, arată intenţia autorului de a-și îndrepta cititorul spre o mai atentă evaluare 
a rolului intelectualului in societăţile moderne, mai ales în cele confruntate cu 
totalitarismul, fie el de extremă dreaptă sau stângă. 

Asemenea lui Julien Benda în celebra sa lucrare despre „intelectualii care 
trădează”%, domnul Dinu Zamfirescu isi forțează cititorul să gândească, să evalueze 
biografii sinuoase şi contexte social-politice complexe, punându-i la îndemână, alături 
de propriile opinii, documentele fruste provenite din arhivele Securității. 

Această intenţie transpare cu claritate din rândurile de final ale volumului pe care 
l-am prezentat aici: ,,...este necesar pentru noi, românii, să ne asumăm toate cele 
trecute, bune si rele, asa cum le-a înregistrat istoria reală. Demitizarea unor frumoase 
legende ne pune în fata responsabilitatilor ce ne incumbă în calitate de cetăţeni. Şi nu 
numai în aceste trei cazuri, ci in general, când vorbim despre istoria noastră. Să nu ne 
mai construim «basmele românilor» că «asa dă bine»!” (p. 243). 

Aşadar, pe urmele lui Nietzsche, care își îndemna cititorii la 1889 în lucrarea sa 
Amurgul idolilor, să tacă filosofia „cu ciocanul”, lovind fără teamă în „idoli” pentru a 
vedea care dintre ei sună a gol, domnul Dinu Zamfirescu nu ezită să-i invite pe 
cercetători la o apropiere lipsită de inhibitii de „idolii” contemporani, „lovind” cu 
instrumentele cercetării științifice în „statuile” acestora, pentru a vedea câte rămân în 
picioare, rezistând la proba timpului. În ceea ce ne priveşte, considerăm că cercetările în 
arhivele devenite accesibile recent vor mai fisura sau redesena profilul adevărat al 
multora dintre cei care s-au urcat sau au fost urcați pe piedestale de înălțimi, uneori, 
ameţitoare. 

De altfel, o promisiune în acest sens vine chiar de la autorul volumului prezentat 
aici, care ne avertizează că va detalia într-o lucrare viitoare modul în care „i s-au plătit 
500.000 de dolari șefului unui partid de extremă dreapta din Franţa pentru a-l promova 
ca parlamentar european pe un agent de influență” (p. 13). Aşadar, nu ne rămâne decât 
să aşteptăm noul volum, care se anunţă la fel de incitant ca şi cel prezentat în rândurile 
de fata. 


Luminița Banu 


% Julien Benda, Trădarea carturarilor, traducere de Gabriela Cretia, Bucuresti, Editura Humanitas, 
2008. 

Dumitru Dobre, O istorie în date a 
exilului şi emigrației româneşti (1949- 
1989), cuvânt înainte de Dinu Zamfirescu, 
Bucureşti, Editura Militară, 2013, 339 p. 


O istorie în date a exilului . 
şi emigrației româneşti 
(1949-1989) 


Istoriografia română, în general, dar mai cu 
seamă cea referitoare la istoria contemporană, 
înregistrează © supărătoare  puţinătate a 
instrumentelor de lucru. Dictionarele si enciclopediile 
cu privire la un aspect sau altul al istoriei ultimului 
secol sunt, în ciuda unor realizări recente?', rare și, 
uneori, conţinutul științific este destul de precar. În 
ceea ce priveşte istoriografia exilului românesc, 
numărul instrumentelor de lucru este încă şi mai 
redus, cel mai redutabil fiind, în opinia noastră, cel 


editura militară | Gaye 


realizat de Florin Manolescu. 

Desigur, odată cu înființarea Institutului National pentru Memoria Exilului 
Românesc (INMER)?, condus de domnul Dinu Zamfirescu, o personalitate a exilului 
românesc, suficient de multe aspecte ale istoriei exilului românesc au fost aduse în 
atenţia, deopotrivă, a publicului larg şi a breslei istoricilor. 

Unul dintre cei mai prolifici cercetători ai acestui institut s-a dovedit a fi 
domnul Dumitru Dobre%, a cărui ultimă lucrare intentionam să o prezentăm in 


27 C.N.S.AS., Membrii C.C. al P.C.R. 1945-1989. Dictionar, coord. Florica Dobre, autori: Liviu 
Marius Bejenaru, Clara Cosmineanu-Mares, Monica Grigore, Alina Ilinca, Oana Ionel, Nicoleta 
lonescu-Gură, Elisabeta Neagoe-Plesa, Liviu Pleşa, studiu introductiv: Nicoleta Ionescu-Gura, 
Bucuresti, Editura Enciclopedică, 2004; Andrei Muraru (coord.), Clara Mares, Dumitru 
Lăcătuşu, Cristina Roman, Marius Stan, Constantin Petre, Sorin Cucerai, Dictionarul penitenciarelor 
din România comunistă (1945-1967), stadiu introductiv de Cristina Roman, postfață de Marius 
Oprea, Iasi, Editura Polirom, 2008; Mihai Burcea, Marius Stan, Mihail Bumbes, Décfionarul 
ofiterilor si angajatilor civili ai Direcției Generale a Penitenciarelor. Aparatul central (1948-1989), vol. 1-2, 
Iaşi, Editura Polirom, 2009; Octavian Roske (coord.), România. 1945-1989. Enciclopedia regimului 
comunist. Represiunea. Vol. I literele A-E, Bucuresti, Institutul National pentru Studiul 
Totalitarismului, 2011, vol II, /rerele F-O, 2012; Dan Cătănuș (coord.), România. 1945-1989. 
Enciclopedia regimului comunist. Instituții de partid, de stat, obşteşti şi cooperatiste, Bucuresti, Institutul 
National pentru Studiul Totalitarismului, 2012. 

2% Florin Manolescu, Enciclopedia exilului literar românesc. 1945-1989. Scriitori, reviste, institutii, 
organizații, Bucureşti, Editura Compania, 2003, 799 p. (ediția a I-a revizuită şi adăugită — 2010, 
830 p.) 

2 INMER a fost înființat şi a funcționat conform Hotărârii Guvernului nr. 656 din 5 iunie 2003, 
cu modificările din HG nr. 917/2004 si HG nr. 195/2007, având ca obiect de activitate 
culegerea, arhivarea si publicarea documentelor referitoare la exilul românesc din perioada 1940- 
1989, precum şi rezolvarea unor probleme pendinte legate de fostul exil. 

3° Istoric militar ca formație, Dumitru Dobre s-a aplecat cu multă acribie asupra problemelor 
exilului, rezultatul cercetărilor sale concretizându-se într-o serie de volume realizate împreună cu 

rândurile de față. Rod al unei investigații de amploare în fondurile arhivistice din tara şi 
din străinătate si al parcurgerii minutioase a presei exilului şi a bibliografiei de 
specialitate, volumul a fost publicat sub auspiciile Editurii Militare, beneficiind şi de o 
lansare în cadrul Salonului de Carte „Polemos — istorie, ştiinţe politice, securitate si 
apărare”, ajuns la cea de-a IX-a ediţie (6-9 noiembrie 2013). 

Volumul se deschide cu un cuvânt înainte, semnat de Dinu Zamfirescu, care 
conţine o serie de precizări foarte utile pentru un cititor mai puţin familiarizat cu 
subiectul lucrării. Astfel, încă de la început, sunt clarificate noțiunile de exi/ si emigrație. 
Potrivit domnului Zamfirescu, noțiunea de exz/ poate fi definită drept „părăsirea țării, cu 
sau fără voia exilatului, pentru motive politice, din cauza unor persecuții aplicate 
subiecților de către regimuri autoritare sau totalitare”, în vreme ce emigrația „cuprinde o 
sferă mult mai largă de subiecţi, inglobandu-i pe toţi acei naționali dintr-un stat pe care 
îl părăsesc, din varii motive, şi se stabilesc în alt stat”. Pornind de la aceste definiţii, se 
observa că statutul de emigrant îl include si pe cel de exilat, fără ca reciproca să fie 
valabilă, căci dacă emigranții, în general, „îşi caută propăşirea în altă țară”, exilatii, desi 
au fireşti preocupări de integrare-supravietuire în societăţile gazdă, „rămân cu 
preocuparea unei activități și acțiuni politice evidenţiate în legătură cu tara de baștină”. 

Pornind de la această taxonomie, se impune atenţiei următoarea observație: 
„aceia care au părăsit România din motive politice au constituit o minoritate în sânul 
emigrației, pe întreaga perioadă 1949-1989, numărul lor fiind de aproximativ 300-400 de 
militant’. Venind de la un membru al exilului cu ştate vechi de activitate, o astfel de 
afirmaţie este de natură să îndemne la o reevaluare a palmaresurilor anticomuniste, mai 
mult sau mai puţin fictive, cu care diverse personaje, aflate peste hotare înainte de 1989, 
se mândresc astăzi. 

Datele privind exilul şi emigrația au fost ordonate de către autor alfabetic, în 
funcţie de tara-gazda, fiind inventariate nu mai putin de 28 de state, de la Anglia până la 
Venezuela. În cadrul fişei consacrate unui stat, informaţiile au fost structurate 
cronologic, cele mai vechi referindu-se la anii 1949-1950, dar existând state la care 
expunerea începe din anii °60 (Peru, 1963) sau chiar '80 (cazul Ungariei, unde prima 
înregistrare este din 1 aprilie 1988). 

Volumul beneficiază si de două anexe foarte valoroase, prima dintre acestea 
find un „inventar” al organizaţiilor exilului şi emigrației româneşti (grupate, de 
asemenea, pe ţări), iar cea de-a doua cuprinzând un indice al presei editate de românii 


tineri cercetători: INMER, Personalitati ale exilului românesc în arhivele Securităţii, ediţie îngrijită de 
Dumitru Dobre, Iulia Huiu, Veronica Nanu, Bucureşti, Editura Corint, 2007; INMER, Romdnia 
la Conferința de Pace de la Paris, ediţie îngrijită de Dinu Zamfirescu, Dumitru Dobre, Veronica 
Nanu, vol. 1-2, Bucuresti, Regia Autonomă „Monitorul Oficial”, 2007-2011; INMER, Sursele 
Securităţii informează, ediţie de documente întocmită de Dumitru Dobre, Iulia Huiu, Mihaela 
Toader, Bucureşti, Editura Humanitas, 2008; INMER, Urme pierdute, urme regăsite: cazul Silviu 
Crăciuna, ed. îngrijită de Dinu Zamfirescu, Dumitru Dobre, Iulia Moldovan, studiu introductiv 
de Iulia Moldovan si Dumitru Dobre, Bucureşti, Editura Militară, 2008; INMER, Onoare si glorie: 
exilul militar românesc si Campania din Est (22 iunie 1941 — 23 august 1944), ediţie de Luminiţa Banu, 
Dumitru Dobre, Iulian Mânzu, Bucureşti, Editura Fundaţiei Culturale Gheorghe Marin 
Speteanu, 2008; INMER, 70 Mai în exil, editori Dumitru Dobre, Laura Vlădoiu Stancu, 
Bucureşti, 2009. 

de peste hotare. Si în cazul presei, autorul a optat pentru gruparea revistelor si ziarelor 
pe ţări, iar enumerarea s-a făcut alfabetic. E de remarcat faptul că în rândul 
organizaţiilor exilului si emigrației româneşti autorul a operat o necesară selecție, 
marcând cu un astetisc pe acelea favorabile regimului de la Bucuresti si, deci, 
susceptibile de a fi fost create/utilizate de serviciile speciale din tara. 

Valoarea lucrării ca instrument de lucru este sporită prin includerea unor 
consistente „repere bibliografice”, o adevărată comoară pentru orice cercetător aflat la 
început de drum în studierea problemelor atât de complexe ale istoriei exilului 
românesc. În același timp, parcurgerea acestei veritabile bibliografii a problemei oferă 
cititorului o primă imagine a efortului de cercetare făcut de autor în vederea elaborării 
lucrării. De la parcurgerea unor fonduri de arhivă deţinute de Arhivele Nationale 
Istorice Centrale, de Ministerul Afacerilor Externe, C.N.S.A.S. sau I.I.C.C.M.E.R. si 
până la presa exilului, de la studierea unor lucrări memorialistice sau a unor analize 
publicate în tara şi în străinătate, se pare că nimic nu a scăpat acribiel domnului 
Dumitru Dobre în încercarea sa de identificare fie şi a celei mai mărunte informații. 

De asemenea, trebuie subliniat faptul că studierea volumului este facilitată de 
indicele antroponimic inserat în finalul lucrării, astfel încât identificarea datelor 
referitoare la Mircea Eliade, Emil Cioran, Constantin Brâncuşi, George Enescu, Matei 
Cazacu, 'Theodor Cazaban şi atâtea alte personalități să poată fi făcută cu maximum de 
rapiditate. 

Parcurgerea volumului îi prilejuieşte cititorului surprize din cele mai plăcute, 
acesta descoperind în informațiile culese cu răbdare de furnică, după cum aprecia Dinu 
Zamfirescu, noi si nebănuite aspecte ale activităţii unor personalități sau a unor 
organizaţii care erau urmărite cu sufletul la gură de numeroşi romani confruntati cu 
barajul informational al mass-media din tara. 

Ca o apreciere de final, considerăm că lucrarea publicată de domnul Dumitru 
Dobre este o reuşită din toate punctele de vedere, contribuind într-o măsură 
semnificativă la o mai bună cunoaştere a istoriei unei părți a poporului român care, „din 
varii motive — politice, economice şi/sau de altă natură”, după cum o spune chiar 
autorul, şi-a dus existența pe meridiane şi paralele mai 
mult sau mai puţin îndepărtate. 


SORIN TURTURICĂ E 
Luminița Banu 


` 
ar = d 
Din ei rusă 


Sorin Turturică, Aviatoarele 
României. Din înaltul cerului în beciurile 
Securităţii, Bucureşti, Editura Militară, 
2013, 208 p. 


Cartea istoricului militar Sorin Turturica — 
„Aviatoarele României — Din înaltul cerului în beciurile 
Securităţii ne propune o reconstituire a destinelor 
neprielnice pe care femei de excepție — îndrăgostite ale 

aerului — le-au urmat în perioada comunistă. Cartea a fost structurată în douăsprezece 
capitole, constituindu-se într-unul din puţinele exemple de carte istorică scrisă cu talent 
literar. În ceea ce ne priveşte, nu vom face referințe asupra fiecărui capitol în parte, cât 
vom încerca să ne oprim atât asupra principalelor probleme pe care le-au întâmpinat 
primele aviatoare, din punct de vedere legal, în momentele de început ale aviației 
române, cât şi asupra experienţelor tragice ale acestora, după instaurarea comunismului. 

Încă de la început, autorul ne introduce în problema spinoasă a întemeierii 
aviației române de către Aurel Vlaicu, Mihail Cerkez si George Valentin Bibescu — trei 
personalități care — „nu au colaborat pentru a crea cu mijloacele modeste ale fiecăruia 
ceva solid, dimpotrivă s-au concurat” (pag. 12). 

În ceea ce priveşte istoria feminină a aviaţiei românești, aceasta a fost sincronă 
cu ceea ce se întâmpla în plan mondial, marcată, însă, de unele particularități, datorate, 
în principal, reticentei mediului militar românesc in a accepta intrarea femeilor în 
diferite segmente de activitate pe care le administra. 

Primul brevet de aviator acordat unei femei - aşa cum ne precizează autorul - a 
fost emis de Aeroclubul Franţei în data de 8 martie 1910 pentru Elise Deroche, 
cunoscută sub numele de Reymonde de Laroche. 

Pionierele aviaţiei româneşti au fost puse în situația de a obţine acest brevet în 
afara țării, ceea ce face ca reusitele lor să fie, mai degrabă, victorii personale decât 
alinierea imediată la noua epocă de deschidere socio-profesională pe care o 
presupuneau inovațiile tehnice. Astfel, Elena Caragiani a obținut brevetul de aviatoare 
de la Aeroclubul Franţei, la 6 februarie 1916, după ce în România i se refuzase dreptul 
de a se prezenta la un astfel de concurs, pe motiv că era femeie. 

Cazul Smarandei Brăescu este şi mai spectaculos, în măsura în care a obţinut 
mai întâi brevetul de parasutist, a doborât recordul mondial feminin de înălțime la saltul 
cu parașuta in 2 octombrie 1931 în tara, iar pe cel mondial la 19 mai 1932 dupa 
executarea unui salt de la 7.100 m deasupra câmpiei Sacramento din California. De-abia 
după dobândirea unei asemenea cărți de vizită, a urmat cursurile de pilotaj ale școlilor 
Curtiss-Whright şi Roosevelt Field din apropierea New York-ului şi a obținut brevetul 
de pilot la 8 octombrie 1932. 

În paralel cu eforturile Smarandei Brăescu, o întâmplare nefericită a deschis 
drumul brevetării ca aviator în România, si pentru femei. Afacerea aeronautică a 
inginerului Mircea Cantacuzino a fost preluată, după dispariția sa prematură la 25 mai 
1930 în urma unui accident aviatic, de către sora sa — Ioana Cantacuzino, care devine si 
prima femeie brevetată în Romania, la scurt timp, urmându-i si alte pasionate ale aviației 
— Florica Delescu, Valeria Ionescu, Felicia Badilita, Mariana Știrbey, Mariana Drăgescu, 
Nadia Russo, Virginia Dutescu. 

Pagini semnificative sunt acordate si debutului a cinci dintre aviatoarele mai 
sus-mentionate în cadrul manevrelor militare din anul 1938, pentru misiuni de transport 
si legătură, precum si unui aspect mai putin studiat şi cercetat până în prezent, şi anume 
aportul „Escadrilei Albe” — o subunitate aeriană încadrată cu femei si înființată în cadrul 
Aviației civile (iunie 1940) după model suedez — în misiuni sanitare. 

După al Doilea Război Mondial, contextul politic şi social a fost covârşitor 
pentru întreruperea cursului normal al destinului multora dintre aviatoarele României: 
loana Cantacuzino se retrage în ultimii ani ai vieţii la conacul de la Călimăneşti, jud. 

Vâlcea, Smaranda Brăescu se alătură unui grup de parasutisti militari, conduşi de cpt. 
Mihail Tantu, care „au dorit să se pună la dispoziția P.N.T. în vederea unei acțiuni de amploare” 
(pag. 125) în eventualitatea unui conflict între Est şi Vest şi a unei intervenții militare 
americane, imediat după sfârşitul celui de-al Doilea Război Mondial. 

Intrată în clandestinitate, parcursul său postbelic nu a putut fi identificat cu 
claritate, de către structurile informative ale vremii, rămânând până în ziua de astăzi 
neelucidat. 

Virginia Dutescu a fost condamnata pentru presupuse fapte de tradare, iar dupa 
eliberarea sa în 1953 a fost recrutată ca informatoare, exploatandu-se îndeosebi, 
sentimentul de frică deosebită fată de organele de Securitate — devenind, mai degrabă, o victimă a 
puterii comuniste, decât un instrument al acestei puteri. Instaurarea regimului comunist 
a însemnat, de asemenea, supraviețuirea în condiții de precaritate - Mariana Știrbey, sau 
detentia şi domiciliul obligatoriu - Nadia Russo, în timp ce, un caz aparent fericit a fost 
cel al Irinei Burnaia, plecată din România, alături de Traian Udriski — pilotul regelui 
Mihai I, după abdicarea acestuia. 

În esenţă, prezentul volum a fost elaborat în baza a trei categorii de surse — 
periodice interbelice, documente de arhivă, jurnale şi memorii - complementare pentru 
încercarea autorului de a prezenta momentele-cheie ale evoluţiei aviației româneşti şi ale 
începuturilor feminine ale zborului românesc, în condiţiile în care perioada comunistă a 
fost o sincopă în ceea ce priveşte perpetuarea în memoria colectivă a multor secvenţe 
de istorie. Din paleta de lucrări speciale şi memorialistice consultate, doar două titluri: 
Amazoanele cerului de Vasile Fitoiu şi Îndrăgostitele aerului de Constantin Gheorghiu, au 
fost întocmite în perioada comunistă. În raport direct cu evenimentele petrecute după 
1989, dezvoltarea segmentului de literatură biografică prin publicarea de memorii, 
jurnale sau scrieri autobiografice a reuşit să recupereze mărturii esențiale despre 
personaje şi personalităţi, deschizătoare de drumuri în mai multe domenii de activitate, 
între care şi aviația română. În cazul cărții istoricului Sorin Turturica, informaţiile de tip 
autobiografic, fie că provin din interviurile pe care aviatoarele României le-au acordat în 
periodicele interbelice, fie că au fost transpuse în Memorii, fie că, aşa cum s-a petrecut 
cu Memoriile Ioanei Cantacuzino, acestea s-au constituit într-un fond arhivistic 
personal, aflat în momentul de fata la Filiala Vâlcea a Arhivelor Nationale, au furnizat in 
mare parte date şi detalii esenţiale în reconstituirea evoluției aviaţiei feminine, dificil, 
poate, de sesizat, doar prin studierea documentelor de arhivă. În ciuda acestui efort, 
biografiile lor sunt inegale, din cauza, fie lipsei de surse, aşa cum se precizează la pagina 
67 - „date disponibile există mai ales despre ultimele două”, din cele cinci românce cate 
deveniseră aviatoare în anul 1935 - Florica Delescu, Valeria Ionescu, Felicia Badilita, 
Mariana Stirbey şi Mariana Dragescu, fie datorită faptului că s-au pierdut — cazul 
însemnărilor despre experienţa tragică a războiului scrise de Nadia Russo (pag. 97). 

Pe de altă parte, apelul la mărturiile autobiografice nu exclude importanţa bazei 
documentare arhivistice pe care se întemeiază: fond Swbsecretariatul de Stat al Aerului de la 
Arhivele Militare Romane, fond Presedintia Consiliului de Ministri, Cabinetul Militar de la 
Arhivele Nationale Istorice Centrale si fondurile Informativ, Penal, Retea si SIE. de la 
C.N.S.A.S. 

Sursele documentare provenite de la C.N.S.A.S. merită un comentariu aparte. 
În primul rând, pe 7 martie 1953 intervenea Ordinul Ministerului Securităţii Statului nr. 

224 prin care s-a organizat un serviciu de evidență pe lângă aparatul central al acestuia, 
cu rolul de a realiza o înregistrare centralizată a dosarelor si a prelucra materialele de 
arhivă ale fostelor structuri de informaţii — Siguranţă, S.S.I., Jandarmerie. Asa se explică 
faptul că o parte din documente, regăsite ulterior în dosarele Securităţii, provin din 
aceste arhive, în măsura în care unele dintre aviatoarele României au fost, din motive 
politice, si în atenţia structurilor de informaţii sus-mentionate. În al doilea rand, 
documentele provenite din fondurile de arhivă ale C.N.S.A.S. oferă date, până acum 
necunoscute, asupra măsurilor represive ale statului comunist cu efecte în parcursul 
uman şi profesional al Aviatoarelor României. Curajul şi aportul voluntar al acestora în 
cadrul operaţiunilor de salvare din timpul celui de al Doilea Război Mondial nu le-a ferit 
de excesele sistemului comunist. 

În timp, este posibil ca noi documente, mărturii sau date importante să 
întregească acest segment inedit din istoria aviaţiei, însă cartea istoricului Sorin 
Turturica, rod al unui imens efort de documentare, reprezintă o primă sinteză de acest 
fel în România. 


Raluca Nicoleta Spiridon 


AnVELENATONALE AE ROMA „Arhiva Moldaviae”, laşi, nr. 
1/2009, 483 p.; nr. 11/2010, 465 p.; nr. 
111/2011, 476 p.; nr. IV/2012, 544 p. 


În 2009 a fost lansat la Iasi primul număr al 
revistei „Arhiva Moldaviae”. Motivul pentru care am 
ales să scriem acum câteva impresii, a fost inspirat de 
lansarea ultimelor numere ale publicaţiei, pe data de 11 
iunie 2014, lansare urmată de o dezbatere pe marginea 
= evoluției revistei până la acest moment, un fel de 

Archiva bilanţ de parcurs al acesteia. Încă de la început, revista 
Moldavize a ocazionat o serie de întrebări cu privire la tematica 
acesteia şi la locul pe care ar trebui să-l ocupe în 
rândul revistelor ştiinţifice. Astfel, s-a pus problema a 
ceea ce at trebui să însemne istoria regională şi care 
este importanţa studierii ei. Această problematică a fost abordată şi de către editorul şef, 
Dorin Dobrincu, în cuvântul introductiv din primul număr al revistei. Una din primele 
întrebări ridicate de către acesta este cea privind spaţiul geopolitic acoperit de către 
studiile prezente în revistă sau după cum acesta se întreabă retoric: „la care Moldovă ne 
referim?”. In generosul cuvânt introductiv se aduc unele răspunsuri, ideea generală fiind 
aceea că indiferent de contextul politic în care s-a regăsit şi s-a dezvoltat acest spaţiu de- 
a lungul timpului, există, totuşi, o Moldovă simbolică, spirituală. În contextul existenței 
acestui spirit si zestre intelectuală si culturală specifică acestui spațiu, se impune ca 
necesară existența unei reviste istorice, care să adune în paginile sale studii dedicate 
acestui spaţiu. Cu ocazia întâlnirii dedicată evaluării revistei, un cunoscut profesor de la 

Universitatea din Iasi, Mihai Cojocariu, a folosit chiar expresia de „sentimentalism 
moldovenesc”, cu referire la acest spaţiu cultural. Poetic şi expresiv spus, însă răsfoind 
paginile celor patru numere ale revistei, constatăm cu plăcută surpriză că intenția 
echipei editoriale de a depăşi limitele unei istorii regionale, în sensul clasic al cuvântului, 
a fost îndeplinită. După cum se explică şi în cuvântul introductiv din primul număr: „un 
trecut în bună parte comun face atât de necesară o tratare comună, deschisă, cere un 
dialog între cercetătorii cu specializări şi cu opinii diferite. Revista va încuraja 
reconstituirea istoriei acestui spațiu în contextul istoriei Europei central-estice, știut 
fiind că doar prin comparaţie, prin raportare la alte spaţii cunoaşterea istorică are de 
câştigat.” („Arhiva Moldaviae”/2009, p. 31). 

Proiectul acestei reviste a fost inițiat şi este susținut de un întreg colectiv de 
specialişti în istorie. Bordul editorial al acestei reviste, format din: Cristian Anita, 
Ludmila Bacumenco-Pirnău, Ştefan Bosomiu, Cătălin Botoşineanu, Mihai Chiper, Ligia 
Dobrincu, Cătălina Mihalache si Mihai Mirza, doreşte să recupereze simbolic, să 
spunem, istoria spațiului moldovenesc. Acest colectiv este dublat si întărit de bordul 
ştiinţific international ce numără 49 de membri, aceştia reprezentând centre universitare 
şi de cercetare din: Iasi, Bucuresti, Chişinău, Paris, Washington, Gainesville, Londra, 
Budapesta, Los Angeles, Mainz, Huntington, Rădăuţi, Viena, Cluj Napoca, Liverpool, 
Moscova şi Zürich. 

În ceea ce priveşte structura revistei, apreciem prezența constantă a unor 
rubrici, precum: studii de istorie, documente, dezbateri, note bibliografice, recenzii şi 
viata ştiinţifică. Prezenţa acestui element de continuitate întăreşte credibilitatea si 
autoritatea ştiinţifică a revistei. Această structură cuprinde o arie destul de largă a 
formelor de scriere istorică. Insă, rubrica rezervată studiilor de istorie ni se pare a fi cea 
mai consistentă şi mai valoroasă în acest sens. Astfel, în cadrul acestei rubrici se pot 
regăsi o serie de subteme ce se modifică de la un număr la altul, precum: „Genealogii”, 
„Istorie instituțională”, „Estul României între ocupația sovietică și instalarea 
comunismului”, „Primul Război Mondial”, „Universitatea din laşi de la sfârșitul 
secolului XIX până la al Doilea Război Mondial” ş.a. Tocmai pentru că studiile din 
această rubrică sunt din cele mai consistente sub raportul surselor folosite şi al 
complexităţii analizei, considerăm totuşi că spaţiul dedicat acestora ar trebui să fie mai 
mare în raport cu cel dedicat celorlalte grupaje. Şi pentru a exemplifica diversitatea 
subiectelor abordate voi enumera câteva dintre ele. Astfel, în cele patru numere se 
regăsesc studii privind: muzeistica românească din a doua jumătate a secolului XIX, 
studiile de istorie de la Universitatea din Iasi până la începutul perioadei interbelice, 
politica culturală comunistă în domeniul teatral în anii '50, problemele procesului de 
tranziţie al Republicii Moldova sau reflecţii asupra Revoluţiei române din 1989. După 
cum se poate observa, paleta de subiecte este una destul de diversă si cuprinzătoare, fără 
a se impune, simbolic, o anumită graniță a ceea ce înseamnă sau ar trebui să însemne 
Moldova. 

Apreciem în mod deosebit existența rubricii „Documente”, unde sunt repuse în 
valoare o serie de documente, privind subiecte de cele mai diverse, documente ce nu au 
fost îndeajuns valorificate până în acest moment sau nu au fost puse, încă, în circuitul 
ştiinţific. Remarcăm, în acest caz, studiul lui Cătălin Botosineanu privind școlile normale 
din orașul Iasi în perioada interbelică („Arhiva Moldaviei”, nr. IV/2012, pp. 335-402). 

Subiectul acestui studiu îl constituie învățământul preuniversitar din România şi aşa cum 
autorul ne spune încă de la început, subiectul nu a fost până acum o prioritate în 
istoriografie. Oferirea acestui spațiu de manifestare în care pot fi publicate astfel de 
studii, le reamintește istoricilor și în general celor preocupaţi de studierea istoriei că nu 
pot înţelege un fenomen national sau international, fără a cunoaşte toate elementele 
care l-au provocat. Deşi uneori, aceste subiecte par destul de mărunte, ele contribuie ca 
o piesă de puzzle la realizarea unei imagini cât mai complete şi mai corecte a unui spațiu 
geopolitic. Tot în aceeaşi ordine de idei, remarcăm şi studiul scris de Igor Casu si Virgil 
Pâslariuc, despre un dosar datat în 1946 şi identificat in Arhiva Organizatiilor Social- 
Politice din Republica Moldova care cuprinde o serie de scrisori şi note referitoare la 
includerea în RSR Moldovenească a judeţelor basarabene Hotin, Ismail si Cetatea Alba 
(„Arhiva Moldaviae”, nr. 11/2010, pp. 275-370). 

Dintr-o perspectivă generală, se poate remarca profesionalismul cu care s-au 
realizat studiile cuprinse în cele patru numere ale revistei. Fiecare dintre ele este bine 
documentat, sunt precizate în mod explicit sursele, iar analiza este una argumentată şi 
profesionist construită. De aceea, susţinem ideea că cel putin unul dintre obiectivele 
propuse de către echipa editorială şi anume realizarea unui „vehicol pentru dezbaterea 
istoriografică”, a fost realizat. Contribuțiile dintre cele mai diverse, în ceea ce priveşte 
temele abordate, dar şi profilul autorilor ne întăreşte încrederea că scopul echipei 
editoriale de a crea şi de a promova un material care să intre în circuitul istoriografic de 
înaltă calitate este deja îndeplinit. 

Considerăm că avantajul unui asemenea tip de revistă este cel de a concentra și 
de a directiona studiile pe un anumit spaţiu geopolitic (valorificând sensul istoric deplin 
al Moldovei, în consonanta şi cu unele evoluţii de dată recentă privind diminuarea 
moștenirii politicilor de tip kominternist), aducând unele explicații mai detaliate cu 
privire la sensul evoluţiei sale în contextul national şi international. Contribuțiile 
ştiinţifice nu se limitează însă doar la acest spaţiu, ci ating si probleme ale României 
moderne şi contemporane, precum şi ale spaţiului Europei central-estice. 


Cristina Preutu (Facultatea de Istorie, 
Universitatea „Alexandru loan Cuza”, laşi) 

ABREVIERI 


ACN], Arhiva Comandamentului Naţional al Jandarmeriei 
ACNSAS, Arhiva Consiliului Naţional pentru Studierea Arhivelor Securității 
AMAE, Arhiva Ministerului Afacerilor Externe 

AMI, Arhiva Ministerului de Interne 

AMR, Arhivele Militare Romane 

ANIC, Arhivele Naţionale Istorice Centrale 

ANR, Arhivele Naţionale ale României 

art., articol 

ASRI, Arhiva Serviciului Român de Informaţii 

ASSC, Arhiva Secretariatului de Stat pentru Culte 

BIRD, Banca Internaţională pentru Reconstrucţie şi Dezvoltare 
BO, Buletinul Oficial 

BOR, Biserica Ortodoxă Română 

CAER, Consiliul de Ajutor Economic Reciproc 

CC al PCR, Comitetul Central al Partidului Comunist Român 
CEPECA, Centrul de Perfecţionare a Cadrelor de Conducere 
CFAU, Comandamentul Forţelor Armate Unite din Tratatul de la Varşovia 
CFP, Combinatul Fondului Plastic 

CI, contrainformaţii 

CIE, Centrul de Informaţii Externe 

CIS, Fondul pentru cheltuieli informative speciale 

CM, colonie de muncă 

CMOB, Comandamentul Miliției Orașului Bucureşti 

CNCR, Conferinţa Naţională „Comunismul Românesc” 
Col., colonel 

Com., comuna 

Coord., coordonator 

CP, Cod Penal 

CPEx, Consiliul Politic Executiv 

Cpt., căpitan 

CR, contrarevolutionar 

CSS, Consiliul Securității Statului 

CTOT, Comandamentul pentru Tehnica Operativă şi Transmisiuni 
CTS, Comandamentul Trupelor de Securitate 

DGIE, Direcţia Generală de Informaţii Externe 

DGP, Direcţia Generală a Poliţiei 

DIE, Departamentul de Informaţii Externe 

DMRU, Direcţia Management Resurse Umane 

DO, domiciliu obligatoriu 

DRO, Organizaţia Revoluționară a Dobrogei 

DRS, Direcţia Regională de Securitate 

DRSP, Direcţia Regională de Securitate a Poporului 

DRSS, Direcţia Regională a Securităţii Statului 

DSS, Departamentul Securităţii Statului 

DUI, Dosar de urmărire informativă 

DV, dosar de verificare 

EIBMBOR, Editura Institutului Biblic şi de Misiune al Bisericii Ortodoxe Române 
FMI, Fondul Monetar Internaţional 

GAS, Gospodărie Agricolă de Stat 

GB, Glasul Bisericii 

g-ral mr., general maior 

HCM, Hotărâre a Consiliului de Miniştri 

i.e. — informaţii externe 

IJ, Inspectoratul Judetean 

IKGS, Institutul pentru Cultura si Istorie Germană în Sud-Estul Europei (Institut für 
deutsche Kultur und Geschichte Siidosteuropas), München 
IMB, Inspectoratul Municipiului Bucuresti 

INST, Institutul National pentru Studierea Totalitarismului 
IPS, Inaltpreasfintitul 

ISDR, Istoria Statului si Dreptului Romanesc 

ISJ, Inspectoratul de Securitate Judetean 

Jud., judetul 

KAS, Konrad Adenauer Stiftung 

It. col., locotenent colonel 

It. maj., locotenent major 

lt., locotenent 

MADOSZ, Uniunea Oamenilor Muncii Maghiari din Romania (Romaniai Magyar 
Dolgozók Szövetsége), 

MAE, Ministerul Afacerilor Externe 

MAI, Ministerul Afacerilor Interne 

MAN, Marea Adunare Națională 

MCE, Ministerul Comerțului Exterior 

MFA, Ministerul Forțelor Armate 

MI, Ministerul de Interne 

MNR, Mişcarea Națională de Rezistență 

MO, Monitorul Oficial 

MONT, Mobilizarea şi organizarea națiunii şi teritoriului 
Mr., maior 

MSS, Ministerul Securităţii Statului 

NKVD, Narodnii Komissariat Vnutrennih Del (Comisariatul Poporului pentru Afaceri 
Interne) 

PCM, Preşedinţia Consiliului de Miniștri 

PCR, Partidul Comunist Român 

PCUS, Partidul Comunist al Uniunii Sovietice 

PMR, Partidul Muncitoresc Român 

PNL, Partidul Naţional Liberal 

PNP, Partidul Naţional Popular 

PNT, Partidul National Ţărănesc 

Pp, prevăzută şi pedepsită 

PSD, Partidul Social Democrat 

RPR, Republica Populară Română 

RSR, Republica Socialistă Română 

SDDO, Serviciul Dislocări si Domicilii Obligatorii 
SIG, Supravegherea informativă generală 

Slt., sublocotenent 

SMT, Staţiunea de Maşini şi Tractoare 

SRI, Serviciul Român de Informaţii 

SSI, Serviciul Special de Informaţii 

TO, tehnică operativă 

Tov. tovarăș 

UAP, Uniunea Artiştilor Plastici 

UM, unitate militară 

USLA., Unitatea Specială de Luptă Antiteroristă 
UTC, Uniunea Tineretului Comunist 

